
Jauno filosofo, Peterburgo universiteto privatdocento Vosyliaus Seze- 
mano vardas revoliucijos išvakarėse buvo gerai žinomas Pelerburgo moks- 
liniam jaunimui, besidominčiam filosofijos, meno ir literatūros klausimais. 

V. Sezemanas gimė 1884 metais Vyborgo mieste, Suomijoje, gydytojo 
šeimoje. Jo tėvas buvo Suomijos švedas, motina — Peterburgo vokietė. 
1896—1902 m. V. Sezemanas mokėsi Jekaterinos vokiečių gimnazijoje Pe- 
terburge, kur gavo puikų klasikinį išsilavinimą; 1903—1909 m. jis Lęsė 
mokslus Peterburgo universiteto Istorijos ir tilologijos fakultete ir baigė 
jį, įgijęs tilosofo ir iilologo klasiko kvalifikacijas. 

Paliktas universitete filosofijos katedros aspirantu, V. Sezemanas tilo- 
sofijos studijas tęsė Vokietijoje: dvejus metus (1909—1911) klausė paskai- 
tų Marburgo, o vėliau Berlyno universitete. Tais laikais Vokietijos, šios 
„tilosofijos šalies", žavesys buvo labai didelis, ir savo specialybės gilinimas 
vokiečių universitetuose buvo kone privalomas dalykas. Būdami jauni, 
Vokietijoje įvairiu laiku studijavo tarybiniai filosofai: prof. V. Asmusas, 
psichologas S. Rubinšteinas, teisės filosoias N. Boldyriovas, literatūros teo- 
retikas B. Engelgartas ir kiti; tos pačios kartos mokslininkai — vėliau 
emigravę į užsienį — S. Gesenas ir F. Stepūnas; Rusijoje savo moks- 
lus pradėjo ir tęsė Vokietijoje žymus vokiečių filosofas N. Hartmanas 
(1882—1950), V. Sezemano mokyklos laikų draugas, likęs jo bičiuliu visą 
gyvenimą; nealsispyrė tam žavesiui ir poetai Andrejus Belas bei Borisas 
Pasternakas, įvairiu laiku studijavę filosofiją Marburge. 

Svarbiausi piligrimystės centrai buvo Marburgas (H. Kohenas ir P. Na- 
torpas) ir Fraiburgas (H. Rikertas, vėliau E. Huserlis). Čia vyravo naujau- 
sios neokantinio idealizmo formos, atstovaujamos didelį autoritetą turin- 
čių Marburgo ir Fraiburgo filosofinių mokyklų. Drauge vis labiau ryš- 
kėjo bendroji neokantinio „metodologizmo“ krizė, siekimas nukreipti 
filosofiją nuo pažinimo metodų tyrimo į patį pažinimo objektą. Toks „onto- 
logizmas“ buvo būdingas E. Huserlio ir jo mokinių fenomenologijai, jis 


pasireiškė ir to meto jaunų rusų filosofų darbuose, nulėmęs ir V. Sezemano 
minties kryplį. 

Grįžęs į Peterburgą, V. Sezemanas kurį laiką dirbo vidurinėje mokyk- 
loje filosofijos dalykų ir senovinių kalbų dėstytoju. Šį darbą nutraukė ka- 
ras, kuriame V. Sezemanas dalyvavo (1914—1915) savanoriu sanitaru 
Raudonojo kryžiaus būryje. Nuo 1915 iki 1917 metų jis skaitė paskaitas 
Petrogrado universitete kaipo filosotijos katedros privatdocentas. 1919 m. 
jis išrenkamas Saraiovo universitelo (tuo melu tapusio vienu iš stambių 
tarybinio filologijos ir istorijos mokslo centrų) docentu. Čia jis dirbo iki 
1921 metų vasaros. Grįžęs į Petrogradą tęsti pedagoginio darbo, jis, kaip 
gimęs Suomijoje ir tuo pačiu jos pilietis, netrukus gavo leidimą važiuoti 
ten aplankyti savo sergančią motiną. Tačiau, greitai tapę priešiškais, 
santykiai tarp buržuazinės Suomijos ir Tarybų Sąjungos šią trumpą, kaip 
jis manė, išvyką pavertė ilgalaike nesavanoriška emigracija. V. Sezemanas 

+ buvo priverstas pasilikti su šeima Helsinkyje, iš len persikėlė į Berlyną ir 
.“ pagaliau 1923 m. buvo pakviestas į Kauną naujojo Lietuvos universiteto 
filosofijos katedros profesorium. Lietuva jam tapo antrąja tėvyne, čia jis 
rado palankias sąlygas dirbti mokslinį ir pedagoginį darbą. Keletą dešimt- 
mečių jis dėstė filosofiją iš pradžių Kaune, o paskui Vilniuje, tapusiame 
Tarybų Lietuvos sostine. Apie vaisingą jo, kaip lietuvių mokslo.ir kultūros 
darbuotojo, veiklą smulkiau papasakos šioje knygoje naujieji jo mokiniai 
ir draugai. 

Būdamas jaunas, V. Sezemanas rusų kalba iš estetikos atspausdino tik 
du straipsnius: pirmąjį — «<3cTeTU4eCKGA OjeHKG B UCTOpUU UCKYCCTBG 
(K Bonpocy 0 CBA3u ucTOpUU uCcKyCcTBa Cc scTeTUKOUJ» — Petrograde, filo- 
sotijos žurnale „Mkicab“ (1922, Nr. 1))o antrąjį — «ITpupoga nosTUUeCKOTO 
06pa3a"— Kaune, „Humanitarinių mokslų fakulteto raštuose" (kn. I, 1925). 
Šioje knygoje abu straipsniai spausdinami lietuvių kalba šalia jo paskaitų 
kurso, skirto pagrindinėms estetikos problemoms ir skaityto Lietuvos uni- 
versitetuose. 

Kaip filosofas, V. Sezemanas pagrindiniu tyrinėjimo objektu iš pal 
savo kūrybinio kelio pradžios pasirinko estetiką. Tokia orientacija atitiko 
bendrą siekimą konkretizuoti filosofinius tyrimus atskirų specialiųjų moks- 
Jų pamatu. Nagrinėti estelikos klausimus V. Sezemanas buvo gerai pasi- 
ruošęs savo bendruoju išsilavinimu, kultūrinių interesų ratu bei skoniu. 
Būdamas plataus akiračio žmogus, jis pažino ir mėgo muziką ir dailę, ge- 
rai mokėjo kalbas — senovines ir naująsias, studijavo antikinę literatūrą, 
žavėjosi poezija — vokiečių ir ypač rusų, klasikine ir šiuolaikine (citatos 
iš A. Puškino, F. Tiutčevo, A. Bloko, A. Achmatovos ir daugelio kitų ne 
kartą pateikiamos jo straipsniuose kaip tikrojo meno pavyzdžiai). Jis susi- 

domėjęs sekė literatūrinius ano meto ginčus, ypač teorinius darbus rusų 
formalistų, kuriuos jis gerbė, bet kartu labai principingai kritikavo. Iš tuo- 
laikinių estetikos veikalų jis daugiausia rėmėsi Broderio Christijanseno 
„Meno filosofija“, kuri tada neseniai buvo išversta į rusų kalbą (1911), 
ypač jo „dominantės“ teorija ir „diferencialinių pojūčių" vaidmens meno 
raidoje aiškinimu (las sąvokas perėmė ir to meto literatūros teoretikai, 
pvz., J. Tynianovas). 

Straipsnis „Estetinis vertinimas meno istorijoje“ geriausiai atspindi 
estetines-tilosofines jaunojo V. Sezemano pozicijas. Jis skirtas meno ir li- 
teratūros specialistams, nagrinėjantiems konkrečius meno kūrinius, jame 
norima parodyti, kad estetika yra konkrečių istorinių meno tyrinėjimų ti- 
losofinis pagrindas. Autorius pradeda nuo betarpiško meninio suvokimo, 
kurį jis laiko bet kokios estetinės analizės ir kritikos pagrindu. „...Moks- 
linė analizė belarpiškai (imanentiškai) kyla iš meninio suvokimo ir yra 
objektyvus estetinės jo prasmės aiškinimas“ (p. 304). Šitas sąvokinis aiški- 
nimas atskleidžia meno kūriniuose jiems būdingą „struktūrinį ir organinį 
vieningumą“. „Elementai ir faktoriai egzistuoja tiktai kūrinio visumoje ir 
tiktai jos ribose. Todėl estetinė jų prasmė išplaukia iš jų santykio su kom- 
pozicijos visuma“ (p. 306—307). Tų elementų bei išraiškos priemonių 
reikšmę nulemia vidinė jų teleologija — atitikimas bendram meniniam 
uždaviniui. | 

Taigi mortologinis meno kūrinio aprašymas, paprastas atskirų meninės 
išraiškos priemonių ir kompozicinių elementų išskaičiavimas dar nėra,)| 
V. Sezemano nuomone, „stilistinė analizė tikrąja šio žodžio prasme“, ir jei- | 
gu formos tyrimai tuo ir baigiasi, tai „jie tikrai nusipelno dažnai jiems 
daromo priekaišto, kad meno kūrinyje neužčiuopia paties svarbiausiojo da- 
lyko — jo «dvasios»" (p. 306). 

Mortologiniam, formaliam-aprašomajam požiūriui į meno kūrinį auto- 
rius priešpastato estetinį požiūrį. Tuo pagrindžiama ir pateisinama estetikos 
ir jos „sąvokų, kategorijų ir principų“ reikšmė stilistinei ir istorinei meno 
kūrinio analizei. 

Aš neturiu galimybės pasekti čia tolesnę raidą šių pradinių V. Seze- 
mano principų, kurie tapo jo paskaitose išdėstytos estetinės sistemos pa- 
grindu. Tai padarė baigiamojo straipsnio autorius. Tačiau kaip senas V. Se- 
zemano draugas, tur būt, vienas iš nedaugelio dar gyvų jo jaunystės bičiu- 
lių, ir kaip jo gyvenimo bei veiklos Petrograde, Saratove bei Leningrade 
liudininkas, aš negaliu baigdamas netarti keleto žodžių apie jį kaip žmogų 
ir drauge kaip, mokslininką, nes tie dalykai jo paveiksle nealskiria- 
mai susiję. 


V. Sezemanas liko mano atmintyje tikro mąstytojo — atsidavusio min- 
lies stichijai ne tik savo kūryboje, bet ir gyvenime — pavyzdžiu. Tai buvo 
didžiai taurus, sąžiningas ir teisingas, didelės moralinės ištvermės žmogus, 
kokį galima įsivaizduoti idealų mąstytoją. Jis buvo be galo kuklus, niekad 
nesiekė išorinio efekto ir pamažu atsiskleisdavo tiktai tiems, kurie jį arti- 
mai pažinojo. Kalbėdavo jis lėtai, tarytum pasverdamas savo žodžius, ne- 
skubėdavo daryti išvadų ir neprimesdavo jų kitiems, mąstė visuomet nuo- 
dugniai bei giliai, ir jo sprendimais buvo galima pasikliauti. 

Man norėtųsi pažymėti dar vieną jo dvasios bruožą — gilią meilę savo 
pirmajai tėvynei, meilę, kuri jame išliko visą gyvenimą. Pusiau vokietis 
savo kilme ir auklėjimu, jis karštai, aisidavusiai mylėjo Rusiją, rusų moks- 
lą, literatūrą, meną ir rusų žmones, kurių tarpe jis, gyvas būdamas, turėjo 
pačių artimiausių draugų bei bičiulių. Jis išėjo savanoriu į karą su vokie- 
čiais, nors, kaip gimęs Suomijoje, ir buvo atleistas nuo karinės tarnybos 
rusų armijoje. Beveik alsiliktinai išvykęs iš Tarybų Sąjungos ir gyvenda- 
mas už jos ribų, jis dažnai moksliniais tikslais atvažiuodavo į Lenin- 
gradą bei Maskvą — susipažinti su pedagogikos ir pedagoginės praktikos 
raida Tarybų Sąjungoje ir palaikyti artimą ryšį su tarybinio mokslo at- 
stovais. Naująją tėvynę savo sąmonėje jis nepriešpastatydavo senajai. 
Ir negalima nesidžiaugti, kad Lietuvos universitetas dabar deramai jį 
pagerbia, rūpestingai leisdamas jo mokslinį palikimą. 


Akademikas V. Žirmunskis 


PRATARMĖ 


Šis veikalas, skirtas pagrindinėms estetikos problemoms gvildenti, iš- 
augo iš kurso, kurį autorius skaitė keletą kartų Lietuvos universitetuo- 
se, Kaune ir Vilniuje. Autorius duoda ne tik mūsų laikų estetikos išva- 
dų santrauką, bet ir remiasi savo paties tyrinėjimais. Suprantama, jog 
ne visi skyriai vienodai apdoroti, kad autorius kiek ilgiau apsistoja ties 
tais klausimais, kuriais jis labiausiai domėjosi. Tačiau veikalas, gal būt, 
ir toks, koks jis yra dabar, bus naudingas Lietuvos šviesuomenei, padė- 
damas jai susigaudyti estetikos problematikoje ir kritiškai įvertinti visą 
dabartinių estetikos teorijų įvairovę. 

Iki šiol estetikos problemos marksistinėje literatūroje buvo paly- 
ginti mažai nagrinėjamos. Šioje srityje dar negalima kalbėti apie iš- 
baigtą teoriją, kuri visus estetikos klausimus aiškintų iš marksistinės 
pasaulėžiūros pozicijų. Tuo tarpu tėra nubrėžti tik bendrieji tokios teo- 
rijos bruožai. Trumpai suglaudus, juos galima taip apibūdinti. Menas, 
lygiai kaip ir mokslas, vaizduoja tikrovę, bet nuo mokslo skiriasi savo 
vaizduosena. Tikrovės sąvoka čia suprantama plačiausia prasme: ji 
apima ne tik visą išorinį ir vidinį žmogaus patyrimą (visa tai, kas iš 
tikrųjų yra ar buvo), bet ir tas realias galimybes, kurios glūdi žmogaus 
aplinkos ir jo gyvenimo vidinėje sąrangoje. Štai kodėl menui nesveti- 
ma ir romantika, svajonė; jam prieinamas net fantastiškumas tose ribo- 
se, kurias nubrėžia tikrovės prigimtis. Vadinasi, meno kūrinys neturi 
nutolti nuo tiesos, bet meninė tiesa nesutampa su moksline tiesa, nes 
remiasi kitu tikrovės aspektu, kurį, priešpastatant objektyviai realybei, 
galima pavadinti estetine tikrove. Estetinės tikrovės ypatybes nulemia 
šie pagrindiniai momentai: 

1. Meninė vaizduosena, kuri naudojasi ne abstrakčiomis sąvokomis, 
kaip mokslas, o jutiminiais vaizdais, iš kurių aiškumo ir intensyvumo 
kyla meno paveikumas. 

2. Žmogaus prigimtis. Tiktai žmogus sugeba suvokti grožį ir atkut- 
t jį meno veikaluose. Todėl ir menas vaizduoja tikrovę tokią, kokia ji 
atrodo žmogui, kokia ji atsispindi jo viduje. O kadangi žmogus yra ne 
tik pažįstanti, bet ir veikianti bei jaučianti būtybė, tai ir menas nesiten- 
kina vieno arba kito objekto (reiškinio, įvykio) vaizdavimu, o kuria- 
muosiuose vaizduose įkūnija tuos jausmus, emocijas, nuotaikas ir min- 
tis, kuriais žmogus atsiliepia į gautus iš išorės įspūdžius. Šia prasme 
kiekvienas meno kūrinys kažką išreiškia. Tai, ką jis išreiškia, drauge 
su tuo, ką jis vaizduoja, sudaro meno kūrinio turinį, kurį galima vadin- 
ti ir idėja. Tačiau, kai kalbama apie meno kūrinio idėją, šitas terminas 
vartojamas ne įprastine logine prasme; tatai toli gražu ne visuomet idė- 
ja, kuri galėtų būti nusakoma bei išreiškiama tolygia sąvokine forma 
(pvz, muzikoje, dekoratyvinėje tapyboje, architektūroje ir net lyrinėje 
poezijoje). Todėl, autoriaus manymu, meno kūrinio turiniui nusakyti 
labai tinka ir terminas „prasmė“. Būdamas raiškus (ekspresyvus), meno 
kūrinys yra ir prasmingas.-Jei jo idėjai priskiriama loginė reikšmė, este- 
lika neišvengiamai pakliūva į nesuderinamą su estetiniais fenomenais ra- 
cionalizmą. 

3. Meno kūrinio forma. Estetiniam įspūdžiui sukelti vien vaizdin- 
gumo neužtenka. Be to, pačiuose vaizduose turi būti įkūnytas tam tik- 
ras matas (simetrijos, proporcijų, ritmo ir kitų dalykų pavidalu), kuris 
suteikia jiems specifiškai estetinį paveikumą. Meninė forma itin aiškiai 
rodo, kad estetinis vaizdas nėra grynai subjektyvus dalykas. Nors jis 
egzistuoja tik žmogaus sąmonėje, tačiau grindžiamas paties objekto ypa- 
Lybėmis. Meninė forma ne tik išauga iš vaizduojamojo objekto jutimi- 
nio pavidalo, bet ir pajungia dorojamosios medžiagos savybes ir doro- 
jimo techniką. Todėl estetikos pamatas negali būti grynai subjektyvus 
bei psichologinis. Turinio ir formos vienybė yra ne išorinė, o vidinė, 
organiška. Tai reiškia: turinys, išvystydamas atitinkamą formą, jauga 
į ją, o forma savo ruožtu suteikia turiniui su jos galimybėmis beside- 
rinantį aspektą. Jų santykis yra dinaminis, dialektinis: turinys pereina 
į formą, o forma į turinį. 

Tačiau marksizmas primygtinai pabrėžia, kad estetikos klausimus 
galima spręsti tik siejant su žmonijos istorine raida ir su esamąja istorine 
situacija. Žmogus yra istorinė ir visuomeninė būtybė, Jo pasaulėžiūra 
kinta, kintant ekonominei, socialinei ir politinei santvarkai. Todėl kiek- 
viena kultūros epocha turi savitus grožio idealus ir meninės vertės krite- 
rijus, kurie atsispindi atitinkamose estetikos teorijose. Kai taip yra, tai 
ir tie grožio idealai, kaip ir jų teoriniai aiškinimai, tėra reliaiyvūs ir ga- 
lioja vien tam kultūros tarpsniui, „kuriame. atsirado (ir susiformavo. Ta- 


čiau tai nereiškia, kad marksizmas pritaria estetiniam reliatyvizmui. Kaip 
pasiekto mokslinio pažinimo laipsnio santykinumas neprieštarauja tam, 
kad jis, nors ir netobulai, išreiškia objektyvią tiesą (tikrovę), taip net r 
skirtingiausiuose grožio idealuose ir meno formose glūdi tam tikras bend- 
ras branduolys, kuris sąlygoja grožio ir meno specifiką :. Jis, tas branduo- 
lys, priklauso ne nuo vaizduojamos tikrovės — juk ji kinta, —o tik nuo 
menui būdingos vaizduosenos. Tai aiškėja jau iš to, kad praeitų kultūros 
epochų meno kūriniai ir mūsų laikais nenustoja estetinės vertės, nors ir 
nebeatitinka tų reikalavimų, kurie keliami šių dienų meno kūrybai. Kitaip 
nebūtų suprantama, kaip galima grožėtis tokiais poezijos, tapybos, archi- 
tektūros kūriniais, kurie priklauso net tolimai praeičiai (pvz, senovės 
graikų, egiptiečių, kinų ir kitų kultūrai). Be to, naujam kultūros tarps- 
niui prasidėjus, praeities menas vienu ar kitu būdu yra išeities taškas to- 
lesnėms kūrybinėms pastangoms. Kiekvienu atveju meno pažanga ne- 
įmanoma, neįsisavinus anksčiau šitoje srityje pasiektų laimėjimų. Todėl 
marksizmas pripažįsta, kad socialistinė kūryba turi panaudoti visa tai, 
kas buržuaziniame mene yra tikrai vertinga. Atseit, kiekviename este- 
tiniu atžvilgiu reikšmingame kūrinyje yra įkūnytos tam tikros vertybės, 
kurios iškyla viršum jo istorinio ribotumo bei reliatyvumo. Šis dėsnis 
lygiai dera ir kūrinio formai, ir turiniui: formai — kiek ji apibrėžia spe- 
cifinę meno vaizduosenos prigimtį, turiniui — kiek jis atitinka estetinę 
tiesą ir iškelia tą vaizduojamojo objekto aspektą, kuris derinasi su me- 
nine forma *. - 

Pirmasis teorinės estetikos uždavinys yra išaiškinti šitą besąlygišką 
grožio ir meno esmę, ir, tik išsprendusi šį uždavinį, ji gali nušviesti vidinę 
meno raidą ir skirtingų jo stilių bei krypčių priklausomybę nuo kintan- 
čių ekonominių ir socialinių aplinkybių. Estetinė teorija, kuri kreipia 
dėmesį tiktai į istorinį meno reliatyvumą ir nepaiso bendros esminės jo 
struktūros, pasireiškiančios visais pasikeitimais, neišvengiamai pakliūva 
į estetinius fenomenus suprastinantį sociologizmą. 

Tačiau kaip išdėstyta estetikos koncepcija derinasi su marksizmo 
teze, pagal kurią kiekviena estetikos teorija yra pagrįsta tam tikros so- 
cialinės klasės pažiūromis, ir kad marksistinė estetika turi būti partinio 
pobūdžio? Autoriaus supratimu, ši tezė turi dvejopą reikšmę. 1. Ji iške- 
lia istorinį estetikos teorijų aspektą. Priklausydama tam tikrai epochai, 
atstovaudama tam tikros socialinės klasės ideologijai, kiekviena teorija 
tėra vienašališka, reliatyvi ir apribota savo laikotarpio akiračio. Bet tai 
nereiškia, kad ji neturi jokios objektyvios vertės. Būdama ir netobula, 
ji gali teisingai iškelti vieną arba kitą estetinių reiškinių pusę. 2. Kad 
estetika neatitrūktų nuo gyvenimo, ji turi ypač kreipti dėmesį į tuos 

aktualius uždavinius, kurie esamuoju momentu iškyla prieš menininką- 
kūrėją, ir išaiškinti teorinį jų pamatą (pvz., kokia meno kryptis labiau- 
siai tinka socialistinės kultūros išsivystymui bei paplitimui). Tačiau ir ši- 
tuos, su praktiniu kultūriniu darbu susietus uždavinius estetika įstengs 
tinkamai išspręsti tik pagrįsdama savo išvadas nuodugnia meno prigim- 
ties analize. Todėl net ir mūsų revoliucinio lūžio laikais pamatiniams 
estetikos klausimams skirto veikalo pasirodymas, mūsų nuomone, yra 
visiškai pateisinamas. 

Tenka dar pažymėti, kad autorius terminą „estetika“ vartoja plates- 
ne prasme: tatai — estetinių vertybių mokslas, kuris aiškina tiek gamtos 
grožio, tiek ir meniškumo principus (žr. I skyriaus 1 poskyrį ir UV sky- 
riaus 1, 2, 7 poskyrius). Specifinė meno vaizduosena apibūdinama III sky- 
riaus 1, 2, 3 poskyriuose, formos ir turinio santykiai — III skyriaus 4 po- 
skyryje. Meno ryšys su praktine žmogaus veikla gvildenamas V skyriuje. 
Istorinė meno raida ir jos santykis su socialine aplinka nagrinėjamas 
VII skyriuje (žr. ir III skyriaus 4 poskyrį). 


Prof. V. Sezemanas 
[1962 m.] 


1 SKYRIUS 
ĮŽANGA 


1. ESTETIKOS APIBRĖŽIMAS IR OBJEKTAS 


Estetika yra filosofijos šaka, kuri nagrinėja estetinių reiškinių savitumą 
ir aiškina jų esmę bei reikšmę. Žinoma, toks apibrėžimas yra grynai 
formalaus ir provizorinio pobūdžio. Jis tik nurodo, kad estetika yra sava- 
rankiškas mokslas, turįs savitą objektą. O šis objektas yra viskas, kam 
priskiriama estetinė vertė. Estetikos sričiai priklauso visų pirma meno. 
kūriniai, nes žmogaus padirbtų daiktų meniškumas reiškia ne ką kitą, 
"kaip estetinę jų vertę. Bet estetinę vertę gali turėti ir visokie gamtos 
reiškiniai: peizažas, saulėlydis, žmogaus išvaizda, gyvulių lytys, „drugių 
"ir gėlių spalvingumas. Tai, kuo reiškiasi estetinė objektų vertė, — vis tiek 
ar tai būtų. meno kūriniai, ar gamtos reiškinia;— paprastai mes vadina“ 
me giožiu. Dėl to estetiką galima apibrėžti ir kaip grožio teoriją. Šiuo 
atveju žodis grožis suprantamas plačiausiąja prasme, kuri sutampa su este- 
tine vertybe (estetiškumu) ir turi būti skiriama nuo siauresnės šio ter- 
mino reikšmės, žyminčios tik tam tikrą estetinių vertybių rūšį. Pavyzdžiui, 
karikatūra gali būti meninio pobūdžio, nors ji ir iškreipia žmogaus iš- 
vaizdą, išryškindama kaip tik tai, kas joje negražu. Taip pat ir paveikslo 
estetinė vertė nemažėja dėl to, kad jis vaizduoja negražų arba net biau- 
rų žmogų. Ką iš tikro reiškia grožis siauresniąja prasme (gražumas) ir kaip 
jis santykiauja su estetiniu vertingumu, paaiškės vėliau. Apskritai mes 
savo kurse terminą grožis vartosime kaip estetinės vertybės sinonimą. 
Taigi galima sakyti: estetikos savarankiškumas remiasi tuo, kad grožis 
(plačiausiąja prasme) yra savita vertybė, kuri iš esmės skiriasi nuo visų 
kitų vertybių, sąlygojančių žmogaus kultūrinį gyvenimą bei veiklą — 
ekonominių, dorovinių (gėrio), teorinių (tiesos). Koks yra grožio savitu- 
mas, turi išaiškinti estetinių reiškinių analizė, Vieną jo esminę ypatybę 
rodo pats terminas „estetika“; jis yra kilęs iš graikų kalbos ir reiškia 


„ 1) tai, kas priklauso juntamų daiktų : sričiai; 2) mokslą, tyrinėjantį šią Sir 
tį. Terminas „estetika“ grožio teorijos prasme į filosofiją buvo ) įves 
tas A. „Baumgarteno (1754 m)- — racionalistinės Ch. Volfo mokyklos 

pasekėjo 3. Jis tuo norėjo pabrėžti, kad grožis tesireiškia juntamojo pasau- 
lio ribose ir šiuo ypatumu skiriasi nuo tiesos ir dorumo (moralinio gėrio). 
Iš šių pasakymų aiškėja, kad estetikos objektas iš esmės yra vertin- 
gas, kad jis yra tam tikros vertybės (grožio) turėtojas. Tai reiškia: tas 
sąmonės aktas; kuris suvokia objektą, tuo pačiu metu jį vertina, pripa- 
žįsta estetinę. jo vertę. Bet pati estetika, taip pat kaip ir etika bei logika, 
yra grynai teorinis mokslas; ji ne įvertina savo objektą, o tik gvildena 
bei išaiškina tas sąlygas, nuo kurių priklauso objekto vertingumas. Ir taip 
pat, kaip etika ir logika, ji yra filosofinė disciplina, nes neapsiriboja vie- 
nos arba kitos estetinių reiškinių srities aprašymu ir tyrinėjimų, o imasi 
iškelti grožio esmę, tą pagrindą, kuris padaro grožį tuo, kas jis yra. 


2. KEBLUMAI, SU KURIAIS SUSIDURIA ESTETIKA 


Dėl to, kad estetikos objektas yra vertingas dalykas, prieinamas tik ypa- 
tingam suvokimo bei vertinimo aktui, kyla visa eilė keblumų, kuriuos 
reikia išaiškinti, norint surasti estetikai tvirtą mokslinį pagrindą. 


A. GROŽIO KRITERIJUS 


Jei grožis yra tam tikra vertybė, kuri priskiriama meno kūriniams arba 
gamtos ir žmogaus gyvenimo reiškiniams, tai jis priklauso ne tik nuo 
paties objekto prigimties, bet ir nuo subjekto, kuris, suvokdamas objek- 
tą, jaučia ir pripažįsta jo grožį. Tačiau vertinantysis subjektas yra ne- 
pastovus, kintamas veiksnys. Tatai kiekvienu atveju atskiras žmogus, 
priklausąs kuriai nors istorinei epochai ir kultūrai. Jo vertinimo krite- 
rijus sąlygojamas visų pirma tos epochos arba kultūros ypatumų, jos 
visuomeninės santvarkos, pasaulėžiūros, jos papročių ir praktinių porei- 
kių bei siekimų. Kultūrai kintant, pasikeičia ir jos vertinimo kriterijai 
(matai), jos požiūris į dorovę, teisę, grožį. Tai, ką viena epocha vertina 
teigiamai, kita nepripažįsta ir pakeičia nauja, gal būt, net priešinga ver- 
tybe. Žodžiu, žmonijos istorija byloja, jog visi moralės, teisės, meno kri- 
terijai reliatyvūs ir galioja tiktai vienam arba kitam istoriniam periodui, 
vienai arba kitai kultūros sferai. Tačiau, palyginti su grožiu, dorovinės 
ir teisinės vertybės pasirodo daug pastovesnės ir tvirtesnės, nes jos glau- 
džiai susijusios su aktualiais visuomenės ir individo gyvybiniais porei- 
kiais bei interesais. Todėl tam tikrose ribose joms „priklauso „neabejotina 


objektyvi, galia. Estetinės vertybės, priešingai, neturi "tokio tiesioginio 

ryšio su gyvenimo poreikiais ir interesais. Meno kūryba, rodos, nieko 
nevaržoma, nenormuojama, ir menininko fantazijai, jo išradingumui pa- 
liekama neribota laisvė. Todėl estetinių kriterijų reliatyvumas, galima 
sakyti, yra dvigubas: jie priklauso ne tik nuo konkrečios epochos arba 
kultūros pasaulėžiūros, bet ir nuo vertinančiojo subjekto individualybės. 
De gustibus non est disputandum („Dėl skonio nesiginčijama“), nes este: 
tinis skonis. .esąs- grynai subjektyvus. dalykas. Bet jei taip yra, jei ne tik 
kiekvienas kultūros laikotarpis, bet ir kiekvienas individas turi savitą 
estetinį kriterijų, tai ieškoti grožio bendro pradmens būtų bergždžias dar- 
bas ir estetikos mokslas būtų neįmanomas. Taip apie estetikos galimybes 
ir sprendžiama, ypač tų mokslininkų ir filosofų, kurie mano, kad kiekvie- 
na teorija, pretenduojanti į tikrą moksliškumą, turi eiti gamtos mokslų 
pėdomis ir naudotis jų metodais. Jei šitie metodai estetikai negali būti 
taikomi, tai tenka pripažinti, jog jai stinga objektyvaus pagrindo ir jai 
niekuomet nepavyks pasidaryti mokslu tiksliąja šio žodžio prasme. Tokią 
pažiūrą į estetiką, rodos, patvirtina ir jos istorija: viena grožio teorija 
prieštarauja kitai, ir iki šiol neatsirado tokios koncepcijos, kuri visų 
būtų vienodai pripažįstama. 

Antra vertus, ir menininkai dažnai skeptiškai žiūri į estetiką. Jai, sa- 
ko, gyvasis menas esąs svetimas ir nerūpi tai, kas pačiam menininkui 
svarbu ir reikšminga. Tatai teorija, kuri arba nieko neduoda praktikai, 
arba nustato tokias grožio normas, kurios niekaip nepadeda meninei kū- 
rybai, o priešingai, net varžo jos laisvę. Todėl ypač estetikai gali būti 
taikomi Mefistofelio žodžiai: „Grau, teurer Freund, ist alle Theorie, und 
grin des Lebens goldner Baum“. („Pilka, brangusis drauge, bet kokia 
teorija, ir žaliuoja vien auksinis gyvenimo medis“.) 

Ar šie priekaištai estetikai pamatuoti? Pamėginkime tai išsiaiškinti. 
Mokslinė estetika, sakoma, neįmanoma, nes grožis esąs subjektyvus da- 
lykas. Bet ką reiškia šis subjektyvumas? Iš to, kad grožis pasireiškia 
tiktai jį suvokiančiam ir vertinančiam subjektui, dar negalima spręsti, 
kad vertinimo aktas priklauso tiktai nuo individualių subjekto palinki- 
mų, nuo to, kokia jo nuotaika ir nuožiūra, Ir tai, kas priklauso nuo 
subjektyvių sąlygų, gali būti objektyvu, jei šitos sąlygos glūdi bendroje 
paties subjekto prigimtyje arba esminiuose jo santykiuose su objektu. 
Šia prasme kultūros visos vertybės yra objektyvios, nors ir neįmano- 
mos be jas sukuriančio ir suvokiančio subjekto, ir gali pasidaryti moks- 
linio pažinimo objektu. Žinoma, vertybių mokslai iš esmės skiriasi nuo 
tų mokslų, kurie tyrinėja gryną, nesusietą su vertybėmis būtį, ir, šis skir- 
tumas priklauso nuo nepaprastos jų objekto prigimties. Todėl ir verty- 
bių mokslų metodai negali sutapti su gamtos mokslų metodais, nes ne 

metodas apsprendžia objektą, o objektas apsprendžia metodą. Reikalauti, 
kad etika ir estetika vadovautųsi gamtos mokslų metodais, — tai reiškia 
imtis estetinių ir etinių fenomenų tyrinėjimo iš tokio požiūrio, kuris ne- 
leidžia išvysti ir užfiksuoti kaip tik šių fenomenų charakteringų ypatybių. 
Apskritai vertybių mokslų negalima matuoti gamtos mokslų matu, ir 
klausimas, ar estetika yra tikras mokslas ir turi objektyvų pagrindą, ne- 
gali būti išspręstas, nurodant grožio priklausomybę nuo subjekto ir 
istorinį estetinių kriterijų reliatyvumą. Kad meno istorija ir jo raida 
nėsąlygojama tiktai atsitiktinių išorinių aplinkybių ir nieku neriboto 
meninės vaizduotės žaismo, liudija toks neabejotinas reiškinys kaip sti- 
lius. Kiekviena epocha ir kiekvienas menininkas turi savitą stilių, ir kiek- 
vienas stilius pasirodo esąs tam tikra organiška vienybė, kuri, kad ir 
kitėja įvairiausiais būdais, gali būti apytiksliai apibrėžta. Dėl metodo 
keblumų, su kuriais susiduria estetika, ji nėra blogesnėje padėtyje, 
negu, pavyzdžiui; etika. Bet panašių sunkumų sutinka ir kiti mokslai, 
netgi gamtos mokslai. Kiekvieną kartą, kai jie atranda naują esminę 
objekto ypatybę, tenka atitinkamu būdu pakeisti arba patobulinti ir patį 
tyrinėjimo metodą. Žodžiu, kritiškai apsvarsčius tuos priekaištus, kurie 
daromi estetikai kaip mokslui, pasirodo, kad nėra tokių aplinkybių, dėl 
kurių mokslinė estetika būtų neįmanoma. 


B. ESTETIKA IR GYVASIS MENAS 


Kitokio pobūdžio yra tie motyvai, kurie įteigia menininkams neigiamą 
nusistatymą estetikos atžvilgiu, Iš dalies jį sukelia nesusipratimas, dėl 
kurio kalti pirmiausia patys estetikos. atstovai, kurie grožio teorijai daž- 
nai suteikia normatyvinį. pobūdį. Bet estetika, kaip jau buvo pastebėta, 
savo esme yra teorinis..mokslas ir jokiu būdu neturi ir negali nustatyti 
normų arba taisyklių, kuriomis turėtų. vadovautis meninė kūryba. Ji turi 
tiktai išaiškinti bendras bei esmines grožio sąlygas ir negali numatyti 
visų tų konkrečių būdų arba kelių, kuriais estetinės vertybės gali būti 
realizuotos. 

Žinoma, kritinis meno kūrinių vertinimas — kiek jis pretenduoja į ob- 
jektyvią reikšmę — turi remtis, ir iš tikro remiasi (sąmoningai ar-nesą- 
moningai), estetikos iškeliamais principais. Bet to estetinei kritikai pa- 
grįsti toli gražu nepakanka; ji bus tinkama ir vaisinga vien tuo atveju, 
jei atsižvelgs į kūrybinius menininko užsimojimus ir jo vartojamas reali- 
zavimo priemones, t. y. į meninį stilių ir nepaprastą jo įkūnijimo būdą 
kiekvienu atskiru atveju. Šiuo keliu apskritai ir eidavo tie menininkai, 


kurie, besidomėdami meno teorija, stengdavosi įsisąmoninti paslėptus sa- 
vo kūrybos pradmenis ir netaikydavo estetikai iš anksto nustatytų filo- 
sofinių pažiūrų (pvz., Leonardas da Vinčis, G. Lesingas, F. Šileris, J. V. Ge- 
tė ir kt.). Vis dėlto tenka pripažinti, kad iki paskutinių laikų filosofinė 
estetika nebuvo glaudžiai ir gyvai susijusi su menu ir apskritai su visu 
estetiniu patyrimu. Ir šis trūkumas, matyt, ne atsitiktinis, o priklauso 
nuo pačios estetinio objekto prigimties. Tai galima paaiškinti, palygi- 
nant, kaip teorinė refleksija santykiauja, iš vienos pusės, su pirminiais 
gamtos arba dorovės pažinimo duomenimis, o iš antros pusės — sų este- 
tiniu suvokimu. 


C. ESTETINIO PERGYVENIMO SAVITUMAS 


Pirminis gamtos pažinimo aktas — tai objekto jutiminis suvokimas, arba 
intuicija. Tolesnis pažinimo žingsnis — analizė, kuri nustato ir regist- 
ruoja suvokto įspūdžio turinį bei sudėtį. Kiek ši analizė yra sąmoninga 
ir vadovaujasi pažinimo intencija, tiek ji susieta su refleksija (abstrakčių 
mąstymu),— ta prasme, jog leidžia įsisąmoninti ir užfiksuoti suvokimo 
elementus, dalis ir elementų bei dalių savitarpio santykius. Kadangi ana- 
lizuojant išskleidžiama ir iškeliama aikštėn vien tai, kas nesuskaidyta 
forma (potencialiai) glūdi pirminiame suvokime, tai ir analizę lydinti 
refleksija ne svetima ir ne priešinga pačiam suvokimui, o išauga iš jo 
visiškai natūraliu būdu. Kitaip sakant, pereinant nuo pirminio įspūdžio 
prie jį analizuojančios refleksijos gamtos (išorinio pasaulio) moksluose, 
sąmonės nusistatymas iš esmės nesikeičia ir pažinimo eiga pasilieka ta- 
me pačiame plane | 
Panašią dalykų padėtį randame ir moralės srityje. Nors dorovinis 

elgesys grindžiamas ne proto, o valios aktų ir pirminiai dorovinio elge- 
sio akstinai yra emocinio pobūdžio (siekimas realizuoti tam tikrą vertybę), 
tačiau pats pasiryžimas elgtis taip, o ne kitaip, pritarimas vienam, o ne 
kitam motyvui, situacijai komplikuojantis, neišvengiamai pereina į moty- 
vų apsvarstymą bei pasirinkimą, t. y. įsiremia į refleksijos aktą. Reflek- 
sija šiuo atveju pasidaro esminiu moralinio pasielgimo momentų, ir juo 
sąžiningesnis žmogus, tuo sąmoningesnis jo elgesys, t. y. tuo didesnę 
reikšmę jam įgauna reileksija. Vadinasi, ir moralės srityje refleksija gali 
vykti ribose to paties sąmonės nusistatymo, kuriuo pagrįstas pats doro- 
vinis elgesys. 

„ Visai kitokiu būdu su refleksija santykiauja estetinis suvokimas. Bū- 
dingiausias jo požymis yra, be abejo, tai, -kad aktyvus vaidmuo čia, . 

rodos, priklauso ne subjektui, o objeklui: estetinis įspūdis, grožis mus 
patraukia, sužavi ir priverčia visiškai jam atsidėti, kad gerai į jį įsižiūrė- 
tume. Ir juo gilesnis patiriamas įspūdis, tuo labiau mes patenkame objekto 
valdžion ir, pasidavę jo įtakai, užmirštame save ir visą aplinkinį pasaulį. 
Tiktai žymiomis valios pastangomis mums pavyksta ištrūkti iš grožio 
apžavų ir atgauti tą sąmonės laisvę, be kurios neįmanoma jokia reflek- 
sija. Vadinasi, estetinis suvokimas (intuicija) iš esmės priešinasi reflek- 
sijai, ir, tik išėjus už jos ribų, pakeitus patį sąmonės nusistatymą, galima 
įsisąmoninti jo pagrindą, t. y. kelti klausimą, kokie yra tie grožio suvo- 
kimo ypatumai, nuo kurių priklauso jų estetinė reikšmė bei vertė. Kai 
tik pradedame reflektuoti (mąstyti, svarstyti), mes jaučiame nebegalį vi- 
siškai nugrimzti į gerėjimąsi grožiu ir jau kitokiu būdu žiūrį į tapybos 
arba skulptūros kūrinį, kitokiu būdu klausą eilėraščių arba muzikos kom- 
pozicijos. Iš čia aiškėja, kad estetinis įspūdis pasižymi nepaprastu betar- 
piškumu, ir kaip tik šitas jo betarpiškumas priešinasi refleksijai, kuri savo 
esme yra tarpinis, netiesioginis proto aktas ir kuri todėl, prisidėdama prie 
pirminio estetinio suvokimo, iš esmės pakeičia jo pobūdį arba net visiškai 
jį sustabdo bei panaikina. Šia prasme grynas, t. y. betarpiškas, estetinis 
įspūdis nėra racionalus. Dabar sūprantama, kodėl estetika susiduria su keb- 
lumais, kurie gamtos filosofijai, logikai arba net etikai yra svetimi. Kaip 
teorinis mokslas, ji negali apsieiti be refleksijos, vadinasi, negali pasilik- 
ii to sąmonės nusistatymo rėmuose, kuriame įsikerojęs estetinio suvoki- 
mo betarpiškumas; ji turi ne pergyventi grožį, o stebėti jį iš šalies. Bet, 
antra vertus, reflektuodama ji turi išlaikyti gyvą tiesioginį kontaktą su 
tuo savitu grožio pergyvenimu, nes kitaip išleistų iš akių savo tyrinėji- 
mo objektą. 

„Perėjimą nuo „grožio tiesioginio suvokimo prie estetinės refleksijos 
iš vienos kalbos.į kitą. Toks vertimas — tai žino kiekvienas patyręs ver- 
tėjas — nelengvas darbas, ir jis bus tuo sunkesnis, kuo skirtingesnė ver- 
čiamųjų kalbų vidinė sąranga ir morfologija. Geras vertėjas turi visų 
pirma gerai mokėti abi kalbas, ir tą, iš kurios jis verčia, ir tą, į kurią 
verčia, t. y. jis turi ne tik būti įsisavinęs jų žodyną, bet ir jausti jų dva- 
sią ir stiliaus savitumus. Tiktai tuo atveju jis sugebės verčiamąjį tekstą 
apvilkti tokia forma, kuri tiksliausiai atitiks originalą ir bus suderinta 
su tos kalbos, į kurią verčiama, prigimtimi. 

Panašų uždavinį turi išspręsti ir mokslininkas, kuris imasi gvildenti 
esminius estetinio suvokimo ir jo objekto ypatumus, Jis turi, taip sakant, 
ekspresyvią betarpiško estetinio įspūdžio kalbą išversti į loginę abstrak- 
čių sąvokų kalbą, t. y. sąvokomis nužymėti ir apibrėžti tai, ką grožis mums 

apreiškia tiesioginiu pergyvenimu (potyriu). Taip pat kaip ir vertėjas, 
jis turi vienodai mokėti abi kalbas, vadinasi, jame turi derintis jautru- 
mas grožiui su teoriniu įžvalgumu bei refleksijos aiškumu. Toks dviejų 
skirtingų, ir net priešingų, gabumų sutapimas pasitaiko gana retai; daž- 
niausiai vienas jų, turėdamas persvarą, nustelbia antrą, ir ši aplinkybė . 
nemažai apsunkina estetinių problemų gvildenimą, trukdydama esteti- 
kos pažangą“. Filosofas, kuris pripratęs skrajoti abstrakčių minčių sri- 
tyje, visuomet linkęs estetinių reiškinių aiškinimui taikyti schemas ir 
sąvokas, priklausančias grynai teoriniam mąstymui ir jam artimoms sri- 
tims, ir todėl rizikuoja nepastebėti kaip tik skiriamųjų grožio ypatybių. 
O menininkas, nepatyręs filosofinės refleksijos pavojų ir suvedžiojimų, 
lengvai pasiduoda grynai subjektyviai interpretacijai arba apsistoja ties 
tais paviršutiniais estetinio įspūdžio (objekto) požymiais, kurie stebėto- 
jui visų pirma krinta į akis. 

Tačiau visi šitie sunkumai, kad ir labai dideli, nėra neįveikiami. 
Reikalingas tiktai glaudus bendradarbiavimas tarp filosofų, menininkų 
ir meno istorikų. Kaip tik šie, pastarieji, gali daug kuo padėti este- 
tikai. Iš vienos pusės, jie valdo visą tą konkrečią medžiagą, apie kurią 
filosofai paprastai teturi tik trupmeninių žinių, o iš antros pusės, jiems, 
pripratusiems prie mokslinio tyrinėjimo metodiškumo, lengviau, negu 
patiems menininkams, iškelti tai, kas sudaro pamatinį meno kūrinių 
savitumą, ir objektyviai spręsti apie kiekvieno stiliaus estetinius lai- 
mėjimus. 


3. BETARPIŠKAS ESTETINIS SUVOKIMAS — 
MEDŽIAGINIS ESTETIKOS PAMATAS 


Šiaip ar taip, iš to, kas pasakyta, aiškėja, kad grožio esmę pajėgia kaip 
reikiant išaiškinti tik ta teorija, kuri remiasi tiesioginiu estetiniu suvo- 
kimu, t. y. semia gvildenamąją medžiagą iš tikro estetinio patyrimo. 
O šitas patyrimas savitas, jis nesutampa nei su tuo patyrimų, kuriuo 
pagrįsti gamtos mokslai, nei su doroviniu patyrimu, nes grožis tepriei- 
namas vien nepaprastam sąmonės nusistatymui. Sąmonei kitaip nusista- 
čius, estetinės vertybės mūsų nebepasiekiamos ir grožio suvokimas (per- 
gyvenimas) nebegalimas. O tada ir estetinė refleksija nebetenka gyvo 
saito su savo objektu. Atitrūkusi nuo savo“ "empirinio pamato, i Tizi- 
kuoja paklysti nepamatuotose konstrukcijose ir supainioti grožį .su ki- 


tomis vertybėmis (pVZ; sū gėriu, su tiesa ir kt.). Estetikos istorinėje 
raidoje galima nurodyti daug tokių teorijų, kurios klysta kaip tik dėl 


2 V. Sozęmanas Estetika 

to, kad nepaiso skiriamųjų estetinio patyrimo ypatybių. Bet ir tais atve- 
jais, kai estetika išauga iš gyvo grožybės patyrimo, ji gali pulti į tam 
tikrą vienašališkumą, besiorientuodama tiktai į vieną arba kitą meno ša- 
ką (sakysime, į poeziją, vaizduojamąjį meną) arba duodama pirmenybę 
gamtos Ais t. t. Vadinasi, labai svarbu, kad patyrimo plotmė, kuria 
remiasi estetika, būtų gana plati ir apimtų įvairiausias grožio pasireiški- 
mo sritis. 

O jeigu empirinis estetikos pagrindas tvirtas, tai teorinė refleksija 
ne tik netrukdo ir nežaloja grožio suvokimo, bet gali net jį gilinti, tiks- 
dinti ir padėti mums ugdyti estetinį skonį. Juk grožio suvokimas — tai ne 
nejudama ir tarytum sustingusi sąmonės būsena, 0 gyvas procesas, kai 
subjektas ne tik vienu žvilgsniu aprėpia objekto visumą, bet kai jis, vado- 
vaudamasis dominančių nurodymais, suseka organinę kompozicijos są- 
rangą-ir;-pereidamas nuo vienos dalies prie kitos, šūvokia visų jos kom- 
ponentų ir-sluoksnių. tikslingai suderintą sąveiką. 

Šiuo atžvilgiu estetinis suvokimas. yra kartų ir analitinis, ir sinteti- 
nis aktas; bet atskiri analizės ir sintezės žingsniai paprastai mūsų nejįsi- 
sąmoninami tol, kol esame atsidėję sugestyviam grožio įspūdžiui (povei- 
kiui). Teorinė refleksija turi panaudoti kaip tik šitą esminį estetinio su- 
vokimo ypatumą: ji turi iškelti aikštėn tai, ką apreiškia grožis (meninė 
kompozicija), suvokimo akte išsiskleisdamas prieš. subjekto akis. Tiesa, 
išskaidydama objektą į atskirus komponentus, sluoksnius ir dalis, esa- 
muoju akimirksniu refleksija sunaikina grožio apžavus. Bet jos stropus 
analitinis darbas nelieka bergždžias; jis apvaisina kiekvieną lolesnį su- 
vokimo aktą, suteikdamas tefleksijai didesnį aiškumą bei ryškumą ir tur- 
tindamas jos turinį. 

Pagaliau estetikai tenka skaitytis dar su vienu keblumu, kylančiu iš 
estetinio patyrimo ypatybių. Matėme: kad estetinis suvokimas būtų galimas 
nepakanka stebėti objektą, kuriame pasireiškia grožis. Stebėdami tapybos 
arba skulptūros kūrinį, klausydamiesi muzikos kompozicijos, galime ir 
nepajausti estetinės jų vertės. Grožis.turi būti patirtas, pergyventas ypa- 
tingame suvokimo akte. Todėl estetinis patyrimas tiesiog prieinamas tik-. 
tai pačiam pergyvenančiam subjektui. Kitiems jis perduodamas-vien ne- 
tiesioginiu būdu — žodžiais, t. y. refleksijai tarpininkaujant, nes estetinį 
įspūdį išreikšti galimė tik įsisąmoninę tai, ką esame patyrę. O toks žodi- 
nis išreiškimas bus dažniausiai netobulas, netolygus ir nevienareikšmis. 
Jau pats žodis „grožis“ vartojamas nevienodai ir neretai labai plačia ir 
neapibrėžta prasme (pvz., kalbama apie gražų orą, gražų rezultatą, gražų 
uždarbį ir t. t.). Todėl kitų žmonių estetiniu patyrimu. galime naudotis tik 
patikrinę jį savo paties patyrimu, t. y. atgaminę patį estetinį suvokimą, 

iš kurio jis buvo išaugęs. Tačiau tai nereiškia, kad estetika yra pasmerk- 
ta grynam subjektyvizmui ir reliatyvizmui. Nors estetinis suvokimas sub- 
jektyvus ir visuomet pažymėtas individualiu jį pergyvenančio subjekto 
antspaudu, vis dėlto jis turi objektyvų pamatą — palį estetinį objektą. 
Juo labiau suvokimas atsideda pačiam objektui, juo atidžiau jis seka 
tik objekto sąrangoje glūdinčius nurodymus ir nepasiduoda savivališ- 
kiems subjektyvios fantazijos prasimanymams, tuo didesnis bei tvirtesnis 
bus ir suvokimo turinio objektyvumas. Žodžiu, šiam objektyvumui pa- 
siekti estetinis suvokimas reikalingas tam tikro lavinimo bei drausmini- 
mo. Tik tuo būdu galima išvengti didžiausio pavojaus estetiniam skoniui 
ir apskritai meninei kultūrai, būtent — estetinio patyrimo sufalsifikavi- 
mo. Falsifikavimas kyla iš dviejų šaltinių. Vienas — jau minėjome — tai 
yra paties subjekto ribotumas, jo dvasinio akiračio siaurumas, jo linki- 
mas viską aiškinti pagal jam įprastas schemas ir savo individualybės sa- 
vumus. O antras — tai imitacija, arba pamėgdžiojimas, vaidinąs socialinia- 
me gyvenime labai žymų vaidmenį (teigiamą ir neigiamą). Vertindami kurį 
nors dalyką, mes dažnai sprendžiame apie jį nesavarankiškai, remiamės 
ne savuoju patyrimu, o sekame kitų pavyzdžiu, orientuodamiesi į mūsų 
socialinės aplinkos, -į visuomenės arba tam tikrų autoritetų nuomonę. 
Šioji viešosios nuomonės įtaka reiškiasi beveik visose kultūrinio gyve- 
nimo srityse, Ji veikia teigiamai, kiek lavina ir ugdo augančios, jauno- 
sios kartos skonį bei vertinamąją galią. Bet ji pasidaro neigiamu veiks- 
niu, kai tik pavirsta aklu ir vergišku pamėgdžiojimu. O niekur kitur toks 
pamėgdžiojimas neįsigali taip lengvai ir tvirtai, kaip meno ir estetikos 
srityje. Ne vienas žmogus linkęs manyti, kad tikrai gėrisi tam tikru meno 
kūriniu ir jaučia jo grožį; bet iš tikro jis nepatiria, nesuvokia estetinės jo 
vertės ir sprendžia taip tiktai dėl to, kad tas kūrinys kitų žmonių teigia- 
mai vertinamas arba atitinka esamosios mados reikalavimus. Taip elgda- 
masis, jis apgauna — dažniausiai nesąmoningai — ne tik kitus, bet ir pats 
save, Aišku, kad šis estetinio patyrimo falsifikavimas yra labai pavo- 
jingas tikrai meninei kultūrai, Jis trukdo estetinį auklėjimą, iškreipia 
meninį skonį ir paverčia grožio vertybę tuščia fikcija. Estetikos srityje, 
kaip ir visoje dvasinėje kultūroje, tikrumas ir teisybė yra svarbiausi da- 
lykai. O pasiekti. juos tegali vien tas, kas nuolat tikrina ir gilina savo 
paties estetinį patyrimą. 


i ekidinijosnkakuianiėė i A aa S 


II SKYRIUS 
METODINIAI ESTETIKOS KELIAI 


1. AR REIKIA PRADĖTI NUO GAMTOS AR MENO GROŽIO? 


Taip pat kaip kiekviena moksliškai pagrįsta teorija, estetika visų pirma 
turi spręsti metodikos klausimą. Norint išaiškinti estetinio objekto esmę 
bei ypatingą prigimtį, reikia visų pirma nustatyti, koks turi būti nagri- 
nėjimo išeities taškas. Kiekviena mokslinė arba filosofinė teorija turi sa- 
vo faktinį pamatą: tatai — realūs arba idealūs tiriamojo objekto reiški- 
niai. Apžvelgdami grožį, mes randame dvi skirtingas jo pasireiškimo 
sritis, Viena — tai pati tikrovė, t. y. gamta ir visas kultūrinis žmogaus gy- 
venimas. Antrąją sritį sudaro įvairios meno šakos. Gamtos ir apskritai 
tikrovės grožis nepriklauso nuo sąmoningos žmogaus veiklos. Mes susi- 
duriame su juo kaip su objektyviu faktu, esančiu pačioje žmogaus niesu- 
kurtoje realybėje. Meno grožis, priešingai, žmogaus kūrybos padarinys, 
jame įkūnijamas tam tikras sąmoningos valios sumanymas. Estetikai pa- 
vyks iškelti grožio savitumą, vienodai atsižvelgiant tiek į vieną, tiek ir 
į antrą grožio rūšį. Tačiau metodo atžvilgiu, t. y. norėdama susigaudyti 
nagrinėjamojoje medžiagoje, ji turi duoti pirmenybę meno grožiui prieš 
gamtos grožį ir štai kodėl. 

Iš pirmo žvilgsnio gali pasirodyti, kad estetikai reikėtų eiti priešinga 
kryptimi: juk pati gamta, pats gyvenimas yra pirmasis ir svarbiausias 
žmogaus mokytojas. Ar netenka dėl to pripažinti, kad grožis visų pirma 
pasireiškia gamtoje ir kad tiktai tas įspūdis, kurį jis padaro žmogui, ža- 
dina šį pastarąjį atgaminti tą grožį meno kūriniuose? O jei taip, ar ne- 
reikėtų estetinės analizės pagrindu imti kaip tik natūralųjį, gamtinį grožį? 
Tačiau gamtinio ir meninio grožio savitarpio santykiai iš tikrųjų daug 
sudėtingesni *. Jei, apskritai imant, pirmasis ir yra tas pirminis šaltinis, 
kuris maitina pastarąjį, tai, antra vertus, kultūros gyvenime ir raidoje 
mes dažnai stebime ir atvirkštinę priklausomybę: būtent, kad meno gro- 
žis apsprendžia gamtos grožio suvokimą (pvz., ne kartą tapybos arba 
skulptūros sukurtas vyriško arba moteriško grožio tipas turėdavo įtakos 
tam, ką viena arba kita epocha pripažindavo grožio idealu). 

Kad ir koks gilus bei galingas būtų tas įspūdis, kurį sukelia peizažo 
didingumas arba žmogaus veido kilnumas, tačiau tikrovėje grožis visuo- 
met pasirodo kaip atsitiktinis reiškinys, kaip šalutinis gamtos ir gyvybės 
padaras, kuriam trūksta griežto apibrėžtumo ir vienareikšmiškumo.. No- 
rint grožį iškelti ir apibrėžti, reikia užfiksuoti vieną arba kitą jo aspektą. 
O koks bus šitas aspektas? Matyt, kaip tik tas, kuriuo kalbamojo reiški- 
nio grožis pasireiškia itin pilnai bei aiškiai ir kurį pasirinktų siužetu 
savo kūrybai menininkas. Vadinasi, šiaip ar taip, nagrinėdami gamtos ir 
gyvenimo grožį, turime kreiptis į meną ir išsiaiškinti, kuo vadovaudama- 
sis jis pripažįsta vieno arba kito aspekto nepaprastą estetinę vertę. Ir tai 
suprantama. Tik mene grožio įkūnijimas sudaro tikrą kūrybinio proceso 
tikslą. Ir tiktai meno kūrinių sąrangoje gryna forma pasireiškia tie mo- 
mentai ir tos sąlygos, nuo kurių priklauso estetinė objekto vertė. Tuo nu- 
sakomas estetinio nagrinėjimo išeities taškas ir nurodoma bendra jo 
linkmė: grožio prigimčiai išaiškinti estetika turi nukreipti savo pastangas 
pirmiausia į meno analizę. Tik meno teorija gali duoti estetikai tvirtą 
ir objektyvų pagrindą. 


2. TRYS ESTETINĖS ANALIZĖS IŠEITIES TAŠKAI 


Tačiau šio bendro nurodymo dar nepakanka. Norint apibrėžti estetinį 
metodą, reikia dar tiksliau nusakyti, iš kurios pusės turi būti pradėta 
meno analizė. Iš tikrųjų menas, jo atsiradimas, buvimas ir veikimas ap- 


sprendžiamas trijų veiksnių "santykio: "menininko-kūrėjo,. ži žiūrovo arba 
klausytojo, kuris suvokia meno kūrinį ir juo gėrisi, ir paties kūrinio, ku ku- 





riame. įkūnijamas g grožis. Vadinasi, estetinė meno analizė gali būti va- 
roma trimis skirtingais keliais: 1. Arba ji pasirenka išeities tašku patį 
menininką ir gvildena tą kūrybinį procesą, iš kurio kyla meno kūrinys, 
t. y. tą vidinę dvasios būseną, kuri yra jo kūrybos pagrindas, visus tuos 
sumetimus, idėjas ir potyrius, kuriuos jis stengiasi ikūnyti savo kūrinyje. 
2. Arba ji nukrypsta į meno kūrinį suvokiantį žiūrovą (klausytoją) ir iš- 
kelia tuos jo pergyvenimų ypatumus, kurie priklauso nuo estetinių kū- 
rinio vertybių suvokimo. 3. Arba pagaliau analizės objektu gali būti meno 
kūrinys, imamas kaip objektyvus daiktas arba reiškinys, kurio buvimas 
nepriklauso nei nuo kūrėjo, nei nuo žiūrovo. Kyla klausimas: kokia gali 
būti kiekvieno iš nurodytų trijų kelių reikšmė ir kuris yra tinkamiausias 
filosofinės estetikos metodui? 





* 

A. MENININKAS-KŪRĖJAS 


Norint suvokti ypatingą kurio nors pagaminto daikto prigimtį, patartina 
kreiptis į patį gamintoją. Vadinasi, atrodo, kad menininkas, arba — tiks- 
liau — jo kūrybos psichologija, ir gali mums geriausiu būdu išaiškinti es- 
tetinę meno kūrinio esmę, nes ta esmė apsprendžiama pirmiausia to užda- 
vinio, kurį jis kurdamas buvo užsibrėžęs, arba to sumanymo, kurį jis 
norėjo įkūnyti savo kūrinyje. O toksai sumanymas ir jo realizavimo 
būdas savo ruožtu išauga iš jo pažiūrų ir jo skonio, iš pagrindinių jo 
kūrybos tendencijų, iš jo temperamento ir charakterio, žodžiu, iš visos 
jo individualybės, pasireiškiančios esamuoju momentu tam tikru ypatin- 
gu būdu. Todėl suprantama, kad filosofai ne kartą mėgindavo pagrįsti 
estetiką meno kūrybos psichologija. Atgaminant mintyje meno kūrinio 
kilmę, atrodo, tuo pačiu išaiškinama ir estetinė jo sąranga bei vertė“. 
Tačiau, kad ir kaip reikšmingas yra tas indėlis, kurį estetika gauna iš 
kūrybos psichologijos ir fenomenologijos, iš arčiau įsižiūrėjus, pasirodo, 
kad šitas metodas toli gražu ne visuomet ir ne visur vartotinas. Visų 
pirma dėl to, kad neretai ir, gal būt, net dažniausiai pats kūrėjas ir jo 
kūrybos procesas mums nežinomi ir vienintelis duomuo, kuriuo tenka 
naudotis, tėra pats meno kūrinys (pvz. visi priešistorinio ir archainio 
meno kūriniai, o taip pat daugelis viduramžių meno kūrinių yra anoni- 
miški). Jei mes galėtume suvokti ir estetiškai įvertinti meno veikalus 
vien susipažinę su jų autoriais ir jų kūryba, tai tokių veikalų estetinė 
vertė būtų mums visiškai neprieinamas dalykas. Vis dėlto neabejotina, 
kad jie daro mums tam tikrą estetinį įspūdį ir kad mes, nors ir nežinoda- 
mi šių kūrinių kilmės, galime susigaudyti jų stiliaus ypatume bei vertin- 
gume. Žinoma, jei mes, be to, būtume sužinoję, kokiose aplinkybėse 
duotasis veikalas buvo sukurtas, kokie buvo jo kūrėjo spėjimai bei su- į 
manymai, kokie įvykiai arba faktoriai padarė menininko kūrybai įtakos 
ir t. t, tai visos šios žinios padėtų mums tą kūrinį giliau bei tiksliau 
suvokti. Bet, šiaip ar taip, tokių žinių reikšmė būtų tiktai pagalbinė ir 
pasibaigtų tuo, kad papildytų, pagilintų ir praturtintų tą estetinį įspūdį, 
kuris atsiranda ir visiškai nepriklausomai nuo jų. Be to, reikia turėti gal- | 
voje dar vieną svarbų momentą. Menininko mintys, jausmai ir spėjimai 
įgauna estetinės reikšmės vien tiek, kiek jie veikia kūrybos procesą, | 
veda jį tam tikra kryptimi ir pagaliau vienu arba kitu būdu įsikūnija 
į pačiame kūrinyje. Tiktai šiuo atveju jie pasidaro tokiais duomenimis, 
„kurie turi svarbos estetinei analizei. Priešingai, viskas, kas vyksta me- 
nininko sieloje, bet nepaliečia kūrybos proceso ir šiaip ar taip neatsilie- 
| pia į jo rezultatą — į patį kūrinį, gali sudominti psichologą, bet estetikos 

tai visiškai neliečia, nes palieka už tos sferos, kurioje glūdi estetinis 
objektas, ribų. Iš to aiškėja, kad kūrybos psichologija objektyvų pama- 
tą ir metodinę reikšmę estetikai įgyja vien tuo atveju, jei ji siejasi ne 
tik su subjeklyviais menininko potyriais, bet ir su jo sukurtu kūriniu 7. 

Pagaliau tenka pažymėti, kad šitas metodas negali būti taikomas 
gamtos grožio nagrinėjimui, nebent į gamtos grožį žiūrėtume religijos 
akimis, kaip į dievo padarą, kuriame atsispindi jo kūrėjo tobulybė. Vie- 
nok net šiuo atveju mūsų estetiniai samprotavimai kiltų iš gėrėjimosi 
pačios gamtos grožiu, o viskas, kas liečia jį sukūrusį aktą, pasibaigtų 
metafiziniais spėliojimais, pagrįstais neryškia analogija su žmogaus kūry- 
ba. Šiaip ar taip, mokslinei estetikai, besiremiančiai pačių estetinių fe- 
nomenų analize, toks nagrinėjimo būdas, kuris vadovautųsi neestetiniais 
antempiriniais sumetimais, nepriimtinas. 


B. ŽIŪROVAS (KLAUSYTOJAS) 


Tų keblumų, su kuriais susiduria estetinė analizė, orientuodamasi į kūry- 
bos psichologiją (fenomenologiją), galima išvengti, kai ji pradedama nuo 
žiūrovo arba klausytojo, tiksliau sakant, nuo to įspūdžio, kurį jiems pada- 
ro meno kūrinys. Ir šitas nagrinėjimo metodas turi realų pagrindą. Kūry- 
bos procesas pasibaigia meno kūriniu kaip savo išdava. Bet ir meno kū- 
rinys negali apsiriboti savimi. Jis reikalingas žiūrovo (klausytojo), kuris 
gėrėtųsi jo grožiu. Ir tik iš tų potyrių, kuriuos kūrinys sukelia stebėtojui 
(suvokiančiam | subjektui), galima spręsti apie estetinę jo vertę. Ir pats 
menininkas kurdamas vaizduojasi „idealųjį“ žiūrovą (klausytoją), ir kas- 
kart, kai nori patikrinti savo kūrinio įspūdingumą, jis stengiasi žiūrėti 
į jį iš šalies ir išsiaiškinti, kaip tas kūrinys turi veikti žiūrovą (klausyto- 
ją). Tokiu būdu, kai analizė prasideda nuo suvokiančiojo subjekto, tiria- 
moji medžiaga yra visuma tų vaizdinių, minčių, jausmų ir emocijų, kurie 
meno kūrinio įtakoje kyla jo sąmonėje. Tačiau šitie potyriai priklauso 
ne tik nuo suvokiamojo objekto, bet taip pat ir nuo suvokiančiojo sub- 
jekto, t. y. nuo viso jo psichinio gyvenimo būdo, proceso ir turinio. Ta- 
tai reiškia: įspūdis, gautas iš meno kūrinio, bus nevienodas ir kitės pri- 
klausomai nuo žiūrovo (klausytojo) individualybės bei prigimties, nuo 
jo interesų ir polinkių, nuo jo jautrumo ir jaudrumo, pagaliau ir pri- 
klausomai nuo jo esamosios būsenos ir nuotaikos. Įsigilinę į visą šių 
potyrių kompleksą, sudarantį tiriamąjį įspūdį, mes randame jame daug 
tokių elementų (vaizdinių, minčių, jausmų), kurie susiję su paties ob- 
jekto vaizdu tik išorinėmis atsitiktinėmis asociacijomis, kylančiomis iš 


——— 


mmm T 


24 


suvokiančio subjekto individualaus patyrimo. Šalia to gali atsirasti ir to- 
kių elementų, kurie, kad ir liečia suvoktą objektą, neturi nieko bendro 
su jo estetine puse (sąranga). Pavyzdžiui, žiūrint į portretą arba peizažą, 
gali atsirasti visokių panašumo asociacijų, visiškai nepriklausančių nuo 
meninės kūrinio vertės. Taip pat ir toje psichinėje reakcijoje, kurią su- 
kelia maršas kariui arba valsas šokių mėgėjui, glūdi daug neestetinių 
momentų. Tatai medžiaga, kuri turi būti panaudojama teorinės ir taiko- 
mosios psichologijos, bet estetikai ji nieko neduoda ir, analizuojant iš 
meno kūrinio gautą estetinį įspūdį, turi būti pašalinta. Bet koks bus tas 
kriterijus, kuris mums nurodys, kas estetiniu atžvilgiu reikšminga, o kas 
nereikšminga? Remtis vien tuo, ką pats žiūrovas arba klausytojas pri- 
pažįsta savo potyriuose estetiškai vertingu momentu, nepakanka, nes jo 
liudijimas dažniausiai yra grynai subjektyvus ir vienašališkas. Objekty- 
vų kriterijų, leidžiantį mums patikrinti gautą estetinį įspūdį, duoda tik- 
tai pats meno kūrinys. Vien tas įspūdis, kuris pagrįstas jo vidine sąran- 
ga, esmingomis jo ypatybėmis, gali pretenduoti į tikrą estetinę reikšmę. 


C. PATS MENO KŪRINYS 


Taigi mes matome: antrasis nagrinėjimo kelias, taip pat kaip ir pirmasis, 
galų gale atveda į trečiąjį kelią, kuris orientuojasi į patį meno kūrinį. 
Meno kūrinys yra centrinis (vidurinis) narys tos grandinės, kurią sudaro 
menininkas, jo kūrinys ir žiūrovas (klausytojas). Iš vienos pusės, jame 
įgyvendintas menininko sumanymas, iš antros — jis teikia stebėtojui este- 
tinius įspūdžius. Štai kodėl, gvildenant patį meno kūrinį, galima daug- 
maž išaiškinti ir pagimdžiusį jį kūrybinį procesą (menininko kūrybinę 
intenciją), ir tą įspūdį, kurį jis turi sukelti žiūrovui (klausytojui). Kitaip 


| sakant, trečiasis kelias turi tą ypatybę, kad, eidami juo, mes galime ne- 
| išleisti iš akių ir dviejų pirmųjų kelių. 


II SKYRIUS 
ESTETINIO OBJEKTO ANALIZĖ 


1. ESMINĖS ESTETINIO SUVOKIMO YPATYBĖS 


A. ESTETINIS SUVOKIMAS IR MALONUMO JAUSMAS 


Nustatęs estetinės analizės išeities tašką, tyrinėtojas turi aiškinti tolesnį 
klausimą: kaip estetinis objektas (grožis) pasireiškia meno kūrinyje? Ko- 
kie yra tie tiesioginiai duomenys, kurie verčia mus pripažinti jį esle- 
tiniu objektu, priskirti jam grožį? Šiame klausime slypi estetikai svar- 
biausi sunkumai. Iš tikrųjų: kiekvienas meno veikalas — vis tiek, ar tai 
bus tapybos kūrinys, ar eilėraštis, ar muzikos kompozicija — yra tam 
tikras išorinis daiktas arba procesas, veikiąs mūsų pojūčių organus (akis 
arba ausis). Tačiau tas faktas, kad mes jį suvokiame regėjimo arba klau- 
sos organais, dar nelaiduoja estetinio šio suvokimo pobūdžio. Paprastas 
jutiminis meno kūrinio suvokimas toli gražu dar nėra estetinis suvoki- 
mas, t. y. jo grožio suvokimas (percepcija). Neretai pasitaiko, kad, kai ati- 
džiai žiūrime į paveikslą arba piešinį, klausomės muzikos pjesės, šių kū- 
rinių grožis pasilieka mums paslėptas. Pats kūrinys stovi prieš mūsų 
akis arba sujaudina mūsų klausą, o vis dėlto estetinio suvokimo nėra. 
Vadinasi, nepakanka, kad objektas būtų suvoktas,— jo suvokime turi 
atsirasti dar naujas ypatingas momentas, kad tas suvokimas įgautų este- 
tinį pobūdį. Iš pirmo žvilgsnio atrodo, kad nusakyti šitą momentą ne- 
sunku. Paprasta jutiminė percepcija dažniausiai nesukelia mumyse jokių 
jausmų arba emocinių reakcijų, mes jos atžvilgiu esame daugiau ar ma- 
žiau abejingi. Ir net tais atvejais, kada mes ja susidomime, mus patraukia 
ne pati objekto išvaizda, o tai, kad jis gali būti priemone kokiam nors 
praktiniam arba teoriniam tikslui, pvz, jei mes susiduriame su objekto 
prigimtimi (fizine, psichine, moraline) arba praktine jo reikšme (naudin- 
gumu arba kenksmingumu). Bet būna ir tokių atvejų, kai pats objektas, 
t. v. jo tiesioginė jutiminė išvaizda, mums patinka arba nepatinka ne- 
priklausomai nuo to, ar jis gali patenkinti vieną arba kitą praktinį arba 
teorinį poreikį, kitaip sakant, kai šita išvaizda pati suteikia mums sma- 
gumo arba nesmagumo. Toks smagumo arba nesmagumo jausmas, pri- 
klausąs ne nuo kokių nors pašalinių interesų, o vien nuo jutiminės 

objekto prigimties, kaip tik bus, rodos, tas momentas, kuris skiria estetinį 
suvokimą nuo visų kitų suvokimo rūšių. “ 
Tačiau, atidžiau įsižiūrėjus, toks estetinio įspūdžio ir estetinio objekto 
apibrėžimas pasirodo nepakankamas, nes smagumo arba nesmagumo 5ą4- 
voka tiek plati bei abstrakti, kad gali būti taikoma įvairiausiems 
konkretiems atvejams ir, suprantama, toli gražu nevienodu būdu. Trum- 
pai sakant, šita sąvoka nevienareikšmė, ir todėl reikia visų pirma ją 
pačią tiksliau apibrėžti ir išaiškinti jos tinkamumą estetiniam suvokimui 
apibūdinti. Paprastai tas smagumas, kurį mums suteikia jutiminiai įspū- 
džiai, yra tam tikras malonumo jausmas, kyląs tiesiog iš to sujaudinimo, 
kurį suvoktas objektas sukelia mūsų pojūčių organuose arba apskritai 
mūsų kūne, Sakome, kad gėlės kvapas arba vaisiaus skonis, oro tem- 
peratūra arba patalpos apšvietimas yra malonūs, ir mes priskiriame 
šitą malonumą patiems objektams arba reiškiniams, kurie jį sukelia, ta 
pačia prasme, rodos, galima kalbėti ir apie meno kūrinio arba apskritai 
gražaus daikto malonumą. Šita pažiūra, kuri tapatina grožį ir malonumą 
ir meną laiko priemone pramogai, gana paplitusi. Teoriškai ją pagrindė 
ypač kai kurie XVIII a. anglų estetikos atstovai. Vienok, analizuojant 
konkrečius atvejus, nesunku įsitikinti, kad grožis ir malonumas — skirtin- 
gi dalykai. Ne viskas, kas malonu, tuo pačiu yra gražų, ir atvirkščiai, 
toli gražu ne kiekviena grožybė lydima malonumo. Malonumo jausmas, 
kaip įis paprastai suprantamas, yra subjektyvus ir reliatyvus. Jis pri- 
klauso pirmučiausia nuo žmogaus psichofizinės organizacijos ypatybių 
ir nuo jo aktualios (esamosios) savijautos. Kas vienam malonu (pvz., 
tam tikras kvapas, skonis, tam tikra spalva), kitam gali būti nemalonu. 
Ir tas pats jutiminis įspūdis pasirodo tam pačiam subjektui vieną kartą 
malonus, o kitą kartą nemalonus, nes jo savijauta ir jo nuotaika keičia- 
si (pvz., ryškus apšvietimas tampa nemalonus, akims nuvargus)š. 
Grožiui, priešingai, mes priskiriame objektyvią reikšmę, nepriklau- 
sančią nuo suvokiančio subjekto individualybės ir aktualios būsenos, ir 
gražus (estetiškai vertingas) dalykas nenustoja savo grožio (estetinės 
vertės) dėl to, kad esamuoju momentu dėl vienų arba kitų subjektyvių 
priežasčių nesugebame jo įvertinti- tinkamu -būdu.. Kiek skirtingi malo- 
numas ir estetinis vertingumas (grožis), galima matyti ir iš to, kad į me- 
no kūrinius (pvz., į muzikos arba tapybos kompoziciją) neretai įeina to- 
kie elementai, kurie, atskirai imami, daro nemalonų įspūdį (pvz., raižūs 
tonai arba spalvos, neharmoningos tonų arba spalvų kombinacijos), bet 
kurie vis dėlto ne tik nesumažina, o, priešingai, stiprina estetinį šių kūri- 
nių įspūdingumą. Pagaliau iš to, kad gautas įspūdis yra malonus, dar 
negalima spręsti, kad žiūrovas (klausytojas) iš tikrųjų yra suvokęs meno 

" kūrinio grožį. Esama, pavyzdziui, nemuzikalių žmonių, kurie nieko nenu- 
simano apie muziką (kurie nemoka atskirti valso nuo fokstroto arba 
Bethoveno simfonijos nuo karo maršo), o vis dėlto mėgsta klausytis mu- 
zikos, nes suvokia ją kaip malonų triukšmą. Antra vertus, būna ir tokių 
žmonių, kurie nepakenčia poezijos ir, klausydami eilėraščių, jų bodisi, nes 
jiems atrodo, kad visa tai, kas čionai išreikšta poetine forma, gali būti 
pasakyta daug paprasčiau ir suprantamiau. Šitie paskutiniai pavyzdžiai 
itin pamokomi; jie rodyte rodo, kad estetinė būtis nesutampa nei su pa- 
prasta juntama meno kūrinio realybe, nei su jos sukelta emocine reak- 
cija (malonumo arba nemalonumo jausmu). Pirmiausias ir pagrindinis 
estetinio suvokimo momentas yra tam tikras ypatingas. suvokimo aktas, 
kuris mums atveria akis į tai, kas sudaro su nieku nepalyginamą .estą- 
tinės būties savitumą.. 

“ " "Šiuo atžvilgiu kiekvienas estetinis įspūdis turi tam tikrą fiziologinį 
pagrindą. Ir todėl estetika turi domėtis ne tik psichologiniais, bet ir fi- 
ziologiniais veiksniais, kurie sąlygoja estetinių įspūdžių galimumą. Vie- 
nok tai nereiškia, kad estetines vertybes galima būtų išvesti iš psichi- 
nių arba fiziologinių duomenų, negalima todėl, kad pačios vertybės 
nesutampa su tomis sąlygomis, nuo kurių priklauso jų realizavimas. 

Tačiau, kalbant apie malonumą, dažniausiai turima galvoje grynai 
subjektyvi jo pusė: tai, kas malonu kaip tik šitam konkrečiam subjek- 
tui esamojoje būsenoje ir esamosiose aplinkybėse. Šiaip ar taip, aišku, 
kad įspūdžių malonumas nesutampa su grožiu, nors dažniausiai ir su- 
sijęs su juo. Kur nėra minėto ypatingo suvokimo akto, ten negalimi 
estetinė percepcija ir pasigėrėjimas grožiu. Nors objektas stebėtojo 
suvokiamas, jo estetinė būtis jam lieka paslėpta. 


B. SĄMONĖS NUSISTATYMO REIKŠMĖ 
ESTETINIO OBJEKTO SUVOKIMUI 


Todėl estetiniam suvokimui (percepcijai) ir jos objektui apibrėžti rei- 
kia pirmiausia išsiaiškinti tą suvokimo aktą, kuris sudaro pagrindinį 
konstitutyvų jo momentą. Tam tikslui tenka kiek smulkiau išdėstyti 
bendrą jutiminio suvokimo sudėtį bei sąrangą. 

Paprastai į suvokimą žiūrima kaip į visiškai pasyvią sąmonės bū- 
seną. Išorinis objektas, veikdamas mūsų pojūčių organus, daro mums 
tam tikrą įspūdį, sąlygojamą vien fizinio dirginimo (suerzinimo) koky- 
bės ir kiekybės (stiprumo). Tačiau psichologinė suvokimo analizė 

nepatvirtina šios nuomonės. Jutiminį suvokimą apsprendžia štai kokie, 
faktoriai: /- 

"Ti. Tam tikras tiesioginis (regimas, girdimas, liečiamas ir kt.) įspū- 
dis. Tatai vien medžiaginis suvokimo pamatas, kuriuo jis niekuomet 
nesibaigia. 2. Mes suvokiame ne atskirus jutimus arba jų kombinaci- 
jas, bet daiktus ir reiškinius, visuomet sudarančius tam tikrą įvairybių 
(įvairių jutiminių duomenų) vienybę ir besiskiriančius savo forma, di- 
dumu, erdviniais santykiais ir vidine sąranga. Šios išorinės objektų 
struktūros suvokimas — tai tam tikras suvokimo aklas, nes kiekviena 
struktūra ne tik susideda iš daugybės elementų (atskirų jutimų), bet 
ir pasireiškia kaip visuma, kur kiekvienas elementas (kiekviena dalis) 
"nėra vien tai, kas jis yra atskirai paimtas, bet ir tai, ką jis reiškia kaip 
"visumos elementas (dalis) Toks suvokimo aktas nesitenkina vien tais 
"duomenimis, kuriuos jis gauna iš esamojo tiesioginio įspūdžio, jis šalia 
to sunaudoja visą tą medžiagą, tuos duomenis, kuriuos jam suteikia 
'suvokiančio subjekto praeities patyrimas. Patyrimo reikšmė jutiminiam 
suvokimui dvejopa: iš vienos pusės, juo remiasi suvokimo aktas, pa- 
jūngdamas jutiminius duomenis vienai arba kitai suvokimo schemai, 
nulemiančiai aiskirų elementų (jutiminių duomenų) sąryšį ir jų reikšmę 
visumoje.. Iš antros pusės, jis pagal šitą schemą papildo gautąjįi (aktua- 
lų) įspūdį tam tikru apibrėžtu būdu ir tam tikra kryptimi. Pavyzdžiui, 
aš girdžiu skambutį, skelbiantį man, kad paskaitos laikas pasibaigė. 
Tai, ką aš tiesiog juntu, tėra vien tam tikras garsas arba garsų eilė, Bet, 
žinodamas iš patyrimo, kad čia skamba skambutis ir kad jis atlieka 
signalo funkciją, aš suvokiu jį kaip tam tikrą reikšmingą dalyką. Kad 
mūsų suvokimų turinys apsprendžiamas tam tikro suvokimo akto, pa- 
1emto praeities patyrimu, ypač aiškiai paliudija iliuzijos, t. y. klaidin- 
gi suvokimai, kylantys dėl to, kad gautas jutiminis įspūdis netinkamu, 
klaidingu būdu suvokiamas, interpretuojamas ir papildomas. Tokių 
iliuzijų atsiranda, pavyzdžiui, skaitant korektūras arba mokinių rašinius; 
koks nors žodis yra klaidingai išspausdintas arba parašytas, bet mums 
jis pasirodo esąs teisingas, nes esame pripratę prie to įspūdžio, kurį su- 
kelia teisinga raidžių kombinacija. Dažniausiai šitas suvokimo ir papil- 
dymo aktas mūsų nepastebimas, nes yra nesąmoningas, instinktyvus; 
mes įsisąmoniname jį vien tais atvejais, kai suvokimas dėl vienos arba 
kitos priežasties yra apsunkintas ir kyla abejonė, ką reiškia gautas įspū- 
dis (pvz, matant tam tikrą objektą tamsoje neryškiai, arba negirdint 
aiškiai, ką yra pasakęs asmuo, su kuriuo kalbamės telefonu). Tokiu būdu 
mes matome: kiekvienoje jutiminėje percepcijoje, vis tiek ar ji teisinga, 
ar klaidinga, mes suvokiame daugiau, negu kad esame pajutę. Bet, antra 

vertus, kartu reikia pripažinti, kad suvokiame ir mažiau, t. y. kad į su- 
vokimo turinį įeina ne visi iš išorės gauti jutiminiai įspūdžiai, o ir tie, 
kurie įeina, nėra vienodos svarbos, nevaidina jame vienodai reikšmin- 
go vaidmens. Iš tikrųjų, formuodamas esamuosius pojūčių duomenis pa- | 
gal tam tikrą schemą, atgaminančią suvokiamo objekto arba reiškinio | 
struktūrą, suvokimo aktas tuo pačiu atrenka iš jų tuos elementus, kurie 
sutinka su šita schema, palikdamas kitus nuošalyje. Ir net tarp atrinktų | 
elementų jis nustato tam tikrus skirtumus, tam tikrą hierarchinę tvarką, i 
iškeldamas vieną arba kitą aikštėn ir subordinuodamas jam visus kitus — 
Šitam suvokimo formavimo ir sutvarkymo aktui taip pat padeda ati- 
tinkami patyrimo duomenys. Vadinasi, suvokimo akte būtinai glūdi tam 
tikra intencija, jis nukreiptas į bendrą (esminę) suvokiamo objekto 
struktūrą. Kitaip sakant, jis visuomet priklauso nuo esamojo sąmonės 
nusistaiymo. Tokia suvokimų priklausomybė nuo sąmonės nusistatymo 
itin aiškiai pasirodo tais atvejais, kai mūsų dėmesys ir lūkestis sąmonin- 
gai nukreiptas į tam tikrą apibrėžtą objektų sferą, ką nors rankiojant 
arba rūšiuojant (pvz., uogaujant, grybaujant, vabzdžius renkant ir kt.)?. 
Į sąmonės akiratį tada patenka vien tie objektai arba objektų pusės, ku- 
riomis kaip tik domimės ir kurios mums turi reikšmės. Tiesa, paprastai 
mes sąmonės nusistatymo įtaką savo suvokimų turiniui bei struktūrai 
pastebime vien tada, kai jis šiek tiek sąmoningas, t. y. priklauso nuo 5ą- 
moningo valios akto. Vienok, kiek įsigilinus į suvokimų analizę, nesunku 
įsitikinti, kad ir tais atvejais, kai jie neapsprendžiami tam tikro intereso 
arba lūkesčio, vis dėlto vienu arba kitu būdu yra sąmonės iormuojami. 
Šitas formavimas vyksta grynai automatiškai tiktai tada, kai suvokimus 
sąlygojantis sąmonės nusistatymas mums įprastas. Skirtingų profesijų, 
interesų arba kultūrinių lygių žmonės nevienodai mato tą patį objektą, 
pavyzdžiui, žemdirbiui ir tapytojui saulėlydis sukelia labai skirtingą 
įspūdį. Bet ir abstrahuojantis nuo specifiškai profesinio suinteresuotumo, 
formuojamąją sąmonės nusistatymo veiklą galima, šiaip ar taip, susekti 
visuose be išimties suvokimuose. Skirtumas vien tas, kad tose percepci- 
jose, kuriose nėra apibrėžtos (aiškios) intencijos, sąmonės nusistatymas 
yra ne individualus, bet gimininis, t. y. bendras arba visiems žmonėms, 
arba mažų mažiausia visiems tos pačios kultūros arba tos pačios istori- 
nės epochos individams. Nereikia pamiršti, kad mūsų suvokimai iš pra- 
džių atlieka grynai biologinę funkciją: jie leidžia organizmui orientuotis 
aplinkiniame pasaulyje ir tinkamu (tikslingu) būdu reaguoti į gautus 
įspūdžius. Šita biologinė funkcija apsprendžia ir vidinę suvokimų struk- 
tūrą (turinio sąrangą). Ji iškelia aikštėn kaip tik tuos objekto požymius, 
kuriems padedant tą objektą lengviausia atskirti nuo kitų objektų, arba 

kurie subjektui (organizmui) turi ypatingą praktinę svarbą (pvz., vieną 
kartą tai bus objekto spalva, kitą kartą jo forma arba jo judėjimo bū- 
das, trečią kartą jo skleidžiamas garsas ar kvapas ir t. t.). 

Dabar, išgvildenę bendrą suvokimo sąrangą ir išsiaiškinę, kad ji 
apsprendžiama dviejų momentų: tiesioginio jutiminio įspūdžio ir suvoki- 
mo akto, kuris formuoja gautą įspūdį ir papildo jį, remdamasis tam tikru 
sąmonės nusistatymu ir naudodamasis patyrimo duomenimis, — mes esa- 
me pakankamai pasiruošę išspręsti pagrindinį klausimą: kokia yra es- 
minė estetinio suvokimo ypatybė? nuo kurio iš nurodytų momentų jis 
priklauso? Kai dėl pirmojo momento — jutiminės medžiagos, tai aišku, 
kad, priklausydama nuo pojūčių prigimties, ji bendra visiems be išimties 
suvokimams ir negali turėti įtakos vienos arba kitos suvokimų rūšies 
struktūrai. Tą patį tenka pasakyti ir apie patyrimo vaidmenį, percepci- 
jai susiformuojant. Jis susideda iš anksčiau gautų įspūdžių, t. y. iš tos 
pačios medžiagos, kuri yra ir esamojo suvokimo pamatas. Nors patyri- 
mas ir kiekybės, ir kokybės atžvilgiu skirtinguose žmonėse nevienodas, 
tačiau šitie individualūs skirtumai neatsiliepia į esminę percepcijos są- 
rangą. Lieka, vadinasi, tik vienas faktorius, kuris gali sąlygoti estetinio 
suvokimo ypatybes, būtent, formuojantis suvokimo aktas. O kadangi 
šiojo akto pakraipa ir akiratis (apimama jo objektų sfera) priklauso nuo 
vyraujančio sąmonės nusistatymo, tai šiame pastarajame ir reikia ieško- 
ti estetinės percepcijos savitumo pamato. Koks gi yra ypatingasis este- 
tinis sąmonės nusistatymas? Arba, atsižvelgiant į jo objektyviąją pusę: 
koks yra tas savotiškas objekto aspektas, kurį mums suteikia estetinis 
suvokimas? Pamėginkime tai išaiškinti pavyzdžiais iš įvairių meno sri- 
čių ir pradėkime nuo poezijos, kuri apskritai, gal būt, prieinamiausia 
meno rūšis ir kur itin ryškiai pasirodo estetinio aspekto ypatumai. 


C. PAVYZDŽIAI 


POETINĖ KALBA 


Kuo skiriasi paprasta (šnekamoji) kalba nuo poetinės kalbos? Šnekamo- 
sios kalbos paskirtis — tai būti savitarpio susižinojimo priemone. Žodis, 
kaip tam tikra artikuliuotų garsų vienybė, yra girdimas (akustinis) ženk- 
las, turįs tam tikrą apibrėžtą prasmę ir leidžiąs mums pranešti kitiems 
savo mintis, pageidavimus, jausmus ir t. t, Būdamas ženklu arba signalu, 
pats žodis skiriasi nuo savo žymimo objekto arba jo išreiškiamos psichinės 
būsenos; apskritai jis neturi nieko bendro su tuo, ką jis žymi (išskyrus 

vien vadinamuosius onomatopoetinius žodžius, kurių reikšmė kalboje tė- 
ra labai ribota). Šiuo atžvilgiu žodžio ryšys su žymimu daiktu yra išorinis, 
nebūtinas. Skirtingi žodžiai ne tik skirtingose kalbose, bet ir toje pačioje 
kalboje gali žymėti tą patį dalyką; iš antros pusės, ir tas pats žodis daž- 
nai gali turėti ne vieną, o dvi arba net keletą skirtingų reikšmių. Be to, 
niekas mums nekliudo pakeisti žodį bet kuriuo kitu ženklu arba signalu 
(plg. geležinkelių, jūrininkų signalizacija arba nebylių kalba, pagrįsta 
pirštų judesiais ir šių judesių kombinacijomis). Kalbos ypatybė yra pir- 
miausia ta, kad ji yra tobuliausia ir lanksčiausia susižinojimo priemonė, 
sugebanti išreikšti įvairiausius minčių, jausmų ir norų kitimus bei at- 
spalvius, kurie kitoms ženklų sistemoms dažniausiai visiškai neprieina- 
mi. Dabar kyla klausimas: kaip paprastoje kalboje žodis (arba žodžiai) 
mūsų suvokiamas ir kuo pasižymi šitas žodžio suvokimas? Kadangi žodis 
visų pirma atlieka grynai praktinę funkciją, t. y. tarnauja socialinio gy- 
venimo poreikiams, tai, apskritai imant, klausant kitų žmonių kalbos, 
dėmesys būna nukreiptas ne į patį žodį (t. y. jo skambėjimą), bet į tai, 
ką jis reiškia bei išreiškia, vadinasi, į jo prasmę, kuri, taip sakant, sle- 
piasi už jo kaip ženklo. Suvokiant kalbos žodžius, klausančio subjekto 
sąmonės intencija tarytum pereina kiaurai žodį ir, nesustodama ties juo, 
suvokia jo žymimą objektą. Todėl tuose suvokimuose, kurie yra šneka- 
mosios kalbos pamatas, garsinė žodžio pusė (žodis kaip garsas) nesireiš- 
kia ryškiai, neįsigali, bet lieka užpakaliniame fone. Juo Žodis mums 
įprastesnis, juo glaudžiau jo skambėjimas mūsų sąmonėje susijęs su jo 
prasme, tuo mažiau dėmesio teikiame jo garsinei (girdimajai) sąrangai. 
Tatai tarp kitko mums liudija, pavyzdžiui, tokie faktai: 

1. Kalbant gimtąja kalba, netenka taip atidžiai įsiklausyti į kiek- 
vieną tariamą žodį, kaip kalbant svetima kalba, nes nuo žodžio (garso) 
prie jo prasmės čionai pereinama automatiškai ir be jokių sąmonės pa- 
stangų. Išgirdę net vieną arba kitą sakinio nuotrupą, mes, atsižvelgdami 
į esamąją situaciją, jau suvokiame jo prasmę. 2. Kai tyčiomis abstrahuoja- 
mės nuo kurio nors žodžio reikšmės ir sutelkiame dėmesį į jo garsinę pusę, 
jisai atrodo mums visiškai kitoniškas, tartum būtų pasikeitusi jo pri- 
gimtis ir jis būtų įgavęs naują mums svetimą aspektą. 3. Neretai mes 
nepastebime garsinio dviejų žodžių panašumo bei giminingumo, jei jų 
reikšmės yra skirtingos (pvz., banga — banginis, akis — aketė); todėl at- 
siranda netikėtas efektas, kai šis panašumas patenka į sąmonės fokusą 
ir pasidaro mums matomas. 4. Vaikams, kuriems garsų ryšys su jų reikš- 
mėmis ne toks įprastas, žodis yra ne tik savitarpio susižinojimo priemo- 
nė, bet ir savarankiškas objektas, kuris patraukia dėmesį savo garsine 
prigimtimi. Iš susidomėjimo kaip žodžiai skamba kyla ir tas vaiko 

palinkimas kurti naujus žodžius, kuris atsižvelgia vien į jų skambėjimą 
ir visiškai nepaiso jų prasmės. Vienok iš nurodytų faktų negalima pada- 
ryti išvados, kad šnekamojoje kalboje garsinis momentas nevaidina jokio 
vaidmens ir niekuomet mūsų nepastebimas. Priešingai, jis patraukia 
mūsų dėmesį, kai tik tariančio žmogaus kalba šiek tiek nukrypsta nuo 
normalios kalbos ir pasižymi viena arba kita nepaprasta ypatybe (pvz., 
nepaprastu balso aukštumu ar žemumu, mikčiojimu, šnibždėjimu, netai- 
syklingu žodžių ištarimu arba kirčiavimų). 

Bet šalia to (ir tai labai svarbu) garsinė kalbos pusė tiesiogiai daly- 
vauja susižinojimo procese, t. y. atlieka tam tikrą semantinę funkciją. 
To paties sakinio prasmė keičiasi pagal tai, ant kurio žodžio krinta 10- 
ginis kirtis. Taip pat neretai, kirčiui pereinant nuo vieno skiemens į ki- 
tą, kinta ir atskiro žodžio reikšmė (pvz., dienos — dienės, vaftai — vartai). 
Dar daugiau. Būdama natūrali, organišku keliu atsiradusi savitarpio 
susižinojimo priemonė, kalba tuo skiriasi nuo visų dirbtinių (išgalvotų) 
ženklų sistemų, kad ji ne tik žymi kurią nors nuo jos skirtingą dalykų 
padėtį, bet kartu ir pati tiesiog išreiškia kalbančio subjekto nusistatymą 
ir to, su kuo jis kalbasi, ir to, apie ka jis kalba, atžvilgiu (pyktį, manda- 
gumą, abejonę, nusistebėjimą, susijaudinimą, džiaugsmą, nusiminimą 
ir t. t). Kitaip sakant, balso kitimais, arba atmainomis, jo intonacijomis 
reiškiasi emocinis tariančio subjekto tonalumas (įtampa). Juo jis stipres- 
nis ir intensyvesnis, tuo aiškiau bei įsakmiau iškyla ir ekspresyvi intona- 
cijos reikšmė, Tatai itin įtikimu būdu mums parodo retorinė kalba. Jos 
uždavinys — ne tik pranešti vieną ar kitą mintį arba suteikti klausyto- 
jui tam tikrų žinių, bet visų pirma veikti jį tam tikru būdu, t. y. įteigti 
jam tas mintis, jausmus ir norus, kurie kalbėtojui kaip tik pageidaujami. 
Tam reikalui žodžio kaip paprasto minties ženklo neužtenka; kalba, be 
to, turi būti persunkta kalbėtojo nuotaika, jo jausmais (emocijomis) ir 
valia (nusistatymu). Ir ji pajėgia atlikti šitą uždavinį tiek, kiek žodis yra 
ne tik ženklas, ne tik nurodo už jo slypinčią prasmę, bet iškelia ir savo 
garsinės potencijas ir tiesiogiai išreiškia tai, ką kalbėtojas jaučia, ko 
nori, siekia, kaip jis nusiteikęs ir t. t. Vienu žodžiu, retorinė kalba pati 
turi būti ekspresyvi, arba raiški, ir todėl geras kalbėtojas turi naudotis 
visomis priemonėmis, suteikiančiomis kalbai tikrą ekspresyvumą (raiš- 
kumą). Tokios priemonės yra visų pirma kalbos vaizdumas bei gyvumas. 
Svarbu ne tik, ką kalbėtojas sako, bet ir kaip jis išreiškia savo mintis ir 
sumanymus. Norėdamas sukelti klausytojams tam tikrą emocinę reakci- 
ją, jis turi pasirinkti atitinkamą kalbėjimo būdą. Apskritai imant, žmogų 
smarkiausiai veikia tai, ką jis pats mato, girdi arba junta vienu arba 
kitu būdu. Todėl kalbėtojas turi stengtis savo kalba sukelti tokį įspūdį, 

kad tarytum pats klausytojas pergyventų ir patirtų tai, apie ką jis kal- 
ba. Vaizdinga kalba ir padaro kaip tik tokios rūšies įspūdį: ji sužadina 
intelektinę bei emocinę klausytojo vaizduotę ir suteikia vaizduojamie- 
siems įvykiams arba dalykams tikrovės gyvumą ir skaidrumą. 

Bet įspūdžio stiprumui bei veiksmingumui daug padeda dar ir kitas 
momentas, būtent, kalbos dinamika, kuri priklauso, iš vienos pusės, nuo 
tinkamų intonacijų (semantinių ir emocinių), iš antros pusės — nuo at- 
skirų žodžių, sakinių ir jų kombinacijų eufonijos (skambėjimo). Tokiu 
būdu retorinėje kalboje pats žodis įgauna tam tikrą svorį bei vertę. Kal- 
bėtojas įgyvendina savo sumanymus, patraukdamas klausytojų dėmesį 
į pačią kalbą. Vis dėlto ir retorinėje kalboje žodis, tiesą pasakius, atlie- 
ka tarnybinę funkciją, ir tas kalbėtojas, kuris, susižavėjęs savo iškalbin- 
gumu, užmiršta, ką jam reikia pasiekti, nėra oratorius tiksliąja žodžio 
prasme. Bet žodis gali ir visiškai atsikratyti priklausomybės nuo išoriaio 
tikslo ir įgauti savarankišką vertę "bei i reikšmę. "Tada jis nustoja buvęs 
vien ženklu ir pasidaro gryna "išraiška. Tatai aukščiausias ias ekšpresyvumo 
(raiškumo) laipsnis, kurį žodis“pašiekia poetinėje. “Kalboje. "Čia žodis kar- 
tu yra priemonė ir tikslas ir todėl pasirodo nauju aspektu, .kuriame 1e- 
miamas vaidmuo priklauso jo jutiminei prigimčiai. Visos kalbos ypaty- 
bės bei vertybės, kurios anksčiau liko užpakaliniame fone, dabar iškyla 
aikštėn ir išskleidžia savo galybes (ritmas, melodika, dinamika, eufoni- 
ja), Tai, vienok, nereiškia, kad žodis visiškai atsipalaiduoja nuo savo 
prasmės. Žodis be jokios prasmės nustoja buvęs žodžiu. Įgijęs grynos 
išraiškos vertę ir galią, žodis įtraukia į save savo prasmę ir taip glau- 
džiai suauga su ja, jog pats garsas ir tai, ką jis reiškia, sudaro tikrą orga- 
nišką vienybę. Arba, kitaip sakant, žodžio santykis su prasme pasidaro 
imanentinis, žodis tampa tiesioginiu prasmės reiškėju,— taip, kad ji ne 
tik pasireiškia per jį, bet ir jame įsikūnija. Prasmės įdvasintas garsas 
tarytum persimaino, jis atbunda naujam savarankiškam ir savaime ver- 
tingam gyvenimui ir įgauna magišką galią, t. y. sugebėjimą magiškai 
veikti klausytoją, žavėti jį savo garsine ir raiškinga išvaizda, Bet poeti- 
nės kalbos žavumas gimsta ne tik iš garsinių žodžio vertybių, bet ir.iš. 
jo prasmės vaizdumo, kuris suartina iš žodžio gautą įspūdį su gyvu pa- 
"tieš" "objekto: "vaiždų. Vaizdumas, taip pat kaip ir garso įspūdingumas,, 
"apsprendžia poetinės kalbos savybes ir jos vartojamas Ypatingas prie- 
mones (palyginimus, metaforas —iš vienos pusės, rimus, aliteracijas, 
žodžių instrumentavimą ir pan. dalykus — iš antros pusės). 

Pažvelgus į nurodytus poetinės kalbos ypatumus, aiškėja, kad ji 
apibūdinama vien tokiais momentais, kurie glūdi ir paprastoje (šneka- 
mojoje) kalboje ir, šiaip ar taip, yra susiję su jos prigimtimi. Skirtumas 

vien tas, kad paprastoje kalboje rimai, aliteracijos atsiranda gana atsi- 
tiktinai ir ritmas yra laisvas, nepriklausomas nuo kokio nors apibrėžto 
dėsningumo. Todėl visi šie momentai čia palieka neaktualūs ir negali 
išreikšti juose glūdinčių vertybių. Poetinėje kalboje, priešingai, jie iš- 
kelti aikštėn, išskleisti ir taip sutvarkyti bei suderinti, kad jų vertingu- 
mas pasidaro tiesiog juntamas ir įgauna vyraujančią reikšmę. Tą patį 
galima pasakyti apie kalbos vaizdingumą ir vaizdingumą sukeliančias 
priemones: visa tai kyla iš kalbos natūralios sąrangos, bet vien poeti- 
nėje kalboje šie momentai pasiekia tą tvarkingumo bei organizuotumo 
laipsnį, kuris leidžia įsigalėti savarankiškai jų vertei. 

Iš šio trumpo poetinės kalbos apibūdinimo jau galima matyti, koks 
yra tas sąmonės nusistatymas, kuris sugeba ją suvokti ir įvertinti: jis 
nukreiptas į žodį (į kalbą) kaip į jutimiškai prasmingą reiškinį. Tai, ką 
jis turi prieš akis, yra žodžio juntamoji išvaizda. Jis sustoja, taip sakant, 
ties žodžio paviršiumi,— ne todėl, kad jis paviršutiniškas ir jam nerūpi 
suvokimo gelmės, o todėl, kad juntamajame žodžio paviršiuje jis intui- 
tyviai suvokia visą vidinį jo turinio bei prasmės turtą. 

Tą, kas buvo pasakyta apie poetinės kalbos ypatybes ir jos skirtu- 
mą nuo kitų kalbėjimo būdų, galima trumpai suglausti į tokią schemą: 
1. Dirbtinės kalbos (signalizacijos sistemos). Žodis — grynas ženklas, žo- 

džio (ženklo) ryšys su objektu (prasme) transcendentinis. 

2. Šnekamoji kalba, Žodis — 1) ženklas, 2) emocijų (subjekto būsenų) 
išraiška; ekspresyvumas potencialus, neorganizuotas. 

3. Retorinė kalba. Žodis — 1) ženklas, 2) emocijų (subjekto būsenų) iš- 
raiška; ekspresyvumas organizuotas, bet priklauso nuo transcendenti- 
nio tikslo, 

4, Poetinė kalba. Žodis magiškas. Ekspresyvumas išskleistas, garsinė žo- 
džio prigimtis iškelta aikštėn ir sutvarkyta. Žodis, kaip jutimiškai 
prasmingas reiškinys, pasidaro savarankiška vertybė. Žodžio ryšys su 
prasme imanentinis. 


DAILĖ 


Dabar reikia išaiškinti, ar tas estetinio objekto ir estetinio sąmonės nusi- 
statymo apibrėžimas, kurį esame gavę iš poetinės kalbos analizės, gali 
būti taikomas ir kitoms meno šakoms. Pradėkime nuo vaizduojamojo 
meno (tapybos, skulptūros). Iš pirmo žvilgsnio, palyginant su poezija, 
čia pasirodo žymus skirtumas. Iš tikrųjų: žodis ir jo prasmė, arba jo žy- 
mimas objektas, yra skirtingi dalykai, ir jutiminė žodžio prigimtis ap- 
skritai neturi nieko bendro su pačiu objektu. Todėl suprantama, kad, 

turint galvoje patį objektą, paprastai nekreipiamas ypatingas dėmesys 
į jutiminę žodžio lytį. Bet vaizduojamajame mene santykis tarp objekto 
ir jo juntamo vaizdo visai kitoks. Suvokdami išorinį objekto vaizdą, mes 
tuo pačiu suvokiame patį objektą, vadinasi, objektą atstojąs vaizdas 
(vaizdinys) yra ne kas kita, kaip paties objekto aspektas. Vis dėlto mūsų 
suvokimo turinys ir sąranga bus skirtinga priklausomai nuo to, į ką 
kreipiame dėmesį ir kas mums rūpi: ar bendra objekto prigimtis, tam 
tikros gyvenimui reikšmingos jo ypatybės, ar jutiminė jo išvaizda, be 
jos ryšio su esamąja situacija ir su gyvenimo poreikiais. Kiekvienas re- 
gimasis objektas turi tam tikrą erdvinę formą, jis pasižymi tam tikra 
spalva, pasirodo mums šiaip ar taip apšviestas ir t. t. Paprastai mes 
visas šias jutimines ypatybes pastebime vien tiek, kiek jos mums leidžia 
susigaudyti aplinkiniame pasaulyje, skirti vieną daiktą nuo kito ir nau- 
dotis jais, atsižvelgiant į esamąsias aplinkybes. Matydami objektą, mes 
vis dėlto neįsižiūrime į jį ir suvokiame jį tik apytikriai; todėl mūsų su- 
vokimams dažniausiai stinga tikslumo, pilnumo ir griežto apibrėžtumo. 
Juo iprastesnis mums daiktas, tuo labiau jo suvokimas artimas supa- 
prastintai ir gana abstrakčiai schemai. Štai kodėl neretai atsitinka, kad 
mes negalime tiksliai nurodyti: kokia yra viena arba kita kasdieninės 
aplinkos daikto ypatybė (pvz, ar mūsų laikrodžio skaitmenys arabiški, 
ar Iomėniški, koks mūsų kambario apmušalų ornamentas, kokios spal- 
vos mums gerai pažįstamo žmogaus akys ir t. t.). O iš antros pusės, mes 
dažnai linkę priskirti objektams tokias savybes, kurios juose pasireiškia 
vien tam tikrose aplinkybėse (pvz., sakome, kad lapija esanti žalia, o jū- 
ra mėlyna, nors ir lapijos, ir jūros spalva toli gražu nepastovi ir kinta, 
kintant apšvietimui). 

Apskritai imant, daug sunkiau pastebėti ir įvertinti mums įprasto 
daikto grožį (pvz., gimtojo miesto architektūros grožį), negu naujo, anks- 
čiau nematyto objekto, nes tai, kas nauja, patraukia dėmesį savo jutimi- 
niais ypatumais; įpratimas, priešingai, paslepia tikrą (konkrečią) daikto 
išvaizdą po savo sukurtomis supaprastintomis schemomis, ir reikalingos 
tam tikros pastangos, kad atsikratytume atbukinančia šių schemų įtaka. 
Žinoma, mums atkreipus dėmesį į objektą kaip į jutiminį reiškinį, pais 
objektas dar nepasidaro gražus. Tiktai tas sąmonės nusistatymas, kuris 
sutelkia dėmesį į erdvinę objekto formą, jo kontūrų spalvotumą ir jo 
santykius su šviesa, atveria mums akis jo estetinėms teigiamybėms arba 
neigiamybėms, ir tiktai tada pats objektas mūsų suvokiamas kaip gra- 
žus arba negražus. 

Kad estetinis daiktų suvokimas ir vertinimas reikalingas ypatingo 
sąmonės nusistatymo, tuo galima įsitikinti, tarp kitko, ir nagrinėjant tai, 

kaip pats tapytojas supranta savo uždavinį. Paveikslas jam — tai pir- 
miausia plokštuma, kuri turi būti taip padengta spalvomis, kad žiūro- 
vas gautų tam tikros regimos vienybės įspūdį, t. y. kad įvairių spalvų 
dėmės plokštumoje sudarytų tokią kombinaciją, kuri pasirodytų kaip 
vienu žvilgsniu aprėpiama, užbaigta ir pusiausvira visuma, Tatai išeities 
taškas tapybos kūriniui suvokti ir juo gėrėtis. Plokštuma (drobės, popie- 
riaus, sienos) ir dažai (spalvos) — vienintelė medžiaga, kuria tapytojas 
naudojasi, kurdamas paveikslą, vis tiek ar tai būtų portretas, peizažas, 
natiurmortas, ar kuri nors kita tapybos rūšis. Pats siužetas (vaizduoja- 
masis objektas) įgyja estetinės vertės vien tiek, kiek jis įeina į šitą regi- 


„mąją spalvų vienybę (darnumą) ir jai priklauso. Yra tapybos rūšis, kuri 


nereikalinga jokio prasmingo (t. y. žyminčio tam tikrą objektą) siužeto, 
tatai — ornamentika; bet nėra ir negali būti tokios tapybos, kuri savo 
estetine esme nepasirodytų pirmučiausia kaip spalvota plokštuma. Kiek- 
viename paveiksle arba piešinyje, kur vaizduojamas tam tikras siužęė- 
tas, spalvos ir linijos estetiniu atžvilgiu turi dvejopą reikšmę: tiesioginę 
ir netiesioginę. Iš vienos pusės, spalvose (linijose) ir spalvų (linijų) 
kombinacijose glūdi ypatinga estetinė vertė, nepriklausomai nuo to, ką 
jos vaizduoja. Iš antros pusės, atskiroms spalvoms (linijoms) ir spalvų 
(linijų) visumai priklauso tam tikra vertė, kiek jos vaizduoja siužetą, 
objektų formą, jų erdvinius santykius, apšvietimą ir t. t. Pirmoji spalvų 
(linijų) reikšmė yra pagrindinė. Vien atitikdamas grynai jutiminio (ne- 
siužetinio) grožio reikalavimus, paveikslas (piešinys) gali įgyti estetinės 
reikšmės ir siužeto atžvilgiu. Vadinasi, svarbu ne tik tai, kad iš paties 
paveikslo, t. y. iš plokštumą padengiančių spalvų ir linijų visumos, būtų 
aišku, ką jis reiškia ir vaizduoja (o ne iš paveikslo užrašo), bet visų 
pirma tai, kad siužetinis (vaizduojamo objekto) grožis išaugtų iš nesiu- 
žetinio (grynai jutiminio) grožio ir būtų juo pagrįstas. Estetinis suvo- 
kimas, palyginti su paprastu (neestetiniu), yra atvirkštinės krypties: 
paprastojoje percepcijoje siužetinis momentas apsprendžia jutiminių 


: elementų sąrangą ir reikšmę; estetiniame suvokime, priešingai, jutiminių 


elementų vienybė sudaro pagrindą, prie kurio siužetas (siužeto prasmė) 
turi prisitaikyti. Todėl estetinė paveikslo vertė priklauso pirmiausia nuo 
jo kompozicijos, t. y. nuo to, kaip siužetas subordinuojamas regimam 
paveikslo (piešinio) vienumui. Lemiamas kompozicijos vaidmuo itin 
įsakmiai pasireiškia visur, kur tapyboje arba skulptūroje taikoma vadi- 
namoji stilizacija. Panaudodamas žmonių arba gyvulių figūras kaip or- 
namento arba reljefo elementus (pvz., įpindamas jas į augalų ornamen- 
tą), menininkas neretai iškreipia ir pakeičia natūralų jų pavidalą ir 
proporcijas arba suteikia toms figūroms nepaprastą padėtį (pozą), nes 

jam visų pirma rūpi ne tai, kad jos tiksliai atvaizduotų tikrą žmogaus 
arba gyvulio pavidalą, bet tai, kad jos atitiktų bendrą ornamento pobū- 
di bei sąrangą ir sietųsi su jį valdančiu ritmu. Panašus stilizacijos feno- 
menas pastebimas ir kitose meno šakose, ypač nagrinėjant tų menų kil- 
mę ir pirmutinę raidos fazę. Kadangi pradžioje nė viena meno rūšis 
nebuvo savarankiška, bet tarnavo praktinio gyvenimo arba religijos rei- 
kalams (pvz. pynimas, molinių indų gaminimas, šokis ir t. t.), tai ir jų 
kuriamų daiktų arba veiksmų formos buvo pritaikomos pirmiausia tam 
tikslui, kuriam jos buvo skiriamos. Pavyzdžiui, ornamentas, kuriuo buvo 
puošiami pynimo gaminiai arba molinių indų formos; kilo iš pačios pyni- 
mo arba degimo technikos. Arba šokiai vaizduodavo tam tikrus magiš- 
kus veiksmus. Bet paskui, menui besiplėtojant, ir ornamento sąranga, 
ir indų formos būdavo taip apdirbamos bei keičiamos, kad ne .tik ati- 
tiktų savo praktinę paskirtį, bet visų pirma patenkintų estetinius reika- 
lavimus, t. y. sudarytų vieningą ir užbaigtą kompoziciją aukščiau nuro- 
dyta prasme. Panašiu būdu ir pirminei, simbolinei šokio reikšmei pama- 
žėle išblukus, lemiamasis vaidmuo tenka ritminei šokio judesių 
stilizacijai, iškeliančiai jutiminę jų dinamiką ir raiškumą. 


MUZIKA 


Bet niekur estetinio suvokimo ir estetinio sąmonės nusistatymo savitu- 
mas nematomas iaip aiškiai, kaip muzikoje. Muzika tarp meno šakų už- 
ima atskirą vietą, nes apskritai nieko nevaizduoja ir nesiremia tam tikru 
apibrėžtu dalykiniu siužetu. Ir jei mes ją siejame su vienu arba kitu 
objektu (pvz, su tam tikru įvykiu arba tam tikra idėja), tai tokia in- 
terpretacija dažniausiai tėra grynai subjektyvi ir visiškai neliečia muzi- 
kos kūrinio estetinio turinio. Ta pati kompozicija gali būti interpretuoja- 
ma ir vienokiu, ir visai kitokiu būdu. Muzika, priklausanti nuo tam tikros 
programos arba ką nors sau statanti tikslu (imitacija), sudaro išimtį. Bet 
aukščiausi muzikos pasiekimai priklauso ne šiai sričiai. Tiesa, sakoma, 
kad muzika vaizduojanti žmogaus nuotaiką, jausmus, siekimus, aistras, 
žodžiu, visą jo vidinį emocinį pasaulį; tačiau pačios emocijos (sielos su- 
sijaudinimai) nėra kažkas dalykiška, kas galėtų būti aprašoma bei vaiz- 
duojama tuo pačiu būdu, kaip daiktai, įvykiai, idėjos ir panašūs daly- 
kai. Žinoma, tai nereiškia, kad jausmai, siekimai ir visokie psichiniai 
potyriai negali pasidaryti meninės intencijos objektu. Ir poezijai, ir net 
vaizduojamajam menui vidinis emocijų pasaulis tam tikru laipsniu pri- 
einamas. Bet vaizduoti jausmus ir siekimus šios meno šakos gali vien 

netiesioginiu keliu, t. y. tarpininkaujant tam tikram dalykiniam siužetui. 
Muzikai šitas kelias uždarytas, nes klausos jutimai bei įspūdžiai patys 
„neduoda tokios medžiagos, iš kurios galėtų būti atstatytas išorinio (daik- 
tinio) pasaulio vaizdas. Todėl muzika savo esme nieko negali atvaiz- 
duoti; ji gali tiktai tiesiog išreikšti jausmų ir potyrių vidinę dinamiką; 
kaip ir kokiu būdu ji tai daro, bus paaiškinta vėliau, Vienok mes klys- 
tume, manydami, kad muzika tėra ypatinga emocijų kalba. Kaip tik tarp 
gryniausios muzikos rūšių esama tokių (pvz., fuga, preliudija), kurios 
padaro mums nepaprastai gilų estetinį įspūdį, bet nesukelia mūsų sąmo- 
nėje jokių apibrėžtų emocijų, kurias būtų galima susieti su viena arba 
kita mūsų vidinio gyvenimo situacija. Iš pirmo žvilgsnio — tai mįslingas 
faktas, kuris vienok kiek paaiškės, susipažinus su ypatinga muzikos pri- 
gimtimi. Ta medžiaga, kurią ji doroja bei formuoja, yra tonai, tonų ei- 
lės, sąskambiai, t. y. tam tikra ypatinga klausos įspūdžių rūšis. Bet klau- 
sos įspūdžiai nepriklauso prie tų jutiminių duomenų, kurie sąlygoja iš- 
orinio (daiktinio) pasaulio struktūrą; jie atlieka dažniausiai ženklų 
funkciją, iš kurių sprendžiama apie tam tikrų procesų eigą arba apie 
tam tikrų objektų buvimą (pasirodymą). Todėl klausos įspūdžių ryšys 
su išorinio pasaulio vaizdu nėra toks glaudus, kaip regėjimo ir lytėjimo 
suvokimų ryšys. Be to, reikia turėti galvoje dar vieną svarbią aplinky- 
bę, būtent, kad pati muzikos medžiaga, t. y. tonai ir tonų kombinacijos, 


yra ne gamtos, bet žmogaus kūrybinės veiklos produktas. Priklausydami ; 


nuo oro bangavimo, pasižyminčio vienodu dažnumu, tonai gryna savo 
forma gamtoje pasitaiko tik rečiausiais atvejais. Štai kodėl tonų sfera 
sudaro ypatingą savarankišką pasaulį, kuris iš esmės skiriasi nuo aplin- 
kinio medžiaginio pasaulio ir beveik visiškai nuo jo nepriklauso !?. Iš, 
to galima matyti, kad muzikoje estetinio suvokimo intencija nukreipta 
į pačius tonus ir jų kombinacijas, vadinasi, kad jos objektas yra ne kas. 
kita, kaip jutiminė tonų pasaulio sąranga. Kas nesugeba suvokti šios. 
jutiminės sąrangos, tam muzika svetimas dalykas. Tam neprieštarauja 
faktas, kad muzika, taip pat kaip ir kitos meno šakos, pasižymi ypa- 
tingu ekspresyvumu (raiškumu), Kaip toks ekspresyvumas gali būti 
suderintas su nedalykiniu muzikos pobūdžiu (t. y. su tuo, kad, apskritai 
imant, ji neatlieka jokios vaizduojamosios funkcijos), bus paaiškinta 
vėliau. Kad muzika savo esme neturi nieko bendro su dalykiniu vaizda- 
vimu, patvirtina ir tai, kas mums žinoma apie muzikos kilmę. Pirmuti- 
nės formos, kuriomis pasireiškia muzika primityviose tautose, yra dainos, 
maldos, būrimo arba kerėjimo giesmės. Atrodytų, kad čia svarbiausias 
vaidmuo priklauso žodžiams, o muzika (melodija) tenkinasi vien akom- 
panimento vaidmeniu. Bet iš tikro dažniausiai yra ne taip. Dainos, kaip 

aiškina K. Biucheris žymiajame veikale „Darbas ir ritmas“ („Arbeit 
und Rhythmus"), kilo iš ritmo tų judesių, kuriuos primityvusis (pirmykš- 
tis) žmogus darydavo, atlikdamas tam tikrą darbą arba tam tikras religi- 
jos (magijos) apeigas. Kiek šie judesiai ritmingi ir, be to, lydimi ritmingo 
triukšmo (pvz., kuliant javus), jie sužadina žmoguje palinkimą dar la- 
biau pabrėžti ir sustiprinti jų ritmą, nes judesių ritmingumas apskritai 
palengvina raumenų pastangas ir tuo pačiu skatina darbą. O veiksmo 
ritmui sustiprinti žmogus naudojasi ir savo balsu, ypač tais atvejais, kai 
pačios jo fizinės pastangos verčia jį pritaikyti kvėpavimą prie judesių 
ritmo ir skleisti tam tikrus garsus. Tokiu būdu atsiranda ritmingi balso 
kilimai ir nusileidimai, iš kurių paskui ir gimsta tam tikras motyvas (me- 
lodijos pradžia). Kai dėl dainos žodžių, tai jie iš pradžios neturi prasmės 
ir atsiranda todėl, kad žmogus apskritai linkęs artikuliuoti savo sklei- 
džiamus garsus; tatai paprasti jaustukai, lydį dirbančiojo judesius, arba 
riksmai (šūkiai), skatiną darbą. Jie išliko iki mūsų laikų kai kuriose 
dainose vadinamųjų priedainių pavidalu. Pats dainos tekstas, išreiš- 
kiąs tam tikrą mintį, nuotaiką arba jausmą, tėra antrinis elementas, atsi“ 
randąs ir išsiplėtojąs tik vėliau. Vadinasi, organizuojamasis dainos 
pradmuo yra ne žodis kaip prasmės reiškėjas, bet judesių ritmo ir me- 
lodijos vienybė, t. y. grynai jutiminis faktorius !!. — 


— 


2. VIDINĖ ESTETINIO OBJEKTO STRUKTŪRA 


A. ESTETINIO OBJEKTO VIENYBĖ 


Taigi poezijos, vaizduojamojo meno ir muzikos analizė mums rodo, kad 
estetinio suvokimo, t. y. suvokimo, kylančio iš estetinio sąmonės nusi- 
statymo, objektas yra visuomet tam tikras ekspresyvus reiškinys, pasi- 
Trodąs mums kaip. jutiminė vienybė. Tačiau šitas apibrėžimas reikalingas 
dar tolesnio paaiškinimo. Iš vienos pusės, reikia nušviesti vidinę este- 
tinio objekto sąrangą, arba struktūrą, t. y. iškelti aikštėn tas sąlygas, 
kurios apsprendžia jo jutiminę vienybę. Antra vertus, ir estetinio objek- 
to ekspresyvumas turi būti dar tiksliau apibrėžtas. Mes nagrinėsime 
dabar pirmąjį klausimą. 

Analizuodami bet kurį meno kūrinį, mes randame, kad jis sudary- 
tas iš daugelio momentų, arba faktorių, kad jis rodosi mums kaip tam 
tikra įvairybių vienybė. Muzikos kūrinyje tai yra ritmas, melodija, har- 
monija, tonų eilės dinamika ir kt, paveiksle arba piešinyje — spalvų, 
linijų ir plokštumų kombinacijos, šviesos ir šešėlio priešingumas ir kt., 

eilėraštyje — žodžių ritmas ir instrumentavimas, rimai, kalbos vaizdu- 
mas, minčių (motyvų) tematika ir t. t. Kokiu gi būdu visi nurodyti mo- 
mentai, arba faktoriai, taip susijungia bei susilieja, kad iš jų kyla kaž- 
kas nauja, ką mes ir suvokiame kaip meno kūrinio vienybę, ir kaip šita 
vienybė skiriasi nuo objekto vienybės paprasto suvokimo? Iš dalies ir 
šio pastarojo vienybė ė yra jutiminio pobūdžio: objektas veikia mūsų po- 
jūčių“ (reggjimo, 1 lytėjimo, girdėjimo). < organus kaip tam tikra išbaigta 
visuma, kuri beveik nepriklauso nuo aplinkos. Tačiau ir čionai spren- 
džiamoji reikšmė dažniausiai priklauso objekto prasmei (kiek jis mūsų 
atpažįstamas kaip tam tikros objektų arba reiškinių klasės atstovas). Kai 
tik objekto prasmingumas suvoktas, jo grynai jutiminis pavidalas ir ju- 
timinė šio pavidalo vienybė nustumiama, taip sakant, į užpakalinį planą. 
Juntama estetinio „objekto vienybė, priešingai, "višuomet "lieka suvokimo 
"fokuse, č 
"| Tatai, kaip aukščiau buvo paaiškinta, esminė estetinio suvoki- 
mo savybė. Jo intencijai nukrypus nuo jutiminės objekto vienybės, su- 
1 vokimo aktas nustoja buvęs estetinis. Todėl galima sakyti, kad jutiminė 
: estetinio objekto vienybė pasižymi tam tikru ypatingu būtinumu; 0 ši- 
tas būtinumas priklauso, iš vienos pusės, nuo to, kokiu būdu estetinio 
I!objekto momentai, arba faktoriai, susiję vieni su kitais, iš antros pu- 
|sės— nuo bendros pačių šių momentų prigimties. 


B. ESTETINIO OBJEKTO KOMPONENTAI 


k 


Pradedant svarstyti nurodytas estetinio būtinumo sąlygas, reikia pir- 
| miausia pabrėžti, kad tos įvairybės, kurios meno kūrinyje suvestos 
į Iaiškią vienybę, — tai ne elementai, bet komponentai (momentai), arba 
|. faktoriai. Elementai yra palyginti paprasti ir vienarūšiai, jie nepriklau- 
"so vienas nuo kito ir gali įeiti į bet kokią kombinaciją, Todėl iš pačių 
elementų negalima spręsti apie visumos sąrangą arba prigimtį. Muzikos 
kūrinio elementai yra, pavyzdžiui, atskiri jį sudarą tonai, paveikslo 
elementai — jo spalvos, eilėraščių — žodžiai arba net žodžių skie- 
menys (garsai). Bet paprasta spalvų visuma dar nesudaro paveikslo, iš 
bet kokios atsitiktinės tonų eilės negimsta muzikos kūrinys, taip pat kaip 
ir atsitiktinis žodžių rinkinys neturi poetinės frazės (eilėraščio) reikšmės 
į bei vertės. Išskaidydami meno kūrinį į jo elementus (paveikslą — į at- 
„skiras spalvas, muzikos kompoziciją — į tonus), mes tuo pačiu panaiki- 
: name estetinį objektą ir išeiname iš estetinio sąmonės nusistatymo rė- 


į 

mų. Elementai, nors jie ir sudaro medžiaginį estetinio objekto pamatą, 
vis dėlto neapsprendžia specifiškai estetinės jo sąrangos M 

Todėl, norint išaiškinti šią sąrangą, reikia atsižvelgti vien į tuos 
duomenis, kurie pasirodo pačiame estetiniame suvokime ir kuriuos 
mums suteikia pats estetinis objektas. Tuo kaip tik estetinė analizė ski- 
riasi nuo bet kurios kitos teorinės analizės: ji tesidomi. vien. tais momen- 
tūis, kuriais remiasi estetinė objekto reikšmė bei vertė, t. y. tais momen- 
tais, "kurie sąlygoja jo struktūrą, vadinasi, atlieka jame tam tikrą 
struktūrinę funkciją. Bet atlikti tokią funkciją gali tiktai faktoriai (mo- 
mentai), kurie patys yra siruktūriniai, t. y. apima tam tikrą elementų 
"daugybę ir nustato tarp jų tam tikrą santykį.) Faktoriaus (momento) 
"kaip visumos vienuimas gimsta vien“iš elementą santykio bei ryšio. Pa- 
vyzdžiui, ritmas muzikoje arba poezijoje: jis susideda iš tam tikrų ele- 
mentų (garsų, tonų, triukšmų, dūžių), kurie eina vienas po kito ir iš ku- 
rių vieni kirčiuoti, kiti nekirčiuoti (mūsų laikų Europos poezijoje). 
Kirčiuotų ir nekirčiuotų elementų kaitaliojimasis yra daugmaž regulia- 
rus ir tokiu būdu sutvarkytas, kad visuomet vienas ar keletas nekir- 
čiuotų elementų priklauso nuo vieno kirčiuoto elemento ir sudaro su 
juo tam tikrą vienybę; muzikoje tai bus iaktas, poezijoje — pėda. Ka- 
dangi kiekvienas ritmas išsiskleidžia laike, tai ir ritmo elementai gali 
skirtis ne tik savo svoriu (kirčiuotumo laipsniu), bet ir trukme. Šitie 
laikiniai ritmo elementų skirtumai taip pat ne atsitiktiniai, bet priklau- 
so nuo tam tikro dėsningumo (pvz, vienas ilgas elementas yra ekviva- 
lentus dviem arba trims trumpiems elementams, ir visi trumpieji elemen- 
tai ir skirią juos tarpai yra beveik lygūs). Pagaliau ritmo elementuose 
glūdi dar trečia kitimų galimybė: tatai — kitimai pagal intensyvumą. 
kurie gali sutapti su kirčiuotumo skirtumais, bet gali reikštis ir nepri- 
klausomai nuo šių pastarųjų. Intensyvumo laipsniais skiriasi todėl ne tik 
atskiri tonai ir skiemenys (dūžiai), bet taip pat ir taktai arba pėdos. Iš 
šių intensyvumo skirtumų kyla ritmo dinamika. š — 

Ritmingos eilės įtampa gali didėti arba mažėti; be to, ir paties rit- 
mo elementarinės (pagrindinės) vienybės (taktas, pėda) gali būti arba 
kylančios arba krintančios. Kai tik kritimo arba kilimo tendencija tę- 
siasi keletą taktų arba pėdų, atsiranda aukštesnė vienybė, t. y. ritmin- 
gas skirsnis, kuris pats yra kylantis arba krintantis. Du (arba net kele- 
tas) priešingi ritmingi skirsniai savo ruožtu įeina į dar aukštesnę 
vienybę, sudarydami ritmingą periodą, kur vieno skirsnio krintamoji 
tendencija kompensuoja antro skirsnio kylamąją tendenciją. Dviejų 
skirsnių priešingumui stiprinti naudojami intervalai (tarpai), skirią vie- 
ną ritmingą elementą nuo kito, 

Pabrėžiant arba prailginant tokį tarpą, gaunama vadinamoji cezūra. 
Tokiu būdu ritmingos visumos arba kompozicijos išsiskleidimas gimsta 
tiesiog iš tų momentų, kurie glūdi jau pagrindinėje rilmingoje visumo- 
je (takte, pėdoje), bet kurie gali įsigalėti ir pilnai pasireikšti tik tiek, 
kiek keletas šių elementarių vienybių susijungia ir sudaro vieną ritmin- 
gą sistemą (visumą). Muzikoje (o iš dalies ir poezijoje) prie nurodytų 
momentų prisideda dar vienas ypatingos svarbos momentas. N 

Tonai ir apskritai garsai skiriasi ne tik stiprumu, bet ir aukštumu: 
jie gali būti aukštesni arba žemesni. Kadangi tonų intervalai, t. y. jų 
aukštumo skirtumai, priklauso nuo tam tikro dėsningumo, jie iš keleto 
tonų leidžia sudaryti muzikos temą arba frazę, pasižyminčią panašiu vie- 
numu, kaip kalboje posakis (sakinys); skirtumas vien tas, kad posakio 
prasmė mažų mažiausia iš dalies yra racionali, t. y. pagrįsta tam tikru 
sąvokų santykiu, muzikos temos prasmė, priešingai, grynai ekspresyvi 
(šitas ekspresyvumas bus toliau paaiškintas). 

"Tuo pačiu dėsningumu, valdančiu tonų intervalus, grindžiamas dar 
kitas muzikos faktorius (vienintelis, kurio poezijoje niekas neatitinka), 
t. y. harmoningumas, nustatąs ne einančių vienas paskui kitą, o kartu 
skambančių tonų vienybę. Tyrinėjant, kaip visi minėti faktoriai siejasi 
vieni su kitais muzikos arba poezijos kūrinyje, nesunku įsitikinti, kad 
jų savitarpio santykiai labai įvairūs ir negali būti suvesti į vieną vi- 
siems bendrą schemą. Pavyzdžiui, muzikoje ritmas ir dinamika yra ele- 
mentaresni faktoriai: ritmas nepriklauso nei nuo melodijos (motyvo), nei 
nuo harmonijos, jis remiasi vien elementų (garsų, tonų, dūžių) kirčiuo- 
tumo ir ilgio skirtumais. Taip pat ir dinamikos atmainos gali reikštis 
nepriklausomai nuo ritmo, melodijos ir harmonijos. Bet kiekviename 
ritme jau slypi tam tikra dinamika. Kai dėl muzikos motyvo (temos), 
tai jo sąranga daug sudėtingesnė, Nors tonų savitarpio santykiai (jų in- 
tervalai) nepriklauso nei nuo ritmo, nei nuo dinamikos, tačiau šie mo- 
mentai motyvo (melodijos) charakteriui bei savitumui yra gana svarbūs; 
pakeitus ritmą ir dinamiką, tas pats motyvas įgauna tiek kitonišką iš- 
vaizdą, kad būna sunku atpažinti jo tonalinę tapatybę. Ir apskritai, 
kiekvienas konkretus motyvas turi savo ypatingą ritmą ir dinamiką. Jis 
nėra reikalingas harmonijos, vienok gali būti harmonizuojamas įvairiais 
būdais, ir harmonizavimo kitimai atsiliepia į jo ekspresyvumą ir dažnai 
iš esmės pakeičia bendrą jo pobūdį. 

Poezijoje estetinių komponentų santykiai ne taip aiškūs, nes jos 
dorojama medžiaga — kalba, žodžiai — jau šiek tiek formuota: kiekvie- 
name žodyje, kiekviename sakinyje glūdi tam tikras ritmas ir tam tikra 
dinamika, su kuriais estetiniam formavimui tenka skaitytis. Vienok ir 

čia pasirodo estetinių komponentų savitarpio priklausomybė bei įtaka. 
Sustatant žodžius vienu arba kitu būdu, pakeičiant jų „aplinką“, frazei 
(sakiniui) suteikiamas kitoks ritmas, kitokia dinamika ir „instrumentaci- 
ja“, ir tuo pačiu kinta ir jos prasmė, jos ekspresyvi galia bei reikšmė. 

Tokiu pat pobūdžiu pasižymi ir visi faktoriai, arba komponentai, 
apsprendžią estetinio objekto struktūrą vaizduojamajame mene, vis tiek, 
ar tai bus linijos, plokštumos, masės, spalvos ar šviesos atmainos. Ir čia 
estetinė vertybė atsiranda vien tada, kai nurodyti elementai sudaro tam 
tikrą įvairybių vienybę, t. y. tokią sudedamąją visumą, kurios vienumas 
pagrįstas arba dviejų elementų priešingumu ir pusiausvyra (pvz., dviejų 
spalvų, plokštumų, masių, šviesos ir šešėlio), arba daugelio elementų 
ritminga ar simetriška sąranga (pvz., tapyboje — ornamentas, architek- 
tūroje — kolonų, langų eilės, arkų ir bokštų sustatymas), arba tolydiniu 
vieno elemento perėjimu į kitą (pvz., piešinyje — kontūras, tapyboje — 
spalvotumo ar apšvietimo atmainos ir t. t.). O kur viešpatauja ritmas, 
simetrija, priešingybių santykis (pusiausvyra) ar tam tikras kitimų toly- 
dinumas, ten neišvengiamai pasireiškia ir formuojamoji dinamikos ga- 
lia. Apskritai, estetinių komponentų sąryšis vaizduojamajame mene ne 
mažiau glaudus ir reikšmingas, negu muzikoje ir poezijoje. 

Tiesa, nurodytų komponentų santykiai apibūdina ne tik estetinį 
objektą, bet apskritai kiekvieną objektą, sudarytą iš tos pačios jutimi- 
nės medžiagos; kiekvienas regimas daiktas — tai ne mechaniškai sudėta 
elementų visuma, bet turi savo struktūrą, priklausančią nuo masės, 
plokštumų, linijų, spalvų santykių ir t. t. Taip pat ir kiekvienoje garsų 
arba triukšmų eilėje esama ritmo, dinamikos ir net melodikos pradmenų 
ir t. t. Vadinasi, estetinio objekto savitumas turi priklausyti nuo ypatin- 


go komponentų ir jų santykių formavimo (pavidalinimo). Koks yra šitas. 


"formavimas, aiškėja jau iš to, kas buvo aukščiau pasakyta. 

Visų pirma kiekvieno komponento, priklausančio objekto struktū- 
rai, vidinė sąranga iškeliama aikštėn, jai suteikiamas galimumas ne- 
trukdomai parodyti tai, kokia ji yra, išvystyti ir išugdyti savo prigimtinį 
"suskaidymo ir suvienijimo būdą, subordinuojant pastarąjį griežtesniam 


4 


dėsningumui, Tokiu būdu komponentas pasidaro reikšmingas ir aktuali- - 


zuoja savo ekspresyvią galią, Be to, ir atskirų komponentų santykiai 


taip sutvarkyti, kad vienas komponentas ne varžo kitą, bet stiprina jį. 


ir padeda jam išreikšti savo gryną esmę, arba, jei komponentų tenden: 
"cijos priešingos, tai jos taip suderintos, kad. būtų jaučiamas jų priešin: 
gumas ir suvokimo aktas įgautų -ypatingą. itampą- (pvz., poezijoje metro 
eiga ir sakinio (periodo) sąranga; tapyboje spalvų ir linijų derinys, 
šviesos ir šešėlių suskirstymas, siužetinė paveikslo reikšmė ir pan. 

dalykai) 5, Bet pagaliau ir atskirų komponentų išskleidimas ir suderini- 
mas vienų su kitais nėra visai savarankiškos vertybės; tatai vien tie mo- 
mentai, per kuriuos realizuojasi ir įsigali estetinio objekto kaip visumos 
ekspresyvi reikšmė. Šioji objekto visuma, nors ir iškyla virš atskirų 
komponenių, vis dėlto negali būti nuo jų atskirta arba atitraukta. Ji | 
"įsikūnija juose ir per juos ir gali būti apibrėžiama vien komponentams 
—padedanty--—-- ————7 


C. DOMINANTĖS REIKŠMĖ 


Tačiau visumos realizavimui nepakanka to, kad atskiri komponentai sude- 
rinti vieni su kitais; šiaip ar taip, objekto vienybė turi ir tiesiog atsi- 
spindėti jų savitarpio santykiuose. Tatai reiškia: vienas. iš faktorių turi 


atstovauti šitai vienybei, jis turi turėti pirmenybę prieš kitus ir vidinėje, 
objekto sąrangojė je vaidinti "organizuojamąjį vaidmenį. Toks vyraujantis 
faktorius "vadinamas dominiūntė) Dominantė —. tai pagrindinis estetinio 
objekto formuojamasis pradmuo, kiti komponentai jam vienu arba kitu 
būdu subordinuoti ir atlieka pagalbinę funkciją, padėdami jam realizuoti 
ekspresyvią visumos vienybę. Reikia pažymėti, kad dominantė savo or-- 
ganizuojamąjį. vaidmenį atlieka toli gražu ne visuomet vienodai Kar-.. 
tais „ji sudaro, taip sakant, visos kompozicijos griaučius, arba skeletą, 
kuriuo remiasi jos organiška vienybė (pvz., piešinyje — kontūrai, rit- 
mingas arba simetriškas linijų darnumas; tapyboje — šviesos ir šešėlio 
priešingybė, harmoninga spalvų darna ir pusiausvyra). Bet būna ir tokių 
atvejų, 1 kai estetiniame objekte pasirodo keletas klodų, arba planų.. suda- 
rančių "tarytum vieną hi hierarchinę „ sistemą — taip, „kad dominantė ap- 
sprendžia „priešaki nį planą, o kiti komponentai suskirstyti užpakaliniuose 
„planuose. Tokio pobūdžio gali būti kompozicija ir tapyboje, ir architek- 
"tūroje; bet ypač reljefiškai šita sąranga Iškyla muzikoje; | dažniausiai 


skleistas ir suskaidytas motyvas, o a harmonija ir, gal būt, ritmas sudaro 
užpakalinį motyvo arba melodijos foną. Bet gali atsitikti, kad ritmas 
arba harmonija įgauna sprendžiamąją reikšmę, vadinasi, net toje pa- 
čioje kompozicijoje vienas komponentas gali užleisti dominantės vie- 
tą kitam. 

Iš to, kas pasakyta apie estetinius komponentus ir jų santykius, jau 
aiškėja, kad jie toli gražu nesutampa su estetinio objekto dalimis. Dalys 
11 komponentai visiškai skirtingi dalykai. Tiesa, dalys ir komponentai 
turi ir kažką bendro: jie skaido bei diferencijuoja estetinį objektą, bet 

„visai skirtingais atžvilgiais. Komponentai apibūdina tas skirtingas ko- 
kybines kryptis (matavimus), kuriomis išsiskleidžia estetinis objekto 
turinys. Nėra tokio bendro plano, kuriame jie visi tilptų, išskyrus 
konkrečią paties objekto vienybę, Šiuo atžvilgiu jie nesulyginami "ir 
kiekvienas iš jų yra vienintelis savo rūšimi. Dalys, priešingai, yra vienos 
rūšies ir priklauso vienam planui, vis tiek, ar tai bus erdvė, ar laikas, 
ar judesys, vykstąs kartu ir erdvėje, ir laike. Tačiau estetinio objekto. 
dalių nereikia painioti su jo elementais. Elementai sudaro vien tą iki- 
estetinę medžiagą, kuri, komponentams padedant, organizuojama ir su-. 
"vedama į estetinę vienybę, Kiekviena dalis, priešingai, aprėpdama dau-. 
gelį jau sutvarkytų elementų, turi tam tikrą estetinę reikšmę ir priklauso, 
tiesiog estetinio objekto sąrangai: Vienos dalies ryšys su kita, taip pat. 
kaip ii komponentų ryšys, yra ne mechaniškas; bet vidinis, organiškas, 
'vienok visiškai kitokios rūšies ir priklauso pirmučiausia nuo tų erdvinių | 
arba laikinių, arba kartu nuo tų erdvinių ir laikinių santykių, kurie są- 
lygoja estetinio o objekto, kaip juntamos visumos, buvimą. Žinoma, šios 
visumos dalių ryšys gali būti labai įvairus: arba toks, kad visos dalys 
yra maždaug vienodos reikšmės ir suderintos pagal koordinacijos prin- 
cipą; arba toks, kad viena dalis užima centrinę, dominuojančią vietą ir 
visos kitos jai vienu arba kitu būdu subordinuotos. Tai — monarchinis 
komponavimo principas. Šitie skirtingi estetinio objekto "dalių sustatymo * 
ir sutvarkymo būdai, kaip paaiškės toliau, vaidina reikšmingą vaidme- — 
nį skirtinguose meno stiliuose, ypač vaizduojamajame mene (architektū- 
roje, skulptūroje, tapyboje). Tačiau, pažymint esminį skirtumą tarp este- 
tinio objekto komponentų ir dalių, nereikia, antra vertus, išleisti iš akių 
ir glaudaus jų ryšio. Tai, kas suskaido objekto visumą į skirtingas dalis, 
diferencijuoja jas erdvės ir laiko atžvilgiu ir tuo pačiu nustato vidinį 
jų vienumą, yra ne kas kita, kaip estetiniai komponentai. Atskirų dalių 
ir jų struktūrinių skirtumų atsiradimas — tatai formuojamosios kompo- 
nentų galios padarinys. 


D. STATINĖ IR GENETINĖ VIENYBĖ 


Išsiaiškinus trumpai estetinių komponentų reikšmę, galima ir kiek tiks- 
liau apibūdinti juntamąją estetinio objekto vienybę. Šitoji vienybė ne- 
turi būti suprantama per siaurai, t. y. taip, tarytum ji tilptų visuomet 
viename suvokimo akte ir galėtų būti apimama vienu žvilgsniu (viena 
akimirka). Toks supratimas netiktų tiems estetiniams reiškiniams (objek- 
tams), kurie vyksta laike ir gali būti suvokiami tiktai per kelis paeiliui 

einančius suvokimo aktus (pvz, muzikoje, poezijoje, choreografijoje). 
Vadinasi, čia objektyvi paties reiškinio vienybė toli gražu nesutampa 
su subjektyvia suvokiančio akto vienybe. Vis dėlto ji turi daugmaž ati- 
tikti šią pastarąją, nes priešingu atveju visiškai nebūtų prieinama suvo- 
kiančiam subjektui ir nustotų savo jutiminio pobūdžio. O toks atitikimas 
galimas todėl, kad aktualios sąmonės apimtis (ir net jutiminės sąmonės 
apimtis ir akiratis, t. y. sąmonės, neišeinančios iš jutiminių vaizdinių ri- 
bų) didesnė už atskiro suvokimo apimtį. Estetinė objekto vienybė sub- 
jekto sąmonėje įsigali ir tuomet, kai vienas paskui kitą einančių suvo- 
| kimų turiniai taip susiję vienas su kitu, kad paskesnis tiesiog išauga ir 
! išsiskleidžia iš pirmesniojo. Objektas nebūna prieš mūsų akis kaip kaž- 
i! kas užbaigta, bet gimsta bei tampa, Jo vienybė ne statinė, o genetinė, ji 
realizuojasi ir pasireiškia laike. Vis dėlto ji pasižymi tokiu pat vaizdu- 
mu ir juntamumu, kaip ir statinė vienybė, ir suvokiama tokiu pat tie- 
sioginiu būdu, refleksijai (abstrakčiam mąstymui) nė kiek nedalyvaujant. 
Vienok ir tose meno šakose, kur estetinio objekto vienybė yra 
statinė ir nepriklauso nuo laiko, suvokimo aktas dažniausiai nesibaigia 
viena momentine percepcija, bet vyksta, visai eilei percepcijų tarpinin- 
kaujant. Šių vienas kitą papildančių suvokimų santykiai gali būti įvai- 
rūs. Tapyboje, pavyzdžiui, pirmas suvokimas aprėpia visą objektą ir 
duoda mums bendrą įspūdį, bet dar nesuskaidyta (nediferencijuota) for- 
ma. Tolesni suvokimai pirmojo įspūdžio nubrėžtose ribose išskleidžia jo 
turinį, iškeldami atskiras objekto dalis arba puses ir praryškindami jo 
vidinę struktūrą. Skulptūroje ir architektūroje (stebint pastato išorinį 
vaizdą) nė viena percepcija nepajėgia apimti viso objekto. Kiekvienas 
suvokimas apima tiktai tam tikrą jo aspektą, kuris turi būti papildytas 
kitų aspektų. O kiekvienas naujas aspektas reikalauja ir naujo stebė- 
jimo taško. Norint suvokti visus statulos arba pastato aspektus ir jų or- 
ganišką vienybę, tenka eiti aplink juos ir apžiūrėti iš visų pusių. Tiesa, 
ne visi šie aspektai yra vienodos reikšmės. Paprastai vienas (kai kada 
ir du) iš jų turi pirmenybę ir valdo visus kitus. Maždaug tą patį galima 
pasakyti ir apie estetinį pastato vidaus vaizdą. Ir čia žiūrovas suvokta 
vien kažkiek dalinių, nepilnų aspektų, iš kurių kiekvienas atstovauja 
tiktai tam tikrai vidaus pusei arba daliai ir kurie priklausomai nuo pa- 
sirinkto požiūrio gali būti platesni arba siauresni, turtingesni arba ne 
tokie turtingi. Tačiau ir šiuo atveju aspektų eilė neatsitiktinė; jie sudaro 
vieną organišką visumą, kurioje pasireiškia vienas visą kūrinį apspren- 
džiąs planas. Trumpai sakant, estetinio objekto suvokimas yra vienas 
aktas, bet jis Susidaro iš eilės. vienas į kitą pereinančių suvokimų/ 

E. ESTETINIO OBJEKTO ASPEKTAI 
IR ERDVĖS PROBLEMA DAILĖJE 


Estetinio objekto struktūrai paaiškinti dar iš arčiau susipažinsime su 
vaizduojamuojų menu, su tapyba ir skulptūra. Palyginamos su muzika, 
šios meno šakos skiriasi ne vien savo dorojamais jutiminiais duomenimis, 
bet ir savo dalykiniu pobūdžiu, t. y. tuo, kad jos vaizduoja daiktus ir 
reiškinius, kurie pasitaiko tikrovėje, arba mažų mažiausia panašius 
į realaus pasaulio kūnus (objektus), užimančius erdvėje tam tikrą vietą. 
Bet kiekvienas kūniškas objektas regėjimui visuomet pasirodo tiktai 
vienu arba kitu aspektu, priklausančiu nuo pasirinkto stebėjimo taško. 
Su šita aplinkybe tenka skaitytis ypač tapybai, nes jos vartojamos prie- 
monės (plokštuma, spalvos, linijos) leidžia jai atgaminti kiekvieną kartą 
tik vieną apibrėžtą aspektą. O toks aspektas, žiūrovui nejudant, apribo- 
tas dviejų matavimų. Todėl tas uždavinys, kurį turi spręsti tapytojas, 
gali būti apibūdintas maždaug taip: dviejų matavimų vaizdas turi at- 
gaminti trijų matavimų objektą. Bet jutiminis Vaizdas mums duoda ob- 
"jekto aspektą vien tada, kai jame šiaip ar taip atsispindi objekto visuma. 
Todėl ir tapytojas gali atvaizduoti kūnus ir jų erdvinius santykius tik- 
tai panaudodamas tas dviejų matavimų regimojo aspekto žymes, kurios 
nurodo jo santykiavimą su kitais papildančiais aspektais, atstovaujan- 
čiais trečiam kūnų matavimui — gilumai. Vadinasi, visi tie elementai 1r 
elementų kombinacijos, iš kurių susideda paveikslas (linijos, spalvos ir 
įvairios jų atmainos pagal kokybę, intensyvumą, skaidrumą, grynumą 
ir t. t), turi dvejopą erdvinę reikšmę: iš vienos pusės, tai plokštumos 
elementai, kurie ją skaido bei diferencijuoja, iš antros pusės, — ženk- 
lai, kuriais išreiškiamas trečiasis erdvės matavimas (giluma) ir nuo jo 
priklausanti stereometrinė kūnų forma. Pirmoji, tiesioginė, reikšmė yra 
antrosios, netiesioginės (simboliškos), reikšmės pamatas. Jei pati pa- 
veikslo kompozicija plokščia ir neišeina iš dviejų matavimų rėmų 
(pvz., ornamentinėje tapyboje), tai lemiamas vaidmuo priklauso tiesiogi- 
nei elementų reikšmei. Į antrąją, simbolišką, reikšmę atsižvelgiama vien 
tiek, kiek į kompoziciją įeina ne tik grynų linijų ir spalvų deriniai, bet 
ir plokšti tam tikrų daiktų (kūnų) vaizdai. Bet kai tik tapytojas užsibrė- 
žia sau uždavinį atvaizduoti realios erdvės gilumą ir stereometrinę rea- 
liųjų kūnų formą, įsigali ir netiesioginė elementų reikšmė. Drobės (arba 
sienos) plokštuma kartu turi atstovauti ir trijų matavimų erdvei. Svarbiau- 
sias tokios kompozicijos sunkumas yra tas, kad tapytojui plokštumos 
vaizdą tenka suderinti su stereometrinės formos vaizdu. Plokštuma turi 


pasilikti tuo, kas ji yra,— plokštuma, bet tuo pačiu ji turi atvaizduoti ir 

gilumos tįsumą bei sąrangą. Šitas uždavinys gali būti išspręstas įvairiais 
būdais. Tos priemonės, kurias tapytojas pasirenka jam išspręsti, žymiu 
laipsniu apsprendžia jo kūrybos stilių. Smulkiau apie tai bus pasakyta 
vėliau. 

Šiaip ar taip, svarbiausias dalykas tapytojui yra surasti tokį objek- 
to aspektą, kuris patenkintų nurodytus reikalavimus. Tai reiškia: 1. Jis 
turi visų pirma duoti aiškų plokštumos vaizdą, t. y. vaizdą, kuriame 
plokštuma būtų suskaidyta (diferencijuota) pagal tam tikrą planą (sche- 
mą) ir visos skirtingos jos dalys suvestos į vaizdžią vienybę. 2. Visi gi- 
lumos rodikliai (požymiai), glūdį plokštumos vaizde, turi būti tiek api- 
brėžti ir ryškūs, kad iš jų aiškėtų, kokia turi būti stereometrinė objek- 
to forma, paslėpta papildomuosiuose trečiojo matavimo aspektuose **, 
Žodžiu, parinktas aspektas turi būti prisotinias tokių rodiklių, tada jis 
pasižymės ypatingu turiningumu bei reikšmingumų ir jame pasireikš 
visa juntama vaizduojamojo objekto (kūnų ir jų erdvinių santykių) 
struktūra. Bet, rinkdamas estetiniu atžvilgiu tinkamiausią aspektą, meni- 
ninkas nė kiek negali sekti gamtos pavyzdžiu, nes jos teikiami objektų 
aspektai atsitiktiniai ir todėl dažniausiai chaotiški, neaiškūs bei painūs. 
Šiuo atžvilgiu jis turi visiškai pasikliauti savo tiesiogine nuovoka ir savo 
sugebėjimu komponuoti. 

Svarbu pažymėti, kad ne tik tapytojui rūpi reikšmingiausio aspekto 
parinkimas. Ne mažesnę reikšmę šitas klausimas turi ir skulptoriui. Nors 
jis ir kuria realius vaizdus, t. y. trijų matavimų figūras, ir nors tos fi- 
gūros priklausomai nuo parinkto stebėjimo taško gali būti suvokiamos 
be galo įvairiais aspektais, jis turi vis dėlto savo kūrinio pamatan padėti 
"vieną arba keletą dominuojančių aspektų, kurie apsprendžia visus kitus. 
| Priešingu atveju skulptūrai trūks juntamos organiškos vienybės. Itin 
svarbus tolinis aspektas, atsirandąs, kai žiūrovo akys nejuda ir jų 
ašys lygiagrečios, nes jis duoda statulos arba paminklo bendrą, kaipo 
visumos, įspūdį. Maždaug tie patys reikalavimai galioja ir archi- 
tektūrai. 

Iš to, kas pasakyta apie tapybos ir skulptūros kūrinių struktūrą, su- 
prantama, kad vaizduojamajame mene erdvės problema užima tokią pat 
centrinę vietą, kaip ir architektūroje. Todėl jų uždavinys gali būti ir 
taip suformuluotas: jie turi iškelti konkrečios erdvės vertybes tomis 
priemonėmis, kurios yra jų žinioje, ir subordinuoti jas vienai arba kitai 
sisteminei vienybei. Svarbu pabrėžti, kad kalbama apie konkrečiąją erd- 
vę, kurios prigimtis pasireiškia ne tik geometriniais linijų ir plokštumų 
santykiais, bet ir masių sąveika, spalvų kitimais ir šviesos atmainomis. 
Beveik visus tapybos, skulptūros i architektūros stilių skirtumus ir pasi- 

keitimus galima išaiškinti, atsižvelgiant į tai, kokiu būdu jie sprendžia 
konkrečios erdvės problemą. Žinoma, ta erdvė, kuri rūpi vaizduojama- 
jam menui, nesutampa su absoliučia fizikos erdve: tai — fenomenalioji 
ir liečiamoji erdvė, t. y. ta erdvės išvaizda, kuri pasirodo reginčiam ir 
judančiam subjektui. Todėl ir tapyba, ir skulptūra, ir architektūra nie- 
kuomet neturi išleisti iš akių objekto erdvinio santykio su žiūrovu; o iš 
šito santykio išplaukia dar vienas esminis reikalavimas, kurį turi atitikti : 
nurodytų meno šakų kūrinys: būtent, kad jis priklausytų nuo natūralios . 
koordinačių sistemos, kurią apsprendžia žiūrovo padėtis erdvėje, i 
t. y. gulsčia jo akių padėtis, iš vienos, ir stati jo kūno padėtis, iš kitos ; 
pusės. Tiktai aiškus ir įsakmus stačios ir gulsčios krypties priešingumas 
laiduoja juntamąją parinkto aspekto vienybę. Atrodytų, kad toks reika-, 
lavimas savaime suprantamas, nes jis priklauso nuo žmogaus kūno 
struktūros ir negali turėti žymios reikšmės estetinei vaizduojamojo me- 
no kūrinio sąrangai. Vienok smulkesni tyrinėjimai parodė, kad, pavyz- 
džiui, graikų skulptūroje tos statulų ypatybės, kurios, kaip paprastai 
manoma, išreiškia ypalingą žmogaus grožio idealą, iš tikro kyla iš gry- 
nai formalių reikalavimų, apsprendžiančių bendrą erdvinę estetinio ob- 
jekto (aspekto) sąrangą. Statulų tiesios nosies forma, vyraujanti visoje“ 
klasikinėje skulptūroje, senovės menininkų parinkta ne todėl, kad ji 
pati, atskirai imama, yra gražiausia iš visų galimų formų, bet pirmiau- ; 
sia todėl, kad labiausiai iškelia stačią veido koordinatę ir pabrėžia jos * 
priešingumą gulsčioms akių ir burnos linijoms. Apibrėžiant vaizduoja- 
mojo meno paskirtį kaip konkrečios (fenomenaliosios) erdvės formavi- 
mą arba organizavimą, išaiškėja dar vienas jo kūrinių esminis savitu- 
mas: būtent, kad į jų estetinę sąrangą — šalia pačių vaizduojamųjų 
objektų — kaip struktūrinis faktorius įeina ir juos gaubiąs bei vieną 
nuo kito skiriąs oras, t. y. fenomenalioji tuščia erdvė. Itin aiškiai tai 
matyti skulptūroje: akmuo arba marmuro gabalas, iš kurio skulptorius 
iškala statulą, apriboja tą erdvės dalį, kurioje potencialiai glūdi figūra. 
Mikelandželas taip apibūdina skulptūros kūrimo procesą: reikia įsivaiz- 
duoti, kad kalamoji figūra nugrimzdusi vandenyje ir kad, skulptoriui 
dirbant, vandens lygis pamažėle krinta — taip, kad figūros dalys pasirodo 
viena paskui kitą ir pagaliau visa figūra pasidaro regima. 

Visiškai ypatingą reikšmę stačios ir gulsčios koordinačių (krypčių) 
santykis ir tuščios erdvės formavimas turi architektūroje (apie tai vėliau). 


4 V. Sezemanas. Estetika 

F. LAIKO PROBLEMA MENE 


Tose meno šakose, kurios vaizduoja laikinius reiškinius arba įvykius ir 
kuriose pats meno kūrinys išsiskleidžia laike (poezijoje, muzikoje, choreo- 
grafijoje, kinematografijoje), panašų vaidmenį, kaip erdvės problema 
architektūroje, skulptūroje ir tapyboje, vaidina laiko problema. Tiesa, 
laikas teturi vieną matavimą, ir šiuo atžvilgiu laiko estetinio formavimo 
uždavinys kiek paprastesnis; tačiau minėtosioms meno rūšims jis nema- 
žiau svarbus. Laikas, kuris rūpi menininkui, žinoma,.yra ne tolyginis fizi- 
kinis laikas, matuojamas laikrodžiu, o "fenomenalusis laikas, : mūsų išgy- 
venamas "ir patiriamas, "veikiant ir santykiaujant su aplinka. Vadinasi, 
ne tuščias abstraktus laikas, o konkretus laikas, kuriame „Vyksta mūsų 
kur dabarties taškas nuolat juda, toldamas nuo praeities ir verždamasis 
į ateitį, kur kiekvienu momentu kažkas arba prasideda (užsimezga), ar- 
ba tebesitęsia, arba užsibaigia. Formuoti (organizuoti) laiką — tai reiškia 
įvesti jame telpančius įvykius (reiškinius) į tam tikrą tvarkingą, daž- 
niausiai ritmingą schemą. Tokia schema reikalauja, 1) kad reiškinių 
eiga sudarytų tiesiog juntamą užbaigtą vienybę, 2) kad šita vienybė 
būtų aiškiai suskaidyta (išnarstyta) į vieną paskui kitą sekančias dalis, 
3) kad kiekvienoje dalyje (arba kiekviename skyriuje) atskiri elementai 
grupuotųsi aplink vieną (arba kelis) dominuojantį (itin reikšmingą) ele- 
mentą ir 4) kad atskirų dalių trukmė ir turiningumas būtų tarp savęs su- 
derinti pagal jų svarbą visumai (pvz., kad priešingos arba koreliatyvios 
muzikinės frazės arba ritmingo periodo dalys atsvertų viena kitą). 

Kad tokios reiškinių arba įvykių organizacijos pamatas yra laikas, 
itin įtikimai parodo pauzės reikšmė muzikiniam ir poetiniam ritmui 
(metrui). Pauzė yra tuščias laiko tarpas, kur niekas nevyksta arba nieko 
negirdima, ir vis dėlto ji priklauso meno kūrinio sąrangai. Skirdama vie- 
ną eilutę arba frazę nuo kitos ir kartu sujungdama jas, ji atlieka svarbią 
struktūrinę funkciją. Be to, laikinė elementų tvarkysena apsprendžia ir 
keičia patį laiko tempą. Priklausomai nuo įspūdžių ritmo ir dinamikos jis 
atrodo greitas arba lėtas, greitėjąs arba lėtėjąs, laisvas arba trukdomas, 
tolydinis arba trūkus ir t. t. (pvz, muzikoje: andante, allegro, ritardando, 
accelerando, ritenuio, legato, staccato ir t. t). Kur laiko atžvilgiu stinga 
medžiagos tvarkingumo, kur laikas neprisunktas ritmo ir dinamikos, ten. 
jis pasidaro monotoniškas, estetinis įspūdis išnyksta. ir Južleidžia vietą 
nuoboduliui/ K Kad muzikos arba“ poezijos kūrinio kompozicija įgytų tikrą | 
estetinę vertę, menininkui itin“ svarbu s surasti tinkamą laiko aspektą, 
t. y. atrinkti tokią ritmingą ir "dinamišką elementų (reiškinių, įvykių) są- 

zangą, kuri suteiktų kompozicijai ypatingą turiningumą. Toks turiningu- 
mas neturi nieko bendro su pilnumu ir dažniausiai yra net jam priešin- 
gas, t. y. reikalauja, kad į kompoziciją įeitų tiktai tie elementai, kurie 
esmingi jos raiškumui. 

Tiesa, laiko tvarkysena meno kūriniuose priklauso pirmiausia nuo 
vaizdavimo priemonių prigimties. Kur šios priemonės priklauso vien nuo 
laiko (kaip, pvz, poezijoje), ten tai, kas yra arba įvyksta kartu, gali 
būti vaizduojama tik paeiliui, paskui kits kitą. Bet ribose tų galimybių, 
kurias menininkui duoda formuojamoji medžiaga ir vaizdavimo priemo- 
nės, svarbiausias vaidmuo priklauso bendriesiems kompozicijos reikalavi- 
mams. Pavyzdžiui, romane pasakojimo eiga gali nesutapti su realia įvy- 
kių seka, išplaukiančia iš dalykinės kūrinio prasmės ir parinkto laikinio 
požiūrio; pasakojimas gali eiti atvirkštine kryptimi — iš dabarties į pra- 
eiti arba kaitalioti tai, kas buvo arba įvyko vėliau, su tuo, kas buvo arba 
įvyko anksčiau, nelygu, kokį momentą autorius pasirinko pasakojimo 
išeities tašku. 


3. ESTETINIO OBJEKTO RAIŠKUMAS 
IR DALYKINĖ REIKŠMĖ 


A. ĮVADAS 


"Nustatę, kad estetinio objekto sąranga ir vienybė pirmučiausia pagrįsta 
jutiminė (vaizduojamajame mene ir architektūroje — erdvine) sąranga 
ir. vienybe, mes neišvengiamai susiduriame su tolesniu klausimu: kaip 
"su šiąja jutimine struktūra susijusi estetinio objekto dalykinė reikšmė 
ir prasmė? Juk menas vaizduoja ne tik jutiminių elementų santykius 
bei kombinacijas, bet ir visokius reikšmingus objektus (žmones, gyvu- 
lius, augalus, namus, laivus ir t. t.) arba įvykius ir gamtos reiškinius. 
Maža to, menui prieinamų objektų sritis neapribota vien konkrečia tik- 
rove, bet apima ir abstrakčius (idealius) objektus, mintis ir idėjas. Paga- 
liau menas sugeba išreikšti ir jausmus, emocijas, nuotaikos atmainas ir 
apskritai visą neribotą žmogaus vidinių potyrių (pergyvenimų) įvairumą. 
Dalykinis momentas (siužetas) svarbus ne visoms meno šakoms (pvz., 
jis nesvarbus muzikai, ornamentikai), bet nėra tokios meno rūšies, kuri 
„galėtų visiškai apsieiti be tam tikro, nors'ir neaiškiai išreikšto, emocinio . 
„momento. Todėl šūprantama, kad atsirado tokių estetikos teorijų, kurios 
kaip tik šitam momentui priskiria lemiamąją reikšmę estetiniame suvo- 
kime, t. y. mano, kad jis ne tik dalyvaująs estetinio suvokimo sąrangoje, 

bet ir apsprendžiąs jo turinį ir suteikiąs jam estetinę vertę. Atsižvelgiant 
į nevienodą dalykinio siužeto ir emocinio momento vaidmenį mene, anks- 
čiau iškeltą klausimą tenka padalyti į du skirtingus klausimus — vieną 
siauresnį, liečiantį dalykinį siužetą, o antrą platesnį, nukreiptą į emocinį 
faktorių ir jo ryšį su estetinio objekto jutimine sąranga. Mes svarstysi- 
me iš pradžios antrąjį klausimą, kurį išaiškinus, atsiras kelias ir pir- 
majam išspręsti. 


B. ESTETINIŲ JAUSMŲ OBJEKTYVUMAS 


Analizuojant estetinį suvokimą, paprastai skiriami du momentai: 1) 0b- 
jeklyvus momentas, arba suvokimo turinys, t. y. paties suvokiamo daikto 
arba reiškinio vaizdas, ir 2) subjektyvus šio turinio atgarsis sąmonėje, 
t. yv. suvokiančiame subjekte jo sukeliamas smagumo arba pasitenkinimo 
jausmas. Tačiau tokiu dviejų momentų atskyrimu negalima apsiriboti, 
nes jis yra antrinis, grynai teorinės, neestetinės refleksijos padarinys. 
Nagrinėdami patį fenomeną, mes nerasime jame tokio objektyvios ir 
subjektyvios pusės skirtumo bei priešingumo 'š. Priešingai, jos sudaro 
vieną neišardomą vienybę; pats estetinis objektas glaudžiai, neatskiria- 
mai susijęs ir suaugęs su vienu arba kitu jausmu, jis pats tiesiog išreiš- 
kia tam tikrą nuotaiką arba emocinį susijaudinimą ir t. t. Vadinasi, 
emocinis faktorius, glūdįs estetiniame suvokime, nė kiek nesutampa su 
suvokiančio subjekto jaučiamu pasitenkinimu, jis priklauso pačiam ob- 
jektui (suvokimo turiniui), pasižymi griežtai objektyviu pobūdžiu. Pats 
vaizduojamas peizažas būna liūdnas arba linksmas, pati melodija arba 
akordų eilė kupina džiaugsmo arba melancholijos, energijos arba ilge- 
sio, patys eilėraščiai pasirodo išreiškią tam tikrą nuotaiką arba susijau- 
dinimą (meilę, neapykantą, nusivylimą, viltį ir t. t.). Kaip išaiškinti ši- 
tuos „objektyvius“ jausmus ir potyrius? 

Sakoma, tat esąs padarinys tų asociacijų, kurios palaipsniui susida- 
ro tarp tam tikrų objektų vaizdų ir paprastai juos lydinčių jausmų. Vie- 
nok toks aiškinimas nepakankamas, nes grynai asociatyvinis ryšys dar 
neleidžia mums suprasti, kaip tie jausmai ir potyriai, kurie kyla suvo- 
kiančio subjekto sieloje, gali būti priskiriami pačiam objektui, kitaip 
sakant, kokiu būdu pats objektas (meno kūrinys) įgyja savarankišką 
gyvybę, pasireiškiančią įvairiausiais jausmais, nuotaikomis, potyriais 
ir t. t.!6 Bet, antra vertus, pripažinus „estetinių“ jausmų (t. y. estetinio 
objekto išreiškiamų jausmų) objektyvumą, atsiranda naujas keblumas: 
kaip gali būti mūsų suvokti tokie „objektyvūs“ ir nuo suvokiančio sub- 

jekto beveik nepriklausomi jausmai bei emocijos? Juk jausmai, nuotaika, 
aistros — tai ne „dalykiniai“ fenomenai, kurie suvokiami kaip esą prieš 
subjektą, nuo jo atskirti objektai; tatai vidiniai potyriai (pergyvenimai), 
kurie gali būti pajausti arba pergyventi tiktai kaip savosios subjekto 
„aš“ būsenos. Į šitą klausimą galima gauti atsakymą vien išsiaiškinus 
kitą bendresnę problemą, liečiančią ne tik emocinę estetinių reiškinių 
pusę: būtent, kokiu būdu mūsų suvokiami kitų žmonių ir organizmų gy- 
vybė ir psichinio gyvenimo pasireiškimai? Pažiūrėsime, kaip šioji proble- 
ma svarstoma ir sprendžiama filosofijos. : 


C. TRADICINĖ ANALOGIJOS TEORIJA IR JOS KRITIKA 


Pagal tradicinę teoriją toks kitų būtybių psichikos suvokimas remiasi 
analogija (analogijos išprotavimu). Trumpai suglaudus, tai reiškia: mums 
patiriant (pergyvenant) vieną arba kitą jausmą arba susijaudinant vienų 
arba kitu būdu, atsiranda tam tikri, šiuos potyrius lydį mūsų kūno (ypač 
veido, rankų ir t. t.) judesiai bei pasikeitimai. Kadangi šis procesas daž- 
nai pasikartoja, tai tarp mūsų potyrių ir atitinkamų kūno judesių susi- 
daro tam tikras asociatyvinis ryšys, dėl kurio šie pastarieji igyja ekspre- 
syvių gestų reikšmę, t. y. tokių išorinių kūno pasikeitimų, kurie išreiškia 
vidinius Mūsų pergyvenimus. Stebėdamas kitų būtybių elgimąsi, tarp jų 
judesių atrandu ir tokių, kurie panašūs į mano ekspresyvius gestus, ir, 
tuo remdamasis, protauju, kokie yra ir su jais susiję vidiniai potyriai. 
Analogijos išprotavimo schema yra maždaug tokia: 


Asaciacija 
—————————————— 
Mano vidiniai potyriai Mano ekspresyvūs 
(sielos susijaudinimai) gestai 
8 
g 
Ž 
a 
= 
a 
Kitų būtybių jausmai, Išprotavimas «Kitų būtybių 
emocijos ir t. t. ——— ekspresyvūs gestai 


Šioji bendra schema gali, žinoma, atskirais konkrečiais atvejais pa- 
sidaryti daug sudėtingesnė. Be to, analogijos išprotavimas gali vykti ir 
ne nurodyta, bet atvirkštine kryptimi, Pavyzdžiui, žinodami, kad al- 
kio numalšinimas mums yra malonus dalykas, ir stebėdami, kad šuo, 
gavęs peno, viksnoja uodega, mes sprendžiame, kad viksnojimas yra 

ekspresyvus gestas, lydįs šuns jaučiamą pasitenkinimą, džiaugsmą ir pa- 
našias emocijas. 

Iki XX a. pradžios analogijos teorija viešpatavo filosofijoje ir tik 
paskutiniais laikais kritinis nagrinėjimas parodė, kad ji nepakankama ir 
reikalauja mažų mažiausia žymių pataisymų ir papildymų. Visų pirma 
ji supainioja ir tapatina du skirtingus fenomenus: ženklą ir išraišką. 
Ženklas su tuo, ką jis žymi, susijęs išoriniu būdu, ir todėl apskritai iš 
ženklo prigimties negalima spręsti apie jo žymimą reiškinį. Ryšys tarp 
vieno ir antro pažįstamas vien patyrimo keliu. Psichologiškai kalbant, 
jisai grynai asociatyvinio pobūdžio. Ekspresyvaus gesto santykis su tuo, 
ką jis reiškia, visiškai kitoniškas. Jisai ne transcendentinis, o imanenlti- 
nis, t. y. jis nežymi arba nerodo kažko už savo ribų, bet jo reikšmė 
glūdi ir pasirodo jame pačiame. 

Todėl ir sakoma, kad veido mimika arba kūno gestai tiesiog išreiš- 
kia liūdesį, nusivylimą, džiaugsmą, pyktį, neapykantą ir t. t. Suvokiant, 
pavyzdžiui, kito žmogaus šypsnį kaip pasitenkinimo arba mandagumo 
išraišką, suvokimo aktas vyksta ne tokiu būdu, kad iš pradžios mes su- 
vokiame vien tam tikrą veido pasikeitimą (raumenų judesį), iš kurio 
paskum, patyrimui padedant, darome išvadą, kad tai esąs šypsnys, kuris 
žymi pasitenkinimą arba mandagumą, — šypsnys tiesiog suvokiamas 
kaip ypatingas ir prasmingas fenomenas, kuriuo betarpiškai pasireiškia 
besišypsančio žmogaus nusiteikimas arba nusistatymas; kad ir kaip glau- 
dus pasidaro asociatyvinis ryšys tarp ženklo ir jo žymimo objekto, jis 
niekuomet negali įgauti to savotiško imanentumo, kuris apibūdina eks- 
presyvaus gesto santykį su jo išreiškiamu jausmu arba psichiniu susijau- 
dinimu. 

Bet ir nepaisant to, kad analogijos teorija netiksliai aprašo patį kitų 
sielos supratimo fenomeną, joje glūdi dar kitas svarbus trūkumas. Ji su- 
ponuoja, kad subjektas kitų būtybių psichinius pasireiškimus suvokia tuo 
pačiu būdu, kaip ir savuosius. Bet iš tikro tokio vienodumo nėra. Kitų 
žmonių ir organizmų ekspresyvius gestus aš suvokiu pirmiausia regėjimo 
keliu (aš matau Kitą judantį, darantį tam tikrus gestus ir t. t.) ir tik retai, 
išimtiniais atvejais, pažįstu juos, lytėjimo ir motorinių įspūdžių padeda- 
mas. Kai dėl savo paties mimikos ir raiškių judesių, tai jie suvokiami 
visų pirma per kinestetinius pojūčius. Regėjimui jie dažniausiai visiškai 
neprieinami arba prieinami vien netiesioginiu keliu (mums žiūrint į veid- 
rodį)!", 

Jei taip, tai negalima ta panašumo asociacija, kuria remiasi analo- 
gijos išprotavimas. Tenka pripažinti, kad tarp mūsų kinestetinių pojū- 
čių ir to mūsų kūno regimo vaizdo, kuris susidaro mūsų sąmonėje, yra 

tam tikras tiesioginis ryšys, bet šitas ryšys ne grynai asociatyvinis, nes, 
apskritai imant, jis negali būti tiesiog stebimas. Žodžiu, atsižvelgiant 
į nurodytus analogijos teorijos trūkumus ir netikslumus, aišku, kad ji 
neatitinka tikros dalykų padėties ir turi būti pakeista kita teorija arba 
mažų mažiausia iš esmės pataisyta bei papildyta. Tiesa, tatai nereiškia, 
kad kitų sielos suvokimas niekuomet nevyksta analogijos keliu. Be abe- 
jo, analogijos išprotavimų vaidmuo šioje pažinimo srityje labai svarbus 
itin tais atvejais, kai pažinimo procesas dėl vienos arba kitos priežasties 
apsunkintas ir ekspresyvūs gestai ne visiškai apibrėžti ir todėl neviena- 
reikšmiai. Bet fenomenų analizė rodyte rodo tiktai vieną dalyką: kad 
kitų būtybių psichikai (vidaus gyvenimui) pažinti vienos analogijos ne- 
pakanka. 


D. ĮJAUTIMO TEORIJA IR JOS KRITIKA 


Analogijos teorijos trūkumams pašalinti XIX a. pabaigoje atsirado kita 
teorija, vadinamoji įjaulimo teorija, kuri gana greit pasiekė didelio po- 
puliarumo, Plačiausiai ji buvo išvystyta ir išdėstyta vokiečių psichologo 
T. Lipso. Pagal šitą teoriją kitų psichikos pažinimas pirmiausia grindžia- 
mas įjautimu, t. y. tuo, kad mes savo emocijas ir sielos susijaudinimus 
įjaučiame į kitų būtybių kūnus ir tokiu būdu suteikiame jiems objekty- 
vią reikšmę (objektyvizuojame juos). Anot Lipso, įjaučiama tokiu būdu: 
stebint ekspresyvius kitų žmonių arba gyvulių judesius (gestus, mimiką), 
šitas regėjimo įspūdis sujaudina mumyse imitacijos instinktą, žadinantį 
mus atgaminti suvoktus judesius. Šiuo keliu susidaro tam tikras aso- 
ciatyvinis ryšys tarp kitų būtybių judesių regimojo vaizdo ir mūsų 
- kinestetinių (motorinių) pojūčių. Pats imitacijos (pamėgdžiojimo) instink- 
tas yra pirminis organizmo sugebėjimas, kuris negali būti išvestas nei 
"iš patyrimo, nei iš kitų instinktų. Kinestetiniai pojūčiai savo ruožtu yra 
susiję su tam tikrais jausmais ir vidiniais susijaudinimais (potyriais). 
Šitas ryšys taip pat instinktyvios kilmės, t. y. kyla iš įgimto instinkty- 
vaus polinkio išreikšti (įkūnyti) savo jausmus bei emocijas. Todėl ir pa- 
sirodo tam tikras atitikimas tarp dinaminio emocijų vyksmo ir ekspre- 
syvių judesių eigos. Tokiu būdu mano jausmai arba emocijos objekty- 
vizuojami, t. y. aš perkeliu (arba projektuoju) iš mano gestų kilusius 
potyrius (pergyvenimus) į tą objektą, kurio judesius aš imituoju (karto- 
ju). Šitą procesą galima taip paaiškinti: tai, ką man savo judesiais pa- 
reiškia stebimasis objektas, t. y. tam tikri jausmai ir susijaudinimai, 
tiesą pasakius, tėra mano (stebinčiojo subjekto) potyriai, bet kadangi 

jie priklauso nuo stebimojo objekto vaizdo, tai šioji vidinė mano būse- 
na pasirodo pirmiausia ne manyje, o pačiame objekte. „Aš esu toks, — 
sako Lipsas,— t. y. turiu tokius jausmus ir potyrius — jame", Visi nuro- 
dyti aktai, sudarą įjautimą, tiek glaudžiai susilieję, kad atskirai mano 
neįsisąmoninami. Tiktai todėl ir galimas objekiyvizavimas, t. y. tas savo- 
tiškas fenomenas, kad aš savo potyrius priskiriu kitam n obje ektui ir suvo- 
kiu juos kaip priklausančius jam, o ne man pačiam. Bet iš subjektyvios 
objektyvizuojamų jausmų kilmės išplaukia, pasak Lipso, dar kitas įjau- 
Ttimo ypatumas, būtent, su juo susijęs pasitenkinimas (smagumas). Veik- ' 
damas mano imitacijos instinktą ir priversdamas mane atgaminti jo ju- 
desius, stebimasis objektas tuo pačiu žadina mano veiklumą (gyvybinę 
energiją) ir leidžia man dalyvauti jo paties gyvenime. O kiekvieną gy- 
vybinio aktyvumo didėjimą ir išplitimą visuomet lydi tam tikras smagu- 
mo jausmas. Šitas smagumo jausmas iš tikro yra ne kas kita, kaip pasi- 
tenkinimas pačiu savimi (savo gyvybiniu veiklumu). Bet kadangi mano 
iausmai bei potyriai, kurie buvo sukelti stebimojo objekto, objektyvi- 
zuojami, t. y. priskiriami tam objektui, tai ir kyląs iš imitacijos smagu- 
mo jausmas įgauna objektyvų pobūdį, t. y. aš jaučiu pasitenkinimą, 
taip sakant, regimajame objekte, tapatindamas save su juo. 

Lipsas savo teoriją iliustruoja tokiu pavyzdžiu. Stebėdamas cirke 
akrobatą ir įsigilinęs į šitą reginį, žiūrovas nepasilieka tik objektyviu 
stebėtoju, iš šalies sekančiu akrobato judesius, bet kažkokiu laipsniu 
tapatina save su juo, su jo kūnišku „aš“ ir tarytum dalyvauja visuose 
jo fokusuose, t. y. drauge su juo ir jame patiria jo pastangas, jo atsi- 
kvėpimą bei raumenų įtempimą, žodžių, jis pats jaučia akrobato veik- 
Juma ir jaučia jį akrobato kūne. Vadinasi, suvokiamų jausmų bei emo- 
+cijų objektyvumas vien tariamas, jisai turi subjektyvų pamatą. 

Toks įjautimo paaiškinimas liečia ne tik estetinį įjautimą, bet ir 
įjautimą apskritai, nes tatai fenomenas (procesas), apibūdinąs ne tik 
estetinį suvokimą, bet pasitaikąs ir kitose gyvenimo srityse (pvz., socia- 
liniame gyvenime). Kai dėl specifiškai estetinio. įjautimo, tai, Lipso nuo- 
mone, jis 1) pasižymi intensyvumu ir tobulumu (pilnumu), t. y. tuo, 
kad jis vyksta netrukdomai, be jokių kliūčių, 2) visiškai nepriklauso 
nuo realumo to objekto, į kurį nukreipta jo intencija. Tuo jis skiriasi 
nuo įjautimo dorovės sferoje; šis pastarasis gali įvykti vien susidūręs. 
su realiu objektu. Kiekvienu atveju įjautimo teikiamas pomėgis priklau- 
so nuo to, kad jis išplečia subjekto „aš“ ribas ir galią, leisdamas jam. 
dalyvauti laisvoje kitų būtybių veikloje., 

Pradžioje įjautimo galia apsiriboja žmonių pasauliu. Bet pamažėle 
jo galiojimo sfera platėja, ir gaivinimo principas vienodai taikomas visai 

organinei gyvybei, lygiai kaip ir tiems reiškiniams, kuriuose pasireiškia 
kažkas panašaus į gyvybės dinamiką (pvz., vėjo pūtimui, upės tekėji- 
mui, jūros bangavimui ir t. t.). Pagaliau įjautimas išsiplečia ir į negy- 
vosios gamtos sferą. Tam padeda, anot Lipso, pirmiausia paties žiūrovo 
aktyvumas, būtent, jo apercepcijos eiga. Pavyzdžiui, žiūrint į aukštą uolą, 
suvokimo procesas, sekdamas priežastingumo ryšiu, prasideda iš apačios 
ir eina viršun (nes uola guli ant žemės ir kyla aukštyn), vadinasi, aper- 
cepcijos eiga yra priešinga tai krypčiai, kuria aš jaučiu traukiamosios 
jėgos veikimą. Toks dviejų krypčių priešingumas, kuriuo persunktas uolos 
suvokimas, suteikia, Lipso nuomone, Mano apercepcijai ypatingą įtampą 
bei gyvumą. O kadangi apercepcijos intencija nukreipta į objektą 
(į uolą), tai šitos suvokimo akto ypatybės objektyvizuojamos, t. y. per- 
keliamos į regimąjį daiktą. Tokiu būdu uola įgauna tarytum savarankiš- 
ką gyvybę ir pasirodo esanti galinga, pilna didybės, gąsdinanti ir t. t. 

Taigi įjautimas yra pagrindas to proceso, kuris mitologijoje, poezijo-1 
je ir apskritai mene vaidina svarbiausią vaidmenį. Tas procesas — tai 
gaivinimas ir jo ypatinga rūšis — antropomorfizacija arba personifika- 
cija (įasmeninimas). — 

Iš šito trumpo įjautimo teorijos apibūdinimo galima matyti: ji už 
analogijos teoriją pranašesnė tuo, kad, atsižvelgdama į pačių fenomenų 
duomenis, mėgina išaiškinti, iš kur atsiranda objektyvumas to emocinio 
momento, kuriuo pasižymi estetinis suvokimas. Įjautimas, pagal Lipso 
teoriją, instinktyvus ir todėl nesąmoningas aktas (procesas), vykstąs mąs- 
tymui visai netarpininkaujant, Šiuo atžvilgiu įjautimo teorija yra atsi- 
kračiusi to intelektualizmo, kuris sudaro svarbų analogijos teorijos trū- 
kumą. Be to, ji atsižvelgia ir į tai, kad toli gražu ne visi psichinių feno- 
menų ryšiai ir ypač suvokimas gali būti išvesti iš asociacijų. Tačiau ir 
įjautimo teorija negali būti pripažinta tobula ir pakankamai pamatuota.. 
Taikant ją visiems tiems atvejams, kur suvokiamas kitų būtybių psichi- 
nis gyvenimas, atsiranda nemažai neįveikiamų keblumų. 

Lipso nurodytas pavyzdys — žiūrovo įsijautimas į akrobato pergy- 
venimus bei emocijas — netinka estetiniam įjautimui paaiškinti, nes, 
apskritai imant, stebėtojas (subjektas) tapatina save su 6bjektu (stebimą- 
ja būtybe) vien tais atvejais, kai tas objektas suvokiamas kaip realus 
(vis tiek ar jo realybė tikra, ar tik tariama, įsivaizduojama). Bet esteti- 
niam įspūdžiui gauti meno srityje visai nereikalinga, kad objektas būtų 
arba atrodytų realus. Realumo iliuzija gali prisidėti prie estetinio įspū- 
džio ir gali jį šiek tiek sustiprinti, bet jokiu būdu nesudaro būtinos jo sąly- 
gos. Tiesa, ginant Lipso teoriją, galima nurodyti tai, kad dažniausiai tapa- 
tinimo ir jausmų objektyvizavimo aktai vyksta nesąmoningai (pasąmonės 

sferoje) ir todėl stebėjimui neprieinami. Vienok tokiu atvejų tenka 
pripažinti, kad įjautimo teorija nesiremia faktų analize, bet teturi 
vien hipotetinę reikšmę, kurią reikia vienu arba kitu būdu patikrinti 
arba įrodyti. Toks įrodymas arba patikrinimas pavyktų, jei iš Lipso teo- 
zijos išplaukiančios išvados atitiktų faktinę dalykų padėtį. Bet iš tikro 
laip nėra, Jei įjautimas ir jausmų objektyvizavimas vyktų taip, kaip tvir- 
tina Lipsas, tai tie subjekto potyriai (pergyvenimai), kuriuos sukelia 
objekto suvokimas ir jo judesių imitacija, turėtų atgaminti kaip tik tuos 
jausmus arba emocijas, kurias išreiškia objektas. Vienok estetinėje per- 
cepcijoje paprastai nėra tokio sutapimo to, ką mes patys patiriame, su 
ta vidine būsena, kurią išreiškia objektas. Pavyzdžiui, žiūrėdami į gar- 
siąją Laokoono statulą ir besigėrėdami ja, mes suvokiame tą emocinį 
susijaudinimą, kuris joje įkūnytas, ir šitas Laokoono susijaudinimo sų- 
vokimas sudaro, be abejo, esminį estetinio įspūdžio momentą. Bet mūsų 
asmeniniai potyriai (tam tikra simpatija ir užuojauta, sielos sukrėtimas) 
toli gražu nesutampa su tuo nepaprastu kentėjimu ir susijaudinimu, kurį 
išreiškia Laokoono statula, Dar daugiau, jei aš priskirčiau Laokoonui savo 
pergyvenimus arba, atvirkščiai, užsikrėsčiau jo jausmais, tai toks sub- 
jektyvių potyrių sutapimas su objekto išraiška tiktai kliudytų esteti- 
niam įspūdžiui arba net visiškai jį nuslopintų. Tačiau net tuo atveju, 
jei įjautimo teorija pajėgtų pašalinti nurodytą keblumą, vis dėlto tebe- 
lieka neįveikta pagrindinė jos yda. Pagal ją kitų būtybių psichinio gyve- 
nimo suvokimas remiasi instinktyvia imitacija, kuri dažniausiai nepasi- 
reiškia išoriniais judesiais, o užsibaigia tiktai tam tikromis motorinėmis 
inervacijomis (tendencijomis, vadinamąja vidine imitacija). Vienok, ati- 
džiau įsižiūrėjus, pasirodo, kad šių dviejų fenomenų priklausomybės san- 
tykis kaip tik atvirkštinis. Vidinė objekto judesių imitacija subjekte 
(žiūrove) gali sukelti atitinkamus jausmus vien tuo atveju, jei jis yra 
suvokęs stebimų judesių ekspresyvumą. Tai parodo skirtumas tarp pa- 
prasto mechaniško mėgdžiojimo, vykstančio be jokio supratimo, ir pras- 
mingos imitacijos, surištos su imituojamų gestų suvokimu. Mechaniškasis 
mėgdžiojimas pasitaiko ypač gyvulių (beždžionių, papūgų ir kt.) pasau- 
lyje. Mechaniškai mėgdžioja ir vaikai. Jie linkę atgaminti suvoktus ju- 
desius arba garsus nė kiek nesuprasdami, ką jie išreiškia. Vadinasi, pats 
gestų atgaminimas, kyląs iš imitacijos instinkto, dar nelaiduoja jų eks- 
presyvios prasmės suvokimo. Vidinis pamėgdžiojimas kitų sielos supra- 
time atlieka vien pagalbinę funkciją; jis gali palengvinti šitą aktą, padi- 


„dinti jo turiningumą bei gyvumą, bet tiktai pačiam aktui jau įvykus. 


Pagaliau tenka turėti galvoje dar vieną svarbią aplinkybę. Iš tik- 


: rųjų mes ekspresyvių judesių nesuvokiame skyrium nuo jų aplinkos, 

t. y. skyrium nuo tų reiškinių, kurie tuos judesius lydi ir šiaip ar taip su 
jais susiję. Suvokimo aktas visuomet vyksta priklausomai nuo esamosios 
situacijos, iš kurios kyla suvokiamas gestas. Atskirai imamas ekspresyvus 
gestas nėra vienareikšmis ir griežtai apibrėžtas. Jis įgyja daugmaž api- 
brėžtą reikšmę tiktai įsidėmint tai, kas jį daro ir kokiose aplinkybėse. 
Pavyzdžiui, ta pati šypsena, situacijai kintant, gali išreikšti pasitenkini- 
mą, mandagumą, niekinimą, sumišimą, drovumą, komiškumo jausmą ir 
panašius dalykus arba net grynai fiziologinę būseną ir t. t. Jei yra taip, 
tai iš paprasto gestų pamėgdžiojimo negali atsirasti jokio supratimo. 
Psichinis gyvenimas ir apskritai visa gyvybė pasižymi organine sąranga, 
ir atskiri jos pasireiškimai gali būti suvokiami bei suprantami vien nu- 
vokiant, kokia yra ta visuma, kuriai ir nuo kurios jie priklauso (indivi- 
das, asmenybė ir jos elgimasis arba būsena tam tikru momentu). 


E. KAIP TURI BŪTI AIŠKINAMAS 
ESTETINIO OBJEKTO RAIŠKUMAS 


INTUICIJA — SUPRATIMO AKTAS 


Iš šitos kritinės Lipso teorijos analizės aiškėja, kad kitų gyvybės ir psi- 
chikos suvokimas negali būti išvedamas iš įjautimo. Tai leidžia mums 
manyti, kad jis esąs pirminis ir savarankis sąmonės aktas. Tokią išvadą 
patvirtina ir bendri gnoseologiniai samprotavimai. 

Iki paskutinių laikų gnoseologijoje ir psichologijoje viešpatavo pa- 
žiūra, pagal kurią pirmutinė pažinimo forma esanti intuicija, t. y. papras- 
tas (pasyvus) suvokimas tam tikrų objektyvių duomenų, kurie patys nie- 
ko nereiškia ir nieko neišreiškia. 

Į fenomenų arba objektų suvokimą, priešingai, buvo žiūrima kaip 
į antrinį akta, t. y. pirmykštės intuicijos formavimą arba interpretavimą, 
patyrimui arba sąmonei įgimtoms kategorijoms padedant. Gilesnis paži- 
nimo problemos nagrinėjimas išaiškino, kad šioje pažiūroje slypi dve- 
jopa klaida. 

Visų pirma neteisybė, kad pažinimo pagrindas yra paprasčiausi ele- 
mentai (atskiri pojūčiai) ir kad sudėtingi žinojimo fenomenai (pvz., juti- 
minis objektų suvokimas) tėra šių elementų kombinacijos. Žinojimo raida 
vyksta kaip tik atvirkštine kryptimi. Ji prasideda nuo gana sudėtingų 
percepcijų, o elementarūs fenomenai (atskiri jutimai) atskirai su- 
vokiami ir įsisąmoninami tik vėliau, pirminiam sudėtingam įspūdžiui 

susiskaidžius. Kitaip sakant, tai, kas paprasta ir nesuskaidoma, galima 
suvokti vien per sudėtingą įspūdžių (vaizdų) diferencijavimą. 

“ Be to, pasirodė, kad nėra principinio skirtumo tarp intuicijos ir su- 
pratimo, nes ir pirminiame objektų bei reiškinių intuityviame pažinime 
jau glūdi ir tam tikras supratimo aktas. Pirma, dėl to, kad ir paprasčiau- 
sias daiktas arba reiškinys sudaro tam tikrą įvairybių vienybę, kuri gali 
būti suvokiama kaip visuma tik tiek, kiek suvokiamas jos dalių arba 
momentų sąryšis bei sąranga. Antra, dėl to, kad net pirminis jutiminis 
suvokimas išeina iš ribų tų tiesioginių duomenų, kuriais jis pagrįstas, ir 
per esamąjį nepilną ir netobulą objekto aspektą apima patį objektą kaip 
realią visumą. Vadinasi, paprastas intuityvus pažinimas pasižymi ta pačia 
bendra struktūra, kaip ir tas pažinimas, kurį vadiname supratimu. Ir to- 
dėl, nagrinėjant, kaip suvokiama kitų psichika bei gyvybė, tenka išaiš- 
kinti ne tai, kokiu būdu supratimas kyla iš tokių intuityvių duomenų, 
kuriuose dar nėra jokio supratimo, bet kuo kitų gyvybės supratimas 
skiriasi nuo to supratimo, kuris slypi bet kokiame jutiminiame suvokime 
(intuicijoje). 


PIRMINIS ŠIO SUPRATIMO AKTO RAIŠKUMAS 


Šitam klausimui išspręsti reikia turėti galvoje, kad pažinimas iš pradžios 
atlieka grynai biologinę funkciją, leisdamas organizmui oxientuotis (su- 
sigaudyti) aplinkiniame pasaulyje ir tinkamu būdu reaguoti į gaunamus 
iš išorės įspūdžius „Įdirginimus). Vadinasi, jutiminis suvokimas pirmu- 
čiausia vaidina ženklo, arba-signalo;“nūrodančio, kaip reikia reaguoti 
kiekvieiu konkrečiu "atveju, vaidmenį. Aišku, kad toks signalas gali at- 
likti savo funkciją vien tada, kai organizmas prisitaikęs prie aplinkos, 
t. y. kai jis sugeba biologiniu atžvilgiu tikslingai reaguoti į duotąjį įspū- 
dį. Pradžioje toks reagavimas yra grynai instinktyvus. Bet aukštesniuose 
organizmuose, kuriuose atsiranda sąmonė, visi poelgiai pasidaro daug- 
maž sąmoningi, ir todėl jų iš išorės gaunami įspūdžių signalai suvokiami 
kaip kažkas reikšminga, kaip nurodymai į vieną arba kitą reagavimo 
būdą. Priešingu atveju, t. y. jei organizmas nesuvoktų signalo reikšmės, 
jo reakcija negalėtų būti tikslinga. Kai dėl įspūdžių ženklų reikšmės, tai 
ji priklauso nuo organizmo sąveikos su aplinka ir apsprendžiama pagrin- 
dinių jo gyvybės faktorių: mitimo, lyties ir jo priešų. Todėl visi organiz- 
mą veikią dirginimai nėra neutralūs jo atžvilgiu, bet arba jį patraukia, 
arba atstumia, atrodo jam arba malonūs, arba nemalonūs ir sukelia jam 
arba pasitenkinimą, smagumo jausmą, arba, priešingai, nepasitenkinimą, 
baimę, skausmą ir t. t. Toks emocinis išorinių įspūdžių pobūdis išlieka 

„ir tada, kai, sąmoningumui didėjant bei plečiantis, pirminiai įspūdžiai 
palaipsniui pasidaro savarankiškesni ir, atsiskyrę nuo motorinės reakci- 
jos, kuria jie iš pradžių baigdavosi, pavirsta išorinių objektų ir apskritai 
visos išorinės aplinkos vaizdais. Šiuo atžvilgiu tenka pripažinti, kad visa 
sąmoningų organizmų aplinka yra reikšminga, t. y. susidaro iš „ekspre- 
syvių“ reiškinių ir pavidalų, sukeliančių organizmui smagumą arba ne- 
smagumą ir tuo apsprendžiančių jo elgimąsi. Kadangi sąmonė pradžioje 
nukreipta į išorinį pasaulį, tai ir emocijų bei jausmų gaivalas pasirodo 
jai pirmiausia objektyviąja, o ne subjektyviąja forma. Tai, kas man gre- 
sia arba mane vilioja, tuo pačiu yra baisų arba smagu, ir paties objekio 
baisumas arba smagumas sukelia manyje panašią emocinę reakciją. 


ĮSIJAUTIMO AKTO REIKŠMĖ 


Tarp reikšmingų fenomenų, veikiančių organizmą, esama ir tokių, kurie 
ekspresyvūs tiksliąja prasme, t. y. kurie priklauso gyvoms būtybėms ir 
išreiškia gyvybę arba net psichinius susijaudinimus. Todėl klausimas, 
kaip suvokiama kitų būtybių gyvybė bei psichika, kelia kitą klausimą: 
kaip mes išmokstame skirti gyvybės ir psichikos pasireiškimus nuo reikš- 
mingų negyvosios gamtos fenomenų? Klausimą taip iškėlus, jau aiškėja, | 
kad toks skyrimo sugebėjimas gimsta iš pirminio suvokimo (ekspresyvių 
reiškinių pažinimo) diferencijavimosi bei skleidimosi. O šitam procesui 
ypač padeda mūsų vidinis (psichinis) patyrimas ir įsijaulimo aktas. Šitie 
du faktoriai glaudžiai surišti: vienas žadina ir stiprina antro veiklumą. 

Nors tam tikra (aiškesnė arba mažiau aiški) savimonė lydi visus mū- 
sų veiksmus ir aktus, vis dėlto pirmutinis žinojimo objektas yra ne mūsų 
„aš“, o mus veikianti aplinka. Paties savęs pažinimas atsiranda vien tada, 
„kai pradedame įsidėmėti tai, kaip aplinkinis pasaulis atsiliepia į mūsų 
- veiklą. Tokiu būdu ir socialinės, ir. medžiaginės .aplinkos .pažinimas lei-“ 
džia mums susipažinti ir su savo „aš“, su jo stiprybėmis ir jo silpnybėmis. 
Antra vertus; kai tik mės priprantame gilintis į savo vidų ir ne tik įsisą- 
moninti, kas jame vyksta duotuoju momentu, bet ir įsivaizduoti, kokie 
būtų mūsų pergyvenimai vienoje arba kitoje galimoje situacijoje, mes 
„įgyjame sugebėjimą, gilintis mintimis ir įsijausti į kitų žmonių bei būty- 
""bių-būseną ir elgesį. Žinoma, tatai galima tik pažinimui pasiekus tikrą 
savarankiškumą bei objektyvumą ir atsikračius priklausomybės nuo esa- 
mųjų praktinių poreikių. Kitaip sakant, tai galima, kai žmogus šiek tiek 
įgunda į kontempliatyvų sąmonės nusistatymą. O pažinimo kontemplia- 
tyvumui atsirasti ir išsiskleisti daug padeda vidinė imitacija, kuri 

leidžia ne tik suvokti kitą būtybę kaip kažką skirtinga ir priešinga, bet ir 
daugmaž susilieti ir susitapatinti su ja. 

Kiekvienam sąmoningam organizmui įgimtas tam tikras suvokimas 
tos aplinkos, kurioje jis gyvena ir veikia. Į tą aplinką įeina ir tos būty- 
bės, su kuriomis jį riša jo gyvybiniai instinktai (jo giminė, jo priešai). 
Jų poelgių nuvokimas pradžioje neaiškus, tik apytikris ir vien patyrimui 
besiplėtojant pamažėle ryškėja ir platėja. Tačiau, apskritai imant, ta raiš- 
kių fenomenų sfera, kurią gali apimti gyvuliai, gana ribota; ji užsibaigia 
natūralia (biologine) jų aplinka. Tiktai žmogus, sugebąs kontempliaty- 
viai žiūrėti į aplinkinius reiškinius bei daiktus ir įsijausti į jų „gyvybę“, 
pajėgia suvokti visus raiškius fenomenus, kurie prieinami jo pojūčiams. 


VIDINĖ ESTETINIŲ ĮSPŪDŽIŲ DINAMIKA (GYVYBINGUMAS) 


Mums čia nėra reikalo daugiau gilintis į šio klausimo gvildenimą. Bet to, 
kas buvo pasakyta, jau pakanka, kad paaiškėtų, kuo pagrįstas emocinis 
estetinių reiškinių pobūdis, arba tiksliau, jų gyvybinis raiškumas. 
Tradicinė pažiūra, pagal kurią šitas emocionalumas (ekspresyvumas) 
esąs antrinis momentas, prisijungiąs prie pirminio suvokimo, kuris nieko 
nereiškia ir nieko neišreiškia, pasirodė esanti klaidinga. Priešingai, este- 
iiniuose fenomenuose iš naujo atgyja ir pasiekia nepaprastą intensyvu- 
mą tai, kas glūdi visuose pirminiuose įspūdžiuose, bet ko beveik visiškai 
nustojo tie suvokimai, kurie remiasi grynai praktiniu arba teoriniu są- 
monės nusistatymu. Reikia tiktai kuo tiksliausiai išsiaiškinti, koks yra 
pagrindinis šio emocionalumo, arba tonalumo, momentas. Tatai nėra tie- 
sioginis įspūdžio malonumas arba nemalonumas, kuris apskritai nepasto- 
vus ir kinta pagal individualią subjekto prigimtį ir esamąją jo būseną. 
Bet tai nėra ir psichinio gyvenimo suvokimas tiksliąja prasme. Išorinių 
reiškinių antropomorfizavimas tėra antrinis aktas, Kurį suponuoja jau 
pirminio fenomenų ekspresyvumo suvokimas. Sprendžiamos reikšmės yra 
tiktai vienas dalykas, būtent, kad mes suvokiame jutiminius reiškinius 
kaip kažką, kas veikia, kaip tam tikrą jėgų žaidimą, sukeliantį išoriniame 
pasaulyje neribotą judesių bei pasikeitimų įvairumą. Žodžiu, svarbu bei 
esminga vien tai, kad mes suvokiame fenomenuose pasireiškiančią tam 
tikrą vidinę gyvybinę dinamiką Šš. Tai mums rodyte rodo iš bet kurių 
judesių gaunami įspūdžiai. Palygindami vieną su kitu traukinio arba lai- 
vo judėjimą, paukščio arba lėktuvo skridimą, jūros bangavimą arba upės 
srovenimą, švytuoklės svyravimą, laisvą kūno kritimą, gyvulio bėgimą 
bei šokinėjimą ir panašius dalykus, mes matome, koks nepaprastai dide- 

lis yra judesių įvairumas bei kintamumas, ir šitas įvairumas priklauso 
nuo veikiančių jėgų ir jų savitarpio santykių įvairumo. Esama judesių 
smarkių ir silpnų, švelnių ir grubių, laisvų ir trukdomų, tolygių ir trūk- 
čiojančių, galingų ir menkų, aktyvių ir inertingų, ritmingų ir neritmin- 
gų ir t. t. Tiesa, tiesioginis fizinių jėgų veikimo suvokimas prieinamas 
tik lytėjimui drauge su motoriniais jutimais, nes tai toks pojūtis, kuris 
patiriamas tik išoriniams daiktams tiesiog susiliečiant su mūsų kūnu. 
Bet kaip tik lytėjimas negali savarankiškai teikti estetinių suvokimų 
(ispūdžių), jis gali tik kiek sustiprinti estetinius regėjimo ir girdėjimo 
įspūdžius. Lytėjimo ir kinestezijos ryšys su regimais vaizdais arba gir- 
dimais garsais nesiremia, kaip paprastai manoma, tiktai asociacijomis, 
kurios sutvirtėja dėl pasikartojimo. Nereikia išleisti iš. akių,. kad visi at- | 
skiri pojūčiai savo organinės raidos atžvilgiu--yra..bendros kilmės, 
t. y. kad jie yra diferencijavimosi proceso padarinys. Jie yra išsiskyrę iš 
organizmų sugebėjimo atsiliepti į išorinius dirginimus tam tikrais (tiks- 
lingais) kūno judesiais. Šioje evoliucijoje artiniai pojūčiai atstovauja 
į vidinį organizmo vienumą, suprantama, kad vienas arba kitas specifinis 
pojūčių (pvz., regėjimo, girdėjimo) jaudinimas šiek tiek atsiliepia į visą 
sensorinių nervų sistemą ir sukelia ir kitose pojūčių srityse tam tikrą 
inervaciją. Tokiu būdu atsiranda toks glaudus ryšys tarp skirtingų po- 
jūčių, kad vieni gali šiek tiek pavaduoti kitus ir suteikti mums įspūdžius, 
kuriuose potencialia forma glūdi kitų pojūčių duomenys. Organizmas 
reaguoja pirmiausia kaip visuma, o ne tik atskirų jutimo organų susi- 
jaudinimu. Štai kodėl regimieji vaizdai ir klausos įspūdžiai, nors jie ir 
neleidžia mums tiesiog justi išorinių jėgų veikimo, vis dėlto sugeba jį 
parodyti arba išreikšti. Kitaip sakant, jie pasižymi tam tikra ypatinga 
gyvybine dinamika. Šiai dinamikai suvokti padeda ir ta aplinkybė, kad, 
suvokiant išorinių jėgų veikimą, tuo pačiu juntamas ir mūsų kūno akty- 
vumas, jo reakcija į patirtą poveikį, Tokios kūno veiklos visiškai ne- 
trūksta ir regėjimo bei klausos jutimams; ji pasireiškia, pavyzdžiui, akių 
judesiais, sekančiais stebimo daikto persikėlimą erdvėje arba jo kontū- 
rus, ir apskritai aktyviu juntančio organo prisitaikymu prie gaunamo 
įspūdžio. Nors šitas aktyvumas tėra subjektyvios kilmės ir gali būti pri- 
skiriamas objektui vien įjautimui padedant, vis dėlto jo objektyvizavimas 
turi ir tam tikrą objektyvų pamatą, Juk tikrovėje visos daiktų formos 
ir jas apribojančios linijos kyla iš įvairių fizinių jėgų sąveikos, atsispin- 
dinčios jose gana aiškiai. Pavyzdžiui, dažniausiai mes linijas ir linijų 
kombinacijas suvokiame dinamiškai, t. y. taip, tarytum jos turėtų tam 
tikrą apibrėžtą kryptį ir jose glūdėtų viena arba kita judesio tendencija, 

vedanti mūsų akis atitinkama linkme. Esama linijų, kylančių aukštyn ar- 
ba besileidžiančių žemyn, linijų, kurios tolsta nuo stebėtojo arba eina 
jam priešais ir t. t. Bet, atgamindamos tam tikrą judesį, linijos tuo pačiu 
vaizduoja bei išreiškia ir dinaminius šių judesių ypatumus (itin kreivųjų 
linijų įvairumas) !*. 

Panašiu būdu dinaminis momentas pasireiškia ir šviesos reiškiniuose. 
Aiškiausiai jie suvokiami ne kaip skirtingi skaidrumo (ryškumo) laips- 
niai, bet kaip spinduliavimas, vadinasi, kaip veikimas tam tikros energi- 
jos, tekančios iš vienos arba kelių šaltinių ir suteikiančios ne tik atmo- 
sferai, bet ir aplinkiniams daiktams savotišką gyvybę. Be to, šviesos 
atmainos pasirodo ne tik kaip paprasti kiekio skirtumai, bet ir kaip in- 
tensyvumo laipsniai, vadinasi, kaip tam tikros jėgos kitimai. Ir todėl tie 
tapytojai ir piešėjai, kurie savo kūriniuose šviesai priskiria dominantės 
vaidmenį, ypač pabrėžia bei iškelia šviesos dinamiką bei paveikumą. 

Pagaliau tam tikra dinamika charakterizuoja ir spalvų pasaulį. Iš da- 
lies ji priklauso nuo to, kad dažnai spalvotumas bei spalvų žaidimas 
susidaro dėl šviesos poveikio. Bet ir tais atvejais, kur spalvotumo šalti- 
nis nėra šviesos spinduliavimas arba atmosferos švytėjimas, o pats daik- 
tų paviršius atrodo spalvotas, spalvų atmainos išsiskleidžia prieš mūsų 
akis kaip įvairių savybių intensyvumo laipsniai, vadinasi, kaip įvairūs 
tam tikros energijos pasireiškimai (vis tiek ar tai bus spalvų skaidrumas, 
jų švarumas, prisotintumas ir t. t.). Spalvos šiuo atžvilgiu kiek giminin- 
gos muzikos tonams; jos būna harmoningos arba neharmoningos, jos stip- 
rina ir papildo arba, priešingai, minkština ir net slopina viena kitą ir t. t. 

Spalvų santykiai iškelia, be to, kitą svarbų momentą, būtent, kad 
jutiminių reiškinių dinamika pasireiškia ne vien judesiais, kad ji gali 
būti ne tik kinetinė, bet ir statinė, kitaip sakant, ji suvokiama kaip vidi- 
nė reiškinio įtampa, kaip priešingų jėgų (energijų) pusiausvyra. Apskri- 

r tai, gryna forma kinetinė dinamika teprieinama vien toms meno šakoms, 
I kur estetinis reiškinys vyksta realiame laike (muzikoje, poezijoje, cho- 
* Teografijoje, kinematografijoje). Priešingai, vaizduojamajame mene, ku- 
+ rio sąranga priklauso vien nuo erdvės (o ne nuo laiko), dinamika iš es- 
mės yra statinė; jei taip nebūtų, tai tapybos, skulptūros arba architek- 
tūros kūrinys neturėtų išbaigtos visumos pobūdžio. Vadinasi, judesys 
čia gali būti vaizduojamas vien kaip nelaikinio momento tendencija arba 
užuomazga, ir kinetinė dinamika pasilieka subordinuota statinei dinamikai. 

Žinoma, pripažįstant, kad estetinių reiškinių ekspresyvumo pamatas 
yra tam tikra dinamika, nereikia suprasti tai taip, tarytum ji visuomet 
priklausytų nuo realių fizinių jėgų pasireiškimo. Tatai būtų dirbtinė in- 
terpretacija, kuri netinka, pavyzdžiui, estetiniams įspūdžiams, gaunamiems 

iš geometrinių (schematiškų) figūrų ir brėžinių. Dinamika čia iš dalies 
išvestinė, linijos suvokiamos kaip pėdsakai judesių, kurie sukelti tam 
tikrų jėgų. Bet šalia to kiekviena geometrinė figūra mūsų suvokiama 
kaip pradmuo, formuojąs ir organizuojąs tiek pačią erdvę, tiek ir ją pri- 
pildančias medžiagines mases, vadinasi, jai priskiriamas tam tikras veik- 
lumas (sugebėjimas veikti, formuoti). 

Paprastai sakoma, kad šitame formos aktyvume atsispindi ne kas 
kita, kaip suvokiančio subjekto aperceptyvi galia; vienok, taip interpre- 
tuojant, užmirštama, kad apercepcija, kaip sugebėjimas pažinti aplinką, 
pritaikyta prie išorinio pasaulio struktūros, t. y. prie išorinių daiktų bei 
reiškinių formų. O kadangi šios formos priklauso nuo fiziniame pasau- 
lyje veikiančių jėgų, tai dinamika, priskiriama geometrinėms formoms 
(schemoms), galų gale gimsta iš objektyvaus pagrindo. Tiesa, išorinių 
reiškinių bei daiktų formos (sąranga) mūsų suvokiamos ypatingu būdu, 
priklausančių nuo žmogaus prigimties, nuo to, kaip jis apskritai suvokia 
aplinką. Šiuo atžvilgiu visi išoriniai įspūdžiai, vadinasi, ir estetiniai 
įspūdžiai, apsprendžiami ir subjekto ypatybių. Tačiau šitas subjektyvus 
faktorius gali tik viena arba kita kryptimi pakeisti jutimais suvokiamas 
objektų formas, uždėti tam tikrą ypatingą antspaudą, bet jokiu būdu 
nepajėgia pagaminti jas iš savęs. Tokia išvada mums siūlosi ir atsižvel- 
giant į struktūrą tų pojūčių, kurie pirmiausia teikia mums estetinius 
įspūdžius. Ir klausos, ir regėjimo organai yra taip organizuoti, kad atsi- 
liepia vien į jiems atitinkamus dirginimus, t. y. į tokius dirginimus, ku- 
rių fizinė prigimtis atitinka vidinę šių organų sąrangą. Todėl regėjimo 
arba klausos nervų susijaudinimas tam tikru būdu atgamina atitinkamo 
dirginimo dinamiką (ritmingumą, intensyvumo kitimus), ir šita fiziologi- 
nių procesų dinamika atsispindi ir su jais susijusiame suvokime. 

Iki šiol buvo kalbama tiktai apie ekspresyvią dinamikos reikšmę 
vaizduojamajamę mene. Kai dėl muzikos, tai čia išimtinė dinamikos svarba 
akivaizdi ir nesukelia jokių abejonių. Bet ir kalbos (ir itin poetinės kal- 
bos) sąranga duoda šiuo atžvilgiu labai įtikimą pavyzdį. Jos dinamika 
neveikia tiktai sintaksės formos, visų pirmiausia ji pasireiškia kirčiavimo 
būdu, balso pakilimų bei nusileidimų atmainomis, įvairiais intonacijos 
kitimais, išreiškiančiais klausimą, įsakymą, tvirtinimą, abejojimą, susijau- 
dinimą ir t. t, kalbos greitėjimu arba lėtėjimu, žodžių, posakių pasikar- 
tojimais ir kitais panašiais dalykais. Be abejo, šita dinaminė kalbos pusė 
yra ankstesnė už dalykinę jos reikšmę ir pradžioje kalbos supratimas ją- 
ja apsiriboja (Lautgebūrds). Kūdikis pirmučiausia suvokia motinos balso 
intonacijas (ir jos mimiką) ir tik vėliau išmoksta sujungti su žodžiais 
(garsų kombinacijomis) tam tikrą apibrėžtą dalykinę reikšmę. 


5 V. Sezemanas. Estetika 

Taip pat ir aukštesnieji gyvuliai, kuriuos galima dresiruoti, pa- 
vyzdingai reaguoja į raiškius balso pakitimus, vienok dalykinės žodžių 
reikšmės supratimas jiems prieinamas labai ribotai. Dažniausiai tas pats 
posakis, intonacijai pasikeitus, jų suvokiamas nevienodai. Dėl tos pačios 
priežasties mes galime suprasti ekspresyvią emocijų dinamiką ir tos kal- 
bos, kurios žodžių lobynas mums nežinomas. 


ESTETINIO RAIŠKUMO RYŠYS SU KONTEMPLIATYVIU NUSISTATYMU 


Taigi bendra mūsų analizės išvada gali būti taip suglausta: visi mūsų 
jutiminiai įspūdžiai (ir itin regėjimo bei klausos suvokimai) pasižymi tam 
tikra tiesiog suvokiama dinamika. Šita dinamika ne antrinė, ne subjekto 
suteikiama arba skolinama tam objektui, kuriame jos iš pradžių nėra; 
priešingai, jei stebėtojo sąmonė nusistačiusi grynai kontempliatyviai 
(pvz., moksliniuose stebėjimuose), išorinių įspūdžių dinamika nyksta. Pas- 
taroji aplinkybė yra abstrakcijos padarinys, — abstrakcijos, kuri atima iš 
suvokimų tai, kas glūdėjo pirminėje jų prigimtyje. Atsidavęs teorinei 
kontempliacijai (grynam stebėjimui), subjektas abstrahuojasi nuo savo 
aktyvumo, nuo savo realios sąveikos su aplinkiniu pasauliu ir žiūri į jį 
iš šalies, tarytum aplink vykstantieji įvykiai bei reiškiniai visiškai nega- 
lėtų jo paveikti. Tačiau ne tik teorinis stebėjimas atitraukia dėmesį nuo 
jutiminės daiktų ir reiškinių dinamikos (paveikumo). Ir praktiniame gy- 
venime ją nuslopina arba net visiškai panaikina įpralimas. Veikdamas, 
dirbdamas tam tikrą darbą, žmogus nesustoja prie tų reiškinių arba daik- 
tų, su kuriais jis susiduria, jutiminės išvaizdos, jis kreipia į juos dėmesį 
tik tiek, kiek jie jam yra ženklas arba signalas, nurodąs, kaip esamuo- 
ju momentu reikia veikti, kokį judesį atlikti ir t. t2? Bet ir tais atvejais, 
kai žmogus neveikia, tos supaprastintos daiktų schemos, kurios susidaro 
sąmonėje praktinio veikimo įtakoje, nustelbia tiesioginį jutiminių įspū- 
džių paveikumą. O kol jutiminiai įspūdžiai yra dinamiški, kol jie suvo- 
kiami kaip aplinkiniame pasaulyje veikiančių jėgų pasireiškimas, jie 
yra iš prigimties raiškūs (ekspresyvūs). Vaizdi suvokimų dinamika — tai 
vienintelė forma, kuria juntami kitų būtybių psichiniai susijaudinimai 
bei potyriai. Tokiu būdu ir estetiniai suvokimai pagrįsti ne kuo kitu, kaip 
, tiesioginiais dinaminiais ir tuo pačiu raiškiais įspūdžiais. Ir tas objekty- 
„| vus emocionalumas, kurio jie kupini ir kuris atrodo mįslingas (paradok- 
į salus), tėra vien jų ekspresyvumo padarinys arba pasekmė. Tuo kaip tik 
: ir pasireiškia estetinio sąmonės nusistatymo savitumas, kad tas nusista- 
| tymas, nepaisydamas aktualios praktinės daiktų arba reiškinių reikšmės 

ir atsigręždamas į jutiminę jų išvaizdą, atgaivina pirminį jų raiškumą, 
kurį įpratimas buvo nuslopinęs. Tatai — tas pamatas, kuriuo grindžiama 
estetinė kontempliacija ir kartu tas išeities taškas, kuris jai leidžia, atsi- 
dėjus objektui, išvysti bei iškelti aikštėn jame glūdinčias estetines verty- 
bes. Vadinasi, estetinė žiūra (kontempliacija) ne tik atstato (atgamina) 
kokybinį pirminio įspūdžio ypatumą, bet ir aktualizuoja, išskleidžia bei 
formuoja tai, kas jame tik užsimezga arba tūno neaiškia, nesuskaidyta | 
forma; Kad jutiminės dinamikos raiškumas nepaprastai turtingas ir apima 
įvairiausius gyvybės reiškinius, pradedant nuo elementaraus kūninio su- 
krėtimo ir baigiant švelniausiais bei giliausiais psichiniais potyriais, liu- 
dija mums muzika, kur šita dinamika pasirodo gryna savarankiška forma 
ir kuri todėl atstovauja emociniam menui par excellence. Muzikos raiš- 
kumas nedalykinis, jis nepriklauso nuo jokio dalykinio, t. y. dalykiškai 
vaizduojamo arba žodžiais išreiškiamo, siužeto. Tiesa, savarankiškas ju- 
timinės dinamikos ekspresyvumas, nors ir pasižymi neribotu kitimų įvai- 
rumu, apsprendžia tik bendrą gyvybės ir psichikos sąrangą bei vyksmą. 
Atskirai imamas, jis savo prasmės atžvilgiu pasilieka ne visai apibrėžtas 
ir gali būti nevienodai interpretuojamas, nes kiekvienas reiškinys, kad 
ir koks jis būtų, pasirodo mums griežtai vienareikšmis tik tiek, kiek 
apibrėžtas dalykinis jo turinys arba kiek jis surištas su tam tikra api- 
brėžta dalykine reikšme. Vadinasi, kad bendra dinaminė schema, pasi- | 
reiškianti ekspresyviais gestais, mimika, balso atmainomis ir t. t., pasi- 
darytų vienareikšmė, t. y., kad ji išreikštų ne tik gyvybės vyksmą, bet 
ir vieną arba kitą konkrečią emociją, aistrą arba nuotaiką, ji turi per- 
siimti tam tikru dalykiniu momentu — arba, turint galvoje meną, tam 
tikru siužetu. Tiktai šiuo atveju psichinių susijaudinimų bei potyrių iš- | 
raiška įgyja visai apibrėžtą specifinį pobūdį, — taip, kad aiškėja: tatai 
žmogaus jausmai ir pergyvenimai, iškylą iš tam tikros konkrečios arba 
tipinės situacijos, iš žmogaus sąmonės nusistatymo, iš jo santykių su 
kitais žmonėmis ir t, t. Žinoma, toks dinaminės schemos sąryšis su viena 
arba kita dalykine tema veikia ją savo ruožtu, t. y. padeda jai diferen- 
cijuotis (konkretizuotis) tam tikra nubrėžta kryptimi. Vienok ir šiuo at- 
veju bendra dinaminė schema nepasiekia tokio apibrėžtumo ir viena- 
reikšmiškumo, kuriuo pasižymi dalykinis siužetas. Štai kodėl ji gali būti 
taikoma skirtingiems siužetams ir nevienodai interpretuojama. Tai gali- 
ma matyti, tarp kitko, iš to, kaip muzika santykiauja su poezija arba 
apskritai su žodžiais išreikštu tekstu (pvz., dainoje, operoje, oratorijoje). 
Ne melodija arba rečitatyvas iliustruoja tekstą, bet, atvirkščiai, žodžiai 
iliustruoja muziką, suteikdami jai apibrėžtą dalykinę prasmę. Ir jei kompo- 
zitorius išverčia tam tikrą tekstą (pvz., eilėraščius) į muzikos kompoziciją, 

įtai jis neaiškina žodžių dalykinės reikšmės, bet tik suranda jiems 
tinkamą dinaminį foną. Todėl kiekviena dalykinė muzikos kūrinio inter- 

. pretacija bus šiek tiek savivališka bei subjektyvi, ir niekuomet nebūna 
objektyvaus pamato tvirtinti, kad kompozitorius turėjęs galvoje ir no- 
rėjęs atvaizduoti kaip tik šitą, o ne kitą dalykinį siužetą. Iš to aiškėja, 
kaip reikia žiūrėti į vadinamąją programinę muziką, kuri imasi uždavinio 
muzikos priemonėmis apibūdinti ir net atvaizduoti arba istorinį įvykį, 
arba gamtos reiškinį, arba tam tikrą dramatišką situaciją ir t. t. Kol ji 
pasilieka muzika tikrąja prasme, t. y. muzika, sekančia savitu dėsningu- 
mu, ji gali vaizduoti tonais vien bendrą dinaminę šių įvykių arba reiški- 
+nių schemą. Ir net tais atvejais, kai ji atgamina (imituoja) visokius triukš- 

„|mus (audros kauksmą, bangų mūšą, paukščių čiulbėjimą, perkūno griaus- 

iĮmą ir t. t.), ji niekuomet nevaizduoja dalykinės šių triukšmų priežasties, 

: bet tiktai patį triukšmą, pritaikydama jį prie tam tikros muzikinės for- 
mos. Juo didesnis šios formos diferencijuotumas, juo daugiau ji turi 
niuansų ir atspalvių, tuo tiksliau ji išreikš dalykinio siužeto dinamiką. 
Vis dėlto ji niekuomet nesutaps su pačiu siužetu, nes jos sukurta dina- 
minė schema iš esmės neturi dalykinio pobūdžio. 


GAIVINIMAS 


Dabar, apibrėžus estetinio objekto ekspresyvumą (raiškumą), galima tiks- 
liau išsiaiškinti, ką reiškia gaivinimas (jasmeninimas, antropomorfizaci- 
ja) mene ir kokį vaidmenį čia vaidina įjautimas. Gaivinimą nereikia 
suprasti ta prasme, kad mes suteikiame gyvybę tam, kas iš prigimties 
negyva, t. y. negyviems objektams priskiriame tokią savybę, kuri jiems 
svetima ir neturi juose objektyvaus pamato. Žinoma, toks gaivinimas 
įmanomas, bet, nebūdamas natūralus, neišvengiamai padarys dirbtinį 
lįspūdi. O gaivinimas, kuriuo naudojasi menas ir kurio kupini mitologijos 
kūriniai, kitoniškas; jis remiasi ta dinamika, kuri glūdi gamtos reiški- 
niuose ir aplinkinio pasaulio daiktuose, ir, iškeldamas ją aikštėn, parodo 
mums tą objekto arba fenomeno aspektą, kuris suartina jį su gyvybe ir 
kuriame iškyla jo dinamikos (paveikumo, įspūdingumo) su gyvybe bend- 
ras pradmuo (šaltinis). Toks gaivinimas kyla iš pačios objekto prigimties 
ir todėl objektyviai pamatuotas. Tačiau tolesnis dinaminio momento di- 
ferencijavimasis (išsiskleidimas) vyksta jau subjektyviam faktoriui daly- 
vaujant, t. y. jis suvokiamas arba interpretuojamas kaip žmogui arba 
organinėms būtybėms artima arba gimininga gyvybė. Bet priskirti negy- 
viems objektams žmonių arba gyvulių ypatybes (tam tikrą sąmoningumą, 

visokius sumanymus, polinkius ir jausmus) tegalima vien įjautimui pa- 
dedant, t. y. įjaučiant šiuos psichinius aktus bei potyrius į mūsų suvo- 
kiamą objektą. Vadinasi, įjautimas iš tikrųjų priklauso estetinio objekto 
strukiūrai, bet tai antrinis momentas, apsprendžiąs ne patį gaivinimo 
aktą, o tiktai subjektyvią jo pusę, t. y. objekto dinamikos (paveikumo) 
interpretaciją (supratimą) žmogaus aspektu. Tokiu būdu įjautimo keliu 
fizinės jėgos, veikiančios ir pasirodančios gamtos reiškiniuose: saulės 
spinduliavime ir lietuje, žaibe ir vėjo siautėjime, upės tekėjime, versmės 
čiurlenime ir medžių šlamėjime,— pavirsta mįslingomis būtybėmis, miti- 
nėmis dievybėmis, kurių kiekviena pasižymi ypatingu būdu, savo šiek 
tiek individualiu nusistatymuų žmonių bei gyvulių atžvilgiu. O poezija ir 
vaizduojamasis menas dar toliau išskleidžia bei konkretizuoja šitą gam- 
tos įasmeninimo procesą ir išplečia jį į dar platesnę reiškinių ir daik- 
tų sferą. 


PSICHINIS UŽSIKRĖTIMAS IR JO FORMOS. AIDINIAI JAUSMAI 


Vienok tuo, kas pasakyta, estetinio emocionalumo problema dar neiš- 
sprendžiama. Estetinių įspūdžių analizė leido mums tik nustatyti, kad 
juose glūdi tam tikras objektyvus emocinis momentas, t. y. emocinis mo- 
mentas, susijęs su paties objekto išvaizda, ir kad jis nesuvedamas į tuos 
jausmus, kuriuos pats subjektas patiria, suvokdamas estetinį objektą. Bet 
kaip suprasti šitą „objektyvų“ emocionalumą? Kaip subjektas gali tie- 
siog, intuityviai jausti kitos būtybės gyvybę arba pergyvenimus? Į šitą 
klausimą negalima atsakyti taip: mes tik įsivaizduojame tuos jausmus arba 
emocijas, nes patys jausmai ir emocijos nėra dalykiniai vaizdai, kurie ga- 
li iškilti sąmonėje, nepaliesdami mūsų „aš“, tai nedalykiniai potyriai, 
kurie subjektui prieinami tiktai tiek, kiek jis pats juos pergyvena. Va- 
dinasi, ir kitų būtybių (žmonių) jausmai gali būti mūsų tiesiog patiriami 
vien tada, kai jie pasidaro ir mūsų „aš“ pergyvenimais. Bet tada, rodos, 
išnyksta specifinis skirtumas tarp mano paties jausmų ir tų jausmų, ku- 
riuos aš patiriu, priskirdamas juos kitai būtybei. Kaip tik šitas neginči- 
jamas faktas (būtent, kad jausmai ir emocijos yra neatskiriamai susiję 
su mūsų „aš“) verčia psichologus pripažinti, kad jų objektyvumas tėra 
tik iliuzija, kylanti iš nesąmoningo (instinktyvaus) objektyvizavimo 
akto. Subjektas priskiria pačiam objektui tą emocinį susijaudinimą, kurį 
tas objektas jame sukelia. Taip aiškina, kaip mes matėme, objektyviuo- 
sius jausmus įjautimo teorija. Jos trūkumai buvo aukščiau nurodyti. Ki- 
ti mokslininkai (kaip, pavyzdžiui, K. Langė) pačius tuos potyrius laiko 

tik tariamais (iliuziniais) jausmais. Bet ką reiškia tariamasis jausmas? Jei 
iš tikro nepergyveni tam tikro jausmo, o tik įsivaizduoji ji pergyvenas, 
tai apsigauni. Tai, be abejo, neretai atsitinka žmonėms, vienok tokie 
apsigavimai aiškiai skiriasi nuo tų atvejų, kur iš tikro dalyvauji kito 
žmogaus skausme, džiaugsme ir panašiuose dalykuose. O jeigu taria- 
muoju vadiname jausmą, kuris priskiriamas nerealiam objektui, pavyz- 
džiui, meno kūrinio personažui, tai vėl kyla klausimas: kuo jis skiriasi 
nuo to jausmo, kuris siejasi su realiu objektu? Skirtumas negali būti tik 
kiekybinis, kaip mano Langė, jis turi būti ir kokybinis, nes kitaip nesu- 
prantama, iš kur kyla tų jausmų objektyvumo įspūdis. Jis, rodos, gali 
būti aiškinamas tik tarus, kad subjektas šiais atvejais tam tikru būdu 
tapatina save su objektu. Tada kito jausmai bus kartu ir mano jausmai, 
Be abejonės, įsijaučiant į kitą žmogų (pvz., į romano arba dramos hero- 
jų), subjekto ir objekto skirtumas tarytum išnyksta ir subjektas, rodos, 
visiškai nugrimzta į objekto gyvenimą. Tačiau pilno tapatinimosi gali ir 
nebūti, ir vis dėlto mano sąmonėje (pvz, užjaučiant kito nelaimę arba 
sekant dramos veiksmą) atsiranda „objektyvių“ jausmų, kuriuos aš aiš- 
kiai skiriu nuo savo asmeninių (t. y. kylančių iš mano „aš“) potyrių *i. 
Šiaip ar taip, pats tapatinimosi reiškinys reikalingas paaiškinimo arba 
bent tikslesnio fenomenologinio aprašymo. Tiktai išaiškinus bendrą 
klausimą: kaip mes sugebame tiesiog ir konkrečiai jausti psichinę kitų 
būtybių būseną?-— galima suprasti ir tą vaidmenį, kurį „objektyvieji“ 
jausmai vaidina estetinėje kontempliacijoje. 

Kaip buvo nustatyta, visi jutiminiai suvokimai, kurie gyvūnui vienu 
arba kitu atžvilgiu yra reikšmingi, tuo pačiu yra ir raiškūs, t. y. pasi- 
žymi tam tikru emociniu atspalviu, kuris pritampa pačiam objektui (pats 
objektas baisus, viliojąs, malonus, koktus ir t. t.). Tačiau šita jausminė 
objekto išvaizda taip glaudžiai susijusi su emocine subjekto reakcija, kad, 
atrodo, yra ne kas kita, kaip objektyvus tos subjektyvios reakcijos kore- 
liatas (atvaizdas) ir neparodo, kokia yra vidinė paties objekto būsena 
(objektas baisus tiek ir todėl, kad jis mane gąsdina, arba žavus todėl, 
kad mane žavi ir t. t.). Bet jei objektas yra gyvūnas arba net žmogus, 
aš patiriu ne tik jo poveikį mano „aš“, bet ir jo paties jausmus, nuo- 
taiką ir apskritai jo gyvybę. Kaip tik šitą fenomeną reikia paaiškinti, 
Tam reikalui atkreipkim akis į vieną ypatingą reiškinį, kur itin ryškiai 
pasirodo to emocinio ir gyvybinio potyrio objektyvumas. Tatai va- 
dinamasis psichinis užsikrėtimas. Antai, pamatęs kitą žmogų kruvinai 
susižeidusį koją arba peiliu įsipiovusį pirštą, aš pats jaučiu to žmogaus 
skausmą, jis mane tiesiog ištinka bei paliečia. Panašiu būdu gali mane 
paveikti kitų baimė, liūdesys, džiaugsmas ir kiti susijaudinimai. Itin pa- 

lankios psichiniam užsikrėtimui yra tokios aplinkybės, kur individas 
jaučiasi esąs kolektyvo elementas, ypač kolektyvo, kuris apimtas bendro 
emocinio nusistatymo (pvz., baimės, pykčio, entuziazmo ir t. t.). Iš to, 
jog psichiniam užsikrėtimui lengviausiai pasiduoda bandos gyvuliai ir 
primityvieji (pirmykščiai) žmonės, t. y. gyvūnai, kurių gyvenimas val- 
domas natūralios socialinės aplinkos, galima matyti, kad toks užsikrėti- 
mas yra susijęs su gimininiu instinktu, kuris atskirą individą pajungia 
giminei (biologiniam kolektyvui) ir suteikia jam nepaprastą jautrumą 
viskam, kas liečia to kolektyvo gerovę arba negerovę. Juo glaudžiau 
individas biologiškai surištas su savo gimine, tuo smarkiau reiškiasi ir 
psichinis užsikrėtimas (pvz., gyvulių gyvenime — vaikų ir tėvų santy- 
kiai, žmonių gyvenime — giminės buitis ir kt.). Pagal gyvūno sąmonin- 
gumo (protingumo) laipsnį kinta bei diferencijuojasi ir gimininio instink- 
to bei psichinio užsikrėtimo formos. Juo aukštesnis tas laipsnis, tuo 
daugiau ir jų apraiškos nustoja savo pirminio gaivališko pobūdžio ir 
pasiduoda atskiro individo savarankiškumo įtakai. Apskritai, galima 
skirti tris šio emocinio fenomeno formas, kurios apibūdina skirtingus jo 
raidos tarpsnius, bet kurios ir aukščiausiuose evoliucijos laipsniuose 
(žmoguje) nepanaikina viena kitos. 

1. Pastebėjęs emocinį kito kolektyvo nario susijaudinimą, individas 
patiria tą patį (bent panašų) jausmą. Tas faktas, kad šitas jausmas su- 
keltas kito individo susijaudinimo, atskirai neiškyla pirmojo sąmonėje 
ir nesuteikia sukeltajam jausmui ypatingo atspalvio. Pavyzdžiui, ta 
baimė, kuri apėmė kitą individą, jo patiriama kaip jo paties baimė, atsi- 
radusi tam tikroje instinktyviai jaučiamoje socialinėje atmosferoje. Ir 
šioje atmosferoje atskirų individų emocinės būsenos yra vienodos, 1y- 
giagrečios. Bet kiekvienam jų fizinė ir socialinė aplinka tėra pirmiausia 
veikimo ir reagavimo laukas, o ne savarankiškai egzistuojančių objektų 
pasaulis. Tai — paprastas instinktyvus užsikrėlimas. 

2. Kitokį pobūdį psichinis užsikrėtimas įgauna tais atvejais, kai pa- 
čiame emociniame pergyvenime iškyla aikštėn jo priklausomybė nuo 
kito subjekto susijaudinimo. Dabar mano jausmas ir mano paties akyse 
yra tik atsiliepimas į kito žmogaus (arba gyvūno) jausmą, ne ta prasme, 
kad aš suvokiu arba įsisąmoninu šitą priežastinį ryšį, o ta, kad aš tiesiog 
jaučiu (nuvokiu) sąskambiu jausmu atsiliepiąs į emocinę kito subjekto 
būseną. Tatai aidinis jausmas, kuris ne tik motyvuotas tiesioginio suvo- 
kimo akto, bet ir sudaro su juo neišardomą vidinę vienybę (emocinis 
arba jausminis pažinimas). Pergyvenimo fokusas arba svorio centras per- 
sikėlė: priešakiniame sąmonės plane stoja kito individo jausmas, kuriam 
aš tik pritariu, antrinu. 

Norint geriau suprasti aidinių jausmų prigimtį, reikia įsidėmėti: ne 
visi jutiminiai įspūdžiai turi tokią pat (arba panašią) dalykinę struktū- 
rą, kaip regimieji reiškiniai. Tonas, pavyzdžiui, neiškyla prieš mane kaip 
nuo manęs atskirtas regimas vaizdas; nors jis ateina iš išorės ir skamba 
aplinkinėje erdvėje, bet jis skamba ir mano ausyse, kurios atsiliepia į jį 
panašiai, kaip instrumentas atsiliepia į sutartingą kito instrumento toną. 
Klausa, kaip dabar paaiškėjo, glaudžiai susijusi su vadinamaisiais vibra- 
ciniais (virpėjimo) jutimais, kurie atsiranda oro virpėjimams persiduo- 
dant mūsų kūnui (todėl ir kurčiasis gali pajusti muziką ir net ja grožė- 
tis). Žinoma, kūno atsiliepimas į išorinį bangavimą — tai grynai fiziolo- 
ginis procesas, bet, kadangi čia juntamas virpėjimų sutartingumas, jis 
yra lydimas ir ypatingo suvokimo akto. Tai parodo, kad ir jutiminis 
suvokimas bent tam tikrais atvejais remiasi užsikrėtimu. Tad ir supran- 
tama, kaip gali atsirasti pamėgdžiojimas (imitacija), t. y. toks subjekto 
reagavimo būdas, kuris išsilieja ne į skirtingą nuo išorinio dirginimo 
atoveiksmį, bet į sutartingą (analoginį) vidinį susijaudinimą. Neatsitik- 
tinai svarbiausia ir galingiausia žmonių savitarpio susižinojimo bei 
bendravimo priemonė yra garsas. Žodis, kaip jau buvo nurodyta, nėra 
tik jutiminis dalykinės reikšmės reiškėjas, pati jutiminė jo prigimtis pa- 
sižymi sugestyvia galia, kuri užkrečia jį suvokiantį subjektą ir sukelia jo 
sieloje sąskambų atbalsį. 

Ką tik aprašytą psichinio užsikrėtimo formą atitinka ir kitoks aplin- 
kinio pasaulio vaizdas: tas pasaulis nėra tik subjekto veikimo laukas, bet 
iškyla prieš jį kaip savarankiškų objektų visuma, kuri įperša subjektui 
savąjį egzistavimo, veikimo būdą. 

3. Bet užsikrėtimas gali pasiekti dar aukštesnį arba intensyvesnį 
laipsnį, įgaudamas atsidėjimo objektui formą. Intencija į suvoktą objek- 
tą čia taip pabrėžta (akcentuota), kad apima visą sąmonės lauką, išstum- 
dama iš jo kitokį turinį, ir dėmesys sutelktas išimtinai į vieną tą objektą. 
Suvokimo aktas gyvėja bei turtėja, subjekto sąmonė tarsi atsiskleidžia, 
atsiveria objektui ir tampa itin jautri visoms jo ypatybėms. Ir jei objek- 
tas pats yra raiškus, tai tas subjekto jautrumas sukelia jame ir ypatin- 
gai gyvą emocinį aidą, nes, atsidėjęs objektui, jis vidinę savo būseną 
suderina su objekto pavidale įkūnyta išraiška. Juo įtemptesnis atsidėji- 
mas, tuo gilesnis ir grynesnis bus ir iš jo iškyląs jausminis atbalsis. Šia 
prasme ir galima kalbėti apie tam tikrą subjekto susiliejimą arba susi- 
tapatinimą su objektu. Vienok net tais atvejais, kai objektas yra gyva 
būtybė, vargu ar būtų pateisintinas tvirtinimas, kad subjekto jausminis 
aidas visiškai sutampa su tuo jausmu, į kurį jis atsiliepia. Ir instrumento 
atsiliepimas į sutartingą toną pasižymi ypatingu, tam instrumentui bū- 

dingu atspalviu. Panašiai ir Žmogaus jausminis aidas kitėja priklausomai 
nuo jo individualaus temperamento, jautrumo, įgyto patyrimo ir bend- 
ros jo psichinio gyvenimo linkmės, todėl ir jo objektyvumas (atitikimas 
objekto raiškumui) nevienodas. Aidine reakcija remiasi, iš vienos pusės, 
visi tie grynai subjektyvūs jausmai, kuriais išreiškiamas mūsų „aš“ nu- 
siteikimas suvokto objekto atžvilgiu (simpatija, antipatija, užuojauta, 
gailestis, susižavėjimas ir kt.), iš antros pusės, — kai emocinis atbalsis ri- 
šasi su atsidėjimu objektui, — tas įsijautimas, kuris yra vienodai reikš- 
mingas tiek moraliniam, tiek ir estetiniam gyvenimui. Atseit, įsijautimas 
ne pagimdo aidinį susijaudinimą, o tik iškelia jį aikštėn, išryškina ir pra- 
turtina. Aidiniai jausmai objektyvūs ir tuo, kad jie nepriklauso nuo 
subjekto valios, kartais jie įsiveržia į jį, nors pats subjektas jiems prie- 
šintųsi. Esama žmonių, kurie vengia visų stiprių ir liūdnų įspūdžių (pvz., 
tragiškų) todėl, kad labai lengvai pasiduoda psichiniam užsikrėtimui. 

Įsidėmėjus tai, kas buvo pasakyta, tenka pripažinti neteisinga arba 
bent netikslia tą nuomonę, pagal kurią žmogus gali suprasti kitų per- 
gyvenimus vien tiek, kiek jis pats yra patyręs panašių jausmų bei emo- 
cijų. Ji būtų pamatuota tik tuo atveju, jei emocinis supratimas iš tikro 
remtųsi įsijautimu arba analogijos išprotavimais, nes tada vienintelis jo 
šaltinis būtų mano paties patyrimas. Bet iš tikro patyrimas, kaip jau 
buvo nurodyta, atlieka tik pagalbinį darbą. Jisai tik gilina ir tikslina 
(diferencijuoja) aidinį susijaudinimą. Sprendžiamasis vaidmuo priklauso 
subjekto jautrumui, jo sugebėjimui atsidėti objektui ir suderinti suvo- 
kimą su raiškia pastarojo išvaizda. Ir vien dėl to jautrumo jį taip jau- 
dina ne tik kitų žmonių, bet ir vaizduojamųjų personažų (romane, dra- 
moje) nuotykiai ir likimas, tarsi jie ištiktų jo paties asmenybę ?ž. Tuo 
kaip tik pagrįsta nepaprasta lavinamoji meno įtaka žmogaus psichikai: 
jis ugdo, gilina ir plečia jausmų gyvenimą, leisdamas mums aidinių 
jausmų forma patirti tai, kas mums tikrovėje tiesiog neprieinama. Tiesa, 
emociniai atbalsiai nustoja savo gyvumo ir aiškumo tais atvejais, kai 
mes susiduriame su kito gyvūno arba žmogaus psichika, kuri mums sve- 
tima ir nesiderina su mūsų jausena, kuri visuomet yra ribota. Vis dėlto 
joje glūdinčios jautimo galimybės yra platesnės už tą jausminį patyri- 
mą, kurį mums suteikia realaus gyvenimo aplinkybės. 

Tačiau pats atsidėjimas toli gražu ne visuomet laiduoja tikrą este- 
tinį objekto suvokimą. Jis gali būti ir egocentriškai orientuotas, kai žiū- 
rovas arba klausytojas nesigilina į paties objekto struktūrą bei raišku- 
mą, o grožisi tais potyriais, kuriuos jam sukelia suvoktas objektas. Šiuo 
atveju šis pastarasis yra jam pirmiausia kaip proga arba vada maloniems 
jausmams, vaizdiniams arba svajonėms realizuoti ir apvilkti objektyvia 

bei įtaigia forma. Antai jaunas skaitytojas pasineria į romano intrigą ne 
todėl, kad jam paties herojaus charakteris ir likimas yra reikšmingi, 
o todėl, kad jame mato įkūnytą savo svajonių idealą ir tapatina jį su 
savo (idealizuota) asmenybe. Arba tūlas koncertų lankytojas neseka ati- 
džiai muzikinės kompozicijos raiškios kalbos ir jos tematikos vystymosi, 
o smaguriauja ta pakilia nuotaika, tuo jausmų ir asociacijų žaidimu, 
kuris dėl muzikos įtakos atsiranda jo viduje. Tokių pergyvenimų centre 
stovi ne estetinis objektas, o suvokiančio subjekio „aš“, kuris meno 
kūriniu naudojasi kaip priemone netrukdomai pasiduoti savo jausmams 
ir savim pasigrožėti. Tad ir estetinio objekto suvokimas lieka subjekty- 
vus, paviršutiniškas. Subjektas aidiniais potyriais atsiliepia vien į tas 
objekto puses bei ypatybes, kurios atitinka jo individualią jauseną arba 
nuotaiką ir interpretuoja meno kūrinį pagal tam tikrą su jo požiūriais 
ir interesais suderintą schemą. 

Kartais čia gali atsirasti ir tam tikra jausmų „pseudomorfozė“. Kai 
subjekto jausmai dar neaiškūs, nediferencijuoti, todėl, kad jiems dar 
stigo realios progos pasireikšti (objektyvizuotis), ir pats subjektas ne- 
moka juose susigaudyti, tai, skaitant romaną arba žiūrint filmą, jam gali 
pasirodyti, kad tie emociniai pergyvenimai, kurie įkūnyti tuose kūriniuo- 
se, sutampa su tuo, ką jis pats patiria, o šitas įspūdis jį palenkia priskirti 
savo jausmams tokią reikšmę bei motyvaciją (moralinę arba estetinę), 
kurių jie iš tikro neturi, ir nukreipti jų vystymąsi jų prigimties neati- 
tinkančia linkme. 

P“ Tas atsidėjimas, kuriame yra įsikerojusi tikra estetinė kontemplia- 
cija, yra, priešingai, ne egocentriškas, o objektoceniriškas. Tatai — tas 
eksiaziškas sąmonės nusistatymas, kur subjektas užmiršta save ir išgy- 
vena tik pačiame objekte įkūnytą jausminę reikšmę. Šia prasme esteti- 
nė žiūra yra subjektyviai nesuinteresuota. 

—- Taigi mūsų analizės išvados rodo: 1. Estetinė kontempliacija nuo 
grynai teorinės skiriasi tuo, kad ne tik nepanaikina objekto jausminio raiš- 
kumo, bet net įtraukia jį į suvokimo fokusą. 2. Tas emocionalumas arba 
gyvybingumas, kurio kupinas objektas, subjekto patiriamas ir suvokia- 
reikšmę, pasidaro esminiu (konstitutyviu) estetinio įspūdžio momentu 
tiek, kiek juose prabyla pati objekto tiesiog (jutimiškai) suvokiama 
struktūra. 

MENINIAI ATGAMINIMO AKTAI. DRAMINĖ VAIDYBA (PERSIKŪNIJIMAS) 


Baigiant estetinės kontempliacijos charakteristiką, reikia dar pažymėti, 
kad ji nėra pasyvi būsena, šalinanti išorinę subjekto veiklą. Tatai su- 
prantama, turint galvoje, 1) kad estetinė kontempliacija yra sintetinis su- 
vokimo aktas, aprėpiąs objekto struktūrą bei raiškumą, ir 2) kad jame 
glūdi jausminis momentas, kuris linksta ne tik išsilaikyti >, bet ir pasi-" 
reikšti (objektyvizuotis) atitinkamu būdu. Tai parodo tiek pats kūrybos 
aktas, kuris remiasi tam tikru estetiniu suvokimu, tiek ir meno kūrinių 
aigaminimas (paveikslų, statulų kopijavimas, muzikos kūrinių arba šokių 
atlikimas, draminio veiksmo vaidinimas). Šitie atgaminimo aktai žymiai 
skiriasi vienas nuo kito tuo, kad nevienodu laipsniu apsprendžiami pa- 
ties meno kūrinio struktūros ir todėl duoda savaimingam atgaminančiojo 
subjekto veiklumui daugiau arba mažiau laisvės. Jei tiksliai paveikslo 
kopijai padaryti beveik užtenka (bet ne visiškai!) atitinkamo techninio 
įgudimo, tai muzikos kompozicijos atlikimas jau reikalauja tam tikros 
individualios ir kūrybinės iniciatyvos. Užrašyta gaidomis muzikos pjesė 
tėra potencija, kuri realizuojama tik per atlikimo aktą. Šioje potenci- 
joje nenulemtos visos estetiniu atžvilgiu reikšmingos atlikimo smulkme- 
nos, ir todėl joje glūdi įvairios aktualinimo galimybės. Nuo atliekančio 
subjekto priklauso realizuoti vieną arba kitą galimybę ir atkurti veikalą 
pasirinkto aspekto forma, Aišku, kad toks atkūrimo aktas negali remtis 
tik apytiksliu kūrinio vaizdu ir neryškiais aidiniais potyriais; jis reika- 
lauja sąmoningo įsijautimo į estetinę kompozicijos intenciją ir mokėji- 
mo ją realizuoti atitinkamais judesiais. O šitas realizavimo (įkūnijimo) 
darbas toli gražu nėra tiktai išorinis ir estetiškai neutralus; jis daug 
prisideda prie veikalo atkūrimo, ryškindamas jo pirminį suvokimą kartu 
su jį lydinčiais emociniais atgarsiais ir suteikdamas jai užbaigtą bei 
tiksliai diferencijuotą formą. 

Iš visų atgaminimo arba atkūrimo formų ypač įdomus yra draminis 


vaidinimas, kur pats. subjektas. imasi kito žmogaus vaidmens ir įkūnija 
"čiausią įtampą, nes reikalauja ne. tik įsijautimo, bet ir persikūnijimo 
į vaidinamąjį vaidmenį. Persikūnijimas galimas vien tuo atveju, jei. 
"artistas įsijaučia ne tik į dramos personažo charakterį bei temperamentą, 
bet ir į tą konkrečią padėtį, kurioje tas personažas gyvena bei veikia. 
To pamatas yra tam tikras įsivaizdavimo aktas (dedamasis aktas), lei- 
džiąs atsakyti į klausimą: ką aš daryčiau, kaip pasielgčiau, jeigu būčiau 
to asmens vietoje ir turėčiau veikti tose pačiose aplinkybėse, kaip jis? 
Vadinasi, šio akto intencija nėra grynai kontempliatyvi, ji, kontempliacijai 


tarpininkaujant, nukreipta į veiksmą ?!. Todėl persikūnijimas negali rem- 
tis tiktai vaizdiniais ir aidiniais jausmais, jis turi, be to, sunaudoti, 
suakiyvinti iš tų vaizdinių ir jausmų kylančius imitatyvinius judesius. 
Vidinis pamėgdžiojimas turi pavirsti išoriniu, turi išsilieti į atitinkamus 
mostus bei veiksmus. 

Panašius įsivaizdavimo ir persikėlimo aktus įvykdo ne tik aktorius 
teatro scenoje, bet ir kiekvienas paprastas žmogus kasdieniniame gyve- 
nime. Norėdami pakreipti įvykių eigą savo naudai ir svarstydami pasi- 
elgimo būdą, mes stengiamės numatyti visas būsimosios situacijos gali- 
mybes. O tam reikalui tenka gilintis ir į kitų žmonių galvoseną bei jau- 
seną ir Mokėti daugmaž nuspėti, ką jie veiks tam tikrose aplinkybėse, 
kaip atsilieps į mūsų poelgį ir t. t. Dar artimesnė aktoriaus persikūniji- 
mui yra veiksena tų žmonių, kurie socialiniame gyvenime mėgina vai- 
dinti jų prigimties ir būklės neatitinkantį vaidmenį. Bet artisto vaidyba 
nuo nurodytų giminingų jai persikūnijimo aktų skiriasi tuo, kad, valdo- 
ma grynai estetinio tikslo ir orientuota į žiūrovą, ji pastarajam turi būti 
tiktai reginiu, kuriame įtikimiausiu bei įspūdingiausiu būdu pasireikštų 
vaidinamojo vaidmens prasmė ir reikšmė. Ir vaidyba pasieks savo tikslą, 
jei įsigyvenimas į vaizduojamąjį asmenį bus tikrai konkretus ir gilus, 
t. y., jei jis aprėps visas išorines ir vidines aplinkybes, kurios turi reikš- 
mės to asmens veiksmams bei ekspresyviems mostams, ir jei jis prasi- 
skverbs iki asmenybės centro, iki to pagrindinio jos nusistatymo, kuris 
apsprendžia visą jos elgimąsi. 

Į šitą tikslą yra nukreipti ir tie specifiniai auklėjimo metodai ir 
pratimai, kurie naudojami teatro mokyklose artistui paruošti scenai: jie 
lavina bei miklina tiek jo atmintį, tiek ir vaizduotę (jutiminę ir jausmi- 
nę), pripratina susikaupti, pagal aplinkybes išplėsti arba susiaurinti dė- 
mesio lauką ir moko tiksliai suderinti savo veiksmus ir mostus su ta 
vidine būsena, kuri jais išreiškiama. 

Taigi visa šio skyriaus analizė veda prie išvados, kad vadinamajam 
estetinio objekto emociniam momentui išaiškinti galų gale nereikalingas 

. kitas principas, kaip kad formaliam grožiui pamatuoti. Jisai grindžiamas, 
taip pat kaip ir šis pastarasis, jutimine objekto sąranga, arba, tiksliau, 
šioje sąrangoje pasireiškiančia gyvybine dinamika. O kadangi meno už“ 
davinys apsprendžiamas tuo, kad jis iškelia jutiminę objekto išvaizdą, 
parodydamas reikšmingiausią ir turiningiausią jo aspektą, tai jis tuo 
pačiu iškelia ir aktualizuoja jo prigimtyje slypinčią dinamiką. — 

Pastebėtina: ta tezė, pagal kurią grožis yra jutiminė dvasinio turi- 
nio išraiška arba pasireiškia jutiminio vaizdo raiškumu, yra pripažįstama 
daugelio estetikos teoretikų, bet aiškinama toli gražu nevienodai. Tai 

liudija, pavyzdžiui, ir italų filosofo Benedeto Kročės estetika, Estetinis 
suvokimas jam yra ne kas kita, kaip pažinimo aktas, kuris nuo mokslinio 
pažinimo tesiskiria tuo, kad yra jutimiškas, vaizdus ir nesinaudoja abst- 
rakčiomis sąvokomis. Kadangi šiame suvokime subjektas ne pasyviai 
gauna išorinį įspūdį, o savaimingai atsiliepia į jį, suvokia jį, uždėdamas 
jam ypatingą, jo individualybę atitinkantį antspaudą, tai suvokimas tuo 
pačiu yra ir išraiška, išreiškimo aktas. Tačiau Kročė tą vidinę išraišką 
griežtai skiria nuo jos objektyvizavimo išoriniame vaizde, laikydamas 
šį pastarąjį tiktai praktiniu arba techniniu aktu, kuris nieko neprideda 
prie paties estetinio suvokimo ir šia prasme yra neutralus jo atžvilgiu. 
Vadinasi, meninė kūryba yra, Kročės nuomone, grynai dvasinis procesas, 
kuris baigiasi menininko viduje ir visiškai nesąlygojamas sukurto vaizdo 
išorinio realizavimo. Šita meninio suvokimo bei išraiškos interpretacija 
mums atrodo nepriimtina dėl dviejų priežasčių. 1. Ji neskiria estetinio 
suvokimo nuo neestetinio ir tapatina estetinį sąmonės nusistatymą su 
grynai teoriniu nusistatymu. Vargu ar galima sutikti su tuo, kad kiek- 
vienas jutiminis suvokimas, kad ir kažkoks jis būtų, esąs estetinio pobū- 
džio. 2. Apibūdindami meninę kūrybą, jokiu būdu neturime atskirti vi- 
dinį suvokimą nuo jo įkūnijimo išoriniame vaizde, nes abu tie momen- 
tai sudaro neišardomą vienybę. Suvokimas yra realizavimo proceso 
išeities taškas, bet ir pats pavidalinamas bei tikslinamas per tą aktą. Pa- 
neigdamas esminį dvasinio suvokimo ryšį su jo išoriniu realizavimu, 
Kročė, matyt, ir formos problemai nepriskiria estetinės reikšmės. Antai, 
jo nuomone, literatūrinių formų (žanrų) analizė esanti bergždžias dar- 
bas, nes estetiniu atžvilgiu nieko neišaiškinanti. Vadinasi, pati literatū- 
rinė forma visiškai nesąlygojanti iš meno kūrinio gaunamo estetinio 
įspūdžio. Šita tezė teisinga tik ta prasme, kad formos gvildenimas ne- 
pajėgia išaiškinti kūrinio viso meninio individualaus turinio. Bet, antra 
vertus, stilistinės analizės, kurios pagrįstos kaip tik formos (struktūrosj 
sąvoka, rodyte rodo Kročės pažiūros vienašališkumą. 


JUTIMINIO VAIZDO SANTYKIS SU DALYKINE REIKŠME 


Tačiau, išsiaiškinus estetiniame objekte glūdinčio emocinio faktoriaus 
(komponento) pagrindą, dar lieka parodyti, kaip gryna jutiminė forma, 
kuri pati besiužetinė, gali taip susijungti arba susilieti su dalykine 
reikšme (siužetu), kad sudaro su ja organišką vienybę, ir kokiu būdu 
nedalykinė objekto dinamika gali atsiskleisti bei konkretizuotis tuose 
gyvybės pasireiškimuose, kurie susiję su tam tikra dalykine reikšme ir 

gali būti įprasminami? Šitas klausimas liečia tiesiog vien vaizduojamąjį 
meną — tapybą ir skulptūrą, nes kiti menai nevaizduoja objektų tiesio- 
giniu būdu. Muzikai, kol ji savarankiška, siužetinis momentas nebūdin- 
gas, o poezijoje žodžio jutiminei išvaizdai neužtenka savęs,— jos reikš- 
mingumas visiškai priklauso nuo jos sąryšio su atstojama dalykine 
žodžio prasme (objektu). 

Kai dėl architektūros, tai ji pati kuria pastatų formas, o ne atvaizduo- 
ja realiai jau egzistuojančias; pastato forma yra apsprendžiama praktinės 
jo paskirties. Todėl toliau atsižvelgiama tiktai į vaizduojamąsias meno 
šakas. Iš pirmo žvilgsnio atrodytų, kad grynoji jutiminė forma ir daly- 
kinė reikšmė —tai du visiškai skirtingi dalykai, „priklausą skirtin- 
piems planams ir jokiu būdu negalį suaugti į vieną organišką vienybę, 
kad, vadinasi, pereinant prie dalykinės reikšmės, jutiminei formai pride- 

/ dama kažkas naujo, kas yra už jos ribų. Ir iš tikrųjų, dalykinė reikšmė. 
" yra ypatingas estetinio objekto komponentas, nepalyginamas su grynai 


jutiminiais įspūdžiais. ir prieinamas vien specifiniam supratimo (proto) 
aktui. Vienok mums jau teko įsitikinti, kad supratimo negalima griežtai 
skirti nuo suvokimo ir kad net paprasčiausiame jutiminiame suvokime 
slypi tam tikras supratimas, nes suvokimo objektai yra reiškiniai, kurie 
dažniausiai susideda iš daugelio nevienarūšių jutiminių įspūdžių ir su- 
siję su kitais daiktais arba procesais, t. y. su visa aplinka, įvairiais erd- 
viniais ir laikiniais santykiais. Suvokti reiškinį — tai reiškia suvokti 
ypatingą .jo „jutiminės struktūros. „vienybę. Šita struktūra susidaro mato- 
mųjų daiktų pasaulyje: 1) iš tam tikros erdvinės (plokščios arba stereo- 
metrinės) formos, kuri tiesiog arba tolesniame akte gali būti tematizuo- 
jama ir apibrėžiama: arba nurodant tą geometrinę figūrą, kuriai ji ar- 
tima, arba palyginant su kito mums žinomo objekto išvaizda; 2) iš 
įvairybės optinių duomenų (spalvų, šviesos ir šešėlių atmainų ir kt.), 
apibūdinančių ne tik erdvinę objekto formą bei spalvotumą, bet ir iške- 
liančių jo kūno paviršių, kuriame kažkiek pasireiškia jo medžiaginė 
sudėtis ir kai kurie šios sudėties ypatumai. Pavyzdžiui, mes matome, kad 
tai kietas kūnas, skystis arba garai (dujos), kad kūnas kietas arba minkš- 
tas, švelnus arba šiurkštus ir t. t. Vadinasi, šie optiniai duomenys sutei- 
kia mums žinių apie tokias objekto savybes, kurios tiesiog gali būti 
suvokiamos tiktai kitais pojūčiais (ypač lytėjimu). Kitaip sakant, jie 
nurodo arba reiškia tai, kas pačiam regėjimui, atskirai imant, nebūtų 
prieinama. Bet objekto prigimtis nesibaigia vien tuo, kas tiesiog veikia 
vieną arba kitą jutimo organą. Ji šalia to apima visas tas jo ypatybes, 
kurias mes suvokiame, elgdamiesi su objektu vienu arba kitu būdu arba 
stebėdami jo santykius bei sąveiką su kitais objektais. Ir šitos ypatybės 

taip pat atsispindi matomojoje objekto išvaizdoje. Suvokdami šią pasta- 
rąją, mes tuo pačiu suvokiame visą mums prieinamą arba žinomą objek- 
to prigimtį, t. y. suvokiame jo dalykinę reikšmę. Pavyzdžiui, jei matome: 
tai obuolys —tai suvokiame ne tik jo ypatingą rutulišką formą ir jo 
spalvą; obuolio suvokime potencialiai glūdi ir kitos žinios, liečiančios jo 
prigimtį: mes numanome, kad tai medžio vaisius, kad jis valgomas, ska- 
nus, kvapus ir t. t. Tai aiškėja tarp kitko iš to, kad prireikus mokame 
su juo tinkamai elgtis. Vadinasi, dalykinė objekto reikšmė nėra sava- 
rankiškas komponentas, kuris prisijungtų prie jutiminės jo formos ir rei- 
kalautų atskiro suvokimo akto. Tiesioginis regėjimo objektas tėra vien 
matomoji (jutiminė) daiktų ir procesų išvaizda, 1r tik šioje išvaizdoje ir 
per ją gali būti vaizdžiai ir konk:ečiai suvokiama jų reikšmė (visa Te- 
gėjimui neprieinama jų prigimtis). 

Todėl ir vaizduojamajame mene dalykinė objektų reikšmė nekelia 
menininkui visiškai naujų uždavinių: kad ji būtų suvokta, turi būti pa- 
tenkinta tik viena sąlyga: vaizduojamąja jutimine forma turi pasireikš- 
ti objeklo prigimtis, esminiai ir charakteringi jo bruožai. Taigi jutiminio 
suvokimo turinyje dalykinė reikšmė pasirodo tiktai kaip tam tikra ma- 
tomosios išvaizdos atmaina, arba specifikacija. Tačiau ji gali žymiai 
pakeisti jutiminės formos raiškumą. Juo raiškesnė vaizduojamojo objek- 
to prigimtis arba esmė, juo daugiau vertybių joje glūdi, tuo labiau ji 
turtina bei gilina matomosios išvaizdos raiškumą (ekspresyvumą). Kiek- 
vienu atveju priemonės, menininko vartojamos dalykinei reikšmei iš- 
kelti — ios pačios, kurias jis naudoja jutiminei formai išryškinti. 

Nurodymai, kurie nekyla iš paties objekto vaizdo (pvz., aiškina- 
mosios antraštės), nieko neprideda prie estetinės meninio kūrinio vertės. 
Taip pat ir tos siužeto (dalykinės reikšmės) ypatybės, kurios veikia žiū- 
rovą šalia pačios estetinės išvaizdos ir nepriklausomai nuo jos, t. y., ku- 
rios per ją neišreiškiamos arba su ja nesuderintos (pvz., siužeto sensa- 
cingumas arba patrauklumas), pasilieka už estetinio plano ribų. Ir jei 
menininkas linkęs pasirinkti kaip tik efektingus siužetus, tai tenka ma- 
nyti, kad jam rūpi ne estetinių vertybių įkūnijimas, bet kad jo kūryba 
remiasi pašaliniais sumetimais, neturinčiais nieko bendro su menu. 

Dalykinės reikšmės santykį su estetine forma galima dar taip pa- 
aiškinti: siužetinė kompozicija (t. y. kompozicija, turinti tam tikrą daly- 
kinę reikšmę) turi atitikti tuos pačius estetinius reikalavimus, kaip ir ta 
kompozicija, kuri tenkinasi grynu besiužetinių formų raiškumu. Bet ša- 
lia to ji turi būti pritaikyta prie dalykinės reikšmės, t. y. turi būti taip 
sutvarkyta, kad joje pasireikštų siužetas ir jo prasmė. Šiuo atžvilgiu 

dalykinė reikšmė atlieka, taip sakant, aukštesnio organizuojamojo (tvar- 
komojo) veiksnio, kuris subordinuoja estetinę formą naūjam-ją-įprasmi--- 
nančiami principui, funkciją. Dažniausiai siužetas (dalykinė reikšmė) vai- 
dina Vyriausios 'dominantės, apsprendžiančios visos kompozicijos sąran- 
Zą, vaidmenį Tačiau būna ir tokių atvejų, ypač dekoratyviniame mene, 
kai organizuojamasis vaidmuo priklauso grynų jutiminių formų darnu- 
mui bei dinamikai ir prie šių pastarųjų tam tikru laipsniu pritaikyti siu- 
žetas arba į kompoziciją įeiną siužetiniai elementai (žmonių, gyvulių, 
augalų, daiktų formos). Iš šito siužeto subordinavimo grynai jutiminei 
struktūrai (formai) kyla daiktų bei organinių padarų stilizavimas, 
t. y. toks jų formų dorojimas (traktavimas), kuris atitinka tam tikrą 
kompozicijos stilių, bet tuo pačiu šiek tiek nukrypsta nuo natūralios 
arba realios jų išvaizdos. Tokiu būdu vaizduojamajame mene siužetinė 
kompozicija susidaro tarytum iš dviejų (arba kelių) sluoksnių arba pla- 
nų, taip santykiaujančių vienas su kitu, kad aukštesnysis kaskart re- 
miasi žemesniuoju ir estetiniai jo sumanymai gali būti įvykdomi vien 
tiek, kiek patenkinti jam pagrindu einančio sluoksnio estetiniai rei- 
kalavimai. Bendra siužetinės kompozicijos schema šiuo atveju maž- 
daug šitokia: 


3. Simbolinė (bendroji arba istorinė) Ir vertybinis bei emocinis 
reikšmė. Netiesioginė dalykinė reikš- jos turinys. 
mė. 

2. Tiesioginė dalykinė reikšmė (veiks- Ir joje glūdinti vidinė 
mas, įvykis, būsena). 2mocinė pusė. 

1. Grynai jutiminė struktūra (Iorma). Ir ypatingas jos raišku- 
Plokštuma ir jos elementai (linijos, mas (harmonija, dinamika 
spalvos, šviesa, šešėliai), trijų mata- ir t. t). 


vimų erdvė ir kūnai (linijų, spalvų, 
šviesos, šešėlių erdvinė funkcija, 
t. y. gilumos vaizdavimas). 


Šios schemos ribose atskirų sluoksnių arba planų savitarpio santy- 
kiai gali būti labai įvairūs: raiškumo atžvilgiu tai gali būti, pavyzdžiui, 
arba pilnas (tobulas) atitikimas, arba ir tam tikras priešingumas. Spren- 
džiamoji reikšmė gali būti priskiriama vienam arba kitam priklausomai 
nuo bendro kompozicijos estetinio plano (sumanymo) ir t. t. Žinoma, nu- 
rodyta schema siužetinės kompozicijos sąrangai tinka tiktai žiūrint į ją 
kaip į užbaigtą visumą, bet ji negali būti taikoma jos kilmės, t. y. kūry- 
binio proceso, aiškinimui. Vadinasi, nereikia manyti, kad kompozicijos 
išeities taškas visuomet turi būti tam tikra besiužetinė jutiminė forma, 
kuriai menininkas paskui, apdorodamas ir modeliuodamas atskiras jos 

dalis, suteikia dalykinę reikšmę. Kompozicijos tema yra dažniausiai pats 
dalykinis siužetas, ir kūrybinio proceso tikslas yra atgaminti ir užfiksuoti 
tą jutiminį siužeto aspektą, kuris labiausiai atitinka estetinio raiškumo 
reikalavimus. 

Pavyzdžiu gali būti skulptūrinė kompozicija, kuria Mikelandželas 
papuošė Medičių koplyčią ir kapą Florencijoje. Koplyčios sienos, suda- 
rančios architektūrinį kompozicijos foną, priešakyje pastatyti du sarko- 
fagai, ant kurių guli po dvi nuogas figūras. Virš jų dviejose atitinka- 
mose sienos nišose įstatytos sėdinčios hercogų (Lorenco ir Juliano) 
figūros. Visos šios skulptūros drauge su sarkofagais sudaro tam tikrą 
grynai formalią kompozicinę visumą (ansamblį), kuriai jos pritaikytos 
nepriklausomai nuo dalykinės jų reikšmės. (Plokštuma, kurioje išsisklei- 
džia kompozicija, suskaidyta pagal tam tikrą vieningą simetrinį plana, 
ir masių suskirstymą valdo harmoninga pusiausvyra.) Panašiu būdu su- 
komponuota kiekviena iš dviejų, į bendrą kompoziciją įeinančių figūrų 
grupių (sarkofagas su dviem gulinčiomis figūromis ir virš, nišoje, sėdin- 
čia figūra). Tatai pagrindinis grynai jutiminis viso kūrinio planas, ap- 
sprendžiąs jį erdvinės kompozicijos atžvilgiu. Šio plano rėmais apribo- 
jamas ir pats siužetas: iš vienos pusės, idealizuotos hercogų su riterių 
ginkluote statulos, iš antros — gulinčios figūros, kurių pozos (padėtys) 
taip parinktos ir įvairintos, kad aiškiausiai parodytų žmogaus kūno ir 
jo dalių savumus: vidinę dinamiką, darnumą ir raiškumą. Bet šių figū- 
rų padėtys (pozos), mimika ir gestai kartu išreiškia ir įvairias vidines 
jų būsenas. Viena miega, kita guli nuvargusi, trečia pabunda, ketvirta 
jau budi ir tarytum ketina atsikelti. Pagaliau iš figūrų gyvybinio raišku- 
mo kyla ir dvejopa jų simbolinė reikšmė: jos vaizduoja ir ciklišką 
gyvenimo pobūdį (nuolatinį Vakaro, Nakties, Ryto ir Dienos kaitalioji- 
įsakmiau pabrėžia sarkofagai, kurie yra figūrų pagrindas: tatai mirties 
simboliai. Visoje kompozicijoje gulsčia (horizontali) kryptis turi pirme- 
nybę prieš stačią (vertikalią). Ir šita ypatybė padeda iškelti jos simboli- 
nės prasmės reikšmingumą. 

Kitas pavyzdys: M. K. Čiurlionio paveikslų serija, kurią jis pavadino 
sonatomis. Visų pirma reikia pastebėti, kad tatai — savarankiški, išbaigti 
paveikslai. Jie nepajungti jokiai platesnei tektoninei visumai. Bendras 
įspūdis, kurį, dar nekreipdamas dėmesio į paveikslų siužetą, gauni iš 
atskirų drobių, rodo: aiškiai išnarstytą plokštumą, t. y. plokščią kompo- 
ziciją, kurioje elementų arba dalių suskirstymas bei sudėjimas valdomas 
tam tikrų apibrėžtų koordinačių, arba linkmių. ,,Sonatos“ nėra grynai tapy- 
biniai kūriniai ta prasme, kad estetinis įspūdis tesiremtų tik jutiminėmis 


6 V. Sezemanas. Estetika 


82 


pačių spalvų ir jų derinių vertybėmis. Todėl jos visiškai nenustoja 
įspūdingumo net ir grafinėje (nespalvotoje) reprodukcijoje. Šiuo atžvil- 
giu jose glūdi tam tikras grafiškas ornamentalumas, kurį ypač stiprina 
scheminis atskirų motyvų traktavimas ir eilinis kartojimas. Vis dėlto 
šiuose kūriniuose pagrindinė kompozicijos intencija nėra ornamentinė 
(kaip, pavyzdžiui, kai kuriuose vėlesniuose Čiurlionio kūriniuose). Įsi- 
žiūrėjus iš arčiau, aiškėja, kad ne tik formuojama drobės plokštuma, bet 
ir vaizduojama trijų matavimų erdvė. Žiūrovas mato peizažą dažniausiai 
iš tolimo ir gana aukšto taško — taip, kad prieš jo akis atsiskleidžia ne- 
paprastai platus akiratis. Tuo motyvuotas ir mažas atskirų vaizduoja- 
mųjų objektų didumas bei jų schematiškumas; tatai — paprastai tik 
siluetai, . grynai optiniai vaizdai, neturį jokio medžiaginio masyvumo. 
Atitinkamu būdu yra dorojamos ir spalvos: jos — švelnios, permatomos, 
vyrauja tik keletas niuansų (atmainų), kurie apibūdina ne tiek atskirus 
daiktus, kiek juos apgaubiančią bei persunkiančią atmosferą ir tuo sutei- 
kia nepaprastą lengvumą ir patiems objektams. Iš to suprantama, kad 
šios kompozicijos, nors jose gilumas ir nėra įsakmiai pabrėžtas, leidžia 
mums tiesiog pajusti erdvės beribiškumą — taip, kad ir ribotas reginys, 
rodos, atstoja visą kosmosą (pvz., pavasario sonatos allegro). 

Tam neribotumo įspūdžiui sukelti Čiurlionis neretai naudojasi ypa- 
tinga priemone: jis vienoje kompozicijoje sujungia keletą savarankiškų 
erdvinių planų arba juos komponuoja tokiu būdu, kad aukštutinis iškyla 
tarytum antrasis aukštas virš žemutinio (pvz., žalčio sonatos allegro ir 
finale), arba taip, kad iš priešakinio plano kaip pro langą atsiveria kitų 
tolimesnių planų reginys (pvz., pavasario sonatos allegro). Tačiau visos 
nurodytos formalios sonatų ypatybės ir vaizdavimo priemonės neturi 
Čiurlioniui savarankiškos reikšmės: jisai vartoja jas vien tam, kad kuo 
ryškiausiai iškiltų paveiksle įkūnijama nuotaika ir simbolinė prasmė. 
Tenka pažymėti: nors gamtos vaizdas čia yra suschemintas ir neretai pa- 
sižymi tam tikru fantastiškumu, vis dėlto jam nestinga ir tam tikro natū- 
ralizmo (tikroviškumo): peizažas dvelkia savitu Lietuvos gamtos grožiu 
bei švelnumu (pvz, pavasario sonatoje). Vienok sonatose Čiurlioniui 
nerūpi tiksliau atvaizduoti vieną arba kitą jo mylimosios tėvynės vieto- 
vę, jam pirmiausia rūpi parodyti, kaip tame peizaže pasireiškia organinė 
gamtos gyvybė ir gaivališkų jos jėgų veikimas. Tai svarbiausias Čiurlio- 
nio kūrybos motyvas, jis apsprendžia ir sonatų kompoziciją, kaip aiškiai 
rodo jų pavadinimai: pavasario, saulės, jūros sonata. Gyvybės dinamikai 
išreikšti Čiurlionis nesitenkina tik vienu paveikslu, bet išskleidžia pasi- 
rinktąjį siužetą į eilę paveikslų, kurie vaizduoja skirtingus to paties 
reiškinio ar proceso tarpsnius arba aspektus. Be to, ir atskiruose 

paveiksluose dinaminis momentas įsakmiai pabrėžtas: skirtingi kompozi- 
cijos elementai valdomi vieno galingo judesio ir priklauso nuo to paties 
gyvybinio ritmo. Judesio įspūdį sukelia paveiksle vyraujančios diago- 
nalinės linijos, pagal kurias išsidėsto atskiri objektai. Ritmas reiškiasi 
tų pačių arba panašių elementų eiliniu kartojimusi; itin aiškiai jis pasi- 
rodo Čiurlionio mėgstamajame motyve — daiktų atsispindėjime vandens 
paviršiuje (pvz., pavasario sonatos allegro, fuga ir kt.). Dinamiškumas 
ir ritmiškumas suteikia visai kompozicijai ypatingą ekspresyvumą, kuris 
ją suartina su muzikos kūriniu. Bendra paveikslo sąranga panaši į dau- 
giabalsę orkestrinę kompoziciją, kur kiekvienas instrumentas savo balsų 
atsiliepia į kitų instrumentų balsus ir visi kartu sudaro galingą darnų 
sąskambį. Toliau tęsiant palyginimą, galima būtų sakyti: melodiją atsto- 
ja platus vyraujančių linijų užsimojimas, tonalumą bei moduliacijas — 
bendras fono spalvotumas ir jo atmainų laipsniavimas. Tačiau sprendžia- 
mos reikšmės yra ne šitos atskiros struktūros analogijos, o bendra muzi- 
kinė paveikslo nuotaika, kurią tarp kitko palaiko bei stiprina ir 
Čiurlionio vartojamos „optinės metaforos“. Supaprastinti daiktų pavida- 
lai panašėja į kitų daiktų pavidalus ir pasidaro daugiareikšmiški. Ta pati 
forma pasirodo kartu kaip žvaigždė, žiedas, liepsna ir snaigė; arba 
vandens paviršius yra kartu žemės anga, pro kurią matai kitą peizažą 
(pavasario sonatos allegro). Panašiai kaip muzikos raiškumas gali būti 
nevienodai aiškinamas, taip ir Čiurlionio paveiksluose — sonatose glūdi 
skirtingos reikšmės. O tas daugiareikšmiškumas nuslopina kiekvienos 
atskiros reikšmės daiktinį apibrėžtumą, neleisdamas nė vienai galutinai 
įsigalėti. Ta pačia linkme veikia ir nurodytas spalvų numedžiaginimas. 
Kartu su optinėmis metaforomis jis leidžia spalvoms ir daiktų pavida- 
lams taip susilieti bei persisunkti, kaip susilieja bei persisunkia sąskam- 
būs tonai daugiabalsiame orkestre. 

Taigi sonatų savitumas nepriklauso nuo to, kad tapybai taikomos 
svetimos jai muzikinės formos. Čiurlionis neperžengia tapybai prieinamų 
galimybių ribų, o sunaudoja tiktai tas šio meno puses (potencijas) arba 
vertybes, kurios yra giminingos muzikai. Todėl ir muzikinė sonatų 
nuotaika organiškai išauga iš anksčiau apibūdintų formalių ypatybių. 

Taip pat ir simbolinė šių paveikslų reikšmė neišgalvota, bet pati siū- 
losi gamtai jautriam žiūrovui, besigilinančiam į siužetą ir ypatingą jo 
doroseną: gamtoje viešpatauja ta pati gyvybinė galia, kuri valdo ir žmo- 
gaus egzistavimą bei kūrybą. 

4. ESTETINĖ FORMA IR ESTETINĖ STRUKTŪRA 
A. ĮVADAS 


Pagrindiniai estetinės būties ypatumai--(požymiai) dabar tam tikrų laips- 
niu apibrėžti; jie apsprendžiami, iš vienos pusės, .jutiminės estetinio -ob- 
jekto struktūros, iš antros 10 ypatingo sąmonės. nusistatymo, kuris. 
įgalina subjek tą šitą strūktūrą |: suvokti. Bet, prieš analizuodami toliau, 
mes Turime kiek apsistoti ties pasiektais rezultatais ir palyginti juos su 
tomis išvadomis, kurias prieina svarbiausios mūsų laikų estetikos 
teorijos. 

Jutiminės struktūros terminą, kuriuo mes remiamės savo analizėje, 
vartojame vietoje kito, mūsų supratimu, mažiau tinkamo termino, bū- 
tent, formos. Todėl reikės parodyti, kuo toks termino pakeitimas patei- 
sintinas bei pamatuotas arba, kitaip sakant, kodėl struktūros sąvokai 
priklauso pirmenybė prieš formos sąvoką. Šitą klausimą galima išaiš- 
kinti tiktai tiksliai apibrėžus abiejų sąvokų turinį (reikšmę). Mes pradė- 
sime nuo formos. 

Forma iš pirmo žvilgsnio pasirodo esanti gana ryški sąvoka, nesu- 
daranti analizei didelių sunkumų. Ji ne mokslinės arba filosofinės re- 
fleksijos sukurta, o atsirado jau ikimoksliniame mąstyme ir žmogaus 
kasdieniniame gyvenime vaidina labai svarbų vaidmenį. Vienok kaip 
tik šita aplinkybė apsunkina tikslų formos apibrėžimą, nes ši sąvoka 
taikoma įvairiausioms objektų rūšims bei sritims, neturinčioms iš esmės 
nieko bendro, ir kiekvienoje atskiroje panaudojimo srityje įgauna naują 
skirtingą reikšmę. Iš tikrųjų, mes kalbame ne tik apie juntamųjų daiktų 
bei reiškinių formą, bet, pavyzdžiui, ir apie minčių loginę ir gramatinę 
formą. Panašiu būdu skiriame religijos, dorovės, teisės, kalbos ir apskri- 
tai visos kultūros istorinius pasireiškimus pagal jų ypatingą formą 
ir t. t; žodžiu, nėra tokios fizinio arba dvasinio pasaulio srities, kuriai 
formos sąvoka nebūtų šiaip ar taip taikoma. Nors mums čionai terūpi 
vien nustatyti, kokia reikšmė formai priskiriama mene ir estetikoje, ta- 
čiau tam reikalui turime išsiaiškinti ir pirminę šios sąvokos reikšmę, ir 
pagrindines jos atmainas, nes ir terminas „meninė arba estetinė forma“ 
toli gražu ne visados vartojamas vienoda prasme. 

B. REGIMOJI IR LIEČIAMOJI FORMOS. 
JŲ ORGANIZUOJAMOJI REIKŠMĖ 


Kadangi mūsų (žmogaus) pažinimas prasideda nuo išorinės aplinkos, su 
kuria mes santykiaujame, ir kadangi jis pirmiausia remiasi regėjimo bei 
lytėjimo duomenimis, tai ir iorma iš pradžios reiškia ne ką kita, kaip 
juntamąją, „formą.“ 
Iš šių dviejų formos rūšių pirmenybę turi regimoji i forma. Ji yra sava- 
rankiška ir apsprendžia išorinį daiktų vaizdą; kitų pojūčių duomenys — 
t. y. kinestetiniai jutimai, priklausą nuo akių judesių, ir lytėjimo įspū- 
džiai — asimiliuojami regimosios formos ir įeina į ją kaip papildomieji 
elementai (ypač artiniame vaizde daikto, turinčio trijų matavimų ste- 
reometrinę formą). Liečiamoji forma, priešingai, neatskiriamai susijusi 
su optine daikto išvaizda. Kiekvienu atveju normalus (regintysis) žmo- 
gus visuomet linkęs lytėjimo įspūdžius išversti į atitinkamus regimosios 
formos įspūdžius. 

Regimoji forma — vis tiek, ar ji susideda tiktai iš optinių įspūdžių, 
ar papildyta bei sutvirtinta ir lytėjimo bei kinestetiniais duomenimis — 
sudaro pagrindinę erdvinę objektų determinaciją; apribodama daiktą, 
ji skiria jį nuo kitų daiktų ir nuo visos aplinkos. Objektas mums pasiro- 
do kaip apibrėžta ir išbaigta visuma vien tiek, kiek jis turi tam tikrą 
formą. Tačiau daikto forma nesutampa su pačiu daiktu. Ji apsprendžia 
tiktai geometrinę jo pusę, nubrėždama jo kontūrus arba paviršių, bet 
nesuteikia nurodymų apie vidinę daikto sąrangą ir medžiaginę jo su- 
dėtį. Taip pat ji nesusijusi su objekto spalvotumu. Nors spalva ir iš- 
kelia bei pabrėžia daikto formą, vienok pastaroji visiškai nepriklauso 
nuo spalvos kokybės. Todėl geometrinė forma priešpastatoma 1) daikto 


medžiaginei prigimčiai ir ir 2) jo spalvai kaip ypatingas ir savarankiškas“ 
daikto momentas. Forma gali būti ta pati, medžiagai ir spalvai kintant. 
Kalbėdami apie formą, pirmiausia turime galvoje kietų kūnų formą, t. y. tų. 
kūnų, kurie praktiniame gyvenime yra ypatingai svarbūs. Kietieji kūnai 
sudaro išorinio pasaulio tvirtą pagrindą arba griaučius ir kartu atlieka 
funkciją tų padargų ir įrankių, kurių padedamas žmogus veikia ir kei- 
čia aplinką. Daikto kietumas laiduoja ir reliatyvų jo formos pastovumą, 
t. y. kaip tik tą formos ypatybę, kuri leidžia mums aipažinti objektą 
įvairiose aplinkybėse ir naudotis juo praktiniams reikalams. Iš nurody- 
tų geometrinės formos savybių atsiranda tam tikra jos atmaina, kuri 
itin reikšminga visam kultūriniam gyvenimui ir kurią galima pavadinti 
liejamąja forma. Iš tikrųjų, nepriklausydama nuo kitų daikto determina- 
cijų, matomoji forma gali būti ne tik suvokiama bei mąstoma atskirai 

kaip savarankiškas juntamųjų objektų veiksnys, bet ir atgaminama brė- 
žinio arba modelio pavidalu bet kokiomis priemonėmis ir bet kokioje 
medžiagoje. Vadinasi, atitraukta nuo savo medžiaginio pamato, forma 


virsta vaizdų, idėja, kuri "gali. „Vadovauti ž žmogaus veiklai ir šios veiklos 
gs būti įkūnyta fiziniame pasaulyje) Ji reiškiasi kaip aktyvus prad-. 
"muo, keičiąs ir organizuojąs medžiagą. Medžiaga, "priešingai, pasirodo 
pašyvi, ji gali būti formuojama, bet iš "prigimties yra neutrali formos 
atžvilgiu. Liejamoji forma — tai kūrybinės veiklos variklis. Žmogus ku- 
-Tia" mnedžiaginę kultūrą, tvarkydamas ir organizuodamas aplinką pagal 
tam tikrą planą arba sumanymą, t. y. suteikdamas jai vieną arba kitą 
tikslingą formą. Forma, kaip organizuojamasis principas, yra subjekty- 
vios kilmės, ji gimsta kuriančio subjekto sąmonėje. Bet įsikūnijusi išori- 
niame pasaulyje, ji pasidaro objektyvi ir pavirsta realia matomąja (ir 
apčiuopiamąja) forma, 


C. FORMOS IR MEDŽIAGOS SANTYKIS 


Nurodytos dvi jutiminės formos prasmės gali būti iš dalies pritaikytos 
ir estetikos sričiai, mažų mažiausia vaizduojamajam menui. Tai, ką Žiū- 
rovas suvokia ir estetiškai įvertina, yra regimoji estetinio (meninio) ob- 
jekto forma; antra vertus, menininko kūrybinis sumanymas išreiškia- 
mas toje liejamojoje formoje, kuriai jis subordinuoja dorojamąją 
medžiagą ir kurią įkūnija savo kūrinyje. Vadinasi, atrodo, kad meno 
srityje regimosios formos ir liejamosios formos priešingume atsispindi 
skirtumas tarp žiūrovo ir kūrėjo požiūrių į formą. Ar galima iš to pa- 
daryti išvadą, kad apskritai geometrinė forma sutampa su estetine forma 
ir kad regimoji ir liejamoji forma tėra du skirtingi estetinės formos 
aspektai? Bereikia tik iškelti šitą klausimą ir jau aiškėja, kad estetinei 
Iormai apibrėžti grynai geometrinių determinacijų nepakanka. Net orna- 
mentuose, kur kompozicija apsiriboja linijų ir paprastų figūrų kombina- 
cijomis, „estetinė forma netelpa geometrinėje apybraižoje, nes jos ypa- -- 
tybė ypač "priklauso nuo Imnijų ir tigūrų santykio su plokštuma (erdve), 

" kurioje jos išsiskleidžia: plokštuma arba atlieka funkciją fono, iš kurio . 
"išsiskiria ornamentas ir jo elementai, „arba,. atvirkščiai, yra tarytum ta- 
medžiaga, kuri ornamento skaidoma ir iormuojama. Be to, į estetinę for- 
„mą kaip svarbūs-komponentai įeina spalvos ir šviesos bei šešėlių atmai- 
nos, t. y. kaip tik tie faktoriai, kurie geometrinei formai neturi reikšmės. 

Dar daugiau, tapyboje, ir ypač vadinamajame tapybiškame stiliuje, spalvos 

ir šviesos kitimai nėra tiktai pagalbinės priemonės geometrinei arba kū- 

ninei formai iškelti, bet įgauna reikšmę savarankiškų estetinių kompo- 
nentų, veikiančių žiūrovą savo ypatingu, nuo daiktinės formos nepri 
klausomu raiškumuų. Vadinasi, atrodo, kad estetikos srityje forma gali 
būti priešpastatoma tiktai dorojamajai (formuojamajai) medžiagai. Bet, 
iš arčiau įsižiūrėjus, nuo formos negalima griežtai skirti ir medžiagos. 
Forma nesuteikiama medžiagai iš šalies ir jai toli gražu nėra svetima, 
nes iš tikrųjų forma, konkrečiai imama, kaip mes matėme, iškelia ir 
aktualizuoja tas estetines galimybes, kurios glūdi pačioje medžiagoje 
(pvz., poezijoje ypatingą kalbos ritmingumą, dinamiką ir eufoniją, tapy- 
boje spalvų darnumą bei kontrastus, muzikoje tonų harmoniją, jų eilės 
ritmingumą ir dinamiką ir t. t.). Taigi pasirodo, kad visos fizinės > savy- 
bės, apsprendžiančios jutiminę dorojamosios medžiagos prigimtį, for- 
"mos sugeriamos, t. y. pavirsta formos komponentais, ir vienu ar kit 
būdu įeina į meno kūrinio kompoziciją. Kitaip ir negali būti; meno kū- 
rinys — organiška visuma, kurios vienumas persunkia visas jos dalis ir 
atmeta bet kokius išorinius arba svetimus elementus. Žinoma, medžiaga 
ne visur vienodai diferencijuota ir formuota: poezijoje pati medžiaga — 
kalba — pasižymi labai aukštu diferencijavimosi laipsniu, vaizduojama- 
jame mene ir muzikoje, priešingai, medžiaga diferencijuojama tiktai 
kūrimo procese. Vienok dorojamoji medžiaga, kiek ji apibrėžta, poten+ 
cialia arba aktualia forma visur turi tam tikras ypatybes, kurios meninė: 
je kompozicijoje įgauna formalių komponentų reikšmę. 

Žodžiu, formos ir medžiagos priešingumas savo pirmine, absoliučia 
prasme ? netinka estetiniam objektui apibūdinti; jis gali būti vartoja- 
mas tik norint skirti meninį sumanymą nuo tų realių medžiaginių ele- 
mentų, kuriuos menininkas sunaudoja šiam sumanymui įvykdyti, ir ku- 
rie patys, atskirai imami, neturi jokios estetinės vertės. 


D. APIBENDRINTA FORMOS REIKŠMĖ. STRUKTŪRA 


Pagaliau nereikia užmiršti, kad formos sąvoka yra kilusi iš regėjimo ir 
lytėjimo (kartu su kinestezija) duomenų ir iš pradžių taikoma tiktai 
erdviniams objektams. Formą, tiksliąja žodžio prasme, gali turėti tik kū- 
. nas arba kūno projekcija plokštumoje. Todėl, pereinant prie kitų juti- 
minių fenomenų, kyla abejonė, kokia prasme jiems gali būti priskiriama 
forma. Nei grynose spalvose, nei garsuose (tonuose) mes nerandame savy- 
bių, atitinkančių matomųjų ir apčiuopiamųjų daiktų formą (tiksliąja pras- 
me). Spalvos, tiesa, yra tįsios, bet jų kokybė bei kokybiniai santykiai 
ir kyląs iš jų estetinis spalvų raiškumas visiškai nepriklauso nuo tos 

erdvinės funkcijos, kurią jos atlieka, apspręsdamos ir modeliuodamos 
kūnų paviršių ir erdvinę jų sąrangą. Kai dėl garsų ir tonų, tai jų prigim- 
čiai erdviškumas dar mažiau reikšmingas; nors jie ir išplinta erdvėje, ta- 
čiau visos jų ypatybės, turinčios estetinę vertę (aukštumo laipsniai, inten- 
syvumas, savitas atspalvis, ritmingumas, dinamika ir kt.), nesurištos su 
erdvinėmis determinacijomis. O jeigu, nepaisant šio nepanašumo į kū- 
nus arba daiktus, spalvų ir tonų (garsų) deriniams priskiriama forma, 
tai toks šio termino vartojimas gali būti pateisinamas tuo, kad kiekvie- 
nas toks derinys yra tam tikru būdu sutvarkytas arba organizuotas ir 
sudaro tam tikrą įvairybių vienybę. O į formą, suprantamą liejamosios 
formos prasme, žiūrima kaip į organizuojamąjį arba tvarkomąjį prad- 
menį. Žodžiu, formos sąvoka čia vartojama netikslia, platesne prasme, 
ji pavaduoja bendresnę sąvoką, būtent, tvarkomojo „principo sąvoką,- 
kuri vienodai gali būti taikoma ir erdviniams, ir neerdviniams padarams. 
Estetinėje srityje organizuojamasis pradmuo reiškiasi meno kūrinių 
kompozicijos vienumu ir. reiškiasi taip -Kad-šis-+ienumas-ne-tik- abstrak- 
"čiai suprantamas, -bet tiesiog suvokiamas pačiame.jutiminiame įspūdyje. 
Štai kodėl estetinio objekto (meno kūrinio) tvarkingumui iškelti bei pa- 
žymėti svarbu vartoti tokį terminą, kuris, iš vienos pusės, nebūtų taip 
glaudžiai surištas su regėjimo ir lytėjimo įspūdžiais, kaip forma, bet, iš 
antros, — pabrėžtų meninės kompozicijos (estetinio objekto) vaizdumą. 
" Šituos du reikalavimus, mūsų supratimu, daugmaž patenkina struktūros, 
"arba sąrangos, terminas. Kalbant apie struktūrą, vienodai atsižvelgiama 
ir į elementų (arba dalių) santvarką, ir į pačių elementų prigimtį, nes 
struktūra — vidinė, arba organiška, visuma, kurioje elementų sąryšis 
| glaudžiai susijęs su esminiais jų ypatumais; ji apima ne tik tai, kas pa- 
' prastai vadinama forma, bet taip pat ir formuojamą medžiagą. Iš to aiš- 
kėja, kad forma, suprantama kaip tvarkomasis estetinio objekto prad- 
muo, yra ne kas kita, kaip jo jutiminė (juntamoji) struktūra. Juk 
į estetinę formą įeina, kaip mes matėme, ir jutiminės formuojamų medžia- 
ginių elementų savybės. Tai mums patvirtina ir regėjimo suvokimų 
analizė: matomasis daiktų vaizdas (ir ypač artinis vaizdas), pagrįstas 
optiniais ir kinestatiniais (akių judesių) duomenimis, yra šiek tiek mo- 
deliuotas, t. y. nesibaigia tiktai kūno kontūrais (jo geometrine apybrai- 
ža), bet ir iki tam tikro laipsnio parodo jo dalių arba elementų sąryšį ir 
medžiaginę prigimtį (kietumą arba minkštumą, švelnumą arba šiurkštu- 
mą, lengvumą arba sunkumą ir t. t.), 
Todėl ir tapyboje menininkas, jei jis nesitenkina plokščia geometri- 
ne daiktų apybraiža, šiek tiek atgamina jų jutiminę struktūrą. Skirtumas 


/ 

vien tas, kad meno kūrinyje atsispindi ne tik vaizduojamojo objekto 
struktūra, bet ir menininko vartojamų priemonių medžiaginė (drobės, 
dažų, marmuro, bronzos ir t. t.) prigimtis. 


E. FORMA IR TURINYS (SIUŽETAS) 


Vienok formos sąvoka vartojama dar kiek kitokia prasme: ji priešpa- 
statoma ne tik medžiagai, bet ir turiniui. Šitas priešingumas kyla iš to, 
kad yra skirtumas tarp žmogaus vidinio gyvenimo (jo minčių, norų, jaus- 
mų ir t. t.) ir jo pasireiškimų išoriniame pasaulyje (žodžių, gestų, judesių 
ir veiklos padarų). Turinys šiuo atveju suprantamas kaip formos realizuo- 
jama ir išreiškiama reikšmė. Kadangi turinys (reikšmė) ir forma pri- 
klauso visai skirtingoms sritims, tai, atrodo, tarp jų nėra ir negali būti 
būtino vidinio ryšio. Tą pačią mintį galima išreikšti skirtingais žodžiais, 
ir, atvirkščiai, tie patys žodžiai arba tas pats mostas gali turėti nevienodą 
prasmę. Panašiu būdu suprantamas formos santykis su siužetu (turiniu) 
poezijoje ir vaizduojamajame mene. Sakoma: tas pat siužetas galįs būti 
įkūnijamas skirtingomis formomis, o formų skirtingumas priklausąs arba 
nuo tų medžiaginių priemonių, kuriomis naudojasi menininkas savo su- 
manymui įvykdyti, arba nuo to, kaip jis įsivaizduoja siužetą tam tikro 
meno rėmuose. Ir tapyba, ir skulptūra, ir poezija gali pasirinkti vieną 
ir tą patį siužetą. Bet ir kiekvieno šių menų ribose tas pats siužetas gali 
būti nevienodai traktuojamas. Todėl reikia griežtai skirti tai, kas vaiz- | 
duojama (siužetas, turinys), nuo to, kaip vaizduojama (forma). 

Šitas formos ir turinio (siužeto) supratimas iki paskutinių laikų es- 
tetikos teorijose vaidino labai svarbų vaidmenį. Atsižvelgiant į tai, ku- 
riam momentui — turiniui ar formai — priskiriama sprendžiamoji reikš- 
mė, galima skirti estetikoje dvi pagrindines sroves. Pagal idealistinę 
estetiką, kuri įsigalėjo ypač XIX a. pradžioje ir 1 rėmėsi visų pirma F. Še- 
lingo ir G. Hegelio filosofija, estetinė meno kūrinio vertė priklausanti | 

pirmiausia nuo jame įkūnytos idėjos.-Grožis-esąs ne kas kita, kaip idė- 
jos pasireiškimas jutiminiame pasaulyje. Nors idealistinė estetika ir 
Lieneisia formos reikšmės, tačiau ji svorio centrą perkelia į turinį ir jį 
patį vertina pagal tam tikrą bendrą idėjinį kriterijų. Jutiminė forma įgy- 
ja estetinę vertę vien tiek, kiek išreiškia vieną arba kitą moralinio, 
socialinio arba apskritai filosofinio turinio idėją. 

Kaip priešybė tokiam meno supratimui antrojoje XIX a. pusėje su- 
siformavo formalistinė estetika, kuri skelbia estetinių vertybių savitumą 

„Ar nepriklausomybę nuo uo kitų kitų kultūrinių v vertybių. Grynai est estetinės 

vertybės, pagal formalistinę teoriją, glūdi pačioje jutiminėje formoje ir 
gali būti suvokiamos tiktai joje ir jai tarpininkaujant. Siužetas, atskirai 
imamas, estetiniu atžvilgiu yra indiferentiškas; ir todėl net menkiausias 
siužetas tinka meno kūriniui, jeigu tik jį įkūnijanti forma atitinka esteti- 
nius reikalavimus. 

Norint kritiškai įvertinti šias priešingas teorijas, reikia pirmiau iš- 
siaiškinti, ar tas formos santykio su turiniu supratimas, kuris yra jų iš- 
eities taškas, tinka estetiniam objektui apibūdinti. Ar iš tikrųjų meno 
kūrinyje tai, kas vaizduojama, gali būti griežtai skiriama nuo to, kaip 
vaizduojama? Ką gi reiškia, kad poetas, tapytojas ir skulptorius gali 
pasirinkti tą patį siužetą? Vien tai, kad kurdami jie turi galvoje tą patį 
įvykį, reiškinį arba daiktą. Tačiau šia prasme siužeto tapatybė palieka 
visai abstrakti ir neapibrėžta; ji nenulemia ir nenurodo, koks bus tas 
vaizdas, kuriame turi pasireikšti numatytas siužetas. Bet apie siužetą 
estetine prasme galima kalbėti tiktai tiek, kiek nubrėžiamas, kad ir apy- 
tiksliai, jo vaizdavimo arba realizavimo būdas. Tai reiškia: konkrečiai 
imamas, siužetas įmanomas tiktai kaip tam tikro meno siužetas, aD- 
sprendžiamas šio meno ypatingos prigimties. Vadinasi, konkretus siu- 
žeto aspektas kinta pagal skirtumą tų medžiaginių priemonių, kurios 
tarnauja jų realizavimui, arba, kitaip sakant, turinys kinta kartu su jį 
įkūnijančia forma. Pavyzdžiui, poezija, besiremdama kalbos ypatumais, 
sugeba atvaizduoti laikinę įvykių ir veiksmų eigą, ji aprašo, kaip jie 
išsiskleidžia vienas paskui kitą sekančiais momentais. Skulptūra ir tapy- 
ba, priešingai, statiniai menai, kuriems laiko tėkmė neprieinama. Jie ga- 
li užfiksuoti tik vieną apibrėžtą momentą, turintį atstovauti visam veiks- 
mui arba įvykiui. Bet ir tarp skulptūros ir tapybos esama esminių 
skirtumų, priverčiančių jas tą patį siužetą vaizduoti nevienodu būdu. 
Pavyzdžiui, tapyba, naudodamasi spalvų ir šviesos atmainomis, gali pa- 
rodyti, kokiose aplinkybėse įvyksta tam tikra scena (vakaro, dienos ar 
ryto metu), koks yra apšvietimas, kokie ją lydį įvykiai arba reiškiniai 
ir t. t. Bet, antra vertus, tapyba apribota tik vienos plokštumos (drobės 
arba sienos) ir todėl gali suteikti žiūrovui tiktai vieną siužeto aspektą. 
Skulptūra, priešingai, kurdama trijų matavimų kūnus realioje erdvėje, 
sugeba taip sudaryti kompoziciją, kad žiūrovui, einant aplink skulptūri- 
nę grupę arba figūrą, pasirodytų keletas reikšmingų jos aspektų. Vie- 
nok, kadangi skulptūra savo kompozicijas išskleidžia trijuose matavi- 
muose, ji gali pasiekti estetinio įspūdžio aiškumą bei vienumą tik 
tenkindamasi palyginti paprastais ir nesudėtingais siužetais. Daugumas 
tų smulkmenų bei aplinkybių, kuriomis tapyba apibūdina ir puošia vaiz- 
duojamąją sceną, negali būti atgaminamos skulptūros priemonėmis. Tai- 

gi mes matome, kad ypatingą kiekvieno meno vaizdavimo būdą atitinka 
ir tam tikras specifinis pasirinkto siužeto aspektas. Šitą konkretaus este- 
linio siužeto priklausomybę nuo jo realizavimo formos pirmas iškėlė 
G. Lesingas. Savo pagarsėjusiame kritiniame veikale „Laokoonas“ jis 
palygina, kaip Laokoono mirties tema buvo traktuojama, iš vienos pu- 
sės, senovės skulptūroje, iš antros —senovės poezijoje (Vergilijaus 
„Eneidoje"), ir mėgina išaiškinti, kuo pagrįstas vaizdavimo skirtumas 
viename ir antrame mene. Pagal Vergilijaus pasakojimą, Laokoonas bai- 
siai rėkia ir aimanuoja, kovodamas su puolančiais jį jūros smaugliais 
(baisenybėmis). Skulptorius, priešingai, vaizduoja jį tiktai kiek atverta 
burna, tarytum jis palengvėle dūsauja, o ne rėkia. Nei poetas, nei skulp- 
torius neatgamina paties Laokoono riksmo, o vaizduoja jį tik netiesio- 
giniu būdu, bet visai skirtingomis priemonėmis. Poetas aprašo jį ekspre- 
syviais žodžiais, tuo pabrėždamas Laokooną apėmusį siaubą bei skausmą. 
Skulptoriui pirmiausia rūpi Laokoono figūros taurumas ir didybė. To- 
dėl jis turi sušvelninti burnos mimiką, nes plačiai išžiota burna išardytų 
kilnų visos kompozicijos (grupės) grožį ir sukeltų nemalonų beformės 
juodos angos įspūdį. Šalia to Lesingas nurodo, kad skulptūra, kaip sta- 
tinė meno rūšis, gali vaizduoti ne patį judesį, o tiktai vieną ar kitą jo 
momentą. Bet toli gražu ne kiekvienas momentas gali atstoti visą judesio 
eigą. Todėl skulptorius turi taip pasirinkti vaizduojamąjį momenią, kad 
jame, nors ir potencialia forma, išliktų judesio dinamiškumas. Šitas už- 
davinys, Lesingo nuomone, pavyzdingai išspręstas senovės diskobolo 
statuloje: čia užliksuotas kaip tik tas momentas, kur vienas metančio 
diską atleto judesys pereina į kitą, priešingą ir visas jo kūnas tarytum 
sustingsta dinamiškoje pusiausvyroje. 

Toliau nagrinėjant Lesingo duotą kritinę analizę, nesunku įsitikinti, 
kad ne tik skirtingose meno šakose tas pats siužetas kitėja kartu su reali- 
zavimo forma, bet ir to paties meno ribose jis gali pasirodyti įvairiais as- 
pektais ir jo aspektų kitimus visuomet atitinka ir ypatingi vaizdavimo 
būdai arba stiliai. Pavyzdžiui, krikščionybės bažnytinėje tapyboje siu- 
žetai pasiliko nuo senovės iki mūsų laikų maždaug tie patys. Bet paly- 
gindami, pavyzdžiui, viduramžių tapybą su renesanso arba baroko tapy- 
ba, mes matome, kad kartu su formaliu traktavimo būdu keičiasi ir sių- 
žeto interpretacija, t. y., kad kiekviename stiliuje jis įgauna ypatingą 
aspektą ir pobūdį. Stiliaus sąvoka bus toliau smulkiau paaiškinta. Dabar 
mums svarbu tiktai nustatyti, kad kiekvieno meno kūrinio turinys (siu- 
žetas), t. y. turinys, imamas konkrečia estetine prasme, neperskiriamai 
susijęs su savo forma ir sudaro su ja vieną organišką visumą arba 


struktūrą. Šioje visumoje galima, kaip mes matėme, atsižvelgiant į kompo- 
zicijos reikšmę, skirti įvairius planus, tačiau šie planai taip sutvarkyti, 
kad visi aukštesnieji įsikeroja pagrindiniame plane, t. y. jutiminiame 
estetinio objekto pavidale. Štai kodėl estetikoje turinio ir formos prie- || 
šingumas gali būti pripažįstamas tiktai tiek, kiek jis kyla iš vidinio meno 
kūrinio struktūros diferencijavimosi, arba skaidymosi. 


F. PAVYZDŽIAI: TEATRAS IR KINAS 


Neišardomą formos sąryšį su turiniu (siužetu) meno kūrinio struktūroje 
paaiškinsime dar vienu pavyzdžiu, kuris mūsų laikų menui turi aktualią 
reikšmę. Tatai teatro ir kino santykio klausimas. Šių dviejų meno šakų 
giminingumas neabejotinas. Abidvi yra dinaminio pobūdžio: ir dramoje, 
ir kino filme veiksmas išsiskleidžia laike, vienas paveikslas pereina į ki- 
tą, paskui jį sekantį paveikslą. Ta aplinkybė, kad teatre žiūrovas stebi 
tikrų (realių) žmonių vaidybą realioję erdvėje, o kine — šios vaidybos 
nuotrauką ekrane, nesudaro esminio skirtumo; šiaip ar taip, ji ne- 
atsiliepia į estetinį reginio įspūdingumą. Kinas ne tik konkuruoja su 
teatru, bet net iš dalies užima jo vietą dabartiniame kultūriniame gyve- 
nime. Toks nepaprastas kino pasisekimas priklauso ne tik nuo to, kad 
filmai apskritai visuomenei prieinamesni už dramą, bet ir nuo ypatin- 
gų jo meninių vertybių. Ar iš to galima padaryti išvadą, kad filmas gali 
pavaduoti dramą ir teikti žiūrovui tą patį estetinį įspūdį, kaip ir drama? 
Arba, kitaip sakant, ar filmams tinka tie patys siužetai ir toks pat siu- 
žetų traktavimas, kuris atitinka teatro (dramos) prigimtį? Nuo to laiko, 
kai filmas pasidarė garsinis ir ėmė naudotis kalba kaip vaizdavimo prie- 
mone, atrodo, kad teatriniame mene nebėra nieko, kas nebūtų prieinama 
ir filmui. Tačiau mums krinta į akis, kad meniniu atžvilgiu geriausi fil- 
mai toli gražu nėra tie, kurie seka dramos ir draminės technikos pavyz- 
džiu. Tai galima suprasti, turint galvoje, kad dramoje ir filme yra skir- 
tingos dominantės, t. y. tie veiksniai arba momentai, kurie kompozicijos 
sąrangoje vaidina sprendžiamąjį vaidmenį. Drama priklauso kalbos. (žo- 
džio) menui, poezijai. Todėl drama (vis tiek, ar tai bus antikinė drama, 
ar klasikinė prancūzų drama, ar V. Šekspyro, ar naujųjų laikų — H. Ib- 
seno, M. Meterlinko draminis veikalas) padaro mums estetinį įspūdį ir 
tada, kai ji nę vaidinama, o tik skaitoma. Žinoma, gestai ir mimika įei- 
na į draminį meną kaip esminiai faktoriai, tačiau svorio centras yra Žo- 
dyje, dialoge; ekspresyvūs judesiai, iškeldami žodžio raiškumą, vien lydi 
bei papildo jį ir tik išskirtiniais atvejais, pasiima žodžio funkciją. Drama 

be žodžių neįmanoma, ji pavirsta pantomima. Tikrasis „dramatizmas“ 
reiškiasi ne tik vaizduojamųjų veiksmų bei įvykių gausumu ir įspūdin- 
gumu, bet pirmiausia dialogo įtampa, kuri kuria naujas netikėtas situa- 
cijas ir žadina žmones veikti. Todėl dramai ypač tinka tie siužetai, kurie 
gali būti pasakomi žodžiais, kur veiksmas kyla iš žodžių ir žodžių va- 
romas į priekį. Filmas, priešingai, artimas pantomimai. Neatsitiktinai 
pirminė jo forma buvo nebyli (negarsinė) ir visiškai apsiėjo be žodžių 
pagalbos. Tokio filmo pamatas yra veiksmai ir ekspresyvūs judesiai, 
kurie savaime suprantami ir nereikalingi aiškinimo žodžiais. Todėl neby- 
lusis filmas tikrą meniškumą pasiekia vien tada, kai veiksmo prasmė 
aiškėja iš vaidintojų mostų (gestų) ir mimikos. Filmo parašai turi nuro- 
dyti tiktai pagrindinę reginio temą, tą kryptį, kurios reikia laikytis, in- 
terpretuojant vienas po kito einančius paveikslus. O jeigu veiksmo eiga 
nesuprantama be smulkesnių aiškinamųjų parašų, tai filmas nustoja bu- 
vęs savarankiška ir išbaigta menine kompozicija. Šiuo atžvilgiu neby- 
liųjų filmų tematika yra gana ribota; jiems tetinka vien siužetai, pasi- 
žymį ypatingu akivaizdumu bei įtikimumu, pavyzdžiui, farsai, avantiū- 
ros bei kriminaliniai romanai ir pan. Priešingai, tie siužetai, kuriuose 
lemiami įvykiai išsiskleidžia žmogaus viduje ir neatsispindi aiškiai bei 
ryškiai jo išorinėje veiksenoje, filmui neprieinami. Jie gali būti traktuo- 
jami tiktai tos meno šakės, kuriai svarbiausia vaizdavimo priemonė yra 
žodis, nes žodis sugeba išreikšti ir tai, kas palieka už gestų ir mimikos 
galimumo ribų (mintis, sumanymus, intencijas, ūpą ir jausmų niuansus). 
Bet, antra vertus, filmas kompozicijos atžvilgiu yra daug laisvesnis už 
dramą. Kadangi jo formuojamąją medžiagą sudaro ne realūs veiksmai 
bei įvykiai fizinėje erdvėje, o veiksmų bei įvykių vaizdai ekrano plokš- 
tumoje, tai kinas nepriverstas griežtai laikytis tos tvarkos ir to sąryšio, 
nuo kurių priklauso realūs reiškiniai, ir gali nesivaržydamas panaudoti 
tokias vaizdavimo galimybes, kurios teatre neįmanomos ir neįvykdomos. 
Pavyzdžiui, dramoje gali būti vaizduojami tiktai įvykiai, priklausą vie- 
nam apibrėžtam planui (tikrovei, sapnui, fantazijai), t. y. teatro menas 
nedisponuoja tokiomis vaizdavimo priemonėmis, kurios leistų žiūrovui 
tiesiog atskirti tai, kas iš tikrųjų yra, nuo tų vaizdinių, kurie atsiranda 
vaidintojo sąmonėje sapnuojant arba svajojant. Kine, priešingai, šitas 
planų skirtumas gali būti iškeltas, įvedant į filmą neryškius ir ne visai 
apibrėžtus paveikslus, kuriuose, kaip tai būna sapne arba svajojant, 
iškyla ir vėl išnyksta chaotiški, tarp savęs nesusiję įvairiausių daiktų 
bei būtybių vaizdiniai. Filme taip pat galima itin įsakmiai pabrėžti to- 
kias smulkmenas, kurios ypač vaizdingai apibūdina arba simbolizuoja tam 
tikrą įvykį, veiksmą, vieno arba kito žmogaus charakteringus bruožus, 

polinkius, įpročius ir t. t. (pvz., stambiu planu parodant tiktai jo kojas, 
rankas, jo paliktą reikšmingą daiktą arba laikrodį, kurio rodyklės artėja 
prie lemtingos valandos skaitmens ir pan.). Šioms smulkmenoms išskirti 
kino menas gali, neatsižvelgdamas į erdvinį realių daiktų santykį, taip 
keisti reikšmingo objekto didumą, kad tuojau patrauktų žiūrovo dė- 
mesį. Nepriklausydama nuo realios erdvės ir realaus laiko, kino techni- 
ka gali, be to, reikalui esant, savo nuožiūra išplėsti arba susiaurinti 
scenos akiratį, perkelti veiksmą be pertraukos iš vienos vietos į ki- 
tą ir taip pagreitinti arba sulėtinti jo eigą, kad jo dinamika pasiektų 
didžiausią raiškumą. Svarbiausia filmo ypatybė ta, kad jis suderina ta- 
pybos ir dramos vertybes, būtent, nepriklausomybę nuo realios būties 
sąlygų ir kinetinę dinamiką, ir kaip tik ši ypatybė suartina jį su muzika, 
Išskleidžiant veiksmo dinamiką, iškeliant periodinius jo įtampos pakili- 
mus ir atsileidimus, jo eigos greitėjimą ir lėtėjimą, filmui suteikiamas 
tam tikras ritmas, kuris gali būti pabrėžiamas atitinkamo muzikos akom- 
panimento. Filmo sąryšis su muzika pasidaro dar glaudesnis bei organiš- 
kesnis, jei šitas akompanimentas išauga iš ritmizavimo ir muzikinio ap- 
dorojimo tų triukšmų ir garsų, kurie lydi veiksmą arba jo sukuriami. 
Taip gimsta garsinis filmas. Garsams priklausąs raiškumas dar gilina bei 
stiprina iš paveikslo gaunamą įspūdį. Bet kartu su garsais ir triukšmais 
filme gali būti panaudotas ir žodis, kiek jis sudaro esminį ir neatimamą 
paties veiksmo momentą. Tada iš garsinio filmo, kaip ypatinga jo rūšis, 
išsiskiria kalbamasis filmas. Čia tenka skirti du atvejus. Išreikšdamas 
ne tik žmogaus mintis bei protavimus, bet ir jo sumanymus, jausmus, 
polinkius ir geismus, žodis gali būti traktuojamas kaip ekspresyvus ju- 
desys, kuris pradeda veiksmą arba, lydėdamas jį, papildo, aiškina ir už- 
baigia vaidintojo gestus bei mimiką. Šiuo atveju kalba (žodis) priklauso 
taip pat nuo veiksmo ritmo ir dinamikos ir pasireiškia dažniausiai trum- 
pais dialogais, atskirais klausimais ir atsakymais, šūksniais, jaustukais 
ir pan. Toks žodžio traktavimas, be abejo, visiškai atitinka filmo savumą; 
kiekvienu atveju labiausiai vykusiais tenka pripažinti tuos kalbamuosius 
filmus, kur žodžiui skiriama pirmiausia ekspresyvaus gesto funkcija. 
Kadangi žodžio reikšmė nesibaigia tąja funkcija, jis gali pasidaryti 
savarankiška žmogaus vidinio gyvenimo apraiška, kuri ne tik lydi išorinį 
veiksmą arba įeina į jį kaip sudedamoji dalis, bet ir gali užimti jo vietą 
ir subordinuoti sau veikiančio subjekto gestus bei mimiką. Tada filmas 
artėja prie dramos arba net pavirsta ypatinga jos atmaina. Nors pasku- 
tiniais laikais filmo raida vyksta kaip tik šia kryptimi, tačiau tenka 
abejoti, ar toks kino prisitaikymas prie teatro dramos technikos bei už- 
davinių turi būti teigiamai įvertintas ir pripažintas menine pažanga. Šiaip 

ar taip, sekdamas dramos pavyzdžiu, filmas nustoja savarankiškumo 
bei savumo ir vargu ar pajėgs įvykdyti uždavinį, keliamą menui, 
kurio pagrindinė vaizdavimo priemonė yra ekspresyvių judesių di- 
namika. 

Sitas konkretus pavyzdys — filmo esminių savybių analizė — patvir- 
tina mums tai, kas buvo aukščiau pasakyta: meno kūrinyje negalima 
griežtai skirti turinį (siužetą) ir formą; jie sudaro neišardomą vienybę 
ir realizavimo procese pereina vienas į kitą. Turinys (siužetas) apspren- 
džia sau tinkamą formą. Bet, įsikūnydamas konkrečioje formoje, jis pats 
pasidaro formos komponentu. Antra vertus, ir forma nubrėžia sritį tų 
siužetų arba siužetinių aspektų, kurie joje gali būti meniškai objektyvi- 
zuoti. Bet, formuodama siužetą, ji susilieja su konkrečiu jį realizuojan- 
čiu vaizdu. Vienok kadangi kiekvieno meno savumas "pirmiausia pri- 
klauso nuo jo vaizdavimo priemonių, tai sprendžiamoji reikšmė priklauso 
jutiminei meno kūrinio formai. "Vartojant mūsų nustatytą terminolo- 
giją, tai reiškia: siužetinio meno kūrinio struktūra susideda iš kelių 
(mažų mažiausia iš dviejų) planų, iš kurių aukštesnysis priklauso nuo 
žemesniojo ir įgyja estetinę realybę vien tiek, kiek jis pasireiškia šiame 
pastarajame, t. y. jį įkūnijančiame jutiminiame vaizde. Todėl juntamoji 
šio vaizdo sąranga turi būti estetinės analizės išeities taškas. 


G. FORMOS SURELIATYVINIMAS. FORMŲ HIERARCHIJA 


Taigi mes matome, kad formos ir turinio priešingumas, imamas estetine 
prasme, remiasi galų gale formos ir medžiagos priešingumu; o kadangi 
ir medžiagos savybės siejasi su menine forma, tai šis pastarasis pasidaro 
estetikoje reliatyvus. Tai mums parodo meninės struktūros sąvoką, kuri 
nustato formos ir medžiagos vidinę vienybę. Tačiau klaidinga būtų tvir- 
tinti, kad formos ir medžiagos priešingumas meno srityje išnyksta arba 
nustoja bet kokios reikšmės, Medžiagos prigimtis yra būtina, bet nepa- 
kankama konkrečios meninės formos sąlyga. Forma prideda prie medžia- 
gos kažką naujo, kas negali būti išvedama iš medžiagos prigimties. Tai 
aiškėja, meninę formą palyginant su organine (biologine). Statula neglū- 
di potencialiai marmure ta pačia prasme, kaip subrendusio organizmo 
pavidalas potencialiai glūdi kiaušinyje. Šiuo pastaruoju atveju organiz- 
mas išsivysto iš kiaušinio pagal jam būdingą vidinį dėsningumą, o statu- 
la atsiranda iš marmuro tik išorinei jėgai — menininkui — veikiant. Žo- 
„džiu, organinė forma yra medžiagai imanentinė, meninė forma — trans: 


cendentinė. Šiuo atžvilgiu ji nesiskiria nuo bet kurios /echninės formos. 





96 


Apskritai transcendentinės-formos-reikšmę.bei funkciją galima taip api- 
brėžti: 1. Ji mechaninę (ir tuo pačiu atsitiktinę) medžiagos vienybę pa- 
verčia tvarkinga“ visurūa, apsprendžiančia savo dalis ir tų dalių derinį 
(kompoziciją) ?. 2. Ji tajai .visumai suteikia tam tikrą dalykinę reikšmę 
-(žmogaus; gyvulio, trobesio, įrankio pavidalą). 3. Jos dėka minėta visu- 
ma įgyja tam tikrą. estetinę vertę (dalykinę arba .nedalykinę).- Visos tos 
skirtingos formos, kurios priklauso meno kūrinio struktūrai, sudaro, kaip 
jau buvo nurodyta, hierarchinę sistemą, vienodai apimančią ir grynai 
jutiminį, ir dalykinės reikšmės planą. Žemesniosios ir paprastesniosios 
jutiminės formos yra pajungtos aukštesniosioms bei sudėtingesniosioms, 
ir jų visuma pritaikyta prie dalykinės arba nedalykinės meno kūrinio 
reikšmės. Nors visos skirtingos formos meno kūrinyje suauga į neišardo- 
mą vienybę, tačiau, analizuojant kūrinio struktūrą, aiškiai atsiskiria jų 
sluoksniai arba planai. Žemesnieji sąlygoja aukštesniuosius, bet neap- 
sprendžia jų sąrangos. Todėl ir atvirkščiai — aukštesnieji planai, imami 
atskirai, kaip struktūriniai tipai, gali būti skirtingais būdais realizuojami, 
žemesniosioms formoms padedant, žinoma, tiktai tam tikrose ribose, kurias 
nustato bendros to struktūrinio tipo ypatybės. Šitas individualizavimo 
galimybių įvairumas priklauso nuo tų kintamųjų elementų, kurie glūdi 
kiekviename struktūriniame tipe *'. Kitaip sakant, kiekvienas toks tipas 
nėra sustingęs, visiškai kietas taip, kad galėtų realizuotis tik vienu api- 
brėžtu būdu; priešingai, jis yra lankstus ir gali įsikūnyti skirtinguose in- 
dividualiuose pavidaluose. Todėl perėjimas nuo aukštesniųjų formų prie 
žemesniųjų, lygiai kaip ir atvirkštinis perėjimas nuo žemesniųjų prie 
aukštesniųjų, nėra griežtai vienareikšmis; jis nustato kiekvieną kartą 
naują formavimo planą. Žodžiu, formų hierarchinėje santvarkoje aukš- 
tesnioji forma santykiauja su žemesniąja kaip forma su jos dorojamąja 
medžiaga. Štai kodėl ir estetinėje sferoje formos ir medžiagos priešingu- 
mas neišnyksta, nors medžiaga čia, įeidama į meno kūrinio struktūrą, 
pati pavirsta formos momentu 2. Jis (tas priešingumas) tiktai darosi re- 
liatyvus, formų pasaulio ribose apspręsdamas skirtingų formavimo planų 
savitarpio santykius. Šia reliatyvia prasme formos ir medžiagos korelia- 
tyvumas apibūdina kiekvieną bent kiek sudėtingą estetinę struktūrą. 


H. ESTETINĖ FORMA IR MENO KŪRINIO INDIVIDUALUMAS 


Baigiant formos santykio su turiniu ir su medžiaga analizę, reikia apsi- 
stoti dar ties viena svarbia šio klausimo puse. Mes matėme, kad formos 
ir turinio (arba medžiagos) priešingumas atsiranda, kai šios sąvokos nag- 

rinėjamos abstrakčiai ir neatsižvelgiama į vidinę meno kūrinio vienybę. 
Jis nustoja savo griežtumo ir pasidaro reliatyvus, kai tik mes įsidėmime 
konkrečias šios vienybės realizavimo sąlygas. Bet, konkrečiai imamas, 
kiekvienas meno kūrinys (estetinis objektas) yra nepakartojama, vienin- 
telė savo rūšies individualybė, pasižyminti ypatinga individualia sąranga. 
O tai, kas individualu, negali būti ištisai apsprendžiama arba determi- 
nuojama. Pažinimas, net ir tiksliausias, gali tik priartėti prie individua- 
lybės, apibrėždamas ją apytiksliu idealių schemų ir bendrų determinaci- 
jų tinklu. Bet tarp šitų schemų bei determinacijų, kad ir kažkaip jos 
būtų tikslinamos, ir pačios individualybės visuomet pasilieka tam tikras 
tarpas, nes mokslinis pažinimas savo esme yra sąvokinis, jis prieina prie 
objekto sąvokų forma, o sąvokos, kad ir specialiausios, yra bendros ir 
niekuomet nesutampa su pačia konkrečia realybe. Ir estetika, kaip moks- 
las, naudojasi sąvokomis savo objektui apibrėžti. Bet meno kūrinys (ir 
apskritai kiekvienas estetinis objektas) yra iš prigimties individualus ir 
prieinamas tiktai tiesioginiam suvokimui. Remdamasi tuo suvokimu, 
mokslinė refleksija kuria tas sąvokas, kurios yra estetikos teorijos 
pagrindas. Vienok refleksija keičia sąmonės nusistatymą; iš esteti- 
nio jis pavirsta teoriniu. Todėl ir visos tos sąvokos, kurioms padedant 
apibūdinamas estetinis objektas, vadinasi, ir estetinės formos arba sąran 
gos sąvoka, nebepriklauso pačiai estetinei sferai (estetinei būčiai). Kai kal- 
bama apskritai apie meno kūrinio formą arba struktūrą, tiesą pasakius, 
suvokiama ne pati toji forma (struktūra), kuri yra individuali, o tik nu- 
rodomos estetinių formų galimos rūšys arba nubrėžiamos tos pagrindi- 
nės sąlygos, kurias turi atitikti kiekviena atskira estetinė kompozicija 
arba tos kompozicijos, kurios priklauso tam tikrai ypatingai formos rū- 
šiai, pavyzdžiui, dramos, lyrikos arba sonatos, baladės formai ir t. t. Teo- 
rinė refleksija niekuomet negali pavaduoti tiesioginio suvokimo; ji gali 
vien iškelti aikštėn ir sąvokomis išreikšti vieną arba kitą konkrečios be- 
tarpiškai suvokiamos visumos momentą. Iš to suprantama, kodėl tokiame 
termine, kaip estetinė idėja, glūdi tam tikras neaiškumas ir dviprasmiš- 
kumas. Idėja, būdama bendra, yra abstrakti ir negali būti konkrečiai 
(jutiminiu būdu) vaizduojama. Ji gali tik nužymėti tą pagrindinę krypiį, 
kuria vyksta estetinio objektyvizavimo procesas. Todėl ir kruopščiau- 
sia struktūrų analizė nepajėgia išsemti meno kūrinio viso estetinio 
turinio. 






7 V. Sezemanas. Estetika 

I. STILIAUS SĄVOKA 


Mūsų analizei einant į priekį, kaskart darosi aiškiau, kad estetikos teori- 
ja turi remtis dviem pamatinėmis koreliatyviomis sąvokomis: iš vienos. 
pusės, estetinio objekto (meno kūrinio) vidine siruktūra (kuri paprastai 
"vadinama forma), iš antros pūsėsš — tuo ypatingu sąmonės nusistatymu, | 
"kuris suvokia ir įvertina tąją struktūrą. Šių sąvokų koreliatyvumas ap- 
'Sprendžia esminį sąryšį tarp estetinės būties objektyvios ir subjektyvios 
pusės. Estetinio objekto struktūra pasirodo kaip tam tikra specifiška 
įvairybių vienybė, kuri susideda iš ypatingu būdu suderintų komponentų, 
iškeliančių formuojamoje jutiminėje medžiagoje (žodžiuose, tonuose, kū- 
no judesiuose, pavidaluose, spalvose ir pan.) glūdinčias estetines poten- 
„cijas. Estetinė struktūra, kaip paaiškėjo toliau, apibūdinama taip: 1..Ją 


„sudarą 1 Komponentai ir "komponentų. darnumas bei vienybė yra vaizdūs, 


"Ji tiesiog suvokiama „estetinėje intuicijoje, pagrįstoje | vienais arba kitais 
"jūtimais šis (regėjimu, $ girdėjimu). 2. Ji yra ekspresyvi, arba raiški. Raišku- 
mas "apsprendžia estetinės „struktūros. prasmę bei.vertę ir. tuo. pačių sąly- 
goja a specifinį jos komponentų dar darnumą bei vieningumą. 3. Būdama vaiz- 


"dinga ir konkreti, ji Savo esme yra individuali, ir su šiuo individualumu 
neatskiriamai“ šusijūsi "ypatinga jos vertė. Estetinės struktūros savumą 





atitinka ir specilinė estetinės intuicijos prigimtis, . Ji remiasi jutiminiu su- 
vokimu ir pasižymi kontempliatyviu sąmonės. nusistatymu. Bet šitas kon- 
templiatyvumas ne panaikina, kaip teorinėje refleksijoje, o išlaiko emo- 
cinius piriūinio suvokimo elementus. Tiktai šita estetinės intuicijos savy- 
bė įgalina suvokti estetinio objekto raiškumą, - 

Pripažinus estetinę objekto struktūrą ir estetinę intuiciją estetinės 
būties pradmenimis, tolesnis estetikos (grožio) teorijos vystymas turi 
remtis šių dviejų sąvokų savitarpio santykiu bei sąryšiu, 

Pirmas klausimas, kuris kyla, apžvelgiant mūsų analizės išvadas, ga- 
li būti taip formuluojamas: kaip galima, remiantis bendra estetinio ob- 
jekto struktūros charakteristika, išaiškinti atskiro konkretaus meno 
kūrinio prigimtį? Šita struktūra nustato tiktai meno kūrinio galimumo 
sąlygas, t. y. bendrus konstitutyvius jo pradmenis. O pats meno kūrinys 
yra individualus dalykas. Nors toks teorinis aiškinimas, kaip jau buvo 
pasakyta, niekuomet negali išsemti neribotą individualybės turiningumą, 
jis turi mažų mažiausia nubrėžti tą kelią, kuris iš idealios abstrakcijos 
sferos veda konkrečios realybės link. Bet nubrėžti šitą kelią — tai reiškia 
parodyti, kokios galimybės glūdi bendroje estetinio objekto sąrangoje, 
kaip ji gali specifiškai kitėti arba į kokias konkrečias atmainas skleistis, 
vienu arba kitu būdu kintant komponentams ir jų santykiams. Vadinasi, 

estetikos uždavinys yra išaiškinti, kaip vyksta ir..gali vykti estetinės 
"struktūros konkretizavimo procesas. Komponentų ypatumai ir santykiai 
priklauso pirmiausia nuo prigimties tos jutiminės medžiagos, kuriojė pa- 
sireiškia estetinis objektas,.iT kiekviena tokia medžiaga „pasižymi ypatin- | 
ga komponentų santvarka. 

Vienok toji santvarka neapsprendžia komponentų santykių griežtai 
vienareikšmiu būdu ir tam tikrose ribose palieka jiems kitėjimų laisvę. 
Estetiniame objekte, kaip mes matėme, vienos šių kitėjimų rūšys įgauna 
ypatingą svarbą: tatai kitėjimai, liečią komponentų hierarchinę santvar- 
ką. Objekto struktūra, visa jo išvaizda iš esmės keičiasi pagal tai, ko- 
„kiam komponentui priklauso dominantės .xeikšmė,-Tapęs dominante, kom-. 
ponentas atlieka funkciją -tvarkomojo arba organizuojamojo principo, 
nulemiančio tam tikrą apibrėžto estetinio -objekto aspektą, ir-atlieka šią - 
Tunkciją nevienodai, kiekvienas pagal ..savo--ypatingą..prigimtį, Norint 
šiuos aspektus tiksliau ir konkrečiau apibrėžti, reikia pirmiausia atsi- 
žvelgti į meno vaizdavimo priemones ir formuojamą medžiagą, lygiai 
kaip ir į jo technines galimybes, nes estetinė struktūra gali konkretizuo- 
tis tiktai tam tikros meno šakos rėmuose. Tačiau nurodytų momentų 
arba sąlygų (dorojamosios medžiagos prigimties, komponentų hierarchi- 
nės santvarkos) dar nepakanka konkretiems objekto aspektams apibū- 
dinti, nes toli gražu ne visos bendroje objekto struktūroje slypinčios 
galimybės turi estetinę vertę. Vadinasi, reikalingas dar toks principas 
arba požiūris, kuris leistų atrinkti vertingas estetiniu atžvilgiu galimybes 
iš visų kitų galimybių. Toks kriterijus yra aspekto raiškumas; jisai ne- 
kyla iš tam tikrų natūralių objekto (arba fenomeno) kitimų, bet suponuo- 
ja visų pirma atitinkamą sąmonės nusistatymą, t. y. tokį suvokimo aktą, 
kuris atranda arba sukuria raiškų objekto aspektą, iškeldamas vieną 
arba kitą jo pusę arba momentą pagal jų ekspresyvią vertę. =— 

Nereikia užmiršti: estetinis suvokimas nenukreiptas | į realią objekto 


esmę, slypinčią už jo išorinio pavidalo; jis apsistoja ties jo paviršiu- 


"mi, jam rūpi tiktai jo jutiminė 6 apraiška, kui kuri vienodai priklauso nuo 


"objektyvių ir subjektyvių veiksnių, t. y. nuo "subjekto | santykiavimo su 


objektu“ Pavyzdžiui, regėjimo srityje objektas pasirodo skirtingais as- 
pektais; nuotoliui arba apšvietimui pasikeitus. Tolinis vaizdas yra plokš- 
čias ir nuslepia objekto kūnišką figūrą; artiniame vaizde, priešingai, pa- 
sireiškia trečiasis matavimas (giluma) ir net kūno masė bei tam tikros 
jo medžiaginės savybės. Panašiu būdu tolyginė dienos šviesa iškelia 
kūnų kontūrus bei reljefą ir griežtai skiria juos nuo aplinkos atmoste- 
ros; atskiras šviesos šaltinis tamsoje, priešingai, sprendžiamą pavidalinan- 
čią reikšmę suteikia spalvos ir šviesos bei šešėlių atmainoms ir paverčia 

kūnus (figūras) šviesinės erdvės (atmosferos) padarais. Žinoma, šie skir- 
tumai yra reliatyvūs, tarp priešingų aspektų yra daug pereinamųjų 
laipsnių, ir todėl tam tikro apibrėžto vaizdo aktualizavimas priklauso ga- 
lutinai nuo subjekto, kuris akcentuoja ir išskiria vieną arba kitą struk- 
tūrinį momentą. Šiaip ar taip, aišku, kad kartu su objekto aspektu ir 
atitinkamu suvokimo aktu kinta ir jame glūdinčios estetinės galimybės, 
kinta ir struktūrinių veiksnių reikšmė, ir jų sugebėjimas pasidaryti orga- 
nizuojamąja dominante. 

Vienok šalia šių išorinių aplinkybių, priklausančių nuo objekto san- 
tykio su subjektu, aspekto kokybę ir ypač jo raiškumą veikia grynai 
vidiniai faktoriai, kaip subjekto psichofizinė būsena, jo aktyvumas 
arba pasyvumas, jo nuotaika ir pan. Visų šių momentų poveikis reiškia- 
si tuo, kad subjektas yra pasidavęs savo potyrių eigai ir dinamikai, 
linkęs juos objektyvizuoti, išoriniame pasaulyje arba aplinkiniuose reiš- 
kiniuose surasdamas tai, kas būtų artima ir sąskambu jo vidiniam gyve- 
nimui, arba pats sukurdamas jutiminius pavidalus, kuriuose tinkama 
konkrečia forma atsispindėtų jo nusiteikimas. Vadinasi, menininko žiūra 
ir kūryba į išorinius reiškinius neįneša tokių subjektyvių elementų, kurie 
„jiems svetimi, bet atrenka ir realizuoja tuos objektų aspektus, kurių vi- 
'dinė sąranga bei dinamika pasižymi tinkamu, t. y. su jo sumanymais ir 
su jo nuotaika suderintu, ekspresyvumu. Tiktai tokiu būdu menininko 
individualybė gali pasireikšti kūriniuose. Nuo jo jautrumo vienų arba 
kitų reiškinių raiškumui priklauso realizuojamų vaizdų ir juos apspren- 
džiančių dominančių atranka. Atrinkdamas objekto aspektus pagal jų 
estetinį raiškumą, jis tuo pačiu nustato organizuojamąjį meno kūrinio 
kompozicijos pradmenį ir suteikia jam tam tikrą apibrėžtą estetinę pras- 
mę. Ta ypatinga kompozicijos sąranga, kurioje objektyvizuojasi, įsikū- 
nija šita prasmė ir kuri gimsta iš visų nurodytų objektyvių ir subjektyvių 
veiksnių sąveikos, vadinama meno kūrinio stiliumi. Stilius apibūdina tą 
"tvarkomąjį principą, kuriuo remiasi meninių sumanymų konkretizavimas 
"bei objektyvizavimas. Iš to aiškėja, kad stilius kitėja, žmonėms ir kul- 
tūrinio gyvenimo formoms bei tendencijoms kitėjant, kitaip sakant, sti- 
lius yra istorinis reiškinys, galįs atsirasti ir pasireikšti tiktai tam tikrose 
istorinėse aplinkybėse. 

Atstovaudamas vienai arba kitai kūrybos linkmei arba tendencijai, 
kiekvienas stilius priklauso tam tikrai epochai, kultūrai, tautai, visuo- 
menės sluoksniui. Atsižvelgiant į ypatingą stiliaus ryšį su viena arba 
kita šių socialinio gyvenimo formų, terminas stilius gali būti vartojamas 
nevienoda prasme, ir toji prasmė gali būti platesnė arba siauresnė. Mes 
kalbame, pavyzdžiui, apie renesanso stilių, t. y. stilių, charakterizuo- 

jantį renesanso meną, ir priešpastatome jį baroko arba rokoko stiliui. 
Bet ir kiekvienos epochos ribose skiriamos to paties stiliaus atmainos 
atskirose tautose (pvz., italų, prancūzų, vokiečių gotika arba barokas) 
arba įvairiose meno šakose (architektūroje, skulptūroje, tapyboje, muzi- 
koje ir t. t.). Pagaliau ir kiekvienoje meno rūšyje mes randame ypatin- 
gus stiliaus kitimus, kuriems savitą antspaudą uždėjo vienas arba kitas 
menininkas ir kurie skleidžiami ir vystomi jo sukurtos meno mokyklos 
(pvz., Italijoje XV—XVI a. Umbrijos, Florencijos, Venecijos ir kitos ta- 
pybos mokyklos). Žodžiu, stiliaus sąvoka gali kisti ir apimties, ir turinio 
atžvilgiu, pradedant plačiausia prasme, apimančia tam tikros kultūros 
arba epochos menines ypatybes, ir baigiant siauriausia, nubrėžiančia tik- 
tai charakteringus vieno menininko kūrybos bruožus. Ir tai suprantama, 
nes nurodytos įvairios stiliaus reikšmės žymi skirtingus konkretizacijos 
laipsnius arba fazes, pereinant nuo bendrų estetinių tendencijų ir užsi- 
mojimų, pasireiškiančių kultūros raidoje, prie jų realizavimo atskirame 
individualiame meno kūrinyje. Epochos arba kultūros stilius santykiauja 
su stiliaus kitimais pagal meno rūšį arba pagal ypatybes, vyraujančias 
tam tikroje meno srovėje ir atskirų šios srovės atstovų kūryboje, kaip 
giminė su jai priklausančiomis rūšimis ir konkrečiomis šių rūšių atmai- 
nomis. Individualiame Rafaelio arba Leonardo da Vinčio stiliuje reiškia- 
si bendri tipiški renesanso požymiai, bet skirtingu būdu, nes savitai lūž- 
ta šių menininkų kūrybinėje asmenybėje, ir todėl jų kūriniuose įgauna 
visai specifinį ir asmeninį atspalvį. Šiaip ar taip, platesne ar siauresne 
prasme mes suprantame stilių, jis visuomet apsprendžiamas tam tikro Or- 
ganizuojamojo principo, ir tiktai. „šitas“ "principas "suteikia stiliui "estetinę. 
vėrtę ir estetinį Taiškumą. Paprastai meno istorikai, apibūdindami tam 
tikrą stilių, tenkinasi nurodydami tas žymes bei ypatybes, kuriomis jis 
skiriasi nuo kitų stilių toje pačioje meno srityje (pvz, nurodomi tie 
bruožai, kurie charakterizuoja renesanso arba baroko architektūrą, im- 
presionistų tapybą antrojoje XIX a. pusėje ir pan.). Bet estetinė stiliaus 
analizė tiksliąja žodžio prasme negali tuo pasibaigti. Ji turi išaiškinti, 
koks yra sąryšis tarp šių žymių bei ypatybių, kuo remiasi vidinis sti- 
liaus vienumas. Jei tokio sąryšio nebūtų, jei stilius susidėtų iš atskirų, 
tik išorinių būdu sujungtų elementų, tai negalima būtų suprasti, iš kur 
atsiranda stiliaus estetinė vertė ir kodėl vienas arba kitas jo elementas 
negali būti pakeistas bet kuriuo kitu. Tuo tarpu kiekvienas tikras meni- 
ninkas arba meno žinovas aiškiai skiria tai, kas atitinka tam tikrą stilių, 
nuo to, kas nesuderinama su juo, nes jaučia ir nuvokia (nors, gal būt, ir 
nesuvokia ryškiai) organišką stiliaus vieningumą, jo gyvą dvasią. 

Kad kiekvienas stilius iš tikro yra vienybė, pasižyminti tam tikra 
apibrėžta tipine struktūra arba komponentų sąranga, liudija ir meno 
istorija, Istorinė stiliaus raida patiria įvairiausių išorinių aplinkybių (eko- 
nomikos, socialinės ir politinės santvarkos, klimato ir kt.) įtaką. Visos 
šios aplinkybės pajėgia veikti stilių tik tam tikrose ribose, jos gali kiek 
nukreipti jo rutuliojimąsi viena ar kita linkme, pagreitinti arba sutruk- 
dyti tam tikrų jo atmainų pasirodymą. Vienok pamatinė jo raidos linija 
negali būti išvedama iš šių aplinkybių, ji išauga iš savitos stiliaus pri- 
gimties, iš jo tvarkomųjų pradmenų, iš jame slypinčių struktūrinių po- 
tencijų. Panašiai kaip iš organizmo embriono arba iš augalo sėklos gali 
išaugti tiktai tam tikro apibrėžto pavidalo gyvulys arba augalas ir toji or- 
ganizmo raida apsprendžiama embriono arba sėklos prigimties, t. y. juose 
glūdinčių potencijų,— ir stiliaus kitimai išsiskleidžia iš organizuojamų- 
jų jo pradmenų. Tiesa, tos ribos, kuriose gali kitėti ir įvairėti stilius, 
yra žymiai platesnės, negu organizmo kitėjimo galimybės; šiuo atžvilgiu 
žmogaus meninė kūryba pasižymi didesne laisve už gamtos kūrybą, ir 
todėl, palyginant stilių su organizmu, nereikia užmiršti, kad tai tėra tik 
analogija, kurios reikšmė ir tikslumas neturi būti perdedami. Vienok, 
šiaip ar taip, ji aiškina kaip tik tą esminį stiliaus požymį, kuris apspren- 
džia jo istorinį skleidimąsi bei plėtojimąsi, būtent, vidinį jo struktūros 
ir struktūrinių galimybių vieningumą. Ir tik iš šito stiliaus organiško 
vienumo galima suprasti, kad meno istorijoje pasireiškia tam tikras ima- 
nentinis būtinumas ir dėsningumas. Štai kodėl stiliaus sąvoka turi būti 
svarbiausias meno istorijos principas. 


J. STILIUS IR GAMTOS PAMĖGDŽIOJIMAS 


Įsitikinus konstitutyvia stiliaus reikšme menui, kartu paaiškėja ir klaidin- 
gumas tos natūralistinės pažiūros, pagal kurią meno tikslas esąs gamtos 
(tikrovės) imitavimas arba kopijavimas, Vienintelis imitavimo mastas yra 
atgaminimo (atvaizdavimo) tikslumas. Kopija tuo tobulesnė, kuo labiau 
ji priartėja prie originalo. Bet šitas kriterijus neduoda jokių nurodymų, 
koks objekto aspektas turi būti parinktas atgaminimui. Kiekvienas aspek- 
tas, leidžiąs mums atpažinti daiktą arba reiškinį ir aiškiai atskirti jį nuo 
kitų panašių daiktų ar reiškinių, kopijavimui yra vienodos vertės. Sti- 
lius, priešingai, savo esme yra atrankos pradmuo. Jis pripažįsta vertu 
atgaminimo tiktai tą aspektą, kuris, be aiškumo, pasižymi ir įsakmiu 
raiškumu. Todėl natūralizmas meno srityje gali reikšti tiktai tam tikrą 
stiliaus pakraipą arba tendenciją, iškeliančią aikštėn kaip tik tas žmo- 

gaus ir aplink jį esančio fizinio ir socialinio pasaulio ypatybes, kurios ap- 
sprendžia realaus gyvenimo linkmę ir eigą, ir nepaisančią to, ar šitos 
ypatybės atitinka tam tikrus estetinius, etinius ir kitus reikalavimus, ar 
ne. (Kalbėdami apie natūralizmą, turime galvoje ypač vaizduojamąjį 
meną ir poeziją.) 

Koks žymus ir esminis skirtumas yra tarp meninio, t. y. stiliumi 
besiremiančio, vaizdavimo būdo ir paprasto imitavimo arba kopijavimo 
aiškiausiai pasirodo fotografijoje. Meninė ir paprastoji fotografija siekia 
nevienodo tikslo. Ši pastaroji stengiasi atgaminti objektą kiek galima 
tiksliau ir panašiau. Ir jei fotografas kiek nukrypsta nuo originalo, varto- 
damas retušą ar kitas panašias priemones, tai jis tesirūpina vien tuo, 
kad pašalintų vieną kitą veido ar figūros defektą (odos nešvarumą, no- 
sies raudonumą, kaktos raukšlės ir pan.), ir visiškai neatsižvelgia į tai, ar 
šitie pakeitimai iškelia duotojo veido (figūros) raiškumą, ar, gal būt, 
nuslopina jį. Visai kitokiu keliu eina meninė fotografija. Ji kreipia dė- 
mesį visų pirma į bendrą veido arba figūros struktūrą ir stengiasi at- 
rasti joje slypinčias estetines potencijas. Šioms potencijoms aktualizuoti 
ji parenka ne tik raiškiausią veido arba figūros aspektą (pozą), bet kartu 
ir jį pabrėžiantį bei stiprinantį foną ir apšvietimą. Meninė fotografija 
„stilizuoja“ objektą, bet ne ta prasme, kad ji „gražina“ jį retušavimu 
ir kad jai nerūpi atvaizdo panašumas į originalą. Atrinktame objekto 
aspekte turi būti suderinti jutiminės formos ir dalykinės reikšmės reika- 
lavimai (jei tai yra žmogus, tai tinkamiausias aspektas bus tas, Kuriame 
ypač ryškiai atsispindi esminiai visos jo asmenybės bruožai). Kiek foto- 
grafija vadovaujasi tam tikrais stilistiniais principais, ji atstovauja ypa- 
tingai tikrojo meno šakai. 


IV SKYRIUS 
GAMTOS (NATŪRALUSIS) GROŽIS 


1. GAMTOS IR MENO GROŽIO SANTYKIAI 
KILMĖS ATŽVILGIU 


Iki šiol mes esame kalbėję tiktai apie grožį meno srityje. Tokį anali- 
zės apribojimą motyvavome metodiniais sumetimais. Estetinio objekto 
struktūra ir estetinės kontempliacijos savumas itin aiškiai reiškiasi me- 
no kūriniuose ir jų suvokimo aktuose. Tačiau grožio sfera nesibaigia 
meno pasauliu. Grožį mes pastebime ir gamtoje, ir visame aplinkiniame 
gyvenime. Todėl kyla klausimas: koks yra tasai grožis, kuris atsiranda 
už meno ribų, ir kaip jis santykiauja su meno grožiu? Atrodo, kad gam- 
tos grožiui turi priklausyti pirmenybė mūsų estetinių potyrių (pergyveni- 
mų) raidoje. Ar realioje aplinkoje nestebimos grožio apraiškos, kurios 

pirmiausia patraukia žmogaus dėmesį ir sužadina kūrybines jo jėgas, jo | 
norą atgaminti ir užfiksuoti meno kūriniuose tai, ką buvo pamatęs gam- 
toje, arba net pralenkti savo kūriniais gamtos reiškinių įspūdingumą? 
Net genialiausio menininko vaizduotė negali tenkintis savimi, tais vaiz- 
dais, kurie savaimingai iškyla iš jo dvasios gelmių. Šiaip ar taip, ji mai- 
tinama galų gale ir vieno ar kito išorinio šaltinio, t. y. tam tikrų iš iš- 
orės gaunamų įspūdžių. Vienok, kad ir kaip būtų aišku, kad meninės 
kūrybos pagrindas yra išoriniai jaudinimai, šio fakto dar nepakanka 
klausimui apie gamtos ir meno grožio santykius vienareikšmiškai iš- 
spręsti. Ir štai kodėl. Visų pirma tenka abejoti, ar tie įspūdžiai, kurie 
pirmą kartą sužadino meninę primityviojo (pirmykščio) žmogaus kūry- 
bą, buvo estetinio pobūdžio tiksliąja žodžio prasme. Juk meno pradžią 
mes randame jau priešistorinėje epochoje, pačioje kultūros aušroje, 
t. y. tokiame žmogaus intelektualiniame lygyje, kai jis vargu ar suge- 
bėjo atsiduoti estetinei kontempliacijai (žiūrai). Nei imitacijos instink- 
te, nei tuose spontaniniuose ir ekspresyviuose judesiuose, iš kurių, kaip 
manoma, kyla meninis veiklumas, neglūdi jokie estetiniai momentai arba 
tendencijos. Ir primityvusis menas pradžioje nesiekia grynai meni- 
nių tikslų; todėl jo kūriniai negali būti teisingai suprantami ir įvertina- 
mi, taikant griežtai estetinį mastą. Matyti, tikrai estetinis nusistatymas 

atsiranda tiktai atgaminimo (kūrimo) procesui vykstant, ir jo tolesnis 
rutuliojimasis bei ugdymas iš esmės susijęs su pačia menine veikla. To- 
dėl genetiniu atžvilgiu negalima duoti visai aiškų atsakymą į klausimą, 
kam priklauso pirmenybė žmogaus gyvenime ir jo estetinėje raidoje: 
gamtos ar meno grožiui. Įsigilinus į istorinį žmogaus egzistavimą, pasi- 
rodo, kad abi grožio rūšys yra nuolatinėje savitarpio sąveikoje ir viena 
gilina bei tobulina antros suvokimą. Kai dėl atskiro kultūrinio individo 
estetinio lavinimosi, tai čia iš išorės gaunami grožio įspūdžiai yra, ap- 
skritai imant, pirmesni, negu meninė kūryba ?. Šiaip ar taip, natūralio- 
jo grožio savumui nušviesti pirmenybės klausimas neturi sprendžiamo- 
sios reikšmės; daug svarbiau yra išaiškinti, ar jam galioja tie patys su- 
vokimo ir vertinimo kriterijai, kaip ir meno grožiui. 


2. GAMTOS IR MENO GROŽIO ESTETINIS KRITERIJUS — 
TAS PATS 


Įsisąmoninant, kuo mus žavi saulėlydis, mėnulio apšviestas nakties pei- 
zažas, jūros bangavimas ir ošimas, jauno žmogaus kūnas, gyvulių vikru- 
mas, vabzdžių arba augalų formos ir spalvos, aiškėja, kad šių daiktų 
ir reiškinių sukeliami estetiniai įspūdžiai pasižymi galų gale ta pačia 
struktūra, kaip ir atitinkamo vaizduojamojo meno kūriniai: mes priskiria- 
me jiems esietinę vertę dėl jų jutiminės išvaizdos raiškumo ir, mėgin- 
dami atgaminti juos vienu arba kitų būdu, stengiamės iškelti ir užfik- 
suoti kaip tik tą prigimties ypatumą, kuris yra pagrįstas tam tikru darniu 
jutiminių elementų ir kompleksų sąryšiu. Vadinasi, struktūros atžvilgiu 
skirtumas tarp gamtos ir meno grožio nėra esminis, kokybinis. Vaizduo- 
jamojo meno uždavinys, kaip matėme, yra visų pirma — atrinkti ir 
išskleisti vieną arba kitą gamtos reiškiniuose glūdinčią estetinę ga- 
limybę. 

Gamtos grožis santykiauja su meno grožiu, apskritai imant, kaip 
reali potencija, apimanti daugelį galimybių, su viena arba kita iš jos 
ištraukta ir ištisai aktualizuota galimybe. Potencija visuomet turtinges- 
nė už aktualybę, nes joje glūdi ir kitos neiškeltos galimybės; stebėtojui 
ji duoda daugiau laisvės kreipti dėmesį į vieną arba kitą joje slypintį 
aspektą. Bet, antra vertus, jai trūksta to vieningumo ir vienareikšmio 
tvarkingumo, kuris pasirodo kiekviename atskirame aspekte, nuosekliai 
aktualizuotame pagal tam tikrą apibrėžtą organizuojamąjį principą. Todėl 
gamtos grožis dažniausiai neatitinka tų formalių arba struktūrinių rei- 
kalavimų, kurie keliami meno kūriniams, ir menininkas, atvaizduodamas 

gamtos pateiktą siužetą, apdoroja ir performuoja jį taip, kad jis 
įgytų griežtą vieningumą ir įsakmiausią raiškumą. Iš to galima suprasti, 
kad menas, vienu arba kitu būdu vaizduodamas gamtos reiškinius, tuo 
pačiu moko stebėtoją atrasti gamtoje naujus estetiškai vertingus aspek- 
tus, t. y. Matyti ją tam tikrą stilių sukūrusio menininko akimis. Tokiu 
būdu menas suartina mus su gamta ir pripratina giliau ir pilniau suvokti 
jos grožį. 

Tačiau mes klystume, įei gamtos grožį laikytume žemesniu, neto- 
bulu grožio laipsniu, kuris tiktai paruošia meno grožį, o pats neturi 
savarankiškos vertės. Apžvelgdami visa tai, kam gamtoje priskiriamas 
grožis, mes matome: 1, Gamtos grožio ir meno grožio sritys tiktai iš da- 
lies sutampa. Tikrovėje esama estetinių fenomenų, kurie negali būti 
meno atgaminami atitinkamu būdu; antra vertus, yra meno rūšių, kurios 
nieko neatvaizduoja ir sukuria visiškai naują ir savarankišką formų ir 
objektų pasaulį, neturintį beveik nieko bendro su gamtos reiškiniais 
(pvz., muzikoje, architektūroje). 2. Skirtumas tarp gamtos ir meno gro- 
žio toli gražu nesibaigia tuo, kad pirmajame negryna, neišskleista ir ne- 
diferencijuota forma slypi tie reiškinių ir daiktų aspektai, kurie iškelia- 
mi bei aktualizuojami meno kūriniuose. Šalia to gamtos grožis turi sava- 
rankišką vertę ir pasižymi tokiomis teigiamybėmis, kurios menui (ypač 
vaizduojamajam) yra neprieinamos. 

Pagaliau tenka pastebėti, kad gamtos grožis — kiek gamta priešpa- 
statoma kultūrai, žmogaus veiklos gaminiams —ne visose istorinėse epo- 
chose buvo vienodai suprantamas ir branginamas, ir todėl nevienodai 
atsispindėjo meninėje kūryboje. Svarstyti nurodytus klausimus pradėsi- 
me nuo paskutiniojo, 


3. GAMTOS GROŽIO SUPRATIMAS 
EUROPOS KULTŪROS ISTORIJOJE. 
LAUKINĖS GAMTOS GROŽIS 


Jei nagrinėsime antikinę kultūrą, padariusią lemiamą įtaką Europos me- 
ro raidai, tai rasime, kad senovės graikai gamtos grožį suprato kitoniškai, 
negu mūsų laikais. Jų supratimu, gamtos grožis — tai pirmiausia paties 
žmogaus grožis arba visatos, t. y. kosmoso, grožis, pasireiškiąs visą pa- 
saulį valdančia tvarka bei harmonija, reguliariu ir nekintamu dangaus 
šviesulių judėjimu, periodiniu saulės ir mėnulio tekėjimu ir nusileidimu. 
nuolatine nakties ir dienos kaita, ritmingu visos gamtos mirimu ir atgi- 
mimu. Estetinis momentas sudaro esminį kosmoso požymį (todėl kosmo- 

sas reiškia ne tik sutvarkytą visumą, bet ir papuošalą). Tiesa, šioje sąvo- 
koje iškelta daugiau racionalioji grožio pusė (momentas). Jis gimsta iš 
visatos protingumo, iš Logoso, viešpataujančio pasaulyje ir tvarkančio 
ji pagal savo dėsnius. Tatai bendra antikinės pasaulėžiūros ypatybė, įsi- 
galėjusi dar graikų mitologijoje. Ji suartina ir net tapatina grožį ir do- 
rumą su protingumuų, su Logoso prigimtimi, Atsižvelgiant į panteistini 
graikų religijos, linkusios dievinti visus gamtos reiškinius, pobūdį ir tų- 
rint galvoje nepaprastą šios tautos gabumą menui, galima būtų manyti, 
kad jos dailė ir poezija būtų turėjusios maždaug lygiai atsiliepti į visas 
gamtos grožio apraiškas. Tačiau pasirodo, kad antikos vaizduojamojo 
meno ir poezijos temų sritis gana ribota. Pirmą vietą užima žmogus (jo 
kūno grožis, vikrumas ir grakštumas), paskui eina aplinkos, su kuria jis 
santykiauja, daiktai ir gyvūnai; bet beveik nėra laukinės gamtos vaiz- 
dų bei aprašymų. Žinoma, iš to negalima padaryti išvados, kad senovės 
graikai nebuvo jautrūs gamtos gaivalų didingumui ir žmogaus kultūros 
nepaliestam gamtos grožiui. Antikos poezijoje mes randame daug nu- 
rodymų, liudijančių, kad šioji grožio rūšis nebuvo graikams svetima. 
Vienok poetai dažniausiai tenkinosi trumpa (kad ir labai tikslia) vienų 
arba kitų laukinės gamtos reiškinių charakteristika ir šiais apibūdini- 
mais tesinaudojo poetiniuose palyginimuose, nušviečiančiuose žmogaus 
gyvenimo įvykius arba jo veiksmus ir potyrius, kurie pasižymi panašia 
kaip ir gamtos reiškinių dinamika ir raiškumu. Arba tais atvejais, kai 
patys gamtos reiškiniai pasidaro meninio vaizdavimo tema, jie įdvasi- 
nami (sužmoginami), t. y. aprašomi ne taip, kaip tiesiogiai ir savaran- 
kiškai pasirodo tikrovėje, o apvelkami bruožais ir ypatumais, pasisko- 
lintais iš žmogaus veiklos ir gyvenimo srities. Tiktai helenistiniu laiko- 
tarpiu poezijoje pasirodo smulkesnių gamtos aprašymų, ir peizažas 
įsigali kaip ypatingas tapybos siužetas, bet ir čia jis tėra paveikslo (vaiz- 
duojamos scenos) fonas; dažniausiai tai sodas, t. y. žmogaus paveikta 
ir kultivuota gamta. Be to, ir pats vaizdavimo būdas nenatūralistinis, 
tapytojui nerūpi atvaizduoti gamtą tiksliai su visais jos realiais ypatu- 
mais; jis stilizuoja peizažą, suteikdamas ne tik bendrai kompozicijai, bet 
ir į ją įeinančioms smulkmenoms (objektams) tam tikrą supaprastintą, 
geometrinėms formoms prilygstantį pavidalą. Maždaug panašiu būdu vi- 
duramžiais peizažas buvo traktuojamas Bizantijos ir Vakarų Europos 
tapyboje. Žymus lūžis yra tiktai renesanso laikai, kai žmonės, su- 
sižavėję antikos grožio idealu, iš naujo išmoko branginti kūninį pradą 
ir pradėjo domėtis organine gamtos gyvybe. 

Peizažas užsikariauja tapyboje (Italijoje, Olandijoje) žymią vietą. 
Bet tik XVII ir ypač XVIII a. laukinė gamta pasidaro visai savarankiška 

ir net mėgstamąja tapybos ir poezijos tema. Įsigalėjo nauja kultūros 
srovė, nauja pasaulėžiūra, kurios žymiausi pranašai buvo A. Šeftesberis 
Anglijoje ir Ž. Ž. Ruso Prancūzijoje. Religijos ir dorovės pradmeniu 
jie paskelbė ne protą, kaip tvirtino racionalizmas, o jausmą, simpatiją, 


* suartinančią žmogų su gamta ir leidžiančią jam tiesiog patirti savo gi- 


miningumą su visa organinio ir neorganinio pasaulio gyvybe. Istorinės 
aplinkybės, kurios padėjo išsiskleisti šiam jautrumui gamtos grožiui. — 
įvairios. Zymiausias galima maždaug taip apibūdinti. Renesansas, kaip 
žinoma, — laikotarpis, kai suklestėjo individualizmas. Asmenybė išsi- 
laisvino nuo bažnyčios ir kitų viduramžių autoritetų priežiūros, išsikovo- 
jo savarankiškumą. Žmogus nebebijo būti vienas, dar daugiau, jis net bran- 
gina vienatvę, nes vienatvė įgalina jį susikaupti ir aiškiau įsisąmoninti 
bei nujausti savo vidinio gyvenimo savumą. Tai ne atsiskyrėlio-aske- 
to, niekinančio juntamojo pasaulio vertę ir besistengiančio nutraukti su 
juo bet kokį ryšį, vienatvė; nenutolusi nuo visuomeninių pareigų ir rū- 
pesčių sferos, asmenybė įgyja sugebėjimą netrukdomai pasiduoti kon- 
templiacijai, tiesiog bendrauti su gamta ir giliau patirti savo giminiškų- 
mą su gamtos gyvenimo ritmu ir dinamika. Štai kodėl vienatvėje žmo- 
gus pasidaro jautresnis ir gamtos grožiui, 

Bet gamtos meilę žadina dar kita reikšminga aplinkybė. Žmogus 


pradeda sąmoningai branginti gamtą itin tada, kai gyvenimo būdas ir 
/ buitis atitolina jį nuo jos ir jis nebetenka visų tų gėrybių, kurias jam 


teikė gyvenimas gamtos prieglobstyje. Todėl jautrumas peizažo grožiui 
bręsta ir įsivyrauja ypač miesto gyventojo sieloje. Atmosferos reiškiniai, 
oro pasikeitimai, saulėlydis, debesų pasirodymas ir judėjimas neprimena 
jam, kaip žemdirbiui, praktinių gyvenimo reikalų ir nesukelia minčių 
apie šių reiškinių naudingumą arba kenksmingumą; tas atstumas, kuris 
skiria jo kasdieninį darbą ir gyvenimą nuo gamtos, leidžia jam žiūrėti 
į ją laisvai ir netrukdomai atsidėti įvairių jos apraiškų kontempliacijai. 
Iš šitos „nesuinteresuotos“, vartojant Kanto terminą, kontempliacijos 
(žiūros) gimsta poezija ir tapyba, kurios vaizduoja laukinės gamtos gro- 
ži?0: o gimusios, jos ugdo estetinį skonį, pripratina stebėtoją prie kon- 
templiatyvaus sąmonės nusistatymo gamtos akivaizdoje ir moko atrasti 
joje slypinčias estetines potencijas. Žinoma, mene išugdytas jautrumas 
gamtos grožiui kartu patiria vyraujančio stiliaus įtaką, nes tapytojas 
arba poetas, vaizduodamas peizažą arba kurias kitas gamtos apraiškas, 
visuomet remiasi tam tikru tvarkomuoju principu, t. y. laikosi tam tik- 
ro apibrėžto stiliaus. Pagal įsigalėjusio stiliaus pakraipą ir ypatumus kin- 
ta todėl ir tie gamtos reiškiniai ir aspektai, kurie labiausiai patenkina 

estetinį skonį. Peizažas romantizmo poezijoje ir tapyboje, pavyzdžiui, 
iš esmės skiriasi nuo impresionistinio peizažo antrojoje XIX a. pusėje 
arba nuo rokoko peizažo XVIII amžiuje. 


4. ORGANINIŲ FORMŲ GROŽIS 


Šalia peizažo ir atmosferos reiškinių gamtos grožis dar pasireiškia įvai- 
riausiais organiniais pavidalais. Šiajai grožio rūšiai žmogus itin jautrus, 
nes pirmiausia ji įsikūnija pačiame žmoguje ir paliečia galingiausius jo 
instinktus — lytinį ir visuomeninį polinkius. Todėl žmogaus kūno grožis 
visais laikais buvo vienu žymiausių meno kūrybos motyvų. Bet ir kitos 
organinės lytys patraukia žmogaus dėmesį ir žavi jį savo grakštumu, švel- 
numu, darnumu, galingumu ir t. t.; tai visų pirma tų laukinių ir naminių 
gyvulių pavidalai, kurie vaidina jo (medžiotojo, žemdirbio) gyvenime 
svarbų vaidmenį arba stebina jį savo nepaprastais ypatumais. Susekdamas 
medžioklėje laukinių gyvulių gyvenseną ir elgseną arba prižiūrėdamas na- 
minius gyvulius, žmogus įsižiūri į jų išvaizdą, įsijaučia į jų gyvybinę 
dinamiką ir tuo pačiu išmoksta ne tik praktiškai, bet ir estetiškai įvertinti 
jų kūno stiprumą ir vikrumą, jų judesių grakštumą bei tikslingumą 
ir pan. 

Maždaug tą patį galima pasakyti ir apie organines augalų ir medžių 
formas. Gyvenimo aplinkybės priverčia žmogų stebėti aplinkinę auga- 
liją ir domėtis jos formų bei struktūrų skirtumais ir tinkamumu vienam 
arba kitam praktiniam reikalui (tarp kitko ir papuošimui). Jau anksti, 
primityviajame mene, mes randame gyvulių ir augalų atvaizdus, dažnai 
stebinančius savo tikslumu ir parodančius, kad primityvusis (pirmykš- 
tis) žmogus nepaprastai gerai mokėjo suvokti ir užfiksuoti charakterin- 
gus organinių pavidalų bruožus. 

Kaip galima tiksliau apibrėžti organinių formų grožį, ir koks jo 
santykis su meno vaizduojamuoju grožiu? Mes gvildensime šitą klausi- 
mą, atsižvelgdami pirmiausia į žmogaus grožį, užimantį išimtinę vietą 
tarp visų organinio grožio apraiškų. 

Organinis grožis yra visų pirma substancialus ir savarankiškas, o ne 
tik santykinis, ta prasme, kad priklauso pačiai organinei struktūrai (vi- 
sumai) ir nesiremia organizmo santykiais su aplinka?!. Jis palieka tas 
pats, kad ir kažkoks būtų aplinkinis pasaulis. Priklausydamas organiz- 
' mui, kiek jis sudaro tam tikrą apibrėžtą ir išbaigtą vienybę, organinis 
grožis visuomet yra specifiškas. Jis priskiriamas žmogui arba kuriam 
nors gyvūnui ne tik todėl, kad jo jutiminis pavidalas atitinka bendras 

(„formalias“) estetines sąlygas, bet ypač atsižvelgiant į ypatingą bet kurio 
organizmo prigimtį ir šios prigimties reikšmingumą. Žmogus pasižymi 
specifiniu žmogišku grožiu, arklys — arklišku ir t. t. Žodžiu, organinis 
grožis yra — savo esme — dalykinio pobūdžio; dominantė, apsprendžian- 
ti jo savumą ir uždedanti jam ypatingą antspaudą, yra paties objekto 
(organizmo) dalykinė reikšmė. Toks paaiškinimas, tiesa, neapsprendžia 
ištisai organinio grožio problemos, nes kyla klausimas: kaip reikia su- 
prasti kiekvieno organizmo specifinę dalykinę reikšmę? Kai dėl žmo- 
gaus grožio, tai čia klausimas tampa dar painesnis: ar jis apsiriboja 
grynai organine žmogaus prigimtimi? ar į jį kaip neatskiriamas mo- 
mentas neįeina ir tam tikri dvasiniai požymiai? 


5. ŽMOGAUS GROŽIS. JO IDEALAS 


Šioji problema buvo iškelta ir smulkiau išnagrinėta E. Kanto. Jis mėgina 
atsakyti į ją savo teorija apie žmogaus grožio idealą. Šito idealo turinys, 
pasak Kanto, apsprendžiamas dviejų momentų. Pirmas yra tai, ką Kan- 
tas vadina normalumo idėja (Normalidee), būtent, visuma tų specifinių 
bruožų arba požymių, kurie charakterizuoja jutiminę normalaus (ne 
luošo) organizmo išvaizdą, kitaip sakant, bendrąjį arba vidutinį organiz- 
mo tipą. Šio tipo idėja remiasi empiriniu apibendrinimu, nustatančių, 
kokia paprastai arba dažniausiai yra bendra vieno organinio tipo kū- 
ninė sąranga, koks jo vidutinis ūgis, kokios kūno narių proporcijos bei 
santykiai ir t. t. Tačiau normalumas (vidurkis) nurodyta prasme sudaro 
tik būliną, bet dar nepakankamą grožio idealo sąlygą. Žmogaus esmė 
(jo dalykinė reikšmė) neapsiriboja jo organizmu; jis, be to, yra dorovinė 
asmenybė, dorovinių pradmenų turėtojas ir vykdytojas. Todėl grožis 
gali būti taikomas tiktai tam normaliam žmogaus pavidalui, kuriuo pasi- 
reiškia jo dorovinis pašaukimas. 

Šis Kanto nustatytas grožio idealo apibūdinimas, kad ir nepakanka- 
mas, vis dėlto duoda svarbių nurodymų, kaip galima būtų tiksliau nusa- 
kyti nagrinėjamąją sąvoką. Iš tikrųjų, labiau įsigilinkime į Kanto defi- 
niciją. Normalumo idėja nustato tą normą, kurią turi atitikti sveikas, 
gebąs gyventi organizmas; jam neturi trūkti nė vieno gyvybei reikalingo 
organo arba nario, ir visos jo dalys turi būti taip suderintos, kad kiek- 
viena galėtų netrukdomai atlikti jai paskirtą funkciją. Šita dinaminė 
atskirų dalių pusiausvyra ir darnumas tam tikru laipsniu atsispindi ir 
organizmo išorinėje išvaizdoje; ji apsprendžia bendrą jo struktūrą ir 
tam tikras jo narių arba dalių proporcijas ir formas. Tačiau šitos „nor- 

malios“ proporcijos ir formos, kaip rodo patyrimas, nėra griežiai api- 
brėžtos. Įvairiose žmonių rasėse ir tipuose jos svyruoja tam tikrose, gana 
plačiose ribose, ir grynai biologiniu atžvilgiu negalima tvirtinti, kad vie- 
nos proporcijos arba formos, apskritai imant, esančios tinkamesnės, 
tikslingesnės už kitas (pvz., kojų ir rankų ilgumas arba galvos didumas, 
palyginti su viso kūno ūgiu; nosies, burnos forma). Vienok estetiniu 
požiūriu šios proporcijos ir formos nėra vienodos vertės, ir žmogus, ku- 
rio estetinis skonis bent kiek išlavintas, nesvyruodamas duoda pirme- 
nybę vieniems tipams prieš kitus. Kuo gi pagrįstas toks estetinio vertini- 
mo skirtumas? Aišku, kad tai negali būti vidurkis, nes gražiausiu pri- 
pažįstamas toli gražu ne tas tipas, kuris tikrovėje pasitaiko dažniausiai. 
Vadinasi, vertinant žmogaus grožį, be normalumo ir vidurkio, veikia 
dar kitas kriterijus, nekyląs iš paprasto empirinio apibendrinimo ir ne- 
sutampąs su kiekybiniu vidurkiu. Tai — atrankos kriterijus, kuris pir- 
miausia atsižvelgia į tiesioginį jutiminių formų (struktūrų) darnumą ir 
raiškumą, nepaisydamas dalykinės jų reikšmės (prisiminkime tai, kas 
buvo pasakyta apie tiesios nosies formą antikos statulose). Todėl grožio 
idealu gali būti pripažintas tiktai toks žmogaus tipas, kuris atitinka juti- 
minio darnumo ir ekspresyvumo reikalavimus (anksčiau nurodyta 
prasme). 

Žinoma, iš to negalima spręsti, kad yra tiktai vienas grožio idealas, 
būtent, kad tiktai tam tikras apibrėžtas kūno narių proporcingumas ir 
tik vienas apibrėžtas jų formų derinys patenkina išlavinto estetinio sko- 
nio reikalavimus. Grožio įkūnijimo galimybių esti daug; jos kitėja pa- 
gal amžių, lytį, pagal rasių ir tautų ypatumus ir net pagal tipus tos 
pačios rasės arba tautos ribose. Tiesa, renesanso laikais įsivyravo nuo- 
monė, kad tiktai antikinės skulptūros sukurtas tipas esąs vienintelis tik- 
ras grožio idealas, ir šioji nuomonė viešpatavo Europos šviesuomenėje 
iki paskutiniųjų laikų. Tačiau tokia pažiūra yra vienašališka ir negali 
būti pakankamai pamatuota. Smulkiau susipažinę su kitų kontinentų ir 
rasių kultūromis ir įsigilinę į ypatingą jų struktūrą bei gyvenimo būdą, 
mes dabar žinome, kad Vakarų Europos kultūra nėra vienintelė vertinga 
kultūros forma, kad esama ir kitų žymių kultūrų, sukūrusių savo ypa- 
tingas vertybes, kurias Europos tautos nėra tiek pat iškėlusios. Tatai 
liečia ir meno sritį. Mes dabar šiek tiek pramokome teisingai vertinti 
kinų, indų arba negrų meną (pvz., tapybą, skulptūrą, ornamentiką, poe- 
ziją), jo savotiškas teigiamybes ir turime pripažinti, kad ir visų šių tau- 
tų tipuose gali būti įkūnytas ypatingas grožis ir kad geltonoji, juodoji 
ir įAudanoj) rasės turi savąjį grožio idealą 32 

Tiesa, šie įvairūs grožio tipai nesiremia išimtinai formaliu jutiminio 
pavidalo darnumu ir raiškumu; jie taip pat apsprendžiami to, kaip su- 
prantama dalykinė žmogaus išvaizdos reikšmė. Šio grožio momento 
reikšmei išaiškinti dabar panagrinėkime tolesnį Kanto tvirtinimą, pagal 
kurį antroji konstitutyvi grožio idealo sąlyga esanti žmogaus dorovinė 
"prigimtis (paskirtis). Tai gali būti dvejopai suprantama — siauresne ir 
:platesne prasme. Pirmuoju atveju grožis yra ne kas kita, kaip žmogaus 
"dorovingumo išraiška. Kitaip sakant, jis subordinuojamas moraliniam 
gėriui (dorumui) ir tuo pačiu nustoja savarankiškos vertybės reikšmės. 
Jo uždavinys — tarnauti dorovės tikslams, t. y. suteikti jai tą jutiminį 
pavidalą, kuriuo dorumas gali tiesiog ir netrukdomai reikštis. Toks po- 
žiūris, suartinas ir net tapatinąs grožį su dorumu, įsigalėjo senovės filo- 
sofijoje (itin platonizme ir neoplatonizme), bet ir vėliau, viduramžiais ir 
naujaisiais laikais, turėjo daug šalininkų. Be abejo, jis atitinka ir Kanto 

filosofijos pakraipą, nes moralinis rigorizmas, kurio kupina Kanto pa- 
saulėžiūra, kliudė jam šalia dorumo pripažinti kitas autonomines ver- 
tybes. Vienok toks grožio idealo supratimas nesuderinamas nei su tikra 
dalykų padėtimi, nei su pačios Kanto estetikos pagrindais. Tie požymiai, 
kurie, pagal jo teoriją, apsprendžia ypatingą grožio prigimtį, visiškai 
nepriklauso nuo dorovės pradmenų (žr. IX skyriaus 4 poskyrį, kur trum- 
pai išdėstyta Kanto estetikos teorija). Ir pripažindamas grožio idealą do- 
rumo išvestine, Kantas žymiai nukrypsta nuo jo autonominės estetikos 
nubrėžto kelio. Grožyje, be abejo, gali atsispindėti tarp kitko ir dorovi- 
nis žmogaus nusistatymas, bet ryšys tarp dorovingumo ir juntamojo gro- 
žio nėra būtinas, Tačiau, interpretuojant Kanto teoriją kiek plačiau, ne- 
galima neigti, kad ji turi tam tikrą realų pamatą, nes žmogaus išorinėje 
išvaizdoje iš tikro šiek tiek pasireiškia jo dorovinė potencija, jo sugebė- 
jimas elgtis dorai arba nedorai. Žmogus pasirodo mums esąs iš prigim- 
ties dorovinė asmenybė, su kuria galima santykiauti (bendrauti) tiktai 
tam tikrų moralinių normų arba papročių ribose. Todėl šitas dorovinis 
potencialumas esminiu momentu įeina ir į žmogaus pavidalo dalykinę 
reikšmę, o kadangi kaip tik dalykinei reikšmei priklauso grožio idealo 
dominantės vaidmuo, tai toks potencialumas įeina ir į bendrą šio pasta- 
rojo (grožio idealo) struktūrą. Šia prasme Kanto teorija gali būti patei- 
sinta, Svarbiausias jos trūkumas tas, kad ji per siaurai apibrėžia grožio 
idealą ir priskiria dorovingumui išskirtinį vaidmenį, tuo tarpu iš tikro 
dalykinė žmogaus išvaizdos reikšmė aprėpia vienodai visus jo orga- 
ninius ir psichinius sugebėjimus ir tiktai šių sugebėjimų visumos pasi- 
reiškimas suteikia tajai išvaizdai tikro žmogiškumo antspaudą. Pamatinį 
sluoksnį sudaro grynai fizinės (medžiaginės) savybės (medžiagos masė, 

struktūra), jomis grindžiamos organinės kūno ypatybės, ir tiktai pastaro- 
sioms tarpininkaujant, ypač veido bruožuose, atsispindi ir psichinės (dva- 
sinės) potencijos. Todėl veido forma, kontūrai ir išraiška žmogaus gro- 
žiui įgauna sprendžiamąją reikšmę. Taigi ir grožio idealas savo bendra 
sąranga nesiskiria nuo bet kokio kito grožio, kur dominantės vaidmenį 
vaidina objekto dalykinė reikšmė. 

Tai, kas buvo pasakyta apie žmogaus grožį, gali būti — mutatis mu- 
tandis — pritaikyta ir kitų gyvūnų organizmų grožiui paaiškinti. Ir čia 
dalykinei reikšmei priklauso dominantės vaidmuo. Skirtumas tėra vien 
tas, kad gyvuliuose dalykinė reikšmė apsprendžiama tiktai tų veiksnių 
arba momentų, kurie turi grynai biologinį pobūdį, nes gyvulių, net ir 
aukštesniųjų, sugebėjimai (atmintis, intelektas) tarnauja tik gyvybiniams 
poreikiams. Bet ir šioje srityje grožis jokiu būdų negali būti suvestas 
į normalumą (vidurkį), ypač turint galvoje aukštesniuosius gyvulius. Tai 
liudija tarp kitko grynosios veislės sąvoka (idėja). Mes ypač vertiname 
grynos veislės arklius, šunis ir kitus gyvulius ne tik dėl jų naudingumo, 
bet ir dėl ypatingo jų grožio, dėl savotiško jų išvaizdos darnumo ir 
raiškumo. Naujų gyvulių rūšių ugdymas siekia ne tik praktinės naudos, 
bet dažnai remiasi ir estetiniais sumetimais. 

Išsiskleisdamas neribotu gyvybinių formų įvairumu, organinis grožis 
gali būti statinis ir kinetinis (harmoninga pavidalo, kontūrų vienybė, 
judesių grakštumas bei švelnumas ir t. t.). Svarbu pažymėti, kad vidinė 
struktūra tų aspektų, kuriais pasirodo organinis grožis, toli gražu ne- 
vienoda. Juo aukštesnis išsivystymo atžvilgiu gyvulys, juo artimesnė 
mums jo psichofizinė organizacija, juo suprantamesnė jo elgsena ir gy- 
vensena — tuo svarbesnį vaidmenį grožio suvokime vaidins to gyvulio 
dalykinė reikšmė. Žemesniuosiuose gyvūnuose (žuvyse, vabzdžiuose 
ir kt.) ir augaluose dalykinė reikšmė nustoja savo turiningumo ir reikš- 
mingumo, ji baigiasi neryškiu ir nediferencijuotu organinės gyvybės 
suvokimu, ir tada grožio struktūroje dominantės vaidmuo pereina pačiai 
(nedalykinei) jutiminei formai, arba sąrangai ?3. 

Grožio idealų įvairumas ir istorinis keitimasis, taip pat kaip ir meno 
stilių kaitaliojimasis, visai nereiškia šių idealų arba stilių reliatyvumo 
ia prasme, kad jie galioja ir turi estetinę vertę tiktai tam tikrai apibrėž- 
tai epochai, tautai, kultūrai ir t. t. Jei taip būtų, mes, dabartinės Europos 
kultūros žmonės, nesugebėtume gėrėtis, pavyzdžiui, senovės egiptiečių 
arba kinų grožio idealu, nes šių tautų ir kultūrų pasaulėžiūra ir dvasinis 
gyvenimas yra mums savo esme svetimi. Tas faktas, kad kiekvieno gro- 
žio idealo arba stiliaus pasirodymas priklauso nuo tam tikrų istorinių 
aplinkybių, liudija tiktai, kad tas grožio aspektas, kuriam atstovauja 

duotasis idealas arba stilius, savo kilmės atžvilgiu neatskiriamai susijęs 
su atitinkamos kultūros prigimtimi. Bet šitas istorinis stiliaus arba grožio 
idealo sąlygotumas nė kiek neprieštarauja jų neistorinei, nereliatyviai 
(absoliučiai) estetinei vertei. 

Pagaliau dar pažymėsime, kad objekto dalykinės reikšmės nereikia 
painioti su objekto logine sąvoka, Dalykinė reikšmė priklauso ikimoks- 
liniam pažinimui ir mūsų suvokiama intuityviai (tiesioginiu būdu). Apie 
tai, kiek ji suvokiama vieno arba kito žmogaus, mes sprendžiame iš to, 
kaip jis elgiasi su duotuoju objektu ir kiek šis elgimasis atitinka ypa- 
tingą objekto prigimti. Objekto sąvoka atsiranda tiktai įsisąmoninant ir 
logiškai apibrėžiant dalykinės reikšmės turinį. Ir todėl dalykinė reikš- 
mė — kaip praktiniame gyvenime, taip ir estetinėje kontempliacijoje, 
ir meninėje kūryboje — suprantama visiškai nepriklausomai nuo jos 10- 
ginio užfiksavimo tiksliai apibrėžtomis sąvokomis. 


6. ORGANINIS GROŽIS IR LYTINIS INSTINKTAS 


Žmogaus gyvenimo jautrumas organiniam ir ypač žmogiškam grožiui, 
be abejo, susijęs su lytiniu instinktu, Tos ypatybės, kuriomis pasižymi 
vyro arba moters grožis, priklauso prie išorinių požymių, žadinančių tąjį 
instinktą ir patraukiančių priešingos lyties individus. Iš to kai kurių so- 
ciologų ir estetikų buvo padaryta išvada, kad apskritai organinio grožio 
idėja esanti seksualinės kilmės ir kad visos jo apraiškos atliekančios tik 
lytinio jaudiklio funkciją. Jau Darvinas yra nurodęs, kad gyvulių grožis 
(jų skaidrios spalvos, išorinės apdangos papuošalai, paukščių plunksnos 
ir kt.) turi didelę svarbą vadinamajai lytinei atrankai. Šitas įgimtas pa- 
linkimas duoti pirmenybę gražiesiems priešingos lyties individams žmo- 
guje tampa sąmoningas ir tokiu būdu įgauna dar didesnį intensyvumą. 
Todėl galima manyti, sako Darvino pasekėjai, kad lytinis instinktas yra 
ir meno kūrybos pamatas. 

Šitos teorijos, aiškinančios meno kilmę iš lytinio instinkto, mes pla- 
čiau nenagrinėsime. Mums rūpi tiktai klausimas, ar organinio grožio sąry- 
šis su seksualinių instinktu leidžia mums giliau suprasti žmogaus idealiojo 
grožio esmę. Net pripažinus, jog tam tikros organizmų formos ir ypaty- 
bės, atrodančios mums gražios, veikia lytinę atranką, negalima tvirtinti, 
kad gyvuliai iš tikro suvokia šį grožį. Tai būtų neleistinas antropomor- 
tizmas, priskiriąs gyvuliams tokį kontempliatyvų nusistatytmą, kuris te- 
prieinamas vien žmogaus sąmonei. Bet ir kalbant tiktai apie žmogų, būtų 
klaidinga manyti, jog organinis grožis galįs būti ištisai išvestas iš lytinio 

instinkto tendencijų. Lytinis instinktas, taip pat kaip ir kiekvienas kitas 
instinktas, verčia organizmą veikli ir nenurimti, kol jo poreikis nebus 
patenkintas. Tiktai sąmonei šiek tiek atsipalaidavus nuo instinkto spyri- 
mo ir pripratus jį valdyti bei sulaikyti, gali atsirasti tas kontempliatyvus 
nusistatymas, kuriuo grindžiama grožio žiūra. Tai nereiškia, kad kon- 
templiacija yra visiškai atitrūkusi nuo instinkto. Ji gauna impulsą iš įn- 
stinkto, bet gavusi sustabdo motorinę reakciją ir atsideda regimajam ob- 
jektui. Juo labiau išlavėjęs ir išsidiferencijavęs jautrumas organiniam 
grožiui, tuo savarankiškesnis jis pasidaro, tuo labiau silpsta tiesioginis 
jo ryšys su lytiniu instinktu. Tai galima matyti ir iš to, kad grožio ir 
seksualinio patrauklumo (sex appeal) kriterijai dažnai nesutampa ir ly- 
tinėje atrankoje dažnai pirmenybė duodama ne tam individui, kurį este- 
tinis skonis pripažįsta gražiausiu. 

Kadangi lytinis instinktas yra vienas iš svarbiausių Žmogaus gyve- 
nimo veiksnių, tai aišku, kad tam tikras seksualinis momentas turi įeiti 
ir į žmogaus kūninio grožio dalykinę reikšmę. Vienok iš šio fakto neiš- 
plaukia, kad lytiniam momentui visuomet priklauso svarbiausias vaidmuo 
ir kad jis vienas apsprendžia ypatingą organinio grožio prigimtį. 


7. GROŽIS IR BIAURUMAS. JŲ SANTYKIS MENE 


Gamtos ir ypač organinio grožio analizė įgalina mus kritiškai įvertinti 
tas estetikos teorijas, kurios griežtai skiria natūralųjį ir meninį grožį 
arba net visai šalina grožio sąvoką iš meno teorijos. Šios teorijos remiasi 
pirmiausia tuo faktu, kad grožio priešingybė yra biaurumas. Jei meno 
objektas būtų grožis, tai, sako, menas neturėtų ir negalėtų vaizduoti nie- 
ko, kas nebūtų gražu. Bet iš tikro mes matome, kad vaizduojamieji menai 
ir poezija toli gražu nevengia negražių ir net biaurių siužetų. Taip pat 
ir muzika perdėm vartoja disonansus, t. y. tokius tonų derinius, kurie 
skamba neharmoningai ir daro ausiai nemalonų įspūdį. Vadinasi, į meno 
sferą kartu su grožiu įeina ir jo priešingybė — biaurumas; ir biaurumas 
tokiu pat būdu suderinamas su meno kūryba, kaip ir grožis. Iš to aiškė- 
ja, pagal nurodytas teorijas, kad meno kuriamos specifinės estetinės ver- 
tybės savo esme neturinčios nieko bendro su šituo priešingumu; jos esan- 
čios vienodai abejingos ir grožiui, ir biaurumui. Be to, sako, jei meno 
grožis arba meno vertybės nieku nesiskirtų nuo natūraliojo grožio, tai 
menas turėtų būti grynai imitatyvinio pobūdžio; jo uždavinys būtų kuo 
griežčiausiai sekti gamtos pavyzdžiu. Bet iš tikro taip nėra. Menas nie- 
kuomet nesitenkina gamtoje pastebėto grožio atvaizdavimu ir net tais 

atvejais, kai pasirenka siužetu natūralųjį grožį, taiko jam vieną ar kitą 
stilizavimo būdą, t. y. pakeičia jį pagal savo autonomines estetines nor- 
mas. Ar tokiu atveju netenka pripažinti, kad estetikos objektu, jei ji visų 
pirma yra meno teorija, negali būti grožis ir kad ji turi domėtis tiktai to- 
mis vertybėmis, kurias sukuria meninė kūryba? O jeigu mes apribosime 
estetiką grožio siera, tai ją reikės griežtai atskirti nuo meno teorijos, 
Atsižvelgiant į šiuos samprotavimus, mums tenka dar smulkiau pasvars- 
tyti klausimą: ar galima grožį laikyti vieninteliu estetikos objektu, o jei 
galima, tai kokia prasme? Šitas klausimas jokiu būdu nėra grynai termi- 
nologinis ir negali būti sprendžiamas, atskiriant natūralųjį groži nuo 
meninio grožio ir išimant šį pastarąjį iš estetikos kompetencijos. Jis pa- 
liečia pačią estetikos esmę. Turi būti išaiškinta, ar gamtos ir meno gro- 
žis yra giminingi iš prigimties, ar, atvirkščiai, jiems bendras tiktai gro- 
žio terminas (pavadinimas)? Pirmuoju atveju reikia parodyti, kad šitam 
giminingumui neprieštarauja meno sugebėjimas ir biaurumą įtraukti į sa- 
vo kūrybos sferą. Antruoju atveju negalima apeiti klausimo, iš kur kilo 
iliuzija, suartinanti arba net tapatinanti gamtos ir meno grožį, ir kaip 
toji iliuzija galėjo įsivyrauti meno klestėjimo epochose. 
Žmogaus grožis buvo centrinė antikos vaizduojamojo meno tema, jo 
pastangos buvo pirmiausia nukreiptos į vieną tikslą: surasti ir įkūnyti 
skulptūros ir tapybos kūriniuose grožio idealą, idealines žmogaus kūno 
formas. Panašiu būdu į meno uždavinį žiūrėjo ir renesanso tapytojai bei 
skulptoriai, kurie ėjo senovės klasicizmo pėdomis. Bet ir vėliau, kiekvie- 
ną kartą, kai atgyja antikinės dailės tradicijos, menininkai iš naujo grįž- 
ta prie žmogaus grožio temos, Ir jei nuo baroko laikų (ir ypač XIX a.) 
Vakarų Europos tapyba žymiai nukrypo nuo antikos nubrėžto kelio, tai 
šitas faktas, žinoma, nė kiek nenuvertina to, ką klasikinis menas buvo 
pasiekęs, ir visiškai nereiškia jo tendencijų klaidingumo. Tačiau iš to, 
kas buvo pasakyta, jau galima matyti, kad šita pažiūra, kuri natūralųjį 
grožį priešpastato meniniam grožiui, neturi objektyvaus pamato. Anali- 
zuojant pasirodo, kad natūraliojo grožio prigimtyje glūdi tie patys prad- 
menys, kaip ir meniniame grožyje, ir todėl tenka pripažinti, kad organi- 
nis grožis (vadinasi, ir Žmogaus grožis) tėra ypatinga rūšis tos grožio 
idėjos, kuria remiasi ir meno kūryba. Keblumas kyla vien dėl to, kad 
grožio sąvoka vartojama nevienodai,— čia siauresne, čia platesne pras- 
me, Iš tikrųjų natūraliai gražiais mes paprastai vadiname tokius objektus, 
kurie mums pasirodo kaip tam tikra savarankiška vienybė, galinti egzis- 
tuoti ir už meno ribų. Be to, grožio determinacija jiems taikoma, atsi- 
žvelgiant į dalykinę reikšmę. Vadinasi, šiais atvejais grožis suprantamas 
siauresne prasme, kuri apribojama, iš vienos pusės, objekto prigimties 

(savarankiško egzistavimo tikrovėje), iš antros — jį apsprendžiančios do- 
minantės (jo dalykinės reikšmės). Bet greta šitos grožio rūšies galimos 
ir kitos rūšys, besiskiriančios arba tais objektais, kuriuose jos įsikūnija, 
arba jas valdančiomis dominantėmis. Ir menui visi šie grožio pasireiški- 
mai yra vienodos vertės. Todėl ir estetikoje, gvildenančioje grožio prad- 
menis, jis suprantamas platesne prasme. Bet paprastai kasdieniniame gy- 
venime žmogui pirmiausia krinta į akis natūralusis grožis ir apskritai 
grožis, susijęs su dalykine objekto reikšme, nes įprastam (praktiniam) 
sąmonės nusistatymui artimiausias yra tas daiktų ir fenomenų aspektas, 
kuris parodo, ką jie reiškia arba gali reikšti žmogui pačioje tikrovėje. 
Štai kodėl natūralusis grožis ir apskritai dalykinis grožis paprastai išski- 
riamas ir pripažįstamas grožiu tiksliąja žodžio prasme. 

Dabar belieka išsiaiškinti klausimą: kokiu būdu menas gali vaizduoti 
biaurius daiktus, jei jo uždavinys yra kurti estetines vertybes, o estetinės 
vertybės sutampa su grožiu? Biaurumas yra grožio neigimas arba grožio 
stoka. Jis tesireiškia ten, kur galėtų būti grožis arba kur mes tikimės 
jį sutikti. Tiesa, kadangi grožis glūdi juntamojoje pasaulio prigimtyje, 
tai beveik kiekviename jutiminiame reiškinyje slypi vienas arba kitas 
„gražus“ aspektas. Vienok šitas aspektas turi būti atrastas, pastebėtas; 
o pastebėti jį — tai suvokti jo vidinę sąrangą, jį apsprendžiančių kom- 
ponentų santykius ir aspekto vienybę valdančias dominantes. Vadinasi, 
grožis gali būti priskiriamas daiktui tiktai atsižvelgiant į vieną arba kitą 
struktūrinį jo aspektą. Šita grožio priklausomybė nuo suvokiamo aspekto 
ir jo struktūros vienodai liečia ir grožio priešingybę — biaurumą. Ir nei- 
giamai daiktas gali būti vertinamas vien turint galvoje tam tikrą api- 
brėžtą jo aspektą. Jis negražus (biaurus), jei organizuojamasis pradmuo, 
kuris tvarko komponentų savitarpio santykius, neišlaikytas ir nesuveda 
elementų (dalių) įvairumo į vieną raiškią visumą. Todėl sprendžiant apie 
estetinę meno kūrinio vertę, tenka visų pirma surasti tą siužeto aspektą, 
kurį menininkas sumanė atvaizduoti (užfiksuoti) savo kūrinyje. Nesura- 
dus jo, nyksta ir pats estetinio vertinimo kriterijus. Kiekvieną raiškų 
aspektą atitinka ir ypatingas konkretus grožio arba biaurumo kriterijus. 

Iš to aiškėja, kad absoliučią reikšmę grožis ir biaurumas įgauna tik- 
tai tam tikro apibrėžto aspekto rėmuose. Keičiant aspektą, turi kisti ir 
vertinimo kriterijus arba požiūris. Tai, kas netinka vienam aspektui, gali 
tikti kitam, t. y. tapti momentu arba veiksniu, ne tik slopinančiu, bet 
ir stiprinančiu estetinį objekto ekspresyvumą. Tokiu būdu mene biau- 
rumas gali būti panaudotas kaip priemonė estetiniam įspūdžiui sukelti, 
bet niekuomet jis nepasidaro meninės kūrybos tikslu. Ir todėl tas kom- 
pozicijos planas arba ta jos dalis, kur pasireiškia biaurumas, negali būti 

pagrindiniu meno kūrinio momentu. Tie atvejai, kur grožio priešingybė 
atlieka estetinę funkciją, yra labai įvairūs, Jei, pavyzdžiui, tapytojas 
vaizduoja negražų žmogų, tai toks siužeto parinkimas gali būti motyvuo- 
tas tuo, kad dalykinės dominantės vaidmenį jis paskyrė ne organiniam 
grožiui, bet kurioms nors kitoms raiškioms veido ar figūros ypatybėms, 
kurios arba apibūdina rasės, tautos, luomo tipą, arba itin įsakmiai išreiš- 
kia individualų žmogaus būdą arba tam tikrą vidinę jo būseną (gud- 
rumą, žiaurumą, geidulingumą, pyktį, pavydą, džiaugsmą, nusivylimą 
ir pan.). Grožio stoka čia gali būti esminiu veiksniu, prisidedančiu prie 
visos figūros ekspresyvumo. Bet būna ir tokių atvejų, kai kompoziciją 
valdo ne dalykinė figūros reikšmė, o kiti nedalykiniai komponentai, pa- 
vyzdžiui, kai tapytojui rūpi ne paties kūno darnumas, o nepaprastas 
spalvų derinys arba šviesos ir šešėlių žaidimas, atsirandąs tam tikromis 
apšvietimo aplinkybėmis kūno paviršiuje. Todėl suprantama, kad tie me- 
nininkai, kuriems svarbiausias dalykas iškelti dorojamos medžiagos arba 
vartojamų techninių bei vaizdavimo priemonių vertybes ir raiškumą, 
dažnai būna abejingi natūraliajam siužeto grožiui arba net vengia jo, 
bijodami, kad jis nustelbs ir nuslopins grynai „formalų“, nedalykinį kom- 
pozicijos grožį. Pagaliau sudėtingoje meninėje kompozicijoje gali būti 
ir tokių dalių arba elementų, kurie, atskirai imami, estetiniu atžvilgiu 
yra neutralūs arba net neigiamos vertės, bet kurie vis dėlto priklauso 
vidinei kompozicijos sąrangai bei dinamikai. Jie atsveriami kitų dalių 
arba elementų ir taip su jais suderinti, jog sukuriama jų visuma įgauna 
itin įtaigų darnumą ir raiškumą. Tokią estetinę funkciją tam tikros kom- 
pozicijos ribose vienodai gali atlikti ir dalykinė (siužetinė) ir nedalykinė 
negrožybė: muzikoje —tonų disonansai, tapyboje — spalvų bei linijų 
raižumas, atskirų "figūrų biaurumas, poezijoje — žodžių atžarumas arba 
metaforos, vaizduojančios šiurpulingus žmones, veiksmus, įvykius ir pan. 
Ir čia pasirodo, kad kontrastas yra viena iš veiksmingiausių estetinės dina- 
mikos priemonių. Įvesdamas grožio priešingybę į savo veikimo sferą, me- 
nas nepaprastai išplečia ir pagilina kūrybines galimybes. Aiškiausiai tai 
liudija muzikos raida. Iškalbingas šio meno klestėjimas naujausiais laikais 
(pradedant nuo XVI-XVII a.) nebūtų buvęs įmanomas, jei kompozitoriai 
nebūtų išdrįsę kaskart daugiau plėtoti leistinų sąskambių (akordų) ribas 
ir naudotis net raižiausiais disonansais kaip muzikos raiškumo priemone. 
Bet ta pačia linkme rutuliojasi ir kiti menai (tapyba, poezija ir kt.). 
Komponavimo būdams diferencijuojantis ir skleidžiantis, tai, kas anks- 
čiau buvo neigiamai vertinama ir likdavo už meno ribų, dabar įgy- 
ja teigiamą reikšmę ir panaudojama naujoms estetinėms vertybėms su- 
kurti. Šitame procese reiškiasi savotiška grožio dialektika. Grožis gali 

laisvai skleistis bei vystytis tik paneigdamas save, t. y. peržengdamas tą 
ribą, kuri jį skiria nuo negrožio. Bet tai nereiškia, kad toji riba visiškai 
išdildoma. Grožio ir biaurumo priešingumas jokiu būdu nenustoja griež- 
tumo; jis pasidaro tiktai reliatyvus ir kintamas ne ta kiekybine prasme, 
kad biaurumas tereikštų žemesnį grožio laipsnį, o ta prasme, kad grožis 
pasijungia priešingybę, ima ją savo valdžion ir paverčia savo paties 
elementu arba dalimi. Tokiu būdu iš grožio paneigimo ir susijungimo sų 
negrožiu gimsta aukštesnė ir turtingesnė grožio lytis. Ką tai reiškia, aiš- 
kinant meno vaidmenį kultūros gyvenime, pamatysime vėliau. 

Suglaudus mūsų analizę, galima sakyti: biaurumo, arba negražumo, 
sąvoka vartojama dvejopai —absoliučia ir reliatyvia prasme. Pirmuoju 
atveju ji taikoma tiems objektams, kurie turėtų būti gražūs, bet grožio 
neturi, vadinasi, kurie palieka už grožio srities ribų. Antruoju atveju ji 
žymi tokias negrožybes, kurios, būdamos tam tikros visumos (kompozi- 
cijos) dalimis arba momentais, drauge su kitais elementais arba momen- 
tais sudaro ir apsprendžia estetinę šios visumos vertę. Šis skirtumas ne 
sutampa, o susikryžiuoja su skirtumu tarp biaurumo gamtos ir meno 
srityje. 


8. GAMTOS GROŽIO SAVITUMAS 


A. GAMTA — GROŽIO POTENCIJA 


Tiksliau apibrėžę grožio ir jo priešingybės prasmę, grįžkime dabar prie 
natūraliojo (gamtos) grožio nagrinėjimo. Mes matome: struktūros atžvil- 
giu nėra esminio kokybinio skirtumo tarp natūraliojo ir meninio grožio. 
Gamta (organinė ir neorganinė) — visų estetinių vertybių šaltinis bei 
potencija; ir ne tik pasyvi potencija, suteikianti menininkui žalią, este- 
tiniam formavimui tinkamą medžiagą, bet ir aktyvi potencija, kuri pati 
sudaro neribotą estetinių formų ir struktūrų įvairumą. Išskyrus muziką 
ir architektūrą, visos kitos meno šakos vaizduoja tai, kas gali atsirasti 
vienu arba kitu būdu gamtoje, arba mažų mažiausia jų kūryba remiasi 
tais duomenimis, kuriuos menininkai randa ir stebi aplinkiniame pasau- 
lyje. Štai kodėl tūlas dailininkas laikosi natūralistinės pažiūros į meną. 
Nusimanydamas, kad jo kūryba maitinama juntamojo pasaulio reiškinių, 
jis pripažįsta gamtą savo vadovu bei mokytoju, Kas mokąs matyti ir ste- 
bėti, tas mokąs ir kurti. Jis atgaminąs vien tai, ką yra atradęs ir suvo- 
kęs gamtoje. Antra vertus, kiti menininkai tvirtina, jog gamta jiems 
nieko neduoda; jiems rūpį tiktai įkūnyti jutiminėje medžiagoje tuos 

vidinius vaizdinius, kurie kyla iš jų sielos gelmių. Iš dalies toks nuomonių 
priešingumas priklauso nuo stilistinių pakraipų skirtumo: daiktų ir reiš- 
kinių aspektas, atgaminamas meno kūriniuose, gali būti artimesnis tik- 
rovei arba ne taip artimas ir net tolimas jai, t. y. tam aplinkinio pasaulio 
vaizdui, kuris viešpatauja realiame mūsų gyvenime. Sprendžiamąją 
reikšmę čia turi menininko individualybė, jo temperamentas ir bendra 
kūrimo būdų linkmė: ar jam pirmiausia rūpi atvaizduoti objektyvią pa- 
ties daikto prigimtį, ar surasti tinkamiausią išraišką savo subjektyviems, 
gamtos sukeltiems įspūdžiams (objektyvioji ir subjektyvioji linkmė meno 
kūryboje). Bet iš esmės abi minėtosios pažiūros teisingos ir nušviečia tą 
pačią dalykų padėtį iš priešingų pusių: pirmoji pabrėžia meno kūrybos 
priklausomybę nuo gamtos ir estetinį gamtos potencialumą (pasyvia ir 
aktyvia prasme), antroji iškelia kūrybinio proceso savaimingumą, jo su- 
gebėjimą atrinkti tinkamą aspektą, aktualizuoti ypatingą jo raiškumą 
ir suteikti jam savarankišką egzistavimą. 


B. GAMTOS GROŽIO REALUMAS 


Tačiau, jei gamtos grožis ir valdomas tų pačių pradmenų, kuriais pagrįs- 
tas meno grožis, jo sukeliamas įspūdis pasižymi tam tikru savitumu, ku- 
rio mes nerandame meno kūriniuose. Ir šitas įspūdžio savitumas turi ob- 
jektyvų pamatą. Iš tikrųjų, jei gamta būtų tiktai pasyvi estetinių vertybių 
potencija, tai tektų manyti, kad kiekvienas grožis, vis tiek, ar jis natū- 
ralus, ar meno sukurtas, esąs subjektyvios kilmės, kad jis, taip pat kaip 
ir technikos gaminiai, — žmogaus kūrybinių jėgų padaras. Šiuo atveju 
gamtos reiškiniai tebūtų žalia medžiaga, kurią žmogus tvarko bei for- 
muoja pagal jo prigimtyje glūdinčias normas arba principus; ir gamtos 
grožis kiltų iš to, kad tam tikrose palankiose aplinkybėse mes sugebame 
išorinio pasaulio duomenis suvesti į tokią vaizdžią vienybę, kuri atitin- 
ka mūsų estetinius reikalavimus. Vienok gamta pasirodo esanti ne tik 
pasyvi, bet ir aktyvi grožio potencija. Ji įkūnija savyje daug daugiau 
estetinių vertybių, negu galima būtų spėti, jei natūralusis grožis būtų 
tiktai atsitiktinis, t. y. jei jis atsirastų iš atsitiktinio aplinkybių susiklos- 
tymo. Šitas faktas leidžia mums pripažinti, kad grožis nesvetimas gamtai, 
kad jis įsikerojęs juntamojo pasaulio sąrangoje ir reiškiasi natūraliojo 
grožio pavidalu. Žodžiu, gamtoje grožis yra objektyvus, jis susijęs su 
pačia tikrove, ir kaip tik šitas realumas suteikia jam ypatingą svorį ir 
reikšmingumą. Nors vertybių vertingumas savo esme nepriklauso nuo 
realybės, tačiau kiekviena vertybė esti būties vertybė ir įsigali tiktai 

tikrovėje. Grožis, taip pat kaip ir dorumas, nenustoja vertybės pobūdžio, 
nors ir niekuomet nebūtų tobulai realizuotas. Todėl vertybės realizavi- 
masis pats yra vertingas, jisai yra gėrybė. Tai galioja ir estetinėms ver- 
tybėms. Jos vienodai įsikūnija ir gamtos reiškiniuose, ir meno kūriniuose. 
Tačiau čia yra ir reikšmingas skirtumas. Natūraliajame grožyje estetinė 
tikrovė sutampa su realia tikrove. Gražus yra pats realus objektas. Mene 
taip yra ne visuomet. Estetinės tikrovės sutapimo su realybe čia gali ir 
nebūti. Architektūros kūriniai, pavyzdžiui, patys yra realūs, t. y. gražūs 
yra patys realūs pastatai (rūmai, bažnyčios). Bet tapyboje ir apskritai vaiz- 
duojamajamę mene grožis realizuojamas ne ta pačia prasme, ne tame 
pačiame plane, kaip gamtoje arba architektūroje. Čia grožis įsikūnija 
sukurtame objekto vaizde, o ne pačiame realiame objekte. Ir jei mes 
gražiu laikome paveikslą, t. y. tam tikrą realų daiktą, tai pirmiausia to- 
dėl, kad tai, ką jis vaizduoja, yra gražu. (Žinoma, ir pats paveikslas, 
kaip paveikslas, gali būti laikomas gražiu, bet šiuo atveju jis vertinamas, 
atsižvelgiant į tai, kas jis yra, o ne į tai, ką jis vaizduoja, ne į jo 
„Siužetą“.) Šita vaizduojamojo meno ypatybė,— tai, kad estetinių verty- 
bių realizavimas ir atgaminamajam objektui nesuteikia realybės ir kad 
todėl grožis čia nėra realaus daikto grožis; — jokiu būdu negali būti lai- 
koma trūkumu. Tai reikštų vaizduojamajam menui kelti reikalavimus, 
kurie prieštarauja jo esmei, jo paskirčiai. Vis dėlto negalima neigti to 
fakto, kad natūralusis grožis įgauna mums ypatingą ir savitą vertę kaip 
tik todėl, kad čia estetinė tikrovė tiesiog sutampa su pačia realybe, 
t. y. su tikrove, kurioje mes gyvename ir veikiame. 


C. ŠIO REALUMO REIKŠMINGUMAS 


Tiesa, pats grožis nepriklauso nuo to, kur jis reiškiasi: meno kūrinyje 
ar gamtos padare, žmogaus išvaizdoje ar tapytojo nupieštame jo atvaiz- 
de. Grožio vertingumas palieka tas pats bet kuriame realizavimo plane. 
Vertinant daiktus ir reiškinius grynai estetiniu atžvilgiu, natūralusis gro- 
žis nepasirodys vertingesnis už jo atvaizdą meno kūrinyje. Bet estetinis 
požiūris, atskirai imamas, yra vienašališkas. Jis nesugeba aprėpti visų 
būties aspektų ir pasireiškimo būdų, visų žmogaus gyvenimo santykių 
su aplinkiniu pasauliu. Ir todėl jis nepaiso tikrovės planų skirtumo. Kas 
viską matuoja estetiniu matu, tam ir svarbiausias gyvenimo įvykis tėra 
reginys, galįs jam suteikti estetinę pramogą. Tatai neabejotinas faktas: 
kai tik menas visiškai nutraukia ryšį su kitomis gyvenimo sritimis arba 

pusėmis ir nepaiso kitų būties vertybių, jis anksčiau arba vėliau išsi- 
gimsta ir netenka savo gilumo ir universalumo. 

Todėl menui ir apskritai tikram, nieku nesuvaržytam grožio suvo- 
kimui svarbiausias dalykas — nenustoti gyvo kontakto su visu tuo, kas 
žmogaus egzistavimui reikšminga ir apsprendžia jo gyvenimo turinį ir 
kryptį. Bet, nagrinėjant tokį kontaktą, negalima nesiskaityti su tikrovės 
planų skirtumais, su tuo faktu, kad objektyvusis tikrovės planas turi pir- 
menybę prieš kitus tikrovės planus, kad jam vienam priklauso realumo 
svoris tiksliąja prasme ir kad subjektyvūs tikrovės planai (sukurti mąsty- 
mo, vaizduotės) vertinami tik pagal tai, ką jie reiškia ir duoda realiajam 
gyvenimo planui. O jeigu taip, tai gamtos grožis pasidaro mums itin 
reikšmingas bei vertingas kaip tik dėl to, kad jis išauga iš pačios 
realybės. 

Ir, be to,— tai reikia pabrėžti — gamtos grožis išauga iš realybės, 
kuriai priklauso pats žmogus, kurioje įsišaknijęs jo „aš“, jo asmenybė. 
Gamtos grožis savitu būdu suartina žmogų su visu organiniu ir neorga- 
niniu pasauliu, su visa jo socialine aplinka, nes leidžia jam nujausti bei 
nuvokti savo giminingumą su tuo, kas yra realu. Jei grožis realizuotųsi 
tiktai žmogaus dirbiniuose ir jei gamtos grožis būtų sukuriamas vien 
suvokimo akto, vadovaujamo tų normų ir principų, kuriuos menininkas 
deda kūrinių pagrindan, tai žmogus būtų vienintelis grožio kūrėjas ir 
toks sugebėjimas skirtų ir nutolintų jį nuo viso nežmogiško pasaulio. Ta- - 
da gamta ir estetiniu atžvilgiu tebūtų jam tai, kas ji yra technikai: žalia, 
formai abejinga medžiaga, kuri gali būti apdirbama pagal žmogaus su- 
manymus. Bet iš tikrųjų natūralusis grožis veikia mus kaip tik priešingu 
būdu. Gėrėdamiesi juo, mes nepasitraukiame į savo žmogiškos indivi- 
dualybės vienatvę, bet išeiname už siaurų savo „aš“ ribų ir dalyvaujame 
aplinkinio pasaulio gyvenime, tam tikru būdu savindamiesi tą būties tur- 
tingumą ir intensyvumą, kuris pasireiškia peizaže, gamtos reiškiniuose, 
organizmo pavidale ir kitose natūraliose grožybėse. 

Kai kurie XVII ir XVIII a. anglų filosofai, kurie pirmutiniai atkrei- 
pė dėmesį į subjektyvią (psichologinę) estetinio įspūdžio pusę, manė, 
kad savotiškas grožio emocinis tonalumas kyląs iš simpatijos jausmo. 
Gražiais mes laikome tuos objektus, kurie mums ne tik malonūs, bet ir 
sukelia mumyse užuojautą ir įgalina įsijausti į ypatingą jų būseną. Šita 
teorija klaidinga dviem atžvilgiais. Pirma, ji išleidžia iš akių objektyvią 
grožio pusę ir neaiškina, koks turi būti objektas, kuris įteigia mums sim- 
patiją. Antra vertus, toli gražu ne kiekvienam objektui, kuriam mes 
jaučiame simpatiją, mes priskiriame estetinę vertę. Vienok šiai teorijai 
nestinga ir tam tikro faktinio pamato. A. Šeftesberis teisingai pastebėjo, 

kad natūraliojo grožio suvokimas lydimas tam tikro ypatingo simpati- 
jos jausmo; bet šitas jausmas nėra grožio priežastis, jis tiktai įeina į es- 
tetinį įspūdį ir įeina kaip tik dėl to, kad suvokta grožybė yra reali, 
realaus pasaulio reiškinys, liudijąs apie žmogaus ne tik fizinės, bet ir 
dvasinės prigimties vidinį sąryšį su juntamąja gamta ir apie jų vienin- 
gumą. Būtų klaidinga manyti, einant minėtų filosofų pėdomis, kad užuo- 
jauta, gimstanti iš natūraliojo grožio žavingumo, sutampa su moraliniu 
jausmu apskritai ir gali būti vienintelis žmogaus dorovės pamatas. Šitas 
simpatijos jausmas dar nieko nesako apie gėrio ir blogio skirtumą. Vis 
dėlto teisinga, kad jis sukuria palankias aplinkybes doroviniam nusista- 
tymui atsirasti, bet ne daugiau. Kol šitas jausmas tiesiog susijęs su gro- 
žio įspūdžių, jis nukreiptas tik į juntamą objekto išvaizdą ir ties ja 
sustoja. Vienok tai nė kiek nemažina jo intensyvumo ir veiksmingumo, 
nes jo jutiminis pamatas gana platus. Jis maitinamas ne tik regėjimo 
įspūdžių, bet ir visų kitų išorinių pojūčių (lytėjimo, uoslės, skonio, tem- 
peratūros jutimų ir kt.) duomenų ir jų organiškų atgarsių mūsų kūne, 
Todėl jautrumas gamtos grožiui glaudžiai susijęs su savo kūno jutimu, 
su kūniniu savijautos komponentu **. Jausdami, kaip mūsų kūnas atsi- 
liepia į gamtos grožį, mes suprantame esą artimi gamtai ir dalyvaują 
jos gyvybės ritme, mes ne tik regime grožį, bet ir patiriame, pergyvena- 
me jį. O kadangi šitas jausmas žadinamas kaip tik grožio, tos absoliu- 
čios ir su niekuo nesulyginamos vertybės, tai gamta, kuri apima ir patį 
žmogų, atrodo kaip kažkas dieviška. Iš to suprantama, kad vienas galin- 
giausių panteizmo motyvų yra gamtos grožis ir kad ypač tie menininkai 
ir poetai, kurių kūryba įkvėpta gamtos kontempliacijos, buvo linkę 
į panteistinę pasaulėžiūrą. 

Taip pat galima suprasti, kad nepaprastas natūraliojo grožio įspū- 
dingumas padarė lemiamą įtaką ir tam tikroms vaizduojamojo meno 
srovėms, Mes jau minėjome natūralistinį realizmą, reikalaujantį, kad 
menas visuomet sektų gamtos pavyzdžiu. Bet ir romantizmui, kuris vi- 
sai kitokiu būdu žiūri į meno esmę ir uždavinius, gamtos grožis ir ypač 
jo realumas pasidaro itin reikšmingas, nors jis juntamąją tikrovę telai- 
ko tik reiškinių pasauliu, už kurio slypi aukštesnė ir tikresnė būtis. 
Grožis, kurį mes randame, tinkamai nusistatę, visur: ir gamtoje, ir žmo- 
gaus gyvenime,— atveria mums akis į šitą tobulesnę realybę; grožiui 
tarpininkaujant, ji pasireiškia ir tame žemesniame tikrovės būties pla- 
ne, kuriame vyksta žemiškasis žmogaus gyvenimas. Todėl tikrasis me- 
nas, pasak romantikų, neatitolina žmogaus nuo realybės, nenugramz- 
dina jo į neįvykdomų svajonių bei prasimanymų pasaulį; jo uždavi- 
nys kaip tik priešingas: kurdamas grožį, jis turi susilieti su pačiu 

gyvenimu, transformuoti arba pakeisti jį ir tokiu būdu pakelti į aukš- 
tesnę būties sferą. Mes ne tik matome grožį, bet ir patiriame, pergy- 
vename jį. 

Šita romantinė grožio koncepcija nebetelpa grynos estetikos (kaip 
grožio teorijos) rėmuose. Ji mėgina nušviesti grožio vaidmenį žmogaus 
ir viso pasaulio gyvenime ir tuo iškelia problemą, kurioje estetika susi- 
duria su kitomis filosofijos disciplinomis, ypač su etika. 


D. KAIP REIKIA SUPRASTI GAMTOS GROŽIO REALUMĄ? 


Tačiau ir neliečiant anos problemos, vienas klausimas dar reikalingas 
išaiškinimo: kaip turime suprasti natūraliojo grožio realumą? Ar taip, 
kad jis realus ta pačia prasme, kaip ir objektas, kuriame jis įsikūnija, 
vadinasi, kad jis visiškai nepriklauso nuo suvokimo akto ir egzistuoja 
savarankiškai, nors ir niekas niekuomet jo nematytų ir nesuvoktų? 
Norint išsiaiškinti šitą klausimą, reikia visų pirma prisiminti, kad grožis 
prieinamas tiktai tam tikram specifiniam sąmonės nusistatymui. Kaip 
spalvas ir šviesos atmainas gali suvokti tiktai akis, t. y. organas, sugebąs 
priimti šviesos spindulių jaudiklį ir reaguoti į jį, taip ir sąmonė pasida- 
ro jautri grožiui vien tada, kai ji kontempliatyviai nusistačiusi. Tačiau 
iš to, kad spalvos suvokiamos tik šviesai pritaikyto organo, negalima 
spręsti, kad spalvose mums nepasireiškia tam tikros išorinio pasaulio 
savybės ir kad regėjimo įspūdžiai teduoda mums žinių tiktai apie speci- 
finį mūsų kūno (nervų sistemos) susijaudinimą. 

Taip pat mes neturime teisės, atsižvelgdami į estetinių įspūdžių pri- 
klausomumą nuo kontempliatyvaus sąmonės nusistatymo, tvirtinti, jog 
grožis sukuriamas paties kontempliacijos akto ir priskiriamas pačiam ob- 
jektui tik todėl, kad estetinė sintezė vyksta nesąmoningai. Estetinis įspū- 
dis vienu arba kitu būdu visuomet pagrįstas mus veikiančia objekto 
struktūra arba tam tikru šios struktūros aspektu. Bet, antra vertus, spal- 
vų (arba kitų išorinių jutimų) objektyvumas nereiškia, kad jos pačios 
egzistuota kaip spalvos ir už suvokimo akto ribų. Jis tiktai leidžia mums 
tvirtinti: žmogaus kūnas, ypač jo nervų sistema, taip organizuota, kad 
tie fiziniai procesai, kuriuos fizika apibūdina kaip tam tikrą apibrėžtą 
spinduliuotos energijos rūšį, jam pasirodo spalvų ir šviesos atmainų 
pavidalu. Kokius jutimus šviesos spinduliai sukelia kitokios organizaci- 
jos būtybėse, ar jie panašūs į mūsų regėjimo įspūdžius, mes nežinome. 
Šiaip ar taip, jutiminės kokybės, iš kurių susideda išorinio pasaulio vaiz- 
das, sąlygojamos žmogaus kūno struktūros. O kadangi grožis pasireiškia 

išorinių objeklų jutimine išvaizda, tai šiuo atžvilgiu ir estetiniai įspū- 
džiai neatskiriamai susiję su mūsų psichofizine organizacija. 

Vienok analogijos su specifinėmis jutimų kokybėmis dar nepakan- 
ka ypatingam grožio realumui arba objektyvumui apibūdinti. Išorinio 
daikto kietumas arba svoris, jo sugebėjimas spinduliuoti šviesą arba ją 
atmušti ir įsiurbti spindulius — visa tai yra fizinės realybės, vienodai 
veikiančios ir mūsų, ir bet kurį kitą kūną, Jų poveikį galima stebėti ir 
tada, kai jos tiesiog nesukelia mumyse jokių įspūdžių, būtent, jų sukel- 
tuose pakitimuose kituose daiktuose arba reiškiniuose. Bet grožis nėra 
fizinė savybė, nors ir pasireiškia fiziniuose reiškiniuose. Jisai negali būti 
fizinio pakilimo priežastis. Jis teveikia vien subjektą, sugebantį justi, 
t. y. gauti jutiminius įspūdžius iš aplinkos ir suvokti juos kaip savaran- 
kiškai egzistuojančius objektus (daiktus, procesus), priklausančius tam 
pačiam erdvės ir laiko valdomam pasauliui. Toks vienintelis subjektas, 
kiek mes žinome, yra žmogus, ir todėl vien žmogui grožis prieinamas. 
Augalas, vabzdys, gyvulys, kad ir gražiausias, nieko nenusimano apie 
savo grožį, grožis jam nieko nereiškia, visiškai neįeina į jo egzistavimo 
sferą. Kad grožis pasirodytų ir įsigalėtų, reikalingas sąmoningas subjek- 
tas ir, be to, subjektas, galintis atsidėti kontempliacijai. Šiuo atžvilgiu 
ir natūraliojo grožio realumas ir objektyvumas neatskiriamas nuo žmo- 
gaus egzistavimo. Jis priklauso tam pasaulio aspektui, kuris įgyja rea- 
lumą (aktualizuojamas) tiktai žmogaus dėka. Kadangi pats žmogus yra 
pasaulio padaras ir dalyvauja jo gyvenime, tai galima sakyti: tiktai 
žmoguje pasaulis isąmonina savo grožį, savo estetines potencijas. Žmo- 
gus ne tik pats kuria grožį, kartu jis atlieka funkciją to organo, kurio 
dėka pasaulis suvokia savyje glūdinčias estetines vertybes. 


V SKYRIUS 
MENO KILMĖ 


1. PRIMITYVIOJO MENO RYŠYS 
SU KITOMIS KULTŪROS SRITIMIS 


Nagrinėjant meno kilmę, tenka išaiškinti klausimą, kokios buvo tos iš- 
orinės aplinkybės ir tie vidiniai veiksniai, kurie sužadino žmogaus me- 
ninę kūrybą ir įgalino jį gėrėtis savo kūrinių grožiu. Grožis, kaip matė- 
me, teprieinamas tik kontempliatyviam sąmonės nusistatymui, nukreip- 
tam į jutiminę daikto arba reiškinio sąrangą. Estetinei kontempliacijai 
pati toji sąranga esti raiški ir dėl savo raiškumo įgauna ypatingą sava- 
rankišką vertę. Kokiu gi būdu ir iš kur galėjo atsirasti toks sąmonės 
nusistatymas, kuris iš esmės skiriasi ir nuo sąmonės nusistatymo, vyrau- 
jančio praktiniame gyvenime, ir nuo tos jos linkmės, kuri apsprendžia 
mokslinį pažinimą? Iš pradžių (primityviojo Žmogaus, vaiko) sąmonė at- 
lieka grynai gyvybinę (biologinę) funkciją; ji glaudžiai susijusi su pa- 
grindiniais organizmo instinktais; išplėsdama ir tikslindama jų veiklą, 
sąmonė pavaduoja tuos įgimtus motorinius automatizmus, kuriais apsi- 
riboja gyvybės savaimingumas žemesniuosiuose organizmuose. Ji leidžia 
ar tai primityviajam žmogui, ar vaikui orientuotis aplinkiniame pasaulyje, 
vis tobuliau prisitaikyti prie išorinių aplinkybių ir elgtis, tikslingai nau- 
dojantis praeities patyrimu, Aišku, kad pirminis sąmonės nusistatymas 
nėra palankus nei estetinei, nei teorinei kontempliacijai, ir todėl meno 
kūryba, taip pat kaip. ir pažinimas, pradžioje nesudaro atskiros savaran- 
kiškos žmogaus veiklos srities, o pamažėle išauga iš praktinių gyvenimo 
poreikių. Šiuo atžvilgiu mes meno ir mokslo raidoje susiduriame su tam 
tikru lygiagretiškumu. Antai astronomija kilo iš astrologijos, pagrįstos 
natūralinės religijos pažiūra į pasaulį. Iš dangaus šviesulių žmonės spręs- 
davo apie dievų nusistatymą jų atžvilgiu ir vildavosi sužinoti, koks li- 
kimas jiems yra skirtas. Bet kartu astronomijos žinios tarnavo ir kasdieni- 
niams reikalams: stebėdami kintamą žvaigždžių padėtį danguje, jūrininkai 
jau seniausiais laikais orientuodavosi savo pavojingose kelionėse. 

Panašiu būdu geometrija atsirado iš geodezijos (žemės sklypų mata- 
vimo), mechanika —iš statybos ir t. t. Jei pažvelgsime į primityvųjį 
meną, tai rasime, kad visos jo apraiškos (skulptūra, tapyba, paišyba, ar- 
chitektūra, muzika, poezija, choreografija, vaidyba, kūno papuošalai) 
yra glaudžiai susipynusios su religiniu kultu ir žmogaus praktine veik- 
la. Pirmykštėje religijoje viešpatauja magija, ir magijos yra kupina 
visa primityviųjų žmonių buitis. Dvi pagrindinės ypatybės apibūdina 
magišką pasaulėžiūrą: 1. Visi gyvenimo įvykiai ir visų gamtos reiškinių 
eiga vyksta ne pagal tam tikrus būtinus dėsnius, o priklauso nuo tam 
tikrų dvasių, demonų arba dievybių nuožiūros, kurie gali būti palankiai 
arba priešiškai nusistatę žmonių atžvilgiu. 2. Žmogus sugeba veikti tųjų 
dvasių arba demonų valią, palenkti juos į save, atitinkamai elgdamasis 
su tais daiktais arba reiškiniais, kurie tam tikru paslaptingu būdu susi- 
ję su demonais arba dievybėmis ir kuriuose glūdi jų galia. Šiuo tikėjimu 
grindžiamos primityviai religijai būdingos magiškos apeigos ir vadina- 
masis fetišizmas, priskiriąs tam tikriems daiktams magišką sugebėjimą 
apsaugoti jų savininką nuo piktųjų dvasių arba žmonių įtakos arba pa- 
jungti juos savo valdžiai. Tokie fetišai gali būti tarp kitko ir demonų, 
žmonių arba gyvulių statulos ir atvaizdai (piešiniai). Panašią reikšmę, 
matyti, turėjo ir kūno puošimas visokiais amuletais ir tatuiravimu. Ta- 
tai — magiški ženklai, sujungią visus giminės narius ir laiduoją jiems 
tam tikrų galingų dvasių pagalbą. Taip pat su religiniu kultu ir magija 
buvo susijusios muzikos ir poezijos kai kurios atmainos: dainos, rečita- 
tyvai arba šiaip ritmizuoti ir rimuoti posakiai, kurie lydėjo primityvių- 
jų (pirmykščių) žmonių magiškas apeigas ir kuriais jie apvilko bei išreiš- 
kė savo maldas, užkeikimus, burtus ir kerėjimus. Pagaliau kaip magijos 
priemonės buvo ir šokiai, žaidimai bei vaidinimai, dažniausiai tam tikrų 
realių ir reikšmingų veiksmų mėgdžiojimai, kurie turėjo priversti demo- 
nus arba dievybes suteikti pagalbą giminės darbams, kėslams arba žy- 
giams. Bet kartu visi šie pirmykščio meno kūriniai atlikdavo ir kitą 
praktinę funkciją: kariški žaidimai, šokiai ir dainos turėjo pakelti karių 
nuotaiką ir įkvėpti jiems drąsumo bei šaunumo. Darbo dainos, pabrėž- 
damos ir tvarkydamos ritminę judesių eigą, skatino į darbą ir didino jo 
vaisingumą. Vėl šiek tiek kitokios reikšmės buvo epinės poezijos prad- 
menys, pasakos, padavimai ir mitai. Juose susikristalizavo tos žinios, 
kurias ilgainiui įgijo primityviųjų žmonių kolektyvai (giminės, gentys, tau- 
tos) ir kurios besiplėtodamos pereidavo iš vienos kartos į kitą. Epiniuose 
padavimuose buvo išlaikomos pirmykštės istorinės žinios, atminimai 
apie tautos arba giminės praeitį, apie protėvių žygius ir nuotykius. Kiti 
mitai yra labiau filosofinio pobūdžio: juose mes randame pirminius 

mėginimus išaiškinti pasaulio atsiradimą arba įkūrimą, jo fizinę ir morali- 
nę santvarką, žmogaus likimą ir panašius dalykus. Pagaliau pasakose pri- 
mityvusis žmogus užfiksavo atsiminimus apie vieną arba kitą nuostabų 
gyvenimo atsitikimą, apie jo buityje svarbų vaidmenį vaidinančių gyvu- 
lių būdą, įpročius ir santykius su žmonėmis arba pavaizdavo sveiko pro- 
to ir praktinės išminties patarimus bei taisykles. 

Beveik visais nurodytais atvejais svarbiausias meno kūrybos va- 
riklis buvo ne atskiro asmens, o visuomenės interesai bei poreikiai. 

Individas jaučiasi pirmiausia esąs kolektyvo, kurio gyvenime jis 
dalyvauja, narys, ir todėl jam ypač rūpi, kad jo išreiškiamos psichinės 
būsenos rastų atbalsį kituose kolektyvo nariuose ir kad jis pats atitin- 
kamu būdu atsilieptų į visuomenės veiklą ir nuotaiką. Bet, antra vertus, 
kaip tik dėl to jam ne tik brangus vieningumas su savo kolektyvu; kar- 
tu jis nori ir pasižymėti savo išore, kad patiktų kitiems ir padarytų 
malonų arba įtaigų įspūdį. Tokiu būdu kūno papuošimai ir drabužių 
įvairumas bei margumas įgauna ypatingą vertę. Šiuo atveju, rodos, jau 
pasireiškia tam tikras estetinis momentas, kuris nėra pajungtas išori- 
niam tikslui; juk papuošalai buvo branginami ne dėl praktinės reikšmės. 
Be to, kultūrai žengiant į priekį ir pažinimui plečiantis bei tikslėjant, 
magijos vaidmuo žmogaus gyvenime vis mažėja. Todėl ir magiška tatui- 
ravimo ir kitų papuošimų reikšmė ilgainiui buvo užmiršta ir jiems išliko 
tik viena paskirtis — gražinti kūną, kelti jo įspūdingumą. Tačiau išvesti 
visas meno kūrybos rūšis iš palinkimo puoštis — neįmanoma. Todėl 
mokslininkai, kurie nagrinėjo meno kilmę, stengėsi surasti bendresnį 
pradą, kuris vienodai tiktų visoms meno šakoms ir galėtų išaiškinti, kaip 
iš praktinio sąmonės nusistatymo gimsta estetinis. 


2, MĖGINIMAI AIŠKINTI MENO KILMĘ 
Iš BENDRŲ PSICHOLOGINIŲ PRINCIPŲ. 
TŲ AIŠKINIMŲ KRITIKA 


Kultūros raidoje ir diferencijavimesi pastebimas tam tikras dėsningas 
procesas, kurį V. Vuntas pavadino tikslų heterogonija, o kiti autoriai — 
vertybių perkėlimu. Tatai reiškia: tie daiktai ir veiksmai, kurie iš pra- 
džių tebuvo tik priemone tam tikram tikslui pasiekti arba vienam kitam 
poreikiui patenkinti, ilgainiui įgauna ypatingą vertę ir iš priemonių, 
priklausančių nuo jiems išorinio tikslo, pavirsta savarankiškomis gėry- 
bėmis. Dažniausiai toks vertybių perkėlimas pastebimas tais atvejais, kai 
numatytas tikslas negali būti tiesiog pasiekiamas ir reikalauja ilgesnės 

paruošiamosios veiklos. Ta vertė, kurią įgauna šioji veikla, vadinama 
funkcionaline. Antai rankų darbas, kuriuo gaminamas tam tikras nau- 
dingas daiktas, arba kuris nors kitas verslas, siekiąs praktinio tikslo, pats 
pasidaro malonus bei suteikia pasitenkinimo ir neatsižvelgiant į galu- 
tinį rezultatą. Panašiu būdu ir gimnastika arba sportas, kuriuo žmo- 
gus ėmė užsiiminėti dėl sveikatos arba kurių nors praktinių sumetimų, 
pamažėle tampa savarankiška vertybe ir yra lydimas malonumo jausmo. 
Visais šiais atvejais pats veiklumas yra teigiamai vertinamas. Kaip giliai 
palinkimas į aktyvumą įsikerojęs žmogaus psichologinėje prigimtyje, pa- 
rodo vaikų žaidimai. Pasitenkinimas, kurį jie sukelia vaikui, yra pir- 
miausia grynai funkcionalinio pobūdžio. Bet būna ir tokių atvejų, kur 
savarankiška vertė priskiriama ne pačiai veiklai, o veiklos rezultatui, 
nors jis savo esme tėra tiktai priemonė pageidaujamam tikslui pasiekti. 
Pavyzdžiui, šykštuoliui pinigai pasidaro vertingiausia gyvenimo gėrybė, 
jis visiškai pamiršta, kad pinigai vertingi vien tiek, kiek įgalina įsigyti 
vieną arba kitą reikalingą gėrybę. 

Ar tikslų heterogonija (vertybių perkėlimas) gali išaiškinti ir gryno- 
jo mokslo bei meno atsiradimą? Nėra abejonės, kad mokslinio pažinimo 
ir meninės kūrybos raidoje funkcionalinis pasitenkinimas vaidina labai 
žymų vaidmenį. Ne tik tiesos pasiekimas, bet ir pats tiesos ieškojimas 
patraukia žmogų ir ragina jį pašvęsti pažinimo veiklai visas savo jėgas. 
Taip pat ir pats kūrimo procesas, o ne tik jo rezultatas iš pat pradžios 
yra lydimas funkcionalinio pasitenkinimo, žadinančio tolesnį kūrybinių 
užsimojimų augimą ir plėtojimąsi. Šiuo atžvilgiu menas iš tikro yra gi- 
miningas žaidimui ir, kaip pamatysime vėliau, esminės kūrybos proceso 
ypatybės iš dalies apsprendžia ir meninio kūrinio sąrangą. Vienok ir 
mokslo, ir meno srityje vertinamas ir pats rezultatas nepriklausomai nuo 
pasitenkinimo, kurį suteikia proto arba kūrybinės vaizduotės veikla. Kai 
dėl pažinimo, tai toks paties rezultato vertinimas suprantamas iš pagrin- 
dinės jo gyvybinės reikšmės, iš jo naudos organizmui (subjektui). Paties 
gyvenimo poreikiai verčia pažinimą plėstis, turtėti ir pagaliau pavirsti 
teoriniu pažinimu, t. y. ne tik tenkinti esamuosius poreikius, bet ir nu- 
matyti ateitį, tai, kas gali būti arba įvykti pagal bendrą bei dėsningą daik- 
tų arba reiškinių sąryšį. Vadinasi, teorija, teorinis žinojimas tampa būti- 
na praktinio žinojimo plėtojimosi sąlyga ir tuo pačiu užsikariauja 
daugmaž savarankišką vertę. Žodžiu, iš pažinimo vaidmens žmogaus 
gyvenime galima suprasti, kodėl ilgainiui pati objektyvi tiesa buvo pri- 
pažinta autonomine vertybe — nes ir abstrakčiausia mokslinė teorija 
nenustoja ryšio su gyvenimo poreikiais, joje slypi viena arba kita prak- 
tinio pritaikymo galimybė. Meno padėtis šiuo atžvilgiu visai kitokia. 


9 V. Sezemanas. Estetika 

Pats grožis neturi jokio vidinio ryšio su naudingumu. Juo teisingesnė 
teorija, tuo labiau ji gali būti panaudota praktiniams tikslams. Tatai ne- 
abejotina. Bet jokiu būdu negalima tvirtinti, jog gražesnis daiktas tuo pačiu 
esąs ir naudingesnis. Todėl ir visi tie gyvenimo poreikiai, kuriuos ten- 
kina primityvaus meno kūryba, negali mums išaiškinti grožio savaran- 
kiško kriterijaus atsiradimo. Tam klausimui spręsti nepakaks ir nurody- 
mų i tą bendrą psichinį dėsningumą, pagal kurį žmogus, lygiai kaip ir 
aukštesnieji gyvuliai, savo vidinį susijaudinimą arba emocinę būseną 
linkęs išreikšti išoriniu būdu — gestais, mimika, garsais bei žodžiais. 
Tiesa, ir meninė kūryba priklauso nuo šito bendro psichinio gyvenimo 
ypatumo. Taip pat neginčijama, kad pasitenkinimas, lydįs kūrimo pro- 
cesą, iš dalies grindžiamas tuo palengvėjimo ir malonumo jausmu, kuriš 
kyla, vidinei įtampai atsileidžiant išorinio pasireiškimo metu. Tai ypa- 
tinga rūšis funkcionalinio pasitenkinimo, sukeliamo instinktyvaus jaus- 
mų bei afektų išsiliejimo į kūno judesius. Vienok pačiame šitame emoci- 
jų reiškimesi nėra jokios estetinės vertės. Jis pasidaro estetiškai vertin- 
gas tik tada, kai atitinka tam tikrus ypatingus reikalavimus, kurie 
negali būti išvesti iš pačios reiškimosi eigos ir nepriklauso nuo kokybi- 
nio reiškiamų jausmų pobūdžio arba intensyvumo. Atseit, meno kilmei 
išaiškinti nepakanka ir emocijų reiškimosi. Tai būtina, bet nepakankama 
meninės kūrybos sąlyga. Atsižvelgiant į didelį atskirų meno šakų skir- 
tingumą ir dorojamosios medžiagos, ir dorojimo būdo atžvilgiu, būtų, 
gal būt, per drąsu manyti, kad galima surasti bendrą jų atsiradimo prad- 
menį, teanalizuojant vien primityviojo žmogaus psichiką. Tinkamesnis 
ir atsargesnis bus, rodos, kitas kelias: nagrinėjant atskiras meno šakas, 
pažiūrėti, ar jų pradmenyse reiškiasi koks nors visiems bendras dėsnin- 
gumas. 


3. VAIZDUOJAMOJO MENO ATSIRADIMO STIMULAI 


A. PAMĖGDŽIOJIMO INSTINKTAS 


Mes pradėsime analizę nuo vaizduojamojo meno. Čia jau priešistorinėje 
epochoje mes randame dvi skirtingas dailės rūšis: iš vienos pusės, gy- 
vulių ir žmonių atvaizdus (statulas, padarytas iš kaulo, rago, molio arba 
"akmens, ir piešinius), pasižyminčius nuostabiu tikslumu ir gyvumu; iš 
antros pusės, ornamentus, puošiančius žmogaus kūną, arba visokius 
praktinės vartosenos daiktus: rakandus, padargus, ginklūs ir pan. Todėl 
skiriami du priešistorinės dailės stiliai: natūralistinis ir ornamentinis. 

Katras iš jų atsirado anksčiau, tai ginčijamas klausimas, ir vargu ar jis 
bendra forma gali būti galutinai išspręstas, Šiaip ar taip, aišku, kad šių 
dviejų dailės formų kilmė nevienoda: pradžioje jos neturi nieko bendro 
ir vystosi viena nepriklausomai nuo kitos. Natūralistiniam stiliui atsto- 
los, kurie priklauso vadinamajam paleolitiniam periodui, kai primityvu- 
sis žmogus gyveno urvuose ir vertėsi medžiokle, 

Pirmas klausimas, kurį mums iškelia šita primityvioji dailė, yra 
toks: kas gi yra tas akstinas, kuris paskatina primityvųjį žmogų piešti, 
lipdyti, drožinėti, kalti? Magiškos apeigos ir kerėjimai mums teišaiškina 
tiktai tą reikšmę, kurią jis priskyrė savo kūriniams, Bet jie neleidžia su- 
prasti, iš kur atsirado pats palinkimas piešiant arba lipdant atvaizduoti 
gyvulius ir žmones, kokia žmogaus prigimties ypatybė yra atvaizdavimo 
veiklos pamatas. Peržvelgdami įgimtus žmogaus instinktus bei polinkius, 
mes randame tiktai vieną, kuris įgalina mus duoti atsakymą: tai — pa- 
mėgdžiojimo (imitacijos) instinktas. Tuo instinktu, be žmogaus, pasižy- 
mi tik kai kurie aukštesnieji gyvuliai, kuriuos galima dresiruoti (pvz.. pa- 
pūgos), ir ypač artimos žmogui beždžionės. Tatai ne atsitiktinis, o labai 
reikšmingas faktas. Iš tikrųjų: pamėgdžiojimo instinktas užima išimtinę 
vietą instinktų tarpe. Lygiai kaip ir tūlas kitas instinktyvus veiksmas, 
pamėgdžiojimas sužadinamas išorinio dirginimo, vadinasi, jis turi ato- 
veiksmio, reakcijos formą; bet šioji reakcija yra ypatingo pobūdžio. Ap- 
skritai, kiekvienas atoveiksmis atitinka veiksmą, bet nesutampa su juo. 
Instinktyvaus veiksmo tikslingumas pasireiškia tuo, kad jis į gautą 
įspūdį atsiliepia atitinkamu būdu, pagal teigiamą arba neigiamą esamo- 
sios situacijos reikšmę, bet niekuomet jo nekartoja; priešingu atveju jis 
nebūtų atoveiksmis ir nustotų savo gyvybinės prasmės (savo tikslingu- 
mo). O imitatyvinis veiksmas kaip tik atvirkščiai: kartoja tą judesį arba 
garsą, kurį gyvūnas yra suvokęs. Iš to, žinoma, negalima spręsti, jog 
mėgdžiojimas neturįs jokios reikšmės organizmo gyvybei. Nenaudingų 
ir bereikšmių instinktų nėra ir negali būti. Bet šalia instinktų, susijusių 
su tiesioginiu gyvulio poreikių tenkinimu, esama ir tokių, kurie palaiko 
viso organizmo gyvybingumą, ugdydami jo fizines ir psichines jėgas, jo 
atsparumą, jo sugebėjimą susigaudyti esamojoje situacijoje ir prisitaiky- 
ti prie jos. Šiai instinktų grupei priklauso žaidimo ir pamėgdžiojimo 
"instinktai. Abudu jie yra ypač reikšmingi dar nesubrendusiūm, besiru- 
tuliojančiam organizmui. Aukštesniųjų gyvulių ir žmogaus vaikystėje 
jie vaidina lemiamą vaidmenį. Vaikui žaidžiant ir pamėgdžiojant suau- 
gusiųjų *' veiklą bei elgesį, bręsta ir auga visa jo nsichofizinė prigim- 
tis, jo kūnas, jo protas, atmintis, vaizduotė, jausmai ir valia. Tatai — 

socialiniai instinktai, paruošią vaiką socialiniam gyvenimui. Todėl ir auk- 
lėjimo procese šie du instinktai yra išeities taškas. Bet imitacijos instinkto 
atsiradimas dar ir kitu atžvilgiu žymi itin svarbų tarpsnį psichinio gyve- 
nimo raidoje. Mes žinome: pirminė organizmo reakcija į išorinį dirgi- 
nimą yra refleksas. Gautas įspūdis atlieka tiktai signalo funkciją, signalo, 
sujudinančio motorinį mechanizmą, kuris priklauso nuo sudirgintų nervų 
ir raumenų sistemos sąrangos. Reflektorinė reakcija yra būtina ir nekin- 
tama, Ją sukeliąs jutimas atlieka tik pagalbinį, paruošiamąjį vaidmenį, 
jis neišvengiamai pasibaigia tam tikru apibrėžtu veiksmu (judesiu). Kol 
jutimas pasilieka paprastu ženklu, neperskiriamai surištu su motorine 
reakcija, jis negali išsiskleisti į ištisą objekto vaizdą ir pasidaryti sąmo- 
ningu suvokimu. Tiktai atitrūkęs nuo reilektorinio veiksmo, įspūdis tam- 
pa savarankiškas ir sąmoningas. Tai reiškia: organizmas pasidaro pajė- 
gus sulaikyti motorinę reakciją, įsigilinti į gautą įspūdį ir pagal esamą- 
sias aplinkybes pasirinkti tinkamą veikimo būdą. Savarankiškumą įgiję 
vaizdai, atstodami sąmonėje aplinkinį pasaulį, atlieka normuojamąjį 
vaidmenį: jie apsprendžia organizmo pasielgimą, t. y. ne tik veikimo 
būdą ir kryptį, bet ir jo įvykdymą arba sustabdymą duotuoju momentu. 
Tarp visų galimų veikimo būdų. yra vienas, kuris iš esmės skiriasi nuo 
visų kitų, nes. nesiekia už paties vaizdo, esančio tikslo: tatai — pamėg- 
džiojimas, pakartojimas paties gauto- įspūdžio. Šiuo atveju vaizdas ar 
įspūdis neveda organizmo tiktai prie esamojo poreikio patenkinimo. Jis 
pats savarankiškai valdo veiksmą: veiksmas yra jo atgaminimas, jo rea- 
lizavimas. Tokį pobūdį motorinė reakcija įgauna tiktai sąmonei savo- 
liškai nusistačius: kai suvokiamas daiktas arba reiškinys visiškai paver- 
gia subjektą (vaiką, gyvulį), patraukia jo dėmesį ir verčia atsidėti jo 
stebėjimui bei tyrinėjimui. Tatai vadinamasis ekstaziškas sąmonės nusi- 
statymas. Jis gali reikštis dvejopai. Arba atsidėjimas objekto žiūrai taip 
patraukia bei apima dėmesį, kad motorinė reakcija visiškai sustabdoma. 
Subjektas yra nugrimzdęs objekto vaizde. Arba gauto įspūdžio sukelia- 
mi judesiai prisilaiko prie objekto vaizdo ir atgamina jį. Tada atsiran- 
da imitatyvinis veiksmas (pamėgdžiojimas). Jis gali atsirasti tiktai tais 
atvejais, kai pats objektas yra dinaminio pobūdžio, t. y. tam tikras veiks- 
mas arba procesas. Antai beždžionė pamėgdžioja žmonių ir kitų bež- 
džionių veiksmus, vaikas — ne tik suaugusiųjų elgesį ir kalbą, bet ir 
šiaip visokius garsus (šuns lojimą, arklio žvengimą, vėjo kaukimą, gar- 
vežio švilpimą). 

Minėtieji du ekstaziško sąmonės nusistatymo reiškimosi būdai iš 
pradžių, žinoma, aiškiai nesiskiria, bet juo toliau jie vystosi, tuo labiau 
ryškėja jų krypčių skirtingumas. Iš atsidėjimo objekto stebėjimui (mo- 

torinę reakciją sustabdžius) palaipsniui iškyla objektyvus teorinis | 


(mokslinis) nagrinėjimas (teorinė kontempliacija). Iš susitelkimo, lydimo 
imitatyvinio veiksmo, objekto žiūrai kyla įsijautimas ir atgaminamoji 
veikla (kūryba). Bet panagrinėkime kiek smulkiau imitatyvinį veiksmą. 
Kad jis gimsta iš ekstaziško atsidėjimo objektui, mums rodo patyrimas: 
dažnai atidus kurio nors veiksmo arba proceso stebėjimas baigiasi pa- 
mėgdžiojimu. Vaikas arba beždžionė, pamatę reiškinį, kuris juos stebina 


ir vilioja, iš pradžios apstulbsta ir negali nuo jo nuleisti akių, o paskum - 


pamažėle ima jį imituoti judesiais. Be to, ir pačiame stebėjimo akte glūdi 
tam tikras motorinis momentas. Stebėdami reiškinį, mes sekame jį atitin- 
kamais akių judesiais. Pagaliau nereikia pamiršti, kad jau reflektorinia- 
me ir instinktyviame veiksme regėjimas glaudžiai surištas su motorinių 
mechanizmu; priešingų atveju regėjimo įspūdis negalėtų sukelti atitin- 
kamos motorinės reakcijos. Šitas sąryšis išsilaiko ir imitatyviniame 
veiksme. Skirtumas vien tas, kad čia organizmas atsiliepia ne atoveiks- 
miu, o įspūdį atgaminančiais judesiais. Jei gyvuliams nebūtų įgimtas 
sugebėjimas reaguoti į girdimuosius arba regimuosius įspūdžius jude- 
siais, tai ir pamėgdžiojimas būtų neįmanomas. Vaikas girdi triukšmą 
arba šauksmą, jis mato kitos būtybės arba daikto judesius. Bet suvoktus 
įspūdžius jis gali atgaminti ne ausimis arba akimis, o tiktai atitinkamų 
raumenų judesiais. Patyrimas vien tobulina, diferencijuoja ir tikslina 
motorinio aparato darnumą su girdėjimo arba regėjimo suvokimais, bet 
nesukuria jo. Šio darnumo pradmenys glūdi pačioje gyvulio psichofi- 
zinėje organizacijoje ir jos vienybėje. 

Iš to, kas pasakyta, aiškėja, kad pamėgdžiojimo instinktas mums 
paaiškina kilmę visų tų meninės kūrybos formų, kurios pagrįstos imita- 
tyviniu veiksmu, pavyzdžiui, įvairių vaidinimų ir šokių, labai paplitusių 
primityviųjų žmonių tarpe. Kaip jau buvo minėta, šitie šokiai ir vaidi- 


nimai sudaro esminį pirmykštės religijos bei magijos elementą ir atvaiz- | 
duoja vieną arba kitą kulto arba šiaip visuomeniniam gyvenimui reikš- 


mingą veiksmą (šalia grynai religinių būna ir karinių bei seksualinio 
pobūdžio šokių ir vaidinimų). Tenka manyti, jog imitacijos instinktas 
padėjo ir muzikai atsirasti. Galimas daiktas, kad tūlas muzikos motyvas 
yra kilęs iš paukščių giedojimo arba kitų gyvulių riksmų pamėgdžioji- 
mo. Bet vargu ar tokie imitatyviniai motyvai buvo visos pirmykštės 
muzikos pagrindas. Kiekvienu atveju pagrindinės jos struktūrinės ypa- 
tybės negali būti išvedamos iš vienos imitacijos. 

Kiek painesnė (komplikuotesnė) yra vaizduojamojo meno (dailės) 


kilmės problema. Žinoma, ir čia pirmykščio stimulo vaidmuo priklauso“ 


— 


imitacijos instinktui. Bet vaizdavimas dailėje nėra paprastas imitatyvinis 


— 

veiksmas. Mėgdžiojant atgaminančia reakcija atsiliepia arba visas 
"subjekto kūnas, arba ta raumenų grupė, kuri kaip tik tinka imitatyvi- 
niams judesiams atlikti. Abiem atvejais pats pamėgdžiotojo kūnas yra 
vaizdavimo proceso priemonė bei medžiaga; jis pats savimi atgamina 
vaizdą. Dailėje, priešingai, formuojamoji medžiaga nesutampa su vei- 
kiančiojo subjekto kūnu. Vaizdas čia įkūnijamas medžiagoje ir priemo- 
nėmis, kurios nepriklausomai nuo kūno egzistuoja išoriniame pasaulyje. 
Vadinasi, jei dailė išauga iš pamėgdžiojimo, tai turi būti veiksnys, tar- 
pininkaująs tarp kūno imitatyvinio veiksmo ir vaizdavimo išorinėje 
medžiagoje. Šitą veiksnio funkciją atlieka žmogaus ranka. Rankos išsi- 
rutuliojimas ir išlavėjimas žmogaus raidoje suvaidino labai reikšmingą 
vaidmenį ir yra ne mažiau glaudžiai susijęs su smegenų (sąmoningumo 
centro) išsivystymu, negu kalbos mechanizmas. Panašiai kaip žmogus 
pirmiausia, kalbai tarpininkaujant, santykiauja su socialine aplinka, taip 
ir, ypač rankų padedamas, jis veikia ir formuoja fizinį pasaulį pagal savo 
poreikius ir savo nuožiūrą. Ranka, taip sakant, „protingiausias“ kūno 
narys: ji, iš vienos pusės, pateikia sąmonei tiksliausių žinių (suvokimus, 
įspūdžius) apie kūnų formą, kietumą arba minkštumą ir pan., iš antros 
pusės, sugeba tinkamiausiu ir tikslingiausiu būdu įvykdyti proto kėslus 
ir sumanymus. Glaudus rankų ir akių bendradarbiavimas supažindina 
žmogų su pagrindinėmis fizinio pasaulio ypatybėmis. Todėl ranka, lygiai 
kaip ir akys, pasižymi ypatingu jautrumu išorinių kūnų formoms ir ju- 
desiams. Turint galvoje šiuos faktus, būtent, kad sąveika su aplinka 
įpratina rankas griežtai derinti savo judesius su regėjimo įspūdžiais ir 
kad rankos veikla ypač pasireiškia žmogaus kūno (fizinis) aktyvumas, 
galima suprasti, kad, pamatęs jį patraukiantį reiškinį, žmogus pirmiau- 
sia atsiliepia imitatyviniu rankos judesiu. Tasai rankos judesys tuo 1a- 
biau gali pavaduoti pamėgdžiojimą visu kūnu, kad šis pastarasis žmo- 
gujeę dažnai nesireiškia tikra motorine reakcija, o pasibaigia tiktai 
atitinkamų judesių tendencijomis (kūno inervacija). Tatai vadinamoji 
vidinė imitacija (innere Nachahmung). Kaskart, kai imitatyvinis veiks- 
mas lydi regėjimo įspūdį, tarp jų užsimezga vis glaudesnis asociatyvinis 
ryšys, kuris turi didelę reikšmę atminties plėtotei. Motoriniai vaizdai 
stiprina ir gyvina regėjimo vaizdus, ir atvirkščiai. Pastebėta, kad vaikų 
ir primityviųjų žmonių atmintyje motoriniam momentui priklauso ypač 
reikšmingas vaidmuo. Antai indėnas, norėdamas tiksliai įsiminti takelio 
arba upės vingį ar kurios nors vietos padėtį, nubrėžia ją savo ranka 
ore arba smėlyje. Pastaruoju atveju išlieka imitatyvinio gesto pėdsakai, 
kurie atvaizduoja įsiminto daikto formą arba kontūrus. Atgamindamas 
vaizdinį, imitatyvinis judesys virto vaizdavimu. Gautas išorinis vaizdas 

dabar įgyja vidinio vaizdinio ir su juo susijusio pamėgdžiojamojo gesto 
funkciją ir atstoja juos žmogaus atmintyje, O kai tik tasai vaizdas jam 
įgyja tokios praktinės reikšmės, jis bando jį užfiksuoti standesnėje me- 
džiagoje (medyje, kaule, akmenyje), kurioje jis išlieka ilgesnį laiką. 
Žinoma, toks užfiksuotas daikto vaizdas, padedąs atminčiai arba tarnau- 
jąs kuriam kitam praktiniam tikslui (pvz, magijai), dar nėra meninės 
veiklos pasireiškimas. Apie estetinę jo reikšmę tegalima kalbėti vien ta- 
da, kai jis pats, jo formos ypatumas patraukia žmogaus dėmesį ir su- 
teikia jam pasitenkinimo. Labai tikėtina, jog iš pradžių vaizdavime tei- 
giamai įjausmintas būna tik motorinis pamėgdžiojimo aktas (rankų ju- 
desiai), o ne jo rezultatas. Bet, antra vertus, atrodo, visai natūralu, kad 
užftiksuolas vaizdas, kuris pasilieka ir imitatyviniam veiksmui pasibai- 
gus, gana greit pats pasidaro žmogui reikšmingas kaip tik dėl savo ob- 
jektyvumo, savarankiškumo ir sužadina jo dėmesį. Ir tada susidaro tos 
aplinkybės, kuriose gali atsirasti estetinis atvaizdo vertinimas. 

Reikia dar pastebėti, kad vaizdavimo aktas tuo iš esmės skiriasi nuo 
pirmykščio instinktyvaus pamėgdžiojimo, kad jis turi subjektui tam 
tikrą apibrėžtą ir įsisąmonintą reikšmę (prasmę). Šiuo atžvilgiu jis at- 
lieka funkciją, analogišką kalbai. Lygiai kaip žodis žymi tam tikrą ob- 
jektą, ir daikto atvaizdas atstoja žmogui patį daiktą. 

Tiktai pripažinus, kad pirminis gyvulių ir žmonių vaizdavimo stimu- 
las buvo pamėgdžiojimo instinktas, galima daugmaž išsiaiškinti, kodėl 
majam natūralistiniam stiliui, pasižymi tokiu nepaprastu tikslumu ir gy- 
vumu. Paleolitinis žmogus, kaip minėjome, vertėsi medžiokle. Susekda- 
mas it vydamasis savo grobį, kovodamas su juo, jis turėjo taip apsipras- 
ti su šių gyvulių (pvz., stumbro) gyvenimo būdu, su jų įpročiais, su 
visomis jų kūno ypatybėmis, taip įsijausti į jų reagavimo būdą, kad gy- 
vas gyvulio vaizdas giliai įsmigo į žmogaus atmintį ir žadino jo pamėg- 
džiojimo instinktą. Ir kai iš imitatyvinių veiksmų kartojimo išaugo 
gyvulių vaizdavimas, tai ir šiame pastarajame turėjo atsispindėti visas 
stebėjimo, mėgdžiojimo ir nuolatinių susidūrimų su gyvuliais metu 
įgytas optinis ir motorinis patyrimas. Panašiu būdu atsirado ir kitas 
paleolitinės paišybos ir skulptūros siužetas — žmogus. Pastebėtina, kad 
visi šie gyvulių ir žmonių piešiniai yra grynai linearinio pobūdžio, 
t. y. kontūrų (formų) brėžiniai. Tai priklauso pirmiausia nuo paišymo 
būdo, nuo vartojamų paišymo priemonių; bet kartu tai parodo, kad le- 
miamą reikšmę čia turi motorinis momentas (rankos judesiai, atgaminą 
objekto formą). Tas pačias ypatybes mes randame ir mūsų laikų primi- 
tyviųjų tautų žaidimuose, piešiniuose. Ypač iš paskutiniaisiais metais 

Tarybų Sąjungoje padarytų tyrinėjimų paaiškėjo, kad eskimų ir kitų Šiau- 
rės tautų, gyvenančių už speigračio, vaikai pasižymi nepaprastu gabumu 
lineariniam piešimui ir šiuo atžvilgiu žymiai pralenkia aukštą kultūrin- 
gumo laipsnį pasiekusių tautų vaikus. Ir čia piešinio gyvumas ir natūra- 
lumas gimsta ne tik iš atsiminimo optinio ryškumo ir tikslumo (vaikai 
visuomet linkę piešti iš atminties), bet ir iš jo nepertraukiamo ryšio su 
motoriniais vaizdais. Natūralistiniam vaizdavimui atsirasti ir išsivystyti 
priešistorinėje epochoje galėjo padėti dar viena aplinkybė: neretai mes 
pačioje gamtoje randame tokių daiktų (akmenų, kaulų, medžio šakų ar- 
ba kamienų), kurių forma mums primena žmogaus arba gyvulio kūną 
arba tam tikrą šio kūno dalį (paukščio snapą, uodegą, koją, ranką, galvą, 
ragą ir pan.). Patraukiamas šio panašumo, žmogus panorės padaryli jį 
aiškesnį, iškelti aikštėn, t. y. taip apdoroti rastojo daikto formą, kad ji 
dar labiau atitiktų žmogaus arba gyvulio išvaizdą. Ir šiuo atveju reiš- 
kiasi imitacijos instinktas, sužadintas atpažinto panašumo. Jei apdorotas 
daiktas, be to, turi praktinę reikšmę (tinka įrankiu vienam arba kitam 
darbui, kaip antai, lazdos, strėlės, peiliai, visokios rūšies ginklai), tai 
išdrožti arba išrėžti gyvulių ir žmonių atvaizdai įgyja papuošimo reikš- 
mę. Bet tapę papuošimo priemonėmis, natūralistinio stiliaus kūriniai jau 
susipina su kita primityviojo meno šaka —su ornamentika ir patiria 
jos įtaką. O ornamentika negali būti išvesta iš pamėgdžiojimo instinkto, 
nes pirminės ornamento formos yra abstraktaus geometrinio pobūdžio 
ir susidaro iš linijų derinių, kurie tiesiog nieko neatvaizduoja. Todėl ten- 
ka manyti, jog ornamentinė dailė yra kilusi iš kito prado. Koks gi gali 
būti šitas pradas? 


B. ŽAIDIMAS (LAISVA MOTORINĖ VEIKLA) 


Į šitą klausimą duoda atsakymą vadinamoji žaidimo teorija, kuri pirmą 
kartą buvo suformuluota vokiečių poeto ir mąstytojo F. Šilerio, o vė- 
liau, XIX a., išplėtota ir biologiškai pamatuota anglų filosofo H. Spense- 
rio ir pagaliau vokiečių profesoriaus K. Groso. Tiesa, šios teorijos užsi- 
mojimai yra daug platesni: pasak Šilerio ir Spenserio, ji turi išaiškinti 
visų meno šakų kilmę, Tačiau smulkesni ir gilesni naujausių laikų ty- 
rinėjimai, liečią primityvių tautų buitį ir psichiką, lygiai kaip ir dabar- 
tinės vaikų psichologijos duomenys, leidžia prieiti tą išvadą, kad meno 
atsiradimas yra gana sudėtingas procesas, kuris priklauso nuo daugelio 
veiksnių sąveikos ir negali būti išvestas tiktai iš vieno pradmens. Įsidė- 
mėjus šitą išlygą, tenka vis dėlto pripažinti, kad žaidimo instinktas meno 

raidoje suvaidino labai svarbų vaidmenį ir kad tam tikros meninės kū- 
rybos rūšys yra išaugusios iš žaidimo. Tokia rūšis, matyti, yra ir orna- 
mentika. 

Šileris teisingai iškėlė žaidimo ir meno kūrybos giminingumą vienu 
labai esminiu atžvilgiu, būtent, abu jie netenkina tiesiog jokių gyvybi- 
nių arba praktinių poreikių ir todėl nepriklauso nuo jokio išorinio, už 
jų ribų esančio tikslo. Ir žaidimas, ir meno kūryba tenkinasi savimi, jų 
vertė glūdi paties proceso (veiklos) eigoje. Vadinasi, žaidimą su menine 
kūryba suartina jiems abiem būdingas funkcionalinis pasitenkinimas. Ši- 
tame kūrybinio instinkto savarankiškume (nepriklausomume nuo grynai 
gyvybinių poreikių), Šilerio nuomone, pasireiškia žmogaus Jaisvė, t. y. ta 
jo prigimties ypatybė, kuria grindžiama moralinė jo paskirtis, jo doro- 
vingumas. Todėl menas (vadinasi, ir pirmykštė meno forma — žaidimas) 
ir dorovė išauga iš to paties pradmens. Visai kitu keliu eina Spenseris: 
remdamasis evoliucijos teorija biologijoje, jis mėgina išaiškinti žaidimo 
kilmę grynai fiziologiškai. Normaliame organizme, esą, susikaupia dau- 
giau energijos, negu jam reikalinga esamiesiems gyvybiniams porei- 
kiams patenkinti. Todėl organizme kyla palinkimas šitą energijos per- 
teklių išeikvoti judesiais, nesiekiančiais jokio apibrėžto tikslo. Tokiu 


būdu gimsta žaidimas, o iš žaidimo ilgainiui ir meno kūryba. Vaikystėje “ 


žaidimo instinktas reiškiasi ypač intensyviai kaip tik dėl to, kad vaikai 
(ir aukštesniųjų gyvulių jaunikliai) suaugusiųjų aprūpinami visu tuo, 
kas jiems reikalinga, ir todėl jie gali netrukdomai visą energijos pertek- 
lių sunaudoti laisviems judesiams — žaidimui. Tačiau šita teorija ne vi- 
siškai sutinka su faktais, Žinoma, ir gyvulys, ir vaikas, ir primityvusis 
žmogus žaidimais ir šokiais linksminasi vien tada, kai svarbiausi jų gyvy- 
bės potraukiai patenkinti. Bet žaisdami jie paprastai išeikvoja ne tik 
energijos perteklių, o visą jos atsargą; jie nenustoja žaidę arba šokę, 
kol pavargsta, kol nebetenka jėgų. Todėl tenka manyti, kad pamatinis 
žaidimo akstinas yra ne energijos perteklius, o funkcionalinis žaidimą 
lydįs pasitenkinimas. Kitaip sakant, Šilerio, Spenserio ir jų pasekėjų 
teorija 3 teisinga tuo atžvilgiu, kad ji mato žaidimo pradmenį tam tik- 
rame gyvuliams ir žmogui įgimtame motoriniame veiklume, kuris atsi- 
randa savaime ir nesurištas su tiesioginiais organizmo poreikiais. Jau 
kūdikiuose mes pastebime tokį motorinį veiklumą, ypač kai jie numalši- 
na alkį bei troškulį. Tatai įvairūs kojų, rankų arba viso kūno judesiai, 
kuriuose iš pradžių nėra jokios tvarkos, jokio tikslingumo. Atrodo, kad 
juose prasiveržia tam tikras vidinis nervų sistemos susijaudinimas. Pa- 
prastai jie vadinami automatiniais (skiriant juos nuo reflektorinių, in- 
stinktyvių ir sąmoningų judesių). Pamažėle, vaikui augant ir sąmonėjant,. 

šitas motorinis aktyvumas pasidaro tikslingesnis ir leidžia jam vienu ar- 
ba kitų būdu veikti aplinkinio pasaulio daiktus. Apčiupinėdamas, mėty- 
damas juos, daužydamas vieną į kitą, vaikas kartu bando savo kūno (ir 
ypač rankų) judrumą bei vikrumą ir susipažįsta su išorinių daiktų savy- 
bėmis. Svarbų žingsnį į priekį jis žengia tada, kai ima domėtis ir savo 
veiklos rezultatais, kai jis kartoja tuos judesius, kurių išdavos jam pa- 
tinka arba jį nustebina, ir stengiasi juos pritaikyti prie laukiamo efekto. 

Tokiu būdu vaikas išmoksta, pavyzdžiui, mėtyti ir gaudyti sviedinį 
arba, mėgindamas sukelti visokius garsus, švilpauti, dainuoti ir kt. Žino- 
ma, tokiai veiklai jį skatina ir imitacijos instinktas, jo noras elgtis pana- 
šiai kaip suaugusieji. Pagaliau panašiu būdu prasideda ir pirmieji vaiko 
bandymai piešti, lipdyti arba ką nors statyti. Visais šiais atvejais rezul- 
tatas iš pradžių neatskiriamas nuo jį vykdančių judesių ir kartu su jais 
teigiamai įjausminamas. Tik ilgainiui pats rezultatas įgauna sprendžia- 
mąją reikšmę ir tada ima tvarkyti bei reguliuoti viso proceso eigą. 
Brūkšniavimas pieštuku arba braižymas popieriuje vaikui dabar netei- 
kia tiek pasitenkinimo, ir jo nebelinksmina atsitiktinis piešimo rezulta- 
tas; jo rankos judesius valdo jau tam tikras (kad ir ne visai sąmonin- 
gas) sumanymas arba kėslas. Tai nereiškia, kad jo sąmonėje atsiranda 
tam tikras apibrėžtas ir aiškus vaizdas, kurį jis stengiasi atgaminti pie- 
šinyje. Paprastai šitas optinis vaizdas formuojasi, tikslėja ir ryškėja, ran- 
kos judesių padedamas, paties piešimo metu. 

Bet iš to, kas pasakyta, dar neaiškėja, koks yra tas sumanymas, kurį 
vaikas mėgina įkūnyti savo piešiniuose, arba kas jį skatina pritaikyti 
juos prie tam tikros tvarkos arba plano. Šitas klausimas liečia pirmiau- 
sia ornamentinių piešinių kilmę, nes natūralistinei paišysenai šitą planą 
arba tvarką nurodo pats atvaizduojamasis daiktas. 

Ornamentą apibūdina du pagrindiniai momentai: 1) ritmas, t. y. tų 
pačių elementų arba elementų derinių (linijų, taškų, figūrų) kartojimasis 
tam tikrais apibrėžtais tarpais, ir 2) toks elementų sugrupavimas arba 
suskirstymas plokštumoje, kad ši pastaroji suvokiama kaip užbaigta 
erdvinė vienybė. Tai, kad ritmas beveik visose meno šakose pasireiškia 
formuojančiu veiksniu, neatsitiktinis faktas, nes jisai grindžiamas pačia 
organine žmogaus prigimtimi. Svarbiausi organiniai procesai yra ritmin- 
gi, vadinasi, ir tie, nuo kurių priklauso žmogaus motorinis veiklumas, 
kaip širdies plakimas, kvėpavimas, raumenų susitraukimas ir atsileidi- 
mas. Todėl ir viso kūno, ir atskirų jo narių judesiai įgyja didžiausią tiks- 
lingumą ir tinkamiausiai atlieka savo darbą, kai jie yra ritmizuoti ir 
vieno nario judesiai ritmiškai suderinti su kitų narių judesiais. Tai rodo 
ne tik tokie veiksmai, kaip ėjimas, bėgimas, plaukimas, šokimas ir kt., 

bet ir visi rankos darbai, susidedą iš įvairių pasikartojančių ir besikai- 
taliojančių judesių (pvz., pynimas, mezgimas, malkų piovimas bei skal- 
dymas ir kt.). Todėl suprantama, kad kaip tik ritmas, ritmizavimas pasi- 
reiškia ir pirminiuose žmogaus bandymuose piešti; ir piešiant papras- 
Čiausi rankos judesiai yra ritmingo pobūdžio ir linkę kartotis. Antai 
paleolitinio periodo piešiniai apsiriboja tų pačių linijų (dažniausiai krei- 
vų) ir taškų pakartojimu, Čionai aiškiai matyti, jog erdvinių elementų 
ritmo pamatas yra motorinis (laikinis) rankos judesių ritmas. 

Būdamas įgimtas žmogaus psichofizinei organizacijai, ritmas pasižy- 
mi nepaprastu užkrečiamumu. Pastebėjęs kur nors ritmingą pasikartoji- 
mą (vis tiek, ar tai bus judesiai, garsai, ar erdviniai elementai), žmo- 
gus yra linkęs šitą ritmą atgaminti ir atgamindamas dar įsakmiau jį pa- 
brėžti bei sustiprinti. Panašiu būdu, tur būt, atsirado ir primityvių tautų 
verslinis menas. Įvairios pintinių, žiedinių ir drožinių formos yra visų 
pirma tikslingos ta prasme, kad pritaikomos tam praktiniam reikalui, 
kuriam šitie įrankiai tarnauja. Bet kartu jų forma apsprendžiama ir me- 
džiagą pavidalinančių rankų judesių, ir juos lydinčių motorinių jutimų, 
o regimas erdvinis objekto vaizdas išryškėja bei tikslėja tik tobulėjant 
gaminimo procesui. 

Vienok minėtieji paleolitiniai piešiniai dar negali būti laikomi or- 
namentiniais tiksliąja žodžio prasme, nes jiems trūksta antrosios esminės 
ornamento ypatybės — tvarkingo elementų sugrupavimo plokštumoje. 
Linijos ir taškai čia bet kur atsitiktinai išmėtyti akmens arba sienos pa- 
viršiuje, visiškai nepaisant tarpusavio erdvinių santykių ir ypač santy- 
kių su plokštuma, kurią jie padengia. Ornamentinė kompozicija atsi- 
randa vien tada, kai piešinys taip suderintas su plokštuma, kad tvarko 
arba pavidalina ją tam tikru planingu būdu, t. y. išnarsto bei suskaido 
į atskiras dalis ir tuo pačiu susieja tas dalis į vaizdžią erdvinės įvairybės 
vienybę. Tiktai tada laikinis rankos judesių ritmas pavirsta tikrai erdvi- 
niu (regimuoju) ritmu, kuris pats tampa esminiu struktūrinių kompozi- 
cijos veiksniu ir dėl to įgyja didesnį tikslumą bei ryškumą. Atseit, pieši- 
niui pasidarius ornamentu, motorinis momentas svarbiausiąjį vaidmenį 
užleidžia optiniam vaizdui, kuris pagal savo prigimtį nustato erdvinę 
Ikompozicijos sąrangą. 

Elementariausias tvarkomasis erdvinės kompozicijos pradas yra 
simetrija, suteikianti jai užbaigtumą ir pajungianti visas jos dalis statinei 
pusiausvyrai. Simetrija, lygiai kaip ritmas, nėra dirbtinis, išgalvotas da- 
lykas. Tai esminė beveik visų organinių formų ypatybė. Simetriškos 
dažniausiai yra augalų lytys, o taip pat gyvulių bei žmogaus kūnas ir at- 
skiros jo dalys, Natūralistiškuose piešiniuose ir skulptūrose atgamindamas 

šias formas, primityvusis žmogus pripranta prie jų, įsižiūri į jų ypa- 
tybes ir įsižiūrėdamas pamažėle mokosi vertinti tvarkomąją simetrijos 
reikšmę. Todėl nenuostabu, kad simetrija jam pasirodo tinkama ir orna- 
mentiniams piešiniams, ypač turint galvoje, kad šituos piešinius jis pieš- 
davo visų pirma savo kūnui papuošti. Štai kodėl simetrinė žmogaus kūno 
forma turėjo šiek tiek atsispindėti ir jį puošiančio ornamento kompozici- 
joje. Be savo kūno, primityvusis žmogus puošė ir visokius praktinio 
vartojimo daiktus (indus, dėžutes, ginklus), pagaliau drabužius ir trobe- 
sių sienas, taikydamas jiems tą pačią arba panašią ornamentavimo tvar- 
ką. Ornamento kompozicija čionai apsprendžiama daugelio momentų: 
puošiamojo daikto formos, jo gaminimo ir apdorojimo technikos, paga- 
liau jo praktinės arba magiškos reikšmės. Tada dažnai į kompoziciją 
įeina ir vienas kitas dalykinis siužetas; jos elementais pasidaro ir augalų, 
gyvulių arba žmonių atvaizdai, kurie pritaikomi prie bendro ornamen- 
tavimo plano, Tokiu būdu susiliečia ir iš dalies susilieja dvi iš pradžios 
skirtingos ir kilmės atžvilgiu savarankiškos vaizdavimo tendencijos: or- 
namentinė ir natūralistinė. Jųjų sąveika apsprendžia tolesnį vaizduoja- 
mojo meno vystymąsi. Priklausomai nuo to, katra tendencija ima viršų, 
keičiasi ir meno stilius: arba daiktų ir gyvūnų figūros supaprastinamos, 
geometriškai schematizuojamos, arba, atvirkščiai, ornamentiniai elemen- 
tai priartinami prie natūralistinių atvaizdų ir tampa priemonėmis daly- 
kiniams siužetams vaizduoti ir aiškinti. Bet itin svarbu tai, kad kaip tik 
ornamentinė kompozicija pripratina žmogų ir natūralistinių scenų vaiz- 
davime atsižvelgti į atskirų figūrų erdvinius santykius ir grupuoti jas 
taip, kad sudarytų užbaigtą regimąją reikšmingą vienybę. 

Primityvios dailės raidą žymiai paveikė ir visos medžiaginės kultū- 
ros bei technikos pažanga (ypač pereinant nuo akmens periodo į bron- 
zos ir geležies laikotarpi). Įgudęs apdirbinėti įvairiausias medžiagas ir 
naudodamasis jomis namų buities daiktams gaminti, žmogus susipažįsta 
su aukso, bronzos, geležies ir kitų metalų ypatybėmis ir išmoksta jas 
panaudoti meniniam įspūdingumui (meniniams efektams). Šiam įspūdin- 
gumui padeda ir medžiagos pikturalinės savybės (spalvingumas, spalvų 
atmainos ir priešingybės). 

Dažai naudojami jau priešistoriniame mene. Iš pradžių tapyba 
monochrominė ir grafinio pobūdžio: linijos, taškai, siluetai piešiami 
juoda arba raudona spalva. Vėliau ji pasidaro polichrominė; be to, ir 
nubrėžtų siluetų vidus padengiamas dažais (juodais, geltonais, raudonais 
ir kt.). Spalvos dabar atlieka ne tik grafinę funkciją, bet vaizduoja ir 
kūno masę, ir vidinę kūno dalių sandarą. Pažymėtina, kad priešistorinis 
menininkas, vartodamas įvairias spalvas, dažniausiai nemėgdžioja gam- 

tos, t. y. nesistengia suteikti vaizduojamam daiktui tą pačią arba panašią 
spalvą, kuri jam būdinga tikrovėje. Tai priklauso ne tik nuo primity- 
vios tapybos techninių priemonių ribotumo, bet pirmiausia nuo to, kad 
žmogaus dėmesį iš pradžios patraukia ne spalvų dalykinė reikšmė, o jų 
tiesioginis jutiminis įspūdingumas, jų dekoratyvinė galia. Primityvios 
tautos, kaip žinoma, ypatingai mėgsta bei brangina visus daiktus, kurie 
krinta į akis spalvų ryškumu ir margumu. Joms spalvos visų pirma puo- 
. šia, o ne vaizduoja daiktą. Itin aiškiai tai iliustruoja ir jau minėtieji ty- 
rinėjimai, atlikti Šiaurės Sibiro tautų vaikų tarpe Tarybų Sąjungoje. Ten, 
kur šios tautos verčiasi medžiokle ir dar beveik visiškai nepaliestos euro- 
piečių civilizacijos, vaikai parodo nepaprastus gabumus grafikai; o spal- 
vos jų natūralistiniuose siluetų piešiniuose turi tik dekoratyvinę reikšmę. 
Tuo tarpu jautrumas natūralioms daiktų spalvoms ir koloritiniams siu- 
žetams (peizažams) atsiranda tose tautose, kurios jau yra pasiekusios 
aukštesnį kultūros laipsnį ir dirba žemę. Užtat jų gabumai grafikai žy- 
miai silpnesni. 

Architektūra yra vėlesnės kilmės už tapybą ir skulptūrą. Paleoliti- 
nis žmogus, būdamas medžiotoju-klajokliu, gyveno urvuose arba pa- 
skubomis suręstuose pastatuose. Tvirtesnių pastatų atsirado tik neoliti- 
niame periode, kai žmogus ėmė dirbti žemę ir pasidarė sėslus. Kad šioje 
primityvioje statyboje, kurios vienintelis tikslas buvo apsaugoti žmogų 
nuo gamtos gaivalų ir laukinių žvėrių, buvo kreipiamas dėmesys ir į me- 
niškumą, vargu ar galima manyti. Tam tikri meniškumo pradmenys ran- 
dami veikiau rituaHiniuose paminkluose mirusiesiems ir ne tik jų formo- 
je, bet ir jų sugrupavime (pvz., menhyrai ir dolmenai). 

Vienok tikrai meninį pobūdį architektūra įgauna tik istorinėje epo- 
choje, kai ir visuomeninis gyvenimas, ir mokslas bei technika pasiekia 
jau aukštą organizacijos laipsnį ir žmogus išmoksta laisvai (suvereniš- 
kai) valdyti statybinę (dorojamą) medžiagą. Tiktai tada jis įstengia pa- 
jungti meniniams sumanymams geometrines pastatų formas ir jų mecha- 
ninius momentus (masių suskirstymą bei suskaidymą, keliamosios ir siė- 
giamosios jėgos priešingumą ir įtempimą). 


4. MUZIKOS KILMĖS KLAUSIMAS 


Kai dėl muzikos kilmės klausimo, tenka pripažinti, kad jis dar mažai 
teišaiškintas. Muzikos struktūra grindžiama dviem momentais: vie- 
nas yra ritmas, antras — tonų tarpų (intervalų) apibrėžtumas ir šių 
tarpų skirtumai. Nuo šio pastarojo momento priklauso ir harmonija (tonų 

sąskambis), ir melodinė tonų eilė. Melodija, be to, apsprendžiama ir rit- 
mo. Kadangi liaudies muziką, t. y. paprasčiausią mums žinomą muzikos 
formą, sudaro dainos, kur melodija susijusi su žodinių tekstu, tai 
Ž. Ž. Ruso ir vėliau J. Herderis manė, kad muzika esanti kilusi iš kalbos. 
Vienok šita teorija susiduria su neįveikiamais sunkumais. Nors kalboje 
ir glūdi visi pamatiniai muzikos momentai — ritmas, garsų intervalai 
aukštumo atžvilgiu ir garsų dinamikos kitimai, tačiau kaip tik tonų tar- 
pai čia nėra pastovūs ir griežtai apibrėžti (dažniausiai — tai intervalai, 
artimi kvartai arba kvintai). Todėl iš kalbos negalima paaiškinti, kodėl 
kaip tik šitas momentas įgavo lemiamą reikšmę muzikai. Be to, yra abe- 
jotina, ar dainavimas atsirado vėliau už kalbą. Šiaip ar taip, liaudies 
dainų istorinė raida to nepatvirtina. Pasirodė, kad seniausi jų elementai 
yra priedainiai, kur melodiją lydi neprasmingi žodžiai ir garsų deriniai, 
neturį jokios dalykinės reikšmės. Kiti mokslininkai (K. Biucheris, Va- 
Jašekas) stengiasi muziką išvesti iš ritmo. Šita teorija atrodo įtikima ypač 
todėl, kad ritmas yra bendras tvarkomasis pradas, kuris vaidina esminį 
vaidmenį beveik visose meno šakose. Argi negalima spėlioti, jog iš rit- 
mo jausmo plėtojimosi ir diferencijavimosi išaugo visos meninės kūry- 
bos rūšys kaip įvairios jo objektyvizacijos formos? Juk iš pat pradžių 
muzikos ritmas yra glaudžiai susijęs su judesių ir žodžių ritmu. Daina 
lydi arba šokį ir draminį vaidinimą, arba darbą, arba kurias nors kulto 
apeigas. Be to, įsidėmėtina, kad visų primityvių tautų muzikoje ritmui 
priklauso svarbiausias vaidmuo. Tai pasakytina net apie senovės graikų 
muziką. Jinai pasižymi nepaprastu ritminiu įvairumu, ir kaip tik iš šitos 
ypatybės kilo savotiškas jos įspūdingumas bei paveikumas. Tuo tarpu 
melodinis momentas buvo dar labai mažai išsivystęs ir tenkinosi griežtai 
apribotu tonų intervalų skaičiumi. Be to, harmonija (skirtingo aukštumo 
tonų sąskambis) ir polifonija (skirtingų balsų derinimas) antikos muzikai 
svetimos. Ji buvo monofoninė. Net ir chorų dainos būdavo dainuojamos 
vienbalsiškai. Kai dėl instrumentinės muzikos (gitara, fleita), tai ji tely- 
dėdavo dainuojantį balsą, kartodama jo melodiją ir tik retkarčiais pa- 
pildydama ją keliais papuošiamaisiais tonais (fioritūra). Senovės muzikų 
sukurta intervalų teorija nustato tiktai taisykles, nuo kurių priklauso 
intervalų eilė, ir visiškai neliečia harmonijos. Vieninteliu leistinu są- 
skambiu ji pripažįsta oktavą. Pagaliau už Biucherio ir Valašeko teoriją 
kalba, atrodo, ir istorinė muzikos instrumentų raida. Seniausi instrumen- 
tai yra mušamieji, kurie būdavo vartojami jau akmens ir geležies am- 
žiuje, vadinasi, kaip tik tie instrumentai, kurie skirti ritmui pažymėti ir 
suteikti jam paveikią juntamąją formą. 

Nors šita teorija ir teisingai iškelia ritmo vaidmens svarbumą muzi- 
kos vystymosi procese, tačiau jai gali būti padarytas tas pats priekaiš- 
tas, kaip ir pirmiau minėtajai teorijai: ji neduoda atsakymo į pamatinį 
klausimą — iš kur atsirado apibrėžti tonų tarpai ir kodėl jie įgavo sava- 
rankišką vertę muzikoje? Lygiai taip pat šito klausimo negali išaiškinti 
ir nurodymas į pamėgdžiojimo instinktą. Kaip buvo pasakyta, žmogus, 
gaudamas iš aplinkinio pasaulio visokių triukšmų ir garsų įspūdžių, yra 
skatinamas juos atgaminti savo balsu, Ypač užkrečiantis šiuo atžvilgiu 
paukščių giedojimas. Vienok ir jame tik atsitiktinai pasitaiko grynų tonų 
intervalų. Šiaip ar taip, paukščių giesmės nėra melodijos tiksliąja žodžio 
prasme, t. y. nesudaro tokios tonų eilės, kurios vieninga sąranga, nepri- 
klausydama nei nuo atskirų tonų atspalvio, nei nuo absoliutaus aukštu- 
mo, būtų apsprendžiama tik tonų tarpų santykių. Kiekviena melodija yra 
transponuojama, t. y. gali būti pradedama nuo bet kurio tono ir vis dėl- 
to atpažįstama kaip ta pati melodija, jei tik išlaikoma ta pati intervalų 
eilė, Paukščiams, kaip parodė Abrahamo tyrinėjimai, trūksta šito suge- 
bėjimo. Jie kartoja savo giesmę arba išmoktą motyvą automatiškai tuo 
pačiu aukštumu ir nesuvokia melodijos santvarkos (tonų intervalų san- 
tykių). Todėl vokiečių psichologas K. Šiumias, pasiremdamas šiais sam- 
protavimais, pasiūlė kitą hipotezę muzikos kilmei aiškinti. Jo manymu, 
muzikos pradmenimis buvę paprasčiausi, sudaryti iš 2—3 tonų, motyvai, 
kuriuos primityvių tautų žmonės vartodavo savo tarpe signalizavimo rei- 
kalams (pvz., švilpesiai). Kai du ar keli žmonės kartu sukeldavo šiuos 
garsus ir jų balsai būdavo nevienodo aukštumo, tai atsirasdavo tam tikri 
tonų sąskambiai (akordai). Šiais atvejais jie turėdavo progos pastebėti, 
kad vieni tonai skambėdami susilieja, sudaro tarytum vieną toną, o kiti 
priešinasi susiliejimui; vieną kartą iš tonų derinių gaunamas įspūdis yra 
stipresnis, turtingesnis, kitą kartą, atvirkščiai, vienas tonas trukdo kitą 
ir jiedu neduoda vieningo įspūdžio. Pirmuoju atveju atsiranda konso- 
nansas, kuris patinka, antruoju — disonansas, kuris nepatinka. Kartoda- 
mas pirmuosius, įsidėmėdamas juos, žmogus ilgainiui taip priprato prie 
konsonansų, kad instinktyviai susiedavo su jais visus savo kuriamų tonų 
derinius. Vėliau ausų jautrumui konsonansams išugdyti daug padėjo in- 
strumentų (pradžioje pučiamųjų, paskiau ir styginių) išradimas, nes in- 
strumentai derinami pagal tam tikrus apibrėžtus intervalus ir, be to, 
teikia tonams objektyvų savarankiškumą; tonai priklauso dabar pirmiau- 
sia nuo pačių instrumentų struktūros. Tolesnį muzikos vystymąsi apspren- 
džia žmogaus balso išsivystymo ir instrumentų tobulėjimo savitarpio 
sąveika. 

Štumio hipotezė, be abejo, tuo žymiai pranašesnė už kitas hipote- 
zes, kad nurodo kelią, kuriuo einant galima išsiaiškinti atsiradimą kaip 
tik tos muzikos ypatybės (instrumentų intervalų apibrėžtumo ir jų san- 
tykių dėsningumo), kuria ji skiriasi nuo kitų artimų meno šakų. Bet ar 
tai yra vienintelis galimas kelias, dar ginčijamasi. Šiaip ar taip, su 
Štumifo teorija nesiderina tas faktas, kad, pavyzdžiui, Europos muzika 
iš pradžių ir ilgą laiką buvo monofoninė, o polifonija (harmonijos varto- 
jimas) įsigalėjo daug vėliau, tiktai viduramžių pabaigoje?*“. O pagal 
Štumfo hipotezę išeitų, kad polifonija turėjo atsirasti nuo pat pradžios, 
nes tai, kas atkreipė primityviojo žmogaus dėmesį į tonų tarpus ir jų 
santykius, buvo ne kas kita, kaip sąskambių (konsonansų ir disonansų) 
skirtumai. 


5. BENDROS IŠVADOS 


Kokios gi yra bendros mūsų analizės išvados? Iš viso, kas pasakyta, aiš- 
kėja, kad tas savotiškas sąmonės nusistatymas, kuriuo remiasi estetinė 
kontempliacija ir meninė kūryba, negali būti ištisai išvestas arba išaiš- 
kintas nei iš įgimtų žmogaus instinktų, nei iš praktinių gyvenimo porei- 
kių. Tatai ypatinga sąmonės raidos pakopa, kuri įneša kažką iš pagrin- 
dų naujo į žmogaus santykį su aplinkiniu pasauliu ir kuri įgalina jį 
suvokti naują savarankišką vertybę — grožį ir padėti ją naujos veiklos 
formos, būtent, meninės kūrybos pagrindan. Vienintelis uždavinys tų ty- 
rinėjimų, kurie imsis nušviesti meno kilmę, gali būti toks: iškelti tas 
bendras sąlygas, nuo kurių priklauso meno galimumas, ir nurodyti ypa- 
tingas istorines aplinkybes, kurios paruošia dirvą šiam sąmonės nusista- 
tymui atsirasti ir padeda jam įsigalėti. Šitie veiksniai yra iš dalies vidi- 
niai, iš dalies išoriniai. Iš pirmųjų svarbiausias yra tas žmogui įgimtas 
instinktyvus veiklumas, kuris nuo kitų instinktų skiriasi tuo, kad neten- 
kina tiesiog tam tikrų apibrėžtų organizmo gyvybinių poreikių. Jau 
aukštesniuosiuose gyvuliuose jis pasireiškia dvejopa forma: pamėgdžio- 
jimo ir žaidimo instinktais. Abiem būdinga ta pati ypatybė — jų veikla 
nesuvaržyta išorinio tikslo ir suteikia organizmui funkcionalinį pasiten- 
kinimą. Šia prasme ta veikla yra“laisva. Tiktai iš tokio laisvo aktyvumo 
gali išaugti tas ypatingas sąmonės nusistatymas, kuris leidžia individui 
visiškai atsidėti pačiai veiklai, o vėliau ir jos duodamam rezultatui bei 
šio rezultato dorojimui. Tatai kontempliatyvus sąmonės nusistatymas, ku- 
riuo vienodai remiasi ir meninė kūryba, ir meno kūrinių suvokimas, nes 
suvokti grožį tegalima tik atkuriant arba atgaminant iš pačiame objekte 

glūdinčių rodiklių. Iš pradžių šitas nusistatymas yra grynai instinktyvus, 
tartum prievartinis ir pavergia žmogų. Ir tik vėliau, kai žmogus išmoksta 
šiek tiek valdyti savo instinktus, šis nusistatymas pajungiamas ir sąmo- 
ningai valiai ir įgalina subjektą ne tik suvokti grožį, ne tik gėrėtis juo, 
bet ir įvertinti jo tobulumo laipsnį, įsisąmoninti tas sąlygas, nuo kurių 
jis priklauso, ir suderinti su jomis kūrybinio proceso eigą. Bet niekuomet 
šioji kontempliacija neatitrūksta visiškai nuo savo instinktyvaus prado 
ir nenustoja gyvo ryšio su kylančiais iš instinkto emociniais veiklos 
susijaudinimais. Grožis ne tik stebimas, bet ir išgyvenamas. 

Tačiau nurodytieji instinktyvūs pradmenys aiškina tik bendrą kūry- 
binės veiklos galimumą. Kurioje srityje ta veikla pirmiausia pasireiškia 
ir kuria linkme kūryba išsiskleidžia,— tai priklauso nuo bendros kultū- 
rinio gyvenimo krypties raidos ir nuo ją veikiančių konkrečių istorinių 
aplinkybių. Vienais atvejais svarbiausias vaidmuo priklauso iš pradžių 
pamėgdžiojimui (pvz, natūralistinėje tapyboje, skulptūroje), kitais — 
laisvai motorinei veiklai (pvz., ornamentikoje, muzikoje, choreografijo- 
je), vėl kitais — griežtai praktiniams poreikiams (pvz., architektūroje). 
Bet visur meninė veikla formuoja ir tvarko medžiagą tų galimybių ri- 
bose, kurios glūdi žmogaus psichofizinėje organizacijoje, t. y., iš vienos 
pusės, motoriniame jo kūno sugebėjime, iš antros, jo jutimų sąrangoje 
ir ypatumuose. Ir tik ilgainiui šitos galimybės kiek prasiplečia, kai žmo- 
gus, materialinei kultūrai besivystant, ima naudotis visokiais padargais 
ir įrankiais pasirinktajai medžiagai apdoroti. Šalia to ir tie principai (kaip 
antai — ritmas, dinamikos kitimai ir kontrastai, simetrija, priešingų ele- 
mentų pusiausvyra ir kt.), pagal kuriuos vyksta formavimo procesas, ky- 
la iš žmogaus prigimties, iš jo fizinės ir psichinės organizacijos. Todėl 
net tais atvejais, kai kūrybinė veikla skatinama pamėgdžiojimo, ji vi- 
suomet ne tik atgamina patį tą objektą, kuris yra jos pavyzdys, bet ir 
performuoja bei pakeičia jį, vienu ar kitu būdu pritaikydama prie žmo- 
gaus prigimties. Vadinasi, medžiagos formavimas ir dorojimas neperski- 
riamai susijęs su tam tikru gaminamojo arba vaizduojamojo objekto ra- 
cionalizavimu, supaprastinimu arba schematizavimu, žodžiu, su jo pajun- 
gimu vienam arba kitam tvarkomajam požiūriui (principui). Tai vienodai 
tinka ir technikai, ir menui, Kai šitas požiūris gimsta iš kontempliaty- 
vaus sąmonės nusistatymo, t. y. kai jis yra estetinio pobūdžio, tai jis 
įgauna stilizavimo formą. 

Kadangi visos minėtosios sąlygos, apsprendžiančios kūrybinę veiklą, 
yra bendros ir beveik pastovios, tai suprantama, kad ir jų veikimo būdas 
lieka visur vienodas ir kad meno istoriniuose pradmenyse — net skirtin- 
giausiose tautose — pasirodo tam tikras vienodumas. O kai dėl tų 

skirtybių, kurias mes randame šio vienodumo ribose, tai jos priklauso nuo 
besikeičiančių išorinių aplinkybių, kaip antai, nuo to, kokį stimulą tautos 
gyvenimas ir papročiai duoda meninei kūrybai reikštis, kokią medžiagą 
jai teikia aplinkinis fizinis pasaulis, kokius įspūdžius žmogus gauna iš 
aplinkinės gamtos ir t. t. Visos šitos aplinkybės veikia žmogaus fizinę 
bei psichinę prigimtį ir padeda palinkimui į vieną arba kitą meninės 
veiklos rūšį atsirasti ir išsiskleisti į tam tikrą apibrėžtą meninį ga- 
bumą. Jųjų nagrinėjimas veda jau prie naujos problemos, liečiančios 
meno istorinę raidą ir šios raidos dėsningumą. 


6. MENININKAS IR VAIKAS (PRIMITYVUSIS ŽMOGUS) 


Su meno kilmės problema rišasi dar kitas klausimas, kurio negalima apei- 
ti: ar kultūros pažanga visais atžvilgiais yra palanki meninei kūrybai? 
Ar, žmogaus dvasiai diferencijuojantis, neima reikštis tokie veiksniai, 
kurie trukdo bei slopina kūrybinį pajėgumą meno srityje? Šitam klau- 
simui pateisinti nurodoma tai, kad menininko psichika turi daug bendro 
su vaikų ir primityviųjų (pirmykščių) žmonių psichika: panašiai kaip ir 
pastarieji, jis yra ypač jautrus jutiminiams įspūdžiams ir ne tik atsiliepia 
į juos su nepaprastu jausminiu susijaudinimu, bet ir sugeba jiems atsidėti 
visai betarpiškai ir naiviai. Antra vertus, vaikų ir primityvių tautų 
tarpe daug dažniau pasireiškia tam tikras meninis gabumas, negu vidu- 
tiniškai civilizuotų žmonių tarpe. Jų kalba dažnai nepaprastai vaizdinga 
ir gausi tokių išsireiškimų ir palyginimų (metaforų), kurių taiklumu ten- 
ka tik stebėtis. Taip pat ir vaikų piešiniai arba primityviųjų žmonių vers- 
lo darbai pasižymi ypatingu meniniu raiškumu, ir šiuo atžvilgiu jie gali 
drąsiai lygintis su geriausiais kultūringųjų tautų meno kūriniais. Pagaliau 
ir kultūros istorija liudija, kad menas ir mokslas nesivysto lygiagrečiai. 

Dailė ir poezija dažnai pasiekia labai aukštą tobulumo laipsnį tokio- 
se tautose, kurių intelektualinis lygis (protinis pažinimas) yra dar gana 
žemas. Iš šito fakto italų mąstytojas Dž. B. Vikas padarė išvadą, kad me- 
nas apskritai priklauso ankstesniam už mokslą ir filosofiją kultūros tarps- 
niui ir kad jis neišvengiamai smunka, kai kultūriniame gyvenime lemia- 
mas vaidmuo tenka protui. Kiek vėliau J. Herderis pareiškė nuomonę, 
kad primityvusis žmogus iš prigimties esąs menininkas. Šita pažiūra pa- 
sidarė kertiniu akmeniu romantikų kultūros filosofijoje ir buvo toliau 
išplėsta bei išskleista žymiausio šios mokyklos teoretiko F. Šlėgelio. Visų 
tautų ir visų laikų menas, jo nuomone, maitinamas dviejų šaltinių. Vie- 
nas —tai pati kalba, kalbos lobynas, kuriame atsispindi primityviojo 

žmogaus pasaulėžiūra, jo mąstymo ir jautimo būdas. Antras — tai mito- 
logija, iš kurios išauga ir išsiskiria įvairios kultūros šakos, ne tik menas, 
bet ir religija, filosofija, mokslas ir visuomeninė santvarka. Tačiau ir pri- 
mityvi kalba, ir mitologija savo esme yra glaudžiausiai susijusios su me- 
nu, ar tiksliau — su ta meno rūšimi, kuriai romantikai skiria svarbiausią 
vaidmenį, —su poezija. Todėl, sako Šlėgelis, kaip tik poeziją reikia lai- 
kyti visos dvasinės kultūros pradu. Remdamiesi šia teorija, romantikai 
savo kūriniais stengiasi atgaivinti tą mitologijos ikvėptą poeziją, kuri 
į organišką vienybę suvestų visas išsiskyrusias ir savitarpio ryšio neteku- 
sias kultūros šakas. Bet, perkeldami kultūros idealą į praeitį ir pripažin- 
dami meną dominuojančiu dvasinės būties veiksniu, romantikai ideali- 
zavo primityviojo žmogaus (kartu ir vaiko) prigimtį ir perdėtai vertino 
meno kūrybos reikšmę jo gyvenime, Nei naujausi etnologiniai tyrinėji- 
mai, nei mūsų laikų vaikų psichologija nepatvirtina tos nuomonės, jog 
primityvusis žmogus arba vaikas esąs menininkas iš prigimties. Kova dėl 
būvio pirminiuose kultūros tarpsniuose, apskritai imant, yra ne mažiau 
aštri, negu vėlesniais civilizacijos laikotarpiais, ir verčia žmogų visų 
pirmiausia rūpintis gyvybinių poreikių tenkinimu. O toks praktinis są- 
monės nusistatymas nėra palankus nei estetinei kontempliacijai, nei me- 
ninei kūrybai. Be to, ir primityvių tautų visuomeninė santvarka pa- 
jungia kiekvieno kolektyvo nario gyvenimą bei veiklą griežtai nustaty- 
tiems papročiams, kliudantiems individui reikšti kūrybinę iniciatyvą. Kai 
dėl vaiko, tai jo galvojimas ir jautimas dar, žinoma, nėra pavergti prak- 
tinių rūpesčių, bet būtų klaidinga manyti, kad jį valdą instinktai ves- 
tų pirmiausia į estetinį aplinkinio pasaulio suvokimą ir pavidalinimą. 

Tačiau negalima neigti, kad romantikų teorija turi tam tikrą realų 
pagrindą; tie duomenys, kuriais ji remiasi, aiškiai parodo, kad civiliza- 
cijos pažanga toli gražu nelaiduoja ir meninio pajėgumo augimo. Dar dau- 
giau, bendras kultūros vystymasis gali eiti ir dažnai eina tokia kryptimi, 
kuri jį trukdo bei silpnina. Panašiai ir atskiras individas augdamas bei 
bręsdamas ne tik išskleidžia visus savo sugebėjimus, bet dažniausiai ir 
netenka tam tikrų teigiamų savybių ir ypatybių, kuriomis pasižymi vai- 
kas. Šiųjų ypatybių tarpe esama ir tokių, kurios iš tikro šiek tiek suar- 
tina vaiko ir primityviųjų žmonių suvokimo bei reagavimo būdą su me- 
nininko psichika ir jo psichikos pasireiškimais. 

1. Visų pirma čia tenka pabrėžti pamėgdžiojimo (imitacijos) instink- 
tą, vaidinantį ne tik vaiko, bet ir primityviųjų žmonių gyvenime labai 
reikšmingą vaidmenį. Pačiame šitame instinkte dar neglūdi jokių esteti- 
nių tendencijų. Tačiau, nebūdamas susijęs su aktualiais gyvybiniais po- 
reikiais, jis ruošia dirvą ir meninei kūrybai, ir estetinei kontempliacijai. 

Iš pamėgdžiojimo instinkto išauga, kaip mes matėme, natūralistinis pri- 
mityviosios dailės stilius. 

2. Su pamėgdžiojimo instinktu (ir ypač su jo vėlesne sutraukta for- 
ma — su vidine imitacija) yra glaudžiai susijęs estetinis sąmonės nusista- 
tymas, į kurį vienodai linksta ir vaikai, ir primityvieji žmonės. Stebėdami 
kurį nors objektą, jie taip nugrimzta į jį, kad užmiršta aplinkinį pasaulį 
ir patys save. 

3. Kol jutiminis suvokimas vaikystėje ir apskritai pirminiuose psi- 
chikos raidos tarpsniuose dar nepersunktas abstraktaus mąstymo ir ne- 
apsprendžiamas įprastų suvokimo schemų, visi bent kiek stipresni išori- 
niai įspūdžiai išlaiko savo pirmykštį jausminį gyvumą, dėmesys nenu- 
kreiptas pirmiausia į simbolinę suvokto vaizdo reikšmę, o sustoja ties 
pačiu vaizdu ir jo jutiminėmis ypatybėmis. 

4. Iš to kyla savitas vaikų ir primityviųjų žmonių pastabumas, nuo 
kurio nepasprunka net smulkiausi objektų bruožai ar pasikeitimai, ir bū- 
dingas jiems eidetizmas, t. y. sugebėjimas įsiminti aiškų objekto vaizdą 
ir jį tiksliai atgaminti vienu ar kitu būdu (judesiais, piešiniu, žodžiais). 
Bet jutiminis pastabumas ir tam tikras eidetizmas yra kaip tik tos psi- 
chinės prigimties savybės, nuo Kurių pirmiausia priklauso menininko ga- 
bumas ir kurios vienodai pasireiškia, pavyzdžiui, ir piešinių nepaprastu 
gyvumu bei savitumu, ir kalbos vaizdingumu bei taiklumu. 

5. Be to, reikia įsidėmėti, kad vaikystė ir kultūros aušra yra tie 
žmogaus ir žmonijos gyvenimo tarpsniai, kada vaizduotė savarankiškes- 
nė ir jos veiklumo netrukdo varžanti kritiškos refleksijos itaka. Sąmonės 
akiračiui išsiplėtus praeities ir ateities link, atsiradę buvusių ir būsimų 
įvykių vaizdai įgalina žmogų aprėpti tai, kas erdvės ir laiko atžvilgiu 
yra tolima. Jisai nevaržomas savo jutimo organų ribotumo ir ima domėtis 
tuo, ką jam teikia atmintis ir vaizduotė, t. y. tuo, kas nematerialu, nekū- 
niška, nesurišta su esamaisiais gyvybiniais poreikiais. Tada jo vaizduotę 
ima žadinti tokie vidaus gyvenimo reiškiniai, kaip sapnai ir kiti vaizdi- 
niai, netikėtai iškylą jo sąmonėje. O kadangi visa, kas paliečia ir sujau- 
dina primityvųjį žmogų, atrodo jam raišku, t. y. kaip kažko gyvo ir 
veikiančio apraiška, tai pirminiai jo mėginimai išsiaiškinti daiktų bei įvy- 
kių sąryšį ir reikšmę pirmiausia apsprendžiami instinktyviai veikiančios 
vaizduotės, laisvai pasiduodančios toms analogijoms ir asociacijoms, nuo 
kurių priklauso vaizdinių eiga. Tasai vidinis vaizduotės žaidimas vystosi 
panašiai kaip ir išorinis judesiais besireiškiąs žaidimas, gimstąs iš kūno 
savaimingo (automatinio) veiklumo. Jo padarinys yra mitologijos užuo- 
mazga, mitologijos, kur fantazijos kūriniai yra neperskiriamai suaugę su 
realaus pasaulio vaizdais. O mitologinis pasaulėvaizdis yra bendras ne 

tik vaikui ir primityviajam žmogui, jo įtakoje pasilieka ir menininkas, 
nes ir jam juntamasis pasaulis yra gyvas, raiškus, o, be to, estetiniu po- 
žiūriu skirtumas tarp to, kas realu, ir to, kas vaizduotės pramanyta, 
neturi reikšmės *7, 

Tas kritinis darbas, kurį protas atlieka sąmonėdamas, atskirdamas 
fantazijos produktus nuo tikrovės, nuslopina mitologinę kūrybą dvejopu 
atžvilgiu. Kadangi pažinimas vadovaujasi praktiniais sumetimais, siekimu 
pajungti bei panaudoti gamtos jėgas, protas įstato vaizduotės veiklą 
į tokias vėžes, kurios jau nebeleidžia nukrypti nuo grynai techninių 
arba mokslinių uždavinių. Antra vertus, protinė refleksija, suskaidydama 
žmogaus „aš“ į dvi dalis: vieną veikiančią bei jaučiančią, o antrą stebin- 
čią šią pastarąją iš šalies, — sudaro tą kritinį nusistatymą, kuris kliudo 
žmogui visai naiviai atsidėti savo įspūdžiams bei pergyvenimams ir įkū- 
nyti juos išoriniuose vaizduose. Šiuo atžvilgiu civilizuotam žmogui tenka 
įveikti vidines kliūtis, kurių vaikas ir primityvusis žmogus nepažįsta: 
jis turi atsikratyti visais tais mąstymo ir suvokimo įpročiais, kurie 'škrei- 
pia arba sužaloja jo jutimo bei jautimo betarpiškumą ir gyvumą. Tačiau 
būtų klaidinga manyti, kad protinės refleksijos poveikis estetinei kon- 
templiacijai ir meninei kūrybai esąs tik neigiamas. Kol refleksija yra 
imanentinė pačiam suvokimo aktui, kol ji nukreipta tiesiog į gautą įspūdį 
ir tik iškelia aikštėn bei ryškina objekto sąrangą ir jo dalių arba ele- 
mentų santykius, ji yra būtinas sąmoningos estetinės žiūros ir kūrybos 
veiksnys, nes ji ne tik turtina ir tikslina meninį suvokimą, bet ir miklina 
estetinį skonį (vertinamąją galią). Išaugdama iš pačios kontempliacijos, 
šita refleksija įgalina menininką įsisąmoninti būtinas medžiagos formavi- 
mo sąlygas ir įkūnyti savo užsimojimą atitinkamoje kompozicijoje. Kol 
ji dar neišugdyta (t. y. vaikų ir primityviųjų žmonių), trūksta ir mokėji- 
mo spręsti sudėtingesnius kompozicinius uždavinius. Žalinga pasidaro 
refleksija vien tada, kada ji nekyla iš paties estetinio suvokimo ir ima 
tvarkyti kūrybinį darbą, taip sakant, iš šalies, besiremdama grynai teo- 
riniais sumetimais Šš, 

Pagaliau nereikia išleisti iš akių, kad vaikų ir primityviųjų žmonių 
vidaus gyvenimas dar nėra tiek diferencijuotas, kad būtų galima kiek- 
vienu atskiru atveju aiškiai apibrėžti tvarkomąją tam tikro akto arba są- 
monės nusistatymo intenciją. Meno kilmė neužginčijamai parodo, kad 
vaikų ir primityviųjų žmonių kūrinių estetinė vertė pradžioje atsiranda 
kaip šalutinis padarinys tokių aktų, kurių tikslas nėra meninis. Todėl ga- 
li atsitikti, kad mūsų laikų civilizuotas žmogus, žiūrėdamas į pirmykštės 
kultūros kūrinius ir besigėrėdamas jų meniškumu, priskiria jiems tokią 
estetinę reikšmę, kurios jie pačiam kūrėjui dar neturėjo. 


VI SKYRIUS 
MENINĖS KŪRYBOS PROBLEMA 


1. BENDRAS KŪRYBOS PROCESO APIBŪDINIMAS 


* Visi meno kūriniai yra žmogaus padarai, kuriuose realizuojamos tam 
tikros estetinės verlybės. Be to, meninė veikla pasižymi kūrybiškumu. 
Ji ne atgamina, ne kopijuoja, o pirmiausia kuria kažką naujo. Vertinant 
meno kūrinį, šitas momentas turi lemiamą reikšmę. Tuo iš esmės skiriasi 
mūsų požiūris į meną nuo požiūrio į gamtos grožį ir jo vertinimo. Kopi- 
jai, arba reprodukcijai, kad ir tobuliausiai bei tiksliausiai, mes nepriski- 
riame tos pačios vertės, kaip originalui. Gamtos reiškinys, priešingai, ne- 
nustoja savo estetinio vertingumo ir daugelį kartų besikartodamas. Todėl 
aišku, kad estetikai turi rūpėti klausimas: koks yra tas kūrybos procesas, 
kuris pasibaigia meno kūriniu? Tačiau kūryba pasirodo ne tik mene, bet 
ir visose kitose kultūros srityse: moksle, filosofijoje, visuomeniniame gy- 
venime, technikoje. Vadinasi, estetika negali tenkintis, aprašydama bend- 
ruosius kūrybos bruožus, ji turi, be to, visų pirma iškelti tas ypatybes, ku- 
rios apibūdina kaip tik meninę kūrybą. 

— Nagrinėdami kūrybos proceso eigą ir sudėtį, mes randame, kad jis 
yra ne vienalytis, o mišrus; tai psichofizinis procesas, susidarąs iš vidinio 
ir išorinio veiklumo. Tam tikras įvykis arba įspūdis sujaudina meninin- 
ką ir ragina objektiyvizuoti, meniškai reikšminga forma išreikšti tai, ką 
yra patyręs arba pergyvenęs. Vadinasi, kūrybos procesas prasideda vi- 
diniu (psichiniu) susijaudinimu, iš kurio kyla meninis sumanymas, ir bai- 
giasi išoriniu šio sumanymo realizavimu vienoje arba kitoje meno 
srityje. 

Vienok psichinis veiklumas (sumanymas) ne tik sukelia motorinį rea- 
lizavimo procesą, bet ir nuolat jį lydi, tvarkydamas ir dorodamas jo eigą 
bei sąrangą. Kad ir kaip skirtingi būtų psichiniai ir fiziniai momentai, 
kūrybos akte jie organiškai susiję ir sudaro neišardomą vienybę, — taip, 
kad negalima tyrinėti vieno momento, kartu neatsižvelgiant ir į antrą, 
nes sumanymas ir visas vidinis jo turinys įgauna estetinės vertės vien 
tiek, kiek jis realizuojamas ir pasireiškia meno kūrinyje adekvatine for- 

ma *?, Tatai ypač svarbu įsidėmėti, nustatant kriterijų, kurio estetika turi 
laikytis, aprašydama kūrybinės veiklos pradžią ir išsiskleidimą. Įvairūs 
būna tie įspūdžiai bei įvykiai, kurie yra kūrybos akstinas. Įvairios būna 
ir tos psichinės būsenos, kurios lydi kūrybos aktą ir iš kurių jis gimsta. 
Jos priklauso nuo menininko individualybės, nuo jo charakterio ir tem- 
peramento, nuo jautrumo ir dominuojančių polinkių. Pagaliau įvairiopų 
būna ir tų išorinių aplinkybių, kurios žadina bei skatina kūrybinį darbą. 
Visi šitie veiksniai, kurie vienu arba kitu būdu sąlygoja menininko veik- 
lą ir kiekvienu konkrečiu atveju suteikia jai ypatingą atspalvį, turi būti 
nušviečiami ir klasifikuojami kūrybos psichologijos, o estetika tesidomi 
jais tik tiek, kiek jie aiškina meno kūrinio atsiradimo procesą ir apspren- 
džia estetinę jo struktūrą. Todėl, apskritai imant, paruošiamieji eskizai, 
pirminiai kūrinio juodraščiai ir visi tie žingsniai ir bandymai, kuriuos 
menininkas padaro, kurdamas ir dorodamas savo veikalą, estetikai teikia 
daugiau reikšmingų duomenų kūrybos procesui nušviesti, negu biogra- 
finiai faktai arba pačių menininkų pasisakymai apie tai, ką jie yra per- 
gyvenę ir patyrę kurdami. Juk kaip tik šiuose bandymuose ir eskizuose 
aiškiausiai reiškiasi kūrėjo meniniai sumanymai, tai, kas jam svarbu bei 
reikšminga, ir kartu tie keliai ir tos priemonės, kuriomis jis stengiasi ir 
moka savo tikslą pasiekti. 


2. TRYS PAGRINDINIAI KŪRYBOS PROCESO MOMENTAI 


A. VIDINIS SUSIJAUDINIMAS 


Apskritai kūrybos procese galima nustatyti tris momentus, arba tarps- 
nius, kurie iš dalies seka vienas paskui kitą, o iš dalies ir sutampa bei 
susilieja. Tai visų pirma tam tikras psichinis susijaudinimas, sukeltas 
vienos arba kitos išorinės (įspūdžio, įvykio) arba vidinės (dvasinio per- 
gyvenimo) priežasties. Jis apima visą menininko asmenybę ir sukelia 
joje savotišką nuotaiką, kurioje dar nėra jokio emocinio arba dalykinio 
aiškumo, bet kuri skatina menininko aktyvumą ir reikalaute reikalauja 
išorinės išraiškos (objektyvizacijos). Iš šitos nuotaikos gimsta meninis 
įkvėpimas (inspiratio). Tie jausmai, emocijos, mintys ir vaizdiniai yra ne- 
paprastai įvairūs ir dažnai iš pradžių nesisieja tiesiog su ta reiškinių 
sritimi, kurioje įkūnijamas menininko sumanymas (užsimojimas). Lygiai 
kaip kad gamtos reginys neretai sužadina kompozitoriaus kūrybines jė- 
gas arba muzikos pjesė paveikia poeto vaizduotę, taip ir tie įjausminti 
vaizdiniai, kurie kyla menininko sieloje, įkvėpimui atsiradus, neretai 

nėra tos pačios rūšies, kaip menininko kuriami vaizdai. Antai F. Šileris 
ir kiti poetai pasakoja, kad įkvėpimas jiems prasidedąs tam tikra ypa- 
tinga muzikine nuotaika, kurios neįmanoma išreikšti žodžiais ir kurioje 
dar nėra jokių apibrėžtų poetinių vaizdų arba siužetinių momentų. Kitais 
atvejais poetinį įkvėpimą valdo tam tikrų spalvų arba kvapų vaizdiniai. 
Daug tokių pavyzdžių galima surasti meno ir literatūros istorijoje. Šiaip 
ar taip, svarbu pažymėti, kad ta psichinė būsena, iš kurios išsiskleidžia 
kūrybinė veikla, dažnai dar nėra aiškiai diferencijuota ir, atrodo, nenu- 
brėžia tos krypties, kuria bus dirbamas menininko darbas. Ji pasižymi tik 
nepaprasta vidine įiampa ir visos psichikos. susijaudinimu (aktyvumu). 
Tuo tarpu ją lydį dalykiniai "(jutiminiai) vaizdiniai neapibrėžti, chaotiški; 
jie įvairiausiais būdais susipina bei susipainioja, ir nejučiomis vienos rū- 
šies vaizdai pereina į kitos rūšies vaizdus (spalvos į tonus, regėjimo vaiz- 
dai į žodžius ir t. t.). Šita kūrybinės nuotaikos ypatybė turi reikšmės ir 
kūrybos proceso produktams (meno kūriniams); ji aiškiai parodo, kad 
psichikos gelmėse, kur bręsta ir meninis įkvėpimas, ne tik jutimai yra 
organiškai suaugę su jausmais, bet kad ir skirtingų rūšių jutimai (ir jų 
atstovai — vaizdiniai) iš pradžios nėra griežtai atskirti vieni nuo kitų; 
priešingai, juose reiškiasi tam tikras vidinis giminingumas, kuris jiems 
leidžia susilieti arba vieniems atstovauti kitiems. 


B. MENINIO SUMANYMO ATSIRADIMAS 


Antras įkvėpimo ir kūrybos proceso momentas, išaugęs iš pirmojo (kū- 
rybinės nuotaikos), yra pats meninio sumanymo atsiradimas. Menininko 
sąmonėje iškyla tam tikri vaizdiniai arba įjausminti ir įprasminti vaiz- 
dinių deriniai, kurie pajungia sau visus kitus, išstumdami tai, kas jiems 
svetima, ir tuo nulemia vaizduotės veiklą ir šios veiklos kryptį. Šitie 
vaizdiniai jau priklauso vienai apibrėžtai jutimų rūšiai ir tuo apsprendžia 
meninės kūrybos objektyvizavimo formą. Šis antrasis momentas yra le- 
miamas; juo prasideda kūryba tikrąja žodžio prasme. Jis pasižymi tam 
tikru staigumu bei netikėtumų, Menininkui tarytum staiga atsiveria dva- 
sinės akys, ir jis išvysta bei suvokia tai, kas jam neapsakomai brangu 
ir kuo pasireiškia vidinis jo susijaudinimas. Rodos, kad menininko viduje 
atbudo slaptingos jėgos, nepriklausančios nuo jo sąmoningos valios, jė- 
gos, kurios jį įgalina ir net priverčia suvokti ir įvykdyti tai, kas jam 
paprastai nepasiekiama, Iš šito jausmo ir kilo žodis įkvėpimas (inspiralio, 
BgoxHoBeKue, Eingebung). Atrodo, aukštesnė už žmogų galia įkvepia 
menininkui tą sumanymą, kurį jis įkūnija savo kūrinyje. Jisai jaučiasi 

esąs tik organas arba įrankis, per kurį toji galia įvykdo savo sumanymus. 
Jis išreiškia vien tai, ką iš jos gauna. Bet kaip tik iš šito pasyvumo išplau- 
kia jo kūrybinis aktyvumas. Iš to suprantama, kad įkvėpimo būsena dažnai 
palyginama su svajojimu ir sapnavimu. Panašumas čia dvejopas. Pirma, 
ir šiose pastarosiose būsenose vaizdai ateina ir susigrupuoja sieloje savai- 
me, valiai sąmoningai nedalyvaujant. Antra, svajojant arba sapnuojant 
sąmonė būna šiek tiek atitrūkusi nuo išorinio pasaulio. Žmogus nugrimz- 
dęs savo viduje ir visiškai atsidėjęs tam, kas vaidenasi jo vidiniam juti- 
mui. Būna net tokių atvejų, kur pirminis meninis sumanymas gimsta sap- 
ne (pvz, taip atsirado R. Vagnerio įžanginis „Reino aukso“ motyvas). 
Nurodytos įkvėpimo ypatybės aiškiai liudija, kad šioje būsenoje, lygiai 
kaip ir svajonėse bei sapnuose, lemiamą vaidmenį vaidina pasąmonė. 
Psichinis gyvenimas nesibaigia vien tuo, ką mes stebime bei suvokiame 
sąmonės (dėmesio) lauke; žymi jo dalis vyksta, taip sakant, tamsoje, pa- 
slapčiomis, po sąmonės slenksčiu. Todėl tie vaizdiniai, mintys, jausmai 
ir polinkiai, kurie iš pasąmonės iškyla į sąmonės sferą, asmenybei daž- 
nai atrodo netikėti, keisti ir svetimi, tarytum atėję iš visai kitoniško psi> 
chinio pasaulio. Bet kūrybinio įkvėpimo fenomenas tuo reikšmingas, kad 
jis itin aiškiai parodo štai ką: pasąmonės automatizmai žmogaus gyveni- 
me atlieka ne tik tas žemesnes gyvybines funkcijas, kurios nereikalingos 
sąmonės vadovavimo, ir ne tik aprūpina tą elgimosi sferą, kuri mūsų 
psichofizinei organizacijai įprasta. Šalia to jie sąlygoja ir tą dvasinę 
veiklą, kuri iškelia ir realizuoja aukščiausias kultūrinės būties vertybes 
moralės, mokslo, filosofijos ir meno srityse. 


C. SUMANYMO REALIZAVIMAS 


Tačiau antrasis kūrybos momentas neperskiriamai susijęs su trečiuoju — 
sumanymo, arba koncepcijos, realizavimu, ir todėl būtų klaidinga manyti, 
jog meninis įkvėpimas visiškai sutampąs su svajojimu arba sapnavimu. 
Čia kaip tik yra esminis skirtumas, Kurdamas menininkas negali pasi- 
likti tik pasyvus ir nevaržomai pasiduoti jo sieloje kylančių vaizdinių 
žaidimui. Svajojant ir sapnuojant šitas žaidimas yra palaidas ir nepri- 
klauso nuo jokio kriterijaus, kuris nustatytų, kas čia vertinga ar never- 
tinga, kas atitinka estetinius reikalavimus ar jų neatitinka. Kol įkvėpimas 
tesiriboja tik šiomis būsenomis, jis dar nėra kūryba tikrąja prasme. Ne- 
retai tie vaizdiniai, kurie sapne atrodo reikšmingi ir turiningi, sąmonei 
budint, nustoja savo žavingumo bei įspūdingumo ir pavirsta menkniekiu. 
Vertinamoji galia šioje būsenoje žymiai silpnėja ir net visiškai nyksta. 


T 

Kad išvengtų tokių iliuzijų, menininkas į savo įkvėpimo rezultatus turi 


“ žiūrėti kritiškomis akimis. Dar daugiau; neužtenka, kad įkvėptas vaizdas (ir 
„ užsimojimas) būtų geras ir estetiškai vertingas, jo įvykdymas reikalauja, 
„kad jis tinkamai išsiskleistų, konkretizuotųsi, kad visi užbaigto kūrinio 


elementai ir komponentai derintųsi su pagrindiniu kūrybiniu sumanymu. 
Įkvėpimo momentas ne tik pergyvenamas menininko kaip netikėtai jam 


* dovanotas džiaugsmas ir laimė. Jis dažnai patiria ir kūrybos kančias. 


O šios kančios atsiranda kaip tik tada, kai menininkas ima vykdyti savo 


" užsimojimą, kai prasideda realizavimo darbas. Toli gražu ne visuomet 


S 


— 


šis procesas vyksta sklandžiai ir netrukdomai. Visų pirma menininkas iš 
besisiūlančių jam vaizdinių turi atrinkti tai, kas tinka bendrai kūrinio 
kompozicijai, ir atmesti tai, kas su ja nesiderina. Be to, imdamasis įkūni- 
jimo darbo, jis susiduria su dorojamosios medžiagos pasipriešinimu. Jis 
turi atidžiai atsižvelgti į jos ypatybes bei vertybes ir pritaikyti savo su- 
manymus prie jos prigimties. Todėl kūryba neįmanoma, neįvertinant 
kiekvieno žengto žingsnio, neapsvarstant vienos arba kitos realizavimo 
galimybės. Menininkui tenka mėginti ir bandyti (eksperimentuoti). Ir daž- 
nai jau pirmieji bandymai nesiseka. Tada jis turi iš naujo pradėti darbą 
ir, gal būt, ilgai ieškoti ir kamuotis, kol suras atitinkamą realizavimo 
formą. Žodžiu, kūryba reikalauja — ir tuo ji iš esmės skiriasi nuo svajo- 


“ hių ir sapnų — nepaprasto vidinio susikaupimo ir visų dvasinių jėgų su- 


telkimo į dorojamojo kūrinio sierą. Pats menininkas yra pirmas savo 
kūrinio žiūrovas ir kritiškas vertintojas. Vadinasi, į kūrybinį darbą ne- 
išvengiamai įeina ir estetinė kontempliacija (žiūra), jąja remiasi ir ta 
kritiška taisymo bei tobulinimo veikla, kuri veda ir reguliuoja tolesnę 
kūrybos eigą. Bet tuo realizavimo procesas nesibaigia. Jis ne tik išsklei- 
džia ir detalizuoja pirminiame sumanyme suvoktą kūrinio koncepciją 
(planą), bet kartais ją žymiai pakeičia; pasitaiko, kad vienas arba kitas 


. antrinis motyvas, kūrybos procesui vykstant, ima vaidinti pagrindinį vaid- 
“ menį ir pasidaro kompozicijos centru. Šiaip ar taip, kūryba visuomet są- 


lygojama dviejų veiksnių: iš vienos pusės, sumanymo, kylančio iš pasą- 
monės ir nušviečiančio menininko dvasią, ir iš antros — įtempto sąmo- 
ningo darbo, kuris kritiškai atrenka, doroja ir derina intuityviai gautą 
medžiagą. Nuo menininko individualybės priklauso, katram šių veiksnių 
jis skiria sprendžiamąją reikšmę. Vieniems viską nulemia pirminis su- 
manymas,— realizavimas išauga iš jo organiškai, ir menininkas įkūnija 
vien tai, kas tame sumanyme jau glūdi potencialia forma. Kitiems pats 
sumanymas ir kūrinio kompozicija išryškėja vien įkūnijimo procese, 
Smulkiau nagrinėjant kūrybinio sumanymo kilmę, pasirodo, kad tai toli 
gražu ne vieno akimirksnio rezultatas; jis yra surištas vienu arba kitu 

būdu su visu menininko patyrimu ir veikla. Skirtumas vien tas, kad 
vienais atvejais paruošiamasis darbas vyksta slaptai, nepastebimai ir 
pats sumanymas iškyla sąmonėje įkvėpimo metu kaip beveik užbaigtas 
ir subrendęs kompozicijos planas. Kitais atvejais kūrybinis sumanymas 
atsiranda neaiškia bei neapibrėžta fragmentiška forma, ir tiktai sąmonin- 
gos menininko pastangos ir kruopštus dorojimo darbas sugeba išvystyti 
pirminį kūrinio gemalą į išbaigtą ir darnią visumą. 


3. KŪRYBINĖ VAIZDUOTĖ 


A. VAIZDUOTĖS VAIDMUO JUTIMINIAME SUVOKIME 


Visa, kas buvo pasakyta apie kūrybos procesą ir svarbiausius jo momentus, 
galioja — mutatis mutandis —ne tik menui, bet ir kitoms kultūros sri- 
tims: mokslui, filosofijai, technikai ir kt. Norint iškelti aikštėn meninės 
kūrybos ypatybes, reikia kiek smulkiau išnagrinėti vaizduotės, to kūry- 
binio sugebėjimo, kuris vadovauja meninei veiklai, prigimtį. Tam tikslui 
svarbu išsiaiškinti vaizduotės santykį su kitais psichiniais veiksniais, bū- 
tent, su jutiminiu suvokimu, su atmintimi, su mąstymu, su jausmais ir 
sų Motoriniu mechanizmu. 

Pradėkime nuo vaizduotės santykio su jutiminių suvokimu. Papras- 
tai manoma, kad jutiminis suvokimas nėra susijęs su vaizduotės veikla. 
Jis susidedantis tiktai iš tų duomenų, kuriuos tuo momentu mums 
suteikia išorinio jutimo organai. Bet iš tikro taip nėra. Į jutiminio suvo- 
kimo struktūrą įeina, be to, ir tie papildymai, ir elementų sąryšiai, kurie 
gaunami iš buvusio patyrimo ir iš mums įgimtų arba įgytų kategorinių 
schemų (pvz., erdvinių formų ir santykių schemų, daiktų schemų). Va-“ 
dinasi, suvokimas nėra tik pasyvus išorinių įspūdžių gavimas — tai yra 
konstruktyvus aktas, kuris sintetina tai, kas duota, su tuo, kas tiesiog 
neduota, ir tiktai šita sintezė apsprendžia juntamojo pasaulio vaizdą mū- 
sų sąmonėje. Taigi galima sakyti, kad kiekviename suvokime jau glūdi | 
tam tikra išorinių įspūdžių interpretacija. Tiesa, tas sintetinis aktas, ku- * 
riuo pagrįstas jutiminis suvokimas, paprastai (t. y. normaliomis aplinky- 
bėmis, kai jis niekieno nesutrukdytas) vyksta savaime, nesąmoningai 
ir todėl dažniausiai neprieinamas savistabai. Tiktai gilesnė normalių su- 
vokimų ir iliuzijų analizė (kuri iš dalies remiasi ir eksperimentais) iške- 
lia aikštėn suvokto vaizdo struktūrą ir reikšmę tų komponentų, kurie pri- / 
sideda prie esamųjų išorinių įspūdžių *V, ui 

Bet ne tik sintetinis išorinio suvokimo charakteris verčia mus pri- 
pažinti, kad to suvokimo formavime dalyvauja vaizduotė, bet ir suvokto 
vaizdo santykis su tuo realiu objektu, kuris mums pasireiškia tuo vaizdu. 
Mūsų tolinio jutimo organams (ir ypač regėjimo) daiktai ir įvykiai vi- 
suomet pasirodo tam tikroje perspektyvoje. Kiekvienu esamuoju mo- 
„mentu mes Matome ne visą daiktą, o tiktai tam tikrą jo aspektą, priklau- 
"santį nuo subjekto ir objekto savitarpio santykio erdvėje, nuo apšvietimo 
ir kitų išorinių ir vidinių aplinkybių. Vadinasi, aspektas nesutampa ištisai 
su pačiu daiktu, jis neaprėpia visų objekto elementų ir savybių, lygiai 
kaip ir neparodo jų visų tarpusavio santykių, Todėl perspektyviniame 
vaizde visuomet esama ir tam tikrų tuščių vietų (Leerstellen), neužpildy- 
tų jutimų duomenimis, bet vis dėlto tam tikru ypatingu būdu priklausan- 
čių aspekto struktūrai (pvz., daikto užpakalinė, nematoma pusė, jo vidu- 
rys arba šešėlio nustelbta dalis). Kaip tik šitas regimojo vaizdo ypatumas 
įgalina tą vaizdą atstoti patį realų objektą, būti jo apraiška ta prasme, kad 
jis daugiau reiškia, negu betarpiškai (t. y. jame telpančių jutiminių ele- 
mentų atžvilgiu) yra. 

Be to, reikia įsidėmėti ir tai, kad mūsų patyrime regimieji daiktų 
vaizdai apskritai nėra atskiri, izoliuoti, bet siejasi su kitais jutiminiais 
duomenimis. Visų pirma, jie nesusideda tiktai iš grynų regėjimo įspūdžių, 
bet apsprendžiami ir motorinių jutimų, kylančių iš akių judesių. O šie pas- 
tarieji savo ruožtu susiję su kitais motoriniais jutimais, lydinčiais tuos 
kūno judesius, kurie leidžia mums duotąjį objektą smulkiau apžiūrėti 
(papildyti vieną perspektyvinį vaizdą kitu) ir kartais net pačiupinėti, pa- 
uostyti, paragauti. Juk konkrečiame daiktų pažinime tam tikru laipsniu 
'dalyvauja visos jutimų rūšys. Patyrimui besiplėtojant ir besitvarkant, tarp 
skirtingų jutiminių įspūdžių susidaro tokie glaudūs asociatyviniai ryšiai, 
kad vieni gali tarytum įtraukti į save kitus ir tokiu būdu juos atstoti. 
Pavyzdžiui, regimasis objekto vaizdas leidžia mums ne tik suvokti jo 
erdvinę formą ir spalvotumą, bet ir šiek tiek pajusti jo kietumą arba 
minkštumą, jo paviršiaus lygumą arba šiurkštumą, jo lengvumą arba 
masyvumą ir t. t. Ir šiuo atveju vaizde glūdi daugiau, negu duoda tie- 
sioginiai jutiminiai įspūdžiai, o tai būtų neįmanoma, jei į suvokimo aktą 
nebūtų įsikišusi ir sintetinė vaizduotės veikla. Jąja pagrįsta atstojamoji 
vaizdo funkcija, kuri ypač meno srityje įgauna didelę reikšmę. 

Tiesa, tokiam vaizduotės reikšmės jutiminiam suvokimui susiformuo- 
ti apibūdinimui galima padaryti priekaištą, kad vaizduotei priskiriama 
tai, kas iš tikro yra atminties darbas; juk praeities patyrimas, apspren- 
džiąs percepcijos struktūrą, remiasi atmintimi. Tačiau šitas priekaištas 
nepamatuotas, Pirma, dėl to, jog dažniausiai suvokimas vyksta ne taip, 

kad mūsų sąmonėje iš pradžių atsiranda tam tikri atsiminimai, kurie vė- 
liau susilieja su esamaisiais jutiminiais įspūdžiais; priešingai, objekto 
vaizdas mums iškart pasirodo kaip išbaigta visuma, kurioje papildomieji 
elementai jau sujungti su tiesioginiais jutimų duomenimis į dalykinę vie- 
nybę. Atseit, sintezė, vykstanti suvokime, nors ir gauna medžiagos iš 
atminties atsargų, vis dėlto yra ypatingas konstruktyvus aktas. Antra, 
tenka pažymėti, kad ir tie atsiminimai, kurie iškyla sąmonėje tam tikram 
laikotarpiui po gauto įspūdžio praslinkus, apskritai nėra tikslios origi- 
nalo (paties daikto) kopijos ir ilgainiui kinta: ne tik ta prasme, kad silps- 
ta, blanksta ir jose atsiranda spragų, bet ir ta prasme, kad atsiminto vaiz- 
do sudėtis bei forma keičiasi ir net turtėja tokiomis žymėmis, kurių jame 
iš pradžios nebuvo. Tai parodo, kad ir atminties vaizdiniai yra vaizduotės 
veikiami ir performuojami. Vadinasi, ir vaizdų atgaminimas, panašiai 
kaip ir pats suvokimas, neapsieina be tam tikros vaizduotės paspirties *! 


B. VAIZDUOTĖS RYŠYS SU MĄSTYMU IR ATMINTIMI 


Bet vaizduotės svarba psichiniam gyvenimui iškyla dar aiškiau, pažvel- 
gus į žmogaus veiklą. Žmogus, lygiai kaip ir kiekvienas gyvūnas, pir- 
miausia esti aktyvi, veikianti būtybė. Jo pažinimas pradžioje neatskiria- 
mai susijęs su veiksmu ir jam tarnauja. O veiksmas, kildamas iš esamojo 
poreikio, stengiasi jį patenkinti, t. y. pasiekti tam tikrą tikslą. Jis netelpa 
to, kas yra, ribose, o veržiasi į tai, ko dar nėra,— į ateitį. O ateities aki- 
ratis atviras; jame slypi daug galimybių, iš kurių tik viena kita atitinka 
siekiamąjį tikslą. Sąmoningas veiksmas tuo skiriasi nuo grynai instink- 
tyvaus, kad yra plastiškas (lankstus), t. y. gali prisitaikyti prie realių 
aplinkybių įvairumo ir kintamumo. Bet aktyvus prisitaikymas priklauso 
nuo tam tikrų sąlygų. Visų pirma veikiantysis subjektas turi suvokti 
objektyvų (bendrą ir būtiną) daiktų savitarpio ryšį, nes toks suvokimas 
įgalina jį surasti tinkamas priemones tikslui pasiekti ir jo realizavimą 
trukdančioms kliūtims pašalinti. O tai neįmanoma, jei jis neįsidėmės esa- 
mojoje padėtyje glūdinčių galimybių ir nenumatys, kurios iš jų yra pa- 
lankios tikslui pasiekti ir kurios jam kliudo. Žodžiu, veiksmas yra tikrai 
sąmoningas vien tiek, kiek jį veda mąstymas ir mąstymą paremia vaiz- 
„ duotė. Jau paprasčiausiuose sąmoninguose aktuose vaizduotės veikla ne- 
atskiriamai susijusi su mąstymu ir gali būti nuo jo atskirta tik abstrakci- 
jai padedant. Todėl ir tolesnė vaizduotės bei mąstymo raida, kad ir ne- 
sutampa visiškai, vis dėlto vyksta lygiagrečiais keliais taip, kad šių dviejų 
sugebėjimų sąsaja niekuomet nenutraukiama. Tai, kas juos iš pat pradžių 

sujungia praktiniame gyvenime, yra jų objektų giminingumas: abu jie 
nukreipti į galimumo sierą. Iš tikrųjų mąstymo forma, sąvoka, žymi ne 
"tai, kas dabar ir čia yra arba įvyksta, o bendrą objekto arba įvykio 
„prigimtį: koks jis gali būti apskritai, įvairiose konkrečiose aplinkybėse. 
' Mąstydamas sąvoką, subjektas vienu sykiu aprėpia neribotą galimų at- 
| vejų kiekį, bet neįsivaizduoja nė vieno iš jų atskirai; realizuoti sąmo- 
nėje vieną arba kitą konkrečią galimybę sugeba tik vaizduotė, todėl 
| mąstymas gali vadovauti sąmoningam veiksmui ir pritaikyti jį prie duo- 
tųjų aplinkybių tik vaizduotėi tarpininkaujant. Galimumo sferai atsisklei- 
džiant žmogaus sąmonėje, kartu plėtojasi bei turtėja ir mąstymas, ir 
vaizduotė. Iš vienos pusės, atsiranda grynai teorinis žinojimas, kuris ne- 
„ betarnauja esamiesiems poreikiams ir atskleidžia tai, kas priklauso nuo 
i daiktų prigimties ir būtinų bei esminių jų sąryšių. Iš antros —ir vaiz- 
duotė įgyja laisvę ir sukuria fantazijų, svajonių ir idealų pasaulį. Pana- 
šiai kaip mąstymas tampa savarankiškas, kai jis nepasibaigia tiesioginiu 
veiksmų ir subjektas susikaupdamas gali atsidėti daiktų prigimties ir 
dėsningumo išsiaiškinimui, taip pat ir vaizduotė ima skleistis ir klestėti 
, tik tuo atveju, jei išorinis veiksmas dėl vienų arba kitų priežasčių yra 
sustabdytas bei atidėtas, ir ta vidinė energija, kuri glūdi troškimuose bei 
geismuose, nebegalėdama išsilieti išorėn, pražysta norimojo tikslo (lau- 
kiamosios gėrybės) vaizdais. Apskritai, vidinis sąmonės veiklumas, kad 
ir kažkoks jis būtų (mąstymo, vaizduotės), jos susikaupimas bei atsigręži- 
mas į vidų, į galimumo sritį, stiprėja, žmogui susidūrus su kliūtimis, truk- 
dančiomis arba uždelsiančiomis jo lūkesčių realizavimą, nes troškimai 
bei siekimai, likdami nerealizuoti, nenurimsta, o, priešingai, auga ir savo 
ruožtu gyvina vaizduotės veiklą. Nerasdamas pasitenkinimo realiame gy- 
“venime, žmogus metasi į svajonių, utopijų, idealų pasaulį ir ten ieško 
paguodos, Ir tada pats vaizdavimosi procesas jam pasidaro malonus ir 
įgyja savarankiškos vertės. Sukurtoje fantazijos sferoje žmogui nereikia 
nusilenkti nenumaldomiems tikrovės reikalavimams: jis čia nesutinka 
sunkumų, priverčiančių jį atsižadėti to, kas brangu, ir prisitaikyti prie 
žiaurių realybės aplinkybių, Ir kaip tik todėl, kad čia jis, niekieno nevar- 
žomas, gali realizuoti ir išgyventi visus savo slaptus troškimus, ilgesius 
ir svajones, šitas idealusis pasaulis jam pasidaro nepaprastai patrauklus 
ir tampa galingu jo kūrybinių jėgų varikliu, ypač meno srityje, nes me- 
"nas leidžia jam įkūnyti savo svajones ir suteikti joms ypatingą tikroviš- 
kumą, visiškai nepriklausantį nuo realios būties aplinkybių. Taigi viso 
to, kas tikrovėje žmogaus nebuvo sulaukta arba įvykdyta, ilgesyje meni- 
ninkas ir poetas randa vieną giliausių šaltinių, maitinančių jo kūrybinį 
įkvėpimą. 

Tačiau išsilaisvinusi nuo aktualių gyvybinių poreikių vergovės, vaiz- 
duotė ne tik išskleidžia bei pavidalina galimumo (ateities) sferą, bet kar- 
tu gyvina bei ryškina praeities vaizdą. Praeitis dabar nebėra žmogui tik 


patirčių atsarga, kuria jis naudojasi, norėdamas parinkti esamajai padė- * 


čiai tinkamiausią veikimo būdą. Jam malonu atsigręžti į būtąjį laiką ir 


apsistoti ties tuo, ką jis tada buvo patyręs ir pasiekęs. Ir čia vėl svarbu ! 


pabrėžti, kad praeities atgaminimas (atsiminimas — rememoratio) nėra 
grynai reproduktyvus aktas; kartu tai yra ir interpretavimo, įprasminimo 
procesas, kuris sutvarko gautus įspūdžius bei potyrius, iškelia jų pras- 
mę bei vertę ir tuo laiduoja gilesnį jų išgyvenimą. Vadinasi, ir šiuo at- 
vejų atmintis veikia ne atskirai, o vedama vaizduotės ir pavidalinama 
supratimo bei vertinimo aktų. Pagaliau, aprėpdama ir valdydama ateitį 
ir praeitį, laisvoji vaizduotė nepaprastai išplečia emocinio gyvenimo aki- 
ratį, ji turtina ir gilina žmogaus jautrumą. Tai vienodai galioja ir teigia- 
mosioms, ir neigiamosioms emocijoms. Vaizduotei išsivysčius, auga Žmo- 
gaus kentėjimai, lygiai kaip ir jo laimė. Ji maitina optimistinę nuotai- 
ką — viltį, lūkesčius, pasigėrėjimą tuo, kas pasiekta ir padaryta, bet ne 
mažiau ji žadina ir pesimislinį nusistatymą — nusivylimą, baimę, sąžinės 
graužimą ir atgailą. Ir neretai džiaugsmas arba baimė, sukeliami laukia- 
mojo gėrio arba blogio vaizdo, savo intensyvumu žymiai pralenkia tuos 
jausmus, kuriuos žmogus patiria dėl laimėjimo arba pralaimėjimo pačia- 
me realiame gyvenime, Visa tai yra ir meninės kūrybos naudai, nes juo 
glaudžiau emocinis gyvenimas suauga su vaizduotės sukurtu ir tebeku- 
riamuoju pasauliu, Luo realesnė darosi ir nauja galimybė prigimtinei 
jausmų linkmei pasireikšti, išsilieti išorėn: būtent, realizuotis idealiose 
meno kūrinių formose, 


C. VAIZDUOTĖ IR MOTORINĖ VEIKLA (ŽAIDIMAS) 


Vienok galimumo ir atsiminimų sferos plėtotė ir savarankėjimas dar ne- 
gali išsamiai nušviesti laisvosios vaizduotės atsiradimo ir suklestėjimo. 
Ypač to nepakanka vaizduotės kūrybinei veiklai meno srityje paaiškinti. 
Šioji veikla išauga dar iš kitos šaknies — būtent, iš žmogaus motorinio 
aktyvumo, kuris atsiranda savaime ir nesąlygojamas jokių apibrėžtų ak- 
tualių poreikių arba troškimų. Jau kūdikiuose mes pastebime šitą motori- 
nį veiklumą ir kaip tik tada, kai visi jų tiesioginiai fiziologiniai poreikiai 
(alkis, troškulys ir kt.) yra patenkinti. Iš pradžios tai netvarkingi rankų, 
kojų, burnos ir viso kūno judesiai, kurie neapsprendžiami jokio tikslo 
ir, rodos, teleidžia tam tikram vidiniam (spontaniškam! susiiaudinimui 


ę 

prasiveržti. Vėliau, kai vaikas jau pradeda domėtis savo aplinka ir 
reaguoti į gaunamus įspūdžius, šitie automatiniai judesiai pamažėle 
susitvarko ir tikslėja, prisitaikydami prie vieno arba kito veiksmo, nu- 
kreipto į aplinkinius objektus (toks objektas yra ir vaiko kūnas). Vaikas 
griebia daiktus, čiulpia juos, čiupinėja, mėto, bando išgauti visokių gar- 
sų ir t. t. Jei pradžioje jį linksmina tiktai patys judesiai, tai ilgainiui 
„Jis ima domėtis ir jų rezultatais. Todėl jis ne tik linkęs kartoti tuos pa- 
čius judesius, bet ir stengiasi juos taip pat tikslinti ir tobulinti, kad re- 
zultatas pasidarytų įsakmesnis ir įspūdingesnis. Taip atsiranda pirmieji 
vaiko žaidimai, tokiu pat keliu prasideda jo mėginimai dainuoti, švil- 
"pauti, piešti, lipdyti, statyti. Visais šiais atvejais pasitenkinimo jam su- 
teikia realizavimo procesas. Rezultatas neskiriamas nuo jį sukuriančių 
veiksmų ir kartu su jais teigiamai įjausminamas. Tuo žaidimas ir skiriasi, 
iš vienos pusės, nuo instinktyvaus veiksmo, patenkinančio tam tikrą api- 
brėžtą gyvybinį poreikį, ir iš antros — nuo sąmoningo darbo, kuris yra 
priemonė vienai arba kitai gėrybei pagaminti arba pasiekti, kad jis pats 
sau yra tikslas ir kad jį skatinąs ir lydįs pasitenkinimas yra funkcionali- 
"nio pobūdžio. Ir kaip tik šita ypatybė suartina jį su kūrybos procesu 
"mene. Galima net sakyti, kad pirmykščiuose savo tarpsniuose meninė 
sąryšį su kūryba itin aiškiai kalba keletas momentų: 

1. Ir vienu, ir kitu atveju veiksmas yra spontaniškas, savaimingas: 
tatai ne paprasta reakcija į gautą dirginimą arba įspūdį, bet viduje su- 
kauptos energijos išsiveržimas ir pavirtimas išorine formuojamąja veikla. 
Tai kūrybinis aktas tikrąja žodžio prasme. 

'2. Ir žaidime, ir meninėje kūryboje pirmenybė priklauso motoriniam 
impulsui, Jame pačiame glūdi vidinė veiksmo intencija; ji neapspren- 
džiama — bent pradžioje — apibrėžto jutiminio vaizdo (regimo, girdimo, 
liečiamo) arba iš anksto turimo sumanymo. Kitaip sakant, motorinė vaiz- 
!duotė yra pirmesnė už visas kitas vaizduotės rūšis. Antai piešiant vaikui - 
'iš pradžios malonumą teikia pats brūkšniavimo bei brėžinėjimo procesas. 
Tik šitam procesui bevykstant, jis ima domėtis savo rankų judesių re- 
zultatais, ir tada optiniai šių rezultatų vaizdai pamažėle ima vaidinti 1e- 
miamą vaidmenį ir skatina bei tvarko tolesnį piešimo procesą. Panašiu 
būdu, matyt, išsivysto ir primityvių tautų verslinis menas. Žinoma, viso- 
kių pintinių, indų, dėžių bei įrankių formos visų pirma priklauso nuo to 
praktinio reikalo, kuriam jie skiriami. Bet, antra vertus, konkreti šių 
daiktų forma ir ypatingas jos apdorojimas ir čia iš pradžios apsprendžia- 
mas daiktus formuojančių judesių ir juos lydinčių motorinių jutimų, o re- 
gimasis kompozicijos vaizdas susidaro ir tikslėja tik gaminimo procesui 

einant į priekį. Bet ir subrendusio bei sąmoningo menininko darbe daž- 
nai pastebima panaši kūrybos proceso eiga, ir ypač tada, kai jis mėgina 
praskinti sau naują, dar neišmėgintą vaizdavimo kelią. 

Ir čia dažnai pasirodo, kad kūrimo darbas eina tam tikra linkme, kad 
jis vedamas tam tikros intencijos, kuri jį įprasmina, bet sąmonėje neaisi- 
randa kokio nors su ja susijusio vaizdo; jis slypi tarytum pačiuose mo- 
toriniuose impulsuose ir dar nepasidarė savarankiškas, O kai dėl tų regė- 
jimo (arba klausos) įspūdžių, kurie lydi kūrybinį darbą, tai jie atlieka 
pirmiausia neigiamą atrenkamąją funkciją; jie tarsi tik kontroliuoja bei 
tikrina realizavimo aktą, nurodydami, ko dar trūksta, kas padarytame 
darbe neatitinka to, kas turi būti pasiekta. Stebėdamas pradėtą darbą, 
menininkas mato: viena arba kita kūrinio dalis ne taip sukomponuota 
arba apdorota, kaip to reikalauja pagrindinė užsimojimo gija, bet išbaig- 
ta ir konkreti užsimojimo realizavimo forma jam dar neaiški, Jis tiktai 
jaučia: turi būti ne taip, o kitaip. Ir tik kartodamas bei kaitaliodamas 
savo bandymus, jis pagaliau gali surasti tą uždavinio sprendimą, kuris 
jį patenkina ir atitinka paties ketinimo reikalavimus. Atseit, vaizdas, ku- 
ris pats dar nėra įsisąmonintas, užfiksuotas ir negali būti aiškiai suvo- 


kiamas, tvarko bei reguliuoja kūrimo procesą. Šitą reikšmingą faktą oj 


singai pažymėjo A. Šopenhaueris. Grožio idealas, sako jis, atsiranda dai- | 
lėje (tapyboje, skulptūroje) ne tuo būdu, kad menininkas atrenka iš visų - 
jo matytų veidų ir pavidalų čia gražiausią nosį, čia švelniausią burną, “ 
čia grakščiausią kaklą arba ranką ir paskum sujungia visas atrinktas da- 
lis į darnią visumą. Grožio idealas esąs nedaloma visuma, kuri negali 
būti sudedama iš atskirų elementų. ir visiškai ryškiai pasirodanti tik kū- 
rimo procesui pasibaigus, bet vis dėlto yra jo norma (kriterijus). Šopen- 
hauerio nuomone, menininkas nesąmoningai vadovaujasi grožio idėja 
(t. y. organinės gyvybės pirmavaizdžiu, atstovaujančių tam tikrai valios 
objektyvizavimosi formai), kuri kuriant vaidenasi neaiškių, neveiksliu 
pavidalu. Tatai interpretacija, kuri mūsų dienų psichologijos šviesoje 
turi būti taip suprantama: pirminis kūrybinis sumanymas yra motoriškas, 
jis sutampa su pačiu realizavimo aktu ir tik šitam aktui vykstant iškyla 
ir ryškėja regimas kūrinio pavidalas (vaizdas).“ 

3. Toliau, ryšium su šituo kūrybos ypatumu, pažymėtinas dar vienas 
bendras žaidimui ir meninei veiklai momentas: lygiai kaip žaidimas su- 
pažindina vaiką su savo kūno galimybėmis ir su jutimine daiktų prigim- 
timi, taip pat ir mene realizavimo procesas verčia kūrėją apsiprasti su 
dorojamąja medžiaga ir moko jį, kaip su ja elgtis. O kadangi jis never- 
čiamas jokios išorinės arba gyvybinės jėgos, tai gali laisvai mėginti ju- 
timinėje medžiagos prigimtyje tūnančias galimybes, atsidėjęs įsižiūrėti, 


11 V. Sezemanas. Estetika 

įsiklausyti ir įsijausti į gaunamus iš šių mėginimų įspūdžius ir jų pavei- 
kumą. Tokiuose mėginimuose, kuriems atsideda jau vaikas, galima matyti 
savotišką žaidimą medžiagą (spalvomis, šviesa, marmuru, moliu, balsu, 


. tonų ir jų derinių atmainomis), bet žaidimą, kuris atveria žmogui akis 


į estetines juntamojo pasaulio vertybes ir padaro galimą tikrą meninę 
(estetinę) kontempliaciją. 

4. Pagaliau, sekant laipsnišką vaiko žaidimų raidą, pasirodo įdomus 
faktas: pradžioje vaikas smaginasi nuolatiniu tų pačių judesių ir veiks- 
mų kartojimu. Bet vėliau jis tuo nebesitenkina, o mėgina įvairinti žai- 


„ dimą, įnešti į jį vieną kitą naują elementą, ir kaip tik šių naujenybių 


efektai teikia jam ypatingą pasitenkinimą. Jį dabar labiausiai patraukia 
tokie žaidimai, kurie reikalauja iš jo tam tikro fizinių Jėgų ir dėmesio 
įtempimo. Tai, kas jam jau įprasta, ką jis gali atlikti visai automatiškai, 
nebedomina jo, ir jis linksta į tuos uždavinius, kur jam tenka pasitempti, 
susigaudyti, nugalėti vieną arba kitą kliūtį. Tatai labai reikšmingas feno- 
menas. Uždavinio apsunkinimas bei komplikavimas didina ir gilina iš 
veiksmo (žaidimo) kylantį funkcionalinį pasitenkinimą. Jie leidžia vai- 
kui gyvai pajusti savo pajėgumą: ne tik kūno stiprumą bei vikrumą, bet 
ir valios ryžtumą, proto sumanumą bei išradingumą, žodžių, visos savo 
asmenybės kūrybinę galią. Taip išsivysto ne tik vaikų žaidimai, bet ir ta 
veikla, kuri suaugusiųjų gyvenime užima žaidimo vietą — meninė kūry- 
ba ir apskritai kiekvienas kūrybinis darbas. Juk įvairinti veiklumą ir di- 
dinti jį lydinčio pajėgumo ir pasitenkinimo jausmą galima tik sudarant 
tokias aplinkybes, prie kurių tenka vis iš naujo ir nauju būdu prisitai- 
kyti. Atseit, veiklos pagrindas turi būti tam tikras sumanymas arba pla- 
nas, kuris reikalauja ypatingų ir gana sudėtingų įvykdymo priemonių. 
O sukurti šitą planą ir surasti jo realizavimui tinkamas priemones — tai 
vaizduotės dalykas. 


D. IŠRADINGUMAS (KŪRYBOS ORIGINALUMAS) 


Iš to aiškėja vienas iš svarbiausių principų, arba dėsnių, nuo kurių pri- 
klauso meninė kūryba ir jai artimas kūrybinis darbas: pasitenkinimas, 
kurį sukelia kūrimo aktas, ir pasigrožėjimas jo rezultatu tuo didesnis ir 
gilesnis, kuo didesnės įveiktos kliūtys, kuo sunkiau jis pasiektas. Šitas 
principas apsprendžia ne tik pačią kūrybą, bet kartu ir estetinį kūrinio 
suvokimą ir jo vertinimą.Tai, kas nulemia meninio kūrinio vertingumą, 
yra visų pirmiausia originalumas, t. y. tas sumanymas, kurį menininkas 
įkūnija savo kūrinyje, turi iškelti naują reikšmingą objekto aspektą. Bet, 

įkūnydamas savo užsimojimą, menininkas turi ypač atsižvelgti į doroja- 
mąją medžiagą bei jos sąrangą, nes prigimtinės medžiagos savybės šiek 
tiek apriboja užsibrėžto uždavinio realizavimo galimybes, jos varžo kū- 
rybos procesą, ir todėl menininkas turi parodyti ne visai paprastą išra- 
dingumą, kad savo sumanymą suderintų su techniniais ir estetiniais me- 
džiagos reikalavimais. Antai poezijoje kūrėjas turi pritaikyti pasirinktąjį 
metrą prie natūralaus kalbos ritmo ir atskirų žodžių kirčiavimo, skulptū- 
roje jis turi įsidėmėti medžiagos (marmuro, molio, bronzos) kietumą, 
tąsumą, elastingumą, jos sugebėjimą atmušti arba sugerti šviesos spin- 
dulius; muzikoje — tonų skambumą, spalvingumą, savitarpio darnumą 
ir t. t. Be to, su dorojamosios medžiagos ypatumu neatskiriamai susi- 
jusios ir pačios vaizdavimo arba realizavimo priemonės. Poezijoje, kur 
šita medžiaga, kalba, jau turi savo ypatingą formą, jos sutampa su šia 
pastarąja. Poetas tik panaudoja kalbos struktūrą ir prigimtines savybes 
savo sumanymui išreikšti. Kitose meno šakose, kur menininkas pavidali- 
na žalią, neformuotą medžiagą, vaizdavimo priemonės priklauso, be to, 
nuo realizavimo technikos, t. y. nuo panaudojamų įrankių ir jų vartose- 
nos. Kiekviena tokia technika (kalimo, lipdymo, drožinėjimo, piešimo, ta- 
pymo ir t. t.) turi savo ypatingas galimybes ir pasižymi būdingu stiliumi. 
Ir kiekviena iš jų leidžia menininkui, panaudojant tinkamas priemones, 
uždėti kūriniui individualų antspaudą (pvz., kai jis brėžia piešinyje linijas 
arba kai padengia drobę spalvomis). Sumanymo originalumas pasireiškia 


tuo, kad jis įveda naujas vaizdavimo priemones (pvz., tapyboje — naują .. 


spalvų gaminimo ir maišymo būdą, muzikoje — naujus instrumentus) ar-' 


ba pakeičia turimųjų priemonių vartoseną (antai muzikoje: žmogaus bal- 
sas traktuojamas kaip ypatingas instrumentas drauge su kitais instru- 
mentais; arba poezijoje žodžiai bei posakiai vartojami neįprasta prasme). 

Būtų klaidinga manyti, kad nurodyta technikos plėtotė tobulina tik 
meno išorę, jo formą, bet nepaliečia vidinio jo branduolio — turinio. Tu- 
rinys, kaip mes matėme, neatskiriamai suaugęs su įkūnijimo forma, ir 
todėl, formai išsiskleidžiant, turtėja ir pats turinys. Naują turinį gali 
tinkamai išreikšti tiktai nauja forma. Bet menininko kūrybiškumas gali 
pasireikšti ir tuo, kad jis vartoja tiktai griežtai apribotą priemonių siste- 
mą arba pajungia kūrinio kompoziciją iš anksto nustatytiems formaliems 
reikalavimams (pvz., tapytojas gali naudotis tiktai tam tikrų spalvų de- 
riniais arba piešiniuose visiškai nevartoti spalvų; arba poetas gali griež- 
tai laikytis tam tikros lyrinės formos: soneto, madrigalo ir t: t.). Žinoma, 
taip apribodamas vaizdavimo priemones, menininkas suvaržo savo vaiz- 
duotės laisvumą ir žymiai susiaurina jos veikimo sritį. Bet, antra ver- 
tus, toks uždavinio apsunkinimas verčia jį sutelkti kūrybines jėgas ir 

tinkamiausių būdu panaudoti visas šiose priemonėse slypinčias galimybes 
(potencijas) *, Ir šiuo atžvilgiu meninė vaizduotė gimininga su la vaiz- 
duotės rūšimi, kuri pasireiškia žaidimuose bei lošimuose, kuriems nu- 
matytos tiksliai. apibrėžtos taisyklės (pvz., žaidžiant šachmatais). Ir čia 
iš žaidėjo arba lošėjo reikalaujama tam tikro išradingumo, t. y. suge- 
bėjimo pastebėti duotojoje situacijoje glūdinčias galimybes ir pasirinkti 
iš jų pačią palankiausią. 


E. DINAMINĖ ĮTAMPA (DRAMATIZMAS) 


Vienok minėtasis principas, reikalaująs darbo apsunkinimo, valdo ne tik 
kūrybos vystymąsi bei eigą ir meninio kūrinio vertinimo aktą, — jis kar- 
tu apsprendžia ir vidinę paties kūrinio sąrangą, ypač tais atvejais, kai 
tas kūrinys priklauso nuo laiko ir išsiskleidžia kaip procesas (muzikos 
kompozicija, eilėraštis, drama, baletas, kino filmas). Čia visur vidinė pro- 
ceso įtampa, verčianti žiūrovą arba klausytoją jį sekti užėmus kvapą, 
kyla iš to, kad jis neina visiškai sklandžiai paprasčiausiu ir trumpiausiu 
keliu, Besirutuliojantis procesas varžomas, trukdomas kliūčių, išaugusių 
iš išorinių aplinkybių arba iš pačių veikėjų prigimties. Dramatinio veiks- 
mo dinamika remiasi priešingų jėgų susirėmimu, koniliktu, kuris užsi- 
mezgęs aštrėja, čia vienai, čia priešingai pusei imant viršų, ir atsimezga 
tik perėjęs tam tikras besikaitaliojančias peripetijas. 

Taip pat ir palyginimai, metaforos, metonimijos ir panašios išraiškos 
rūšys, kurias vartoja poezija, neišreiškia minčių arba jausmų tiesioginiu,. 
-paprasčiausiu būdu; jos ne palengvina, o net apsunkina supratimo aktą, 
nes reikalauja, kad būtų sujungiami skirtingi vaizdiniai (idėjos) ir vieni 
suvokiami, kitiems tarpininkaujant. Atseit, ir čia atsiranda kažkas pana- 
šaus į dramatinę užuomazgą (koniliktą). Skirtingumas atskleidžia tai, 
kas bendra ir tuo atveju esminga. Ir kaip tik tokie raiškos vingiai su- 
žadina vaizduotės veiklumą ir tuo turtina bei didina kalbos įspūdingu- 
mą ir ekspresyvumą. Panašia struktūra pasižymi sąmojis (žodinis juo- 
kas — Wilz, bon mot). Jau Aristotelis pastebėjo, kad sąmojis susieja tai, 
kas priešinga arba labai tolima ir iš pirmo žvilgsnio, atrodo, neturi nieko 
bendro. Tat pirmas momentas: sujungtų vaizdinių priešingumas mus nu- 
stebina ir apstulbina. Bet štai mes susivokiame, kad kaip tik šitas prie- 
šingumas pabrėžia ir iškelia tam tikrą reikšmingą reiškinių arba daiktų 
panašumą (giminingumą), kurio mes anksčiau nebuvome pastebėję. Ap- 
skritai, beveik visi mąstytojai, kurie nagrinėja komiškumo problemą, pa- 
žymi, kad komiškas įspūdis gimsta iš nuostabos arba įtempio lūkesčio, 

„ kuris atsimezga visiškai netikėtu būdu. Vadinasi, ir čionai dviejų mo- 
mentų kontrastas (to, kas iš tikro yra arba įvyksta, ir to, kas buvo laukia- 
ma arba turėjo būti) sukuria tam tikrą dramatinę dinamiką, kuri gyvina 
mūsų vaizduotės veiklumą ir stiprina jį lydintį funkcionalinį pasitenkini- 
mą. Visa tai rodyte rodo, kad minėtaisiais atvejais vidinė kūrinių struk- 
tūra organiškai susijusi su kūrybos eiga bei raida. Tas pats dinaminis 
principas valdo ir vieną, ir antrą. 


F. KŪRYBINĖ VAIZDUOTĖ IR ASOCIACIJŲ MECHANIZMAS 


Mūsų meninės kūrybos analizėje beliko nenušviestas dar vienas svarbus 
klausimas: kaip kūrybinė vaizduotė santykiauja su asociacijų mechanizmu? 


Anglų sukurtoji psichologijos srovė, įsigalėjusi XIX a., asociatyviniams ry- „ 
šiams priskiria. lemiamąjį vaidmenį vidiniame menininko gyvenime. Įspū-“ 


džių bei potyrių laikinė ir erdvinė seka, jų panašumas arba priešingumas 
(konirastas) — štai kas sujungia vaizdinius ir jausmus į šiek tiek pasto- 
vesnius derinius (kombinacijas) ir tuo apsprendžia bei tvarko psichinio 


gyvenimo procesą. Asociacionistinė teorija remiasi pirmiausia tais duo- 


menimis, kuriuos stebėjimui teikia vaizdinių arba jausmų atgaminimo 
(atsiminimo) procesai ir psichinių įpročių atsiradimas, bet ji stengiasi 
panašiu būdu išaiškinti ir produktyviosios vaizduotės veiklą. Bet kaip 
tik šioje srityje ji susiduria su neįveikiamais keblumais. Nekalbant apie 
tai, kad, nuosekliai laikantis šios teorijos, tenka paneigti proto ir vaiz- 
duotės aktyvumą (kas prieštarauja vidinio patyrimo duomenims), naujų 
vaizdinių derinių susidarymas negali būti išvedamas vien iš asociatyvinio 
(atsitiktinio) įspūdžių sąryšio, nes siejasi ne tik ištisi objektų vaizdai, bet 
ir atskiri ir nesavarankiški jų elementai. O atskirti ir išskirti šiuos ele- 
mentus tegali tik abstrahavimo aktas, kuris savo esme yra priešingas 
asociacijai, nes išardo arba bent nusilpnina (nuslopina) pirmutinę ele- 
mentų sąsają. Juo stipresnis ir įprastesnis asociatyvinis ryšys, tuo atspa- 
riau jis priešinasi suskaidymui ir elementų išskyrimui. Ir todėl kūrybai 
nėra vietos nei mokslo, nei meno srityje, kur psichinis gyvenimas eina 
įsikerojusių ir nusistovėjusių asociacijų vėžėmis. 

Kad vienų asociacijų neužtenka vaizduotės kūrybiniam darbui aiš- 
kinti, gerai suprato žymusis prancūzų psichologas T. Ribo “S. Jis, nors ir 
neatsisako nuo asociacionizmo principo, vis dėlto pripažįsta, kad 1) vaiz- 
duotės veiklos pagrindas turi būti vaizdinių suskilimas (disociacija) ir kad 
2) naujas vaizdų susijungimas priklauso nuo tam tikro „traukiamojo cent- 
ro", t. y. dominuojančios idėjos-emocijos, kuri reguliuoja ir tvarko 

asociacijų eigą. Įspūdžių disocijavimo, arba išnarstymo, priežastys yra 
dvejopos: vidinės ir išorinės. Subjektas atrenka tam tikras objekto žy- 
“mes, atsižvelgdamas į susijusį su juo numatomąjį veiksmą. Be to, jis iš- 
kelia ir užfiksuoja atmintyje tas objekto ypatybes, kurios sukelia jame 
emocinę reakciją ir tuo ypač patraukia jo dėmesį. Pagaliau subjektas 
vadovaujasi ir vadinamuoju „intelektualinio inertingumo“, arba mažiausių 
pastangų, principu, kuris leidžia atsižvelgti vien į tas objekto žymes, 
kurių pakanka jam atskirti nuo kitų objektų ir tinkamai jį panaudoti. 
Šalia nurodytų vidinių priežasčių veikia dar išorinė priežastis, būtent, 
patyrimo kitimas. Tas pats objektas pasirodo kartais turįs tam tikrą Žy- 
mę, kartais — neturįs. O tai, kas surišta čia su vienu objektu, čia su kitu, 
linksta pasidaryti savarankiška, Disociacijos keliu išsiskyrusieji elemen- 
tai sudaro naujus derinius trijų vidinių veiksnių įtakoje. Pirmasis yra 
"intelektualinio pobūdžio: tai mūsų sugebėjimas mąstyti, analogijoms 
Mt. y. netobuliems panašumams) padedant. Antrasis yra emocinis: susi- 
jungia tokie vaizdiniai ir idėjos, kurie turi bendrą įausminį pagrindą. Taip 
"pat ir jausmas, kuris lydi tam tikrą įspūdį arba mintį, linkęs susisieti 
su idėjomis, kurios asociatyviai surištos su tuo įspūdžių arba ta min- 
timi, Kai dėl trečiojo veiksnio, tai jis skiriasi nuo pirmųjų dviejų vien 
iuo, kad yra nesąmoningas; ir pasąmonėje analogija ir jausmai yra pa- 
grindinis naujų idėjų derinių stimulas. Tiesą pasakius, šis momentas nie- 
ko naujo neprideda prie anksčiau minėtų, nes iš tikro mes nepastebime 
savo sąmonėje tų procesų, kuriuos aprašo Ribo. Mes tik konstatuojame 
jų rezultatus. 

Šiai teorijai tenka padaryti vieną svarbų priekaištą: ji dar nėra vi- 
siškai atsipalaidavusi nuo tos klaidingos pažiūros, kurios laikėsi asocia- 
cionistinė psichologija, jog vaizdiniai, kylą sąmonėje, esą panašūs į iš- 
orinius daiktus. Lygiai kaip mums šie pastarieji pasirodo egzistuoją ne- 
priklausomai nuo savo aplinkos, mes esame linkę ir vaizdinius laikyti 
savarankiškais dalykais (objektais), kurie, susijungdami arba atsiskirda- 
mi pagal psichinio mechanizmo dėsnius, apsprendžia vidaus gyvenimo 
eigą. Bet iš tikro vaizdiniai tėra tik nesavarankiški psichikos reiškiniai, 
kurie neatskiriamai susiję su viso psichinio gyvenimo procesu bei dina- 
mika ir kurie. priklauso ne tik nuo jutimų objektyvių duomenų, bet ir 
nuo pergyvenančio subjekto būsenos ir nusistatymo. Todėl vaizdinių 
substancialumas ir tapatumas bei pastovumas yra tik tariami; tapatūs ir 
pastovūs tėra tik tie objektai, kuriuos jie atstoja sąmonėje. Bet šioje 
teorijoje svarbus yra kitas dalykas: Ribo pripažįsta disociaciją būtinu 
ir esminiu kūrybos proceso momentu. O disociacija yra ne kas kita, 

kaip abstrakcija. Todėl, norint nušviesti meninės vaizduotės veiklą, rei- 
kia kiek smulkiau pagvildenti tą vaidmenį, kurį abstrakcija vaidina kū- 
ryboje. Tada galutinai paaiškės ir vaizduotės santykis su mąstymu. 


G. ABSTRAKCIJOS VAIDMUO KŪRYBOJE 


ABSTRAKCIJA PIRMINIUOSE SUVOKIMO IR ATGAMINIMO AKTUOSE, 
NATŪRALIEJI SIMBOLIAI 


Abstrakcijos veikimo sfera neapsiriboja tik grynu mąstymu. Abstrakcija 
užsimezga jau pirmuose pažinimo tarpsniuose, kur ji dar neišeina už 
jutiminių vaizdinių ribų. Įsigilinę į regėjimo suvokimo turinį, matome, 
kad ne visi jo elementai yra vienodai aiškūs bei ryškūs; vienas kuris 
elementas prasikiša pro kitus ir ypač įsakmiai įsiperša mūsų dėmesiui. 
Objekto vaizdas šiuo atžvilgiu turi „gilumą“: vieni elementai užima prieš- 
akinį planą, kiti — palieka užpakaliniame fone. Tat priklauso iš dalies 
nuo paties objekto struktūros, bet iš dalies ir nuo to, kad tam tikri daikto 
bruožai mums itin reikšmingi ir stipriau už kitus patraukia subjekto dė- 
mesį. Šitie privilegijuoti bruožai giliau įstringa atmintyje ir todėl atga- 
mintuose vaizdiniuose įgyja dar didesnę persvarą. Tokiu būdu tos pa- 
grindinės (objektyvios ir subjektyvios) aplinkybės, kuriose vyksta su- 
vokimo aktas, padeda vaizdui diferencijuotis ir tam tikriems elementams 
arba bruožams išsiskirti iš kitų. Tai nereiškia, kad jie pasidaro savaran- 
kiški ir gali būti atskirai atgaminami. Jų ryšys su objekto visuma nenu- 
trūksta. Bet, šiaip ar taip, jie pirmiausia apsprendžia vaizdinių turinį bei 
sąrangą ir iš jų, suvokimui besikartojant, atpažįstamas objektas. Tai 
parodo: 1. Kalbos duomenys. Daugelis žmonių, gyvulių ir kitų daiktų 
pavadinimų žymi kaip tik tą objektų ypatybę, kuri visų pirma krinta 
į akis arba yra itin reikšminga (barzdyla, bamblys, kuprys ir kt.). 2. Vai- 
kų psichologija. Pirminiai vaizdai, atsirandą vaiko sąmonėje, dar nedi- 
ferencijuoti ir ne visiškai apibrėžti. Objektas jam pasirodo turįs vieną 
arba kitą ypatybę, tokią ypatybę, kuri jį ypač nustebina arba patraukia. 
Šita ypatybė dominuoja, o visos kitos tūno užpakaliniame. fone poten- 
cialia, neišskleista forma. Todėl vaikas ir linkęs priskirti naujam daiktui, 
daugiau ar mažiau panašiam į žinomąjį objektą kaip tik dominuojančios 
ypatybės atžvilgiu, tą patį pavadinimą. Iš to galima matyti, kad vaikų 
jutiminiai suvokimai, lygiai kaip ir iš jų kylą vaizdiniai, nors ir yra gyvi 
ir įsakmiai įjausminti, iš pradžios toli gražu nepasižymi, kaip dažnai ma- 
noma, ypatingu turiningumu bei tikslumu. Pažinimo procesas prasideda 

neapibrėžtais ir nediferencijuotais įspūdžiais, kuriuose iškelta viena arba 
kita vaikui reikšminga objekto žymė. Tolesnis pažinimo vystymasis yra 
palaipsniui einąs diferencijavimasis, kuris leidžia iškilti vis naujoms ob- 
jektų ypatybėms bei savybėms. Tokiu būdu vaizdiniai, iš vienos pusės, 
turtėja, tikslėja ir įgauna didesnį konkretumą, apibrėžtesnį individualu- 
mą. Iš antros pusės, iš jų gimsta tos bendros schemos arba pirminės są- 
vokos, kurios žymi tam tikrą šiek tiek apibrėžtą objektų klasę (grupę). 
Bet ką tai reiškia, kad, tam tikrai žymei arba žymių kompleksui padedant, 
suvokiama visa objekto prigimtis, nors ji ir neišsemiama anomis žymėmis? 
Tai reiškia, kad ta vaizdi schema, kurią nubrėžia tų žymių derinys, sub- 
jekto sąmonėje atstoja visą daiktą, kad ji atlieka reprezentacinę (alsto- 
jamąją) funkciją. Atseit, šita schema reiškia daugiau, kaip kad ji yra. 
Tatai — svarbiausias ir, galima sakyti, lemiamas mąstymo laimėjimas. Visi 
tolesni abstrahavimo žingsniai — atskirų žymių izoliavimas ir pavertimas 
abstrakčiomis savarankiškomis sąvokomis — remiasi šituo pirminiu aktu, 
suteikiančiu scheminiam vaizdiniui apibendrintą, simbolinę reikšmę. 
Sudarydamas schemas-simbolius, vaikas remiasi ne tik savo instink- 
tais ir interesais, bet ir tais nurodymais, kuriuos jis randa pačioje feno- 
menalinėje juntamojo pasaulio struktūroje. Kaip tik tie įspūdžiai, kurie 
teikia pažinimui gausiausią medžiagą, — optiniai vaizdai — yra perspek- 
tyviški ir priklauso nuo visokių išorinių aplinkybių (erdvinių subjekto 
ir objekto santykių, apšvietimo ir t. t.). Šioms aplinkybėms kintant, kinta 
ir objekto aspektas; jis niekuomet neišsemia, neaprėpia konkrečios daik- 
to visumos. Bet kiekvienas aspektas atstovauja daiktui ir gali būti simbo- 
linės schemos pagrindas. Dar daugiau, kadangi išorinio pasaulio žinojimas 
medžiagą semiasi iš įvairių, nevienodos rūšies jutiminių duomenų ir ka- 
dangi, patyrimui besiplėtojant, susidaro asociatyviniai skirtingų įspūdžių 
ryšiai, tai vienas įspūdis (pavyzdžiui, regimas daikto pavidalas) gali at- 
stovauti visiems kitiems ir tuo pačiu pačiam daiktui apskritai, t. y. objek- 
tyviai visų jutiminių įspūdžių vienybei. Tokiu būdu susiformuoja pirmu- 
tiniai abstrakcijos elementai, tos supaprastintos daiktų ir reiškinių sche- 
mos, kurias galima vadinti natūraliaisiais (prigimtiniais) simboliais. Šitų 
simbolių-schemų pagalba vaikas atpažįsta tai pačiai klasei priklausan- 
čius objektus. Bet jis vadovaujasi jomis ir ką nors atvaizduodamas, pa- 
vyzdžiui, piešdamas. Iš visų galimų daikto aspektų vaikas dažniausiai 
ima piešinio pagrindu tą aspektą, kuriame aiškiausiai pasirodo jo pa- 
stebėtos daikto ypatybės. Žinoma, pradžioje šitos schemos yra dar gana 
netobulos ir netikslios, Vaikas mėgsta sujungti tame pačiame piešinyje 
visai skirtingus aspektus, pasiimdamas iš kiekvieno kaip tik tuos objek- 
to bruožus, kurie jam atrodo ypač būdingi bei reikšmingi. Antai, pieš- 

damas žmogų, jis su veido profiliu derina priešakinę liemens pusę; arba 
kartu su pastato (namo) fasadu atvaizduoja ir vidaus įrengimą, ir t. t. 
Apskritai, vaikų ir primityviųjų žmonių piešiniai — tai gana abstrakčios 
schemos. Zinoma, toks schematiškumas priklauso ir nuo paišybos priemo- 
nių bei juos realizuojančių rankų judesių ribotumo. Pieštuku galima tik 
brūkšniuoti ir linijomis apibrėžti daiktų formas (kontūrus). Bet pati tech- 
nika negali paaiškinti, kodėl schemos gali žymėti realius daiktus ir jiems 
atstovauti. B2 to, panašų schematiškumą mes randame ir kitose vaizda- 
vimo rūšyse, pavyzdžiui, lipdyme, drožinėjime ir kt. Šiaip ar taip, svarbu 
yra, kad vaikas, ką nors atvaizduodamas, iš pat pradžios naudojasi na- 
tūraliais simboliais, t. y. tam tikros abstrakcijos rezultatais. Simbolinis 
piešinių pobūdis aiškėja ir iš to, kad vaikui pradžioje nerūpi piešinio 
tikslumas ir panašumas į vaizduojamąjį objektą, jis tenkinasi schemomis, 
kurios tik apytiksliai parodo tai, ką jis nori atvaizduoti. Galima sakyti: 
į savo piešinius jis žiūri panašiai kaip ir į tuos daiktus, su kuriais jis žai- 
džia. Lygiai kaip jis įsivaizduoja, kad lazda, ant kurios jis joja, esanti 
žirgas, arba kėdė — automobilis, ir tik pavaizduoja jojimą arba važiavimą 
tam tikrais judesiais ir garsais, taip pat ir piešiant jam užtenka gana pa- 
prastos ir toli gražu netikslios schemos daiktui atvaizduoti. Vadinasi, 
būtina žaidimo ir piešimo sąlyga yra ta, kad vaikas tam tikru būdu įpras- 
mina savo žaislus ir piešinius ir elgiasi su jais pagal jiems priskirtą pras- 
mę. O toks įprasminimo aktas neįmanomas, nesinaudojant natūraliais 
simboliais, nesiremiant tam tikru abstrahavimo aktu. 


NATŪRALIEJI SIMBOLIAI VAIZDUOJAMAJAME MENE 


Visiems nurodytiesiems abstrahavimo aktams yra bendra ta esminė ypa- 
tybė, kad jie neišeina už juntamosios srities ribų. Natūralieji simboliai 
yra vaizdūs. Tuo jie griežtai išsiskiria iš gryno mąstymo (aukštesniojo 
abstrakcijos laipsnio) srities, kuri jutimams nebeprieinama. Natūralieji 
simboliai gali būti labai įvairūs. Šitas įvairumas sąlygojamas pirmiausia 
tų jutiminių sferų, kurioms jie priklauso. Būna regimųjų, girdimųjų, liečia- 
mųjų simbolių. Bet ir kiekvieno atskiro jutimo ribose simbolių įvairumas 
neribotas; jų pobūdis ir vidinė sąranga kitėja pagal abstrakcijos kryptį 
ir laipsnį. Pavyzdžiui, paišyba nepaiso spalvų įvairumo, suvesdama jį 
į vienos spalvos atmainas ir jos kontrastą (priešybę) medžiaginiam fonui. 
Bet ji gali ir visiškai abstrahuotis nuo tų vaizdo skirtumų, kurie priklau- 
so nuo spalvų ir apšvietimo, ir tenkintis tik objekto apybraiža (kontū- 
rais). Ir šita apybraiža savo ruožtu gali būti gana tiksli ir diferencijuota 

arba supaprastinta ir nužymėta tiktai bendrais bruožais. Pagaliau pieši- 
nys gali atvaizduoti arba objekto stereometrinį (trijų matavimų) pavida- 
lą, arba vien jo projektyvinę formą plokštumoje. Tą patį galima pasakyti 
ir apie kitas dailės šakas. Visur abstrakcijos kryptis nulemia, koks vaizdo 
komponentas įgauna dominantės reikšmę, — dominantės, kuri apsprendžia 
bendrą atvaizdo sąrangą ir kitų priklausomųjų komponentų vaidmenį ir 
savitarpio santykius (pvz., ar dominantė yra kūninis objekto pavidalas, 
ar jo plokščia forma). Dailės šaka nubrėžia ir abstrakcijos laipsnius, t. y. 
joje glūdinčias supaprastinimo arba schematizavimo galimybes. Žinoma, 
vaizduojamajame mene abstrakcijos kryptį dailininkas pasirenka, atsi- 
žvelgdamas ne tik į tuos aspektus, kuriuos jam teikia pats jutiminis su- 
vokimas, bet ir į pačias vaizdavimo priemones. Todėl schematizavimo 
būdas kinta pagal duotosios dailės rūšies prigimtį ir techniką. Skulptūro- 
je, pavyzdžiui, jis ne toks pat, kaip tapyboje. Bet jis įvairėja taip pat 
tos pačios dailės rūšies ribose priklausomai nuo to, kokia yra menininko 
pasirinkta dominantė, nes dominantė nulemia ir vaizdavimo būdą. Antai 
tapyboje pagrindinis vaidmuo gali būti skiriamas linijų deriniams arba 
spalvų samplaikai. Ir spalvos savo ruožtu gali būti nevienodai traktuo- 
jamos priklausomai nuo to, ar tapytojui rūpi iškelti atskirų daiktų pa- 
viršiaus spalvas, ar pabrėžti daiktus supančios atmosferos atmainas ir 
atspindžius. 

Iš šitų pavyzdžių jau aiškėja, kad abstrakcijos krypčių ir laipsnių 
įvairumas teikia dailei neribotas galimybes simbolinėms schemoms kurti. 
Bet iš jų aiškėja ir kitas reikšmingas dalykas, būtent, kad svarbiausias 
yra ne neigiamasis, o teigiamasis abstrakcijos momentas: ne tai, ką ji 
praleidžia arba naikina objekto atvaizde, o tai, kaip ji suvokia objektą 
ir pagal suvokimo būdą formuoja simbolišką jo pavidalą, nes suvokimo 
būdas sąlygoja dominantės parinkimą ir visą atvaizdo struktūrą; O tuo 
pačiu ir supaprastinimo (schematizavimo) kxyptį ir laipsnį. Ką tai reiškia 
meninei kūrybai, ir kokiu atžvilgiu tas suvokimas ir formavimo aktas, 
kuris kuria simbolius-atvaizdus, nušviečia meninės vaizduotės veiklą? 
Šitą klausimą galima tiksliau išaiškinti, palyginant natūraliuosius simbo- 
lius, arba atvaizdus, su dirbtiniais, arba sutartiniais, simboliais. 

Sutartiniai simboliai, kuriais grindžiamos visos optinės ir akustinės 
signalizavimo sistemos, lygiai kaip ir visos natūralios ** ir dirbtinės kal- 
bos, yra gryni ženklai, kurie neturi nieko bendro su tuo, ką jie žymi. 
Ženklų reikšmę nustato tie subjektai, kurie jais naudojasi savitarpio su- 
sižinojimui. Jų galia yra intersubjektyvi, bet neturi objektyvaus pamato. 
Patogumo sumetimais kiekvienas ženklas gali būti pakeistas bet kuriuo 
kitu, Todėl ir ženklų įprasminimas visiškai nesusijęs su jų realizavimo 

aktu ir realizavimo priemonėmis. Natūralieji, arba daiktiniai, simboliai, 
priešingai, yra objektų atvaizdai ir remiasi pačiu vaizduojamuoju daik- 
tu. Tas aktas, kuris juos įprasmina, nors ir atliekamas subjekto, visiškai 
nepriklauso nuo šio pastarojo, 0 pirmiausia apsprendžiamas paties ob- 
jekto prigimties bei reikšmės. Todėl ir simbolių realizavimas neatskiria- 
mas nuo jų įprasminimo ir remiasi tuo aktu. Bet, antra vertus, vaizduoti 
daiktą — reiškia objektyvizuoti įo atvaizdą, t. y. įkūnyti jį tokioje me- 
džiagoje ir tokiomis priemonėmis, kurios visiškai nepriklauso nuo vaiz- 
duojamojo daikto *. To dėka objektyvizuotas atvaizdas įgauna tam tik- 
rą realų savarankiškumą. Jis tampa piešiniu, paveikslu, statula, žodžiu, 
atskiru daiktu, kuris realiai niekuo nesurištas su savo originalu. Bet tuo 
pačiu atvaizdas susisieja, suauga su ta medžiaga, kurioje įsikūnija, ir pri- 
sitaiko prie jos prigimties ir dorojimo technikos. Taigi natūraliojo sim- 
bolio realizavimą apsprendžia trys pagrindiniai momentai: jutiminė pa- 
ties vaizduojamo objekto sąranga, tas ypatingas būdas, kuriuo subjek- 
tas suvokia objektą, ir pagaliau dirbamosios medžiagos bei dorojimo 
technikos ypatybės. Šie momentai sąlygoja ir meninės vaizduotės veiklą. 
Nepakanka, kad dailininkas susižavėtų jutimine objekto išvaizda ir įkvėp- 
tų jai savo pasaulėjautos dvasią, — jis turi, be to, turėti gyvą kontaktą su 
dorojamąja medžiaga, apsiprasti su jos ypatumais ir nujausti joje sly- 
pinčias estetines galimybes. Tiesą pasakius, tris minėtuosius momentus 
galima atskirti vieną nuo kito tik teorinėje abstrakcijoje. Kūrybos pro- 
cese jie sudaro gyvą neišardomą vienybę. Todėl ir tas abstrahavimo pro- 
cesas, kuris sąlygoja simbolio (atvaizdo) sukūrimą, iš esmės nėra grynai 
vidinis psichinis procesas; kartu jis yra ir veiksmas, būtent tas veiksmas, 
kuris įkūnija atvaizdą parinktoje medžiagoje. Taigi, analizuojant tą kū- 
rybinės vaizduotės pusę, kuri ją sieja su mąstymu-abstrakcija, mums 
siūlosi la pati išvada, kurią priėjome, nagrinėdami vaizduotės kilmę: du 
momentai — intuicija ir veiksmas — joje taip susilieja, kad viename vi- 
sados glūdi ir antras. Ją vienodai galima apibūdinti ir kaip veiklią in- 
tuiciją, ir kaip intuityvų veiksmą (plg. B. Kročę). Žinoma, ne visi natūra- 
lūs, arba daiktiniai, simboliai turi estetinę vertę. Dažnai jie vartojami ir 
grynai praktiniams reikalams (pvz., kaip reklamos priemonės arba fabri- 
kų gaminių ženklai ir t. t.). Meninis yra tiktai toks atvaizdas, kuris ne tik 
atstovauja objektui, bet ir atskleidžia ypatingą jo jutiminės išvaizdos 
reikšmingumą bei raiškumą ir todėl įgyja savarankišką vertę. Iš visų 
galimų objekto aspektų dailininkas atrenka kaip tik tą, kuris duotose 
aplinkybėse (numatytoje kompozicijoje) labiausiai atitinka šiuos reika- 
lavimus. Todėl meninis atvaizdas turi būti būdingas. Bet šitas būdin- 
gumas gali būti nevienodai suvokiamas ir nevienodai vaizduojamas 

priklausomai nuo to, kuriam struktūriniam objekto komponentui skiriamas 
dominantės vaidmuo ir kokios dominantės ypatybės pirmiausia iškelia- 
mos aikštėn. O realizuodamas simbolį, menininkas turi jo būdingumą 
suderinti su tomis galimybėmis, kurios glūdi Iormuojamosios medžiagos 
prigimtyje ir jai tinkamoje dorojimo technikoje. Visuose šiuose aktuo- 
se — aspekto atrankoje, dominantės parinkime, medžiagos panaudojime 
ir techninių priemonių vartojimo būde — pasireiškia kūrybinė dailininko 
individualybė, jo nusiteikimas ir nusistatymas aplinkinio pasaulio atžvil- 
giu: kaip jis jį suvokia bei vertina ir kokias vertybes išvysta jutimi- 
niame jo pavidale. Kitaip sakant, visi nurodyti momentai (veiksniai) ap- 
sprendžia menininko stilių (plačiausia prasme **), ir todėl tik iš stiliaus 
analizės galima spręsti apie jo kūrybinės vaizduotės darbą ir jos savitu- 
mą, lygiai kaip ir apie tas menines priemones, kurių padedamas meni- 
ninkas suteikia savo kūriniams ypatingą paveikumą bei įspūdingumą. 

Kas gi įgalina menininką iškelti naujus objektų aspektus ir surasti 
naujus simbolizavimo būdus? Vargu ar galima duoti į šitą klausimą tikslų 
atsakymą, kuris tiktų visiems konkretiems atvejams. Tatai kūrybos mįs- 
lė, kurią neįmanoma galutinai įminti. Faktai terodo tiktai tiek: nauja ku- 
riama ne tik išskiriant objektą iš aplinkinio pasaulio ir gilinantis į jo 
gryną, niekuo nenustelbtą jutiminę prigimtį, bet ir atvirkščiai, — gvilde- 
nant jo santykius bei sąryšius su aplinka. Šiai pastarajai pasikeitus, iš- 
kyla ir nauji objekto aspektai bei ypatumai. Bet, kalbant apie kūrybinį 
aktą, tenka turėti galvoje aplinką ne tik objektyvia, bet ir subjektyvia 
prasme. Suvokimo įspūdį subjektas pasisavina (asimiliuoja), t. y. įjungia 
jį į savo patyrimą, vienu ar kitu būdu surišdamas su praeities duomeni- 
mis. Tokiu būdu objektas patenka ne tik į naują dalykinę aplinką, bet 
ir į ypatingą jausminę atmosferą, suteikiančią jam naują atspalvį ir su- 
artinančią jį su tokiais vaizdais, kurie pačioje tikrovėje, rodos, yra nuo 
jo labai tolimi. Ir tada menininko sąmonėje atsiranda tos analogijos, ku- 
riomis remiasi visi palyginimai bei metaforos ir kurios jam atskleidžia 
visiškai naujas perspektyvas į vidinę jutiminio pasaulio sąrangą, prigim- 
tį ir prasmę. Atrodytų, kad analogijos (arba tiksliau: analogija pagrįsto 
mąstymo) reikšmė kūrybai patvirtina asociacionistinę teoriją, t. y. kad 
meninė (lygiai kaip ir mokslinė) kūryba remiasi panašumo asociacija, 
nes analogija yra ne kas kita, kaip panašumas, liečiąs ypač objektų arba 
reiškinių santykius ir struktūrą. 

Tačiau vien asociacijų mechanizmas negali išaiškinti, kaip atsiranda 
sąmonėje analogija. Juk galimų panašumų kiekis neribotas. Bet kuris 
objektas vienu arba kitu atžvilgiu gali būti panašus į bet kurį kitą ob- 
jektą. Viskas priklauso nuo to, kaip jis suvokiamas, o suvokimas vyksta 

abstrahuojant lai, kas suvoktam objekto aspektui esminga bei būdinga. 
Todėl ir analogija (metafora, palyginimas), atskleidžianti naują ir reikš- 
mingą objekto aspektą, gali gimti tiktai iš naujo suvokimo būdo, t. y. iš 
suvokimo, kuris nutraukia įprastas vaizdinių asociacijas ir išardo įsišak- 
nijusias suvokimo formas. Atseit, tai — kūrybinis aktas, kuriuo pasireiškia 
vaizduotės turiningumas ir platumas *?. 


ABSTRAKCIJA MUZIKOJE IR ARCHITEKTŪROJE 


Dabar kyla tolesnis klausimas: jei simbolius kurianti abstrakcija apibū- 
dina vaizduotės veiklą dailėje, ar ji panašų vaidmenį vaidina ir kitose 
meno šakose, kurios nieko neatvaizduoja (muzikoje, architektūroje) ar- 
ba kurios naudojasi ne natūraliais (daiktiniais), o sutartiniais simboliais 
(poezija)? Panagrinėkime šiuos du skirtingus atvejus atskirai. Kai dėl 
muzikos ir architektūros, tai jų kūriniai, matyt, nėra simboliai, kurie tam 
tikru aspektu atstoja vaizduojamąjį objektą. Todėl ir abstrakcija čionai 
negali turėti tos pačios prasmės, kaip dailėje. Vis dėlto ir muzikoje, ir 
architektūroje meninio sumanymo realizavimui reikalinga abstrakcija ir 
neapsieinama be tam tikro simbolizavimo. Pirmiausia pats grynų tonų 
pasaulis yra abstrakcijos rezultatas. Jis tampa savarankiškas tiek, kiek 
klausa iš garsų arba iš triukšmų (sukeliamų žmogaus balso arba kitos iš- 
orinės priežasties) išskiria tonus — tai, kas skamba ir turi apibrėžtą aukš- 
iumą. Panašiai muzika atrenka sąskambius tonų derinius ir tas akordų 
eiles, kurios priklauso nuo tam tikro dėsningumo. Rutuliodamasi ji išple- 
čia savo kūrybos sferą, doroja vis naują garsinę medžiagą ir iškelia 
joje slypinčius toninius bei harmoninius pradmenis. Bet šalia to bendro 
dėsningumo, nuo kurio priklauso tonų ir jų derinių esmė, muzikinės 
kompozicijos sąrangą apsprendžia tai, ką ji reiškia ir išreiškia, ir šita 
reikšmė bei išraiška kyla iš to, kas žmogaus patiriama bei pergyvenama; 
kitaip sakant, ir muzika, būdama raiški, simbolizuoja arba vaizduoja tam 
tikrą prasmingą, kad ir žodžiais nereiškiamą turinį, nes ir simbolio reikš- 
mė gali būti nedalykinė, jausminė. Abstrakcijos veikimo sfera apima 
ne tik daiktų bei reiškinių, bet ir jausmų (vidinių būsenų, nuotaikų) 
pasaulį. 

Ne mažiau aiškiai abstrakcijos vaidmuo pasirodo architektūroje: vi- 
sos jos kompozicijos remiasi geometrinėmis formomis, kuriose įsikūnija 
mechaninių jėgų veikimas bei atoveiksmis ir jų statinė pusiausvyra, 
t. y. formomis, pajungiančiomis medžiaginių masių santykius tam tikroms 


174 


bendroms schemoms. O kadangi kiekvienas pastatas turi savo paskirtį, 
kuri priklauso nuo žmonių poreikių, jų gyvenimo būdo ir buities, tai jis 
tuo pačiu įgauna ir tam tikrą simbolinę reikšmę. 


ABSTRAKCIJOS VAIDMUO POEZIJOJE. 
5UTARTINIAI SIMBOLIAI IR REIKŠMINIAI JAUSMAI 


Išimtinę vietą meno srityje užima poezija: jos dorojamoji medžiaga yra 
kalba, t. y. sutartinių simbolių sistema. Žinoma, kalba organiškai išauga 
iš žmogaus psichofizinės prigimties ir bendra jos struktūra (žodynas; mor- 
fologija, sintaksė, semantika) pasižymi tam tikru objektyvių būtinumu. 
Šiuo atžvilgiu ji iš esmės skiriasi nuo dirbtinių, išgalvotų simbolių arba 
ženklų sistemų. Tačiau savo esme žodis — sutartinis simbolis, nes jo fo- 
netinė sudėtis, apskritai imant, neatvaizduoja žymimo objekto. Antra 
vertus, poezija yra vaizduojamasis menas; tai kaip gi ji gali vaizduoti 
dalykinį pasaulį ir jo reikšmingumą, tevartodama tik sutartinius (nedaik- 
tinius) simbolius. Aišku, kad simbolizavimo ir abstrahavimo būdas čia turi 
būti šiek tiek kitoks, nes remiasi žodžio prigimtimi, t. y. ženklų, tarpinin- 
kaujančiu tarp objekto ir suvokiančio subjekto. Analizuojamame žodžių 
mene (poezijoje) galima skirti dvi puses, kurios kūrybos procese glau- 
džiai susijusios ir viena sąlygoja antrą: pirma, kalbos jutiminės prigim- 
lies ir, antra, jos reikšmės dorojimą. Pirmasis aktas iškelia kalbos fo- 
netines vertybes. Poetas taip derina žodžius, kad jie priklausytų tam tikro 
riimo dinamikai ir kad jų sąskambis pasiektų aukščiausią įspūdingumo 
laipsnį. Tai — vadinamasis žodžių instrumentavimas, kuris juos iš papras- 
tų ženklų — savitarpio susižinojimo priemonės paverčia savarankiškomis 
klausos vertybėmis. Tas aspektas, kuriame dabar pasirodo žodis, — 
lyginamas su paprastu jo vaizdu šnekamojoje kalboje, — yra turtingesnis 
ir konkretesnis. Šiuo atžvilgiu žodžių dorojimas poezijoje nesiskiria iš 
esmės nuo bet kurios medžiagos dorojimo kitose meno šakose: jis didina 
bei gyvina jų jutiminį paveikumą. Bet poezijos ypatumas aiškiai iškyla, 
kai tik atkreipiamas dėmesys į antrąją poetinio formavimo pusę —į se- 
mantinį žodžių dorojimą, nes žodžių reikšmė čia yra dalykinio vaizdavi- 
mo pamatas, 

Poetas, lygiai kaip ir dailininkas, sprendžia pasiimtą uždavinį, pa- 
rinkdamas raiškiausią (duotose aplinkybėse) daikto, įvykio arba situaci- 
jos aspektą. Dailėje raiški gali būti tiktai jutiminė objekto išvaizda. To- 
dėl, sako, kad poetinė kalba turi būti vaizdi, kad ji mūsų sąmonėje turi 
sukelti konkrečius ir gyvus daiktų vaizdus. Ut piciura poesis (Poezija 

tarsi tapyba). Skirtumas esąs tiktai tas, kad poezija piešia žodžiais, 
t. y. kad ji, žodžiams tarpininkaujant, pasiekia tą patį efektą, kurį dailė 
išgauna tiesioginiu būdu. Vienok, labiau įsigilinus, aiškėja, kad poezijos 
vaizdumas jokiu būdu negali lygintis su dailės vaizdumu. Visų pirma dėl 
to, kad žodžiai žymi sąvokas, kurios dėl savo bendrumo ir abstraktumo 
neduoda vaizduotei pakankamos medžiagos konkretiems vaizdiniams at- 
gaminli. Net ir žodžių deriniai, kad ir kažkokie būtų, negali pašalinti šito 
esminio kalbos nevaizdumo. Palyginami su dailės sukurtais vaizdais, poe- 
tiniai vaizdai tėra (ragmentiški, netobuli. Be to, poezijos vaizdai palaips- 
niui išsiskleidžia laike, o nepasirodo mūsų dvasinėms akims iškart kaip 
išbaigta visuma. Siuo atžvilgiu poezijoje iš suvokiančio subjekto vaiz- 
duotės reikalaujamas žymiai didesnis bei komplikuotesnis darbas, negu 
dailėje, ir jos laisvė, atkuriant vaizduojamus daiktus, yra daug mažiau 
apribota. Tačiau jei poezija (išskyrus dramą) negali vaizduoti išorinių 
daiktų tuo pačiu konkrečiu ir tiesioginiu būdu, kaip tapyba arba skulp- 
tūra, tai, antra vertus, ji sugeba daug plačiau ir giliau atgaminti visą 
žmogaus vidinį gyvenimą, neapsiribodama vien tais pergyvenimais, kų- 
rie išreiškiami kūno mostais ir veido mimika. Todėl poetinė kalba vaizdi 
ne tik ta prasme, kad ji žmogaus sąmonėje sukelia gyvus jutiminius 
objektų vaizdinius, bet ir ta, kad ji leidžia tiesiog patirti bei pajusti visus 
polinkius, susijaudinimus ir tendencijas, apibūdinančias psichikos ir ap- 
skritai organinės gyvybės procesą. Žodžiu, poezija, kaip teisingai pažy- 
mėjo Hegelis, yra tas menas, kur ryškiausiai pasireiškia dvasinis mo- 
mentas. Bet jei taip yra, jei poezija tesinaudoja tik simboliais, turinčiais 
abstrakčią reikšmę, jei ji tuo pačiu nutolsta nuo jutiminio vaizdumo, tai 
kaip suprasti jos nepaprastą estetinį paveikumą? Kokiu būdu ji pasiekia 
ne mažesnį įspūdingumą, negu kitos meno rūšys? Tat galima suprasti tik 
išaiškinus ypatingą kalbos prigimtį. 

Ištartas žodis atlieka tris skirtingas funkcijas **: 1) išreiškia kalban- 
čio subjekto būseną arba nusistatymą; 2) vaizduoja objektą, apie kurį 
kalbama; 3) kreipiasi į kitą asmenį, su kuriuo kalbama, kad tam tikru 
būdu paveiktų jo protą, valią arba jausmus. Pagal esamąją situaciją ir 
kalbos intenciją lemiamasis vaidmuo priklauso vienai arba kitai funkci- 
jai. Aišku, kad poetui, apskritai imant, rūpi pirmiausia vaizdavimas; tik 
tuo, ką ir kaip vaizduoja, jis išreiškia savo vidinį nusistatymą ir sukelia 
skaitytojo sąmonėje atitinkamą atbalsį. Vadinasi, poetas turi taip parink- 
ti ir suderinti žodžius, kad ne tik būtų suprantama, apie ką jis kalba, bet 
kad ir žodžiai atstotų patį vaizduojamąjį daiktą arba įvykį. Tiktai šiuo 
atveju įspūdis, gaunamas iš kalbos reikšmės supratimo, bus vaizdus ir 

paveikus, t. y. nustatys tiesioginį gyvą kontaktą tarp suvokiančio sub- 
jekto ir žodžiais žymimo objekto. Vienok tai nereiškia, kad svarbiausias 
poetinės kalbos tikslas yra sukelti subjekto sieloje konkrečius objekto 
vaizdinius ir kad tik iš šių vaizdinių gyvumo ir tobulumo galima spręsti 
apie estetinę kalbos vertę. Mes jau pažymėjome, kad dalykinio vaizdu- 
mo atžvilgiu kalba negali rungtis su daile. Bet šalia to pati kalbos pri- 
gimtis neleidžia jai taikyti tą patį estetinį kriterijų, kuris tinka dailei. 
Visų pirma dėl to, kad poetinė kalba pati nerealizuoja tiesiog, kaip ta- 
pyba arba skulptūra, savo objekto jutiminio vaizdo, o teduoda suvo- 
kiančiam subjektui apie jį tik labai bendrus nurodymus. Vadinasi, vaizdo 
realizavimas pavedamas subjektui ir visiškai priklauso nuo individualaus 
jo vaizduotės ypatumo ir pajėgumo. Iš to aiškėja: jei poezijos siekiamas 
tikslas būtų vaizdumas ta pačia prasme, kaip dailėje, tai, tiesą pasakius, 
estetines vertybes kurtų ne poetas, o klausytojas arba skaitytojas, kuris 
savo viduje realizuoja žodžiais žymimų objektų vaizdus. Kadangi šitas 
realizavimo aktas neišeina iš individualios sąmonės ribų, tai poeziją ne- 
būtų galima pripažinti menu tiksliąja žodžio prasme, t. y. menu, turinčiu 
objektyvią (intersubjektyvią) reikšmę, ir pats poetinis veikalas nustotų 
bet kokios savarankiškos vertės; jis tebūtų tik išorinė priemonė mūsų 
vaizduotės veiklai gyvinti (gyviems vaizdiniams sukelti) — priemonė, ku- 
rią galima pakeisti bet kuria kita, kad ir fizine. Apskritai, toks poezijos 
supratimas visiškai neatsižvelgia į tai, kad ji yra kalbos menas ir este- 
tines vertybes realizuoja (įkūnija) pačioje žodžio sąrangoje. Be to, jis 
nesiderina ir su tuo, ką mes iš tikro pergyvename bei patiriame, besigro- 
žėdami poezijos veikalu. Savistabos duomenys aiškiai liudija, jog tokiais 
atvejais (pvz. skaitant eilėraščius) mūsų dėmesys susitelkia į pačius 
žodžius, ne tik į jų dalykinę reikšmę, bet ir į garsinę jų struktūrą (į rit- 
mą, dinamiką, instrumentavimą), nes kalba estetinį raiškumą įgauna tik- 
tai tiek, kiek ji pasidaro magiška, t. y. kiek jos semantinė pusė taip glau- 
džiai susisieja su jos fonetine puse, kad žodžiai nustoja buvę paprastais 
sutartiniais ženklais, nurodančiais tai, kas yra anapus kalbos srities, ir, 
rodos, patys įkūnija savyje dalykinę objektų reikšmę. Jeigu mes apsiri- 
bojame tik tais vaizdiniais, kuriuos mumyse sukelia poetinis veikalas, ir 
nebepaisome žodinio pavidalinimo, mes išeiname už pačios poezijos ribų 
ir tesigrožime jos atbalsiu savo viduje. Klaidingas poetinio vaizdumo su- 
pratimas, sulyginąs jį su dailės vaizdumu, kyla iš to, kad neteisingai 
aiškinamas kalbos suvokimas. Jei tie objektai, apie kuriuos kalbama, 
šiek tiek žinomi, tai suvokimui nereikalinga, kad suvokiančio subjekto 
sąmonėje atsirastų atitinkami dalykiniai vaizdai. Tais atvejais, kai iš- 
reikšta mintis liečia bendrą dalykų padėtį (Sachverhalt), toks įsivaizda- 

vimas būtų apskritai neįmanomas, nes sąmonėje išlikę konkretūs dalyki- 
niai vaizdiniai galėtų būti tik aiškinamaisiais pavyzdžiais, o jokiu būdu 
neatstovautų bendrai ištartos minties intencijai. Bet ir ten, kur kalbant 
turimi galvoje vaizduotei prieinami dalykai, suvokimo aktas paprastai 
tesiremia žodžių vaizdais ir nesąlygojamas tų atsitiktinių ir fragmentiškų 
dalykinių vaizdinių, kurie gali būti jo palydovai. Jisai pasibaigia tuo, 
kad žodžius suvokiantis subjektas jaučiasi galįs realizuoti sąmonėje ati- 
tinkamus vaizdinius arba bent nurodyti, kokius daiktus, įvykius arba iš- 
gyvenimus kalbantysis turi galvoje. Vis dėlto ir kalboje yra tam tikro 
vaizdumo arba įspūdingumo ne tik ta prasme, kad tik tinkamas žodžių 
parinkimas ir suderinimas gali sužadinti dalykinių vaizdinių realizavimą, 
bet ir ta prasme, kad jis suvokiančiame subjekte sukelia tą nuotaiką, 
arba emocinį nusistaiymą, kuris susijęs su vaizduojamuoju siužetu. 

Čia dar vienąkart reikia priminti, kad jutiminis suvokimas pradžioje 
yra ne grynai teorinis aktas, bet išorinės priežasties (dirginimo) sukeltas 
susijaudinimas, išsiliejęs į motorinę reakciją. Iš šito dar neryškaus susi- 
jaudinimo (pojūčio — jausmo) palaipsniui išauga jutiminis paties objekto 
vaizdas, kuris, sąmonei diferencijuojantis, darosi savarankiškesnis ir 
daugmaž atsiskiria nuo savo emocinio pagrindo ir jį lydinčių motorinių 
tendencijų. Estetinė percepcija, kaip mes matėme, pasižymi kaip tik ta 
ypatybe, kad atgaivina vaizdo ryšį su pirminiu emociniu suvokimo 
fonu, bet kartu išlaiko kontempliatyvų sąmonės nusistatymą. To dėka 
vaizdas įgauna ypatingą įspūdingumą bei paveikumą. Žodžiai kalboje 
pavaduoja objektų vaizdus ir jų santykius. Kalbos įspūdingumas remia- 
si glaudžių žodžių reikšmės ryšiu su jų jutimine prigimtimi. Todėl ir me- 
niškai apdorota kalba gali atgaivinti ją suvokiančiame subjekte tą pir- 
minį susijaudinimą, kuris yra gyvo objektų jutiminio suvokimo pamatas. 
Ir lygiai kaip suvokimo susiformavimo procese šitas nediferencijuotas 
susijaudinimas eina pirmiau už aiškų ir apibrėžtą dalykinį vaizdą, taip 
ir tais atvejais, kai žodžiai žymi ką nors gyvybiškai reikšminga, suvo- 
kimo aktas tiesiog susisieja su tam tikru emociniu įspūdžiu, nors sąmo- 
nėje dar neatsirado jokių vaizdinių, atitinkančių dalykinę žodžių reikš- 
mę. Išgirdę šauksmą: pavojus! gaisras! gelbėkite! — mes susijaudiname, 
krūptelėjame ir linkstame vienu arba kitu būdu atsiliepti, nors pirmu 
akimirksniu visiškai neįsivaizduojame, kas iš tikro atsitiko. Vadinasi, su- 
vokimo aktas iš pradžios yra tuščias, nepagrįstas dalykiniais vaizdiniais ir 
apsiriboja tiktai tam tikru emociniu atbalsiu. Tačiau būtų klaidinga šitą 
jausminę reakciją apibūdinti tiktai subjektyviai — kaip malonumo arba 
nemalonumo jausmą, kurį subjektas patiria išgirstų žodžių įtakoje, nes 

1i priklauso ne tik nuo savo santykio su subjekto „aš“, bet ir susijusi su 
žodžiais žymimu objektu, Tatai jausmas, kyląs iš žodžių suvokimo akto, 
vadinasi, dalykinis, arba reikšminis, jausmas *? (Bedeutungsgefūk!), kurio 
ypatingas pobūdis (atspalvis) apsprendžiamas objekto prigimties ir jo 
reikšmės subjektui. Ir kaip tik todėl jame glūdi tendencija išsiskleisti 
į atitinkamus paties objekto vaizdinius. Vienok tame estetiniame išgyve- 
nime, kurį mumyse sukelia poetinis veikalas, šita tendencija negali iš- 
lisai realizuotis, nes sąmonės intencija čionai nukreipta į pačių žodžių 
reikšmingumą. Dalykiniai vaizdiniai neiškyla sąmonėje ryškiai bei įsak- 
miai, o pasilieka tik potencialūs, neišskleisti; bet tuo pačiu jie suteikia 
žodžių suvokimui ypatingą įtampą bei paveikumą, kuris jį priartina prie 
tiesioginio daiktų jutiminio suvokimo. 

Priemonės, kurias poetas vartoja tiems reikšminiams jausmams su- 
žadinti, yra labai įvairios. Tai gali būti metaforos, kurios sugretina ar- 
ba net palygina daiktus ir įvykius, priklausančius skirtingoms būties 
sritims, ir tuo iškelia kaip tik tą vaizduojamojo objekto ypatumą arba 
bruožą, kuris gali mus itin stipriai sujaudinti arba paliesti. Arba — me- 
tonimijos, kur žymimąjį daiktą atstoja viena arba kita jo dalis, vienas 
arba kitas požymis, pabrėžiąs ypač įspūdingą bei reikšmingą objekto 
aspektą. Bet tai gali būti ir gana bendri ir net abstraktūs nurodymai apie 
tam tikrą nuotaiką, būseną arba mintį, įkūnytą tuose reiškiniuose arba 
įvykiuose, kuriuos poetas aprašo ir atvaizduoja, nes tam tikrais atvejais 
kaip tik kalbos bendrumas labiausiai tinka tiksliai neapibrėžtai nuotai- 
kai (nusistatymui) apibūdinti ir jos neryškiam (miglotam) jausminiam 
fonui iškelti. Svarbu pažymėti, kad pats žodžių reikšmės abstraktumas 
nė kiek netrukdo arba nenuslopina poetinio veikalo estetinio paveiku- 
mo; jis atsveriamas jutiminio kalbos raiškumo (ritmo, dinamikos, instru- 
meniavimo), suteikiančio jai tą nuotaikingą atspalvį, kuris ir bendriausią 
mintį paverčia konkrečiu gyvu pergyvenimu “9. Šiuo atžvilgiu, kaip jau 
minėjome, poezijos galimybės yra platesnės už dailės veikimo sferą; 
ji pajėgia meniškai vaizduoti ir dvasinį, jutimams neprieinamą gy- 
venimą. 

Taigi mes matome: nors poezijos dorojama medžiaga tėra sutarti- 
niai ženklai — žodžiai, tačiau iš kalbos reikšmingumo ir jos jutiminio 
ekspresyvumo sąveikos išauga ne mažesnis estetinis paveikumas, negu 
tų meno šakų, kurios naudojasi natūraliais (dalykiniais) simboliais. 
O kadangi kalba atlieka ne tik vaizdavimo darbą, bet ir yra žmonių 
dvasinio bendravimo priemonė, tai ji teikia poetui tokias galimybes 
aiškiai išreikšti vidinį nusistatymą, savo mintis, jausmus bei siekimus 
ir užkrėsti jais klausytoją arba skaitytoją, kurių neturi nė vienas kitas 

menas. Bet vaizdumas kalbos mene yra tik potencialus, jis tik užsimez- 
ga reikšminiuose jausmuose. 

Vertinant vaizduotės reikšmę poezijoje, reikia įsidėmėti, kad kalbos 
vaidmuo nesibaigia tuo, kad ji yra savitarpio susižinojimo priemonė ir 
būtinas mąstymo ramstis. Tatai kartu esmingiausias viso psichinio gyve- 
nimo veiksnys, neaiskiriamai susijęs su Žmogaus sąmoningumu. Kalba — 
svarbiausia objektyvizavimosi forma, uždedanti savo antspaudą visai 
dvasinei kultūrai. Todėl ir kūrybinė vaizduotės veikla itin aiškiai bei 
įsakmiai pasireiškia tuo simbolių pasauliu, kurį sudaro kalba. 


Vl SKYRIUS 


ISTORINĖ MENO RAIDA 
IR JĄ SĄLYGOJANTIEJI VEIKSNIAI 


1, KAIP ŠITA PROBLEMA GALI BŪTI FORMULUOJAMA 
IR AIŠKINAMA? 


Ryšium su meno kilmės problema iškyla ir kitas ne mažiau svarbus 
klausimas: kaip estetiniu atžvilgiu turi būti aiškinama istorinė meno rai- 
da bei plėtotė, kultūros tarpsniams keičiantis? Šitas klausimas gali būti 
svarstomas dvejopai. 1, Kadangi menas yra tam tikra bendros dvasinės 
bei medžiaginės kultūros apraiška, tai galima nagrinėti, kaip istoriniame 
žmonijos gyvenime jis santykiauja su kitomis kultūros apraiškomis ir 
kokie veiksniai apsprendžia meno raidos kryptį, jo augimą bei klestėji- 
mą, iš vienos pusės, ir jo smukimą, iš antros pusės. Šia prasme meno 
istorija yra ne kas kita, kaip tam tikra bendrosios kultūros istorijos da- 
lis, neatskiriama nuo tos visumos (kultūros apskritai), kuriai ji priklau- 
so. Ir šiuo atveju ji turi būti traktuojama tokiu pat būdu, kaip ir visų 
kitų kultūros šakų istorija. Tačiau toks meno istorinės raidos suprati- 
mas reikalaute reikalauja, kad pirmiau būtų išaiškinta visa eilė kitų 
svarbių klausimų, būtent: Kaip reikia žiūrėti į kultūros vienybę? Ar ji 
priklauso nuo tam tikrų savarankiškų ir nuolat veikiančių faktorių ir 
gali būti išvedama iš šių faktorių sąveikos bei samplaikos? Ar ji yra 
savita organiška visuma, kuri nesusideda iš atskirų elementų, o, priešin- 
gai, savo vidine struktūra apsprendžia tų elementų arba dalių savitarpio 
santykius. Be to, negalima apeiti klausimo: ar visos pagrindinės kultūros 
sritys (ekonomika, visuomeninė santvarka, moralė, filosofija, mokslas, 
menas) yra lygiareikšmės istorinėje kultūros kaip visumos raidoje, 
t. y. ar kiekviena iš jų turi savo ypatingą, su nieku kitu nesulyginamą 
sąrangą, ar, priešingai, viena (arba kai kurios) iš jų yra visos kultūros 
pamatas*!, o visos kitos tėra tos pradinės srities (arba tų pradinių sričių) 
išvestinės, jos vystymosi bei diferencijavimosi rezultatas? Priklausomai 
nuo to, kaip bus atsakoma į šiuos klausimus, ir meno evoliucijos proble- 
ma bus nevienodai traktuojama. 2. Bet tiktai tuo atvejų, jei pripažįsta- 
mas meno srities savarankiškumas ir jai priskiriama savita struktūra, 
kuri negali būti išvedama iš kitų kultūros veiksnių, šita problema įgauna 

ir estetinį aspektą ir gali būti nagrinėjama estetiniu požiūriu. Šitam ant- 
rajam meno raidos tyrinėjimo būdui rūpi ne tai, kaip menas faktiškai 
vystėsi bei plėtojosi nuo pat pradžios iki mūsų laikų ir kaip tas procesas 
susijęs su kitomis kultūrinio gyvenimo apraiškomis, — jo uždavinys yra 
kitoks, būtent, išaiškinti, kokios vystymosi galimybės glūdi pačioje me- 
no prigimtyje ir kaip šitos galimybės realizuojasi istorijos eigoje? Ta 
estetinė forma, kuria menas pasireiškia istoriniame gyvenime, yra, kaip 
mes matėme, stilius. Todėl meno evoliucijos problema estetiniu atžvilgiu 
gali būti ir taip (ormuluojama: kas apsprendžia vidinį kiekvieno stiliaus 
vystymąsi ir kokie yra tie faktoriai, nuo kurių priklauso istorinis stilių 
kaitaliojimasis? Ar šitie procesai vyksta pagal tam tikrą imanentinį, me- 
nui būdingą dėsningumą, ar sąlygojami pirmiausia išorinių, neestetinių 
aplinkybių? 

Meno istorinės raidos klausimo svarba buvo iškelta tiktai romantiz- 
mo laikotarpyje. G. Hegelis, gal būt, pirmas mėgino nubrėžti bendrą šio 
proceso schemą. Šita schema yra grynai konstruktyvaus pobūdžio ir 
įspraudžia meno raidą į bendrus jo dialektinės filosofijos rėmus. Į meną 
Hegelis žiūri kaip į ypatingą subjektyviosios (t. y. sąmoningosios) dva- 
sios saviraidos tarpsnį, kuris, dialektiškai besiskleisdamas, Hegelio nuo- 
mone, pereina į aukštesnį tarpsnį — į religiją. Todėl nenuostabu, kad 
tos specifinės meno ypatybės, kurios neatitinka šios loginės schemos, 
Hegelio nepaisomos ir istorinis meno vystymasis vaizduojamas gana su- 
paprastintu, racionalistišku būdu. Vis dėlto didžiulis Hegelio meno filo- 
sofijos nuopelnas yra tas, kad ji istorinėje meno raidoje stiliui skiria 
centrinę vietą ir jį glaudžiai sieja su bendra kultūros dvasia, kuri kiek- 
vienoje istorijos epochoje pasireiškia vienodai visose kultūrinio gyveni- 
mo srityse. Šiuo atžvilgiu Hegelis pirmas yra iškėlęs mintį, kurios prin- 
cipinė reikšmė ima aiškėti tik mūsų dienų tyrinėjimų šviesoje. 


2. TENO „APLINKOS“ TEORIJA 
IR JOS KRITINIS ĮVERTINIMAS 


Tačiau antrojoje XIX a. pusėje nei meno istorija, nei meno filosofija 
nenuėjo Hegelio nurodytu keliu. Gamtos mokslų įtakoje ir kultūros 
moksluose įsigalėjo tas tyrinėjimo metodas, pagal kurį visi sudėtingi 
reiškiniai turi būti išskaidomi į vientisinius elementus arba faktorius ir 
aiškinami iš priežastinės tų elementų arba faktorių sąveikos. Šio meno 
teorijų tipo pavyzdžiu mums gali būti išgarsėjusi žymiojo prancūzų isto- 
riko ir filosofo I. Teno teorija, kuri padarė lemiamą įtaką tolesniems 

istoriniams meno tyrinėjimams. Aiškiausiai ji išdėstyta jo kapilaliniame 
veikale „Meno filosofija“ („Philosophie de Lart"). Nagrinėjant meno kū- 
rinius, sako Tenas, išeities taškas turi būti ta nenuginčijama mintis, kad 
nei vienas kūrinys nėra izoliuotas dalykas, bet įeina į tam tikrą daikių 
grupę (ansamblį), arba visumą, nuo kurios jis priklauso ir iš kurios jis 
todėl turi būti aiškinamas. Tai yra pirmučiausia visa paties menininko 
kūryba ir jo individualybė, kurios apsprendžia tiriamąjį kūrinį. Bet ir 
šita faktų visuma irgi nėra izoliuota, ji įeina į platesnę visumą, būtent, 
į tam tikro krašto ir tam tikro laikotarpio menininkų mokyklą, iš kurios 
tiriamasis menininkas yra kilęs. Tačiau ir ties šitų fakių kompleksu ne- 
galima sustoti, nes jis savo ruožtu tėra tik tam tikra iškarpa iš tos aplin- 
kos (milieu), kurioje menininkas dirba ir gyvena. Kaip tik į ją reikia 
kreipti dėmesį, norint suprasti meno kūrinį ir nušviesti esmines jo savy- 
bes ir ypatybes, nes, Teno nuomone, žmogaus dvasios kūriniai, taip pat 
kaip ir organinės gamtos padarai, gali būti aiškinami tiktai remiantis 
aplinka. Tai pagrindinė garsiosios „milieu“ teorijos tezė. Aplinka, ta 
plačiausiąja prasme, kurią jai priskiria Tenas, yra dvejopa: fizinė ir so- 
cialinė. Ir viena, ir antra susidaro iš daugelio įvairių aplinkybių arba 
veiksnių, tai, pavyzdžiui, klimatas ir apskritai geofizinis ypatingumas to 
krašto, kuriame menininkas gyvena, valgis, kuriuo jis minta, medžiaga, 
kurią jis doroja, fizinė prigimtis tos tautos ar rasės, kuriai jis priklauso 
ir kt. Visi šitie veiksniai veikia tiesiog menininko charakterį ir visą jo 
psichofizinę konstituciją ir tuo vienu ar kitu būdu apsprendžia jo kūry- 
bą. Nemažiau įvairūs yra ir socialinės aplinkos faktoriai: rasės arba 
tautos psichinės ypatybės, ekonominio gyvenimo aplinkybės, visuome- 
ninė ir politinė santvarka, esamuoju laikotarpiu dominuojančios morali- 
nės ir filosofinės pažiūros, įsigalėję papročiai, interesai, skoniai, žodžiu, 
visa tai, kas sąlygoja tam tikros epochos žmonių gyvenimo būdą, galvo- 
seną ir jauseną. Pailiuostruokime šiuos teorinius Teno samprotavimus 
keliais konkrečiais pavyzdžiais. 

Ir skulptūrai, ir architektūrai labai svarbu, kokia medžiaga dailinin- 
kas naudojasi savo sumanymams įkūnyti, nes kiekvienoje medžiagoje sly- 
pi ypatingos estetinės galimybės, kurias menininkas turi iškelti aikštėn, 
ir kiekviena reikalauja tokios dorojimo ir sudėjimo technikos, kuri ati- 
tiktų jos prigimtį (kietumą, minkštumą, tąsumą, glaudumą ir t. t.). Statu- 
la, sukurta iš marmuro, daro kitokį estetinį įspūdį, negu ta, kuri padaryta 
iš medžio arba nulieta iš bronzos. Todėl kiekvieno krašto architektūros 
ir skulptūros stilius kažkokiu laipsniu prisitaiko prie tos medžiagos, 
kurią dailininkui teikia to krašto gamta 5? (bazaltas — Egipte, marmu- 
1as — Graikijoje, skalynas — Šiaurės Vokietijoje ir t. t). Bet architek- 

tūrai tenka atsižvelgti ir į krašto klimatą ir kitas geofizines ypatybes. 
Tai tarp kitko rodo mums skirtingos stogų konstrukcijos šiaurės ir pietų 
šalyse. Šiaurėje, kur oro krituliai labai gausūs, stogas paprastai aukštas 
ir status, kad vanduo galėtų netrukdomai nutekėti. Pietuose, kur klima- 
tas sausas, priešingai, stogas dažniausiai turi plokščią formą — taip, kad 
jis galėtų būti panaudojamas balkono vietoje. Arba Japonijoje, kur 
dažnai būna žemės drebėjimai, gyventojai negali statyti aukštų mūrinių 
pastatų. Apskritai, architektūros stilius daugmaž prisitaiko prie aplinkinės 
gamtos. Ir šitas prisitaikymas turi ne tik praktinės, bet ir estetinės reikš- 
mės. Todėl, pavyzdžiui, namelių stilius, atsiradęs kalnuotame krašte, ne- 
tinka lygumai ir pan. 

Klimatas ir gamtos ypatingumas turi įtakos ir tapybai. Skaidrus pie- 
tų peizažo spalvingumas, be abejo, žadina tų kraštų menininkų jautru- 
mą koloritui. Iš to, kad Venecijoje oras yra prisigėręs vandens garų, — 
taip, kad visų daiktų kontūrai atrodo neaiškūs bei migloti ir, pavyzdžiui, 
saulei leidžiantis, iškyla įvairiausi spalvų niuansai ir laipsniai (perėji- 
mai), — galima suprasti, kad kaip tik šitame mieste atsirado grynai tapy- 
binis (pikturalinis) stilius (Venecijos tapybos mokykla). Arba pietų šalių 
klimatas leidžia žmogui apsinuoginti, ir todėl nuogas kūnas čia pasirodo 
mėgstamuoju skulptūros ir tapybos siužetu. 

Panašiai savitas tam tikro krašto gamtos grožis įkvepia ir poeto 
kūrybą. 

Kai dėl muzikos, tai fizinės aplinkos įtaka šiai meno šakai gali būti 
tik netiesioginė ir gali reikštis tik tiek, kiek ji veikia paties kompozito- 
riaus jauseną. 

Ties socialinės aplinkos įtaka meninei kūrybai mums nėra. reikalo 
ilgiau apsistoti. Bet kuri monografija, paskirta vienam arba kitam meni- 
ninkui, gali ją išsamiai pavaizduoti. Pasakysime tik tiek: toji įtaka gali 
būti arba tiesioginė, arba netiesioginė. Ji bus tiesioginė, kai tam tikroje 
socialinėje aplinkoje vyraują interesai, skoniai, pažiūros pastūmi meni- 
ninką pasirinkti kaip tik tokį, o ne kitokį siužetą arba visuomenė net 
kelia jam tam tikrus apibrėžtus uždavinius. Arba ji gali būti ir netiesio- 
ginė, kai formuoja pačią menininko asmenybę ir tuo nulemia jo kūry- 
bos pobūdį bei linkmę **. Ne pro šalį būtų pažymėti, kad tautinės meni- 
ninkų ypatybės aiškiai pasireiškia ir tos pačios kultūros epochos ir net 
to paties stiliaus ribose. Antai Europoje esminis šiaurės (germanų) ir 
pietų (romanų, ypač italų) tautų dailės (architektūros, tapybos) skirtu- 
mas jau iš pirmo žvilgsnio krinta į akis. Perėmę baroko stilių, kilusi Ita- 
lijoje, vokiečių architektai uždeda jam savo tautinį antspaudą. Gotika 

Vokietijoje arba Anglijoje įgauna šiek tiek kitokią išraišką, negu Pran- 
cūzijoje, Pikturalinė olandų tapyba pasiekia estetinių efektų, kurie giliai 
skiriasi nuo analoginio tapybos stiliaus įspūdingumo Italijoje, ir pan. 

Vienok, kad ir kaip kruopščiai mes išdėstome visus fizinės ir socia- 
linės aplinkos poveikius menininkui, ar to pakanka jo kūrybai išaiškinti? 
Ar iš tikro pati menininko individualybė tėra tik aplinkinio pasaulio pa- 
darinys? Atsakyti į šitą klausimą teigiamai reikštų asmenybės nepripa- 
žinti savarankišku veiksniu, aktyviai ir savitai atsiliepiančiu į išorinius 
dirginimus, tai reikštų paneigti jos prigimtinį kūrybingumą, t. y. tą su- 
gebėjimą, kuris akivaizdžiai pasireiškia kiekviename tikrai originaliame 
meno kūrinyje. Be to, galima nurodyti daug atvejų, kai menininkas ėjo 
prieš srovę, kai jis kūrybiniam darbui pasirinko ne tą kelią, kurį jam 
nurodė aplinka (auklėjimas, visuomenė, vyraujančios meninės tendenci- 
jos ir t. t). Todėl Tenui ir jo pasekėjams (sociologinei estetikos mokyk- 
lai) ne be pamato prikišama, kad jie nepakankamai vertina savarankiš- 
ką individualybės vaidmenį meno kūryboje. Tiesa, Tenas primygtinai 
pabrėžia, kad menininko asmenybė ir veikla yra organinė vienybė, kurią 
jis mėgina apibūdinti dominuojančiu požymiu ar sugebėjimu (faculte do- 
minatrice). Tačiau, sekant Teno aiškinimais, atrodo, kad, palyginti su ap- 
linka, menininko individualybė tėra tik antrinis, išvestinis veiksnys. 
Toks jo teorijos neaiškumas kyla iš to, kad aplinkos sąvoka nėra tiks- 
liai apibrėžta. Jei ji taip plačiai suprantama, kad apima visą individo 
psichofizinę prigimtį ir jo galvosenos bei jausenos formavimosi procesą, 
tai išnyksta pats individo ir aplinkos priešingumas, t. y. tas ypatumas, 
kuris skiria organinę ir dvasinę būtį nuo fizinės (negyvosios). Tapati- 
nant organinių reiškinių sąryšį arba dvasinių aktų motivaciją su fiziniu 
priežastingumu, išslysta iš akių kaip tik tai, kas jiems individualu ir bū- 
dinga. Todėl ir, aiškinant meno kūrybą bei raidą, apie aplinkos įtaką ga- 
lima kalbėti tiktai tiek, kiek ji aiškiai skiriama nuo tų akstinų ir postū- 
mių, kurie savaimingai kyla iš dvasinių individualybės gelmių. Tam tik- 
ru atžvilgiu tam vidiniam veiksniui galima net teikti pirmenybę prieš 
išorinį. Juk aplinka veikia meno kūrybą ir raidą pirmiausia tuo, kad 
veikia patį menininką-kūrėją. Todėl, rodos, ne tik meno kūrybą, bet ir 
istorinę jos plėtotę galima būtų aiškinti psichologiškai — iš tų dėsnių, 
kurie valdo vidinį žmogaus pasaulį. 

3. PSICHOLOGINĖ „ATBUKIMO“ TEORIJA 
IR JOS KRITIKA 


Tokių mėginimų buvo padaryta. Yra psichologinis dėsnis, pagal kurį 
kiekvienas mus dominąs įspūdis, dažnai kartodamasis, silpnėja. Juo įpras- 
tesnis jis pasidaro, tuo labiau nustoja paveikumo bei patrauklumo ir pa- 
galiau gali nusibosti, net įkyrėti ir sukelti neigiamą jausminę reakciją. Tai- 
kant šitą dėsnį meno sričiai, galima, rodos, išaiškinti istorinį stilių kaita- 
liojimąsi. Tam tikram stiliui nusistovėjus ir išsėmus visas savo atmainas 
ir vystymosi galimybes, mūsų jautrumas pripranta prie jo ir atbunka jo 
grožio atžvilgiu. Stiliaus formos jau negali patraukti mūsų dėmesio ir 
sužadinti gyvą estetinį įspūdį, jos pasidaro mums nuobodžios ir mes joms 
esame abejingi. Iš to ir kyla reikalas pakeisti jį kitu stiliumi, kuris savo 
naujoviškumų mus sujaudintų ir patenkintų estetinius mūsų vaizduotės 
reikalavimus. Ir tas naujas stilius bus tuo paveikesnis, juo griežčiau skir- 
sis nuo ikišiolinio. Todėl jis paprastai pasirodo kaip to pastarojo prie- 
šybė. Antai konstruktyvinio arba linearinio stiliaus vietą užima stilius, 
kuris iškelia aikštėn tapybinius arba ornamentinius efektus (pvz., aukštasis 
renesansas — barokas, impresionizmas — kubizmas tapyboje; harmoniz- 
mas — Melodizmas muzikoje), arba, atvirkščiai, pirmasis pakeičia pasta- 
rąjį. Buvo net manoma, kad šitas psichologinis dėsnis leidžia suprasti 
meno istorijoje pastebimą periodinį stilių pasikartojimą. 

Tačiau toks aiškinimas vargu ar gali būti laikomas pakankamu, nes 
yra per abstraktus ir neatsižvelgia į tai, kad stilių pasikeitimas yra isto- 
rinės raidos reiškinys, kurio specifinės ypatybės negali būti išvedamos 
iš bendro psichologinio dėsningumo. Tasai dėsningumas tenurodo tą 
priežastį, dėl kurios nė vienas stilius nėra amžinas ir negali visiems lai- 
kams patenkinti estetinio jausmo reikalavimus. Vadinasi, jis nušviečia 
tiktai neigiamąją tiriamojo fenomeno pusę, bet neaiškina jo teigiamosios 
pusės, t. y. kodėl seno stiliaus vietoj atsiranda kaip tik toks, o ne kitoks 
naujas stilius. Kad šitas naujas stilius yra priešingas senajam, dar neap- 
sprendžia pirmojo specifinio ypatumo, nes pats priešingumas, pagrįstas 
vien neigimu, nėra vienareikšmis ir gali įgauti įvairias formas. Viskas pri- 
klauso nuo to, iš kokio požiūrio priešingumas suvokiamas, o tas požiūris 
gali būti nevienodas. Pavyzdžiui, aukšiojo renesanso tapybos stilius yra 
priešingas ir ankstyvojo renesanso ir baroko stiliams, bet skirtingu būdų 
bei skirtingais atžvilgiais ir t. t. 

Marksizmas pripažįsta individualybės reikšmę meninei kūrybai. 
Kiekvienas individas išauga iš savo socialinės aplinkos. Bet tiktai 

individas-menininkas sugeba išreikšti savo įspūdžius, išgyvenimus bei 
mintis menine forma ir suteikia savo kūriniams estetinę vertę. 

Šalia to, taip aiškinant stilių kaitaliojimąsi, paliečiama tiktai meni- 
nio gyvenimo periferija, o ne esminis jo branduolys. Kas trokšta naujų, 
jaudinančių arba net sensacingų įspūdžių, kurie visiškai apimtų žmogų 
ir leistų užmiršti kasdieninio gyvenimo monotoniškumą bei tuštumą, 
tam, žinoma, nusistovėjęs stilius nusibos, nesuteiks reikalaujamo įspū- 
džių įvairumo ir stiprumo. Bet toks tuščias naujenybių troškimas gali 
atsirasti tiktai tam žiūrovui arba klausytojui, kuriam meno kūrinys tėra 
pramoga, lygiai kaip ir bet kuris kitas paveikus įspūdis. O jeigu pats me- 
nininkas-kūrėjas arba tikras meno mėgėjas nebesitenkina įsigalėjusiu 
stiliumi ir ieško kažko naujo, tai priežastis šiuo atveju turi būti kitokia. 
Tai rodo, kad tasai stilius nebeatitinka tų estetinių reikalavimų, kurie 
kyla iš naujai žmonėse atsiradusios pasaulėjautos ir gyvenimo suvokimo. 


4. MENININKO INDIVIDUALYBĖS IR KŪRYBOS SANTYKIS 
SU KULTŪRINE APLINKA 


Menininko kūryba įkvepiama vien to, kas jį jaudina ir sukelia jame 
gyvą atbalsį. Todėl toli gražu ne visi daiktų aspektai ir pasireiškimo bū- 
dai — kad ir kokia yra jų objektyvi vertė — jį vienodai sujaudina ir pa- 
traukia. Jis atsiliepia vien į tai, kas jam gimininga, kas derinasi su jo 
jusena ir jausena. Ir kadangi menininkai skiriasi savo jutiminiu imlumu 
ir įspūdžių suvokimu, tai ir potyrius jie išreiškia bei pavidalina skirtin- 
gu būdu. Tapytojo kūryboje atsispindi tai, ką jis pirmiausia mato aplin- 
kiniame pasaulyje ir kaip jam atrodo regimieji daiktai; muziko kūri- 
niuose reiškiasi jo klausos (girdėjimo būdo) ypatumas**. Menininko 
stilius visuomet išauga iš jo individualybės (t. y. jo jausenos, jusenos 
ir galvosenos) sąveikos su aplinka. 

Kur menininkas neuždeda stiliui savo asmenybės antspaudo, ten 
negali būti tikro originalumo, ten menas pasidaro seklus, paviršutiniškas 
ir apsiriboja imitacija arba grynai technine gamyba. Šiuo atžvilgiu vis- 
kas, kas mene originalu, yra subjektyvu, gimsta iš kūrėjo subjektyvumo, 
bet kaip tik tas subjektyvumas laiduoja objektyvią kūrinio vertę. Tai 
galima taip paaiškinti. Tas aspektas, kurį menininkas įkūnija savo kūri- 
nyje, iškelia tam tikras juntamajame pasaulyję glūdinčias estetines ver- 
tybes. Bet šitas aspektas nėra jam tiesiog duotas, nesutampa sų gautu 
įspūdžių, menininkas turi jį atrasti, ištraukti iš to, ką yra patyręs, ir jis 
gali tai padaryti tik visiškai atsidėjęs jį sujaudinusiam pergyvenimui. Be 


187 


to, estetinės vertybės gali būti realizuojamos tiktai individualiu pavida- 
lu. Tas uždavinys, kurį menininkas sprendžia kurdamas, visuomet yra 
konkretus ir negali būti sprendžiamas pagal tam tikras bendras taisyk- 
les arba normas (kaip matematinis uždavinys), net ir tuo atveju, jei me- 
nininkas laikosi jau ištobulinto ir nusistovėjusio stiliaus formuojamųjų 
principų. Juk ir pasirinkto stiliaus rėmuose būna įvairių realizavimo ga- 
limybių, ir tik individualus menininko skonis, jo temperamentas ir būdas 
nulemia, kuri galimybė pavirs tikrove. Žodžiu, tikras menas iš esmės 
yra originalus “?, o tas originalumas atsiranda vien tada, kai menininko 
asmenybė tiesiog susiliečia su estetinių vertybių pasauliu (su estetine 
tikrove). Todėl kiekvienas meno kūrinys duoda arba išreiškia kažką 
naujo — vis tiek, ar įkūnija savyje naujo stiliaus pradmenis, ar tik tam 
tikrą jau susiformavusio stiliaus atmainą. Jis „įtikina“ mus savo vidiniu 
būtinumu ir meniniu teisingumu (tikrumu), bet kartu leidžia pajusti, kad 
menininkas yra radęs jo individualybę atitinkantį išreiškimo būdą. Tik- 
tai tiek, kiek jis atranda save patį, jam atsiveria ir estetinė tikrovė. 
Menininkas nėra tik menininkas, jis yra ir tam tikrų kolektyvų (tau- 
tos, klasės, šeimos, sąjungos) narys ir vienu arba kitu būdu dalyvauja 
jų gyvenime. O gyvendamas ir elgdamasis toje aplinkoje, jis pareiškia 
nusistatymą dorovės, pažinimo ir kitų kultūrinių reikalų atžvilgiu. Atsi- 
dėdamas meninei kūrybai, jis nesiliauja buvęs žmogus, kuriam rūpi eko- 
nomikos, dorovės ir kiti reikalai. Asmenybės viduje susikryžiuoja ir 
persipina visi tie siekimai, polinkiai, norai, kurie, išsiliedami į išorinius 
aktus, atsiskiria vieni nuo kitų ir gauna objektyvizavimo formas, pri- 
klausančias skirtingoms kultūros raidos sferoms. Todėl suprantama, kad 
bendra asmenybės struktūra, visa jos vidinė prigimtis šiek tiek pasireiš- 
kia visuose jos objektyvizavimo aktuose. O kadangi šita struktūra tuose 
individuose, kurie priklauso tam pačiam kolektyvui arba tam pačiam 
kultūros raiui yra maždaug vienoda, tai ir jų kuriamoji objektyvi kul- 
tūra turi tam tikras bendras struktūrines ypatybes. Taigi nenuostabu, 
kad ir atskiro menininko, ir menininkų grupių (mokyklų) kūriniuose pa- 
prastai įsikūnija tam tikros esminės ypatybės, kurios apibūdina ir kitas 
kultūros sferas, nors, gal būt, nė viena iš jų nėra tiesiog paveikusi meno 
kūrybos. Bet ir tais atvejais, kur toks poveikis iš tikro pastebimas, jis 
galimas tik per patį subjektą, tik subjektui tarpininkaujant; ir jis bus 
teigiamas ir sužadins meninę kūrybą vien tada, kai iš kitos srities kyląs 
išorinis akstinas, grįždamas į subjekto vidų, nustos savo objektyvios for- 
mos, ištirps asmenybės subjektyvume ir ištirpęs įgaus naują, meno pri- 
gimtį atitinkantį objektyvų pavidalą. Jei pirminė motyvo forma nepa- 
verčiama grynu subjektyvumu, tai jo meninis performavimas nebus 

tobulas ir meno kūrinyje išliks pėdsakų, rodančių jo priklausomybę nuo 
estetinei būčiai svetimo prado. Pavyzdžiui, tam tikra moralinė idėja gali 
būti vaizduojama vienu arba kitu simboliniu pavidalu. Bet jei šitas pavi- 
dalas pritaikytas tik tai idėjai pavaizduoti — taip, kad ji viena apspren- 
džia kūrinio kompoziciją, ir be jos jisai neturi savarankiškos estetinės 
reikšmės, tai Menas nustoja savo autonomijos ir pajungiamas jam sveti- 
miems principams. Abstrakti idėja niekuomet nėra tolygi konkrečiam 
vaizdui ir negali aprėpti viso jo reikšmingumo ir turiningumo. Todėl to- 
kiai idėjai ir negali priklausyti lemiamasis vaidmuo estetinio formavimo 
procese. Bet ir vienai meno rūšiai skatinant kitos kūrybą, subjekto jau- 
senos tarpininkavimas reikalingas tikram meniškumui pasiekti, nes me- 
nininkui tenka ne tik pakeisti techninę doroseną, prisitaikant prie naujos 
medžiagos, bet ir įsijausti į ypatingą jos raiškumą, pavyzdžiui, perfor- 
muojant literatūros siužetą į dailės (tapybos, skulptūros) vaizdą arba 
pereinant nuo aliejinės tapybos prie graviūrinės technikos ir kt. Jeigu 
taip, tai ir vidinės stilių istorinių pasikeitimų priežasties tenka ieškoti 
pirmiausia savitoje paties menininko veikloje ir jo santykyje su formų 
pasauliu, : 

Iš tikrųjų, užvaldęs tvarkomuosius stiliaus pradmenis, menininkas 
kartu pasisavina ir jais pagrįstą įspūdžių suvokimo būdą bei atitinkamą 
medžiagos doroseną. Į kūrybinį darbą neišvengiamai įsiskverbia tam tik- 
ras įpratimas arba automatizmas. Kol menininkas valdo tą automatizmą, 
kol suvokimo bei komponavimo schemos ir įgyti techniniai įgūdžiai te- 
atlieka tarnybinę funkciją meniniams sumanymams vykdyti, jie yra bū- 
tinas kūrybos pamatas ir darbas pasiekia tikslą, t. y. išreiškia tai, ką 
menininkas iš tikro yra patyręs ir išvystęs savo dvasios gelmėse, Bet kai 
tik įprastos schemos ir techninės priemonės ima valdyti menininką ir 
veikti savarankiškai, jos nustelbia jam pačią estetinę tikrovę ir trukdo 
kūrybai reikalingą atrinkimo procesą, t. y. neleidžia menininkui atskirti 
lai, ką jis pats yra pergyvenęs bei suvokęs, nuo to, ką tik išoriniu būdu 
perėmė iš kitų arba iš ankstesnės savo kūrybos. Tada menas neišvengia- 
mai nustoja buvęs gyvas, originalus, paveikus ir pavirsta sausu akade- 
mizmu arba paviršutinišku techniniu virtuoziškumu. Jei menininkas pa- 
jus šitą neigiamą automatizmo poveikį, jei supras negalįs pasisavinto 
stiliaus priemonėmis įkūnyti savo sumanymus, jis pasistengs atsikratyti 
įprastųjų vaizdavimo schemų ir ieškos naujų išsireiškimo kelių. Toks 
ieškojimas paruošia dirvą naujam stiliui atsirasti. Tam reikalui, žinoma, 
nepakanka, kad jis paneigtų seno stiliaus pradus ir pakeistų juos bet 
kuriais kitais principais. Ne viskas, kas nauja, neįprasta, yra ir meniškai 
originalu. Jei menininko veikla vadovaujasi naujenybių ieškojimų, jei 

jis vertina tai, kas nauja, tik dėl naujoviškumo, tai jis tuo parodo, kad 
jam stinga tikro kūrybiško originalumo. Naujas stilius gimsta vien tada, 
kai menininkas išvysto ir įkūnija savo kūriniuose naują estetiškai ver- 
tingą daiktų ir reiškinių aspektą, išaugantį iš jo asmenybės ir tinkamai 
išreiškiantį ypatingą jo jauseną bei galvoseną. Tiktai iš tokių vidinių 
motyvų galima estetiškai suprasti istorinį stilių keitimąsi ir kaitalioji- 
mąsi 59, 


5. MENO RAIDOS SANTYKIS 
SU BENDRA KULTŪROS RAIDA 


Kokią gi išvadą galima padaryti iš šių samprotavimų? Jie rodo, kad or- 
ganiškas meno sąryšis su kitomis kultūros sritimis ir jo priklausomybė 
nuo bendros kultūros linkmės nepanaikina meno autonomijos ir kad tas 
nagrinėjimo būdas, kuris iškelia meno ryšį su mokslu, morale, ekonomi- 
ka, politine santvarka, filosofija, neprieštarauja formaliai analizei, aiški- 
nančiai vidinę meninių kūrinių struktūrą; priešingai, abudu gvildenimo 
metodai turi objektyvų pamatą meno prigimtyje ir papildo vienas antrą. 
Nereikia pamiršti: meninė forma nėra tik tam tikrų jutiminių elementų 
derinys, tai yra raiški ir prasminga forma, kurioje įsikūnija, konkreti- 
zuojasi tam tikras gyvybės ir gyvenimo jautimo bei suvokimo būdas. 
Meniniame suvokime ne tik išvystomas tam tikras objektas, bet ir išgy- 
venamas jame pasireiškiąs nusiteikimas ir pasaulėjauta. 

Todėl ir meninės formos, besivystydamos pagal savo vidinį dėsnin- 
gumą, tuo pačiu išskleidžia ir jose glūdinčias raiškumo galimybes, 
t. y. menininko gyvybinį nusistatymą savo paties ir aplinkinio pasaulio 
atžvilgiu. Štai kodėl, nagrinėjant meninių formų keitimąsi bei vystymąsi, 
kaip tik negalima neatsižvelgti ir į jų reiškiamos funkcijos vaidmenį. 
Žinoma, minėtąjį lygiagretumą nereikia suprasti ta griežta prasme, kad 
bendra kultūros dvasia ir linkmė vienodai aiškiai bei įsakmiai pasireiškia 
visose srityse tuo pačiu istoriniu momentu ir visur pasiekia tą patį išsi- 
vystymo laipsnį. Kultūros ir jos kūrėjo — žmogaus gyvenimas yra nepa- 
prastai sudėtingas procesas, kurį sąlygoja tokia daugybė įvairiausių su- 
sikryžiuojančių ir susipinančių veiksnių, kad jis negali būti įspraudžia- 
mas į griežtai racionalią schemą. Ir meno srityje nėra tikslaus 
lygiagretumo tarp atskirų jo šakų; maža to, net tos pačios meno rūšies 
ribose ne visi jo elementai (pvz., tektoninis ir ornamentinis momentas 
architektūroje) vystosi tuo pačiu tempu bei ritmu. Kultūros visuoti- 
nės tendencijos ir jų keliami aktualūs uždaviniai gali būti palankesni, 

pavyzdžiui, architektūrai arba skulptūrai, negu tapybai arba muzikai; jie 
gali pagreitinti arba sulėtinti vienos arba kitos meno rūšies raidą. Arba 
tam tikra forma, perkelta į naują aplinką (tautinę, socialinę, kultūrinę), 
gali staiga pražysti bei išsiskleisti arba, prilaikyta naujai medžiagai, įgauti 
netikėtas plėtotės galimybes. Arba galingos kūrybinės asmenybės pasi- 
rodymas nukreipia formos vystymąsi į naujas nenumatytas vėžes. Tokių 
komplikacijų, veikiančių ir keičiančių formų raidą, yra labai daug, ir 
jos iš anksto (a priori) negali būti numatomos. Šalia to nei filosofijai, 
nei mokslui (psichologijai, fiziologijai, antropologijai) iki šiol nepavyko 
liek išaiškinti žmogaus psichofizinės prigimties struktūrą ir atskirų jos 
apraiškų savitarpio santykius, kad galima būtų tiksliai nurodyti, kaip tos 
pačios tendencijos turi objektyvizuotis skirtingose kultūros srityse ir 
iki kokio laipsnio vienos srities reiškiniai gali būti tolygūs (adekvatiški) 
kitos srities reiškiniams. Visi mėginimai, kurie iki šiol buvo padaryti, pa- 
aiškinti, kaip kultūros vienybė pasireiškia skirtingose jos šakose, yra 
gana hipoletiški, dažnai remiasi abejotinomis arba paviršutiniškomis 
analogijomis arba neleistinų būdu supaprastina kultūros struktūrą, pa- 
jungdami ją schemoms, kurios tinka tik vienai arba kitai sričiai, arba 
tik vienai apibrėžtai kultūros epochai (O. Špengleris, M. Dvoržakas 
ir kt.). Tai, kas šiose konstrukcijose yra iš tikro vertinga, kyla greičiau 
iš tam tikros vykusios nuovokos, negu iš smulkios faktų analizės. Ypač 
svarbu pabrėžti, kad nė viena kultūros epocha nesireiškia tik vienu 
griežtai apibrėžtu stiliumi arba stiliaus vystymosi tarpsniu. Galima tik 
pripažinti, kad vienas stilius arba tam tikra jo atmaina vyrauja ir labiau- 
siai atitinka aktualius estetinius reikalavimus. Tam tikros epochos kul- 
tūrai paprastai yra būdinga ne viena kūrybinė tendencija. Todėl jos 
santykis su menine išraiška nėra griežtai vienareikšmis, ir ji gali įsikū- 
nyti skirtingais stilistiniais būdais. Atseit, meno raidos tarpsniai nėra iš- 
sidėstę tik viena tolydine linija, jie neseka vienas paskui kitą viena nu- 
brėžta kryptimi. Tas vystymosi procesas yra dažniausiai polifoniškas ir 
apibūdinamas daugelio stilistinių linkmių sambūviu. Tai aiškėja ir iš to, 
kad tuo pačiu laikotarpiu veikia nevienodo amžiaus menininkai, priklau- 
są skirtingoms kartoms. O kiekviena karta pasižymi savitu gyvenimo 
suvokimu ir pasaulėjauta ir ypatingu būdu supranta bei sprendžia jai iš- 
kilusius uždavinius. Todėl ir to paties amžiaus menininkai, kad ir dirb- 
dami skirtingose srityse, turi daug ką bendro. O, antra vertus, tas pats 
stilius šiek tiek kinta, kai tik nauja menininkų karta jį perima ir pritaiko 
savo aktualiems uždaviniams. 

Iš to, kas buvo pasakyta apie menininko asmenybės santykį su sti- 
liaus vaizdavimo formomis, galima, rodos, kiek aiškiau suprasti, kaip 

vidinis (estetinis) meno vystymasis santykiauja su bendra kultūros, kaip 
visumos, raida. Menas gali būti kitų kultūros sričių veikiamas tik ta 
prasme, kad jos teikia jo formuojamajai veiklai arba tam tikrą dalykinę 
(siužetinę) medžiagą, arba tinkamas vaizdavimo priemones bei dorojimo 
techniką. Bet kūrinio kompoziciją apsprendžianti vaizduosena ir techni- 
mų priemonių vartosena lieka paties meno žinioje. Tačiau toks meno 
santykių su kitomis kultūros sritimis aiškinimas neduoda išsamaus atsa- 
kymo į tiriamąjį klausimą. Atidžiau pasekę tam tikros apibrėžtos kultū- 
ros pasireiškimus, mes matome, kad atskiros jos šakos ne tiek veikia 
viena kitą, kiek jose pasirodo tam tikras lygiagretumas, t. y. tam tikras 
tvarkomųjų principų ir tendencijų giminingumas. Antai senovės graikų 
etikos pagrindinės vertybės — santūrumas (saikingumas), harmoninga 
visų sielos jėgų santalka, protui vadovaujani.— yra maždaug tos pačios, 
kuriomis remiasi ir antikos menas. Panašūs yra ir tie teoriniai pradai, 
kurie apsprendžia statinę Platono ir Aristotelio filosofinių sistemų sąran- 
gą. Arba XVII amžiuje įsivyravęs racionalizmas viešpatauja ne tik filo- 
sofijoje (Dekartas ir jo mokykla) ir moksluose, bet suteikia savitą pobūdį 
ir tų laikų poezijai (Prancūzijoje). Tam tikros baroko stiliaus ypatybės 
(dinamika, erdvės neribotumas) randa atbalsį moksluose, filosofijoje, 
mistikoje ir t. t. Atsižvelgiant į šitą struktūrinį skirtingų kultūros sričių 
. giminingumą, galima kalbėti apie kultūros vienybę arba apie vieningą 
jos dvasią (sielą), kuri šiek tiek išsilaiko visose savo diferencijavimosi 
formose. O. Špengleris, kuris padėjo šitą idėją savo kultūros filosofijos 
pagrindan, kultūros sielai priskiria metafizinę reikšmę ir žiūri į ją kaip 
į antindividualinę esybę, kuri, panašiai kaip atskiras individas, gimsta, 
bręsta, išsiskleidžia ir, pasiekusi savo apogėjų, smunka, sensta ir miršta. 
Kiti mąstytojai kultūros sielą pakeičia kitais panašiais metafiziniais pra- 
dais — „tautos dvasia" arba „rasės krauju“ ir priskiria jiems lemiamą 
vaidmenį istorinėje kultūros raidoje. Tačiau kultūros reiškinių analizėje 
nėra reikalo remtis tokiomis metafizinėmis hipotezėmis. Kad kiekviena 
kultūra yra kažkas panašaus į organišką vienybę, kurioje dalys priklau- 
so nuo visumos, aiškėja tiesiog iš nurodyto atskirų kultūros sričių struk- 
tūrinio giminingumo; bet šita objektyvi kultūros vienybė, pasireiškianti 
visais jos kūriniais, nėra savarankė, ji priklauso nuo vidinės ją kuriančio 
subjekto vienybės, apimančios ir fizinį, ir dvasinį jo egzistavimą. Šita 
vidinė vienybė, kad ir pasirodo tik įvairiose savo objektyvizacijos for- 
mose (moksle, dorovėje, mene, socialinėje ir politinėje santvarkoje), ne- 
sutampa su jų visuma, bet yra jos pamatas ir tik atskiros asmenybės gali 
būti tiesiog jaučiama ir išgyvenama. 

6. ISTORINIS STILIŲ KITIMAS 
IR JĮ AIŠKINANČIOS TEORIJOS 


Dabar trumpai apibūdinkime tas išvadas, kurias priėjo naujausių laikų 
meno istorija, nagrinėdama istorinius stilių pasikeitimus ir jų kaitalio- 
jimąsi. 


A. JAUNYSTĖS, SUBRENDUSIO AMŽIAUS IR SENATVĖS STILIAI 


Visų pirma buvo pastebėta tokia reikšminga aplinkybė. Sekant atskiro 
menininko kūrybos eigą, pasirodo, kad jo stilius nelieka vienodas per 
visą gyvenimą: jis žymiai keičiasi, o šitie pasikeitimai beveik aiškiai 
susiskirsto į tris tarpsnius, atitinkančius jaunystę, subrendusį amžių ir 
senatvę ir rodančius tam tikras bendras ypatybes kūryboje maždaug 
visų menininkų, kad ir kaip skirtingos yra tos epochos ir srovės, kurioms 
jie priklauso. Jaunystėje menininko stilius dar nėra susikristalizavęs. Tai 
„Sturm und Drang“ periodas. Menininkas ieško savo jauseną ir galvoseną 
atitinkančios formos, mėgina, eksperimentuoja. Jis lengvai pasiduoda 
svetimai įtakai, yra linkęs iš vieno kraštutinumo pereiti į kitą ir dar 
neįstengia sutvardyti bei sutvarkyti trykštančius kūrybinius impulsus. 
Antrasis, subrendimo, tarpsnis prasideda (maždaug apie 35 m.), kai meni- 
ninkas, atradęs save bei savitą išsireiškimo būdą ir užvaldęs savo kūry- 
binius sumanymus ir jiems tinkamą dorojimo techniką, pasiekia tikrą 
meistriškumą. Stilius dabar pasidaro aiškus, tvirtas, kompozicija turinin- 
ga, derinanti priešybes, ryškiai iškelianti formalią dalių bei elementų 
sąrangą. Pasiekus apie 60 m. amžių, menininko kūryboje įvyksta nau- 
jas lūžis, atsiranda senatvės stilius. Menininką jau mažai jaudina aplin- 
kinio pasaulio įvairumas bei turtingumas, jis nusigręžia į save patį, susi- 
kaupia, įsistebi, įsiklauso į vidinį savo gyvenimą ir kūriniuose stengiasi 
užfiksuoti giliausius ir slaptingiausius dvasios potyrius. Įdvasindamas 
formas, jis mažina jų aiškumą bei savarankiškumą ir sulieja jas į vie- 
nybę, kurioje pasireiškia gilesnė simbolinė reikšmė. Todėl senatvės sti- 
lius apskritai yra mažiau prieinamas kitiems ir negali būti pamėgdžioja- 
mas. Jame atsispindi dvasinė senstančio menininko vienatvė *'. Žinoma, 
šita individualaus stiliaus raidos schema tinka tiktai tiems atvejams, kai 
pačios kūrybinės asmenybės amžiaus periodai sutampa su vidinio vysty- 
mosi tarpsniais, kai senatvė nereiškia kūrybos sustingimo ir nusilpimo. 

Bet kyla klausimas: ar toji schema gali būti taikoma ir stiliui kaip 
antindividualinei vienybei, kuri kuriama visos epochos, visos besikaita- 

liojančių kartų eilės? Be abejo, kiekvienas stilius, pagrįstas tam tikra 
raiškių formų sąranga, ne tik ilgainiui kinta, bet ir vystosi, realizuoja 
jame slypinčias galimybes ir, pasiekęs apogėjų, dažniausiai sustingsta 
arba išsigimsta į žaidžiantį virtuoziškumą. O netekęs savo kūrybinės jė- 
gos, užleidžia vietą kitam stiliui. Todėl į istorinį stiliaus kitimą tūlas 
meno teoretikas žiūri kaip į organinį procesą, palygindamas jį su augalo 
gyvenimu, augalo, kuris išauga, nužydi ir nuvysta. Tačiau šita analogija 
yra gana paviršutiniška ir apibūdina stiliaus gyvenimą tik tiek, kiek jis 
apskritai yra tam tikrų ribų apibrėžtas vystymosi procesas; bet ji visiš- 
kai nepaiso to, kad kiekvienas stilius savo esme yra istorinis reiškinys, 
t. y. reiškinys, kuris ta pačia forma nesikartoja (kaip organinis gyvū- 
nas) ir kurio plėtotė bei likimas priklauso nuo žmogaus dvasinės veik- 
los, nevaldomos grynai organinio dėsningumo. Bet ir aukščiau nurodyta 
individo dvasinės raidos schema negali būti tiesiog taikoma istoriniam 
stiliaus gyvenimui. Šiaip ar taip, ji turi būti bent žymiai pakeista. Nors 
kiekviena nauja menininkų karta remiasi senosios laimėjimais ir sten- 
giasi juos toliau skleisti bei tobulinti, tačiau, antra vertus, ji turi ir viską 
pradėti iš naujo, t. y. įsigyti asmeninį patyrimą, nes brandos ir senatvės 
patyrimas jokiu būdu negali būti kitiems perduodamas. Todėl būtų klai- 
dinga manyti, kad galutinis stiliaus raidos tarpsnis pasižymėtų ypatingu 
dvasiniu turtingumu ir turėtų senatvės išmintingumo antspaudą. 


B. ARCHAINIS, KLASIKINIS IR BAROKINIS TARPSNIS 
STILIAUS RAIDOJE 


Tačiau, kiek leidžia spręsti meno istorijos (ir ypač Vakarų meno istori- 
jos) teikiama medžiaga, maždaug kiekvieno stiliaus istoriniame vysty- 
mesi galima skirti tris pagrindinius periodus: archainį, klasikinį ir 
barokinį. 

Archainiame periode pasirodo pirmieji menininkų mėginimai pritai- 
kyti naujo stiliaus pradmenis dorojamajai medžiagai. Jie dar neįval- 
dę visų techninių priemonių ir tik apčiuopia kelią į nujaučiamą nau- 
jų formų pasaulį. Galimybės,. kurias jie realizuoja, dar gana ribotos, 
kompozicija mažai teišnarslyta, grynai statinė, jos planas nesudėtingas 
ir dažnai baigiasi paprastu elementų arba dalių gretinimu, formos men- 
kai diferencijuotos, organinės (žmonių) figūros nejudančios arba, kad ir 
judančios, sustingusios. Bet šitos archainio stiliaus ypatybės nereiškia, 
kad jo kūriniai tėra menkos estetinės vertės. Savo galimybių ir uždavi- 
nių ribose jis gali pasiekti ir neginčijamą formų tobulumą bei raiškumą. 


13 V. Sezemanas. Estetika 

Klasikinis stilius jau suvereniškai valdo savo vaizdavimo priemones 
ir laisvai jomis naudojasi. Tie uždaviniai, kuriuos jis kelia ir sprendžia, 
apima pagrindines jo formų realizavimo galimybes. Kompozicija dife- 
rencijuota, visos jos dalys suderintos harmoninga pusiausvyra. Bendras 
jos pobūdis statinis ta prasme, kad kūrinys — išbaigta visuma, kuri ten- 
kinasi savimi; ir tai, kas jame dinamiška, neveda už kompozicijos ribų, 
bet baigiasi joje ir randa tinkamą atsvarą priešinguose dinaminiuose 
elementuose. Šia prasme ne tik antikos menas, bet ir romantika ir goti- 
ka išgyveno savo klasikinį periodą ir išgyveno jį ne pamėgdžiodamos 
senovės graikų meną, o realizuodamos savitas struktūrinės galimybes. 

Barokinis stilius pasižymi dinamiškumu. Ne tik atskiros jo formos ir 
elementai įgauna dinaminį pobūdį, bet ir kompozicijoje kaip visumoje 
vyrauja dinaminė tendencija, išsiliejanti už jos ribų. Tatai keičia ne tik 
struktūrinių elementų santvarką, bet ir kūrinio santykį su aplinkine 
erdve. Kitaip sakant, kompozicija yra atvira, o ne uždara. Ji ne rimsta 
savyje, kaip klasikinė kompozicija, neapsiriboja ta erdve, kurią užima 
arba vaizduoja, o išsiveržia į aplinką ir įtraukia ją į savo elementų sąry- 
šį. Forma, rodos, varžoma savo apibrėžtumo bei ribotumo ir stengiasi jį 
nugalėti, nesiliaudama buvusi forma. Kompozicija (ypač tapyboje) yra 
tarytum tik iškarpa iš platesnės visumos, kuri pati nevaizduojama, bet 
atstojama tos iškarpos (fragmento). Kartu bendra dinaminė kompozicijos 
linkmė išardo pagrindinių struktūrinių dalių savarankiškumą ir statinę 
pusiausvyrą. Jų Koordinacija išnyksta ir užleidžia vietą subordinacijai, 
vienam centriniam momentui arba masyviam visumos vienumui (archi- 
tektūroje). Su barokinei vaizduosenai būdinga atdara forma susijusios ir 
dvi kitos charakteringos jos ypatybės, būtent, jos palinkimas į tapybiš- 
kumą ir nepaprastai turtingas dekoratyvinio momento išsiplėtimas. Glau- 
džiai susijungdama su aplinkine atmosfera, kūninė forma pasisavina iš 
jos gaunamus poveikius, kurie ją turtina ir šiek tiek „pakeičia". Šviesos 
ir šešėlių kontrastas, jų niuansai ir laipsniavimasis įgauna esminę reikš- 
mę estetiniam formų paveikumui. To dėka formos iš dalies nustoja griež- 
to apibrėžtumo bei aiškumo, jos, rodos, juda, kinta, pereina viena į kitą. 
Tatai ne tik pakelia jų dinamiškumą, bet ir didina bei gilina jų raiškumą 
(įausminį tonalumą). Todėl barokinė vaizduosena linksta pabrėžti ir iš- 
kelti formų simbolinę reikšmę. Jos išraiška dažnai patetiška arba įkvėpta 
mistinės nuotaikos, kartais ir tam tikro lyrizmo. Pagaliau barokiniame 
stiliaus tarpsnyje turtingiausiomis formomis sužydi ir ornamentika. Or- 
namentika (ypač architektūroje) pasidaro esminiu kompozicijos momen- 
tu. Jos struktūra stebina įvairumu bei sudėtingumu ir judriu ritmu bei 
nesiliaujamu kintamumu dar labiau stiprina kompozicijos dinamiką, kar- 

todama ją ir visose jos sudedamosiose dalyse. Į ornamentų sąrangą 
įtraukiamos ir organinės žvėrių bei žmonių formos ir pajungiamos rit- 
miškam jos skleidimuisi (aiškiausias pavyzdys: vėlyvesnioji gotika — 
gothigue ilambayante). 

Taigi mes matome: terminai „archainis"“, „klasikinis“, „barokinis“ 
gali būti vartojami dvejopa prasme: paprastai jie žymi apibrėžtus Va- 
karų architektūros ir vaizduojamojo meno istorijos periodus (senovės 
graikų meno archainį ir klasikinį periodą arba renesanso laikotarpį, 
sekusį antikos pavyzdžiu; Vakarų meną XVI-XVII a.). Tačiau, be to, 
jie apibūdina ir — kaip aukščiau nurodėme — tuos stilių raidos tarps- 
nius, kuriuos praeina kiekvienas jų, jei istorinės aplinkybės jam leidžia 
daugmaž laisvai ir savarankiškai vystytis. Todėl, pavyzdžiui, gotikoje 
galima skirti archainį, klasikinį ir barokinį raidos tarpsnį. Tai parodo, 
kad stilių plėtotėje pasireiškia tam tikras dėsningas periodiškumas, ne- 
priklausąs nuo istorinių epochų individualinių ypatybių, ir kad net skir- 
tingiausių stilių raidoje esama tarpsnių, kurių bendra meninė linkmė 
(intencija) yra šiek tiek gimininga. Ir tais atvejais, kai vėlesnio laiko- 
tarpio menininkų kūryba įkvepiama arba žadinama ankstyvesnės epo- 
chos kūrinių, jie dažniausiai visai instinktyviai pasirenka pavyzdžiu kaip 
tik tuos kūrėjus, kurie priklauso analogiškam stiliaus raidos tarpsniui. 


C. AR NURODYTA STILIAUS RAIDOS SCHEMA SUSIJUSI 
SU VIENOS ARBA KITOS MENO RŪŠIES VYRAVIMU? 


Bet nurodytas stiliaus vystymosi periodiškumas nušviečia meninių formų 
gyvenimą ir iš kitos pusės, t. y. nurodo, kokį poveikį jos patiria iš 
skirtingų meno šakų savitarpio santykių ir sąveikos. Barokinė vaizduo- 
sena, kaip matėme, iškelia formų ir jų derinių tapybiškumą, vadinasi, 
tas jų savybes, kurios aiškiausiai ir tobuliausiai pasirodo tapyboje ir 
labiausiai atitinka šio meno prigimtį ir techninę doroseną. Todėl neatsi- 
tiktinis faktas, kad Vakarų Europos meno istorijoje tapyba vaidina svar- 
biausią vaidmenį kaip tik tuo periodu, kai įsigalėjo vadinamasis baro- 
kinis stilius. Antikos mene (archainiame ir klasikiniame periode), 
priešingai, vyrauja architektūra ir skulptūra. Todėl buvo spėjama, kad 
apskritai vidinę kiekvieno stiliaus raidą apsprendžia atskiruose jos tarps- 
niuose dominuojančios tvarkomosios tendencijos ir kad tos tendencijos 
duoda pirmenybę (persvarą) paeiliui vienai arba kitai meno šakai ir jos 
komponavimo principams: arba architektūrai, arba skulptūrai, arba tapy- 
bai (tektoniškumas, plastiškumas, tapybiškumas). Šitą stiliaus evoliucijos 

schemą paitvirtinąs ir tas faktas, kad architektūra — seniausia meno 
rūšis, kuriai skulptūra ir tapyba iš pradžių tėra dekoratyvinė priemonė 
ir nuo kurios jos pamažėle atsiskiria, pavirsdamos savarankiškomis me- 
no šakomis. Tačiau labai abejotina, ar tokia schema aprėpia visų epo- 
chų ir tautų meno istoriją. Ji, gal būt, gana tiksliai nušviečia Vakarų 
Europos meno raidą, kur, pavyzdžiui, tapyboje pradžioje viešpatauja 
plastinis arba linearinis (H. Velflinas) stilius ir tik vėliau atsiranda ir 
tikra tapybinė vaizduosena ir kur tapybiškumo įtaka pasireiškia tik vė- 
lesniuose architektūros ir skulptūros stilių tarpsniuose. Bet, pažvelgus 
į priešistorinį ir primityvių tautų meną, pasirodo, kad čionai pirmiausia 
iškyla ir pasiekia aukštą tobulumo ir įvairumo laipsnį ornamentika (tai- 
komoji dailė), kai kitose dailės srityse daromi tik pirmi, dar netvirti 
žingsniai. Todėl į ornamentiką neleistina žiūrėti tiktai kaip į priklauso- 
mą kitų dailės rūšių priedėlį, tai savita dailės šaka, kuri vystosi iš dalies 
visai savarankiškai ir net stipriai veikia kitas (pvz., architektūrą arabų 
mene). 


D. AR ŠITA SCHEMA TINKA 
IR MUZIKOS BEI POEZIJOS RAIDAI APIBŪDINTI? 


Pagaliau nurodyta schema atsižvelgia tiktai į dailę, t. y. į tą meninę 
veiklą, kuri formuoja arba vaizduoja erdvę ir erdvinius daiktus bei reiš- 
kinius, o visiškai nepaiso poezijos ir muzikos, kurių aplinka, vietoj erd- 
vės, yra laikas ir kurios jokiu būdu ne jaunesnės už architektūrą. Žino- 
ma, yra tam tikras ryšys tarp dailės (skulptūros, tapybos), iš vienos pu- 
sės, ir muzikos bei poezijos, iš antros pusės. Tarpininkauja vienąkart 
šokis, antrąkart draminis vaidinimas. Vienok tasai ryšys toli gražu nėra 
toks glaudus ir organiškas, kaip atskirų dailės šakų ryšys. Ir kadangi 
poezija ir muzika doroja ne erdvinius fenomenus ir todėl priklauso nuo 
kitokių tvarkomųjų pradų, tai jų stilių giminingumas su dailės stiliumi 
nėra toks aiškus ir įsakmus. Kai dėl poezijos, tai, apskritai imant, jos 
įtaka vaizduojamajam menui yra daug žymesnė, negu atvirkštinis dailės - 
poveikis poezijai. Tatai, pavyzdžiui, labai aiškiai pasireiškia viduram- 
žiais, kai, ypač reljefuose ir freskose, išsiplečia pasakojamoji vaizduose- 
na, kuri tam tikrą epinį arba draminį siužetą išskleidžia vienas paskui 
kitą sekančių paveikslų eile. Šiuo atveju poezijos arba apskritai kalbos 
poveikis į vaizduojamąjį meną įneša jo prigimčiai svetimą laikinį mo- 
mentą *š. 

Poezijos ir muzikos sąryšis daug glaudesnis. Iš pradžios poezija ve- 
da, o muzika ją, panašiai kaip ir šokį, tiktai lydi, pabrėždama ritmo eigą 
ir stiprindama jausminę žodžių arba judesių (mostų) išraišką. Bet kai tik 
muzika ima realizuoti visas savo prigimtyje slypinčias galimybes, ji atsi- 
palaiduoja nuo poezijos arba šokio globos ir vystosi savitu keliu; net 
tais atvejais, kur jungiasi su poezija (dainoje, operoje), ji verčia žodį 
prisitaikyti prie savo ritminės ir dinaminės sąrangos. Tik viduramžių pa- 
baigoje Europos vakaruose ji pasidaro visai savarankė ir greit dvasinėje 
kultūroje užsikariauja vietą, kurios reikšmė gali būti lyginama su kitų 
meno šakų vaidmeniu bei įtakingumu. Šiuo atžvilgiu muzikos istorinė 
raida žymiai skiriasi nuo poezijos, dailės ir architektūros vystymosi pro- 
ceso. Kaip savarankiškas menas muzika yra jaunesnė už jas. 

Bet, nepaisant visų šitų skirtumų, atrodo, kad ir muzikos bei poazijos 
raidoje galima gana aiškiai skirti archainį, klasikinį ir barokinį tarps- 
nį. Kiekvienu atveju ir čia, šalia primityvių formų periodų, subrendu- 
siame mene randama kažkas panašaus į uždaros arba išbaigtos, griežtai 
dėsningos formos ir atdaros arba palaidesnės formos priešingumą. Poezi- 
jos srityje tai ypač ryšku, palyginant Vakarų Europos klasicizmą su jį 
pakeitusia romantizmo kūryba “?. Nors romantizmo sąvokos' turinys toli 
gražu nesutampa su barokinio stiliaus turiniu, tačiau formaliu atžvilgiu 
romantizmo kūriniai rodo kaip tik šiam stiliui būdingiausias savybes. 
Antai prancūzų klasikinėje poezijoje, kuri buvo pavyzdys ir kitų Va- 
karų Europos tautų literatūroms, viskas, kas skiria poetinį nusistatymą ir 
jo žodinę išraišką, pabrėžta ir iškelta aikštėn. Metrinė schema griežtai 
išlaikoma. Žodžių tvarka nepaprasta. Gausiai vartojamos poetinės peri- 
frazės (metonimijos, metaforos, abstraktūs daiktavardžiai) ir puošiamieji 
epitetai. Posakių, artimų šnekamajai kalbai, vengiama. Loginis posakių 
ryšys ir dalykinė jų reikšmė visur aiškūs ir tiksliai apibrėžti. Taip pat ir 
žodinė vaizduosena (palyginimai, metaforos) yra ryški bei tiksli ir iš 
dalies gali būti realizuojama plastiškais vaizdais. 

Romantinėje poezijoje metras yra laisvesnis, nes pritaikomas prie 
kalbinio ritmo melodiškumo ir juo išreiškiamo jausminio nusiteikimo. 
Romantikų lyrika šiuo atžvilgiu artėja prie liaudies dainos ir net sąmo- 
ningai perima jos stilių. Todėl ir kalba daug paprastesnė, kasdieniškes- 
nė ir net nevengia liaudiškų posakių. Vartojamos metaforos, galima 
sakyti, impresionistinio pobūdžio; jos iškelia tai, kas netikėta, momen- 
tiška, kas būdinga kaip tik šitai individualiai situacijai, tai, kas paprastai 
nepastebima, neįsisąmoninama, bet kas vis dėlto suteikia išreikštai nuo- 
taikai ypatingą gyvybinį atspalvį. Jų dalykinė reikšmė dažnai pasilieka, 
taip sakant, užpakaliniame fone, poetinė intencija nukreipta į bendrą 

jausminį sugretinamųjų daiktų arba įvykių tonalumą. Pats siužetas nėra 
griežtai apibrėžtas, vaizdinių bei minčių sąryšis palaidas, dažnai neuž- 
baigtas, ir visa kūrinio kompozicija atrodo fragmentiška. Kas išreikšta 
žodžiais, primena tai, kas neišreiškta ir, gal būt, neišreiškiama, bet iš ko 
savo tikrą reikšmę gauna ir patys poeto žodžiai. Taigi visa poezija pasi- 
daro įsakmiai simboliška. 

Panašų priešingumą mes randame ir muzikoje tarp klasikinio ir ro- 
mantinio stiliaus. Romantikams pirmiausia rūpi muzikos jausminis (dra- 
minis, lyrinis, patetinis) raiškumas. Todėl jie išsižada klasikinės for- 
mos griežtumo, tiksliai nebesilaiko atskirų kompozicijos dalių simetri- 
jos bei pusiausvyros; tematika nebevystoma logišku nuoseklumu, atski- 
ri motyvai nesusieti, o kaitaliojasi laisvai, taip pat ir ritmas palaidesnis 
ir seka išreiškiamos nuotaikos kitimų dinamiką. „Linearinė“ polifonija, 
kur kiekvienas balsas skleidžiasi beveik savarankiškai (kontrapunkte, 
kanone), užleidžia vietą vertikalinei polifonijai (harmonijai), kurioje vie- 
nam balsui — melodijai priklauso svarbiausias vaidmuo, o kiti sudaro jo 
harmoningą kintamą foną. Harmonija turtėja ir įvairėja. Išsiplečia „chro- 
matizmas"“. Visa tai iškelia „tapybišką“ muzikos momentą, jos kolo- 
ritines potencijas. Tam reikalui įmantriai sunaudojami ir skirtingų 
instrumentų tonų atspalviai ir orkestro polichrominė gama dar turtina- 
ma naujais savotiško skambumo instrumentais. Tuo pačiu muzikoje iš- 
siskleidžia ir dekoratyvinė pusė. Visa kompozicija dažnai įgauna frag- 
mento, improvizacijos pobūdį. Ji byloja apie tai, kas yra už jos ribų, ir 
tampa simboliu. 


E. KONSTITUTYVIEJI DAILĖS RŪŠIŲ PRADAI: 
TEKTONIŠKUMAS, PLASTIŠKUMAS, TAPYBIŠKUMAS, 
ORNAMENTIŠKUMAS IR JŲ SAVITARPIO SANTYKIAI 


Tačiau, jei ir galima skirti visų meno šakų stiliaus raidoje archainį, 
klasikinį ir barokinį tarpsnį, tai šitų kategorijų dar toli gražu neužten- 
ka vidiniam šio proceso dėsningumui paaiškinti, nes vidinis stiliaus dės- 
ningumas priklauso pirmiausia nuo tų bendrų konstitutyvių sąlygų, ku- 
rios apsprendžia specifinę atskiros meno šakos prigimtį: nuo aplinkos 
(erdvės, laiko), kurioje realizuojamas meno kūrinys, nuo dorojamos me- 
džiagos ir dorojimo būdo (technikos plačiąja prasme). O šitos sąlygos 
skirtingose meno srityse tik iš dalies sutampa, lemiamą reikšmę turi 
kaip tik specifiniai jų skirtumai. Tiktai tų galimybių ribose, kurias nu- 
brėžia tos konstitutyvios sąlygos, gali skleistis bei plėstis formuojamieji 

stiliaus pradmenys. Iš to aiškėja, kad architektūrai ir vaizduojamajam 
menui svarbiausia problema yra erdvės problema, arba tiksliau, erdvės 
santykių su kūnais ir reiškiniais vaizdavimo problema. Kokie gi gali 
būti tvarkomieji principai erdvei ir erdviniams daiktams pavidalinti? 
Paprasčiausias kelias jiems atrasti — tai nagrinėti tas esmines ypatybes, 
kuriomis pasižymi skirtingos erdvę formuojančio meno rūšys: architek- 
tūrai būdingas tektoniškumas, skulptūrai — plastiškumas, tapybai — ta- 
pybiškumas, ornamentikai — ornamentiškumas. Bet šitie principai nėra 
priešingi ta prasme, kad panaikintų vienas kitą. Jie gali būti derinami ir 
dažniausiai dailėje jie iš tikrųjų persipina vienu arba kitu būdu. Ir dailės 
stiliai skiriasi ypač tuo, kuriam principui (arba tendencijai) tenka svar- 
biausias vaidmuo. Tačiau, norint tiksliau apibrėžti nurodytų principų 
reikšmę stiliui, tenka atsižvelgti 1) į tai, kad jie vienas su kitu santykiau- 
ja nevienodai ir negali būti paprastai koordinuojami; 2) į jų sąryšį su 
suvokimo aktu, t. y. į tai, kaip jie grindžiami estetinio suvokimo struk- 
tūra. Kadangi vaizduojamasis menas ir architektūra nukreipti į regėji- 
mą, o regėjimui, be optinių įspūdžių, būdingi ir motoriniai bei (netiesio- 
giai) kiti įspūdžiai, tai ir erdvės bei medžiagos formavimas priklauso 
nuo šių suvokimo elementų savitarpio santykių ir tų santykių suvokimo. 

Smulkesnis šio klausimo nagrinėjimas yra specialiosios vaizduoja- 
mojo meno teorijos dalykas. Mes pasitenkinsime tik keliais nurodymais. 
Konstitutyvios tektoniškumo, kaip jis suprantamas architektūroje, žymės 
maždaug tokios: 1. Pastatas trijų matavimų, bet iš šalies žiūrinčiam sub- 
jektui jo padėtis erdvėje pirmiausia apsprendžiama horizontalinės ir 
vertikalinės koordinatės santykio: pastatas stovi arba guli ant pamato 
ir kyla aukštyn. Priklausomai nuo to, kuri koordinatė pabrėžta, turi per- 
svarą, kinta ir vyraujanti pastato linkmė: jis stovi arba guli. 2. Pastatas 
esti kūnas, turis masę ir svorį. Todėl vertikalinė ir horizontalinė koordi- 
natė nurodo ir pastate veikiančių mechaninių jėgų savitarpio santykį: 
pusiausvyrą tarp aukštesnių klodų svorio (traukiamosios jėgos) spaudi- 
mo, iš vienos pusės, ir jam besipriešinančio žemutinių klodų tvirtumo ir 
jų dalelių sukibimo, — iš antros. 3. Bet pastatas nėra tik medžiaginių ma- 
sių derinys, — jis apgaubia bei pavidalina ir vidinę patalpą, kuri apspren- 
džia visumos paskirtį. Todėl išorinė pastato struktūra turi atitikti vidaus 
struktūrą, įvairiuose jo išorės aspektuose turi šiek tiek atsispindėti ir vi- 
dinės patalpos planas. Apskritai: pastatas, kaip tektoninis kūrinys, gali 
padaryti estetinį įspūdį, kiek visa jo išorinė ir vidinė sąranga vaizdi, 
t. y. tiesiog suvokiama. 4. Pastatas — daiktinė šiek tiek išnarstyta visu- 
ma, priklausanti nuo tektoninės kompozicijos, kurios dalys jungiamos 
pagal koordinacijos arba subordinacijos principą, ir kartu jis yra 

apipavidalinta erdvė. Iš to matyti, kad tektoninio kūrinio suvokimas ne- 
susidaro tik iš grynai optinių įspūdžių (linijų, spalvotų plokštumų), bet 
optiniai įspūdžiai susilieja su juos papildančiais kitais įspūdžiais: motori- 
niais, raumenų, lytėjimo jutimais arba vaizdiniais (iš dalies nedalykiniais), 
kurie leidžia ne tik suvokti regimojo objekto didumą, nuotolį ir trečiąjį 
matavimą (gilumą), bet ir pajusti mechaninių jėgų sąveiką, medžiagos 
masę, svorį ir tvirtumą. Linijos nėra abstrakčios geometrinės linijos, jos 
turi krypti, nurodančią jėgų veikimo linkmę (aukštyn, žemyn ir t. t.) ir 
drauge su paviršiaus plokštumomis ir jų erdviniais santykiais vaizduoja 
masių susiskirstymą ir jų pusiausvyrą. Taigi tektoniškumo vaizdas re- 
miasi gana sudėtingų įspūdžių suvokimu ir, gal būt, palyginti su kitais 
vaizduojamojo meno reiškiniais, turi savyje daugiausia racionalių mo- 
mentų. 

Bet terminas „tektoniškumas“ gali būti vartojamas ir platesne pras- 
me, kuri tinka ne tik architektūrai, bet ir kitoms vaizduojamojo meno 
šakoms. Toks tektoniškumo sąvokos apibendrinimas galimas todėl, kad 
pastato daiktinė (objektyvi) vienybė estetiniu atžvilgiu nėra pagrindinis 
momentas, ji remiasi vaizdžia (fenomenaline) kompozicijos vienybe. Tai 
aiškiai pasirodo jau pačioje architektūroje, kai tektoninė kompozicija 
susidaro iš pastatų grupės (derinio) arba apima ir pavidalina net ištisą 
miestą. Šiuo atveju architektui rūpi ne tik atskiro pastato išorinė bei 
vidinė sąranga, bet pastatų grupavimas ir suskirstymas tam tikroje plot- 
mėje, vadinasi, ne kūrinio vieneto, o tam tikros erdvės dalies ir joje 
išsidėsčiusių kūnų formavimas. Šita apibendrinta tektoniškumo (supran- 
tamo kaip erdvės ir jos medžiaginio turinio pavidalinimas) prasmė galio- 
ja ir skulptūrai, tapybai ir ornamentikai; ji įgauna vieną arba kitą spe- 
cifinį pobūdį pagal tą sritį, kuriai ji taikoma, ir šiek tiek priartėja prie 
tektoniškumo siauresne prasme, Antai skulptūros kūrinys neįmanomas 
be tam tikrų tektoniškų griaučių. Skulptūrai esmingas ir pamatas, ant 
kurio ji stovi, ir padėties koordinačių priešingumas. Pagaliau ir jinai 
formuoja ne tik kūnus, bet ir pačią erdvę, būtent, tą erdvės dalį, kurioje 
yra skulptūros kūrinys. 

Bet tektoniška gali būti ir dviejų matavimų (plokščia) kompozicija 
(pvz., piešinys), jei ji pasirodo kaip išbaigta visuma, kuri turi pamatą, 
aiškiai tęsiasi aukštyn bei platyn ir kurios dalys sugrupuotos pagal tam 
tikrą įsakmiai išreikštą planą. Todėl tektoniškumas tapyboje siejasi su 
linearine vaizduosena, nes kaip tik linijos, kaip formavimo priemonės, 
laiduoja kompozicijos elementų suskirstymo aiškumą ir teikia jų formoms 
daiktinį apibrėžtumą. Tačiau tektoniškumas nurodyta prasme suderina- 
mas ir su grynai tapybiška vaizduosena; t. y. spalvų deriniai bei atmai- 

nos ir šviesos bei šešėlio kontrastai ir niuansai leidžia tapytojui (kad ir 
ne taip įsakmiai) sukurti ne tik plastišką kompoziciją, sukeliančią kūni- 
nių masių ir jų medžiagiškumo įspūdį, bet ir sutvarkyti vaizduojamąją 
erdvę pagal tam tikrą tektonišką planą (pvz., P. Sezanas). Dar daugiau 
nuo griežto tektoniškumo kompozicija nutolsta tada, kai ji neturi pamato 
arba kai atkrinta krypčių „aukštyn-žemyn“ priešingumas, vadinasi, kai 
tinkamas stebėjimo taškas reikalauja žiūrėti į kompoziciją ne iš šalies, 
o iš viršaus (pvz., kilimo, grindų kompozicija) arba iš apačios (lubų, 
skliautų freskos). Pagaliau tektoniškumas beveik visiškai išnyksta kartu 
su plastiškumu, tapytojui vaizduojant ne daiktus erdvėje, o iš jų gau- 
namus grynai optinius įspūdžius (spalvas, jų atmainas, šviesos ir šešėlių 
perėjimus ir kontrastus): tada daiktus gaubianti tuščia erdvė tampa ap- 
šviestu oro telkiniu ir daiktai pavirsta jau nebeturinčiomis nei masės, 
nei svorio apraiškomis (pvz., K. Monės ir kitų impresionistų tapyba). 

Šiuo atveju kompozicija atektoniška ir jos planas neakivaizdus, ne- 
tematizuotas, šiek tiek paslėptas. Architektūra gali būti ne tik derinama, 
bet ir organiškai jungiama su skulptūra, tapyba ir ornamentika; statulos, 
freskos, ornamentai tada nėra savarankiški, o atlieka, be dekoratyvinės, 
ir tektoninę funkciją, iškeldami trobesio plokštumų išnarstymą, ritminę 
jo elementų sąrangą arba mechaninių jėgų veikimo kryptis. Kur deko- 
ratyvinės priemonės nepajungiamos tektoniniam planui, o skleidžiasi sa- 
varankiškai, ten jos išardo ir patį tektoniškumą (pvz., arabų ir gruzinų 
architektūroje, kur ornamentika uždengia pastato struktūrą ir net iškrei- 
pia jos formas). 

Plastiškumas savo esme siejasi su tam tikru tektoniškumu. Ir plastiš- 
kiems kūriniams esminga: 1) trijų matavimų tįsumas; 2) kūniškumas (ma- 
siškumas); 2) pamatai, kuriais jie remiasi; 4) gulsčios ir stačios krypties 
priešingumas; 5) aiški kūninių formų apybraiža (todėl ir perspektyva li- 
nearinė); 6) tai, kad kontūrai apibrėžiami kreivomis linijomis (kadangi 
skulptūra vaizduoja pirmiausia žmones ir apskritai organines iormas); 
7) (ten, kur skulptūros kūrinys yra reljefas arba surištas su architektū- 
ra) santykis su fonu (plokštuma), nuo kurio jis iškyla, ir apskritai su 
ta erdvės dalimi, kurią jam skiria tektoninė aplinka; 8) tai, kad plastiš- 
kumas derinasi ir su tam tikru tapybiškumu, t. y. tokiu kūninio paviršiaus 
modeliavimu, kuris leidžia pasireikšti šviesos bei šešėlių žaidimui, bet 
tiktai tiek, kiek tas tapybiškas momentas iškelia plastinių formų ryškumą 
ir paveikumą; kai tik apšvietimo efektai tampa savarankiški ir nebeklau- 
so kūninių formų sąrangos, skulptūros kūrinys nustoja tikro plastiškumo 
ir artėja prie tapybos. Savo psichologine sudėtimi plastiškumo suvokimas 
iš esmės nesiskiria nuo tektoniškumo suvokimo; į jį įeina tie patys 

elementai; gal būt, kiek įsakmesni yra tie motoriniai ir kinestetiniai juti- 
mai, kuriais remiasi judesio ir gyvų jėgų suvokimas. Skirtumas priklauso 
ypač nuo elementų sąrangos, kuri apsprendžia suvokimo (organinio kū- 
no vaizdo) dominantę. 

Kai dėl lapybiškumo, tai jis toli gražu nedominuoja visoje tapyboje, 
nes ir tapyboje tektoniškumui ir plastiškumui gali priklausyti sprendžia- 
moji reikšmė. Ir apskritai grynas tapybiškumas pasirodo vėlesniuose ta- 
pybos vystymosi tarpsniuose. Iš pradžių tapysena paprastai būna lineari- 
nė, spalvos neformuoja daiktų pavidalo, o tik padengia linijomis api- 
brėžtas plokštumas. Be to, tapyba gali tenkintis ir dviem matavimais, 
t. y. kūnų projekcija į plokštumą, o tąją projekciją duoda linijų kontūrai. 
Šiuo atveju spalvos veikia savarankiškai, tik prigimtinėmis savo savy- 
bėmis (skaistumu, grynumu), savo niuansais, kontrastais ir savitarpio 
darnumu, o neatlieka jokios kitos kūnų ir erdvės stereometriškumą for- 
muojančios funkcijos. Tatai grynai polichrominė tapyba, kuri ypač tinka 
dekoratyviniams tikslams ir artima ornamentiniam taikomosios dailės sti- 
liui. Tikras tapybiškumas atsiranda vien tada, kai spalvos, šviesa ir spal- 
vų bei šviesos atmainos pavidalina trijų matavimų erdvę ir kūnus. Prie 
pačių spalvų vertybių dar prisideda jų erdvinės vertybės. Linearinė per- 
spektyva pakeičiama arba papildoma oro perspektyva, Tuščios erdvės 
ir kūnų priešingumas silpsta arba net išnyksta. 

Daiktai oro masėje nustoja savo medžiagiškumo ir tampa spalvų bei 
šviesos padarais, Tai impresionistinė tapysena, kuri atgamina grynai op- 
tinius juntamojo pasaulio įspūdžius ir išsižada visų kitų papildančių mo- 
torinių ir taktilinių jutimų pagalbos, t. y. kaip tik tų jutimo elementų, 
kurie optiniam vaizdui teikia daiktiškumo pobūdį. Erdvė nustoja geomet- 
rinio apibrėžtumo, griežto matavimų priešingumo ir pavirsta gryna švie- 
sos ir spalvų aplinka. Tačiau būtų klaidinga manyti, kad tuo pačiu im- 
presionistinė tapysena kartu su medžiagiškumu šalina ir visą dinamiką 
bei judėjimą. Dinamika ir judėjimas įgauna tik kitokį, švelnesnį bei sub- 
tilesnį, pobūdį: tai pačios šviesos, persunkiančios spalvotą oro masę, spin- 
duliavimas ir virpėjimas. Be to, nuo to laiko, kai tapytojai ėmė vartoti 
patobulintus aliejinius dažus, pati tapymo technika tampa svarbiu kom- 
poziciją formuojančiu veiksniu. Aliejiniai dažai — ne tik spalvos, tai ypa- 
tinga medžiaga, kuri, padengdama drobę storesniais arba plonesniais 
sluoksniais, pakeičia ją taip, kad ji pasirodo turinti įvairiausių medžiagi- 
nių ypatybių. Rankos ir teptuko judesių pėdsakai įgyja linijų funkciją 
ir nubrėžia daiktų kūninius paviršius ir kontūrus. Kartu ir pačios spalvos 
įgyja ypatingą gyvumą ir naujų niuansų gamą. Tiktai šita nauja technika 
įgalina menininką ne tik užfiksuoti optinių įspūdžių momentiškumą bei 

kintamumą, bet ir erdvės nepabaigiamumą ir apšviestos oro masės vie- 
numą su juntamaisiais daiktais. Iš to aiškėja, kad tapybiškumas nepanai- 
kina tektoniškumo bei plastiškumo, bet tik pakeičia juos ir pakelia tary- 
tum į aukštesnį planą. 

Ornamentika užima dailėje visiškai atskirą vietą. Ji nesiskiria iš 
esmės nuo architektūros, tapybos ir skulptūros. Svarbiausia jos ypatybė 
ta, kad ji nekuria savarankiškų meno kūrinių, o atlieka tarnybinę funkci- 
ją kitų dailės šakų, architektūros kūrinių arba šiaip praktinio gyvenimo 
daiktų bei įrankių atžvilgiu, t. y. juos papuošia. Nepaliesdama pagrindi- 
nės daikto struktūros (apsprendžiamos, gal būt, grynai praktinių porei- 
kių), ornamentika diferencijuoja ir pabrėžia vieną arba kitą jo dalį (arba 
net visą daikto paviršių), taip, kad ji įgauna ir savarankišką estetinę 
vertę ir tuo pakelia bei turtina ir viso daikto meninį įspūdingumą. Todėl 
ornamentikos kilmė glaudžiai susijusi su verslu ir apskritai su taikomąja 
daile (įrankių, indų, žmogaus kūno ir drabužių papuošimu). 

Iš ornamento paskirties (pagalbinio estetinio jo vaidmens) aiškėja, 
kad gryniausia ir paprasčiausia jo forma neturi savarankiškos dalykinės 
reikšmės: tai linijų ir geometrinių figūrų deriniai, kurie, kartodamiesi ir 
klausydami ritmo bei simetrijos principų, įvairina ir gyvina puošiamojo 
objekto paviršių. Bet ornamento struktūra neprieštarauja nei tam, kad 
į jo tematiką būtų įvesti ir reikšminiai motyvai (pvz., organinės formos, 
žvėrių, žmonių pavidalai), nei tam, kad ornamentinė kompozicija nebūtų 
suvaržyta dviejų matavimų ir įgytų gilumą. Svarbu tiktai, 1) kad tieji 
reikšminiai motyvai (elementai) būtų pajungti bendrai ornamento ritmi- 
kai ir struktūrai ir 2) kad kompozicijos giluma būtų apribota užpakaliniu 
fonu ir jam lygiagrečiu priešakiniu planu (plokštuma), žodžiu, kad kompo- 
zicija turėtų pagrindines reljefo ypatybes, nors jo elementai ir būtų pilni 
skulptūriniai pavidalai. Vadinasi, sudedamosiomis ornamento dalimis ga- 
li būti ir savarankiški dailės kūriniai — paveikslai, statulos ir net išti- 
si architektūriniai dariniai (pvz, vadinamojo golhigue flambayante 
stiliaus trobesio ornamentai, arba trobesių eilės, apsupančios kalną ir kt.). 
„Antra vertus, ornamentas gali įeiti į bet kurią dailės arba architektūros 
kompoziciją ir, be to, pabrėžti tektoninę arba plastinę struktūrą. Ten, 
kur jis turi vyraujančią reikšmę arba nustelbia tektoninę ar plastinę są- 
rangą, kuria jis remiasi, pats meninio kūrinio stilius pasidaro orna- 
mentiškas. 

F. TEORIJOS, PRIPAŽĮSTANČIOS MENO RAIDĄ PROCESU, 
VYKSTANČIU VIENA KRYPTIMI 


Tiktai išsiaiškinus tektoniškumo, plastiškumo, tapybiškumo sąvokas, ga- 
lima tikėtis išspręsti klausimą, ar tos sąvokos tinka istorinei architektū- 
ros ir dailės raidai apibūdinti ir šios raidos dėsningumui arba periodiš- 
kumui nustatyti. Mūsų laikais (XX a.) buvo padaryta daug mėginimų 
duoti į ią klausimą išsamų atsakymą, tačiau iki šiol jie nėra pasiekę 
neginčijamų rezultatų, nors, gal būt, ir teisingai iškelia vieną arba kitą 
būdingą vaizduojamojo meno plėtotės bruožą. Tai priklauso ne tik nuo 
to, kad konkreti istorinė medžiaga, kuria teorija turi remtis, dėl ne- 
paprasto gausumo dar nėra pakankamai išgvildenta, bet ir nuo to, kad 
pagrindinėms meno teorijos sąvokoms (kategorijoms) stinga loginio aiš- 
kumo ir apibrėžtumo. Nurodysim tik svarbiausias iš pasiūlytų vystymosi 
eigos schemų. 

Visų pirma, peržvelgus šių dienų meno raidos teorijas, tenka skirti 
dvi pagrindines koncepcijas, kurios iš dalies yra priešingos, bet su tam 
tikra išlyga gali būti sutaikinamos: pagal vieną — istorinis vaizduojamo- 
jo meno ir architektūros vystymasis, nors ir reiškiasi įvairiausiais ir daž- 
nai priešingais stiliais, yra vieningas procesas, einąs viena nubrėžta kryp- 
timi. Pagal antrąją, tam procesui trūksta kaip tik tolydinumo ir krypties 
vienumo, jisai apibūdinamas veikiau tuo, kad svyruoja nesiliaujamai tarp 
dviejų priešybių, arba polių, taip, kad priešingi stiliai periodiškai kai- 
taliojasi, 

Pirmoji koncepcija nusakoma nevienodai, priklausomai nuo to, ko- 
kios meno raidos ypatybės laikomos būdingiausiomis. Pasak kai kurių 
tyrinėtojų — tatai vyraujančių meno šakų kaita, vykstanti pagal tam tik- 
Ią nubrėžtą tvarką (mažų mažiausia — Europos meno istorijoje). 

Priešistoriniame periode vyrauja ornamentika taikomosios dailės for- 
ma. Ji formuoja plokšiumą, vadinasi, apsiriboja paprasčiausiu erdvės 
problemos aspektu. Senovės graikų mene ornamentika pamažėle užlei- 
džia centrinę vietą plasiikai, kuri pavidalina trijų matavimų kūnus, bet 
apsiriboja ta individualia erdve (Individualraum), kurią užima atskira fi- 
gūra. Nuo vėlesnio helenistinio ir romėnų kultūros laikotarpio svar- 
biausiąjį vaidmenį įgyja architektūra, kuriai rūpi ne atskirų figūrų (kūnų) 
formavimas, o sudėtingų medžiaginių masių sutvarkymas apibrėžtoje 
erdvės dalyje. Architektūros viešpatavimas tęsiasi iki renesanso laikų, 
kai lemiamą reikšmę visai meninei kūrybai įgyja iapyba. Tiktai naujųjų 
smžių tapyba apsprendžia erdvės formavimo problemą plačiausia jos 
prasme: ji vaizduoja ne tik atskirus kūnus arba kūnų grupes, bet ir jų 

santykius su aplinka, su juos gaubiančia erdve (Allgemeinraum). Taigi 
vaizduojamojo meno istorinę raidą apibūdina ne tik tam tikra apibrėžta 
vyraujančių meno šakų kaita, bet ir tai, kad platėja bei gilėja erdvės pro- 
blemos suvokimas ir tobulėja bei turtėja erdvės vaizdavimo (formavimo) 
priemonės. Kadangi vyraujantis menas uždeda savo antspaudą ir kitoms 
meno šakoms, tai jis apsprendžia ir bendrą esamojo tarpsnio stilių, jis yra 
ornamentiškas, plastiškas, tektoniškas arba tapybiškas. 

Tačiau abejotina, ar šita schema tiksliai atvaizduoja dailės ir archi- 
tektūros raidą. Ypač ginčijama, kad plastiškasis stilius eina pirmiau tek- 
toniškojo. Kai kurie tyrinėtojai laikosi tos pažiūros, kad vystymosi pro- 
cesas vyksta atvirkščiai, t. y. pereina nuo tektoniškumo prie plastiškumo, 
nurodydami, kad architektūra yra senesnė meno rūšis, nuo kurios vėliau 
atsiskiria skulptūra ir tapyba. 

Bent iš Europos meno vystymosi aiškėja, kad tapybiškoji vaizduose- 
na (nurodyta prasme) atsiranda vėliau, negu tektoniškoji arba plastiško- 
ji. Turint galvoje vaizduojamojo meno kilmę ir pradedamuosius žings- 
scheminiai: jie vaizduoja tik bendrą daikto arba gyvulio pavidalą ir svar- 
biausias jo dalis (narius), nes kaip tik tas pavidalas (forma) vieną daiktą 
skiria nuo kito ir leidžia jį atpažinti. Bet daikto forma (kontūrai) yra tam 
tikros abstrakcijos rezultatas, abstrakcijos, glūdinčios jau pirminiame 
suvokime ir iškeliamės bei pabrėžiamos atvaizdavimo aktu. Tam padeda 
ir vaizdavimo priemonės, ir patys piešimo arba lipdymo judesiai. Tai 
vienas svarbus momentas, apsprendžiąs ir vaizdavimo stilių. O antras, 
glaudžiai surištas su pirmuoju, — tai daiktiškas formos (pavidalo) pobū- 
dis: vaizduojamojo objekto pirmavaizdis yra kietas kūnas, kuris ne tik 
regimas, bet ir apčiuopiamas ir kuris aiškiai atskirtas nuo aplinkos (ap- 
linkinės erdvės). Todėl tai vaizduosenai, kuri naudojasi linijomis, plokš- 
tumomis ir jų savitarpio santykiais, esmingi yra ne tik su regėjimu susiję 
motoriniai jutimai, bet ir prie jų prisijungią haptiniai (liečiamieji) ele- 
mentai, kurie, nors ir neduoti tiesiog, vis dėlto atstojami regimojo vaizdo 
struktūros. Ten, kur šitie motoriniai ir haptiniai elementai apsprendžia 
kuriamojo vaizdo sąrangą, vaizduosena bus linearinė arba plastiška 
(plokščias piešinys arba aiškus trijų matavimų kūninis vaizdas). Ji pasi- 
žymi tam tikru abstraktumu ir daikliškumu. Bet, kaip mes matėme, taip 
pat galima vaizduosena, kuri išsižada visų motorinių ir haptinių momen- 
tų ir remiasi grynai optiniais įspūdžiais. Jai rūpi ne pats daiktas su jo 
juntamųjų savybių visuma, o tiktai jo maiomoji apraiška. Šita grynai ta- 
pybiška vaizduosena yra vėlyvesnė už linearinę arba plastišką vaizduo- 
seną, nes gali būti taikoma vien ten, kur aiškus skirtumas tarp daikto ir 

grynai optinės jo apraiškos. Kitaip sakant, ji pagrįsta aukštesniu pažini- 
mo diferencijavimosi laipsniu ir dėmesio nukrypimu nuo pačių daikių 
į tai, kuo jie reiškiasi vien regėjimui **, 

Remdamasis nurodytu skirtumu tarp haptinių ir optinių elementų 
regimajame vaizde, A. Rygelis siūlo tokią dailės raidos schemą. Iš pra- 
džios — Egipto mene — dominuoja haptinis momentas: dailininkas kuria 
artinius vaizdus plokštumoje, bet neformuoja pačios erdvės. Senovės 
graikų mene stiprėja optinio momento reikšmė ir jis susijungia su hap- 
tiniu momentu į darnią vienybę. Vaizduosena pasidaro plastiška. Spren- 
džiamasis lūžis įvyksta vėlesniame, romėnų mene, kur forma nebepri- 
klauso nuo plokštumos ir daiktai vaizduojami vieningoje juos gaubian- 
čioje erdvėje. Bet tik naujųjų laikų menas galutinai išsižada daiktiško 
erdvės suvokimo ir išmoksta vaizduoti erdvę kaip ypatingą begalinę ir 
bekūnę realybę. Šitas laimėjimas buvo pasiektas, paėmus viršų optinei 
vaizduosenai, kuri iškelia tolinį vaizdą ir formų gilumą. 

Bet tas naujas erdvės pavidalinimo būdas, kurį įgyvendina optinė 
vaizduosena, susijęs su dar kita jo ypatybe, būtent, su vaizdo tiesioginiii 
ir momentiniu vienumu. Grynai haptinio vaizdo suvokimas vyksta laike, 
t. y. jis susideda iš vieno paskui kitą sekančių suvokimo aktų eilės, su- 
vedamos į vienybę, nes atliekamas judesiu, Grynai optinis vaizdas, prie- 
šingai, yra vaizdas, kuris pasirodo akims nejudant ir suvokiamas iškart 
vienu akimirksniu. Vaizduojant trijų matavimų objektus ir erdvinius jų 
santykius, regėjimo aktas aprėps visą kompoziciją vien tuo atveju, jei 
stebėjimo taškas bus vieningas, t. y. jei jis bus taip parinktas, kad įga- 
lins žiūrovą iškart suvokti visą erdvinę vaizdo sąrangą ir sudedamąsias 
jo dalis. Todėl perėjimą nuo vaizduosenos, kurioje vyrauja baptiniai-mo- 
toriniai elementai, prie grynai optinės vaizduosenos galima ir taip api- 
būdinti: daugybė stebėjimo taškų pakeičiama vienu centriniu stebėjimo 
tašku. Šia prasme B. Viperis*! kiek papildė ir perdirbo A. Rygelio sche- 
mą, suskirstydamas istorinę meno raidą į tris tarpsnius, atitinkančius tris 
skirtingus vaizdavimo ir suvokimo būdus. Pirmajame tarpsnyje, kuris 
apima senovės Egipto, Babilono, Asirijos ir vadinamąjį Egėjos meną, 
motorinis (haptinis) momentas turi lemiamą reikšmę. Apžiūrėdamas. dai- 
lės kūrinį, žiūrovas juda taip, kad kiekvieną naują objektą atitinka ir 
naujas stebėjimo taškas. Žiūrovas ir vaizduojamieji daiktai yra toje pa- 
čioje (realioje) erdvėje. Tai aiškiai parodo tos kompozicijos, kur žiūrovas 
iš viršaus žiūri į betįsančią po juo gulsčią plokštumą. Antrajam tarps- 
niui, Viperio nuomone, atstovauja senovės graikų ir kinų menas. Jo vaiz- 
duosena yra mišri — motoriškai optiška. Optinio momento stiprėjimas 
reiškiasi tuo, kad ieškomas vieningas stebėjimo taškas: vaizduojamoji 

erdvė griežtai skiriama nuo realios (žiūrovo) erdvės, ji projektuojama 
į statmeną plokštumą, paveikslo gilumas (vaizduojamųjų objektų nuoto- 
lių nuo žiūrovo skirtumai) žymimas perspektyviškais persikirtimais. Ta- 
čiau motorinis momentas dar nesiliovė veikęs, nes suvokimo aktas rei- 
kalauja akių judėjimo. Ir perspektyva dar nevieninga ir dažnai iškrei- 
piama, tai parodo, pavyzdžiui, vadinamosios „atvirkštinės“ perspektyvos 
vartojimas. Pagaliau trečiajame periode, kuris prasideda Vakarų Euro- 
poje XIII-XIV a., galutinai įsigali grynai optinė vaizduosena. Lineari- 
nės ir oro perspektyvos atradimas leido menininkui taip sutvarkyti kom- 
poziciją, kad ji ištisai aprėpiama vienu akimirksniu ir vaizduojamoji 
erdvė pasirodo kaip vieninga visuma. 

Šitai schemai artima yra E. Panofskio paskelbta koncepcija. Kiekvie- 
name meno kūrinyje, pasak jo, suderinamos tam tikros priešybės. Pagrin- 
dinis yra formos ir pilnybės (Fūlle) priešingumas, kuris konkretėdamas 
išsiskleidžia į tris priešybių poras. Tatai yra: 1) elementų — haptinių ir 
optinių; 2) figūravimo vertybių — plokštumos ir gilumos; 3) komponavi- 
mo vertybių — koordinacijos ir subordinacijos: vienas greta kito (Neben- 
einander); vienas kito viduje (Ineinander) — priešingumai. Stilių skirtu- 
mai priklauso nuo to, kaip šitos poros kombinuojamos vienos su kitomis 
ir kaip kiekvienos poros nariai santykiauja tarp savęs: ar vienas turi 
persvarą prieš antrą, ar jie yra darnioje pusiausvyroje. Antai siereome!- 
riškai kristaliniame stiliuje vyrauja haptinės vertybės (valeur), tapybiš- 
kajame — optinės, plastiškajame — jos atsveria vienos kitas. Pirmasis 
stilius linksta į plokščią kompoziciją, kur elementai sudedami vienas 
greta kito ir formos aiškiai skiriamos. Antrasis — priešingai, išskleidžia 
gilumos vertybes ir sulieja atskirų daiktų formas į nedalomą vienybę. 
Taikant šitą schemą vaizduojamojo meno raidai nuo senovės iki mūsų 
dienų, pasirodo, kad ji prasideda stereometriškai kristaliniu stiliumi 
(Egipto menas) ir baigiasi grynai tapybišku stiliumi (impresionizmas), 
arba, kitaip formuluojant, iš pradžių vyrauja gryna abstrakti forma, besi- 
vystydama ji vis daugiau leidžia reikštis savo priešybei — pilnybei, kol 
pagaliau ši pastaroji ima viršų ir pajungia sau formą (E. Vindas). 

Nesigilindami į smulkesnį kritinį šios koncepcijos vertinimą, pastebė- 
kime tik tiek: jei forma čionai priešpastatoma pilnybei, tai tuo pabrėžiama, 
kad vaizduojamajame mene gryna forma gali būti kuriama tik abstrakci- 
jai padedant, išsižadant tos pilnybės, kuria pasižymi juntamųjų reiškinių 
pasaulis. Ir tik besiskleisdama ir besidiferencijuodama forma liaujasi 
būti abstrakti ir įstengia daugmaž aprėpti konkrečių reiškinių įvairo- 
vę. Bet juo turtingesnė forma, juo daugiau ji artėja prie konkretybės, 


208 


juo mažiau ji reiškiasi kaip gryna forma, tuo labiau ji atsiskleidžia for- 
muojamame turinyje. Tapybiškoji vaizduosena labiausiai atitinka pilny- 
bės reikalavimus. 


G. TEORIJOS, GRINDŽIANČIOS MENO RAIDĄ 
PERIODINIU STILIŲ KAITALIOJIMUSI 


Dabar žvilgtelėkime į tas koncepcijas, pagal kurias meno raida nežen- 
gia priekin viena nubrėžta linkme, o reiškiasi tų pačių priešingų formuo- 
jamųjų pradų besikartojančiu kaitaliojimusi. Šitos priešybės apibūdinan- 
čios ne tik vieną arba kitą istorinį stilių, — jos glūdinčios pačioje vaiz- 
duojamojo meno prigimtyje ir atitinkančios du skirtingus juntamojo 
pasaulio suvokimo ir vaizdavimo būdus. Todėl jos pasirodo visuose me- 
no raidos laipsniuose ir, vienai priešybei įsivyravus, neišvengiamai ima 
reikštis bei stiprėti ir antra. Kokios gi yra šitos priešybės? Joms pažymė- 
ti periodiškumo teorijos šalininkai naudojasi maždaug tomis pačiomis 
sąvokomis, kurias vartoja ir tyrinėtojai, pripažistą vieningą linearinę me- 
no raidos kryptį. Skirtumas tiktai tas, kad jie iš savo schėmų pašalina tą 
vidurinį arba tarpininkaujantį momentą, kuriame abi priešingos tenden- 
cijos vienodai stiprios ir atsveria viena antrą. Be to, viena schema ski- 
riasi nuo kitos tuo, į kurią dailės rūšį pirmiausia atsižvelgiama: į archi- 
tektūrą, plastiką, tapybą ar kt. Taigi istorinė meno raida apibūdinama 
periodišku pasikartojimu arba haptiškosios ir optiškosios, arba plastiško- 
sios ir optiškosios, arba plastiškosios (linearinės) ir tapybiškosios, arba 
tektoniškosios ir atektoniškosios, arba mechaniškosios ir organiškosios, 
arba statiškosios ir dinamiškosios vaizduosenos. Iš to, kas pasakyta, jau 
aiškėja, kad tarp periodiškai poliarinės ir linearinės meno plėtotės inter- 
pretacijos nėra principinio ir neįveikiamo priešingumo. Iš vienos pusės, 
periodinis priešingų stilių kaitaliojimasis nevyksta taip, kad vienas nyks- 
ta, kai tik atsiranda kitas; tarp jų dažniausiai būna ir pereinamųjų formų. 
Be to, jei meninė kūryba periodiškai grįžta į tą pačią formavimo linkmę, 
tai tokio vystymosi eiga nereiškia, kad kartojasi tas pats plastiškas arba 
tapybiškas stilius. Atsiranda tik formaliu atžvilgiu giminingas anksčiau 
buvusiam stilius; ir tai, ką jis įneša naujo į formalių principų realizavimą, 
bent iš dalies priklauso nuo priešingo stiliaus, kurį jis yra pakeitęs. Va- 
dinasi, ir ritmiškas priešingų stilių kaitaliojimasis nepanaikina tam tik- 
ros bendros meno vystymosi linijos (krypties), Visi konkretūs raidos pro- 
cesai yra tiek sudėtingi, kad jų apskritai neįmanoma paaiškinti, remian- 

tis tik vienu arba kitu principu. Tai pasakytina ir apie istorinį meno 
gyvenimą. . 

Baigiant meno raidos problemos svarstymą, reikia dar kartą pabrėž- 
ti: visos nurodytos koncepcijos nenustato to proceso dėsningumo tikslią- 
ja žodžio prasme, o iškelia tik tas pagrindines tendencijas, kurios pasi- 
reiškia vidiniame meno vystymesi. Be to, jos pirmiausia atsižvelgia 
į vaizduojamąjį meną ir architektūrą ir tik iš dalies gali būti taikomos 
ir muzikai arba poezijai (pvz., klasikinio ir barokinio stiliaus priešingu- 
mas). Šių meno šakų istorinei plėtotei apibūdinti reikalingos kitos kate- 
gorijos, atitinkančios ypatingą jų prigimtį. Ir apskritai tenka pažymėti: 
konkrečiai išaiškinti vidinę tam tikro stiliaus raidą galima tiktai kiekvie- 
nos atskiros meno rūšies ribose, t. y. atsižvelgiant į tai, kokios yra kiek- 
vienos rūšies konstitutyvios sąlygos ir kaip tos sąlygos tam tikro stiliaus 
panaudojamos. Tačiau tokiu būdu galima nubrėžti tik idealią stiliaus 
raidos schemą, t. y. glūdinčias jo prigimtyje galimybes. Bet faktinė sti- 
liaus plėtotė nesutampa su tąja schema, nes tiktai ta konkreti istorinė 
situacija, kurioje iškyla ir išsiskleidžia stilius ir kuri priklauso nuo įvai- 
riausių veiksnių sąveikos, nulemia, kokia galimybė realizuojasi ir kiek 
tas realizavimas atitinka idealią stiliaus esmę. 


H. KURIA PRASME GALIMA KALBĖTI APIE MENO PAŽANGĄ? 


Turint galvoje tai, kas pasakyta apie vidinę stiliaus raidą, aiškėja, ir ku- 
ria prasme galima kalbėti apie meno pažangą. Pasižymėdamas savita 
struktūra, kiekvienas stilius apibrėžiamas tam tikrų jame slypinčių este- 
tinių potencijų, arba galimybių. Jis turi savo ypatingas dominantes, savo 
struktūrinius elementus ir komponavimo (formavimo) principus. Jis pa- 
prastai susijęs ir su tam tikra dorojimo technika. Tos istorinės aplinky- 
bės, kuriose jis gimsta, iškelia jam ir tuos specifinius uždavinius, kuriuos 
jis turi spręsti. Todėl stiliaus vystymasis reiškia: jis palaipsniui išsklei- 
džia savo potencijas, t. y. realizuoja jame glūdinčias galimybės, spręs- 
damas jam iškylančius uždavinius tomis priemonėmis, kurias suteikia vi- 
dinė jo sąranga ir jam būdinga technika. Juo pilniau menininkas sunau- 
doja tam tikro stiliaus potencijas savo sumanymui įkūnyti, juo nuosek- 
liau jis įvykdo jo formuojamųjų principų reikalavimus, tuo tobulesnis 
bus jo kūrinys to stiliaus atžvilgiu; žinoma, kūrinio besąlygiška estetinė 
vertė priklauso, be to, nuo jo originalumo: menininkas turi parodyti nau- 
ją individualų to bendro uždavinio suvokimą ir realizuoti jį atitinkamu 
individualiu būdu. Bet ir šito vertinimo kriterijaus (remiantis stiliumi) 


14 V. Sezemanas. Esletika 

galia yra ribota ir negali visais atvejais nulemti estetinės meno kūrinio 
vertės arba nevertės; jis nurodo tiktai būtiną estetinio sprendimo pa- 
matą ir išeities tašką. Galutinį sprendimą kiekvienu konkrečiu atveju 
duoda tik žiesioginis suvokimas, kurio tikslumas bei taiklumas priklauso 
nuo sprendžiančio subjekto estetinio jautrumo ir meninio išprusimo. 
Bet minėtas vertinimas netenka bet kokios prasmės, kai jis vartoja- 
mas skirtingų stilių ir kultūrinių laikotarpių kūriniams palyginti, nes sti- 
lių skirtumai yra ne kiekybiniai, o kokybiniai. Remdamiesi skirtingais 
formuojamaisiais pradais, nevienodu meninių uždavinių suvokimu, jie 
neturi ir bendro mato, kuris leistų juos estetiškai palyginti. Tvirtinti, jog 
aukštojo renesanso stilius esąs vertingesnis už gotikos stilių arba jog 
klasicizmo poezija labiau atitinka estetinius reikalavimus už romantizmą, 
galima tik subjektyviam skoniui priskyrus bendrą objektyvią reikšmę. 
Kiekvienas stilius, suprantamas kaip tam tikras meninis vaizdavimo ir iš- 
sireiškimo būdas, yra vienintelis savo rūšyje, su nieku nepalyginamas 
ir šia prasme turi savarankišką ir besąlygišką vertę. Todėl meno istori- 
joje nėra pažangos ta prasme“, kad kiekvienas naujas stilius reiškia 
naują žingsnį priekin ir turi didesnę vertę už pirmiau einančius. Nauja- 
me stiliuje realizuojamos tiktai naujos savarankiškos estetinės potenci- 
jos, kurios jokiu būdu nepanaikina kitų stilių vertės bei reikšmės. 
Skirtingus stilius galima palyginti ir jų galimybes įvertinti tik tam 
tikru bendru atžvilgiu, pavyzdžiui, jų technikos atžvilgiu. Vieno stiliaus 
technika gali būti tobulesnė, negu kito technika, ta prasme, kad ji tei- 
kia jam gausesnes bei įvairesnes vaizdavimo priemones. Bet tai nereiš- 
kia, kad technikos tobulėjimas tuo pačiu pakelia ir estetinę meno kūri- 
nių vertę. Savo galimybių ribose ir primityvesnės technikos stilius gali 
būti ne mažiau tobulas, negu stilius, kuris naudojasi aukštesnės techni- 
kos priemonėmis. Panašiai kaip meninės technikos plėtotę, galima nagri- 
nėti ir tam tikros bendros meninės problemos evoliuciją ir šiuo atžvil- 
giu palyginti, ką yra įnešęs vienas arba kitas stilius į tos problemos 
sprendimą. Antai mes matėme, kad daugelis tų teorijų, kurios stengiasi 
išaiškinti vaizduojamojo meno raidos eigą bei kryptį, atsižvelgia pirmiau- 
sia į tai, kaip skirtingose epochose ir stiliuose suvokiama ir sprendžiama 
erdvės vaizdavimo problema: ar kompozicijos pamatan dedamas supa- 
prastintas erdvės aspektas (plokštuma), ar ji vaizduojama geometriškai 
(plastiškas kūnų vaizdas), ar erdvė imama kaip grynai optinis fenomenas 
(tapybiškas erdvės vaizdas), ar pagaliau menininkas ieško kompromisinės 
tarp šių skirtingų vaizduosenų formulės. Palyginant šiuo atžvilgiu skir- 
tingus stilius, galima nustatyti, kad vienas stilius sprendžia erdvės pro- 
blemą nuosekliau arba išsamiau, negu kitas stilius. Vienok toks vertini- 

mas nėra grynai estetinis; jis liečia tik tam tikras bendras struktūrinės 
stiliaus ypatybes, o ne atskirus individualius jo kūrinius, vadinasi, jis re- 
miasi jau tam tikra teorine abstrakcija bei analize, o ne tiesioginiu este- 
tiniu suvokimu, kuris savo esme yra individualus bei konkretus ir vado- 
vaujasi tik imanentiniu kriterijumi — betarpišku meno kūrinio paveikumu. 
Štai kodėl ir meno istoriko požiūris nesutampa su žiūrovo, besigro- 
žinčio meno kūriniu, nusistatymu. Šiam pastarajam terūpi besąlygiška 
paties kūrinio estetinė vertė, meno istorikas, priešingai, domisi pirmiau- 
sia tuo, kuriam stiliui priklauso duotasis kūrinys, kaip jame realizuojami 
tvarkomieji to stiliaus principai ir kokią vietą jis užima bendrojo stiliaus 
arba menininko-kūrėjo raidoje. Žinoma, ir meno tyrinėtojas galų gale 
remiasi tiesioginiu intuityviu įspūdžiu, Bet jo analizė išeina iš intuity- 
vaus suvokimo ribų ir išaiškina tas vyraujančias kūrybines tendencijas, 
kurios yra įkūnytos meno kūrinyje. 

VII SKYRIUS 


GROŽIO SANTYKIAI 
SU KITOMIS KULTŪROS VERTYBĖMIS. 
MENO VAIDMUO KULTŪRINIAME GYVENIME 


1. ĮŽANGA 


Grožis yra savita kultūros vertybė, kuri priklauso savo ypatingų dėsnių. 
Bet grožio autonomija nekliudo tam, kad grožis kuriuo nors būdu santy- 
kiautų su kitomis kultūros vertybėmis ir kad šitie savitarpio santykiai 
būtų esmingi jo pasireiškimams ir jo realizavimui žmogaus gyvenime. Ka- 
darigi taspats žmogus, Kūris kuria | meno veikalus dir „gėrisi natūraliuoju 
arba meniniu grožių, yra if "dorovės, pažinimo, teisės, socialinio bei eko- 
nominio gyvenimo subjektas, tai aišku, kad visas jo nusistatymas nuro- 
dytų kultūros sričių atžvilgiu "turi | veikti jo. požiūrį į grožį ir jo meninę 
kūrybą ir kad, antra Vertūs, tas požiūris ir ta kūryba turi daryti įtakos 
kitoms jo gyvenimo „apraiškoms. Juk „kultūra vieninga, ir visos jos šakos 
yra ! nuolatinėje si sąveikoje. Tatai rodo ir meno kilmė, ir visa istorinė jo 
raida. Išaiškinti šiuos realius meno santykius su kitomis gyvenimo sriti- 
mis yra meno ir apskritai kultūros istorijos dalykas. O estetikai rūpi ki- 


tas principinis klausimas: jei grožis yra savarankiška vertybė, tai kaip“ 


reikia iš ėšmės-žiūrėti į jo-santykį-su-kitomnis taip pat savarankiškomis 
vertybėmis? Ir kaip grožio vertinimas ir grožio kūryba mene gali derin- 
tis su tais reikalavimais, kuriais žmogui pasireiškia dorovė, teisė, pažini- 
mas ir t. t? Ar visos pagrindinės vertybės, kuriomis remiasi žmogaus 
kultūrinis gyvenimas, sudaro vieną darnią sistemą, ar tarp jų yra esmi- 
nių, neįveikiamų prieštaravimų? 


Istorinė meno realybė neduoda į šitą klausimą aiškaus ir vienapras“ 


miško atsakymo, Iš vienos pusės, religinga nuotaika ir susiję su ja doro- 
viniai jausmai visais laikais įkvėpdavo ne vieną poetą bei menininką ir 
paskatindavo juos kurti gražiausius ir įspūdingiausius kūrinius. Antra 
vertus, visi bažnyčios ir viešpataujančios moralės atstovai nesiliaujamai 
kovoja prieš neribotą meno kūrybos laisvę ir reikalauja, kad menininkai 
išsižadėtų visų siužetų, kurie neatitinka jų išpažįstamų religijos ir doro- 
vės tiesų. Prisiminkime tiktai neigiamą daugelio bažnyčios tėvų nusista- 
tymą antikos poezijos ir dailės atžvilgiu arba ikonoklastų kovą prieš baž- 

nytinę tapybą Bizantijoje ir apskritai visus tuos persekiojimus ir suvar- 
žymus, kuriuos teko patirti menininkams iš griežto religingumo ir doro- 
vingumo saugotojų pusės. Rodos, kad čionai pasireiškia principinis reli- 
gijos ir moralės priešingumas menui. Menininkai yra už pilną ir nieku 
nesuvaržytą meno autonomiją. Religijos ir moralės atstovai, priešingai, 
sutinka pripažinti tą autonomiją vien tiek, kiek ji suderinama su bažny- 
čios ir dorovės įsakymais. Tiesa, tie konfliktai, kuriuos vis iš naujo su- 
keldavo meno autonomijos klausimas žmonijos kultūriniame gyvenime, 
priklauso pirmiausia nuo tam tikro konvencionalaus dorovės ir religijos 
supratimo, kuris ilgainiui kinta; tačiau, gvildenant klausimą iš pagrindų, 
negalima pasitenkinti tokiu nurodymu, nes už tų ginčų, kurie pirmu žvilgs- 
niu, rodos, turi tik reliatyvią, istorinę reikšmę, atidžiau įsižiūrėjus, dažnai 
slypi ir gilesnė, ne tik nuo laikotarpio priklausoma prasmė. 

Kitas klausimas, kurį reikia išaiškinti — tai grožio santykis su tiesa. 
Kontempliatyvus sąmonės nusistatymas yra bendras ir estetiniam suvoki- 
mui, ir teoriniam pažinimui. Iš to ir kilo ta pažiūra, kuri laiko estetinį 
suvokimą ypatinga pažinimo forma. Be abejo, jame glūdi tam tikras paži- 
nimo Momentas. Menas taip pat ieško tiesos, kaip ir mokslas arba filoso- 
fija, Bet kuo skiriasi estetinė, arba meninė, tiesa nuo teorinės tiesos? Skir- 
tumas tarp jų ne tik kiekybinis, kaip mano racionalistai, bet ir kokybinis. 
Tai galima matyti iš to, kad menas ne taip santykiauja su tikrove, kaip 
mokslas. Teoriniam pažinimui rūpi suvokti tikrovę kuo tiksliausiai. Menui 
tas tikslus atitikimas tikrovei neesmingas, jis gali jo visiškai išsižadėti. Bet 
ką tada reiškia meninė tiesa, jei ji nesutampa su teorine tiesa? 

Mes čia negalime visapusiškai nušviesti grožio santykių su kitomis 
autonominėmis vertybėmis problemos ir savo uždavinį apribosime tik 
dviejų klausimų nagrinėjimu: 1. Koks yra grožio santykis su dorovės sie- 
Ta, pradedant nuo meno prigimties ir pagrindinių meno kūrybos akstinų? 
2. Kokia prasme tiesa yra ne tik teorinė, bet ir estetinė vertybė? Gvilde- 
nant šiuos klausimus, šiek tiek paaiškės ir meno reikšmė visam kultūri- 
niam gyvenimui, 


2. GROŽIS IR DOROVĖ 
A. ESTETINIO IR ETINIO POŽIŪRIO SANTYKIS 


„Mes matėme: grožis apima maždaug visą juntamąji pasaulį ir pirmiausia 
regimas bei girdimas jo a apraiškas. Nėra tokio „Ieiškinio, kuria egėji- 
mas arba klausa negalėtų atrasti estetiškai tai vertingo aspekto Natūralusis 
grožis-pasirodo. viso visoje "gamtoje, visose žmogaus. gyvenimo srityse. Menas 

dar labiau išplečia grožio sferą, įtraukdamas į ją ir grožio priešybę — biau- 
rumą. Šiuo atžvilgiu grožio pasaulis neturi griežtai apibrėžtų ir nekintamų 
ribų. Jį šiek tiek apriboja tiktai tie reiškiniai, kurie naikina grožio suvo- 
kimą sąlygojantį kontempliatyvų nusistatymą, t. y. reiškiniai, kurie suke- 
lia instinktyvų pasišlykštėjimą arba kurią nors realią emocinę reakciją 
(baimę, pasipiktinimą ir kt.)9. Tačiau ir šita riba yra sąlygiška ir gali kisti, 
nes ir neigiamos žmogaus reakcijos į išorinius įspūdžius nėra pastovios ir 
priklauso ne tik nuo individualių jutimingumo svyravimų, bet ir nuo so- 
cialinių įpročių ir sutartinių (konvencionalių) požiūrių. 

Atsižvelgiant į šitą grožio universalumą juntamojo pasaulio ribose, 
reikia pripažinti, kad jis dorovės ir nedorovės priešingumo atžvilgiu yra 
neutralus. Dorovė griežtai skiria tai, kas gera, nuo to -kas-bloga. Ji ver- 
žiasi į gėri TT-neigia atstumia blogį--Ji-negali-susijungti su savo priešybe, 


naudotis jos-priemonėmis, nenustodama savo grynumo, savo besąlygiškos' | 
vertės. Todėl kiekvienas mėginimas nustatyti dorovės-atžvilgiu, kas me- 
nui leistina 'ir Kas neleistina, sunaikintų grožio autonomiją; huslopintų me- 

inės kūrybos laisvę: Pabandykime paaiškinti šitą mintį kiek smulkiau. 
(Eietiūis-obiektas-(vis tiek, ar tai natūralusis grožis, ar meno kūrinys) yra 
ne teorinio pažinimo objektas (tam tikra dalykinė jutiminių įspūdžių vie- 
nybė), o raiškus objektas, nusakąs tam tikrą nuotaiką arba gyvybinį nusi- 
statymą ir sukeliąs suvokiančiame subjekte atitinkamą atbalsį. Vien tai, 
ką estetinis objektas reiškia ir išreiškia, gali turėti dorovės atžvilgiu tei- 
giamą arba neigiamą vertę) Tačiau toli gražu ne viskas, kas estetiškai 
reikšminga, tiesiog paliečia ir dorovės sritį. Antai paties architektūros 
kūrinio, kaip pastato, niekas nevertins moraliniu atžvilgiu, nors ir su- 
voks jo estetinį raiškumą. Lygiai taip pat ir grynajai muzikai, nesusietai 
su žodžiais arba programa, arba ornamentui negalima priskirti moralinės 
reikšmės, suvokiant vieną muzikališkai, o antrąjį — ornamentiškai (t. y. 
pagal tai, ką jie tiesiog reiškia) ir neįnešant į suvokimo aktą jokių paša- 
linių momentų. Bet tas pat pasakytina ir apie vaizduojamąjį meną, jei 
turėsime galvoje tik grynai jutiminį ir formalų jo pamatą, pavyzdžiui, 
spalvų darnumą, kolorito atmainas, linijų ritmą arba kalbos muzikalumą 
bei dinamiką, Vadinasi, moralinis požiūris į meno kūrinį galimas vien 
ten, kur šis pastarasis turi tam tikrą apibrėžtą dalykinę reikšmę ir kur 
toji reikšmė sudaro esminį jo estetinės struktūros momentą. Tačiau ir 
šioje srityje (vaizduojamajame mene) jis negali būti visados taikomas. 
Peizažas, natiurmortas tapyboje arba objektyvus gamtos aprašymas poe- 
zijoje nesukelia mumyse tiesioginės moralinės reakcijos. Gamta įgauna 
moralinę reikšmę tik žmoguje ir žmogui tarpininkaujant. Tiesa, ir grožis 
iš visų gyvų būtybių teprieinamas tik žmogui, tačiau grožio pasaulis ne- 

apsiriboja vien tuo, kas žmogiška. Dar daugiau, ir žmogaus gyvenimo ribo- 
se tai, kas estetiškai reikšminga, nesutampa su tuo, kas morališkai vertin- 
ga. Dorovei terūpi vidinis žmogaus nusistatymas ir iš jo plaukiąs elgesys. 
Ar tas nusistatymas reiškiasi juntamu būdu ir kaip tas pasireiškimas at- 
rodo, moralei neturi jokios reikšmės. Estetinė kontempliacija, priešingai, 
įsidėmi ir vertina kaip tik patį jutimams prieinamą išsireiškimo būdą, 
visa tai, kame žmogaus prigimtis aiškiausiai ir ryškiausiai įsikūnija ir 
objektyvizuojasi: vis tiek, ar tai būtų veiksmai (judesiai), mostai, žodžiai, 
mimika, ar veido bruožai ir kūno sąranga bei pavidalas. Žinoma, meninės 
intencijos linkmė, gali būti nevienoda. Ji iškelia arba esminius žmonišku- 
mo požymius, arba užfiksuoja tai, kas tipiška tam tikrai žmonių grupei, ar- 
ba nušviečia žmogaus individualybę vienoje ar kitoje konkrečioje situaci- 
joje, arba leidžia suspindėti grožio idealui tam tikru pavidalu. Visais šiais 
atvejais žmogus vaizduojamas kaip būtybė, sugebanti elgtis morališkai. 

Bet nurodytosj grožio rūšys ys dorovės atžvilgiu yra „atviros“, t. y. vie- 
nodai apima ir gėrio, ir blogio pasireiškimus žmoguje: Galima sakyti, jos - 
dorovinei būčiai s: suteikia "tik išorinę formą, kuri neapsšprendžia | iš esmės 
jos turinio, t. y. jos teigiamos arba neigiamos vertės, o pavidalina ją kaip 
medžiagą pagal savo savitą dėsningumą, bet taip, kad vidinė (neesteli- 
nė) šios medžiagos struktūra lieka nepaliesta. “ 


B. ESTETINIO NUSISTATYMO NEUTRALUMAS 
DOROVĖS VERTYBIŲ ATŽVILGIU 


Šitą grožio santyki su dorove dar galima paaiškinti iš kitos pusės — atsi- 
žvelgiant į estetinio sąmonės nusistatymo ypatumą. Estetinis nusistaty- 
mas yra, kaip mes matėme,— kontempliatyvaus. pobūdžio. Tas aktas, ku-. 
ris objektui priskiria grožio predikatą, nepriklauso nuo subjekto valios 
intencijų, neapsprendžiamas jokių individualių arba antindividualių (pvz, 
—etinių)- interesų. Šiuo atžvilgiu estetinis "suvokimas yra giminingas teori- 
niam-pažinimui. Bet-jis.s skiriasi nuo šio "pastarojo tuo, kad kontempliacija 
čionai nešalina visų. „jausmų ir "emocijų, bet paliečia žmogaus „aš“, jo 
asmenybę i ir verčia jį atsiliepti į objekto raiškumą (į jamę įkūnytą nuo- 
taiką arba. jausminę inte nę intenciją) < alis atgarsiu. Vadinasi, estetinis su- 
okimas Temas: jausminiucarba-€moCiMU suvokimu, .bet. šitas. suvokimas — 
vis dėlto nėra suinteresuotas, -nėra--praktinis:-Tuo. kaip, tik ir pasireiškia 
nuostabus estetinio-nusistatymo-ypatumas,-kad jis mūsų jausminiam gy- 
venimui suteikia tokią formą,-.kuri-susieja—jį-su-gryna-kontempliacija ir 


TV tai geriau suprasti, bus pravartu 


Ya“ ( 

prisiminti, kad žmogaus asmenybėje glūdi tarytum du skirtingi „aš“: ma- 
žasis ir didysis. ( Mažasis „aš“— tai žmogaus psichofizinė individualybė, 
kuri gyvena ir veikia tam tikroje aplinkoje, skatinama savo aktualių gy- 
vybinių interesų. Jos egzistavimas ribotas erdvės ir laiko atžvilgiu) Bet, 
antra vertus, žmogus yra vienintelis iš visų gyvų būtybių, sugebąs 
abstrakčiai mąstyti ir reflektuoti (pažinti pats save). Šitas sugebėjimas 
įgalina jį įveikti savo individualaus egzistavimo ribas ir, iškilus virš savęs, 
žiūrėti į pasaulį ir į patį save iš šalies, iš aukšto. Iš idėjinio mąstymo, iš 
refleksijos išauga žmogaus didysis „aš“, aprėpiąs mintyse visą pasaulį ir 
pats tokiu būdu tampąs mikrokosmu, kuriame atsispindi makrokosmas. 

LBaysi „ūš“ yra kontempliatyvus; jis filosofuoja, samprotaudamas 
apie būties esmę, apie pirminius jos pradus, apie žmogaus paskirtį ir jo 
gyvenimo prasmę. Vis dėlto didysis „aš“ susijęs su mažuoju ir nepajėgia 
visiškai nuo jo atitrūkti. Bet jų santykiai gali būti nevienodi. Arba di- 
dysis „aš“ visiškai nepaiso to, kas liečia ir jaudina mažąjį „aš“, ir jo su- 
gebėjimais naudojasi tik kaip priemone kosmosui apimti sąvokomis. Arba 
jis iš praktinės, aktualios gyvenimo sferos į idealų planą pakelia visą ma- 
žojo „aš“ pasaulį, ne tik tai, ką jis suvokia jutimais, bet ir tai, ką jis 
pergyvena ir patiria savo viduje, atsiliepdamas į visus jo gyvenimui 
reikšmingus įvykius. Pirmuoju atveju atsiranda teorinis pažinimas, ant- 
ruoju — estetinis suvokimas ir iš jo kylanti meninė kūryba. Didžiojo „aš“ 
kontempliatyvumas ne tik nesidomi praktiniu pažinimo panaudojimu, bet 
ir neutralizuoja aktualią jausmų bei emocijų reikšmę mažajam „aš“ ir 
suteikia jiems objektyvią, antindividualią vertę. Šia prasme menas ir vi- 
sas estetinis pasaulis yra idealus. Viskas, ką žmogus veikia, ką jis pati- 
ria, dėl ko džiaugiasi arba kamuojasi, čia atgyja ir pasirodo naujoje 
šviesoje: galima sakyti — sub specie aelernitalis (amžinybės požiūriu). 
Tie jausminiai atbalsiai, kuriuos estetinis gyvenimo vaizdas sukelia sub- 
jekto sieloje, nėra tariamieji jausmai, kaip tvirtina tūlas estetikas, nėra 
tik jausmų vaizdiniai arba iliuzijos; estetinis susijaudinimas yra tikras 
jausmas, intensyvumu kartais prašokąs tas emocijas, kuriomis mes atsi- 
liepiame į realybės įvykius, bet kartu tai jausmas, kuris nesusijęs su 
aktualių subjekto egzistavimu ir jo gyvybiniais (praktiniais) poreikiais *. 


C. PAVYZDYS: TRAGIŠKUMAS 


Šiam esminiam „meninio pasaulio ypatumui pavaizduoti galime pasinau- 
doti tragedijos pavyzdžiu:“Jos tema yra žmogaus likimas, kentėjimo 
neatskiriamumas nuo žmogaus prigimties, itin tais atvejais, kai pasireiš- 

kia vertingiausios žmoniškumo savybės, — vadinasi, tema, kuri tiesiog 
paliečia visą etikos problematiką. Atrodytų, kad etikai čia turi priklau- 
syti lemiamasis žodis. Tačiau, įsigilinus į tas teorijas, kurios aiškina tra- 
giškumą iš moralinio požiūrio, pasirodo, kad jos apeina šio fenomeno 
esmę. Kaip tik tos tragedijos, kurios pasaulinėje literatūroje pripažįsta- 
mos tobuliausiais tragiškumo pavyzdžiais, negali būti taip interpretuoja- 
mos. Jei sakoma: tragiškas reginys mums malonus, jis patenkina mūsų 
moralinį jausmą, nes pavaizduoja idėjos triumfą (tragiškas herojus, girdi, 
esąs nusikaltęs ir turįs atpirkti savo kaltę kentėjimais ir pražūtimi),— tai 
kyla klausimas: kuo, kokiais duomenimis šita interpretacija gali būti pa- 
tikrinta ir pamatuota? Kruopšti tragiškumo analizė į šitą klausimą duoda 
tokį atsakymą: tragiškas likimas gali atitikti nurodytą schemą, bet gali 
jos ir neatitikti. Šiaip ar taip, esminės tragiškumo ypatybės nepriklauso 
nuo jos. Toli gražu ne visuomet tragiškas konfliktas baigiasi teisingumo 
idėjos triumfu. Būna ir tokių atvejų, kai tragiškas herojus žūsta ir jo 
mirtis nė kiek neatstaio moralinės santvarkos. Taip pat vargu ar į lemtin- 
gą herojaus galą galima žiūrėti kaip į teisingą ir pelnytą atlyginimą už 
jo padarytą nusižengimą. Kaip tik teisingumo atžvilgiu nesuprantama ir 
nepateisinama, kad paprastai visus tragedijos herojus ištinka ta pati baus- 
mė — mirtis, nors jų nusidėjimai nėra vienodo masto ir vienodo svorio. 
Be to, tragiška atomazga tikrą moralinį pasitenkinimą mums galėtų su- 
teikti vien tuo atveju, jei nusikaltimas ne tik objektyviai būtų atlygintas, 
bet ir subjektyviai pačiame herojuje dorovės pergalė būtų užtvirtinta, 
vadinasi, jei jis mirtų morališkai pasikeitęs, gailėdamasis nusidėjęs ir 
romiai pasiduodamas savo likimui. Tačiau ir šitie momentai nėra būdingi 
tragiškumui, ir tragedija, kurioje jie nesireiškia, nė kiek nenustoja dėl 
to savo tragiško paveikumo („Edipas Kolone“, „Karalius Lyras“). Lygiai 
taip pat būtų klaidinga tvirtinti, kad tragedijos herojumi gali būti tik 
morališkai teigiamas charakteris, mažų mažiausia toks charakteris, kuria- 
me dori palinkimai ir siekimai turi persvarą prieš nedorus. Ir literatūro- 
je, ir istorijoje galima nurodyti daug tragizmo pavyzdžių, kurie neside- 
rina su šita taisykle, Kiekvienu atveju tai, kas mumyse sukelia simpatiją 
herojaus asmenybei, dažnai nėra įsakmiai moralinės jo būdo teigiamybės. 

Griežtai moralinė pažiūra į tragediją negali būti paremta ir Aristo- 
telio paskelbta Kalarsio“| [xaVapoic) teorija. Pats- -katarsio terminas nevie- 
narčikšmis ir duotajame kontekste gali būti. įvairiopai interpretuojamas. 
Pagrindinė interpretavimo alternatyva yra tokia. Arba Aristotelis, kal- 
bėdamas apie aistrų nuplovimą, turi galvoje tą poveikį, kurį tragiškas 
reginys padaro žiūrovui, t. y. jis nori parodyti, kokios yra to regi- 
nio pasekmės dvasiniam žiūrovo nusistatymui, Arba. jis mėgina tuo 


218 


apibūdinti patį tragišką įspūdį ir tą pakitimą, kurį. patiria jame glūdinčios 
emocijos“ 

Tyrinėjant Aristotelio meno teoriją ir istorines jos kilmės aplinky- 
bes, be abejo, pirmoji katarsio interpretacija atrodo labiau tikėtina. Po- 
lemizuodamas su rigoristine Platono pažiūra, reikalaujančia, kad- tragiš- 
kasis menas būtų visiškai išvarytas iš idealiosios valstybės, Aristotelis 
siekia pirmiausia iškelti teigiamą tragedijos įtaką žmogaus doroviniam 
nusistatymui.J Taip suprato jo katarsio teoriją ir vėlesnieji jo komenta- 
toriai bei pasekėjai. Antai, pasak stoikų, katarsis reiškia ne ką kita, kaip 
tam tikrą dvasios nusiraminimą arba užgrūdinamąjį pripratimą. Esą, tra- 
giškas reginys, susilpninta forma sukeldamas žiūrove baimės ir gailesčio 
emocijas, įgalinąs jį priprasti prie tų emocijų, atsikratyti per dideliu jaus- 
mingumu ir tokiu būdu pasiekti tą dvasios ramybę, kuri sutampa su to- 
bula dorybe. Aišku, kad šita interpretacija visiškai nepaiso tragedijos 
meninės esmės ir paverčia ją tik priemone žmogaus dorovei ugdyti. Daug 
artimesnė visai Aristotelio filosofijos dvasiai yra kita interpretacija, 
XIX a. pasiūlyta Ž žymiojo filologo | Bernayso. „Jo manymu, Aristotelis ka- 





tas arba gydymo būdas, išgydąs Nigą arba bent "palengvinąs jos eigą. Ana“ 
logišką gydomąjį poveikį žmogaus jaūusminiam gyvenimui jis priskiria 
muzikai ir tragiškajam menui. Išreikšdama-tam tikrus jausmus arba' emo- 
cijas, muzika sukelia panašų klausytojo susijaudinimą. Bet kadangi muzi- 
koje ta emocinė išraiška yra sutvarkyta pagal tam tikrą dėsningumą, tai, 
sekant ritminę melodijos eigą, atitinkamu būdu susitvarko ir klausytojui 
„kylą jausmai, o tai juos švelnina ir taurina. 

Panašiai žmogų veikia ir tragiškasis menas, nes ir čionai žiūrovas, 
atsidėdamas dramatiniam reginiui, turi pajungti jausmines reakcijas tra- 
gediją valdančiai meninei tvarkai. Ką gi reiškia toks katarsio paaiškini- 
mas? Aristoteliui, kuris ir šiuo klausimu atstovauja būdingai antikos gal- 
vosenai, Meninė forma remiasi matu, t. y. tuo pačiu saikingumo pradu, 
kuris apsprendžia dorybę ir skiria įą nuo bet kokių kraštutinumų (nedo- 
rybių). Todėl galima manyti, kad Aristotelis, kaip jau buvo nurodyta, iš 
tikro turi galvoje moralinę tragiškojo meno įtaką žmogaus jausmams. 
Toks menas švelnina žiūrovui sukeltas emocijas, suteikdamas įoms mo- 
rališkai vertingą saikingumą. Tačiau jei taurinamasis tragedijos poveikis 
priklauso nuo jos meninės formos, tai jis pirmiausia turi pasireikšti pačiu 
estetiniu įspūdžių, kurį žiūrovas gauna iš tragiško veiksmo, o ne tik tais 
pėdsakais, kuriuos palieka jo sieloje. Atseit, katarsis turi turėti ne tik 
moralinę-bet-ir-estetinę reikšmę) Kokią būtent? Šita estetinė reikšmė ne- 
gali būti aiškinama grynai psichologiškai (pvz., tuo, kad meninė tragedi- 


219 


jos forma, pajungdama žiūrovo dvasinį nusistatymą, palengvina tam tik- 
rų specifinių emocijų — baimės, gailesčio — atsiradimą bei eigą ir tuo 
suteikia joms malonų atspalvį), nes lieka nesuprantama, kodėl ir kaip 
palengvinta emocijų eiga gali taurinti jas pačias. 
Ž Svarbu, kad katarsis iš esmės pakeičia emocijų prasmę bei vertę. 
"O šitą jų kokybės pakeitimą, arba— vartojant mūsų dienų termmą, subli- 
-mavimą, galima suprasti tik iš estetinio nusistatymo kontempliaiyvumo, 
| iš to, kad jis pakelia emocijas į idealų planą ir atpalaiduoja nuo jų tie, 


1 


| sioginio ryšio su aktualiais subjekto (individo) asmeniniais poreikiais, 
Tiesa, pats Aristotelis dar nėra-iškėlės ir tiksliai formulavęs-estėtinio nu- 
sistatymo esminio savitumo. Tačiau, interpretuodami jo katarsio teoriją 
šia prasme, mes, rodos, nenukrypstame nuo pagrindinės jo filosofijos 
linkmės. Nereikia užmiršti: Aristotelis aukščiausią vertę žmogaus dvasi- 
„niame gyvenime priskiria grynajai teorijai (kontempliacijai). O antra 
vertus, jis sugretina poeziją su filosofija, nurodydamas, kad ir poezija 
domisi ne tuo, kas iš tikro yra arba vyksta (kaip istorija), bet tuo, kas 
gali būti, kas apibūdina bendrą būties ir gyvenimo sąrangą; Vadinasi, 
pati aktuali realybė ir jos praktiniai interesai bei reikalavimai yra 
neutralūs jos atžvilgiu. Emocijų taurėjimas reiškia, kad jos, pajungiamos 
kontempliatyviam dvasios nusistatymui, nustoja savo aktualaus asmeni- 
nio suinteresuotumo ir įgalina žiūrovą giliai pajausti tai, kas herojaus 
charakteryje ir likime yra tikrai žmoniška Š. 

Žinoma, taip aiškinant Aristotelio teoriją, katarsis nebelieka tik tra- 
giško įspūdžio ypatumu; panašiai žiūrovą bei klausytoją, kiek jis atside- 
da tikrai estetinei kontempliacijai, veikia ir kitos meno rūšys. Bet koks 
tada yra specifinis tragiškumo savitumas? Gal būt, jam nusakyti reika- 
lingas tam tikras etinis kriterijus? 

Aristotelis-mini dvi emocijas, -kurias. tragiškas. menas sukelia ir „nu- 





plauna“: „baimę ir ir gailestį. Gailestyjec glūdi. visų -pirma--tas- simpatijos. , 


| jausmas kuris | imus įgalina-tiesiog-'dalyvauti.tame, ką pergyvena ir pati- 
ria dramoje V veikią“? asmenys. Šita simpatija, sako "Aristotelis; yra itin gy- 
va ir gili, jei 1) herojaus charakteris yra vidutinis, t. y. nepasižymi nei 
ypatingu gerumu, nei nepaprastu blogumu, ir jei 2) pati jo asmenybė ir 
jo gyvenimo aplinkybės patraukia į save mūsų dėmesį. Iš pirmo nuro- 
dymo aiškėja, kad ir, pasak Aristotelio, tragiškajam charakteriui grynai 
moralinis kriterijus neturi sprendžiamos reikšmės. Iš tikrųjų meniškai 
įspūdingas, dramatiškas yra kaip tik toks būdas, kuriame įsakmiai pasi- 
reiškia žmogaus prigimčiai būdingos teigiamybės ir neigiamybės. Antra 
vertus, —ir tai, matyt, pažymi antras Aristotelio nurodymas, — ir pati si- 
tuacija, kurioje herojus veikia, turi būti dramatiška, t. y. tokia, kad leistų 

herojui aiškiai parodyti savo charakterio ypatybes, nes tai, kas konkre- 
čioje realybėje apsprendžia žmogaus likimą ir esminį šio likimo savitu- 
mą, yra žmogaus charakteris ir tos gyvenimo aplinkybės, su kuriomis jis 
susiduria. Iš šių dviejų veiksnių santykio kyla tragiškasis veiksmas. Jei 
Aristotelis savo poetikoje ne vieną kartą pabrėžia, kad tragedijoje svar- 
biausias momentas yra pats veiksmas, tai jis tuo ne tik nori pažymėti 
bendrą draminės poezijos savybę, bet turi galvoje ir ypatingą tragiš- 
kojo veiksmo reikšmingumą. O tasai veiksmas yra todėl reikšmingas, 
kad užmezga ir atmezga tokią situaciją (konfliktą), kurioje iškyla klau- 
simas dėl žmogaus gyvenimo prasmės bei vertės ir kuri nulemia jo Ji- 
kimą (būti arba nebūti). Tatai turint galvoje, galima ir tiksliau suprasti 
tą nurodymą, kurį kartoja beveik visi estetikai, būtent, kad tragiškasis 
herojus turi pasižymėti tam tikra charakterio didybe arba kilnumu. 
Ir šiuo atveju būtų klaidinga galvoti apie specifiškai moralinį pranašumą. 
Svarbus yra tik vienas dalykas: ar dvasinės žmogaus jėgos ir jo nusista- 
tymas gyvenimo atžvilgiu leidžia jam patekti į tokią lemiamąją situaciją 
ir, patekus į ją, suvokti jos sprendžiamąją reikšmę jo likimui. Tiktai šiuo 
atveju žmogaus pražūtis gali būti tragiška. Kur ji yra atsitiktinė, kur ji 
priklauso vien nuo išorinių aplinkybių ir nėra susijusi su Žmogaus asme- 
nybe, su gilesniais jos egzistavimo sluoksniais, ten tragiškumui nėra vie- 
tos. Jam atsirasti reikalingas tam tikras asmenybės gilumas ir vidinis gyvy- 
binis pajėgumas. Žinoma, tai yra teigiama vertybė ir, gal būt, ta vertybė, 
kuri yra visų kitų gyvenimo vertybių pamatas. Bet, šiaip ar taip, tai nėra 
moralinė vertybė tiksliąja to žodžio prasme. Patys žmogaus siekimai, tas 
tikslas, kurį jis stengiasi pasiekti, ta aistra, kuri yra jį apėmusi, arba ta 
idėja, kuriai jis tarnauja, grynai moraliniu atžvilgiu gali būti nevertinga. 
Tai, kas čia vieninteliai svarbu ir gali tapti tragiškai reikšminga, yra pa- 
sireiškią dvasiniai žmogaus sugebėjimai (potencijos) ir į veiksmus deda- 
mos pastangos. Todėl ir pasiaukojimas jokiu būdu nerodo, kad ta gėrybė, 
dėl kurios žmogus yra pasirengęs žūti, yra morališkai vertinga; galima 
pasiaukoti ir neteisingai idėjai, bet pats pasiaukojimo aktas nenusto- 
ja dėl to besąlygiško reikšmingumo. Tačiau tragiškumas toli gražu nę 
visados siejasi su pasiaukojimu. Tragiškas personažas gali ir neištesėti 
to, ką jis žada, jis gali pralaimėti lemiamąjį mūšį, pasirinkdamas ne tą 
kelią, kuris jam leistų parodyti savo aukščiausias galimybes. Todėl tra- 
giškas veiksmas nebūtinai baigiasi fizine herojaus mirtimi, — jis gali pra- 
žūti ir išlikdamas gyvas, bet netekdamas to, kas jo asmenybėje yra ver- 
tingiausia. 

Taigi aiškėja, kad tragiškūmas negali būti aiškinamas tik subjekty- 
viai — iš to, ką patiria bei pergyvena pats tragiškasis-herojus "arbą „tragiš- 

ko veiksmo žiūrovas. Tatai — objektyvus fenomenas, glūdįs pačiame 
žmoniškume, pačioje dvasinėje Žmogaus prigimtyje ir jo padėtyje pasau- 
lyje. O jei Aristotelis savo tragedijos apybraižoje iškelia pirmiausia-sub-. 
jektyvią pusę, t. y. jos teigiamą poveikį žiūrovui (katarsį), tai jis šiuo 
klausimu seka bendra antikos filosofijos tradicija, kuriai grožis visuomet 
siejasi su dorove. Tačiau subjektyvus tragiškumo. aspektas neatskiriamai 
susijęs su objektyviu jo aspektu ir nuo įo.priklauso.-Tos. „ęmocijos, kurias 
tragiškas reginys sukelia žiūrove — gailestis ir baimė,— yra. intenciona- 
lios ir apsprendžiamos pirmiausia-.to objekto,-į-kurį..nukreiptos. Todėl ir 
Aristotelio tragiškumo teorija gali būti aiškinama objektyviai. Iš tikrųjų: 

žiūrovo baimę ir gailestį sukelia herojaus nelaimė, jo kentėjimai, jo lem- 
tingas galas. Bet tragiškas šių jausmų reikšmingumas priklauso ne nuo 
paties nelaimės arba kentėjimų fakto, o nuo to, kad pats herojus kalias 
dėl savo likimo, pats užsitraukia jį savo veiksmais. Šita aplinkybė, rodos, 
pateisina tas teorijas, kurios tragiškumui suteikia grynai moralinę pras- 
mg. Vienok tragiškoji kaltė yra ypatingo pobūdžio ir nebūtinai kyla iš 
Moralinio nusidėjimo. Tai pastebėjo ir Aristotelis, nurodydamas, kad he- 
rojaus likimas mums sukelia gailestį (užuojautą), jei jo kentėjimai neuž- 
pelnyti, pakliuvus nelaimėn dėl tam tikros klaidos (suklydimo). Bet jei 
toji klaida nėra paprastas (ir atsitiktinis) apsirikimas, tai atsakomybė už 
lemtingus veiksmus užgula ant tragiško herojaus. Atseit, išeina, kad jis 
yra nekaltas ir kartu kaltas. Šitą savitą tragiškumo dialektiką pirmas tei- 
singai iškėlė G. Hegelis. Herojus kaltas ta prasme, kad pats savo vidiniu 
nusistatymu, savo elgesiu sukelia tragišką situaciją. Bet, antra vertus, jis 
nekaltas dėl to, kad yra kaip tik tokia, o ne kitokia asmenybė ir kad 
gyvenimo aplinkybės bei eiga padaro tragišką konfliktą neišvengiamą. 
Arba, kitaip sakant, tas konfliktas kyla iš pačios herojaus asmenybės ir 
jos santykio su aplinkiniu pasauliu; jis kyla todėl, kad kaip tik tai, kas 
jo asmenybėje yra vertinga, neatskiriama nuo jo žmogiško netobulumo 
bei ribotumo ir sukelia aplinkos pasipriešinimą. Vadinasi, tragiškas he- 
rojaus likimas pasižymi tam tikru būtinumu. Bet tatai ne aklas fizinio 
pasaulio būtinumas, priklausąs nuo priežastingumo dėsnio, nuo atsitik- 
tinio išorinių aplinkybių susiklostymo, o reikšmingas būtinumas, kuriuo 
pasireiškia ypatinga žmogaus dvasinio pasaulio santvarka. Toji santvar- 
ka gali būti apibūdinama kaip neigiamasis tikslingumas. Tai reiškia: kaip 
tik tie žmonės, kurie įstengia panaudoti aukščiausias žmoniškumo verty- 
bes (galimybes), lemiamą valandą savo aplinkoje arba ir savo asmeny- 
bėje sutinka tokias priešingas jėgas, kurios ne tik kliudo įgyvendinti jų 
užsimojimus, bet ir paverčia į tą tikslą nukreiptus veiksmus priemone 
jiems patiems sunaikinti. Šiuo atžvilgiu tragiško herojaus likimas ne 

atsitiktinis, o jam paskirtas, nes gilesnės, esminės to likimo priežastys glūdi 
jo asmenybėje ir jo santykyje su aplinkiniu pasauliu. Neigiamasis tikslin- 
gumas suteikia tragiškumui tam tikrą slapltingą prasmę. Rodos, kad kaip 
tik tada, kai žmogus sugeba pareikšti savo tikras (vertingiausias) išgales, 
į jo gyvenimą įsikiša aukštesnė, antžmogiška galybė ir stumia jį į nelai- 
mę bei pražūtį. Senovės graikai tragiškumo mįslę aiškindavo arba tuo, 
kad dievai pavydi žmogaus laimei ir galingumui, arba tuo, kad jie nu- 
baudžia žmogų už per didelį išdidumą, už mėginimą peržengti nustatytą 
žmogaus galimybių matą arba ribą. Kodėl žmogaus gyvenime viešpatau- 
ja tas neigiamas tikslingumas? Mūsų analizė pasitenkina, iškeldama patį 
reiškinį ir parodydama, kaip giliai jis yra įsišaknijęs visoje žmogaus gy- 
venimo problematikoje. 

Gvildenant objektyvią tragiškumo pusę, jo glaudų ryšį su žmogaus 
likimu galima dar taip paaiškinti: gėris ir blogis (šuprantami plačiausia 
bet kurios kultūrinės vertybės prasme) tikrovėje yra taip susipynę ir su- 
augę, kad, vienam realizuojantis tam tikru būdu, pasirodo ir antras. Blo- 
gis, būdamas grynai neigiamas pradas, gali įgauti realios galios tik nau —— 
dodamasis" gėrio jėgomis arba jį pamėgdžiodamas. Antra vertus, ir gėris - 
savo konkrečiuose istoriniuose pasireiškimuose visuomet pasilieka šiek 
tiek netobulas, vienašališkas, ribotas. Įsitvirtinęs žmogaus gyvenime, gė- 
ris tuo pačiu sąlygoja, pateisina ir tą blogį, kuris glūdi jo netobulume, ir 
veikia-ne“tik "kaip kuriamoji, bet ir kaip naikinamoji galia. Kitaip sakant, 
iš žmogaus“ istorinio egzistavimo nepašalinamas tam tikras prieštaravi- 
mas — tarp to, kuo gėris iš esmės turi būti, ir to, kas jis kiekvienu esa- 
muoju momentu yra. Arba, vartojant Hegelio terminologiją: tie istoriniai 
aspektai, kuriais realizuojasi besąlygiška (gėrio) idėja, visados yra relia- 
tyvūs ir neatitinka jos besąlygiškumo. Iš šito prieštaravimo gimsta lemia- 
mieji žmogaus gyvenimo konfliktai, konfliktai, kuriuose susiduria ne tik 
gėris su blogiu, bet ir gėris su gėriu. Visuomenėje apskritai sprendžia- 
masis balsas priklauso vidutiniam žmogui, kuris laikosi įprastų, įsigalė- 
jusių pažiūrų ir lengvai pasiduoda žemesniųjų polinkių (ypač pavydo) 
įtakai. Todėl visuomenė dažniausiai yra nusistačiusi prieš kiekvieną sa- 
varankišką asmenybę, kuri stengiasi įgyvendinti naują, gal būt, aukštes- 
nį gėrio supratimą. Tokiu būdu kyla dviejų skirtingų gėrio aspektų kova, 
kurioje neišvengiamai pasireiškia ir blogio valdomos jėgos ir sugriauna 
asmenybę, išdrįsusią stoti prieš visuomenės nustatytą santvarką. Hegelis 
įtikimai pavaizduoja šitą tragiško konflikto užuomazgą ir - atomazgą 
grįsdamas dorovę pažinimu (paties savęs ir gėrio pažinimu), jis paskelbė = 
vidinę asmenybės autonomiją. Bet tiesos ir aukščiausio gėrio ieškojimas- 

susijęs su abejone, o šita abejonė paliečia pirmiausia tradicinę moralę 
ir sukrečia neracionalų jos pamatą. Be to, asmenybės vidinės autonomi- 
jos teorija, pripažindama protą vieninteliu tiesos bei dorovės kriteriju- 
mi, paneigia tą moralinę ir religinę santvarką, kuri remiasi visuomenės 
ir valstybės autoritetu. Šiuo atžvilgiu Sokrato idėjos — kiek jos buvo 
nukreiptos prieš viešpataujančią moralę — turėjo kažką bendro su sofis- 
ių mokslu, ir tradicinės santvarkos gynėjai negalėjo nežiūrėti į Sokratą 
kaip į savo priešą, kaip į sofistų sąjungininką, tvirkinantį jaunuomenę 
ir griaunantį dorovės bei religijos pamatus. Vadinasi, būtų klaidinga 
Sokrato tragiško likimo priežastimi laikyti tik jo priešų nedorybę. Esmi- 
nė priežastis — tai dviejų priešingų dorovės koncepcijų susirėmimas, su- 
sirėmimas, kyląs iš vidinės dvasinio gyvenimo dinamikos. Sokrato likimo 
pavyzdys itin įsakmiai parodo, kad grynai moralinis kriterijus netinka 
tragiškajai kaltei ir iš jos išplaukiančiam tragiškajam likimui aiškinti. 
Bet iš šio pavyzdžio lygiai nedarytina išvada, kad tragišku herojumi gali 
būti tik asmenybė, atstovaujanti tam tikrai aukštai idėjai. Tai, kas žmogų 
stumia į tragišką koniliktą, būna ir galinga aistra, kuri jį visiškai apima, 
ir kuris nors gyvybinis gėris, kurį jis laiko aukščiausia vertybe ir į kurį 
nukreipia visą savo dvasinę energiją (garbė, galia, laisvė ir kt.). Žodžiu, 
tragiškumui esminga tik viena ypatybė, būtent, kad žmogaus nusistatyme 
gyvenimo atžvilgiu pasireikštų kažkas besąlygiška. Kokie yra to nusista- 
tymo akstinai arba motyvai, neturi sprendžiamos reikšmės, jei tik jie 
nežaloja paties žmoniškumo “9, nes tikras žmoniškumas neatskiriamas nuo 
besąlygiškų vertybių pasirodymo. Bet, antra vertus, besąlygiškoms ver- 
tybėms susidūrus su realaus gyvenimo aplinkybėmis, tragiška atomazga 
tampa neišvengiama. Todėl galima sakyti, jog žmogaus likimo tragedija 
yra paties gėrio tragedija: realaus gyvenimo aplinkybėse jis negali 
skleistis ir vystytis, nesukeldamas tuo tokio blogio atoveiksmio ir pasi- 
priešinimo, kuris remiasi paties gėrio jėgomis. 

Išsiaiškinus objektyvų tragiškumo pamatą, galima geriau suprasti, 
kodėl herojaus kentėjimai žiūrovui įgauna teigiamą vertę ir suteikia iš 
tragiško reginio kylančiam estetiniam įspūdžiui savitą gilumą ir pavei- 
kumą. Ta lemiama: kova su išoriniais ir vidiniais priešais, kuri skirta žmo- 
gui, patekusiam į tragišką situaciją, išryškina, kas jam gyvenime iš tikro 
reikšminga, kokie motyvai apsprendžia visą jo dvasios nusistatymą ir 
elgesį. Žmogus turi apsispręsti, kuriai iš susidūrusių vertybių jis duos 
pirmenybę ir paaukos visas kitas. Bet kiekviena auka susijusi su kentėji- 
mu. Todėl tragiškos asmenybės kentėjimais, t. y. tuo, kaip ir dėl ko ji 
kenčia, pasirodo jos tikros žmoniškumo išgalės. Iš to galima matyti, kad 
ne kiekvienas kentėjimas yra tragiškai reikšmingas ir gali būti teigiamai 

vertinamas, Visais tais atvejais, kai kentėjimas ištinka laisvai apsispręsti 
nesugebantį individą (pvz., vaiką) arba nuslopina ir sunaikina gyvybinius 
žmoniškumo pradus (pvz., psichinė liga), jis yra baisus, šiurpus, bet ne- 
gali sukelti tragiško įspūdžio. Jis įgauna teigiamą vertę tik tiek, kiek 
yra prasmingas, o įprasminti jį tegali vien pati asmenybė laisvu apsi- 
sprendimu, vidiniu nusistatymu ją ištikusios nelaimės atžvilgiu. Tuo grin- 
džiama ir subjekiyvioji kentėjimo reikšmė tragiškam herojui. Privers- 
damas jį susikaupti ir nusigręžti į savo vidaus gelmes, kentėjimas lei- 
džia jam atsipalaiduoti nuo apakinančių iliuzijų, giliau pažinti save, savo 
tikrąją esmę, nenumaldomas gyvenimo būtinybės ir suprasti savo likimo 
neišvengiamumą. Šiuo atveju herojaus kentėjimai baigiasi katarsiu etine 
žodžio prasme, tam tikru vidiniu nusiplovimu, jo tikram, autentiškam 
žmoniškumui atsiskleidus. Tragiško herojaus katarsis gali morališkai pa- 
veikti ir žiūrovą. Bet tatai — jau šalutinis momentas, nebūdingas pačiam 
estetiniam įspūdžiui. Estetiniu atžvilgiu kenčiančios asmenybės vaizdas 
reikšmingas tik tiek, kiek juo reiškiasi tikras niekuo nenustelbtas žmo- 
niškumas. Reikia prisiminti: estetinė tragiško reginio reikšmė atsisklei- 
džia tik kontempliatyviam dvasios nusistatymui, tam savitam nusistaty- 
mui, kuris, kad ir nenuslopina, kaip grynai teorinis nagrinėjimas, visų 
jausminių subjekto atsiliepimų, vis dėlto atima iš jų bet kurį praktinį 
aktualumą ir nutraukia jų ryšį su gyvybiniais individo interesais bei 
poreikiais. Todėl-ir herojaus kentėjimai, kuriuos vaizduoja tragedija, yra, 
taip sakant, neutralizuoti, jie nepaliečia mūsų veikiančiojo „aš“ ir nebe- 
tenka to realaus paveikumo, dėl kurio tikrovėje mes jų vengiame arba 
stengiamės juos pašalinti, vis tiek, ar jie ištinka mūsų asmenį, ar kitą 
mums artimą arba brangų žmogų. Žinoma, ir tragiškame reginyje jie ne- 
nustoja buvę kentėjimais, jie gali žiūrovą giliai sujaudinti ir sukelti jame 
gyvą atbalsį, tačiau visi šitie jausminiai atsiliepimai (simpatija, gailestis, 
baimė ir kt.), kiek jie įeina į estetinį įspūdį, pasilieka „idealiojo“ plano 
ribose ir nesisieja su realia žiūrovo padėtimi *'. Tiktai toks nuo visų ry- 
šių su tikrove atpalaiduotas kentėjimas gali įgauti estetinės vertės ir būti 
vadinamo „tragiško“ pasitenkinimo pamatas 9. Kitaip tektų manyti, jog 
tas pasitenkinimas kyla iš pridengto ir rafinuoto žiaurumo, 

Taigi Jragiškojo -meno. pavyzdys įtikinamai patvirtina tą Aristotelio 
mintį, kad poezija (ir galima pridurti"menas .apskritai) tam. tikru atžvil- 


giu yra-artima“filosolij jai. Pažinimas, glūdįs estetiniame suvokime,“ Piasi- 
veižia ir'į"taš pasaulio ir žmogaus prigimties gilybes, kurios išsiysta nuo 
praktinės etikos žvilgsnio, ir todėl jis leidžia mums supiasti ir tokius žmo- 
niškumo pasireiškimus,- kurie negali būti KS įprastų moralės kri- 

D. MENAS IR TENDENCINGUMAS 


-- 


"Tačiau jei tragiškumo analizė mums rodo, kad menui, net dorojant mora- 
liniu atžvilgiu reikšmingą medžiagą (siužetą), dera išlaikyti savo laisvę 
bei autonomiją, tai nereiškia, kad jis turi būti neutralus kitų kultūros 
sričių interesų ir vertybių atžvilgiu. Šūkis „l'art pour Vart" („menas me- 
nui") yra klaidingas, jei tuo norėta pasakyti, jog menui užtenka savęs ir 
kad jis labiausiai klesti, nusigręžęs nuo visko, kas žmogui rūpi aktualia- 
:me praktiniame gyvenime. Toks „estetizmas“ be galo siaurina meno aki- 
/ ratį, apribodamas jo kūrybos sferą vien tuo, kas tiesiog patraukia jutimo 
organus (akį, ausį) savo įspūdingumu arba įstabumu arba kas mums teikia 
smagumo, jaudindamas išorinį mūsų psichikos sluoksnį. „Atitrūkęs nuo 
realaus gyvenimo, menas neišvengiamai senka, išsigimsta; pavirsta pra-' 
mogą teikiančiu žaidimu. Jis ne tik nustoja ryšio su giliausiais savo įkvė- 
pimo šaltiniais, bet ir nebegali atkurti viso to, kas juntamajamė -pasauly- 
je yra raišku bei reikšminga “, I 6, nes ir pati jutiminė forma, arba struktūra,. 
neatskiriama nuo to, ką ji reiškia i Kas nejautrus formų raiškumui, tam 
neaisiašiejs: ir vidinės jų sąrangos paslaptys. 

“ Taigi glaudus santykis su kultūros gyvenimo visuma menui esti bū- 
dingas. Ir dar daugiau: net tam tikras tendencingumas neprieštarauja jo 
prigimčiai. Beveik visi didžiausi meno kūriniai yra kupini etinio, so- 
cialinio arba filosofinio patoso. Iš to ir kyla nepaprastai žymi jų auklė- 
jamoji ir lavinamoji įtaka "V. Antai moralinės idėjos ir jausmai gali su- 
žadinti menininko kūrybą taip pat, kaip ir bet kuris kitas siužetas. Ar jose 
glūdinti tendencija derinasi su meniškumo reikalavimais, priklauso nuo 
to, kaip ji santykiauja su kūrinio kompozicija. Jei tendencija daroma 
pagrindiniu principu, apsprendžiančiu kompoziciją —taip, kad ji tik pa- 
vaizduoja tam tikrą bendrą idėją, tai ne tik meno kūrinys nustoja savo 
estetinės vertės, bet ir pati tendencija lieka neįtikima, nepamatuota ir 
daro dirbtinį įspūdį. Pagrindinis vaidmuo visados turi tekti konkrečiam 
meniniam sumanymui (užsimojimui). Tiktai natūraliai išaugdama iš vaiz- 
duojamosios situacijos arba įvykių eigos, idėja savaime įsisiūlys žiūrovui 
arba skaitytojui ir pasirodys neatskiriamu esminiu estetinio įspūdžio 
veiksniu (momentu), Vadinasi, tendencijos paveikumą gali laiduoti vien 
meninis paties kūrinio vertingumas ir teisingumas 7!, 





15 V. Sezemanas. Estetika 


226 


E. MENAS IR BŪTIES MEILĖ 


Nors meno kūrybai ir nepritaikomas moralės kriterijus, vis dėlto ten- 
ka pripažinti, kad tarp meno ir dorovės yra tam tikras vidinis ryšys. 
Tiktai jo reikia ieškoti ne pačiuose konstitutyviuose meno ir dorovės 
principuose (kaip paprastai daroma, gretinant grožį su dorumu), o giliau, 
tame žmogaus nusistatyme, kuriuo grindžiamas vienodai ir meno, ir do- 
rovės galimumas. Iš tikrųjų: dorovinės veiklos tikslas — formaliai 
imant — yra pasaulio tobulinimas, įgyvendinant gėrį ir šalinant blogį. Bet 
šita veikla yra įmanoma ir prasminga vien tuo atveju, jei visos tos ver- 
tybės, kuriose išsiskleidžia dorumas, yra būties vertybės, kitaip sakant, 
jei pati būtis pripažįstama teigiama vertybe, kuriai duodama pirmenybė 
prieš nebūtį. Paneigus būties vertingumą, išnyktų ir gėris arba jis sutap- 
—tų su nebūtimi. /Visos pesimistinės pasaulėžiūros, tiesą pasakius, neigia 
ne pačios būlies vertę, o vertę tos empirinės būties, su kuria susijęs žmo- 
gaus gyvenimas, ir neigia ją todėl, kad surištas su ja blogybes laiko es- 
minėmis ir nepašalinamomis. Ir šiuo atveju vertinimo kriterijus yra tam 
tikra tobulos būties idėja, kuri, šiaip ar taip, galų gale remiasi tuo, kas 
empirinėje būtyje pripažįstama teigiamybe. Antai budizmo. (ir S Šopen- 
hauerio) nirvana „nėra absoliuti (gryna) nebūtis, o greičiau tokia būties 
forma, kuri iš pagrindų skiriasi nuo empirinės būties ir gali būti pasie- 
kiama tik radikaliu šios pastarosios neigimu. Kad žmogui yra natūralu 
būtį ir gyvybę vertinti teigiamai, aiškėja ir iš tos senovės filosofijai kr“, 
ypač platonizmui būdingos pažiūros, kuri skiria būties tobulumo lai ips-/ 
nius ir netobulumo priežastį mato nebūtyje, kuri įsiterpia į būtį/"2. Todėl, 
rodos, neprasilenksime su tiesa, jei sakysime, jog būties meilė yra būtina 
visų vertybių galiojimo sąlyga, vis vien ar būtis tapatinama su žemiškų 
žmogaus egzistavimu, ar tikima, kad tobula būtis tesirealizuos tik aname 
pasaulyje, už empirinio gyvenimo ribų. Bet ta pati būties meilė įkvepia 
ir meninę kūrybą. Savo kūriniais įkūnydamas grožį, menas ne tik „pakei- 
čia“ empirinę realybę, bet kuria naujas būties formas, kuria naują es- 
tetinių vertybių pasaulį. Tikra kūryba neįmanoma; menininkui visomis 
savo išgalėmis neatsidėjus darbui, „neįsigilinus į vaizduojamojo“ objekto 
prigimtį. O tas atsidėjimas, tas įsigyvenimas į "juntamojo pasaulio savi- 
tumą gali gimti tik iš būties meilės. Iš jos (tos meilės) ima pradžią vie- 
nodai ir idealistiškoji, ir realistiškoji meno srovė *. Idealistiškasis menas 
savo stilizavimo priemonėmis siekia taip nušviesti (pakeisti) vaizduoja- 
mąjį pasaulį, ! kad ir jo sąrangoje, ir atskiruose jo reiškiniuose iškyla aikš- 


tėn visa tai, kas teikia jiems tiesiog besąlygišką vertę (estetiniu **, etiniu, 

religiniu atžvilgiu). Jo užsimojimai plaukia iš to paties dvasinio nusitei- 
kimo, kaip tas veiklusis (praktiškasis) idealizmas, kuris, tvirtai pasikliau- 
damas nesugriaunama dorybės galia, stengiasi visą žmogaus gyvenimą 
pastalyti ant naujo, tobulesnio pamato. Realistiškasis menas, atrodo, yra 
daug kuklesnis, jis nesiima pralenkti arba patobulinti tikrovę, o siekia 
ją kruopščiai atkurti, nepraeidamas pro šalį ir to, kas joje menka, negra- 
žų, banalu ir niekinga. Vienok toks nusistatymas nė kiek nerodo, kad 
„realisto-menininko įkvėpimo šaltinis nėra ta pati būties meilė. Ji reiš- 
kiasi čionai tiktai kitokiu būdu, išplaukia iš kitokio nusiteikimo. Galima 
sakyti, realistiškoji meilė yra kiek atlaidesnė, tolerantiškesnė už idealis- 
tiškąją, ji teigia bei brangina tikrovę tokią, kokia ji yra, mokėdama ir 
tai, kas gyvenime tamsu ir prasta, apgaubti grožio aureole ir suteikti tam 
tikrą reikšmingumą. Šiuo atžvilgiu realistiškasis menas yra artimesnis 
realiam gyvenimui, jis gali aprėpti bei pakeisti ir tai, kas idealistiškojo 
meno niekinama. Itin įsakmiai tai liudija žymus vaidmuo, kurį realistiš- 
kojoje meno srovėje vaidina komiškumas ir ypač jo aukščiausia forma — 
jumoras. 


F. PAVYZDYS: KOMIŠKUMAS 


Kalbant apie komiškumą meno srityje, visų pirma turima galvoje kome- 
dija. Ji priešpastatoma tragedijai, kaip lengvasis menas, linksminąs ir 
teikiąs pramogą, rimtajam arba kilniajam menui, kuris mus graudina ir 
jaudina. Kaip visos priešybės, komiškumas ir tragiškumas turi ir kažką 
bendro ir kartais gali susiliesti ir net pereiti vienas į kitą. Tačiau vargu ar 
galima būtų aiškinti komiškumą iš jo santykio su tragiškumu, ne tik to- 
dėl, kad jo formos ir reiškimosi būdai yra, palyginti su tragiškumo formo- 
mis, daug įvairesni, bet ir todėl, kad jis dažnai grindžiamas ne tik pačia 
objektyvia dalykų padėtimi, bet pirmiausia suvokiančiojo subjekto dva- 
sios nusistatymu. Komiškumą galima sąmoningai, tyčiomis kurti, tragiš- 
kumas, priešingai, nepriklauso nuo žmogaus valios, tatai — lemties da- 
lykas. Be to, komiškumo pasireiškimų sritis yra žymiai platesnė. Tragiš- 
kas —tiksliąja prasme — gali būti tik žmogaus likimas. Komišką įspūdį 
gali sukelti ir kiti gyvūnai, ir net negyvi daiktai. Lygiai kaip ir tragišku- 
mas, komiškumas neapribotas meno sritimi. Pirminis jo šaltinis yra pats 
gyvenimas ir ypač jo socialinė santvarka, žmonių savitarpio santykiai 
ir santykiai su aplinkiniu pasauliu. Komiškumo savitumui ir jo ypatingai 
reikšmei išgvildenti tenka, turint galvoje priklausomumą nuo subjek- 
tyvių veiksnių (nuo subjekto sąmonės nusistatymo), kreipti dėmesį ne 

tik į vidinę paties fenomeno struktūrą, bet ir į tą dvasinę atmosferą, ku- 
rioje jis atsiranda ir išsiskleidžia. 

Nagrinėdami paprasčiausius, primityvius komiškumo atvejus, mes 
randame, kad vaikams ir neišprususiems žmonėms atrodo komiška ir su- 
kelia juoką visa tai, kas įstabu, kas nepaprasta, netikėta, žodžiu, tai, 
kas savo išvaizda išsiskiria iš įprastos kasdieninių įspūdžių bei įvykių 
eigos ir su jąja nesiderina, Žinoma, įstabumas ir komiškumas toli gražu 
ne tas pats dalykas. Įstabumas yra daug platesnė sąvoka, kuri apima, be 
komiškumo, ir kitus jaudinančius įspūdžius (kas sensacinga, dramatiška, 
tragiška ir pan.). Bet pirminės, nediferencijuotos komiškumo išraiškos dar 
nesiskiria nuo įstabių įspūdžių, ir todėl įstabumą tenka laikyti ir komiš- 
kumo pamatinių momentu. Kai dėl tos specifinės ypatybės, kuri apibū- 
dina komiškumą visur, kur aiškiai pasirodo jo savitumas, tai ji priklauso 
nuo to, kuo mus nustebina tam tikras daiktas, reiškinys, veiksmas arba 
įvykis. Komišką įspūdį padaro tai, kas atrodo netikslinga, neatitinka tik- 
rosios savo prigimties arba paskirties, kas neištesi to, ką žada, arba su- 
kelia lūkesčiui priešingą pasekmę, kas priskiria sau nederamą jam vertę 
arba reikšmę ir pan.'5, Kad ir kaip skirtingos yra filosofų, pradedant Pla- 
tonu ir Aristoteliu ir baigiant romantikais ir mūsų laikų estetikais, pažiū- 
ros į komiškumo esmę, gvildenant tiksliau, kaip jie apibūdina jo objek- 
tyvią pusę (patį komišką objektą), nesunku įsitikinti, kad jie visi turi 
galvoje ir kartais aiškiai iškelia kaip tik nurodytą komiškumo ypatybę. 
Net A. Bergsono teorija, kuri, jo paties manymu, žymiai nukrypstanti 
nuo tradicinio komiškumo supratimo, ne tik neprieštarauja tokiam apibū- 
dinimui, bet iš esmės su ja sutinka. Pasak Bergsono, komišką įspūdį gau- 
ni visur, kur kūrybinės gyvybės jėgos sustingsta ir pavirsta automatizmu 
arba bent įgyja tokio automatizmo išvaizdą, — automatizmo, valdomo me- 
chaninės (negyvos) inercijos ir nesąmoningo įpratimo dėsnių. Toks gy- 
vybės sumechanėjimas neišvengiamas kiekvieną kartą, kai nusilpsta žmo- 
gaus dėmesys realybei ir jis nemoka susigaudyti esamojoje padėtyje ir 
prisitaikyti prie ją apsprendžiančių aplinkybių. Todėl, sako Bergsonas, 
išsiblaškėlis esąs komiškesnis tipas par excellence. Vadinasi, ir šioje teo- 
rijoje komiškumas suvedamas į tam tikrą specifinį objekto netikslingu- 
mą arba neatitikimą savo prigimčiai: gyvybė nėra arba neatrodo tokia, 
kokia ji iš prigimties turėtų būti ir atrodyti, ji įgyja savo priešybės (auto- 
mato, negyvo mechanizmo) pavidalą. Tiktai labai abejotina, ar galima, 
kaip Bergsonas mano, visus komiškumo pasireiškimus aiškinti tokiu bū- 
du, t. y. gyvybės sustingimu bei sumechanėjimu. Būna ir tokių atvejų, 
kai tas fenomenas nepadaro juokingo įspūdžio, kai automatizmo pasiro- 
dymas gyvybės apraiškose yra pamatuotas ir tikslingas **. 

Tačiau toks komiško objekto apibūdinimas iškelia tik vieną esminį 
komiškumo momentą, kurio dar nepakanka visam tam fenomenui aiškin- 
ti. Kurio nors objekto netikslingumas arba neatitikimas savo paskirties 
paprastai yra mūsų neigiamai vertinamas ir sukelia nemalonų įspūdį. 
Kaip tai suderinti su tuo neginčijamuoju faktu, kad visa tai, kas komiš- 
ka, mus patraukia, linksmina ir visų normalių žmonių pripažįstama teigia- 
mu, pasitenkinimą teikiančiu reiškiniu? Šitą klausimą estetikai sprendžia 
visai skirtingu būdu, taip, kad sunku būtų nustatyti, kas yra bendro vi- 
siems tiems sprendimams. Kritiškai juos įvertinant, tenka pasakyti, kad, 
nors jie ir duoda nemažai įsidėmėtinų nurodymų, nė vienam iš jų nepa- 
vyko sudoroti problemos ir tinkamai išaiškinti, ką reiškia komiškumas 
žmogui, — nes aukščiau iškeltas klausimas liečia kaip tik gyvybinę ko- 
miškumo reikšmę. Norint ją nušviesti, reikia atsižvelgti ne tik į atskirą 
komišką pergyvenimą, bet ir į tą bendrą gyvybinę situaciją arba atmosfe- | 
rą, kuri leidžia jam atsirasti ir pasireikšti. Tai mums aiškiai parodo net 
ir paprasčiausių komiškų įvykių arba reiškinių analizė, tų įvykių arba 
reiškinių, kurie mus ištinka kasdieniniame gyvenime. Jie patraukia mū- 
sų dėmesį savo įstabumu, t. y. tuo, kad yra neiprasti, netikėti, arba tuo, 
kad vienu ar kitu būdu ardo normalią kasdieninio gyvenimo eigą. Bet 
toks įvykis arba reiškinys juokingas mums atrodys vien tuo atveju, jei 
jis nepalies mūsų aktualių poreikių bei interesų, jei netrukdys to darbo, 
kuriam esame atsidėję, nekliudys mums įvykdyti to ketinimo, kuris mums 
rūpi esamuoju momentu. Priešingu atveju jis nepadarys komiško įspū- 
džio, o sukels veikiausiai apmaudą it pasipiktinimą. Tai parodo, kad kas- 
dieninis gyvenimas susidaro iš dviejų sferų. Viena, siauresnė, kurios 
centras yra mūsų praktiškasis arba veikiantysis „aš“, apima visus aplin- 
kinio pasaulio objektus ir reiškinius, kurie šiaip ar taip susiję su mūsų 
aktualiais interesais ir siekimais. Antroji — platesnė, kuri supa pirmąją 
ir sudaro tarsi aktualaus gyvenimo foną; jai priklauso visi daiktai ir 
reiškiniai, kurie tam tikrų metu įeina į mūsų sąmonės akiratį, bet neturi 
tiesioginio ryšio su mūsų esamaisiais poreikiais ir veiksmais. Pirmąją 
sferą galima pavadinti aktualiąja, antrąją — neutraliąja (neaktualiąja) 
gyvenimo sfera. Šių dviejų sferų ribos, žinoma, nėra pastovios, jos nepa- 
liaujamai kinta pagal mūsų aktualių interesų bei poreikių kitimus. Ir dar 
daugiau: dažnai jos persikerta arba susikryžiuoja, nes tas pats objektas 
gali priklausyti vienu atžvilgiu vienai, o kitų atžvilgiu — kitai sferai. 
Vis dėlto jų skirtumas (priešingybė) visados išlieka ir apsprendžia mūsų 
nusistatymą aplinkinio pasaulio atžvilgiu. 

Aktualiojo kasdieninio gyvenimo sferoje viešpatauja praktinio tiks- 
lingumo principas: viskas vertinama atsižvelgiant į tai, padeda ar 

kliudo esamiesiems poreikiams patenkinti. Komiškumui, kuriame netiks- 
lingumas, normalios įvykių eigos irimas arba iškrypimas įgyja teigiamos 
reikšmės, čionai nėra vietos. Tačiau, antra vertus, ne tik poilsio, bet ir 
darbo metu — jei darbas eina savaime ir nereikalauja ypatingo jėgų įtem- 
pimo arba dėmesio sutelkimo — mums yra malonus ir net mūsų sveiki- 
namas kiekvienas įspūdis, kuris, nepaliesdamas mūsų interesų, įneša 
į kasdieninį gyvenimą kažką netikėto, nepaprasto ir tuo išardo jo įpras- 
tą monotoniškumą. Aišku, kad tokiems įspūdžiams palanki yra kaip tik 
neutralioji siera, ta siera, kuriai mes arba apskritai, arba esamuoju mo- 
mentu esame abejingi, bet kuri vis dėlto gali mums sudaryti tam tikrą 
pramogą, patenkindama mūsų smalsumą, sensacijų bei jaudinančių po- 
tyrių troškimą ir panašius polinkius. Tiktai šitos sferos ribose Žmogus 
gali iš šalies žiūrėti į įvykius ir ramiai sekti jų vystymąsi, suprasdamas, 
kad tai — reginys, kuris siekia tik jo sielos paviršių, giliau jo neužkliudo 
ir nieko iš jo nereikalauja. Žodžiu, tiktai neutraliosios sferos atžvilgiu 
gali atsirasti tas sąmonės nusistatymas, kuris paverčia žmogų praktiškai 
nesuinteresuotu stebėtoju ir iš kurio palankiomis aplinkybėmis išauga 
vienodai ir estetinė, ir teorinė (mokslinė) kontempliacija. Prie tokių sma- 
ginančių arba dominančių įspūdžių, kylančių neutraliojoje sieroje, pri- 
klauso ir tai, kas komiška, pirmiausia pirmykštės, paprastos komiškumo 
formos. Tas netikslingumas arba netinkamumas, kuris yra jų priežastis, ne 
tik mūsų neerzina, nepiktina, bet net linksmina mus, nes įvairina, gyvina 
gyvenimą ir leidžia šiek tiek užmiršti atsibostantį kasdieniškumo vieno- 
dumą. Paaiškinkime tai pavyzdžiu, kuriuo pasinaudojo ir Bergsonas. Mes 
matome žmogų, einantį gatve. Staiga jis suklumpa ir parpuola. Kodėl 
mums tai juokinga? Pasak Bergsono, todėl, kad, žmogui krintant, gyvi or- 
ganiniai jo kūno judesiai pavirsta mechaniniais (priklausančiais tik nuo 
svorio), t. y. neatitinkančiais gyvybės prigimties. Jei tasai žmogus, sako 
Bergsonas, neparkristų, o netikėtai atsisėstų gatvės viduryje, tai toks pa- 
sielgimas nebūtų komiškas, nes šiuo atveju jo judesiai nenustotų savo 
organiško pobūdžio. Tačiau vargu ar galime sutikti su šiuo Bergsono aiški- 
nimu. Toks atsitikimas gali būti dar komiškesnis, jei jis žymiai nukryps- 
ta nuo žmogaus įprasto elgesio ir nesuderinamas su tais veiksmais, ku- 
rių galima iš jo laukti. Lemiamąją reikšmę turi ta konkreti situacija, 
kurioje stebėtojui pasirodo komiškas atsitikimas ir visos apibūdinan- 
čios jį aplinkybės. Jei, pavyzdžiui, vaikas kris arba atsisės gatvėje, 
tai, gal būt, visiškai nesukels juoko, nes būdingas vaiko amžiui naivu- 
mas arba neapdairumas pateisina mūsų akyse jo poelgį arba ištikusį jį 
nemalonumą (kritimą). Bet jei tai atsitinka suaugusiam, nebejaunam ir, 
gal būt, apkūniam žmogui, kurs sugeba vaikščioti oriai, neskubėdamas, 

tai šiuo atveju įspūdis bus komiškas, nes staigus kritimas arba atsisėdi- 
mas gatvėje nesiderina nei su normaliais, įprastais jo judesiais, nei su jam 
viešoje vietoje derančių elgimusi. Tačiau šitas nuotykis nustos atrodęs 
komiškas, jei tik pastebėsime, kad tas žmogus krisdamas susilaužė koją 
arba smarkiai susimušė: nes tuo pačiu metu visa scena iš neutraliosios 
pereina į aktualiąją mūsų interesų sferą. Mes nebegalime palikti paša- 
liniais stebėtojais. Artimo nelaimė sukelia mūsų gailestį ir reikalauja, 
kad suteiktume jam pagalbą. Kad polinkis į komiškumą nėra tik praei- 
nama užgaida, o instinktyvus reikalas, giliai įsišaknijęs žmogaus prigim- 
tyje, rodo vaikų elgimasis: jie ne tik patraukiami viso, kas nepaprasta, 
keista, juokinga, bet ir patys mėgsta sukelti tokius įspūdžius, išdykauda- 
mi arba krėsdami eibes bei juokus. Juo gyvesnis ir judresnis vaikas, tuo 
įsakmiau reiškiasi tas jo polinkis. Jo pasireiškimai būna dvejopi: neigia- 
mi ir teigiami, Arba tai yra išdykavimai, kurie vienaip arba kitaip truk- 
do arba sutrikdo nustatytą gyvenimo bei darbo tvarką (pvz., mokinių iš- 
dykavimai mokykloje), arba tokie veiksmai, kurie nukrypsta nuo įprastų 
veiksmų ir įvykdo tam tikrą sumanymą arba pasiekia savo tikslą nepa- 
prastu, keistu būdu (pvz., vaikščiojimas ant rankų, rašymas kairiąja ranka, 
kalbėjimas išgalvota apsunkinta kalba ir kt.). Čia, be abejo, ima reikš- 
lis tam tikras kūrybinis sugebėjimas, tas pats, iš kurio ypatingomis ap- 
linkybėmis išauga menas ir meninių formų įvairumas. Einama ne tiesiau- 
siu bei paprasčiausiu keliu, o užuolankomis, nepramintais takais. Apskri- 
tai šių dviejų veiksenų priešingumą galima taip apibūdinti: kasdieninis 
žmogaus gyvenimas (šeimyninis ir visuomeninis), jo reguliarus darbas ir 
veiksmai, patenkiną jo fizinius ir dvasinius poreikius, vyksta pagal įpras- 
tą, tradicija pagrįstą tvarką, kuri kaip tik dėl savo įprastumo atitinka 
ekonomiškumo principą, t. y. įgalina žmogų kiekvieno veiksmo tikslą 
pasiekti, mažiausiai įtempiant ir išeikvojant jėgas. Šia prasme šita tvarka 
yra sąlygiškai Likslinga ir racionali. Ta kasdieniškumui priešinga tenden- 
cija, kuri gimdo komiškumą, nesilaiko ekonomiškumo principo ir tuo 
neigia ir įprastos elgsenos arba veiksenos tikslingumą bei racionalumą, 
kliudydama normalią jos eigą arba pakeisdama ją tokia veiksena, kuri 
tyčiomis eina prie tikslo sudėtingesniu, apsunkintu keliu. Atseit, ji ver- 
tina teigiamai, kas praktinio kasdieniškumo atžvilgiu yra netikslinga, 
neracionalu ir net absurdiška. Pažymėtina, kad tas naujas požiūris ir ver- 
tinimo būdas atsiranda nepriklausomai nuo praktinio gyvenimo reikala- 
vimų ir išorinių aplinkybių, iš savaimingo vidinio impulso. Paprastai jis 
neardo įprasto gyvenimo būdo bei tvarkos arba suardo ją tik laikinai 
(vaikų, jaunuolių išdykavimai) ir net puikiai derinasi su ja, nes taiko- 
mas tik neutraliajai gyvenimo sferai arba tam, kas ir aktualiojoje sferoje 

neturi didelės svarbos. Tai parodo, kad komiškumas, nors ir priešingas 
kasdieniškumui, pirmiausia reiškiasi kaip tik kasdieniškumo plane bei ri- 
bose ir visuose savo kitimuose pasilieka glaudžiai su juo susijęs. Tiktai 
įsidėmint nurodytas komiškumo atsiradimo aplinkybes, galima suprasti, 
kokiu būdu tai, kas netikslinga, neracionalu, beprasmiška, žmogaus akyse 
įgyja teigiamą vertę, lygiai ir tai, kodėl komiškumas pasiekia savo aukš- 
čiausią laipsnį kaip tik tais atvejais, kur normalaus veikimo tikslingu- 
mas — dėl atsitiktinių arba kieno nors tyčiomis sudarytų aplinkybių — 
pavirsta kraštutine priešybe, negiamuoju tikslingumu,— taip, kad tas 
veikimas baigiasi, grįždamas į išeities tašką arba vesdamas prie priešin- 
go rezultato, negu tas, kuris buvo lauktas arba numatytas“. Be to, ta 
gyvybinė situacija, kurioje užsimezga komiškumas, iš vienos pusės, iš- 
aiškina ir pamatuoja visą eilę tų ypatybių, kurios paprastai išvardija- 
mos, apibūdinant komiškumo prigimtį, iš antros pusės, leidžia kritiškai 
įvertinti tai, kas kitose komiškumo teorijose netiksliai nusakyta arba net 
nustelbia ir iškreipia tikrą komiškumo prigimtį. 1. Antai Bergsonas ir 
kiti filosofai pabrėžia, kad juokimasis esąs susijęs su tam tikra moralinio 
jautrumo stoka; tik abejingas tam, kas atsitinka, stebėtojas galįs juoktis. 
2. Pasak Folkelto, mūsų nusistatymas komiško objekto atžvilgiu pasižymi 
tuo, kad mes nerimtai į jį žiūrime, nesiskaitome su juo dėl jo menkumo 
bei niekingumo. 3. Todėl komiškas reginys arba įspūdis yra mums lyg 
mus linksminąs žaismas, kuriam atsidedame tik poilsio bei pramogos me- 
tu ir kuris nesuderinamas su rimtais ir svarbiais gyvenimo uždaviniais. 
4. Kadangi komiškas objektas nenumato mums jokių pareigų, tai, besi- 
smagindami juo, mes jaučiamės esą laisvi, nieku nevaržomi. 5. O šitas 
laisvas žaidimas, pasak Folkelto, mums esąs itin malonus ir todėl, kad 
komiško objekto niekingumo akivaizdoje mes jaučiame besąlygišką savo 
pranašumą. 6. Kiti filosofai komiškų įspūdžių malonumą sieja net su 
žmogaus egoistiniūis polinkiais: komiško personažo menkumas mus 
džiuginąs todėl, kad tai žemina jį mūsų akyse ir tuo pakelia mūsų pačių 
vertingumo jausmą. Atseit, pagal šitą teoriją teigiamas komiškumo tona- 
lumas kyla iš piktdžiugos. Iš tikrųjų, kol tai, kas vyksta, pasilieka neutra- 
liosios sferos ribose, t. y. nepaliečia mūsų realių, valią skatinančių inte- 
resų, ir moralinis jautrumas negali būti sužadintas. Mes abejingi komiš- 
ko objekto realybei, visam tam, kas slypi savarankiškame jo egzistavime. 
Tatai — tik vaizdas, darąs mums pramogą ir šiuo atžvilgiu pavaduojąs 
žaismą. Pirmiausia todėl mes ir nežiūrime į jį rimtai, t. y. kaip į reiškinį, 
liečiantį gyvybinius mūsų poreikius; komiško objekto nevertingumas yra 
tik antrinė (šalutinė) aplinkybė, tvirtinanti bei stiprinanti abejingąjį 
(neutralųjį) sąmonės nusistatymą. Tuo nusistatymu grindžiamas ir tas 

laisvumas, kuris mums leidžia „žaisti“ objektu, t. y., įžvelgus jo komiš- 
kumą, savo nuožiūra iškelti kaip tik tas jo puses arba žymes, kuriose 
tas komiškumas itin aiškiai pasirodo. Tačiau dėl tos pačios priežasties, 
t. y. dėl to, kad komiškumas užsimezga neutraliojoje sferoje, jo nejungia 
joks būtinas ryšys su pranašumo jausmu. Nusimanyti apie savo pranašu- 
mą negalima be palyginimo, o tai, kas priklauso neaktualiajai sričiai ir 
kam mes abejingi, neteikia stebėtojui jokio palyginimo su jo paties as- 
menybe arba padėtimi. O jeigu taip, tai komiško įspūdžio malonumas ne- 
gali būti siejamas ir su piktdžiuga tiksliąja to žodžio prasme, nes ta emo- 
cija iškyla tik aktualiojoje sferoje, t. y. tokių reiškinių arba įvykių pro- 
ga, kurie vienu arba kitu būdu patenkina mūsų asmeninius interesus. 
Mes piktdžiugaujame kito žmogaus nelaime, nepasisekimu arba trūkumu, 
kai esame nedraugiškai nusiteikę jo atžvilgiu. Bet juokingas mums gali 
atrodyti ir toks žmogus, kuriam mes esame visiškai abejingi ir kurio 
asmeniškai nepažįstame. 

Vienok negalima neigti, kad tam tikru atžvilgiu komiškumo jaus- 
mas yra giminingas piktdžiugai. Komiškas reginys, kaip mes matėme, 
linksmina mus savo neigiamuoju tikslingumu, sudarančių bei sutrikdan- 
čiu įprastą, normalią kasdieninio gyvenimo eigą. Tuo jis patenkina tą 
instinktyvų palinkimą, kuris sukyla prieš kasdieniškumą ir su džiaugsmu 
sveikina viską, kas jį pakeičia kažkuo netikėtu, nepaprastu, neigiančių 
jo tikslingumą. Šiuo atžvilgiu komiškumo emocijoje glūdi tam tikra pikt- 
džiuga, bet piktdžiuga, kuri tiesiog nukreipta prieš pati kasdieniškumą 
ir tik netiesiogiai paliečia ir komišką daiktą arba personažą (kiek jis 
yra kasdieniškumo atstovas ir vykdytojas). Kitaip sakant, tai yra nesava- 
naudiška arba asmeniškai nesuinieresuota piktdžiuga, kuriai kaip tik to- 
dėl dorovės atžvilgiu negalima priskirti nei teigiamos, nei neigiamos 
vertės. Zinoma, į komiškumo emociją gali įsiskverbti ir tikra savanaudiš- 
ka piktdžiuga, kai sukeliąs ją asmuo dėl vienos arba kitos priežasties 
mums yra nesimpatingas, nepakenčiamas. Ir dažnai naudojamasi pajuo- 
kimais savo priešui pažeminti arba atkeršyti. Vienok, nors pavydas, nea- 
pykanta, antipatija, skriauda neretai yra tie varikliai, kurie skatina mus 
pastebėti ir iškelti aikštėn tai, kas kitų žmonių būde ir elgesyje yra juo- 
kinga, vis dėlto komiškumo esmė jais nesiremia ir gali reikštis nepri- 
klausomai nuo jų. 

Tačiau ta kasdieniška situacija, kurią apibūdina aktualiosios ir 
neutraliosios sferos priešingumas, tetinka paprastesniems (elementares- 
niems) komiškumo atvejams aiškinti. O aukštesnės jo formos gali atsi- 
rasti vien tada, kai tam tikru būdu pasikeičia subjekto nusistatymas kaip 
paties komiškumo, taip ir jį sąlygojančios situacijos atžvilgiu. Tas 

pasikeitimas reiškiasi visų pirma tuo, jog neutralioji gyvenimo sfera tiek 
išplečiama, kad apima ir aktualiąją sferą. Tam padeda ta aplinkybė, kad 
šių dviejų sferų ribos yra nepastovios ir nuolat kinta, Tai, kas vienu 
momentu aktualu, kitu — nustoja aktualumo ir pereina į neutraliąją sfe- 
rą (pvz. atsimenant, atgaminant tai, kas buvo palirta, pergyventa). Bet 
šalia to, žmogui sąmonėjant, stebėjimas „iš šalies" įgauna vis didėjančią 
svarbą: ne tik teoriniam pažinimui (mokslui), bet ir visam praktiniam bei 
socialiniam gyvenimui. Tiktai toks nesuinteresuotas stebėjimas įgalina 
žmogų nuodugniau suprasti gyvenimo aplinkybes ir santykius su kitais 
žmonėmis, teisingai įvertinti kiekvienos situacijos galimybes ir išgauti 
iš jos visa tai, kas jam reikšminga bei vertinga. Taip ilgainiui susifor- 
muoja tas kontempliaiyvusis, arba stebimasis, sąmonės nusistatymas, ku- 
ris palankiomis aplinkybėmis pajungia sau ir aktualiąją gyvenimo sferą. 
Žmogus net savo paties žmogiškąjį egzistavimą ima laikyti reginiu, įgy- 
ja niekuo nesuvaržytą vidinę laisvę, leidžiančią jam iškilti virš savo in- 
dividualybės ribotumo ir savo nuožiūra „žaisti“ gyvenimo nuotykiais, 
juokiantis iš visko, kas jame menka, prieštaringa ir komiška. Tatai ta 
„dieviškoji“ ironija, kurioje, pasak romantikų, žmogus pasiekia savo 
dvasingumo viršūnę. Joje slypi, be abejo, pavojinga pagunda —ir ro- 
mantikai ne vieną kartą jai pasiduodavo,— nes taip nusiteikusiam žmo- 
gui ir švenčiausi, kilniausi dalykai pasidaro žaislu, duodančių jam progos 
parodyti sąmojingumą. Bet, antra vertus, šitas nusistatymas duoda žmo- 
gui tikrą laisvę savo paties atžvilgiu ir atveria jam akis į gilesnius gyve- 
nimo sluoksnius ir paslėptą jų prasmingumą. Jisai nebesitenkina, iškel- 
damas juokingus kasdieniškumo nuotykius (mažmožius) ir linksmindama- 
sis neigiamuoju jų tikslingumu, bet, priešingai, mėgina pačiame komiškų 
reiškinių netikslingume, net absurdiškume, surasti tam tikrą prasmę, nau- 
dodamasis juo kaip priemone atskleisti tokiems gyvenimo įvykių sąry- 
šiams bei santykiams, kurie paprastai išslysta žmonėms iš akių. Taip atsi- 
randa tos aukštesnės komiškumo formos, kuriose neigiamas momentas 
(netikslingumas, absurdiškumas) įgauna ypatingą svorį ir teigiamą vertę 
todėl, kad jo pagalba, jam tarpininkaujant, pasireiškia tai, kas iš tikro 
reikšminga bei esminga. Komiškumas nustoja buvęs tik žaidžiančio links- 
mumo objektu; pro komišką kaukę persišviečia rimtas, raiškingas, kar- 
tais net tragiškas veidas. Svarbiausios šio „rimtojo“ komiškumo rūšys 
yra sąmojis (paradoksas) ir jumoras. Sąmojis klesti ypač kalbos srityje. 
Panaudodamas daiktų arba reiškinių panašumą, kurį iškelti padeda ir žo- 
džių daugiaprasmiškumas bei metaforiškumas, jis sugretina tokius daly- 
kus, kurie priklauso visiškai skirtingiems tikrovės planams ir iš pirmo 
žvilgsnio tartum neturi nieko bendro. Bet, atidžiau įsižiūrėjus, pasirodo, 

kad, palyginant tai, kas tarsi nepalyginama, mums netikėtai atsiskleidžia 
naujas objekto aspektas, leidžiąs giliau suprasti tikrą jo prigimtį bei 
reikšmę; ir nesąmonė pavirsta reikšminga teisybe "8, 

Bet iš visų komiškumo atmainų, gal būt, didžiausią reikšmę ir gyve- 
nimui, ir menui turi jumoras. Jisai ne tik padeda mums pakelti visus 
kasdieninio gyvenimo nemalonumus, priklausančius nuo išorinių aplin- 
Kybių, nuo mūsų pačių klaidų bei neapsižiūrėjimų arba nuo kitų neman- 
dagumo ir pikto noro, nukreipdamas mūsų dėmesį į tai, kas tuose atsi- 
tikimuose juokinga, bet ir sudaro esminę ypatybę to dvasios kilnumo, 
kuris sunkiausiomis aplinkybėmis nenustoja vidinės laisvės ir moka jose 
surasti šį tą, iš ko galima pajuokauti. Juo tvirtesnė žmogaus nepriklau- 
somybė nuo išorinių aplinkybių, tuo jis jautręsnis jumorui ir jumoristi- 
niam gyvenimo įvykių aspektui. Bet toks laikymasis tikrovės akivaizdo- 
je nesuderinamas sų šio pasaulio niekinimu ir asketiškų atsigręžimu į sa- 
vo asmenybės vidų; jis teprieinamas tam, kuris teigia bei brangina realų 
gyvenimą, nepaisydamas jo netobulybių, ir kuris net šiose netobulybėse 
išvysta tai, kas vertinga; žodžiu, toks laikymasis gali pasireikšti vien 
žmoguje, kuris mielai priima gyvenimą tokį, koks jis yra. Todėl tikras 
jumoras, t. y. jumoras, kuris neabejingas gyvenimo rimtumui, yra neat- 
skiriamas nuo meilės ir žmoniškumo. Tai ypač aiškėja iš to, kaip jis žiūri 
į žmogaus būdo silpnybes ir kaip vaizduoja jas mene. Bergsonas charak- 
terių komiškumą laiko pagrindine komiškumo forma, nuo kurios priklau- 
so visos kitos jo formos, nes gestai, mimika, veiksmai ir net įvykiai at- 
rodą juokingi, kiek juose atsispindi žmogaus gyvybės sustingimas bei 
suautomatėjimas. Bet automatizmas nuo tikros kūrybiškos gyvybės ski- 
riasi savo nekintamumu: jo pasireiškimai yra tipiški, t. y. nuolat karto- 
jasi panašiomis aplinkybėmis. Todėl, Bergsono nuomone, komiškos gali 
būti ne individualios žmonių ypatybės, o tik tai, kas jų charakteriams 
yra bendra, vadinasi, tam tikri charakterio tipai (šykštuolis, pavyduolis, 
lošėjas ir t. t.). Taigi, pagal šitą koncepciją, komiškumas gimsta iš vi- 
daus, iš gyvybės centro, iš būdo ir iš ten išplinta į periferiją. Jei mūsų 
komiškumo kilmės analizė atitinka tikrenybę, tai komiškumas skleidžiasi 
kaip tik atvirkštine kryptimi — iš periferijos į centrą. Ta sritis, kurioje 
jis atsiranda, — tai neutralioji kasdieninio gyvenimo sfera, kuri mus palie- 
čia vien savo išoriniu, jutimiškai tiesiog suvokiamu sluoksniu. Ir tiktai 
tiek, kiek tame paviršiniame sluoksnyje pasireiškia žmogaus vidus (mos- 
tais, mimika, veiksmais, žodžiais), ir pats charakteris gali pasidaryti ko- 
miškas. Tai, kas, iš šalies stebint žmogaus elgimąsi, mums pirmiausia 
krinta į akis ir mūsų tiesiog suvokiama, yra bendras jo nusistatymas, 
bendra jo veiksmų, mostų ir žodžių intonacija (kad jis elgiasi gudriai, 

bailiai, kad pasirodo šykštus, irzlus ir t. t.). Todėl tai komedijos rūšiai, 
kuriai rūpi iškelti įvykių bei situacijų išorinį, tiesiog veikianti komišku- 
mą, labiausiai tinka vaizduoti tipus, t. y. tokius charakterius, kurių veiks- 
mus ryškiai apsprendžia viena dominuojanti būdo ypatybė. Tačiau kai 
tik imame domėtis pačiu komiškų personažu, tai jis nustoja buvęs tik 
tipo atstovas, prieš mus iškyla visa jo asmenybė, ir tai, kas jame juokin- 
ga, pasirodo esą neatskiriamai susiję su individualiu jo likimu, su visų 
jo asmeninio gyvenimo savitumu. Bet, susidomėjus asmenybe, iš esmės 
kinta ir mūsų (žiūrovų, skaitytojų) nusistatymas. Mes nebeliekame abe- 
jingi ir komišku reginiu tesilinksminą stebėtojai, mes įsižiūrime, įsijau- 
čiame į personažo vidų, į visa tai, kuo pasireiškia jo žmogiška prigimtis 
ir kuo ji sukelia mumyse gyvą atbalsį. O atsidėjus jo gyvenimo ritmui 
bei eigai, mums kitokioje šviesoje pasirodo ir komiški to asmens bruo- 
žai: mes suvokiame jų reikšmingumą ir vidinį jų ryšį su visos jo asme- 
nybės būsena bei gyvenimo būdu. Žodžiu, gilusis jumoras (nurodyta 
prasme) yra įkvėptas žmogaus ir gyvybės (būties) meilės: iškeldamas 
tikrovės netobulybes, prieštaravimus ir keistenybes, jisai taip jas nušvie- 
čia ir pakeičia, kad pati tikrovė, tokia, kokia ji yra, mums atrodo patei- 
sintina ir turinti teigiamos vertės. Tokio pobūdžio yra, pavyzdžiui, A. Če- 
chovo ir ypač Č. Dikenso bei kitų anglų rašytojų jumoras. Suprantama, 
kad šitai jumoro formai nėra svetimas ir gyvenimo iragiškas aspektas ir 
kad ji gali susilieti su juo į Iragikomiškumo vienybę. Pasaulinėje litera- 
tūroje būdingiausiu tragikomiškumo atstovu teisingai laikomas Don Ki- 
chotas. Jo gyvenimo nuotykiai ir lemtingas galas pavaizduoja tragediją 
idealisto-svajotojo, kuris, trokšdamas įgyvendinti savo idealą, į viską 
žiūri tojo idealo akimis, nemato tikro realybės veido ir nesupranta to, 
kas joje kasdieniška, trivialu ir paprasta. Suviliotas savo paties sukurtų 
iliuzijų, jis praranda ryšį su tikrove, ir todėl visi jo kilnūs užsimojimai 
bei žygiai ne tik nepavyksta, bet ir baigiasi atomazga, kuri paverčia jį 
banalaus farso personažu ir triuškinte triuškina gražias jo svajones. Ta- 
čiau tas Don Kichoto komiškumas ir visos jo silpnybės (realumo jausmo 
praradimas, garbės troškimas ir kt.) nemažina tragiško jo asmenybės 
reikšmingumo. Jisai tik suteikia tam tragizmui savitą atspalvį, parody- 
damas, kad realiame gyvenime kilnumas neretai susiliečia su savo kraš- 
tutine priešybe. 

Tačiau ar iš tikrųjų būties (gyvybės) meilę tenka laikyti esmingu 
aukštesniųjų ir gilesniųjų komiškumo formų veiksniu? Ar neapykanta 
nebūna dažnai galingu akstinu juokingoms žmonių silpnybėms iškelti? 
Ar ji nesužadina mūsų įžvalgumo ir neįgalina pastebėti kaip tik svar- 
biausias paslėptas priešo ydas ir išjuokti jas dagaus pamileto arba pašie- 

piamosios satyros forma? Į šitą klausimą galima atsakyti kitu: ar pamile- 
tas arba satyra gali būti ne tik taiklūs, bet ir gilūs bei reikšmingi, jei jie 
nekyla iš ypatingo jautrumo tikroms žmogaus moralinėms vertybėms? 
Ir ar tas jautrumas įmanomas be, nors ir nesąmoningos, neišpažintos, do- 
rumo meilės? Ten, kur neapykanta neišauga tik iš gyvuliškų instinktų 
arba užgautos savimylos, ją slaptingi saitai riša su meile. 


3. MENAS (GROŽIS) IR TIESA 


A. PROBLEMOS FORMULAVIMAS 


Lygiai kaip estetika susiduria su klausimu apie meno santykį su dorove, 
ji taip pat negali apeiti ir kito klausimo: koks yra meno santykis su 
tiesa? Šie du klausimai negali būti sprendžiami vienodai. Žinoma, menas 
gali vaizduoti ir tai, kas teisinga, ir tai, kas neteisinga arba neatitinka 
tikrovės, tokiu pat būdu, kaip jis vaizduoja ir teigiamus, ir neigiamus 
dorovės atžvilgiu reiškinius. Tačiau ir tai, kas neteisinga arba nedora, 
turi būti vaizduojama teisingai. Vadinasi, pati vaizduosena turi patenkin- 
ti tam tikrus tiesos reikalavimus. Bet kokie yra tie reikalavimai? Menas 
nekopijuoja tikrovės. Tai pripažįsta net tie estetikai, kurie laikosi pa- 
mėgdžiojimo teorijos (pvz., Aristotelis). Menas atrenka tai, kas tikro- 
vėje yra esminga bei jai būdinga ir derinasi su estetiniu menininko su- 
manymu. Vienok ir toks atsakymas neišaiškina meno santykio su tiesa. 
Kaip tada pateisinti tą vaizduoseną, kuri naudojasi stilizavimo priemo- 
nėmis ir tuo iš esmės pakeičia tikrovės vaizdą? arba fantastinį meną 
(pasakas), kuriantį visai kitonišką pasaulį, kuriame nustoja veikę pagrin- 
diniai tikrovės dėsniai? Aišku, kad teorija, kuri nejstengia įvertinti mi- 
nėtų meninių linkmių bei formų reikšmės arba kuri net neigia jų leis- 
tinumą, pati save pasmerkia. O jeigu meno uždavinys nėra atvaizduoti 
realybę, tai, matyt, mene tiesa negali turėti tos pačios reikšmės, kaip 
pažinimo ir praktinio gyvenimo srityse. Toks spėjimas atrodo mums tin- 
kamas ir todėl, kad yra tokių: meno rūšių, kurioms atitikimo tikrovei 
koncepcija jokiu būdu negali būti taikoma, Sekti gamtos pavyzdžiu te- 
gali vaizduojamasis menas; nei muzikai, nei grynajam ornamenitui, nei 
ornamentui negali būti todėl, kad jų kūriniai apskritai neturi jokios api- 
architektūrai tas sekimas negali būti tvarkomuoju principu. Muzikai ir 
brėžtos dalykinės reikšmės. O architektūros ir verslinio meno kūriniai, 


nors ir yra dalykinio pobūdžio, vykdo sumanymus, kurie nesiremia 

gamtos pamėgdžiojimu, bet patenkina tik praktinius paties žmogaus 
poreikius. 

Dėl šitų meno rūšių galima net abejoti, ar joms iš viso tinka tiesos 
kriterijus. Tačiau, antra vertus, ir čionai ne be pamato kalbama, pavyz- 
džiui, apie tikrą arba netikrą muzikos pjesės patosą arba apie architektū- 
rinio stiliaus tikrumą. Iš to, kas pasakyta, aiškėja: į klausimą, ką reiškia 
tiesa menui, negalima duoti bendro atsakymo, neišaiškinus pirmiau atski- 
rų meno rūšių santykio su tikrove, Tas klausimas liečia visų pirma vaiz- 
duojamąjį meną, kurio ryšys su tikrove neginčijamas. Bet jei pasirodys, 
kad tam tikras tikroviškumas ir teisingumas yra esminis pačių estetinių 
vertybių momentas šioje meno rūšyje, tai iš to, gal būt, galima bus 
spręsti ir apie kitų meno rūšių santykį su tiesa. Tada išryškės ir klausi- 
mas, kokia prasme meninė tiesa turi būti skiriama nuo mokslinės ir 
praktinės tiesos. 


B. TEORINĖ TIESA 


Mūsų analizės išeities taškas bus teorinės tiesos sąvoka. Praktinė tiesa 
esmingai nesiskiria nuo jos, ji tik tenkinasi mažesniu tikslumo laips- 
niu, tuo laipsniu, kurio pakanka susigaudyti gyvenimo situacijose ir 
pasiekti praktinius tikslus. Todėl nėra reikalo atskirai apie ją kalbėti, 
Teorinėje sferoje skiriama formalioji ir materialioji tiesa. Formalioji tie- 
są neatsižvelgia į pažinimo santykį su savo objektu, su pačia pažįstamą- 
ja būtimi, ji liečia tik loginę pažinimo struktūrą ir apsprendžia vidinį 
(imanentinį) jo vienumą ir neprieštaringumą. Pažinimas patenkina forma- 
liosios tiesos reikalavimus tuo atveju, jei visi sprendimai, kurie yra tam 
tikro mokslo pamatas, sudaro vieningą sistemą, t. y. taip susieti vienas 
su kitu, kad, vieną paneigus, iš tų sprendimų visumos plaukiančios išva- 
dos neišvengiamai veda prie prieštaravimų. Tiktai deduktyviniai moks- 
lai, kurie remiasi griežtai apibrėžta aksiomų sistema, atitinka šitą forma- 
liosios tiesos idealą. 

Materialioji tiesa nustato, ar pažinimas atilinka pažistamąjį objek- 
tą. Tasai atitikimas negali būti suprantamas kaip panašumas (objekto 
atvaizdavimas). Jis nurodo tiktai, kad objektas arba tam tikras jo aspek- 
tas (viena arba kita jo savybė, jo struktūros dėsningumas) suvokiamas 
toks, koks jis yra (pasirodo). Formalioji tiesa laiduoja mąstymo taisyk- 
lingumą ir loginį minčių sąryšį. Ji yra savarankiška ta prasme, kad gali 
būti nagrinėjama ir tikrinama, neatsižvelgiant į materialiąją tiesą. Bet 
deduktyvinės sistemos pradų (aksiomų) teisingumas gali būti pamatuo- 

jamas tik tiesiog kreipiantis į pačią dalykų padėtį, kuriai jie atstovauja, 
arba nustatant iš jų išplaukiančių išvadų atitikimą patyrimo duomenims 
(faktams). Vadinasi, palies pažinimo (ne tik mąstymo) teisingumas grin- 
džiamas materialiąja tiesa. Galų gale ir formalioji tiesa turi savo mate- 
rialų pamatą: pažinimas gali naudotis logine mąstymo sąranga vien tiek, 
kiek ji yra įsikerojusi pačioje būtyje, 

Tačiau, norint išaiškinti, ar meno srityje galima surasti kažką analo- 
giška su formaliąja ir materialiąja pažinimo tiesa, reikia meną palyginti 
su atitinkama pažinimo forma. Lygiai kaip menas realizuojasi meno kū- 
riniuose, taip ir pažinimas objektyvią formą įgauna žodžiais išreikštuose 
sprendimuose (tvirtinimuose), 

Bet kalba apvilktuose sprendimuose pasirodo dar trečias tiesos as- 
pektas: žodinė išraiška turi atitikti ne tik akivaizdoje turimą dalykų pa- 
dėtį, bet ir kalbančiojo subjekto sumanymą. Vadinasi, tenka atsižvelgti 
ne tik į objektyvią tvirtinimo reikšmę, bet ir į subjekiyvią jo intenciją: 
ar žodžiai iš tikro išreiškia tai, ką subjektas turėjo galvoje. Kadangi šitas 
tiesos aspektas liečia ne loginę tvirtinimo formą, o jo turinį, tai pava- 
dinsime jį materialiosios tiesos subjektyviuoju momentu, atskirdami jį 
nuo jos objektyviojo momento (tvirtinimo atitikimo pačiai tikrovei). 
Dabar pažiūrėkime, ar menui gali būti taikomi nurodyti trys tiesos 
aspektai. 


C. FORMALIOJI MENO TIESA 


Kiekviename vaizduojamojo meno kūrinyje mes randame tris pagrindi- 
nius momentus, arba veiksnius, apsprendžiančius estetinę jo vertę: 1) tą 
grynai jutiminį pavidalą, kurį jis mums rodo, t. y. visumą tų jutiminių 
įspūdžių, iš kurių susidaro vaizdas, 2) dalykinę reikšmę, tai, ką jis 
vaizduoja (tapyboje, skulptūroje) arba ką jis nurodo simboliniu būdu 
(poezijoje), 3) jo ekspresyvumą (raiškumą), t. y. tą nuotaiką arba jausmi- 
nį nusistatymą, kuris juo pasireiškia. Jutiminis pavidalas yra ir dalykinės 
reikšmės, ir jausminės išraiškos pamatas. Ir viena, ir antra pasirodo tik- 
tai tuo pavidalu, tačiau nevienodai santykiauja su juo. Jausminė išraiška 
(nuotaika) neatskiriamai su juo susieta. Kiek pavidalas yra estetiškai 
vertingas, tiek jis ir raiškus (ekspresyvus). Dalykinė reikšmė, priešingai, 
nėra būtina pavidalo estetinės vertės sąlyga. Pavidalas gali estetiškai 
veikti ir nepriklausomai nuo to, ką jis reiškia (nuo siužeto). Tai rodo 
visos dailės formos, kurios pirmiausia yra dekoratyvinio pobūdžio, ir ta 
siužetinė tapyba, kuri artėja prie gryno ormamento. Bet ir ten, kur 

dalykinė reikšmė vaidina dominantės vaidmenį ir šiek tiek prisideda prie 
jutiminio vaizdo pavidalinimo, ji turi vienaip arba kitaip prisitaikyti prie 
lų reikalavimų, kurie kyla iš pačių jutiminių elementų sukomponavimo 
(suderinimo). Tatai iki tam tikro laipsnio galioja net poezijai, kur daly- 
kinei reikšmei paprastai priklauso dominuojanti reikšmė. 

Ir poezijoje siužetas apsprendžia jutiminę kūrinio sąrangą (kompo- 
ziciją) ne tiek aiškiais bei apibrėžtais dalykiniais vaizdais arba tiksliai 
išreikštomis mintimis, kiek jį persunkiančia nuotaika, susiliejančia su 
žodžiu ritmu, skambumu ir jų derinių muzikalumu. Apskritai galima 
sakyti: tai, kas dalykinę reikšmę sujungia su jos jutiminio įkūnijimo 
forma į gyvą organišką vienybę, yra abiem bendras jausminis (nuotai- 
kos) fonas. Taigi tenka pripažinti, kad teorinė analizė, iškeldama ir vaiz- 
duojamajame mene savarankišką jutiminio pavidalo vertę, neįsileidžia 
į meninei tikrovei tolimas abstrakcijas, o nušviečia ar pabrėžia visa tai, 
kas glūdi pačiame estetiniame suvokime (intuicijoje) ir net sudaro es- 
minį jo pamatą. 

Jutiminis pavidalas, kiek jis priešpastatomas kūrinio turiniui arba 
dalykinei reikšmei, paprastai vadinamas meno kūrinio jutimine forma. 
Šia prasme ir kalbama. apie formalųjį kompozicijos grožį. Formaliai tei- 
singas tad yra tas kūrinys, kuriame įkūnyti grynai jutiminio grožio 
reikalavimai, t. y., kur visi elementai sudaro vieningą, tiesiog suvokiamą 
visumą, kur visa sunaudota medžiaga yra įforminta ir įeina į kompozi- 
cijos sąrangą taip, kad nė viena dalis negali būti pašalinta arba pakeista, 
tuo pačiu neišardant estetinio visumos paveikumo, kur visi pagrindiniai 
kompozicijos komponentai suderinti tokiu būdu, kad vienas kitą pare- 
mia ir iškelia. Žodžiu, tatai yra visuma tų reikalavimų, kurie liečia juti- 
minę kūrinio struktūrą ir paprastai suvedami į bendrą formulę: meninė 
kompozicija yra jutimiškai suvokiama įvairybių vienybėje, kuri pasi- 
reiškia vidiniu kūrinio darnumu ir atskirų jo dalių priešingumu (kontras- 
tu) bei pusiausvyra. Ar kompozicijos struktūra yra labiau statinė, ar di- 
naminė, priklauso ne tik nuo tos meno rūšies, kuriai priklauso kūrinys, 
bet ir nuo jį apsprendžiančio stiliaus. O kadangi stilius nustato visumą 
tų priemonių ir struktūrinių elementų, kuriais menininkas naudojasi savo 
sumanymui įvykdyti, tai ir stiliaus vieningumas bei jo įvykdymo nuo- 
seklumas turi būti priskiriami prie formaliosios meno tiesos. Su stiliaus 
ypatybėmis yra susijęs ir tinkamas dorojamosios medžiagos sunaudoji- 
mas, iškeliąs jutimines jos vertybes, lygiai kaip ir techninės dorojimo 
priemonės, kurios vidinei meno kūrinio struktūrai uždeda savitą ant- 
spaudą. Todėl ir šitie momentai įeina į formaliosios tiesos sritį; ir čia 
svarbu vien tai, kas tiesiog byloja akims arba ausims. 

Trumpai suglaudus, galima pasakyti: formalioji tiesa meno sieroje 
yra ne kas kita, kaip niekieno nesutrukdytas arba neiškreiptas estetinių 
vertybių realizavimas grynai jutiminiame kompozicijos plane, Iš to iš- 
aiškėja, kad formaliosios tiesos kriterijus vienodai galioja visoms meno 
rūšims, nes liečia tik joms bendrą jutiminį pamatą. Tatai grynai vidinis 
(imanentinis) kriterijus, kuris skiria tai, kas estetiškai vertinga, nuo to, 
kas nevertinga, ir neatsižvelgia į estetinės sferos santykį su tikrove. Šiuo 
atžvilgiu jis yra visiškai analogiškas vidiniam loginės tiesos kriterijui. 

Tačiau pažinimui formalioji tiesa tėra priemonė materialiajai tiesai 
nustatyti, nes jam pirmiausia rūpi atitikimas tikrovei. Kaip formalioji 
meno tiesa santykiauja su tikrove, galima paaiškinti tik išnagrinėjus, 
kokia prasme jai gali būti taikomi materialiosios tiesos kriterijai. 


D. MATERIALIOJI MENO TIESA 
SUBJEKTYVUSIS ASPEKTAS 


Kiekvienas posakis yra tikslus ir šia prasme teisingas (subjekto atžvil- 
giu), jei jis nedviprasmiškai išreiškia kaip tik tą mintį arba sumanymą, 
kurį kalbantysis turi galvoje. Tas pat pasakytina ir apie meno kūrinius. 
Ir čia, vertinant poezijos, tapybos, skulptūros ir kitus kūrinius, kyla 
klausimas: ar meninio sumanymo realizavimas atitinka patį sumanymą? 
Ar uždavinys, kurį menininkas ėmėsi spręsti, iš tikro yra išspręstas? Me- 
ninį sumanymą galima tiesiog suvokti tiktai iš paties kūrinio. Jisai mums 
turi rodyte rodyti, kur kūrėjo užsimojimas buvo kaip tik toks, o ne ki- 
toks. Jei iš paties kūrinio to matyti negalima, jei menininko sumanymui 
suvokti tenka griebtis pašalinių priemonių arba nurodymų (pvz., antraš- 
čių, žodinių paaiškinimų), tai uždavinys neišspręstas. ir meno kūrinys 
arba neišreiškia to, ką turėtų išreikšti, arba kūrėjo užsimojimą reali- 
zuoja netobulai, neįtikinamai, kitaip sakant, nemeniškai. Šiuo pasta- 
ruoju atveju kūrinys yra estetiškai neraiškus, t. y. nusikalsta meninei 
teisybei arba įtikimumui. O jeigu jame įsikūnija ne tas sumanymas, kurį 
mums perša siužetas arba kurį jam priskiria pats menininkas, tai viena 
šita aplinkybė dar toli gražu neleidžia tą kūrinį neigiamai įvertinti. Tatai 
tiktai parodo, kad menininko kūryba iš tikro remiasi ne tuo sumanymu, 
kurį jis pats laiko savo kūrybos varikliu arba kurio galima būtų iš jos 
laukti, sprendžiant iš parinkto siužeto reikšmės. Antai aukštojo rene- 
sanso ir baroko tapyboje randi daug paveikslų, kurie vaizduoja religi- 
nius siužetus (madoną, scenas iš Senojo arba Naujojo įstatymo) ir kurie, 


16 V. Sazemanas. Estetlka 

atrodytų, skiriami religinei nuotaikai sužadinti, bet iš tikro įspūdis, kurį 
jie padaro, nereligiškas ir siužetas panaudotas kitam sumanymui įvyk- 
dyti, pavyzdžiui, žmogaus kūno bei veido gražumui iškelti arba tam tikrų 
judesių ir pozų raiškumui parodyti". Todėl negalima visuomet pa- 
sikliauti tais aiškinimais, kuriuos patys menininkai duoda savo kūri- 
niams. Tai, kas įkūnyta kūrinyje, gali nesutapti su sąmoningu kūrėjo 
sumanymu. Šiaip ar taip, visiems meno kūriniams taikytini Getės žodžiai, 
t. y. kad meno kūrinio prasmę apsprendžia vien tai, ką jis iš tikro vaiz- 
duoja arba išreiškia. Ir todėl visi tie manifestai arba atsišaukimai, kurie 
skelbia naują meno supratimą arba linkmę, pasilieka tuščiais žodžiais, 
kol pati tų menininkų kūryba įtikinamai neparodo, kas joje yra vertin- 
go ir originalaus. 

Tačiau čia tenka skirti tuos meno kūrinius, kurie yra visiškai sava- 
rankiški, nuo tokių, kurie skiriami tam tikram iš anksto numatytam ob- 
jektyviam tikslui. Pirmuoju atveju kūrybos laisvė apribojama tik vidinių 
pasirinktos meno šakos galimybių, antruoju — menininko sumanymas 
(planas) turi prisitaikyti prie numatomos kūrinio paskirties (pvz., deko- 
ratyvinė tapyba arba architektūros kūriniai) ir todėl kompozicijos ati- 
tikimas (tolygumas) tajai paskirčiai sudaro esminį estetinį viso kūrinio 
momentą. 

Antai ornamentas, kad ir meniškiausias, jeigu jis nesuderintas su 
puošiamojo trobesio stiliumi arba nustelbia bei nuslopina jo architek- 
tūrinės formas, yra meniškai nepateisintas ir ardo estetinį pastato 
vieningumą. Tokiais atvejais turima galvoje ne tik formali meno kūri- 
nio kompozicija, bet ir joje įkūnyta jausminė išraiška (nuotaika). Bet 
ten, kur jausminis momentas pabrėžiamas ir įgauna lemiamąją reikšmę, 
meninės tiesos klausimas pasirodo dar kiek kitokiu aspektu. Tas jaus- 
minis nusiteikimas, kuriuo įkvėpia menininko kūryba, pasireikšdamas 
sukurtame kūrinyje, tuo pačiu objektyvizuojasi, nustoja buvęs tik sub- 
jektyvia kūrėjo būsena ir įgyja materialią formą. Atsidėjus kūrinio 
kontempliacijai, mums pirmiausia rūpi ne kūrėjas ir jo sumanymas, 
o paties kūrinio raiškumas. O tas raiškumas priklauso ne tik nuo to, ar 
objektyvi kūrinio forma yra tolygi išreiškiamajai nuotaikai, bet ir nuo 
to, ar pati išreikšta nuotaika yra tikra. Šiais atvejais subjeklyvusis male- 
rialiosios tiesos aspektas sutampa su objektyviuoju (nurodyta prasme), 
kurį mes dabar nagrinėsime. 

OBJEKTYVUSIS ASPEKTAS 
JAUSMINĖS IŠRAIŠKOS TIKRUMAS 


Išoriniuose pasireiškimuose (mostuose, mimikoje, žodžiuose) įkūnytas 
jausmas gali neatitikti to objekio arba tos situacijos, kuri jį sukelia: jei, 
pavyzdžiui, išraiškoje neatsispindi ta jausminė būsena, kurios reikalauja 
vaizduojamosios scenos prasmė, arba jei, priešingai, išraiška perdėta ir 
rodo tokį stiprų susijaudinimą, kuris siužeto nemotyvuotas. Šių meno 
kūrinio trūkumų priežastimi gali būti techninis kūrėjo nesugebėjimas 
vaizduoti vidaus gyvenimo pasireiškimus (pvz., primityviame mene). Bet 
priežastis dažnai būna ir kitokia: būtent, kad pats išreiškiamas (objekty- 
vizuojamas) jausmas nėra tikras, iš tikro pergyventas ir todėl jam bū- 
dinga išraiška menininko nesuvokta. Tad vietoj paties jausmo, vaizda- 
vimas (realizavimas) remiasi dirbtine imitacija ir negyvų, neaiškiu 
nuvokimu, kad jis įsikūnija tam tikroje išorinėje išraiškoje. Toks netik- 
ras, sufalsifikuotas emocionalumas meno kūriniuose pasireiškia tuo, kad 
menininkas tam tikriems jausmams išreikšti (vaizduoti) arba naudojasi 
nusistovėjusiais trafaretais, arba nusikalsta vaizduojamosios nuotaikos 
vienumui, t. y. neišlaiko tam jausmui būdingo tonalumo ir patenka, pats 
to nepastebėdamas, į visai kitokį, su pirmuoju nesuderintą tonalumą. Pir- 
muoju atveju jausmų išraiška bus negyva, abstrakti ir nepaveiki, ant- 
ruoju — ji nustos bet kokio įtikimumo, kai tik vienas kitas netikras mos- 
las arba žodis mums parodys, kad išreikštas jausmas dedasi esąs tuo, 
kuo jis iš tikro nėra. Štai kodėl jausmų meninei objektyvizacijai svar- 
biausias dalykas yra tas, kad išraiška būtų betarpiška, naivi. Ten, kur 
į jausmų gyvenimą įsikiša refleksija ir tvarko jų išreiškimą, visados yra 
pavojaus, kad jų įkūnijimo būdai bus iškraipyti arba pajungti pašali- 
niams tikslams. Todėl ir svetimo (paties menininko neišgyvento) stiliaus 
pamėgdžiojimas, apskritai, negali likti nepastebėtas. Kad ir kaip tiks- 
liai atgaminama visa formali kompozicijos sąranga, tikrumo arba origi- 
nalumo stoka pasireikš vienu arba kitu būdu, nes stilius neišauga iš 
susijusio su juo jausminio nusistatymo. Todėl ir didžiausi sunkumai, 
kuriuos tenka įveikti, pavyzdžiu, meninei vaidybai, kyla iš to, kad 
artistui reikia ne tik įsijausti į savo vaidmenį, bet ir persikūnyti, kad 
visi jo veiksmai išplauktų iš vaidinamojo personažo būdo ir iš jo esamo- 
sios padėties. Kitaip ir mostai, ir mimika, ir žodžiai atrodys dirbtiniai, 
tyčiomis išgalvoti arba paruošti išoriniams efektams pasiekti. Iš to su- 
prantama, kodėl, pavyzdžiui, žymiajam rusų artistui ir režisieriui K. Sia- 
nislavskiui ypač rūpėjo išugdyti jaunų artistų jausminę aimintį, t. y. su- 
gebėjimą tikrai išgyventi tuos jausmus, kurie yra susiję su vaidinamąja 

scena: visų pirma aktorius turi mintyse atgaivinti šitą sceną, tada sa- 
vaime atsiras ir jos motyvuojami jausmai, kurie savo ruožtu išsilies 
į atitinkamus mostus bei veiksmus *?, 

Tai, kas pasakyta apie jausmų objektyvizavimą, jausminės išraiš- 
kos tikrumą vaizduojamajame mene, gali būti — mutatis mutandis — 
taikoma ir toms meno šakoms, kuriose neobjektyvizuojama jokia api- 
brėžta dalykinė reikšmė (siužetas), pavyzdžiui, muzikai. Čia emocinis 
turinys susijęs tiktai su pačia formalia kompozicija. Kadangi kiekviena 
nuotaika ir kiekvienas jausmas turi savitą tonalumą, savitą įtampos lygį 
ir pasižymi ypatinga dinamika, tai ir čia jausmo netikrumas pasireikš 
vienu arba kitu nusikaltimu toms vidinėms struktūrinėms emocionalumo 
savybėms, 


DALYKINĖS VAIZDUOSENOS! TIKROVIŠKUMAS 


Bet grįžkime dar prie vaizduojamojo meno ir pabandykime išsiaiškinti, 
kuria prasme iš meninės vaizduosenos gali būti reikalaujamas tikroviš- 
kumas (atitikimas tikrovei) paties siužeto atžvilgiu. Gvildenant šį klau- 
simą, bus, gal būt, paranku vadovautis tais planais arba aspektais, ku- 
riais meno kūriniuose pasirodo vaizduojamas objektas. 

1. Paprasčiausias atvejis: vaizduojamas atskiras objektas tam tik- 
roje natūralioje padėtyje (pvz., atskira figūra, kuri sėdi, stovi arba juda, 
atlikdama tam tikrą veiksmą) ir vaizduojamas taip, kad ne pabrėžiama 
gyvenimiška tos padėties arba būsenos reikšmė, o iškeliamas tik ima- 
nentinis (vidinis) įos raiškumas ir joje glūdinčios jutiminės vertybės 
(kontūrų, erdvinės formos, organinės sąrangos ir kt.). Tokio pobūdžio 
yra ypač skulptūros, o iš dalies ir tapybos bei choreografijos siužetai, 
nes šių meno rūšių vaizdavimo priemonės leidžia išskirti iš aplinkos re- 
gimąjį (išorinį) vaizduojamojo objekto pavidalą ir paversti jį savaran- 
kiška vertybe (pvz., atskiros figūros arba figūrų grupės pozos, natiur- 
mortas, interjeras ir kt.) *!. Parinktas aspektas turi būti būdingas pačiam 
objektui ir esamajai jo padėčiai — taip, kad itin įsakmiai parodytų, koks 
jis yra kaip tik šitoje padėtyje, kaip, pavyzdžiui, vaizduojama poza arba 
judesys atsispindi viso kūno ir atskirų jo narių formose bei santykiuose. 
Kadangi siužetas čia atskiriamas nuo visų realių sąryšių ir individuali- 
zuojančių istorinių aplinkybių (erdvės ir laiko atžvilgiu), tai jis įgauna 
idealią ir šią prasme bendrą arba lipišką reikšmę. Bet tasai tipiškumas 
negali būti suvedamas į tam tikrą apibrėžtą tipą, kuris vienas atstovautų 
siužeto esmei arba „idėjai“. Vaizdo tipiškumas ne tik nepašalina jo 
konkretumo, jo individualių ypatybių, bet reiškiasi tik jomis, joms tar- 

pininkaujant *Ž. Siužeto „esmėje“ slypi neribotos realizavimo galimybės, 
kurios įsikūnija įvairiausiuose konkrečiuose vaizduose. (Pavyzdžiui, na- 
tūralios žmogaus Kūno padėtys ar pozos — sėdėjimas, stovėjimas, bėgi- 
mas ir kt.— kinta pagal jo fizinę konstituciją, amžių, lytį, psichinę būse- 
ną ir pan.). Šiaip ar laip, tai, kas teikia vaizdui estetinį paveikumą, 
ypatingą jutiminį intensyvumą ir turiningumą, yra tas siužeto aspektas, 
kuris atskleidžia specifinę „fenomenalinę“ jo prigimtį (esmę). „Fenome- 
nalinė"— tai reiškia: ne abstrakti idėja, kurioje suglaustas mokslinis ob- 
jekto pažinimas, o jo prigimtis, kuri tiesiog rodosi juntamajame pa- 
saulyje. 

2. Abstrakti (nurodyta prasme) vaizduosena beveik nejučiomis per- 
eina į kitą jai artimą vaizduoseną tais atvejais, kai kompozicijoje pabrė- 
žiama ypatinga siužeto reikšmė gyvenimui (gimimas, mirtis, kūdikystė, 
senatvė, darbas, poilsis, miegas ir kt.) ir jis to dėka pasidaro šiek tiek 
simboliškas. Tuo pačiu stiprėja bei gilėja jausminis siužeto tonalumas, 
bet jo „bendrumas“ palieka tas pats, nes vaizduojami ir iškeliami vien 
tie momentai, kurie apskritai reikšmingi žmogaus egzistavimui ir gamtos 
gyvybei. 

3. Žymiai siauresnis ir kartu konkretesnis vaizdavimo planas yra 
ten, kur siužetas atstovauja tam, kas tipiška (būdinga) tam tikrai istori- 
nei epochai arba tam tikrai istoriškai realiai Žmonių grupei (tautai, 
visuomenės luomui, klasei ir t. t.). Šitas planas yra artimesnis istorinei 
realybei, nes lemiamąją reikšmę čia įgyja tie bruožai ir požymiai, kurie 
apibūdina kaip tik tos epochos, tos tautos arba to krašto savitumą ir tuo 
apsprendžia ir ypatingą jausminį siužeto turinį. 

4. Pagaliau vaizdavimo planas gali būti ir individualus ta prasme, 
kad siužeto turinį sudaro tam tikra apibrėžta asmenybė (arba asmenybės 
ir jų santykiai) ir menininkui rūpi pirmiausia užfiksuoti tai, kas charak- 
terizuoja kaip tik jos ypatingą išvaizdą (statula, portretas) arba jos indi- 
vidualų gyvenimą ir likimą (istoriniai paveikslai, romanas, drama ir kt.). 
Šitie individualūs momentai ypač turtina ir konkretina emocinį viso kū- 
rinio tonalumą. Tačiau šitas planas ne visoms vaizduojamojo meno rū- 
šims vienodai prieinamas, nes jų prigimčiai būdingos vaizdavimo prie- 
monės ne lygiu laipsniu tinka siužetui konkretinti bei individualinti. 
Šiuo atžvilgiu visų plačiausios yra poezijos galimybės. Ypatinga kalbos 
prigimtis — būtent, kad 1) žodis yra jutiminis ženklas, atskiriąs ir iškeliąs 
vieną ar kitą objekto žymę bei ypatybę, ir kad 2) laikinė žodžių (sakinių) 
eilė gali vienodai atvaizduoti ir daiktų sambūvį, ir įvykių eigą, — leidžia 
poezijai visapusiškai nusakyti siužeto individualumą (laiko, erdvės ir 
turinio atžvilgiu). Skulptūros ir tapybos galimybės yra daug ribotesnės, 

jos gali užfiksuoti tiktai vieną apibrėžtą siuželo momentą ir atkurti vien 
išorinį (regimąjį) jo vaizdą. Tiktai kiek tas momentinis regimasis vaizdas 
gali būti individualinamas (mostai, mimika, veiksmai ir visa su jais susi- 
jusi situacija), tiek gali būti atvaizduojamas realus (istorinis) asmuo arba 
įvykis. Ir todėl tapybos arba skulptūros kūrinys niekuomet nebus griež- 
tai vienareikšmis ta prasme, kad gali būti siejamas tiktai su šituo, o ne 
su kitu panašiu personažu arba įvykiu, arba, kilaip sakant, imanentinė 
vaizdo prasmė nebus visiškai tolygi istorinei jo reikšmei. Ši pastaroji 
gali būti žiūrovo tiksliai suvokiama tik iš papildomų paaiškinimų arba iš 
jau įgytų istorinių žinių. Kadangi ir pirminis vaizdo suvokimas jau yra 
supratimo aktas, tai imanentinės prasmės ribos nėra pastovios ir platėja 
arba siaurėja pagal intelektualinį žiūrovo lygį ir išprusimą. Ir todėl tie 
papildymai, kuriuos į suvoktą vaizdą įneša žiūrovo žinojimas bei paty- 
rimas, organiškai susilieja su tiesiogine jo prasme ir tokiu būdu tikslina 
bei individualina dalykinę jo reikšmę. Tačiau visi tie „papildymai“ įeina 
į estetinį įspūdį vien tuo atveju, jei jie pagrįsti pačiu tiesioginiu vaizdu 
ir estetine jo sąranga. Taigi mes matome: nurodytieji vaizdavimo planai 
skiriasi savo intencija, kuri gali apimti bendresnę arba siauresnę suvo- 
kimo sferą. Kiekvieną kartą atrenkamas tas objekto arba objektų aspek- 
tas, kuris tobuliausiai atitinka numatytą intenciją ir pagal jąją labiau 
apibendrina arba labiau individualina siužetą. Bet kad ir kaip nevienoki 
tie planai, kurie yra meninio vaizdavimo pamatas, — mes esame apibū- 
dinę jų skirtumus tik bendrais bruožais, — jie visi yra atsieti nuo pačios 
realybės, t. y. atstovauja tiems tikrovės suvokimo būdams, kurie kyla iš 
žmogaus fizinės ir psichinės prigimties. Šia prasme ir galima — nurody- 
tais atvejais — tvirtinti, kad vaizduojamasis menas, nors ir nekopijuoja 
tikrovės, laikosi tiesos reikalavimų (normų), t. y. savo kūriniuose įkūnija 
ir tematizuoja (arba objektyvizuoja) tuos esminius realybės aspektus, 
kurie glūdi pačioje juntamojo ir jaučiamojo pasaulio struktūroje, nes to, 
kas bendra, kas tipiška, kas individualu, skirtybėmis remiasi visas žmo- 
gui prieinamas tikrovės suvokimas. 

Su tik ką apibūdintiais vaizdavimo planų skirtumais iš dalies siejasi 
ir kitoks suvokimo „matavimas“, nors jis savo esme nuo jų nepriklauso, 
būtent — gilumas. Ne visa tai, kas glūdi reiškinių pasaulyje, gali būti 
vienodai lengvai stebima. Esama jame gilesnių sluoksnių, kuriuos pa- 
vyksta suvokti tik aštriam ir prityrusiam žvilgsniui ir kurių gyvybinė 
reikšmė atsiskleidžia vien jautriai sielai, sugebančiai sąskambiu atbalsiu 
atsiliepti į jų slaptingą ritmą ir tonalumą. O kaip tik šiuose sluoksniuose 
slypi tai, kas gyvenimui ypač reikšminga bei esminga. Praktiniame gyve- 
nime nusistovėję suvokimo įpročiai ir įsikerojusios asociacijos paprastai 

leidžia mums tik schematiškai ir paviršutiniškai suvokti gyvenimo reiš- 
kinius, o tai, kas glūdi jų gelmėse, dažniausiai išslysta iš mūsų akių. Iš- 
keldamas ir pabrėždamas šituos paslėptus bruožus, menininkas atsklei- 
džia mums gilesnę gyvenimo prasmę. Todėl meninės koncepcijos gilumas 
yra esminis meninės tiesos momentas Š3, 


KĄ REIŠKIA FANTASTIŠKUMAS? 


Vienok, jei vaizduojamasis menas patenkina tiesos reikalavimus ta pras- 
me, kad iškelia ir nušviečia pačioje tikrovėje glūdinčius objektų aspek- 
tus, tai kyla klausimas: kaip su tokiu meninės tiesos supratimu suderinti 
visa tai, kas mene yra fantastiška, t. y. tokią siužeto doroseną, kuri, ro- 
dos, savavališkai pakeičia tikrovės struktūrą? Arba kaip pateisinti sti- 
lizavimą, kuris iš pagrindų performuoja objektų pavidalus ir santykius, 
pajungdamas juos abstrakčiai ornamentinei kompozicijai? Negalėdami 
čia peržiūrėti ir išgvildenti visų pagrindinių fantastiškumo ir stilizavimo 
rūšių, mes pasitenkinsime, nurodydami keletą pavyzdinių atvejų. 

Visų pirma tai gyvūnų formų ir proporcijų pakeitimas (nenatūralus 
viso kūno arba atskirų jo dalių pailginimas arba sutrumpinimas, paploni- 
nimas arba pastorinimas, vienų dalių padidinimas, kitų sumažinimas ir 
panašūs dalykai). Iš pirmo žvilgsnio gali pasirodyti, kad šiais atvejais 
menininkas savo subjektyvia nuožiūra iškreipia arba deformuoja gyvū- 
nų pavidalus. Vienok, atidžiau įsižiūrėjus, aiškėja, kad tie formų iškrei- 
pimai turi objektyvų pagrindą, t. y. jie tik pabrėžia ir paryškina tuos 
gyvūnų formų kitimus, kuriuos stebime pačioje tikrovėje. Tos ribos, ku- 
riose gali kisti gyvūnų rūšių formos ir proporcijos, yra gana plačios ir 
leidžia reikštis neribotai atmainų įvairovei. Šitos atmainos nėra atsitik- 
tinės; jos grindžiamos organizmo fiziologinės prigimties ypatybėmis. An- 
tai žmogaus pavidalo kitimai gali būti klasifikuojami pagal tam tikrus 
konstitucinius tipus (pvz., E. Krečmerio arba Rigaudo klasifikacijos), ku- 
rių kiekvienas pasižymi ir savitu raiškumu (ekspresyvumu). Prie to pri- 
sideda dar visokie liguisti kūno formos iškrypimai (pvz., kuprys, šleivys, 
klišis ir kt.) arba sužalojimai (šlubis, žvairys), kurie taip pat iš esmės 
pakeičia žmogaus išvaizdą bei išraišką. Ten, kur kūno arba veido pro- 
porcijos žymiai nukrypsta nuo normalaus vidurkio, viena arba kita jo 
dalis gali įgauti tokią persvarą, kad apsprendžia visą žmogaus išvaizdą. 
Menininkas gali tuo pasinaudoti ir, iškeldamas arba net perdėdamas šitą 
ypatybę, suteikti vaizdui nepaprastą raiškumą arba išgauti komišką efek- 
tą (karikatūra, šaržas). Be to, skirtingų organinių rūšių giminingumas 
leidžia menininkui sugretinti vieną formą su kita (pvz., žmogų su tam 

tikru gyvuliu) ir tuo parodyti itin būdingą jos bruožą (pvz., gudrumą, 
vikrumą, kvailumą ir pan.). Pagaliau ir fantastiški pavidalai, pavyzdžiui, 
kentaurai arba undinės, kyla iš tų tiesioginių ir momentinių įspūdžių. 
kurie dėl savo neapibrėžtumo arba neryškumo*! suvokiami ne pagal 
tikrovės reikalavimus, o pagal akiai įsiperšantį panašumą į kitus daiktus 
arba reiškinius. Antai realus kentaurų pirmavaizdis — tai tie klajūnai- 
jojikai, kurie su savo arkliais tarytum suaugę į vieną organizmą. Kur 
šitos fantastiškos formos yra vykusios (raiškios, įtikimos), menininkas 
tarsi papildo organinį pasaulį pavidalais, kuriuose realizuojamos gam- 
toje nepanaudotos gyvybinės formos. 

Kitais atvejais kūno forma įjungiama į ornamentą, tampa sudeda- 
muoju jo elementu ir pritaikoma prie ornamento sąrangos. Toks figūros 
stilizavimas, nepaisąs jos tikroviškos formos, galimas todėl, kad domi- 
nantė čia yra ne pavidalo kūniškumas, o jo kontūrus apibrėžiančios lini- 
jos, vadinasi, iškeliama ne dalykinė, o grynai formali kontūrų reikšmė. 
O jeigu figūra pajungiama dekoratyvinei kompozicijai, tai materialiosios 
tiesos reikalavimai nebegali būti jai taikomi visu griežtumu; meniškai 
jos stilizavimas yra pamatuotas tiek, kiek atitinka formaliąją tiesą (anks- 
čiau nurodyta prasme). 

Kitokio pobūdžio yra fantastiškumas, pasireiškiąs tuo, kad vaizduo- 
jamajame pasaulyje tam tikru būdu pakeisti realūs daiktų ir reiškinių 
erdviniai ir laikiniai santykiai arba nustoja veikę tam tikri gamtos dės- 
niai, žodžiu, kad čia įvyksta tai, kas tikrovėje neįmanoma, negalima. 
Tokių stebuklų itin gausu yra liaudies pasakose ir padavimuose “5, o taip 
pat tapyboje, atvaizduojančioje tos poezijos siužetus. Norint surasti 
realų šio fantastiškumo pagrindą, reikia prisiminti, kad vaizduojamajam 
menui rūpi ne tik tai, kas iš tikro yra, — tatai mokslo dalykas, — bet ir 
tai, kas žmonėms rodosi arba vaidenasi, kitaip sakant, į meno dorojamą- 
ją sritį įeina ne tik juntamojo pasaulio reiškiniai, bet ir visi tie vaizdai, 
kuriais vaizduotė papildo ir pakeičia iš išorės gaunamus įspūdžius. 
O vaizduotei griežtas tikrovės apibrėžtumas ir būtinumas yra svetimas. 
Nors vaizduotė ir naudojasi medžiaga, kurią jai teikia reali aplinka, ta- 
čiau ją tvarko bei doroja pagal savo ypatingus principus, kurie yra daug 
laisvesni ir leidžia įkūnyti pačioje tikrovėje neįmanomas galimybes 
(t. y. stebuklus), pavyzdžiui, savo nuožiūra keisti įvykių trukmę, suartin- 
ti tolimiausias vietas, jungti vaizdus, nepaisant realių ryšių bei priežas- 
tinių santykių, tapatinti skirtingus dalykus ir t.t. Itin reljefiškai laisvas 
vaizduotės žaidimas pasirodo svajonėse ir sapnuose, kur jis netrukdo- 
mas proto cenzūros, šalinančios viską, kas nesuderinama su tikrovės są- 
lygomis. Trumpai sakant, meninis fantastiškumas nėra tyčiniai prasima- 

nymai, savavališki išsigalvojimai,— jis natūraliai išauga iš paties žmo- 
gaus gyvenimo, kuris vienodai apsprendžiamas ir objektyviosios, ir sub- 
jektyviosios tikrovės (subjektyvaus tikrovės vaizdo). Tiesą pasakius, 
vieną nuo kitos skirianti riba yra tik sąlygiška ir nepastovi. Tobula 
objektyvioji tiesa tėra idealas, prie kurio pažinimas stengiasi priartėti, 
bet kurio empiriškai jis niekuomet nepasiekia. Todėl ir proto patikrin- 
toje mokslinėje pasaulėžiūroje visados esama mitologinių elementų, 
t. y. elementų, kylančių iš subjektyvios, fantazija besivadovaujančios 
realaus pasaulio interpretacijos. O mitai — toli gražu ne tušti prasima- 
nymai; tai primityviųjų Žmonių mėginimai išsiaiškinti tikrovės santvar- 
ką, mėginimai, kurie remiasi tuo patyrimu, kuris jiems buvo prieinamas. 

Nurodykime dar vieną fantastišikumo pavyzdį. Liaudies pasakose 
žmonės bendrauja su gyvuliais kaip su sau lygiomis būtybėmis, kurios 
elgiasi, galvoja ir jaučia kaip žmonės. Ir šitai gyvulijos (ir net augalijos) 
koncepcijai netrūksta realios motyvacijos. Jinai grindžiama primityvių- 
jų žmonių artimumu visai gamtai ir ypač organinei. Susidurdami su gy- 
vuliais vienu ar kitu būdu, medžiotojai ir gyvulių augintojai taip susigy- 
vena su jų aplinka ir įsijaučia į jų būdo savybes, kad susiriša su jais ne 
mažiau glaudžiais santykiais, negu su žmonėmis. Kadangi gyvuliuose, 
palyginti su žmonėmis, tipiškieji bruožai turi žymią persvarą prieš indi- 
vidualiuosius ir todėl visų pirmiausia krinta į akis, tai jie ypač tinka 
charakterio tipams atstovauti ir moralinės intencijos patarlėms alegoriš- 
kai pavaizduoti. 

Iš nurodytų pavyzdžių analizės galima padaryti išvadą, kad fantas- 
tiškumas, kad ir koks jis būtų, yra estetiškai paveikus ir įtikimas vien 
tais atvejais, kai jis yra motyvuotas. Motyvavimo būdas gali būti įvai- 
rus, bet visados jis remiasi pačia tikrove, vienu arba kitu gyvenimo 
planu arba aspektu. Fantastiškumas, kuris neturėtų jokio ryšio su tik- 
rove, neįmanomas; o ten, kur jis nepaiso vidinės gyvenimo struktūros ir 
jam būdingų suvokimo formų, jis negali būti estetiškai reikšmingas (ma- 
terialiosios tiesos atžvilgiu). Iš tikrųjų, vaizduodamas daiktus, reiškinius, 
įvykius, menas pasirenka ir išskiria iš tikrovės vieną arba kitą raiškų jų 
aspektą. Bet šita vaizduosena užsimezga už meno ribų, pačiame realiame 
gyvenime, ir priklauso nuo žmogaus interesų ir požiūrių, nuo jo nusista- 
tymo aplinkinio pasaulio atžvilgiu. Visa žmogaus pasaulėžiūra yra per- 
spektyviška, ir tie vaizdai, iš kurių ji susidaro, rodo tik vieną arba kitą 
objektų aspektą. Reikšmingas yra tas aspektas, kuris atstovauja tam tik- 
ram gyvenimo planui, tam tikram esmingam pasaulio suvokimo būdui. 
Pabrėžkime dar kartą, kad tikrovė, kurią vaizduoja menas, nėra tikrovė 
teorine-moksline prasme, o tikrovė, kaip ją suvokia gyvas konkretus 

(istorinis) žmogus, kaip ji atsispindi jo sąmonėje įvairiose gyvenimo ap- 
linkybėse, įvairiuose kultūros tarpsniuose. Todėl skirtumas tarp fantas- 
tiškojo ir realistiškojo meno yra sąlygiškas ir priklauso nuo žmonių gal- 
vosencs, nuo to, kaip jie supranta ir apibrėžia realybę. Šiaip ar taip, 
fantastiškumu negalima laikyti bet kokį nutolimą nuo tikrovės. Fantas- 
tliškas yra menas vien tada, kai jis iš esmės keičia tą pasaulio struktū- 
rą, kuri esamos kultūros aplinkybėse pripažistama tikroviška (atitinkan- 
čia tikrovę). Be to, įsidėmėtina, kad realistiškumas meno srityje prieš- 
pastatomas ne tik fantastiškumui, bet kitokiu alžvilgiu ir idealistiškumui. 
Ir šilą priešingumą reikia tiksliau aptarti, nes sudarą jį terminai nėra 
vienareikšmiai. Idealistiškumo terminas vartojamas ir platesne, ir siau- 
resne prasme. Platesne prasme — menas visados yra ir negali nebūti 
idealistiškas, nes kiekvienas menas „nutikrovina“ vaizduojamus objektus, 
išskiria juos iš realaus pasaulio sąryšių. Siauresne prasme — idealistiškas 
yra tas menas, kuris taip doroja siužetą, kad iškiltų aikštėn jo vienu arba 
kitu atžvilgiu vertingos ypatybės. Idealizavimo kryptys gali būti įvairios 
pagal parinktą vertinimo kriterijų. Antai klasikinėje graikų skulptūroje 
arba aukštojo renesanso tapyboje tas kriterijus yra grožio idealas. Liau- 
dies pasakos patraukia ir stebina naivų klausytoją, vaizduodamos herojų 
galingumą, turtingumą arba jų moralinį ir fizinį tobulumą, įgalinantį 
juos nugalėti visas kliūtis ir piktus priešų sumanymus. 

Šiek tiek kitokio pobūdžio idealizavimas yra Homero epuose. Die- 
vai — sužmoginti, jie prašoka žmones savo kilnumu, galingumu ir nemir- 
tingumu, bet moraliniu atžvilgiu nuo jų iš esmės nesiskiria: dievai turi 
tas pačias aistras ir jausmus, kaip ir žmonės, jie myli, neapkenčia, pyks- 
ta, pavydi, barasi, kaip mirtingieji. Jų žmogiškumas pasirodo ir tuo, kad 
jie nevisagaliai ir negali priešintis lemčiai (eiuaguevų), tai slaptingai 
antindividualiai galiai, kuri nulemia visą įvykių eigą ir žmonių likimą. 
Panašiai ir herojai atstovauja skirtingiems charakterio ir proto tipams 
(skirtingoms agetn'ę formoms), bet šitie tipai, — ir tuo pasireiškia nepa- 
prastas Homero vaizduosenos meniškumas, — nepasilieka bendromis ne- 
diferencijuotomis schemomis, o nuspalvinami individualiais bruožais, 
kurie suvokiami iš herojaus elgimosi ir aplinkos atsiliepimų į jo reiški- 
mąsi ir veikimą. Be to, pažymėtina, kad Homero idealizavimas yra griež- 
tai imanentinis ir neišeina už žemiškojo gyvenimo ribų. Mirusieji — tik 
bejėgiai šešėliai, kuriems skirta negarbingai tūnoti požemio pasaulyje 
(ayda). Homero ir klasikinio graikų stiliaus imanentumas mums iš dalies 
paaiškina ir tą jo ypatybę, kad fantastiškumui čia skiriamas palyginti 
nežymus vaidmuo. Jis yra gana nuosaikus ir pirmiausia yra priemonė 
dievų galingumui ir gamtos jėgų gaivališkumui pavaizduoti. Idealizavi- 

mas čia suderinlas su tam tikru realistiškumu: vaizduojamas pasaulis — 
artimas realiam gyvenimui, bendra jo struktūra, visi esminiai žmonių ir 
reiškinių santykiai išlaikyti. Šiuo atžvilgiu graikų menas griežtai skiria- 
si nuo Rytų (asiriečių, indų, kinų) poezijos ir dailės, kur viskas yra fan- 
tastiška, milžiniška, iracionalu, nežmoniška (daugiagalviai, daugiaakiai, 
daugiarankiai dievų ir demonų pavidalai, žvėriška jų išvaizda). Vaizduo- 
sena visiškai nepaiso realios daiktų bei reiškinių sąrangos, simbolinė 
figūrų reikšmė nusveria jų jutiminių formų ryšį su tikrove. Meninė 
intencija čionai kitokia: tatai simboliškas ekspresyvumas, kuris abejin- 
gas tikrovės formoms ir kuriam pirmiausia rūpi išreikšti žmogaus jaus- 
ininį nusistatymą svarbiausių gyvenimo reiškinių atžvilgiu. 

Fantastiškumas nerelai derinasi su realistiškumu, pvz., romantikų 1i- 
teratūroje (Hofmano pasakos); čia veiksmas lygiagrečiai vystosi dvie- 
juose skirtinguose planuose, kurie taip santykiauja, kad tam tikri įvykiai 
priklauso abiem planams ir todėl įgauna dvejopą reikšmę: vienas pla- 
nas — žemesnis, tai kasdieniškumo planas, kuriame vyksta vidutinio 
žmogaus gyvenimas, — žmogaus, besivadovaujančio įprastiniais požiū- 
riais ir trafaretiniais vertinimo kriterijais, žmogaus mąstančio, jaučian- 
čio ir geidžiančio, kaip visa jį supanti socialinė aplinka. Antrasis — 
aukštesnis, prieinamas tik kai kuriems žmonėms, kurie pasižymi ypatin- 
gu dvasiniu įžvalgumu ir suvokia gyvenimo slaptingumą bei jį valdan- 
čias antžmogiškas (mistines) jėgas. Jiems atsiskleidžia gilesnė, simbolinė 
egzistavimo prasmė tokiuose įvykiuose bei faktuose, kurie kitiems ne- 
reiškia nieko ypatingo ir kuriuos jie todėl praleidžia pro akis. Ir roman- 
tikų fantastiškumas kyla iš tam tikros vidiniu patyrimu pagrįstos gyve- 
nimo inierpretacijos Juk gyvenimo eiga nėra visuomet vienodos 
įtampos bei gilumo. Dažniausiai žmogus yra pasinėręs savo praktiniuosa 
reikaluose bei rūpesčiuose ir pasidavęs kasdieniškumo srovei, todėl jis 
įvykius suvokia tik paviršutiniškai pagal įprastas bei nusistovėjusias 
schemas. Bet būna ir momentų, kai jis susivokęs išsineria iš kasdieniš- 
kumo srovės ir visas pasaulis ir jo paties egzistavimas pasirodo jam 
naujoje stebuklingoje šviesoje, kai net paprasčiausi įvykiai prabyla 
kažkokia slaptinga kalba, kuri leidžia jam nujausti tikrą gyvenimo mis- 
Jės prasmę. 

Tik ką nurodyti pavyzdžiai įgalina mus padaryti išvadą, kad fantas- 
tiškas menas priklauso nuo to paties materialiosios tiesos kriterijaus, 
kuriam pajungtas ir artimesnis realybei, nefantastiškas menas. Reikia 
tiktai šitą kriterijų suprasti aukščiau nusakyta plačiąja prasme, būtent: 
bet kokios meno kompozicijos, kad ir fantastiškiausios, pamatas turi būti 
Alam tikras fenomenalinei tikrovei reikšmingas struktūrinis planas arba 

suvokimo būdas. Fenomenalinė tikrovė — tai viskas, kas Žmogui reiš- 
kiasi jo išoriniame ir vidiniame gyvenime. Bet kadangi menas, iš- 
skirdamas ir izoliuodamas atskirus planus bei struktūras, kartu juos 
„grynina“, t. y. atpalaiduoja nuo viso to, kas jiems nereikšminga, ir net 
juose glūdinčias morfologines kryptis (tendencijas) priveda iki tam tik- 
ros idealios ribos (pvz, grožio idealas, idealios geometrinės formos 
ir kt.), tai jis tuo pačiu nutolsta nuo tikrovės ir savo kūriniuose gali 
įkūnyti tokias formas, kurios pačioje tikrovėje nerealizuojamos. Vadina- 
si, menui prieinamos ne tik tos galimybės, kurios dėl empirinių bei at- 
sitiktinių priežasčių (dėl tikrovės „netobulumo“) neįsikūnija tikrovėje, 
bet ir tokios, kurios netelpa realaus galimumo ribose. Tuo ir reiškiasi 
meno kūrybiškumas, bet tai kūrybiškumas, kuris niekuomet nenustoja 
ryšio su tikrove. 

Įsidėmėjus visa tai, kas buvo pasakyta apie materialiąją vaizduoja- 
mojo meno tiesą, galima giliau suprasti ir Aristotelio nuomonę apie poe- 
zijos prigimtį: poezija, jo manymu, esanti filosofiškesnė už istoriją, nes 
vaizduojanti ne tai, kas iš tikro buvo, o tai, kas gali būti. Poezijoje nu- 
lemiąs ne tikslus atitikimas tikrovei, o tiesioginis vaizdo įlikimumas, 
todėl tai, kas neįmanoma realybėje, bet įtikima (meniniu atžvilgiu), turi 
pirmenybę prieš tai, kas galima (atitinka realybę), bet neįtikima. Šiais 
žodžiais Aristotelis aiškiai formuluoja skirtumą tarp realiosios ir meniš- 
kosios tikrovės, nes tai, ką jis taiko tik poezijai, galioja vaizduojamajam 
menui apskritai. Iš tikrųjų iš minėtų Aristotelio posakių seka: 1. Meno 
uždaviniu negalima laikyti tikslaus tikrovės kopijavimo. 2. Meninės tie- 
sos kriterijus yra sukurto vaizdo įtikimumas, kuris, kaip mes mėgino- 
me įrodyti, remiasi jo atitikimu esminėms tikrovės struktūroms arba su- 
vokimo planams. 3. Estetinė būtis priklauso idealiai galimumo sferai. 
Pirmos dvi tezės buvo jau anksčiau pakankamai išaiškintos. Belieka 
tiksliau apibrėžti trečiąją Aristotelio tezę. Tiktai atlikus šitą darbą, gali- 
ma bus atsakyti ir į kitą svarbų klausimą, kuris mums iškyla, nagrinėjant 
meninio (estetinio) pasaulio prigimtį: kokia prasme galima kalbėti apie 
estetinę tikrovę? 


ESTETINĖ TIKROVĖ 


Iš tikrųjų: ką reiškia, kad meno (ir apskritai estetinis) pasaulis priklau- 
so galimumo sferai, jei kiekvienas meno kūrinys (estetinis vaizdas) yra 
individualus, „dabar“ ir „čia“ suvokiamas dalykas ir šia prasme „egzis- 
tuoja“? Ar Aristotelis tuo nori nurodyti, kad meno kūryba remiasi vaiz- 
duote, kuri nevaržoma tikrovės būtinumo ir gali laisvai derinti bei jung- 

ti kuriamus vaizdus? Bet tada kyla tolesnis klausimas: kaip tiksliau api- 
brėžti meninės vaizduotės sferą ir atskirti ją, iš vienos pusės, nuo realios 
tikrovės, iš antros — bent nuo mokslo srities, kurioje vaizduotė taip pat 
vaidina svarbų vaidmenį? Be to, iš pačios vaizduotės veiklos negalima 
suprasti, kodėl menui yra esmingas vaizdų objektyvizavimas arba rea- 
lizavimas objektyviame pasaulyje. Todėl pamėginkime išryškinti iškeltą 
klausimą, nesiremdami vaizduotės sąvoka, 

Nurodydamas, kad poezija vaizduoja tai, kas gali būti, Aristotelis 
sugretina ją su filosofija arba su teoriniu mokslu apskritai, nes galimu- 
mo sferai priklauso visos bendrosios sąvokos ir bendrieji daiktų arba 
reiškinių ryšiai. Tai, kad sprendimas „kiekvienas S yra P“ galioja tikro- 
vei, reiškia: „jei kažkas (x) yra S, tai būtinai bus ir P“, ir kartu pripa- 
žįstama, kad tokių S iš tikro būna ir gali būti, nes sąvoka S gauta iš 
patyrimo, abstrakcijai padedant. Ta pačia prasme ir mene vaizduojami 
tikrovės planai bei struktūros yra bendri ir rodo mums: taip būna, taip 
gali būti. Bet meno analogija su mokslu eina dar toliau. Teorinis pažini- 
mas nesitenkina tik iškeldamas tikrovėje glūdinčias galimybes, t. y. ją 
valdančius ryšius bei dėsnius, Išskyręs (izoliavęs) vieną arba kitą struk- 
tūrinį tikrovės momentą, jis išaiškina, be to, ir galimus vidinius to mo- 
mento kitimus, nepaisydamas to, ar tuos kitimus realybėje kas nors ati- 
tinka, ar ne. Pavyzdžiui, realios (euklidinės) erdvės struktūros analizė 
leidžia nustatyti kitas galimas erdvines struktūras, pakeičiant vieną arba 
kitą Euklido geometrijos aksiomą arba pereinant prie aukštesnių laips- 
nių įvairovių. Panašiai ir vaizduojamasis menas gali išeiti iš realių gali- 
mybių ribų, apdorodamas pasirinktąjį tikrovės planą pagal tam tikrą jo 
struktūrą atitinkantį tvarkomąjį principą. 

Bet, antra vertus, palyginus mokslo ir meno santykį su galimumo 
sfera, pasirodo esminis skirtumas. Teorinio mokslo intencija nukreipta 
į palį galimumą, jį tematizuoja, padaro savarankišku objektu ir tokiu 
būdu nustato tą idealią būties sferą, kuri apima vien grynas galimybes 
ir kuriai atstovauja bendrosios sąvokos ir sutartiniai ženklai (matemati- 
koje). Bet mokslui nerūpi tų galimybių realizavimas, ir jis naudojasi juo 
tik kaip priemone bendroms (galimoms) struktūroms pavaizduoti. O ka- 
dangi kiekvienas galimybių realizavimas yra tuo pačiu ir individualiza- 
vimas, tai mokslui visa, kas vien individualu, yra nereikšminga. Menui, 
priešingai, galimybės yra tik tiek reikšmingos, kiek jos įsikūnija indivi- 
dualiuose vaizduose, vadinasi, tik realizuota ir individualizuota galimybė 
įgyja estetinę vertę. Ir todėl tik menas, o ne mokslas, įstengia sukurti 
ypatingą tikrovišką pasaulį, kuris gali lygintis su realia tikrove. Šitas 
estetinis pasaulis, žinoma, nesutampa su mokslų nustatoma galimumo 

sfera, nes estetinių vaizdų realizavimas įvyksta juntamos ir jaučiamos 
tikrovės ribose, ir todėl menas gali naudotis tiktai natūraliais arba jiems 
tolygiais kalbiniais simboliais *“. Visa tai, kas prieinama tik abstrakčiam 
mąstymui, menui yra svetima. Taigi tas faktas, kad menas suvokia ir 
realizuoja galimybes individualių vaizdų forma ir kad tie vaizdai pri- 
klauso juntamajai būčiai arba bent neatskiriamai su ja susiję (poezijoje), 
nulemia esminį jo skirtumą nuo teorinio mokslo. Iš to aiškėja, kad me- 
nas ir mokslas nevienodai santykiauja su realybe, Tiesa, priklausydami 
galimumo sferai, abudu iškyla virš realių erdvės bei laiko determinacijų 
ir nepriklauso nuo realių aplinkybių sąryšio. Gamtos mokslų arba mate- 
matikos dėsnis vienodai galioja visur ir visados. Panašiai ir pati estetinė 
meno kūrinio reikšmė nepriklauso nuo to, kur ir kada jis buvo sukurtas 
arba kieno ir kokiose aplinkybėse suvokiamas. Tačiau menas nepasilie- 
ka, kaip teorinis mokslas, gryno galimumo sferoje, bet išeina už jos ribų, 
realizuodamas sumanytas galimybes, — taip, kad jo kuriami vaizdai būna ' 
panašūs į realybę ir, rodos, ją pamėgdžioja (atgamina). Meno pasauliui 
stinga tik realumo. Todėl jisai dažnai apibūdinamas kaip regimybė 
(Schein) ir net kaip regimybė, sukelianti realybės iliuziją. „Iliuzijos“ 
teorija buvo smulkiai pamatuota ir plačiai išdėstyta K. Langės veikale 
„Meno esmė“ („Das Wesen der Kunst“) 5", Bet nuodugnesnė meno feno- 
menų analizė rodo, kad šita teorija juos iškreipia arba klaidingai in- 
terpretuoja. 

1. Visų pirma šita teorija tiktų vien vaizduojamajam menui: tapy- 
bai, skulptūrai, draminiam veiksmui. Jau skaitomajai poezijai būtų sun- 
kiau ją taikyti; juk tada reikėtų manyti, kad sąmonėje kylą vaizdai įgauna 
haliucinacijos formą. O jeigu iliuzija grindžiamas estetinis paveikumas 
ir tų meno rūšių, kur nieko neatvaizduojama, kaip muzikoje, grynojoje 
choreografijoje, ornamente arba architektūroje, tai toks aiškinimas būna 
iš piršto išlaužtas. 

2. Be to, panagrinėjus nerealius (iliuzorinius) veiksnius atskirose 
meno šakose, nesunku pamatyti, kad jų reikšmė toli gražu nevienoda ir 
kad meno kūrinio įspūdingumas visiškai nepriklauso nuo to, ar jie me- 
ninėje kompozicijoje vaidina didesnį, ar mažesnį vaidmenį. Tapyboje 
jiems skiriamas dominuojantis vaidmuo. Ne tik vaizduojamųjų reiškinių 
arba pavidalų dinamika ir gyvybė, bet ir jų kūniškumas ir aplinkinė 
erdvė yra nerealūs; skulptūra, priešingai, doroja realią medžiagą ir erd- 
vę. Dramoje — patys veikią personažai yra gyvi žmonės, o draminio 
veiksmo scenoje reali erdvė tik susilieja su vaizduojamaisiais erdviniais 
elementais (kulisomis) į organišką regimąją vienybę. Pagaliau reikia pri- 
minti, kad ir į gamtos reginį arba į realaus gyvenimo įvykį galima žiū- 

rėti grynai estetiškai ir juo grožėtis tokiu pat būdu, kaip meno kūriniu. 
Šiais atvejais estetinis įspūdis nesiremia jokiais „iliuzoriniais“ veiksniais. 
Pals pasigrožėjimo objektas reiškia vien tai, kad jis estetiniame plane iš 
tikro yra. Ir jei sakoma: „Šitas peizažas primena Reisdalio paveikslą“ 
arba: „Anas apšvietimas yra rembrantiškas“,—tai tuo visiškai nenorima 
pasakyti, jog tasai reginys sukelia mumyse paveikslo iliuziją, vadinasi, 
kad čia, pasak Langės, atsiranda „atvirkštinė“ iliuzija, kad gamta atrodo 
kaip meno kūrinys, o tik išreiškiama, kad tasai realus vaizdas atitinka 
tam tikrą meninio regėjimo ir komponavimo būdą. Iš to aiškėja: jei 
estetinis momentas visose meno šakose, nepaisant specifinių ypatybių, 
iš esmės yra tas pats ir jei jis vienodai apsprendžia ir natūralųjį groži,— 
kaip mūsų buvo mėginta įrodyti, — tai estetinės tikrovės savitumo nega- 
lima aiškinti iš tokių elementų, kurie yra būdingi tiktai tam tikroms 
meno rūšims. Estetinė tikrovė architektūrai, muzikai ir kitoms nevaiz- 
duojamojo meno rūšims turi būti priskiriama ta pačia prasme, kaip it 
tapybai, skulptūrai, dramai ir apskritai poezijai. Meninis ir apskritai es- 
tetinis nusistatymas — tai reikia pabrėžti — nukreiptas vien į tai, kas 
reiškiasi; ar gaunamas įspūdis atitinka pačią realybę, ar ne, jam nerūpi. 
Kitaip sakant, estetinė būtis yra neutrali realumo atžvilgiu. Ir jei menas 
apibūdinamas tuo, kad jis kuria realybės regimybę, tai peržengiama es- 
tetinio nusistatymo riba ir menui taikomas kriterijus, kuris yra jam sve- 
timas *. Vienok šitas neutralumas realumo atžvilgiu nė kiek nekliudo 
tam, kad meninis pasaulis turi savo ypatingą svorį, kad jis mus įtikina 
ir veikia analoginiu su pačia realybe būdu. Toks estetinės būtieš tikro- 
viškumas grindžiamas: 1) formaliąja meno tiesa, suteikiančia kiekvie- 
nam meno kūriniui vidinį darnumą bei vienumą, 2) jos materialiąja tiesa, 
t. y. tuo, kad meno kūriniuose įkūnijami bei iškeliami tam tikri reikš- 
mingi fenomenalinės tikrovės *? (objektyvios ir subjektyvios) planai arba 
struktūros, pagaliau 3) meno raiškumu (ekspresyvumu), nes jame reali- 
zuojamos „galimybės“ susidaro ne tik iš vaizdų, bet apima visą žmogaus 
„išgyvenamą tikrovę, t. y. jose objektyvizuojami ir gyvenimo dinamika 
bei jo jausminis (emocinis) fonas. Mes jau matėme: estetinis pasaulis 
nėra grynai teorinės kontempliacijos objektas; jis apima, sujaudina visą 
mūsų asmenybę ir vis dėlto iškyla virš mūsų aktualių praktinių intere- 
sų bei siekimų arba, kitaip sakant, estetinėje sferoje ir jausmai bei emo- 
cijos gali būti objektyvūs, praktiškai nesuinteresuoti. Laikantis tradici- 
nės psichologijos, tai atrodo esąs neįmanomas, prieštaringas dalykas, 
nes jausmai, emocijos savo esme yra subjektyvūs ir neatskiriamai su- 
siję su realiais mūsų „aš“ poreikiais. Todėl estetikos teorijos dažniausiai 

yra linkusios pripažinti konstitutyviu momentu arba tiktai kontemplia- 
tyvią, arba tiktai jausminę estetinio fenomeno pusę. Pirmuoju atveju 
estetinis suvokimas laikomas ypatinga pažinimo forma ir gretinamas su 
teoriniu požiūriu (pvz., A. Šopenhauerio estetika). Antruoju atveju este- 
tika pajungiama etikai (grožis sukelia kilnius, žmogų taurinančius jaus- 
mus) arba lemiamoji reikšmė priskiriama pasitenkinimui (malonumo 
jausmui), kuris lydi objekto įtakoje atsiradusias subjekto emocijas bei 
jausmus. Vadinasi, arba estetika, apgindama estetinio fenomeno objek- 
tyvumą, išsižada emocinio jo turinio, arba, pripažindama šį pastarąjį, pa- 
neigia jo objektyvumą, t. y. aiškina jį iš grynai subjektyvių faktorių 
veikimo. Vienok griežtai laikantis pačių estetinių fenomenų aprašymo ir 
neįspraudžiant jų į iš anksto nustatytos teorijos rėmus, tenka pripažinti, 
kad šita alternatyva nėra išsami: yra dar trečia galimybė, kuri, rodos, 
atitinka tikrenybę, būtent, galimas toks emocinis objekto suvokimas, 
kuris yra nepraktiškas, asmeniškai nesuinteresuotas. Mūsų asmenybės 
emocinis atsiliepimas į objekte pasireiškiančią gyvybę arba jausminį to- 
nalumą nekliudo tam, kad mes to objekto atžvilgiu išlaikytume kon- 
templiatyvų nusistatymą, pajungdami jam ir tą nuotaiką, kuria mus 
užkrėtė pats objektas. Tokio pobūdžio yra kaip tik estetinė žiūra, 
estetinis atsidėjimas, atskleidžiąs mums ir objektyvią, antindividualinę 
jausminių išgyvenimų reikšmę. Neutralizuodamas objekto realią ir sub- 
jektyviai aktualią svarbą, žmogus iškelia jame glūdinčias objektyvias 
estetines vertybes. Tai galioja vaizduojamajam menui, lygiai kaip ir 
toms meno rūšims, kurių pamatas nėra kokia nors dalykinė tema, nes 
estetiškai prasmingos ir vertingos yra, kaip mes ne vieną kartą pabrė- 
žėme, ne tik pačių dalykinių struktūrų individualizacijos, bet ir su jomis 
suaugę nedalykiniai momentai, kuriais pasireiškia tam tikras gyvybei 
bei gyvenimui reikšmingas jausminis tonalumas arba dinamika. Šiuo at- 
žvilgiu ir muzika, ir ornamentika, ir kitos nevaizduojamosios meno for- 
mos pasižymi kiekviena savitu tikroviškumu ir estetiniu teisingumu *?. 


IX SKYRIUS 
ISTORINĖ ESTETIKOS TEORIJŲ APŽVALGA 


1. SENOVĖS GRAIKŲ ESTETIKA 


A. ĮŽANGA 


Norint iš visų pusių išnagrinėti tam tikrą mokslinę arba filosofinę prob- 
lemą, reikia ne tik gvildenti tą reiškinių sritį, iš kurios ji kyla, bet ir 
susipažinti su istorine jos raida, su tomis teorijomis, kurios mėgina ją 
spręsti vienu arba kitu būdu. Juk ir kiekviena nauja teorija gali būti 
vaisinga vien tuo atvejų, jei ji panaudoja visa tai, kas jos pirmtakų 
buvo pasiekta ir išaiškinta. Todėl ir estetikos klausimus nagrinėjant, rei- 
kalinga tam tikra istorinė orientacija. Mes čia nesiimsime uždavinio 
apžvelgti bei kritiškai įvertinti visas iki mūsų laikų sukurtas estetikos 
teorijas, o pasitenkinsime nurodydami svarbiausius estetikos istorinės 
raidos tarpsnius ir tuos principinius požiūrius, kurie apsprendžia šio pro- 
ceso linkmę bei eigą. 
) Estetika, kaip savarankiškas mokslas, aiškinąs grožio ir estetinių 
Įvertybių esmę bei prigimtį, atsirado gana vėlai, daug vėliau, negu kitos 
pagrindinės filosofijos disciplinos (logika, pažinimo teorija, etika, gamtos 
filosofija). Šio fakto priežastys yra įvairios. Iš dalies estetikos raidai 
kliudė jos problematikoje glūdį sunkumai, kuriuos minėjome įžangoje 
| būtent, tam tikras estetinių fenomenų neracionalumas. Iš dalies tai priklau- 
so ir nuo to, kad estetinė problema ne taip glaudžiai susijusi su svarbiau- 
siais ar aktualiausiais kultūrinio gyvenimo reikalais, kaip, pavyzdžiui, 
"etika, gnoseologija arba gamtos filosofija. Žinoma, spekuliatyviam inte- 
resui atsiradus, grožio savitumas ir reikšmingumas negalėjo išslysti iš 
galvojančio žmogaus akiračio. Bet kadangi grožis — vis tiek, ar tai bus 
žmogaus, gamtos arba meno kūrinio grožis, — pasireiškia apskritai to- 
kiuose daiktuose ir reiškiniuose, kurie reikšmingi žmogui ir kitais aktua- 
lesniais atžvilgiais - (nes jis paprastai pasireiškia kaip vertybė, lydinti 
kitas vertybes, artimesnes tiesioginiams gyvenimo poreikiams), tai gali- 
ma suprasti, kad pradžioje buvo mėginama grožį paaiškinti ryšium su 
i tais reiškiniais, kuriuos jis lydėjo, ir dėmesys buvo kreipiamas ne į gro- 
V žio esmę, bet į jo reikšmę vienai arba kitai kultūrinio gyvenimo sričiai. 


) 


17 V. Sezemanas. Estetika 

Tai labai įtikinamai liudija klasikinės senovės pažiūros į grožį. Senovės 
graikų kultūra teisingai laikoma kultūra, kurioje menas ir apskritai este- 
tinis momentas vaidino nepaprastai svarbų bei įtakingą vaidmenį. Atro- 
dytų, kad ir estetinei spekuliacijai ten turėjo būti itin dėkinga dirva. 
Tačiau iš tikrųjų filosofinis estetinės, problemos nagrinėjimas antikoje 
žymiai atsiliko nuo meno klestėjimo ir estetinio skonio išsivystymo. Ga- 
lima net sakyti, kad estetinė antikos tradicija ir vėliau, viduramžiais ir 
naujaisiais laikais, šiek tiek trukdė savarankiškai estetikai atsirasti bei 
plėtotis. Gal būt, kaip tik dėl to, kad estetinis momentas buvo organiškai 
suaugęs su visomis kitomis kultūros apraiškomis, buvo itin sunku iš- 
skirti iš jų grožį ir iškelti ypatingą jo prigimties savitumą. 


B KALOKAGATIJA 


Senovės graikų idealas buvo kalokagatija, t..y.-toks idealas, kuriame .do- 


rovė neatskiriamai susijusi su grožiu. Dvasia turi kuo tobuliausiai įsikū- 
nyti medžiaginiame prade, ji pati turi įgauti tam tikrą kūniškumą ir 
susilieti su kūnu į neatskiriamą vienybę. Idealus žmogus turi būti ir pa- 
dorus, ir gražus, t., y. jo vidinės moralinės savybės turi tinkamai pasi- 
reikšti jo išorinėje išvaizdoje ir jo elgesyje. Tiktai tada jis bus vertingas 
savo tėvynės ir giminės atstovas ir "galės pasiekti tikrą eudemoniją (pa- 
laimą), t. y. sugebės ne tik kaip reikiant tvarkyti savo paties gyvenimą, 
bet ir prideramai atlikti visas visuomenines ir religines pareigas. Kalo- 
kagatija pagrįsta mato, harmonijos ir euritmijos pradmenimis, apspren- 
džiančiais tinkamą dvasios įkūnijimą ir tuo pačiu laiduojančiais kūno 
drausmę bei sugebėjimą vykdyti dvasios siekimus ir užsimojimus. Šitas 
idealas išaugo iš gyvenimo praktikos ir susiformavo pagal bendrus kul- 
tūrinius reikalavimus. Todėl suprantama, kad, mėginant įsisąmoninti, kas 
yra ir ką reiškia grožis, glūdįs kalokagatijoje, graikų filosofams pirmiau- 
sia krito į akis jo praktinė ir gyvybinė reikšmė. 


C. SOFISTAI. PLATONAS 


Pirmą kartą, kiek mums žinoma, estetikos klausimais susidomėjo sofistai. 
Gražu, sako vieni, yra visa tai, kas naudinga, tikslinga ir, apskritai, ati- 
tinka savo paskirtį (pvz., gražiausios yra tos akys, kurios geriausiai regi). 
Kiti labiau iškelia ir pabrėžia subjektyvią grožio pusę ir jo jutiminę 

prigimtį. Grožis teikia pramogą. Gražu esą tai, kas malonu, kas patinka 
mūsų akims ir ausims. : 

Bet naudingumas, tikslingumas, prideramumas — tai reliatyvios są- 
vokos. Jei grožis jų apsprendžiamas, tai jo vertė antrinė, nesavarankiška 
ir priklauso nuo to tikslo arba nuo tos normos, kurią gražus objektas Lu- 
ri atitikti. O koks yra šitas tikslas arba šita norma, lieka neaišku. Taip 
pat nenušviečia grožio prigimties ir antrasis apibrėžimas, suvedęs jį 
į jutiminį malonumą, nes nenurodo, ar malonumo jausmas sąlygojamas 
tam tikros paties objekto sąrangos, ar tai tik suvokiančio subjekto (sko- 
nio) individualybės. 

Visų šių reliatyvistinių grožio definicijų nepakankamumą išaiškino 
Platonas (pvz., dialoge „Didysis Hipijas“). Sekdamas euristiniu Sokrato 
metodu, jis reikalauja, kad būtų apibrėžta paties grožio esmė, jo ypatin- 
gas bendras pamatas, Atsakymą į šitą klausimą duoda jo idėjų teorija. 
Idėjos — tai tobuli visų daiktų pirmavaizdžiai, nuo kurių priklauso daik- 
tų būtis ir prigimtis. Idėjų tarpe yra viena idėja, pasižyminti nepaprastų 
skaidrumu. Tatai grožio idėja, pasireiškianti visuose daiktuose, kurie 
atrodo gražūs ir suvokiami švelniausio jutimo organo — akių. Sutikus 
gražų daiktą ir atpažinus jame atvaizdą to grožio, kuris buvo matytas 
aname pasaulyje prieš gimimą, žmogaus sielą apima nepaprastas 
džiaugsmas, ir ji visomis priemonėmis stengiasi suartėti su šituo daiktu 
ir su juo bendrauti. Išvesdamas daiktų grožį iš grožio idėjos, Platonas 
įveikia sofistinių koncepcijų reliatyvizmą ir pripažįsta grožį absoliučia 
ir savarankiška vertybe. Tai, be abejo, žymus žingsnis į priekį. Vis dėlto 
grožio idėja, kaip ją suprato Platonas, netinka autonominei estetikai 
pamatuoti. 

Idėjos, pasak Platono, sudaro atskirą nekintamos būties pasaulį, iš- 
kylantį viršum jutiminių daiktų sferos ir prieinamą tiktai grynam mąs- 
tymui. Todėl ir grožio idėja iš esmės yra antjutiminis pradas. Kūninis 
grožis, kuriuo pagrįsta kalokagatija, tėra vien netobulas jos atvaizdas, 
žemiausias grožio laipsnis, raginąs sielą kilti į aukštesnes nejuntamas 
grožio apraiškas (į dorybės ir mokslo grožį) ir pagaliau pasiekti aukš- 
čiausią laipsnį — pačią grožio idėją. O ši idėja, pagal Platono teoriją, 
turiniu visiškai sutampa su gėrio idėja. Tokiu būdu ir Platonas skelbia tą 
grožio ir gėrio vienybę, kuri yra kalokagatijos pamatas. Ir dar daugiau. 
Šioje vienybėje pirmenybė priklauso gėriui. Gėrio idėja apsprendžia 
grožio idėjos reikšmę bei vertę. Itin aiškiai tai pasireiškia Platono pažiū- 
roje į meną. Jisai nepripažįsta meninės kūrybos laisvės. Kūrybai turi 
vadovauti tie doroviniai sumanymai, kuriuos vykdo idealioji visuomeni- 
nė santvarka. (idealioji valstybė). Meno uždavinys — būti moralinio 

auklėjimo ( stimulu, žadinančiu piliečiuose doros meilę ir nurodančiu 
jiems tuos idealius pavyzdžius, kuriais jie turi sekti. 

Bet grožio kriterijus Platono . filosofijoje — tai ne tik jo atitikimas 
gėriui. (dofovei), bet ir atitikimas tikrovei, tikrajai būčiai. Menas negali 
lygintis su pažinimu, Kuris remiasi mąstymu, nes neišeina iš juntamojo 
pasaulio ribų, nepasiekia pačių būties prototipų — idėjų, 0 tenkinasi 
gamindamas atvaizdus tų jutiminių daiktų, kurie patys tėra vien neto- 
buli idėjų atvaizdai. 

“ Toks meninės kūrybos vertinimas išplaukia iš intelektualistinės pla- 
tonizmo ir visos senovės filosofijos krypties, pagal kurią žmogaus esmę 
ir vertė apsprendžia. protas — sugebėjimas mąstyti. Vis dėlto būtų klai- 
dinga manyti, kad Platono teorijoje grožis visiškai ištirpsta ir išnyksta 
gėrio, tiesos (tikrosios būties) idėjose. Susiliedamas su jomis, grožis tuo 
pačiu suteikia joms ir savo ypatingą atspalvį. Harmonijos principas, ku- 
riuo, pagal Platoną, remiasi vidinė sielos pusiausvyra ir dorovinė sąran- 
ga, be abejo, yra estetinės kilmės ir net etikos srityje nenustoja tam 
tikro estetinio pobūdžio. Štai kodėl platonizmas nesiliovė veikęs ir vė- 
lesniųjų laikų estetinių pažiūrų. 


D. NEOPLATONIZMAS. ARISTOTELIS 


Nei Aristotelio filosofija, nei neoplaionizmas neįneša nieko principiškai 
naujo į Platono grožio koncepciją. Neoplatonizmas tiksliau formuluoja ir 
kiek nuosekliau išdėsto Akademijos įkūrėjo (Platono) nustatytus princi- 
pus. Platonas manė, kad nėra atskiros idėjos, nuo kurios priklausytų 
daiktų gražumas. Grožis glūdi visų idėjų esmėje. Tatai — kūrybinės for- 
mos, kurios, įsikūnydamos medžiagoje, tvarko ją ir suteikia jai grožį. 
Bet jutiminis grožis nesavarankiškas, jis tiktai simbolis antjutiminio 
(dvasinio) grožio, kuris sutampa su gėriu. Visur, kur medžiaga neįveikta 
formos ir nuo jos nepriklauso, pasirodo grožio stoka, biaurumas. 

Aristotelis labiau domisi specialiaisiais estetikos klausimais ir bend- 
ruosius principus "paliečia tik tarp kita ko. Jis, lygiai kaip ir Platonas, 
pripažįsta, kad tam tikras tvarkingumas, apsprendžiąs daikto dalių dar- 
numą bei didumą, sudaro būtiną grožio sąlygą. Šitą tezę jis pamatuoja 
tuo, kad tiktai šiuo atveju daiktas gali būti suvokiamas kaip išbaigta 
vienybė. Ir nors kitoje vietoje pastebi, kad grožis gali reikštis ir neju- 
damuose daiktuose, o gėris tiktai veiksmuose, jis vis dėlto neskiria gro- 
žio nuo kitų vertybių ir suartina jį, taip pat kaip ir Platonas, su morali- 
niu gėriu ir su tiesa. 

Pasitenkinimas, kurį mums teikia, pavyzdžiui, tapybos ir skulptūros 
kūriniai, priklausąs, jo nuomone, ne nuo vaizduojamo objekto prigim- 
ties, o nuo atvaizdo panašumo į patį daiktą, t. y. nuo to, kad mes alpažįs- 
lame jame tai, ką jis vaizduoja, nes tapyboje mums patinka net tokie 
daiktai (biaurybės, lavonai), kurie tikrovėje sukelia pasišlykštėjimą. (Va- 
dinasi, estetinis pasigėrė ėjimas, pagal Aristotelį, yra grynai intelektuali- 
nio pobūdžio. Panašiu būdu jis supranta ir. ir. meninę kūrybą,--kuri esanti. 
gimusi iš pamėgdžiojimo instinkto.?! 

Aišku, kad tokioje intelektualistinėje koncepcijoje vaizduotės kūry- 
binė reikšmė negali būti kaip reikiant įvertinta. Poeziją Aristotelis ski- 
ria nuo istorijos tuo, kad ji vaizduoja ne tai, kas iš tikrųjų įvyko, o tai, 
kas gali įvykti pagal būtinumą arba tikėtinumą. Jei yra taip, tai poezi- 
jos objektas sutampa su mokslinio pažinimo objektu, nes ir mokslas nu- 
stato tai, kas yra galima, t. y. kas bendra ir kas nepriklauso nuo indivi- 
dualinių laiko bei erdvės determinacijų. Tačiau Aristotelis pats, rodos, 
jaučia, kad yra esminis skirtumas tarp mokslinio pažinimo ir poetinio 
vaizdavimo, ir todėl savo poetikoje pabrėžia, kad meno kūrinio siužetu 
gali būti ir tai, kas yra negalima tikrovėje; svarbus tiktai vienas daly- 
kas: įvykis arba daiktas turi būti taip vaizduojamas, kad jis stebėtojui 
atrodytų tikėtinas. Vadinasi, lemiamą reikšmę turi vaizdavimo būdas, 

o ne paties objekto atitikimas tikrovei. Tokio poezijos supratimo jokiu 
būdu negalima suderinti su nuosekliai išvystyta imitacijos teorija; jis 
pripažįsta ypatingą vaizduotės vaidmenį meninėje kūryboje. Dar verta 
pažymėti, kad Aristotelis, taip pat kaip ir Platonas, neigiamai vertina ne- 
į gražių (biaurių) O3 alykų V Ry vaizdavimą Jei grožis susijęs su gėriu, tai grožio 
stoką lydi blogis. „Vaizduodamas nėgražiūs dalykus, "menininkas „žadina 
žiūrovui palinkimą sekti neigiamais pavyzdžiais, o tai prieštarauja peda- 
goginei meno paskirčiai. Negražūs siužetai leistini vien tiek, kiek jie 
tinka priemone iškelti jų priešingybei — tikros kalokagatijos vertei. ba 

Viduramžių filosofija palyginti mažai tesidomėjo grožio problema ; 
ir nieko esmingo nepridėjo prie Platono ir Aristotelio koncepcijų. Tik : 
po renesanso pasirodo tam tikros naujos estetikos srovės, kurios, nors 
ir tebesilaiko senovės tradicijos, išplėtoja vieną ar kitą jos motyvą ir 


tuo ruošia kelius autonominei estetikai atsirasti. P 

2. RACIONALISTINĖ ESTETIKA PRANCŪZIJOJE 
IR VOKIETIJOJE 


A. BUALIO. BIUFONAS 


Mes čia sustosime tik ties trimis svarbiausiomis srovėmis: pirma — tai 
racionalizmo estetika Prancūzijoje ir Vokietijoje XVII ir XVIII a., ant- 
ra —anglų estetika, pasižyminti psichologiniu pobūdžiu, ir trečia — ku- 
riai atstovauja italų mąstytojas Dž. B. Vikas. 

“ Racionalistinė estetika remiasi R. Dekarto filosofija, kuri skelbia, 
kad protas, mąstymo sugebėjimas, esąs esminis žmogaus sielos savumas. 
Aukščiausia vertybe, nuo kurios priklauso visos kitos vertybės, raciona- 
lizmas pripažįsta pačiame prote glūdinčią tiesą. 

Protas — visos kultūros kūrėjas; jis nustato tas pagrindines nor- 
mas, kurios galioja ne tik pažinimui, bet ir kitoms kultūros sritims. Todėl 
ir moraliniu bei estetiniu atžvilgiu vertinga gali būti vien tai, kas atitin- 
ka proto reikalavimus. Išvados, plaukiančios iš šitos pažiūros į meną, 
buvo labai ryškiai formuluotos N. Bualio veikale „Poezijos menas“ („L'art 
poetigue“): „Rien n'est beau, gue le vrai“ („Gražu yra tik tai, kas teisinga"). 
O teisinga viskas, kas natūralu, t. y. sutinka su proto prigimtimi, Jei grožis 
savo esme sutampa su tiesa, su racionalumu, tai jis valdomas to paties kri- 
terijaus, kaip ir tikro pažinimo pamatas: jis turi būti aiškus. Taikant šį 
kriterijų poezijai, tai reiškia: poetinė kalba įgauna estetinės (meninės) 
vertės tiek, kiek tiksliai atitinka išreikštą mintį ??. Graži forma apvelka 
turinį taip, kaip siauri drabužiai, kurie ne slepia, o ryškiai apibrėžia kūno 
kontūrus. Ž. Biufonas savo mintyse apie stilių net tvirtina, kad didžiausią 
meniškumą pasiekia paprasčiausias ir bendriausias minčių formulavimo 
būdas. Aiškumas ir racionalumas — tai vienintelis estetinio skonio matas. 
Lygiai kaip visų žmonių protas yra tas pats, o jam įgimtosios tiesos yra 
amžinos ir nekintamos, taip ir grožio idealas — universalus ir vienodai 
galioja visiems laikams. Todėl galima nustatyti tam tikras bendras tai- 
sykles, kuriomis turi vadovautis meninė kūryba ir kurios turi apspręsti 
estetinę kūrinio formą, nes menininkui rūpi ne atrasti naujas tiesas, jo 
uždavinys — tik suteikti tinkamiausią formą atrastoms tiesoms. 


B. LEIBNICAS. BAUMGARTENAS. ZULCERIS 


Bet jei grožis grindžiamas meno kuriama forma, tai negalima apeiti klau- 
simo: ar meninės formos aiškumas ir tinkamumas yra susijęs su jos vaiz- 
dingumu? Šitas klausimas pasidaro itin opus visoms meno šakoms, kurių 

vaizdavimo priemonės yra ne bendrareikšmiai žodžiai (kaip poezijoje), 
o tiktai pojūčiams prieinama jutiminė medžiaga (spalvos, kieti kūnai, 
garsai ir pan.). Pagal racionalizmą yra dvi pažinimo rūšys: viena yra 
tobulas, t. y. tikras ir aiškus pažinimas, jį realizuoja grynas mąstymas per 
ryškiai suskaidytas sąvokas, antra — netobulas, neaiškus, painus, t. y. ju- 
timinis pažinimas (suvokimas ir įsivaizdavimas). Kokiu būdu grožis ga- 
li pašireikšti jutimine forma, jei jis pripažįstamas teigiama vertybe, tobu-. 
lybe? Šitą keblumą mėgina išaiškinti G. Leibnicas bei jo įpėdiniai, 
Ch. Volfas ir ypač A. Baumgartenas, remdamiesi monadų teorija. Būtis, 
pagal Leibnicą, sudėta iš neriboto skaičiaus uždarų substancijų — mona- 
dų, kurios skiriasi viena nuo kitos savo tobulumuų, t. y. vaizdavimo 
sugebėjimu arba sąmoningumu. Kiekvienoje monadoje atsispindi visas 
pasaulis, bet monadose kylančių vaizdinių ryškumas nevienodas, jis atitin- 
ka duotoje monadoje realizuoto tobulumo laipsnį. Žmogaus prigimtį su- 
daro hierarchinė monadų sistema, kurioje žemesniosios priklauso nuo 
vienos tobuliausios (t. y. sąmoningiausios). Todėl žmogui prieinamas ir 
grynas mąstymas, ir jutiminis pažinimas. Kadangi dievo sukurtas pasau- 
lis yra ne chaosas, o harmonijos ir prasmingo dėsningumo valdomas 
Kosmosas, tai ir pažinimo objektu gali būti ne tik atskiri daiktai, bet ir 
būtini ryšiai, kurie suveda juos į darnią vienybę. Jie suvokiami dvejo- 
pai — gryno mąstymo ir pojūčių dėka. 

Pirmuoju atveju atsiranda mokslinis harmonijos bei dėsningumo pa- 
žinimas, antruoju — estetinis (grožio) pažinimas. Pasitenkinimas, lydįs 
grožio suvokimą, yra grynai intelektualinio pobūdžio. „Muzika,— sako 
Leibnicas,— teikia mums malonumo, nors jos grožis priklauso nuo skai- 
čių santykių ir nuo skaičiavimo tų dūžių ir virpėjimų, kurie kartojasi 
per tam tikrus laiko tarpus. Be to, šitas skaičiavimas, kuris vyksta mūsų 
sieloje, yra nepastebimas (neįsisąmoninamas). Tai — nemokančios skai- 
čiuoti sielos slaptos aritmetikos pratybos (exercilium arithmeticae occul- 
tum nescientis se numerare animi). Tos pačios rūšies yra malonumas, ku- 
rį akys randa proporcijose. Pomėgį, išplaukiantį iš kitų pojūčių, galima 
išvesti iš panašių priežasčių, nors čia aiškinimas nebus toks apibrėžtas“. 
Biaurumas, priešingai, esąs ne kas kita, kaip neryškus disharmonijos su- 
vokimas. Su šita estetinio suvokimo teorija suderinta ir Leibnico pažiūra 
į meno kūrybą, Kiekvieną sielos vaizdinį atitinka tam tikras siekimas: 
aiškias ir ryškias sąvokas — sąmoninga ir protinga valia, neryškius ir 
neįsisąmonintus estetinius vaizdinius — tokie pat neaiškūs siekimai iš- 
oriniame pasaulyje įkūnyti suvoktas harmonijos formas. Tatai meninis 
instinktas, kuris bendras visiems žmonėms, bet kuris menininkuose pa- 
siekia ypatingą galingumą. 

Šitos G. Leibnico mintys, išsklaidytos įvairiuose jo veikaluose, buvo 
išplėtotos ir susistemintos Ch. Volfo mokinio A. Baumgarteno. Jis išgar- 
sėjo šviečiamuoju laikotarpiu pirmiausia tuo, kad sukūrė estetikos pava- 
dinimą ir nurodė šiam naujam mokslui ypatingą vietą filosofijos sistemo- 
je. Trumpai suglausta Baumgarteno teorija tokia. Jei yra dvi pažinimo 
rūšys, tai turi būti ir dvi skirtingos jas tyrinėjančios disciplinos. Antju- 
timinis pažinimas, vykstąs abstrakčiomis sąvokomis, yra logikos objek- 
tas. Jutiminį pažinimą nagrinėja jaunesnioji logikos sesuo — „žemesnioji 
gnoseologija" (gnoseologia inferior) arba „jutiminio pažinimo mokslas“ 
(scientis cognitionis sensitivae), kuris sutampa su estetika arba „dailiųjų 
menų teorija“ (iheoria liberalium artium). Taip apibrėždamas estetiką, 
Baumgartenas turi galvoje ne jutiminį pažinimą apskritai, o jutiminių 
formų suvokimą. Šia prasme estetiniam pažinimui jis priskiria tobulumą, 
t. y. tobulumą ne medžiagos, o formos atžvilgiu. Poeziją, kuria Baumgar- 
tenas labiausiai domėjosi, jis taip apibūdina: tai oratio sensiliva periecta, 
t. y. kalba, pagrįsta jutiminiais vaizdais ir pasižyminti tobula forma. 

Šitas mintis Baumgartenas pareiškė savo pirmajame veikale „Filoso- 
finiai apmąstymai“ („Meditationes philosoficae“, 1735) ir vėliau išdėstė 
smulkiau savo „Estetikoje“ („Aesthetica“, 1750—1758), kuri pasiliko neuž- 
baigta. Baumgartenas, be abejo, nusipelnė estetikos srityje tuo, kad iš- 
kėlė grožio konkretumą bei jutiminę jo prigimtį ir aiškiai atskyrė jį nuo 
gėrio, kuris taip pat yra tobulumas, bet nesireiškia juntamąja forma. Vie- 
nok, antra vertus, Baumgartenas žymiai nenukrypsta nuo intelektualis- 
tinės linkmės estetikoje. Jutiminis pažinimas jo sistemoje laikomas že- 
mesniu žinojimo laipsniu, kurio reikšmė apsiriboja tuo, kad jis paruošia 
kelią į sąvokinį (aukštesnį) pažinimą. Estetinė žiūra mūsų suvokimo rai- 
doje užimanti vidurinę vietą: ji esanti tas pereinamasis laipsnis, per kurį 
pažinimas iš pojūtinių įspūdžių tamsumos kyla į tobulą gryno mąstymo 
aiškumą. Ex nocte per auroram meridies. 

Iš racionalistų paminėsime dar J. Zulcerį, kuris iš Leibnico ir Baum- 
garteno nustatytų principų aiškina estetinio pomėgio prigimtį. Pasitenki- 
nimą, pasak Zulcerio, mums teikia viskas, kas skatina įgimtą sielos veik- 
lumą, t. y. pažinimą, ir leidžia jam laisvai bei netrukdomai skleistis. Tokiu 
būdu sielą veikia tie objektai, kurie pažinimo galią žadina juose glū- 
dinčių vaizdinių arba idėjų įvairumu ir kartu palengvina šių idėjų suvo- 
kimą, nurodydami tą taisyklę arba tvarką, pagal kurią jų įvairumas gali 
būti suvestas į vienybę. Trumpai tariant, pomėgio šaltinis ir grožio pa- 
matas visur yra tas pats — tam tikra įvairybių vienybė, nors jos formos 
arba apraiškos gali būti labai skirtingos. Ji gali pasirodyti arba tiesiog 

mūsų pojūčiams (ausims — muzikos pavidalu, akims — tapybos, skulptū- 
ros ir architektūros kūriniuose), arba vaizduotei (poezija), arba pagaliau 
protui (gražių minčių ir teoremų forma), Zulceriui, be abejo, pavyko iš- 
kelti vieną 'esmingą grožio momentą (įvairybės vienybę), bet šito mo- 
mento dar nepakanka estetiniam pomėgiui aiškiai atskirti nuo kitų gry- 
nai intelektualinių pomėgio formų. 


3. EMPIRISTINĖ ANGLŲ ESTETIKA 


A. ŠEFTESBERIS 


Visai kita kryptimi eina anglų estetika. Nors ji ir nenustoja ryšio su se- 
novės tradicija, vis dėlto ji griežtai nusigręžia nuo Platono ir Aristotelio 
intelektualizmo ir kreipia dėmesį pirmiausia į emocinę estetinių įspūdžių 
pusę. Kartu keičiasi ir pats nagrinėjimo metodas. Išeities taškas yra ne 
estetinio objekto struktūra ir tai, kaip ji atitinka proto reikalavimus, bet 
subjekto būsena, sukeliama estetinių įspūdžių, nes kaip tik su šita sub- 
jektyvia puse susijusios praktinės grožio išgalės, jo sugebėjimas jaudin- 
ti žmogaus sielą ir veikti jo elgimąsi. Anglų estetikos atsiovai buvo em- 
piristinės filosofijos, ypač Dž. Loko, itakoje. Todėl jiems rūpėjo ne tiek 
išaiškinti estetinius faktus, kiek juos tiksliau aprašyti. 

Pirmas anglų mąstytojas, susidomėjęs estetikos problema, yra A. Šef- 
tesberis. Jis eina senovės filosofijos (ypač platonizmo) pėdomis. Grožis, 
pagal jo teoriją, grindžiamas dalių darnumu, harmonija, kuri vienodai 
pasireiškia ir išoriniame (fiziniame), ir moraliniame pasaulyje. Šita harmo- 
nija yra natūrali, t. y. ji atitinka tikrą visatos santvarką ir įgimtą žmo- 
gaus paskirtį. Todėl grožis sutampa su tiesa ir dorumu. Bet savo gyveni- 
me realizuoti grožį žmogus tegali vien tada, kai iš vidinio sielos susikau- 
pimo gimsta entuziastiškas veržimasis į idealą, kuris leidžia jam juste 
justi savo vienumą su visata ir susilieti su jos harmonija. Iš to aiškėja 
ir nepaprastai reikšmingas meno vaidmuo kultūroje: jis auklėja žmogų, 
uždegdamas jamę entuziazmo, t. y. tikros grožio ir dorumo meilės, ki- 
birkštėlę. Sekdamas Šeftesberiu, F. Hačisonas estetiką irgi grindžia ne 
protu, o jausmu. Grožio, lygiai kaip ir dorovės, jausmas yra pirminis, ir 
jo negalima išvesti iš asociacijų ir iš įpratimo (kaip manė Lokas). Suge- 
bėjimas jausti harmoniją (įvairybių vienybę) žmogui įgimtas ta pačia 
prasme, kaip ir sugebėjimas regėti arba girdėti. Bet svarbiausia grožio 
jausmo ypatybė pasireiškia tuo, kad jis neturi nieko bendro su nauda 
arba praktišku tikslingumu. Tikslingumas galėtų viešpatauti pasaulyje ir 

be grožio. Bet tiktai grožis laiduoja tikrą palaimą, nes jis lavina žmo- 
gaus dorovingumą, pripratindamas jį prie nesavanaudiškų (neegoistinių) 
pomėgių. 


B. HOUMAS IR BERKAS 


Dar įsakmiau subjektyvų jausminį grožio pobūdį pabrėžia H. Houmas 
veikale „Kriticizmo elementai“ („Elements of criticizm“, 1761) ir E. Ber- 
kas veikale „Mūsų didingumo ir grožio idėjų kilmės tyrinėjimai“ („Ingui- 
Ty into the origin of our Ideas on the sublime and the beautiful“, 1756). 
Estetinė emocija, pasak Houmo, nuo kitų emocijų ir ypač nuo aistrų 
skiriasi savo švelnumu, t. y. tuo, kad ji tik vidutiniškai sujaudina mūsų 
sielą ir nėra lydima jokių geismų arba potroškių, bet vis dėlto gaivina 
psichinio gyvenimo eigą bei energiją. Šioji emocija sukeliama pirmiausia 
fizinių judesių ir procesų, pasižyminčių taikumu bei lengvumu, ir apskri- 
tai visų objektų, kurių forma ir išorinė išvaizda gali būti lengvai suvo- 
kiama, Vienok visi tokie reiškiniai ir objektai tėra vien ta išorinė prie- 
žastis, kuri leidžia estetinei emocijai reikštis. Būna ir tokių atvejų, kur 
ji atsiranda be išorinės priežasties. Glaudus emocijų sąryšis su fizinių 
reiškinių dinamika itin aiškiai pasirodo ekspresyviuose kūno judesiuose. 
Kiekviena emocija yra linkusi pasireikšti tam tikrais mostais bei mimika, 
ir atvirkščiai, suvokiant ekspresyvius kitų žmonių judesius, mūsų sieloje 
iškyla atitinkamos emocijos. Todėl ir estetinėje emocijoje glūdi tam tik- 
ras simpatijos jausmas, kuris suartina mus su kitais žmonėmis ir vaidina 
labai svarbų vaidmenį visuomeniniame gyvenime. Iš to aiškėja meno ir 
ypač dramos reikšmė doroviniam auklėjimui, 

Berkas, be to, mėgina išaiškinti ir fiziologinį estetinės emocijos pa- 
matą: tatai esąs tam tikras nervų bei raumenų atsipalaidavimas, teikiąs 
mums malonumą, Šiuo atžvilgiu grožis yra priešingas kilnumo jausmui, 
kuris sukeliamas objektų, stebinančių savo didumu arba galingumu, ir 
kuris lydimas nervų bei raumenų įtempimo. 

Kritiškai vertinant minėtųjų anglų filosofų pažiūras, tenka pastebėti, 
kad nė vienam iš jų nepavyko sukurti sistemingą ir nuoseklią estetikos 
teoriją, kuri nušviestų pagrindinius grožio savumus. Vis dėlto Šeftesbe- 
rio, Hačisono, Houmo ir Berko veikaluose mes randame visą eilę vertin- 
gų pastebėjimų bei nurodymų, kurie buvo panaudoti vėlesniųjų estetikos 
teoretikų ir ypač Kanto. Svarbiausi jų tyrinėjimų rezultatai tokie: 1. Este- 
tiniams įspūdžiams esmingas tam tikras emocinis atspalvis, priklausąs 
nuo to, kad jie glaudžiai susiję su organiniais (ypač kinestetiniais) juti- 

mais. 2. Šiuo jausminiu pobūdžiu estetiniai įspūdžiai skiriasi nuo pažini- 
mo aktų, bet, antra vertus, nesutampa nei su paprastomis (egoistinėmis) 
emocijomis, nei su doroviniu jausmu, nors ir artimi šiam pastarajam, nes 
jie nesavanaudiški ir neapsiriboja valios arba instinktų veikla. 3. Žodžiu, 
estetinis jausmas (skonis) turi būti pripažįstamas savarankišku ir pirmi- 
niu psichinio gyvenimo veiksniu, kuris negali būti išvedamas iš kitų 
reiškinių arba sugebėjimų. Šita subjektyvi grožio koncepcija susiduria 
su dviem neįveikiamais keblumais, nes lieka neaišku: 1) iš kur kyla 
objektyvus ir dalykinis grožio pobūdis, t. y. tas faktas, kad jis tiesiog 
pasireiškia pačiuose objektuose (vien nurodymo, kad visų psichofizinė 
organizacija esanti vienoda, nepakanka), 2) kuo estetinė emocija skiriasi 
nuo Malonumo, nes tie požymiai, kuriais Hačisonas, Houmas ir kiti ją 
apibūdina, iš dalies tinka ir kitoms malonumo jausmo rūšims. 


4. KANTO ESTETIKA 


Šituos klausimus iškelia ir išsprendžia E. Kanto grožio teorija, žyminti 
lemiamą lūžį estetinės problemos raidoje. Kanto sistemoje estetika ne tik 
pasidaro atskira filosofine disciplina, bet ir įgauna tikrą autonomiją, 
t.y. čia nubrėžiami ir tie bendri pradmenys, kuriais grindžiamas jos ob- 
jekto savarankiškumas ir savita vertė. Grožis apibūdinamas, pasak Kanto, 
trimis konstitutyviomis ypatybėmis. Pirmoji yra tokia: Gražu yra tai, kas 
sukelia nesuinteresuotą pomėgį. „Nesuinteresuotumas“ nėra susidomėji- 
mo stoka, nes viskas, kas patinka, vadinasi, ir grožis, sužadina ir patrau- 
kia mūsų dėmesį. Tatai ypatingas sąmonės nusistatymas, kuris mums lei- 
džia suvokti objekto vertę, neatsižvelgiant į jo santykį su mūsų asmeni- 
niais gyvybiniais bei praktiniais interesais arba su dorovės reikalavimais. 
Tuo estetinis pomėgis skiriamas, iš vienos pusės, nuo visų teigiamų mo- 
ralinių emocijų, iš antros — nuo tų jausmų, kurie išplaukia iš bet kurių 
fizinių arba psichinių poreikių tenkinimo, vadinasi, jis skiriamas ir nuo 
malonumo, t. y. nuo tos emocinės reakcijos, kuria organizmas atsiliepia 
į išorinį įspūdį. Estetinio suvokimo nesuinteresuotumu reiškiasi autono- 
minė grožio vertė, kartu jis charakterizuoja tą suvokimą kaip gryną 
žiūrą, arba kontempliaciją. Jei taip yra, tai reikia nurodyti, kuo estetinė 
kontempliacija skiriasi nuo teorinės žiūros. Šitą skirtumą nustato antroji 
grožio determinacija: Gražu yra tai, kas yra visuotinio pomėgio objektas, 
sąvokai netarpininkaujant. Tai reiškia: estetinis sprendimas, kuris objek- 
tui priskiria grožio predikatą, pasižymi, lygiai kaip ir teorinis sprendi- 
mas, visuotinumu ir būtinumu, Jis vienodai galioja visiems subjektams. 

Bet žinojimo srityje šitas visuotinumas remiasi ta sąvoka, kuriai mes 
subordinuojame suvoktą objektą, taikydami jam vieną arba kitą predi- 
katą; vadinasi, mes žiūrime į jį kaip į atskirą bendro sąryšio arba dės- 
ningumo atvejį. Estetiniame sprendime, priešingai, grožio determinacija 
priskiriama tiesiog, betarpiškai, be sąvokos pagalbos. Kuo gi grindžiamas 
tada jo būtinumas ir universalumas? Tai aiškina trečiasis konstitutyvus 
grožio požymis: Gražus yra las objekias, kuris turi tikslingumo formą, 
nesusietą su tikslo idėja. Kitaip sakant, estetinio objekto sąranga yra te- 
leologiška. Visi jo elementai ir dalys taip suderinti ir sutvarkyti, tarytum 
realizuotų tam tikrą tikslą, įkūnytą bendrame objekto pavidale. Bet kur 
realizuojamas tikslas, ten jis skiriamas nuo realizavimo priemonių. Este- 
tiniame objekte kaip tik šito skirtumo tarp tikslo ir priemonių nėra. Tiks- 
las sutampa su pačiu objektu, t. y. su individualia jo pavidalo vienybe. 
Šiuo atžvilgiu estetinis objektas panašus į organizmą, kur taip pat visuma 
valdo atskirų organų bei narių santykius ir nulemia jų darnumą bei 
paskirtį. Jei pirmoji grožio determinacija apsprendžia jo subjektyvias 
sąlygas, t. y. tą sąmonės nusistatymą, kuris sąlygoja grožio suvokimą, 
tai antroji ir trečioji determinacijos, rodos, iškelia grožio objektyvią pu- 
sę, t. y. paties estetinio objekto prigimtį. O kadangi šioji prigimtis nesi- 
remia daikto arba reiškinio sąvoka ir kartu parodo tam tikrą tikslingą 
sąrangą, tai tiesioginiu estetinio suvokimo objektu gali būti tiktai konkre- 
ti jutiminė suvokto daikto forma (struktūra). Todėl galima būtų spėti, 
kad tolesnis Kanto estetikos uždavinys bus išaiškinti ir tiksliau apibrėžti 
šitą objektyvų grožio pamatą. Tačiau Kanto gnoseologijos subjektyvis- 
tinės pozicijos neleidžia jam pripažinti grožio objektyvumo. Objektyvu- 
mą tegali laiduoti apriorinės proto sąvokos — kategorijos. Ir jeigu grožio 
suvokimas netarpininkaujamas sąvokos, tai jis negali būti objektyvus. 
Estetinio objekto vertingumas tegali remtis subjektui teikiamu pomėgiu, 
t. y. tam tikra subjektyvia būsena. Bet tai, kas sukelia tąjį pomėgi, yra 
objekto tikslinga struktūra, jo atitikimas pažinimo sugebėjimui. Vadinasi, 
gražus mums pasirodo tas objektas, kuris savo jutimine forma bei išvaiz- 
da žadina ir gyvina pažinimo veiklą. O kadangi, pagal Kanto teoriją, 
juntamojo pasaulio pažinimas priklauso nuo dviejų sielos galių — bū- 
tent, nuo produktyviosios vaizduotės ir proto,— tai grožio įspūdis kyla, 
jo nuomone, iš darnios tų galių sąveikos. Bet šita sąveika, kad ir tikslin- 
ga, t. y. palanki pažinimui, vis dėlto nesiremia pažinimo intencija, ji 
nesiekia pažinimo tikslo. Todėl ji gali būti charakterizuojama kaip lais- 
vas (bėtikslis) ir harmoningas pažinimo galių žaidimas. Toks grožio api- 
būdinimas, tiesą pasakius, žymiai nukrypsta nuo pirmose trijose determi- 
nacijose nubrėžto kelio. Jis vėl suartina Kanto estetinę koncepciją su ra- 

cionalistine pažiūra į grožį, kurią Lilosofas buvo atmetęs “3, ir tuo pačiu 
tarytum sunaikina estetikos autonomiją, nes toji autonomija gali būti 
tikrai pamatuojama tiktai paties estetinio objekto prigimtimi, t. y. savitu 
jo objektyvumu. 

„Tie motyvai, kurie priverčia Kantą pripažinti subjektyvų grožio po- 
būdį, neišplaukia iš grožio fenomeno gvildenimo; jie kyla, kaip jau mi- 
nėjome, iš šito savotiško objektyvumo supratimo, kuris susijęs su bendra 
idealistine Kanto filosofijos orientacija. Taip pat tiktai sistematiniais su- 
melimais galima paaiškinti, kodėl Kantas grožį apibūdina kaip dorovinio 
gėrio simbolį. Estetika, jo nuomone, turi tarpininkauti tarp teorinės ir 
praktinės filosofijos, nes grožis savo tikslingumu parodo, jog gamtos 
reiškiniai sugeba patenkinti proto reikalavimus ir realizuoti empiriniame 
pasaulyje dorovės principus (t. y. praktinio proto autonomiją). Bet gro- 
žio esmei aiškinti daug reikšmingesnis yra kitas klausimas, iškyląs Kanto 
estetikoje: kaip turi būti tiksliai suprastas tas sąvokos tarpininkavimas, 
kuris, pasak Kanto, skiria teorinį pažinimą nuo grožio suvokimo: ar taip, 
kad jis galimas vien sprendimuose, kur objektas apsprendžiamas sąvo- 
kai padedant, ar taip, kad jis sąlygoja ir visus objekto dalykinės reikš- 
mės suvokimus? Kantas, matyt, laikosi šios pastarosios nuomonės, nes 
nustato griežtą skirtumą tarp laisvojo (freie) ir priklausomojo (anhūn- 
gende) grožio. Pirmasis reiškiasi vien jutimine objekto forma arba sąran- 
ga ir nepriklauso nuo to, ar jis turi tam tikrą dalykinę reikšmę, ar ne 
(pvz., ornamentas, harmoninga spalvų arba linijų kombinacija, darnus 
tonų sąskambis). Antrasis, priešingai, priskiriamas objektui tik atsižvel- 
giant į atitikimą savo reikšmei arba paskirčiai. Tiktai laisvasis grožis 
esąs gryna estetinė vertybė; priklausomasis grožis — nesavarankiškas, 
nes jo kriterijus ne pati konkreti jutiminė objekto forma, o tam tikra 
idėja, arba gaunama iš patyrimo (pvz, organizmo „normalumo“ idėja), 
arba apsprendžiama dorovės pradmenų (pvz., žmogaus grožio idealas). 
Bet jei grožis gali reikštis kaip savarankiška vertybė tiktai ten, kur jo 
suvokimas nepriklauso nuo dalykinės objekto reikšmės, tai estetinė auto- 
nomija turi. būti priskiriama vien toms meno šakoms, kurios tenkinasi 
nedalykiniais siužetais (kaip ornamentika, gryna muzika). Aišku, kad, 
taip susiaurinęs estetinės sferos ribas, Kantas nepajėgia susidoroti su 
meno problema ir išaiškinti jo estetinės vertės savitumą. Tas pradmuo; 


kuriuo pagrįstas laisvasis grožis, turi vienodai galioti ir priklausomajam 


grožiui. Vienok visi nurodyti trūkumai nepaliečia ir nesugriauna Kanto 
estetikos svarbiausios idėjos, būtent, kad grožio pamatas yra jutiminė 
objekto forma, pasireiškianti grynajai kontempliacijai (žiūrai). Ir visa 

tolesnė estetikos raida liudija, kad tiktai nuoseklus šito principo išsklei- 
dimas leidžia iškelti ir išaiškinti ypatingą ir autonominę estetinės bū- 
ties esmę. 


5. VIKAS 


Atskirą vietą estetikos istorijoje užima italas Dž. B. Vikas. Jis ypač iš- 
garsėjo savo veikalu „Naujas mokslas" („Scienza nuova“, 1725), kuriame 
mėgina filosofiškai išaiškinti bendrą žmonijos istorijos raidą. Žmonijos 
istorija, Viko nuomone, išsiskleidžia trimis pagrindinėmis fazėmis, arba 
epochomis. Pirmojoje žmogus dar yra artimas gyvuliams; jo akiratis ap- 
ribotas esamųjų jutiminių įspūdžių, ir visa jo veikla apsiriboja kūninių 
porėikių "tenkinimu. Antrojoje fazėje jau pasirodo savarankiškas dvasios 
aktyvumas. Žmogus stengiasi suprasti ir išsiaiškinti savo gyvenimo pras- 
mę, aplinkinio pasaulio santvarką ir santykius su juo. Bet jo galvojimas 
dar nugrimzdęs juntamųjų daiktų sferoje. Todėl suvokti bendras mintis 
ir jas išreikšti jis gali tik per vaizdus, t. y. apvilkdamas jas jutimine kū- 
niška forma. Žodžiu, šioje raidos fazėje atbunda ir vyrauja vaizduotė, 
pirmykštė savaiminga dvasios galia, kurios kūryba pasireiškia kalba, mi- 
tais, menu ir apskritai visu tuo simbolių ir vaizdinių pasauliu, kuris 
apsprendžia žmogaus gyvenimo suvokimą kultūros aušroje. Pagaliau tre- 
čiajam periodui savo antspaudą uždeda proto viešpatavimas. Atsipalai- 
davęs nuo jutimingumo pančių, žmogus išvysto gryną (abstraktų) mąsty- 
mą ir sukuria mokslinį bei filosofinį pažinimą. 

Šita schema turi būti suprasta ne tik grynai istorine, bet ir bend- 
resne, idealia prasme. Ji ne tik aprašo, kaip iš tikro vyko žmonijos isto- 
rijos raida, bet ir nubrėžia tris pagrindines dvasios gyvenimo stadijas, 
kurios nuolat kartojasi ir kurioms atstovauja skirtingi individų tipai ir 
skirtingos kultūros šakos. Tai, ką menas išreiškia regimais ir girdimais 
kūriniais, protas išreiškia abstrakčių sąvokų sistema. Vaizduotė ir protas 
iš esmės skiriasi kaip veiksena, taip ir kūriniais ir negali pavaduoti vie- 
nas kito. Todėl apie vaizduotės kūrinius negalima spręsti pagal proto 
normas bei reikalavimus. Priešingai racionalizmui, Vikas, iškeldamas 
vaizduotės savumą ir savarankiškumą, teisingai įvertina ypatingą meno 
vaidmenį žmogaus gyvenime ir tuo paruošia kelią autonominei estetikai. 

XIX a. idealistinės vokiečių filosofijos estetinės pažiūros rutuliojasi 
tiesioginėje Kanto įtakoje, nors ir žymiai nukrypsta nuo jo nubrėžtų met- 
menų. Ir Šelingui, ir Hegeliui, ir Šopenhaueriui rūpi pirmiausia ne grožio 
prigimties išgvildenimas, ne autonominės estetikos pamatavimas, o kita 

problema: ką reiškia grožis žmogaus gyvenimui ir visatos (kosmoso) eg- 
zistavimui? koks vaidmuo priklauso estetikai filosofijos sistemoje? Atsa- 
kymas į šituos klausimus turi kartu nušviesti ir grožio esmę. 


6. IDEALISTINĖ VOKIEČIŲ ESTETIKA: 
ŠELINGAS, HEGELIS, ŠOPENHAUERIS 


Šių mąstytojų estetinės pažiūros pasižymi konstruktyviu pobūdžiu. Jie 
grožį stengiasi išvesti iš to metafizinio (absoliutaus) pradmens, kuris yra 
jų sistemų pamatas, ir estetinių fenomenų analizei skiria daug mažiau 
dėmesio. Kokios reikšmingos ir gilios būtų tos mintys, kurias jie skel- 
bia apie metafizinę grožio kilmę, apie meno paskirtį ir meninės kūrybos 
šaltinius, — visų šių koncepcijų indėlis į moksliškai orientuotą estetiką, 
kuri remiasi pačių grožio reiškinių tyrinėjimų, tėra palyginti nežymus ir 
liečia pirmiausia vieną arba kitą specialų estetikos klausimą. Kiek smul- 
kiau mes įvertinome jų nuopelnus, nagrinėdami metafizinę grožio reikš- 
mę. Dabar pažymėsime tik bendrus jų koncepcijų bruožus. 

F. Šelingas savo filosofijos pagrindan deda absoliutą (dievą), tą visa- 
apimančią ir neišardomą vienybę, kurioje sutampa ir susilieja visos bū- 
ties priešingybės ir skirtybės. Absoliutas pasireiškia trimis pagrindinėmis 
potencijomis, kurių kiekviena atskleidžia jo esmę savo ypatingu būdu, 
būtent, gamta, žmonijos gyvenimu (dorovės sritimi) ir grožio pasauliu. 
Šioji trečia potencija vainikuoja visatos būtį — ji suderina ir suvienija 
pirmose dviejose potencijose glūdinčius priešingumus: iš vienos pusės, 
gamtoje vyraujantį būtinumą su dorovinės valios Jaisve; iš antros pusės, 
nesąmoningas gamtos jėgas su žmonijos“ istorinio gyvenimo sąmoningu- 
mu (protingumu). Tai rodytė rodo meninės kūrybos procesas, kuris klau- 
so tam tikro būtinumo (įkvėpimas, nepriklausąs nuo subjekto nuožiūros) 
ir kartu leidžia menininkui pasiekti aukščiausią laipsnį laisvumo, kylan- 
čio iš pasąmonės gelmių ir kartu įvykdančio sąmoningos valios sumany- 
mus. Suvesdama gamtos filosofiją ir etiką į darmią vienybę, estetika (me- 
no filosofija) užbaigia visą filosofijos sistemą. Iš grožio santykio su gamta 
ir dorove aiškėja ir savita jo prigimtis. Kadangi grožis — tai ne atskira 
absoliuto dalis, o visos jo esmės potencija, tai grožio idėja, įsikūnydama 
vienam ar kitame baigtiniame daikte (meno kūrinyje), atskleidžia jame 
ir absoliuto begalybę. Todėl juntamojo pasaulio ir meno kūrinių grožio 
idėjos įsikūnijimas nėra kas kita, kaip begalybės pasireiškimas baigtinų- 
mo pavidalu, prieinamas tiktai aukščiausiam pažinimo organui — intelek- 
lualinei intuicijai. Ir todėl Suprantama, kad kiekvienas tikras (genialus) 

meno kūrinys savo esme yra simboliškas. Jis reiškia daugiau (t. y. begaly- 
be), kaip kad jis yra (baigtinis daiktas). 

Šelingo estetikai artima yra G, Hegelio grožio koncepcija, Menas 
pastarojo sistemoje priklauso tai trečiai dialektinio proceso fazei, kur“ 
absoliutinė dvasia grįžta į save, t. y. įsisąmonina esanti absoliutus sub- 
jektas, kuris nieku kitu neapribotas ir visą būtį įtraukia į save. Šioji fazė 
savo ruožtu išsiskleidžia trimis laipsniais, kurie, dialektiškai pereidami 
vienas į kitą, realizuoja ir užbaigia dvasios savimonę. Pirmajame laips- 
nyje dvasia pažįsta save jutiminėje formoje, t. y. sudaiktintuose vaiz- 
duotės kūriniuose; antrajame — savo vidiniame subjektyviame gyveni- 
me, kuris valdomas vaizdinių; pagaliau trečiajame laipsnyje dvasios sa- 
vimonė įgauna gryno mąstymo lytį, t. y. mąstymo, kuris suderina savyje 
tobulą subjektyvumą su tobulu objektyvumu. Pirmajam laipsniui atsto- 
vauja menas, antrajam — religija, trečiajam — grynoji filosofija. Taigi 
grožis, pasak Hegelio, | turi būti suprantamas kaip absoliutinės idėjos pasi- 


rodymas juntamu.. baigtiniu pavidalu. Tas meno kūrinys yra tobulas (tik- 
rai gražus), kuris idėjai suteikia atitinkamą“ išorinę formą, . t. y. formą, 
sugebančią priimti ir išreikšti nepabaigiamą idėjos turinį. Tokiu -būdu 
Šelingas, Hegelis ir visi jų įpėdiniai, vadovaudamiesi grynai sistemali- 
niais sumetimais, nutolsta“ nuo Kanto pozicijos, pagrįstos fenomeno ana- 
lize, ir vėl artėja prie. Platono grožio koncepcijos. I Dar aiškiau pasireiškia. 
platonizmo įtaka A. Šopenhauerio estetikoje. Jis apibrėžia estetinę kon- 
templiaciją kaip idėjų žiūrą, suvokiančią tų formų arba pavidalų pirma- 
vaizdžius, Kūriuose objektyvizuojasi (įsikūnija) pirmutinis visos būties 
pradmuo — nesąmoninga valia (būties troškimas). 


7. FORMALISTAI. FECHNERIS 


Apžvelgus vokiečių estetikos raidą XIX a., iki 1870—1880 m., ir įverti- 
nus jos laimėjimus, tenka pripažinti, kad jai nepavyko iš pagrindų įveik- 
ti Kanto nustatytoje estetinės formos sąvokoje glūdintį neaiškumą. Kan- 
tas teisingai pastebėjo, kad estetinis įspūdis grindžiamas jutimine objekto 
forma arba sąranga. Bet gvildendamas estetinę formos funkciją, jis ne- 
galėjo apeiti klausimo: kaip forma santykiauja su tuo, ką ji reiškia ir 
išreiškia, t. y. su savo dalykine reikšme ir emocinių tonalumu? Kantas 
mėgina išspręsti šitą klausimą, atskirdamas priklausomąjį grožį nuo lais- 
vojo grožio ir subordinuodamas pirmąjį visai kitokiam, nuo formos ne- 
priklausančiam vertinimo kriterijui. 

Vienok, griežtai priešpastatydamas vieną grožio rūšį kitai, jis užkir- 
to sau kelią pagrįsti jų principinį vienumą, iškelti jas sujungiantį vidinį 
ryšį. Tokiu būdu Kanto grožio teorija suskyla į dvi savarankiškas dalis, 
besiremiančias visai skirtingais principais bei kriterijais: į grynos formos 
estetiką ir į dalykinio turinio estetiką. Kanto įpėdiniai stengiasi pašalin- 
ti šitą dualizmą, bet problemą spręsti mėgina dviem priešingais būdais. 
Vieni lemiamą vaidmenį priskiria dalykinei reikšmei (turiniui — idėjai) 
ir į jutiminę formą žiūri tiktai kaip į išorinę realizavimo priemonę, kuri 
pati estetiniu atžvilgiu neutrali ir įgauna vertės vien tiek, kiek ji leidžia 
reikštis turiniui (idėjai). Kiti, priešingai, grožio sierą apriboja grynąja 
forma ir iš estetikos pašalina viską, kas negali būti išvedama iš formalios 
objekto struktūros. Šią formalistinę poeziją gynė ypač J. Herbartas ir 
jo mokiniai; grožis, jų nuomone, apsprendžiamas tiktai objekto dalių 
arba elementų santykių. Priešingai srovei priklauso visi idealistinės filo- 
sofijos atstovai: Šelingas, romantikai, Hegelis ir jo pasekėjai, kiek vėliau 
H. Locė; jiems grožio pamatas tegali būti vien objekto turiningumas, ja- 
me pasireiškianti idėja. Formalistų ginčas su savo priešais nedavė vai- 
singų rezultatų, ypač dėl dviejų priežasčių. Ir vieni, ir kiti savo estetines 
pažiūras rėmė apriorinėmis matafizinėmis pozicijomis ir nesiėmė patik- 
rinti jų gilesniu pačių estetinių fenomenų nagrinėjimu. Ryšium su tuo ir 
pats formos santykis su turiniu liko neaiškus ir skirtingų filosofų buvo 
nevienodai suprantamas (pvz, Herbartas formai priskiria ir nejutiminių 
elementų santykius). 

Todėl suprantama, kad reakcija prieš apriorines metafizines konstruk- 
cijas, kuri pasireiškė antrojoje XIX a. pusėje, palietė ir estetiką. Pozi- 
tyvizmui įsigalėjus visose filosofijos šakose, atrodė, kad tiktai gamtos 
mokslų metodai gali laiduoti filosofijai neginčijamą tikslumą ir tikrumą. 
Pirmas estetikos klausimams induktyvinį metodą pritaikė G. Fechneris. 
Savo veikale „Estetikos pradmenys" (,„Vorschule der Asthetik") jis pa- 
brėžia, kad mokslinė estetika turi būti kuriama ne iš viršaus, o iš apa- 
čios, t. y. tiktai stebėjimai ir bandymai, iškelią atskiras estetinių įspūdžių 
sąlygas ir veiksnius, gali išaiškinti tikrą grožio prigimtį. Vadinasi, esteti- 
ka turi būti traktuojama kaip speciali empirinės psichologijos šaka, na- 
grinėjanti estetinio pomėgio prigimtį ir priežastis. Ir šitoje srityje tyrinė- 
jimai turi būti pradedami nuo paprasčiausių faktų, nes psichologijoje, 
lygiai kaip ir visuose gamtos moksluose, sudėtingi fenomenai gali būti 
suprasti tiktai iš juos sudarančių elementarių procesų. Imdamasis šito 
uždavinio, Fechneris visų pirma stengiasi statistiniu keliu nustatyti, kokios 
paprastos geometrinės figūros ir kokie linijų santykiai labiausiai patin- 
ka žiūrovui (pvz, simetriškas linijų padalijimas, pailgi keturkampiai, 

kurių kraštinių santykis yra 2:1, ir panašūs dalykai). Šių eksperi- 
mentų duomenys leidžia, Fechnerio nuomone, formuluoti tuos pagrindi- 
nius dėsnius, nuo kurių priklauso kiekvienas estetinis įspūdis, būtent: 
1. Estetinio slenksčio dėsnį: estetinis įspūdis priklauso nuo sujaudinimo 
intensyvumo, kuris sąlygojamas, iš vienos pusės, paties suerzinimo ga- 
lios, iš antros — suvokiančio subjekto jautrumo ir dėmesio įtempimo. 
2. Estetinės gradacijos (laipsniavimo) dėsnį, kuris skamba: įspūdis stipri- 
namas dviejų skirtingų suerzinimų sąveikos. 3. Įvairybių vienybės dėsnį: 
estetinį įspūdį sukelia tiktai tas objektas, kurio vienybė suderinta su jo 
elementų įvairumu. 4. Prieštaravimų nebuvimo principą, pagal kurį este- 
tiniame objekte neturi būti vidinių prieštaravimų. 5. Aiškumo dėsnį: es- 
tetinis įspūdis atsiranda vien tuo atveju, jei jį apsprendžią principai 
aiškiai įsisąmoninami. 6. Asociacijos dėsnį, nustatantį, kad estetinis ob- 
jekto pobūdis (atspalvis) priklauso ne tik nuo savo juntamų savybių, bet 
ir nuo savo išvaizdos sukeliamų asociacijų. 

Tenka pripažinti, kad Fechnerio estetinių tyrinėjimų išdavos yra ga- 
na menkos. Nors psichologinė jo nustatytų dėsnių reikšmė negali būti 
paneigta, tačiau estetikai pagrįsti jų visiškai nepakanka, nes 1) jie vie- 
nodai galioja ir estetiniams, ir neestetiniams įspūdžiams (išskyrus, gal 
būt, trečiąjį dėsnį); 2) neišaiškina estetinio pomėgio skirtumo nuo juti- 
minio malonumo ir 3) remiasi klaidinga pozicija, jog sudėtingas įspūdis 
tėra jį sudarančių elementarių įspūdžių suma. 


8. ŠIŲ DIENŲ ESTETIKOS TEORIJOS 


A. TEORIJOS, IŠEITIES TAŠKU LAIKANČIOS 
MENO KŪRINĮ (OBJEKTĄ) 


Šių dienų estetikos teorijų esama labai įvairių, ir jose susipina bei susi- 
kryžiuoja tiek įvairių linkmių. (tendencijų) ir požiūrių, kad vargu ar ga- 
lima būtų nustatyti vieną sistemingą klasifikaciją, kuri visapusiškai iš- 
aiškintų jų specifinius skirtumus ir savitarpio santykius. Beveik visos 
teorijos pradeda nuo meninio grožio analizės ir į natūralųjį grožį žiūri 
tik kaip į antrinį arba net ir išvestinį estetinį reiškinį. Meninė tikrovė 
(kaip jau buvo nurodyta) apsprendžiama trijų veiksnių: 1) meno kūrinio, 
2) meno kūrinį suvokiančiojo subjekto ir pagaliau 3) meną kuriančiojo 
subjekto. Todėl, rodos, lengviausia būtų susiorientuoti mūsų laikų este- 
tikos teorijų įvairume, suskirsčius pagal tai, kuriam iš tų trijų veiksnių 
teikiama lemiamoji reikšmė: meno kūriniui, suvokimo aktui ar kū- 


275 


rimo aktui. Pirmasis požiūris, išeities tašku imdamas meno kūrinyje įkū- 
nytą grožį, stengiasi pagrįsti estetiką paties objekto struktūra, kuri vie- 
nodai apsprendžia tiek kūrimo, tiek suvokimo aktą, ir todėl pabrėžia 
objektyvią estetinių vertybių reikšmę. Du paskutinieji požiūriai, priešin- 
gai, iškeldami suvokiančiojo arba kuriančiojo subjekto veiklumą, natū- 
raliai linksta į subjektyvistinį etikos pamatavimą. Tačiau šitie trys po- 
žiūriai nepanaikina vienas kito ir gali būti įvairiais būdais suderinami. 
Juk estetinėje tikrovėje objektyvusis ir subjektyvusis momentai yra 
glaudžiai susiję: iš vienos pusės, grožis priklauso pačiam objektui ir glūdi 
jo prigimtyje, bet, antra vertus, grožis nėra grynai fizinė savybė, priklau- 
santi nuo medžiaginės objekto sudėties arba nuo jo santykių su kitais 
kūnais. Jis teprieinamas suvokiančiajam bei vertinančiajam subjektui, 
t. y. ypatingam dvasios nusistatymui. Todėl ir subjektyvistiškai orientuo- 
tai estetikai tenka šiek tiek atsižvelgti į objektyvią grožio pusę, lygiai 
kaip ir objektyvistinė estetika negali visiškai paneigti subjektyvaus 
veiksnio reikšmės. Vadinasi, estetikos teorijas galima skirti tiktai pagal 
tai, kuri tendencija — objektyvistinė arba subjektyvistinė — jose nusveria. 

Estetinės vertybės tiksliąja žodžio prasme, sako pirmosios krypties 
alstovai, glūdi ne menininko pergyvenimuose bei sumanymuose, o tik 
kūrinyje, kuris nebepriklauso nuo kūrėjo ir pats kalba už save. Todėl 
ir tikrus estetikos pagrindus galima nustatyti tik gvildenant jutiminę pa- 
ties objekto (meno kūrinio) prigimtį ir tą sąrangą, kuri tos prigimties 
elementus suveda į ypatingai veikiančią daiktinę vienybę. Jei taip yra, 
tai tos priemonės, kuriomis įvykdomas, ir ta medžiaga, kurioje įkūnija- 
mas kūrybinis sumanymas, estetikai įgauna principinę reikšmę, nes vie- 
nos meno rūšies estetiniai pradmenys turi iš esmės skirtis nuo kitos rū- 
šies pradmenų. Ir tik išaiškinęs šiuos tvarkomuosius atskirų menų šakų 
principus, estetikos tyrinėtojas gali tikėtis rasiąs ir visam menui bendrą 
estetinį pagrindą ?'. Kiek į meninę formą žiūrima kaip į objektą; kurio 
sąranga bei dėsningumas prieinamas pažinimui panašiu būdu; kaip ir ki- 
tų jutiminių reiškinių prigimtis, objektyvistinė estetika linksta į racio- 
nalistinį formalizmą, pagal kuzį grožyje glūdįs jausminis momentas tėra 
antrinis formos padarinys, nuo jos priklausąs palydovas. Žymiausi objek- 
tyvistinės arba formalistinės estetikos atstovai yra: A. Hildebrantas, 
O. Valcelis (iš dalies), H. Velilinas, E. Panofskis, Franklis ir kai kurie 
kiti meno istorikai, kurie domisi estetikos klausimais, — Vokietijoje, 
E. Surijo, A. Fosijonas, R. Bajė — Prancūzijoje *3. 


276 


B. FENOMENOLOGINĖ ESTETIKA 


Atskirą vietą užima vadinamoji fenomenologinė estetika, kuriai atsto- 
vauja M. Gaigeris. Sekdama E. Huserlio nustatytu metodu, ji atsisako 
aiškinti estetinius reiškinius iš tam tikrų subjektyvių arba objektyvių 
principų, apsiriboja jų tiksliu aprašymu ir, remdamasi tuo aprašymu, 
stengiasi iškelti bendrą jų prigimtį bei prasmę. Tuo tarpu fenomenologi- 
nė estetika dar neišėjo iš paruošiamųjų analizių stadijos ribų. 


C. TEORIJOS, IŠEITIES TAŠKU LAIKANČIOS 
SUVOKIANTIJĮ SUBJEKTĄ 


Iki paskutinių laikų (antrojoje XIX a. pusėje ir XX a. pradžioje) esteti- 
koje vyravo pažiūra, grindžianti grožį suvokiančiojo subjekto suvokimo 
aktu. Gal būt, žymiausia šioje linkmėje yra F. Fišerio, T. Lipso ir J. Fol- 
kelto sukurta įjautimo teorija (Einfūhllungslheorie), aiškinanti estetines 
vertybes iš tos jausminės reakcijos, kurią tam tikri objektai sukelia sub- 
jektui ir kurią šis, pastarasis, „objektyvizuoja“, t. y. perkelia į patį ob- 
jektą. Taigi grožio įspūdis kyla iš subjekto pergyvenimų ir jo nieku ne- 
irukdomo dvasinio bei gyvybinio veiklumo: objekto vaidmuo apsiriboja 
tuo, kad suteikia palankias aplinkybes tai ypatingai emocinei būsenai 
pasireikšti ir įgauti jo, objekto, pavidalu objektyvią formą. Nors įjautimo 
teorija savo esme grynai subjektyvistinė, ji vis dėlto derinasi su tam 
tikru objektyvumu, kiek pripažįsta, kad 1) objektas tėra gražus tuo at- 
veju, jei jis atitinka subjekto prigimties reikalavimus, ir kad 2) per įjau- 
timo akią subjektas tiesiog suvokia visatos gyvybės apraiškas ir net su- 
silieja su jomis (V. Bašas). Įvairios šios subjektyvistinės estetikos at- 
mainos priklauso pirmiausia nuo to, ar lemiamuoju grožio momentu 
laikomi tie pergyvenimai, kurie siejasi su objekto turiniu (dalykine jo 
reikšme), ar tie, kurie kyla tiesiog iš jutiminės objekto formos suvokimo. 
Pirmuoju atveju estetinė vertė priskiriama tiems įspūdžiams, kuriais pa- 
sireiškia kažkas, kas žmogui yra reikšminga (J. Folkeltas). Antruoju at- 
veju ypatingas dėmesys kreipiamas į fiziologinį estetinių įspūdžių pama- 
tą ir mėginama juos aiškinti iš tų dirginimų, kurie sujaudina jutimus 
tikslingu, jų prigimtį atitinkančiu būdu ir tuo sukelia malonią sąmonės 
reakciją. Gražūs, pagal šitą koncepciją, mums atrodo tokie daiktai arba 
reiškiniai, į kuriuos visas mūsų organizmas atsiliepia sąskambiu atbal- 
siu,— taip, kad sujaudinimo maksimumą lydi nuovargio minimumas 
(pvz., H. Spenseris, A. Grantas — Anglijoje; Š. Anri, Ž. Giujo ir kt.— 
Prancūzijoje). 

D. TEORIJOS, IŠEITIES TAŠKU LAIKANČIOS 
KURIANTĮJĮ SUBJEKTĄ 


Bet jei estetinis pergyvenimas nėra tik pasyvus vidinis potyris, jei jis 
grindžiamas tam tikru jausmų kupinu suvokimo aktu, tai jis yra gimi- 
ningas kūrybiniam aktui, nes, suvokdamas meno kūrinį ir juo grožėda- 
masis, žiūrovas arba klausytojas, nors ir netobulu, sutrumpintu būdu, 
pakartoja arba atgamina tą aktą, kurį kurdamas įvykdė pats menininkas. 
Todėl kai kurie estetikai mano, kad estetikos išeities taškas turi būti 
pirminis kūrybinis aktas. Jie nurodo į tai, kad kiekvienas stipresnis 
subjekto susijaudinimas linksta pasireikšti kūno judesiais arba net ku- 
riamaisiais veiksmais ir kad išsireiškimo būdas ir jo rezultatas (kūrinys) 
priklauso nuo to, kaip subjektas suvokia tai, ką yra patyręs. Pagal šitą 
teoriją grožis yra ne kas kita, kaip išraiška, kylanti iš subjekto vidinio 
aktyvumo ir realizuojanti jo jauseną atitinkančius vaizdus. Šiuo keliu 
eina kai kurie neokantininkai (pvz., H. Kohenas, J. Konas), o taip pat 
italas B. Kročė, kuris užima kraštutinę poziciją: estetinė kūryba, jo nuo- 
mone, pasibaigia tuo dvasiniu aktu, kuris sąmonėje kuria vaizdą (intuici- 
ja), o vaizdo įkūnijimas vienoje arba kitoje medžiagoje teesąs grynai 
techninis ir estetiniu atžvilgiu neutralus veiksmas. Kiti, priešingai, pabrė- 
žia, kad kūrybinė intuicija neišardomai susijusi su realizavimo aktu ir 
tik jame ir jo dėka įgauna estetinės reikšmės (pvz., E. Delakrua). 


E. METAFIZINĖ ESTETIKA 


Bet subjektyvistinė estetika, kuri remiasi suvokiančio subjekto pergyve- 
nimais, gali būti ir metafiziškai interpretuojama. 

Taip grožio įspūdį aiškina prancūzų estetikai A. Bremonas ir Ž. Sego- 
nas, kuriėms padarė įtakos Bergsono filosofija. Jie estetinį potyrį gretina 
su malda, su religine būsena, leidžiančia žmogui bendrauti su tuo, kas 
yra anapus reiškinių pasaulio ir viso sąvokinio pažinimo. Bet tas potyris 
nepriklauso nuo subjekto nuožiūros, jis iškyla jam kaip reikalavimas, 
kaip šauksmas, ateinąs iš būties gilumos ir veikiąs žmogų ne tiek daly- 
kine meno kūrinio reikšme, kiek jo tiesioginiu įspūdingumų, kuris sie- 
jasi su jutimine kūrinio forma. Tokiu būdu šita teorija artėja prie 
tos objektyvistinės estetikos, kuri iškelia lemiamąjį jutiminės formos 
vaidmenį. 

F. SOCIOLOGINĖS TEORIJOS 


Bet subjektyvus grožio pagrindas gali būti dar visai kitaip suprantamas, 
pripažinus, kad estetines vertybes sąlygojantis aktas galų gale priklauso 
ne nuo atskiro individo, bet nuo visuomenės, nuo tos socialinės aplinkos, 
kuri formuoja menininko skonį bei jauseną ir apsprendžia, ar sukurtas 
veikalas yra vykęs, ar jis patenkina visuomenėje įsigalėjusius meninius 
reikalavimus. O tie reikalavimai plaukia iš noro gauti įdomius ir šiuo 
atžvilgiu malonius įspūdžius, jaudinančius žmogų panašiu būdu, kaip ir 
bet koks žaidimas; jie kinta, visuomenės interesams, siekimams ir buičiai 
kintant. Todėl visos estetinės vertybės yra sąlygiškos ir galioja tiktai 
tam tikros kultūros epochos arba tam tikros visuomeninės grupės ribose. 
Ir pati meninė technika salygojama esamųjų socialinių aplinkybių. Šiai 
pozityvistiškai ir reliatyvistiškai teorijai, pajungiančiai estetiką socio- 
logijai, atstovauja Prancūzijoje Š. Lalo ir E. Diurkheimo mokykla. 
Sociologinės pozicijos laikosi ir N. Černyševskis, kuriam, kaip ir 
anksčiau jau V. Belinskiui, pirmiausia rūpi klausimas: kaip menas san- 
tykiauja su socialine tikrove? Remdamasis L. Fojerbacho antropologiniu 
materializmu, Černyševskis kritikuoja idealistinę Šelingo ir Hegelio este- 
tiką ir priešpastato jai tokias tezes: 1. Estetinis pasitenkinimas, nors ir 
skiriasi nuo žmogaus praktinių interesų, vis dėlto nėra jiems priešingas 
ir dažnai siejasi su jais. 2. Gražu yra tai, kas sukelia žmogui artimos gy- 
vybės įspūdį. 3. Lygiai kaip gyvenimas turi pirmenybę prieš meną, taip ir 
natūralusis grožis prašoka meninį grožį. 4. Svarbiausias meno objektas yra 
žmogus. Meno uždavinys yra iškelti tai, kas žmogaus gyvenime, t. y. jo 
sąveikoje su aplinka, yra reikšminga ir verta dėmesio. 5. Vaizduoda- 
mas tikrovę, menininkas kartu ją vertina, t. y. pareiškia savo nusistaty- 
mą gyvenimo reiškinių atžvilgiu. Tuo pagrįsta moralinė meno reikšmė. 


G. MARKSISTINĖ ESTETIKA 


Nors Černyševskis ir iškėlė meno visuomeninio vaidmens svarbą, tiktai 
K. Marksas ir F. Engelsas aiškiai nustatė, kad menas, lygiai kaip ir moks- 
las ir kitos dvasinės kultūros apraiškos, yra socialinio gyvenimo ir jo 
vystymosi padarinys. Jis išauga iš ekonominės žmogaus veiklos, iš ga- 
mybos, o išaugęs tenkina ne tik praktinius poreikius, bet ir igyja tam 
tikrą savarankiškumą. Kiekvienas vykęs meno kūrinys savo ruožtu ugdo 
jautrumą grožiui ir skatina tolesnę meninę kūrybą. Estetinis skonis ir me- 
no stiliai kinta, ekonominei ir socialinei santvarkai kintant; jie visuomet 

išreiškia viešpataujančios socialinės grupės arba klasės pažiūras bei in- 
teresus. Kai tik ta klasė smunka, išsigimsta ir jos kuriamas menas. Socia- 
linėje klasių kovoje menas yra galingas ginklas, kuris gali tarnauti ir 
revoliucijos, ir reakcijos interesams. Socialistinė santvarka, ilgainiui vi- 
same pasaulyje revoliucijų keliu pakeitusi buržuazinę, sukurs ir naują 
meną, kuriame įsikūnys proletariato grožio idealai. Meno kūrinio turinys 
ir forma sudaro neišardomą vienybę ir sąlygoja vienas antrą; istorinėje 
raidoje naujas turinys susiranda ir atitinkamą naują formą. Socialinis 
turinio reikšmingumas (pažangumas) didina ir estetinę kūrinio vertę. 
Markso ir Engelso nurodymus estetikos klausimais išvystė, iš vienos 
pusės, G. Plechanovas, iš antros — V. Leninas ir jo pasekėjai. Šie pasta- 
rieji socialiniams ir ekonominiams veiksniams priskiria sprendžiamąją 
reikšmę estetinio skonio ir meno raidoje. Plechanovas, be to, pabrėžia ir 
biologinį pamatą — žmogui įgimtą jautrumą ritmui, harmonijai ir pan.?? 


X SKYRIUS 
MENO RŪŠIŲ KLASIFIKACIJOS KLAUSIMAS 


1. PROBLEMOS FORMULAVIMAS 


Estetika negali apeiti meno rūšių klasifikacijos problemos. Bet jai nerūpi 
klasifikacija, kuri, vadovaudamasi tik praktiniais (patogumo) sumetimais, 
pažymi išorinius, į akis krintančius skirtumus bei panašumus; tai, ko ji 
reikalauja ir ieško, yra estetiškai pamatuota meno rūšių klasifikacija, 
t. y. tokia, kuri iškelia, iš vienos pusės, vidinį jų giminingumą, iš antros 
pusės — estetiškai reikšmingas kiekvienos rūšies ypatybes. Vargu ar ga- 
lima sakyti, kad iki šiol daryti mėginimai apibrėžti menų sistemą davė 
visiškai patenkinamų rezultatų. Neretai jie remiasi ne estetiniais, o bend- 
rais sistematiniais arba metafiziniais pagrindais arba nušviečia atskirų 
menų rūšių santykius tik vienašališkai. Todėl mums nėra reikalo visus 
šiuos mėginimus peržiūrėti ir kritiškai vertinti. Pasinaudodami jų teigia- 
mais pasiekimais, mes pabandysime imtis problemos tuo požiūriu, kurį 
mums diktuoja pirmesniuose skyriuose išdėstyti estetikos teorijos met- 
menys. Trumpai juos galima taip formuluoti: 1. Meno rūšių klasifikacijos 
pagrindas turi būti pats meno kūrinys. Jo ypatybės priklauso, kaip ma- 
tėme, nuo jo realizavimo būdo, nuo tos medžiagos, kurioje jis įsikūnija, 
ir nuo tų priemonių, kuriomis tas įkūnijimas įvykdomas. Todėl ir reikia 
meno rūšis skirti pirmiausia pagal vartojamas priemones ir dorojamą 
medžiagą. 2. Tačiau vieno šio požiūrio dar neužtenka, nes klasifikacija 
turi atsižvelgti ne tik į tai, kas skiria vieną rūšį nuo kitos, bet ir į tai, 
kas jas riša ir sąlygoja meno vienumą. O tas vienumas grindžiamas tuo, 
kad kiekvienas meno kūrinys yra estetinio suvokimo objektas ir turi es- 
tetinio objekto struktūrą. Esmines šios struktūros atmainas arba kitimus 
atskirose meno šakose galima geriausiai išaiškinti, įsidėmint, 1) kaip 
meno kūrinys santykiauja su subjektu, t. y. kaip jis estetiniame suvoki- 
me reiškiasi subjektui ir atskleidžia jame glūdinčias estetines vertybes, 
2) kokia prasmė yra įkūnyta meno kūrinyje — dalykinė ar nedalykinė, 
3) koks yra meno kūrinio santykis su realiu pasauliu: ar jis ką nors vaiz- 

duoja, ar nevaizduoja, ar rišasi su tikrove esminiu ryšiu, ar neturi tiesio- 
ginio ryšio su ja. Tolesnė analizė turi parodyti, kad iškelti požiūriai yra 
svarbūs meno sistemos klausimui ryškinti, 


2, MENO KŪRINIO SANTYKIS SU SUBJEKTU. 
OPTINIŲ IR AKUSTINIŲ ĮSPŪDŽIŲ SKIRTINGUMAS 


Estetinio objekto santykis su subjektu reiškiasi estetiniu suvokimu, kurį, 
iš subjekto pusės, galima apibūdinti kaip ypatingą atsidėjimą objektui. 
Tatai reiškia: objektas iškyla prieš subjektą kaip kažkas savarankiška, 
kas subjektą veikia ir traukte traukia jutiminį pastarojo dėmesį, visiškai 
pripildydamas jo sąmonės lauką — taip, kad aiškiausiai pasirodo objek- 
to vaizdas ir visos jutiminės (formalios) jo vertybės. Tačiau estetinis atsi- 
dėjimas nuo teorinio skiriasi tuo, kad čia atstumas (distancija) tarp sub- 
jekto ir objekto neišlieka toks aiškus bei apibrėžtas. Veikdamas subjek- 
tą, objektas jį užkrečia, verčia įsijausti, įsigyventi į vidinę jo (objekto) 
gyvybę bei dinamiką. Subjekto santykis su objektu pasidaro itin inty- 
mus, ir šia prasme galima sakyti, kad estetiniame suvokime įvyksta tam 
tikras subjekto ir objekto susiliejimas. Abudu šitie momentai estetinia- 
me suvokime yra esmingi ir todėl apsprendžia estetinį kiekvieno meno 
kūrinio paveikumą. Bet ne visur jie reiškiasi vienodai, ir tas nevienodu- 
mas priklauso kaip tik nuo tos jutiminės formos, kurioje objektas pa- 
sirodo. 

Menas objektyvizuojasi dviejose jutimų srityse: regėjimo ir klausos. 
Be to, jis naudojasi ir kinestetiniais įspūdžiais. Bet šie pastarieji nesuda- 
ro savarankiškos objektyvizavimosi sferos; jie estetinės reikšmės įgauna 
vien tiek, kiek jungiasi su optiniais arba akustiniais įspūdžiais. Visi kiti 
jutimai įeina į estetinį suvokimą tik netiesiogiai, regėjimui arba girdėji- 
mui tarpininkaujant. Todėl ir estetinio suvokimo ypatybės kinta pagal 
tai, ar jis remiasi regėjimo, ar klausos įspūdžiais ir kaip jie rišasi su 
kinestetiniais duomenimis. 

Apskritai, regimieji vaizdai laikomi normaliu jutiminių įspūdžių 
tipu, kuriame aiškiausiai pasirodo jutiminio suvokimo struktūra, nes jie 
pirmiausia apsprendžia išorinio pasaulio išvaizdą. Todėl mes esame lin- 
kę ir kitų jutiminių įspūdžių struktūrą suvokti pagal regimųjų vaizdų 
ypatybes. Vienok, atidžiau įsižiūrėjus, pasirodo, kad struktūros atžvilgiu 
jutiminiai įspūdžiai žymiai skiriasi vieni nuo kitų. Regimajame pasauly- 
įe suvokimo objektas stovi arba iškyla prieš subjektą kaip savarankiš- 
kas daiktas arba procesas. Jis aiškiai atskirtas nuo subjekto, užima ne tą 

pačią vietą. Todėl subjektas, atsidėdamas objektui, turi parodyti tam tik- 
rą aktyvumą, jis turi, taip sakant, nugalėti atstumą, skiriantį jį nuo ob- 
jekto, ne tik pritaikydamas akis prie nuotolio, bet ir žvilgsniu sekdamas 
objekto kontūrus ir linijas, apibrėžiančias jo pavidalą, arba jo judesį ir 
pasikeitimus. Aukščiausią įtempimo laipsnį atsidėjimas pasiekia vidinėje 
arba kartais net išorinėje imitacijoje (pamėgdžiojime). Kaip tik šitas 
kinestetinis (motorinis) momentas leidžia regimajam vaizdui išsiskleisti ir 
tuo pačiu įgalina subjektą įsijausti į objektą ir užsikrėsti jame įkūnyta 
gyvybe bei dinamika. Tad jis į suvoktą vaizdą atsiliepia „aidiniais“ jaus- 
mais. Bet, šiaip ar taip, estetinių regėjimo įspūdžių pagrindas yra aiškus 
išorinis daiktinis vaizdas, vis tiek, ar jis turi, ar neturi dalykinės reikšmės. 

Kitokio pobūdžio yra akustiniai įspūdžiai. Garsas (tonas) priklauso 
išoriniam pasauliui, lygiai kaip ir regimasis vaizdas, ir šia prasme yra 
objektyvus. Bet, antra vertus, jis nėra toks pat konstitutyvus išorinio 
pasaulio momentas, kaip vaizdas, Jisai — tik ypatinga, iš daikto arba pro- 
ceso kylanti apraiška, kuri nesusijusi su pačiu objektu taip glaudžiai, 
kaip jo regimos arba liečiamos savybės. Nors jis išplinta erdvėje, ta- 
čiau netelpa (fenomenaliai) apibrėžtoje vietoje. Erdvinis momentas turi 
svarbos tik garso praktinei (biologinei) reikšmei — kaip orientavimosi 
priemonė; estetiniu atžvilgiu jis neesmingas. Šia prasme garsas (tonas), 
atrodo, yra kad ir fizinis, bet nedaiktinis ir nematerialus reiškinys. Su 
tuo susijusi dar viena reikšminga jo ypatybė: jis skamba ne tik už mūsų 
(kūno), bet ir mumyse, mūsų ausyse, aiškus skirtumas tarp to, kas vyks- 
ta išorėje ir viduje, čia išnyksta. Rodos, kad jis įsiveržia į mūsų vidų ir 
verčia jį rezonuoti sąskambiu būdu. Apie tai liudija ir tas faktas, kad 
garsai ir tonai daug glaudžiau siejasi su organiniais (vidiniais) jutimais, 
negu regėjimo įspūdžiai. Paskutinių laikų stebėjimai ir bandymai parodė, 
be to, kad oro bangavimai, kurie yra fizinis garsų ir tonų pagrindas, 
juntami ne tik ausies, bet ir kitų kūno dalių (ypač krūtinės srityje) ir 
kad šitie „vibracijos“ jutimai pasižymi tam tikru, gana aukštu diferenci- 
juotumu, leidžiančiu ir kurtiems šiek tiek suvokti muzikos pjesės struk- 
tūrą ir net ja grožėtis. Šiuo atveju, vadinasi, patys oro bangavimai, kurie 
perduodami kūnui, juntami subjekto, nors ir nepavirsta garsais. Bet ir 
normalus žmogus gali tiesiog pastebėti vibracijos jutimų ir garsų gimi- 
ningumą bei glaudų ryšį tam tikrais ypatingais atvejais, pvz., žemiau- 
siuose vargonų tonuose. Iš to galima matyti, kad tarp oro bangavimų ir 
jų psichinių ekvivalentų ir kokybės atžvilgiu yra tam tikra specifinė ana- 
logija. Žinoma, būtų klaidinga akustinių įspūdžių ypatybes „aiškinti“ jų 
fiziologinėmis sąlygomis. Vis dėlto šita analogija yra reikšminga ta pras- 
me, kad parodo: ir psichiniame gyvenime yra reiškinių, kuriuos galima 

apibūdinti tiktai kaip rezonanso arba aido fenomenus. Ir šių aidinių juti- 
mų ir jais pagrįstų percepcijų savitumas yra tas, kad jie itin smarkiai 
paliečia subjekto jautrumą ir sukelia ypatingus aidinius jausmus bei emo- 
cijas. Įsidėmėtina, kad socialiniame gyvenime paveikiausia ir lanksčiausia 
žmonių savitarpio sužinojimo priemonė yra garsas. Tai, kas jam duoda 
pirmenybę prieš kitas priemones, nėra semantinė jo reikšmė — nes girdi- 
mąjį ženklą gali atstoti ekvivalentus regimasis ženklas (garsą — raidė), — 
bet ypatingas kalbos raiškumas ir įtaigumas, kuris priklauso nuo foneti- 
nės jos struktūros. Kalbos intonacijos, dinamika, ritmas, žodžiu, jos skam- 
bumas, išreiškia, lygiai kaip ir mostai bei mimika, subjekto nusistatymą 
tam tikros situacijos atžvilgiu, ir šitoje situacijoje kalbos prasmė yra 
prieinama ir tam, kas nesupranta žodžių dalykinės reikšmės. Poetinės 
kalbos meninės vertybės, kaip buvo nurodyta, remiasi visų pirma kaip 
tik fonetine jos struktūra. Bet visiškai laisvai garsų ekspresyvumas ir 
sugestyvumas pasireiškia tik muzikoje, kur jie nėra dalykinės reikšmės 
ženklas ir, išskleisdami visas esmines savo prigimties ypatybes, pavirsta 
tonais. Todėl suprantama, kad muzika dažniausiai apibūdinama kaip 
gryna, meniškai apdorota jausmų kalba. Toks apibrėžimas nėra klaidin- 
gas, bet tik per siauras, nes muzika išreiškia ne tik žmonių jausmus bei 
emocijas tiksliąja žodžio prasme — joje objektyvizuojasi įvairiausi gy- 
vybės pasireiškimai ir net dar daugiau: ji apima visą fenomenalinio pa- 
saulio dinamiką, kuri sukelia mumyse vidinį atgarsį. Kaip tik todėl, kad 
tonai tarytum nugali išorinio ir vidinio pasaulio priešingumą, jie labiau- 
siai tinka dinamikai ir ypač gyvybės dinamikai išreikšti, nes viskas, kas 
dinamiška, suvokiama vien tiek, kiek juntama ne tik iš išorės, bet ir 
viduje. Cia įdomu priminti, kaip muzikos savitumą apibūdino ir įvertino 
keletas žymiausių filosofų. E. Kantas muziką vadina ikyriu (aufdring- 
lich) menu, nes ji įsiperša ir tam, kas nenori jos klausyti, ir jis net abe- 
joja, ar šitas „žaidimas maloniais jutimais gali būti laikomas tikruoju 
menu“. G. Hegelis muziką priskiria prie romantiškojo meno, kur idėja 
įgauna persvarą prieš jutiminę formą, kurioje ji įsikūnija. Muzika, jo 
nuomone, stovi viduryje tarp tapybos ir poezijos. Ji yra dvasingesnė 
už tapybą, nes išsižada optinio vaizdumo, bet, antra vertus, negali šiuo 
atžvilgiu lygintis su poezija, kurios dorojamoji medžiaga yra nejutimi- 
niai (įsivaizduojamieji) vaizdiniai. A. Šopenhauerio estetikoje muzika 
užima visiškai atskirą vietą. Visos kitos meno rūšys vaizduoja vieną arba 
kitą valios (būties pirmapradės) objektyvizacijos laipsnį, vadinasi, jose 
atsispindi pasaulio esmė netiesiogiai, objektyvizacijos laipsniams (idė- 
joms) tarpininkaujant. Tiktai muzikoje valia pasireiškia betarpiškai. To- 
dėl muzikos pasaulis sudaro savarankišką sferą, kuri galėtų egzistuoti ir 

tuo atveju, jei valios objektyvizacijomis pagrįstas pasaulis nustotų eg- 
zistavęs. 

Kad ir kaip skirtingai minėti filosofai aiškina ir įvertina muziką, ta- 
čiau pastebėtina, jog jie visi remiasi maždaug tomis pačiomis muzikos 
ypatybėmis, kurios anksčiau buvo iškeltos aikštėn. Vadindamas muziką 
įkyriu menu, Kantas, matyti, pirmiausia turi galvoje tą bendrą visų 
akustinių įspūdžių savybę, jog daug sunkiau jų išvengti arba apsisaugoti 
nuo jų, kaip kad nuo regėjimo arba lytėjimo įspūdžių. Bet kartu jis tuo 
pažymi ir nepaprastą muzikos psichinio poveikio galingumą ir užkrečia- 
mumą, kuriam subjektas ir spirdamasis negali nepasiduoti. O ką reiškia 
muzikos dvasingumas, kurį pabrėžia Hegelis? Matyti, tai, kad tonų pa- 
sauliui yra svetimas daiktinis regimųjų vaizdų objektyvumas ir kad kaip 
tik šita ypatybė suartina jį su vidiniu žmogaus gyvenimu, suteikdama 
jam savitą intymumą. Pagaliau Šopenhaueris nepaprastą muzikos suges- 
tyvumą aiškina, nurodydamas ypatingai glaudų jos ryšį su valios ir jaus- 
mų dinamika; ir jis griežtai priešpastato muziką visam reiškinių pasau- 
liui, kuris pagrįstas regėjimo ir lytėjimo duomenimis. 

Nors šita koncepcija yra vienašališka ir be pakankamo pagrindo iš- 
skiria muziką iš kitų menų sistemos, vis dėlto ji teisingai iškelia esmines 
ir estetiškai reikšmingas jos žymes: nematerialumą, giminingumą su vi- 
daus gyvenimu (intymumą), ypatingą įtaigumą (t. y. sugebėjimą sukelti 
aidinius jausmus), O šitos specifinės žymės, kaip matėme, priklauso nuo 
tonų prigimties, t. y. nuo tos jutiminės sieros, kurioje muzika realizuojasi. 
Todėl ir meno rūšių klasifikacijai pirmiausia tenka atsižvelgti į pagrindi- 
nį skirtumą tarp tų rūšių, kurios formuoja girdimąją medžiagą, ir tų, ku- 
rios doroja regimuosius vaizdus. Pirmajai grupei priklauso muzika ir 
poezija (kiek kalba susidaro iš garsų), antrajai — visos dailės formos, 
architektūra, choreografija, negarsinė kinematografija ir kt. Nurodytas 
skirtumas nėra tik išorinis, nes grindžiamas estetinėmis dviejų meno 
grupių ypatybėmis. Bet kartu jis atsižvelgia ir į meno vienumą ir nesu- 
skaldo jo į dvi visiškai skirtingas dalis, nes estetinio įspūdžio atžvilgiu 
muzika ir poezija, iš vienos, ir visos kitos meno šakos, iš antros pusės, 
skiriasi ne tokiomis žymėmis, kurias viena grupė turi, o antra jų neturi, 
jos skiriasi ypač tuo, kuris estetinio suvokimo momentas turi persvarą ir 
uždeda jai savo antspaudą: ar tai yra subjekto atsidėjimas stovinčiam 
prieš jį daiktiniam objektui, ar, priešingai, objektas įsibrauna į subjektą, 
užvaldo jį ir verčia rezonuoti sąskambiu būdu. Vadinasi, skirtumas yra 
ne absoliutus, o tik sąlygiškas. Ir dailei, ir architektūrai, netrūksta suges- 
tyvaus paveikumo ir užkrečiamumo, bet šitas momentas čia subordinuo- 

tas savarankiško išorinio objekto kontempliacijai. Panašiai ir muzikos 
sugestyvumas nekliudo tam, kad kompozicijos struktūra suvokiama kaip 
kažkas objektyvu ir savarankiška. 


3. ERDVINĖS IR NEERDVINĖS MENO FORMOS 


Estetinio objekto materialumas ir daiktiškumas neatskiriamas nuo jo erd- 
viškumo. Todėl mes gausime tą patį meno rūšių suskirstymą, dalydami 
jas į erdvines ir neerdvines formas. 

Muzika neturi nieko bendro su erdvę (tiksliąja to žodžio prasme). 
Bet ir poezijai erdviškumas neturi konstitutyvios reikšmės, pirmiausia 
dėl to, kad jos dorojamoji medžiaga — kalba — nėra tįsi. Be to, ir tais 
atvejais, kai ji vaizduoja reiškinius, vykstančius erdvėje, estetiniam su- 
vokimui yra svarbus ne pats erdvinis vaizdas, o tik į jį nukreipta inten- 
cija, kuri jungiasi su žodžiais. 

Nurodytas dalijimas, žinoma, negali būti pakeičiamas dalijimu į erd- 
vines ir laikines meno rūšis, nes laikinis momentas nesutampa su erdvi- 
nio momento stoka. Skirtumas vien tas, kad muzikos atstovaujamai gru- 
pei laikinis momentas yra esminis ir būtinas. Garsų ir tonų deriniai gali 
atsirasti ir savo estetinę sąrangą išskleisti tik laike. Regimieji vaizdai, 
priešingai, gali vienodai ir rimti, ir judėti. Todėl erdvinės meno formos 
suskyla į dvi grupes priklausomai nuo to, ar laikinis momentas apspren- 
džia jų kūrinius, ar ne. Tačiau ir dailės (skulptūros, tapybos), ir architek- 
tūros nepriklausomumą nuo laiko galima pripažinti tik su tam tikra iš- 
lyga. Nors paveikslai, ornamentai, statulos ir trobesiai objektyviai yra 
statiški, tačiau subjektyviai estetinis suvokimas vystosi laike, ir tas jo 
laikinumas dažnai turi ir savo objektyvų pagrindą, pavyzdžiui, kai iš 
pastato estetinis vaizdas gali būti gaunamas tik per visą eilę vienas po 
kito sekančių įspūdžių, pereinant nuo vienos jo dalies prie kitos. Šiuo 
atveju pati kūrinio sąranga ir jo erdvumas reikalauja, kad estetinis su- 
vokimas skleistųsi laike. Vadinasi, laikinio ir nelaikinio momento prie- 
šingumas negali būti meno rūšių pagrindinio dalijimo pamatas. Vienok 
tai nereiškia, kad laikinis momentas meno sistemai neturi principinės 
reikšmės. Kaip tik jisai yra tas veiksnys, kuris užmezga vidinį ryšį tarp 
skirtingų meno rūšių. Visur, kur meno kūriniai realizuojami judesiu, lai- 
kinis momentas apsprendžia bendrą struktūrinę jų schemą, judesio rit- 
mas bei dinaminiai kitimai yra tie formalūs komponentai, kurie leidžia 
muzikos tonams susijungti su žodžiais arba erdviniais vaizdais į tam 
tikrą kompozicinę vienybę. Kadangi tuose formaliuose komponentuose 

glūdi ir tam tikras jausminis tonalumas (nusiteikimas), tai ir muzikos su- 
sijungimas su poezija, drama, šokiu arba kinematografija nesiremia tik 
išoriniu skirtingų reiškinių suderinimu, o išauga iš joms bendro kūrybi- 
nio užsimojimo. Žinoma, skirtingas meno šakas galima susieti tiktai tam 
tikrose ribose, nes kiekvieno meno struktūra priklauso ne tik nuo tų 
momentų, kurie jam yra bendri su kitais, bet ir nuo tų, kuriais pasižymi 
jo dorojamoji medžiaga ir jo formavimo priemonės. Antai ne kiekviena 
muzikos kompozicija gali būti susieta su šokiu arba aiškinama raiškiais 
mostais. Ir tie sunkumai, su kuriais susiduria, pavyzdžiui, opera, kyla 
kaip tik iš to, kad muzikos dinamika ir jos motyvų skleidimasis toli gra- 
žu ne visuomet gali būti suderinami su atitinkamų veiksmų arba įvykių 
dinamika bei raida. 

Kiek ritminis ir dinaminis pradmuo įsikūnija ir statiniuose meno kū- 
riniuose, tiek ir tapyba, skulptūra ir architektūra yra giminingos su lai- 
ke išsiskleidžiančiais meno kūriniais: juk ir grynai erdviniame ritme, ir 
dinamikoje glūdi — potencialiai besigėrinčio subjekto atžvilgiu — laiki- 
nis momentas. Todėl neretai architektūra gretinama su muzika (architek- 
tūra — „sustingusi muzika“). Tačiau tas giminingumas nėra toks esminis 
ir lemiamas, kad galėtų tas dvi meno šakas sujungti į kompozicinę 
vienybę. 


4. DALYKINĖS IR NEDALYKINĖS MENO FORMOS 


Taigi tas svarbus skirtumas, kuris reiškiasi tarp optinių ir akustinių įspū- 
džių, leidžia nustatyti dvi meno grupes, kurios žymiai skiriasi estetinio 
suvokimo atžvilgiu. Šitas dalijimas, kaip matėme, sutinka su kitu, kuris 
erdvines meno formas priešpastato neerdvinėms. Muzika, iš vienos pu- 
sės, dailė (skulptūra, tapyba), iš antros, aiškiausiai parodo šitą priešin- 
gumą. Su juo kryžiuojasi kitas ne mažesnės svarbos skirtumas — būtent, 
tarp dalykinių ir nedalykinių meno formų. Nors, kalbant apie nedalykinį 
(besiužetinį) meną, pirmiausia turima galvoje muzika, tačiau besiužeti- 
nė kūryba galima ir dailės (erdvinio meno) srityje; pavyzdžiui, visa ta 
ornamentika, kuri apsiriboja abstrakčiais geometriniais motyvais arba 
harmoningais spalvų deriniais. Be to,—ir tai yra itin svarbu —ir siu- 
žetiniame mene ta estetinė vertė, kuri susijusi su dalykine kūrinio reikš- 
me, remiasi nedalykiniu pamatu, būtent, tuo grynai jutiminiu kompozici- 
jos (apdorotos medžiagos) grožiu, kuris paprastai apibūdinamas kaip 
formalusis meno kūrinio aspektas. Iš to aiškėja, kad dalykinių ir neda- 
lykinių meno formų priešingumas yra sąlygiškas (reliatyvus), būna ir 

pereinamųjų formų: antai poezijoje žodžių skambumas ir tiesioginis eks- 
presyvumas gali nustelbti dalykinę jų reikšmę arba tapyboje tam tikro 
objekto pavidalas gali tapti nesiužetinės kompozicijos elementu. 

Vis dėlto neatsitiktinai nedalykinis menas pasiekia visišką savaran- 
kiškumą ir aukščiausią paveikumo laipsnį kaip tik muzikoje. Tatai gali- 
ma suprasti tiktai turint galvoje, iš vienos pusės, nemedžiaginį garsų 
(tonų) pasaulio pobūdį, dėl kurio jo santykis su daiktais atrodo neesmi- 
nis, išorinis, iš antros — jo ypatingai glaudų ryšį su vidiniu, jausminiu 
žmogaus gyvenimu, kuris iš prigimties yra nedalykinis. Todėl kaip tik 
muzika gali labiausiai paaiškinti, ką estetiniu atžvilgiu reiškia meno kū- 
rinio nedalykiškumas ir kaip jis santykiauja su dalykiškumu. 

Muzika — nedalykinė, reiškia, ji nieko nevaizduoja ir neturi daly- 
kinės intencijos, kaip, pavyzdžiui, kalba. Bet tai, žinoma, nereiškia, kad 
jai stinga turinio arba prasmės. Kiekviena muzikos tema (motyvas) arba 
frazė yra tam tikra struktūra, kuri suvokiama kaip vieninga visuma ir 
kuri kažką išreiškia. Šia prasme ji yra raiški ir tuo pačiu prasminga. 
Vienok, nors kiekviena tokia tema arba frazė yra tam tikras konkretus 
ir visiškai apibrėžtas derinys, galima tik apytiksliai, bendrais bruožais 
apibūdinti, ką ji išreiškia: kažkokią nuotaiką arba susijaudinimą, kaž- 
kokį gyvybinį nusistatymą arba veikseną, kažkokią įvykių arba reiškinių 
dinamiką. Tai priklauso nuo to, kad mąstymui apibrėžtumas neatskiria- 
mas nuo dalykiškumo, nuo dalykinės reikšmės, 

Štai kodėl nedalykinė būtis (visa tai, kas dinamiška, kas tik jaučia- 
ma) įgauna apibrėžiumą tiktai ryšium su ta dalykine situacija arba su 
tomis dalykinėmis aplinkybėmis, kuriose ji pasireiškia. Kitaip sakant, 
muzikos kūrinio prasmė yra neapibrėžta dalykinės reikšmės atžvilgiu; 
ji duodasi interpretuojama įvairiais dalykiniais būdais ir gali būti deri- 
nama su skirtingais vaizdais, Vadinasi, muzikos prasmė pasižymi tam 
tikru bendrumu ir šiuo atžvilgiu siūlosi palyginama su sąvoka, kuri 
taip pat gali būti skirtingai realizuojama įvairiais konkrečiais atvejais. 
Tačiau šio panašumo, kad ir reikšmingo, nereikia perdėti, nes, iš arčiau 
įsižiūrėjus, muzikos santykis su jos dalykinėmis interpretacijomis iš es- 
mės skiriasi nuo to, kaip sąvoka (bendra mintis) santykiauja su ją 
realizuojančiais konkrečiais atvejais. Iš tikrųjų: 1. Sąvoka (mintis), bū- 
dama bendra, iš esmės yra abstrakti. Ji konkretėja bei individualėja tik- 
tai tais atskirais atvejais, kurie ją realizuoja. Muzikos kūrinys (ir kiek- 
vienas jo motyvas, kiekviena frazė) yra konkretus, individualus, tiesiog 
klausa suvokiamas. 2. Kiekviena sąvoka yra dalykinio pobūdžio. Jos tu- 
rinys suvokiamas kaip savarankiškas objektas pagal analogiją su daiktu. 
Perėjimas nuo sąvokos giminės prie priklausančių nuo jos rūšių ir ją 

realizuojančių konkrečių atvejų vyksta, sąvokos bendroms žymėms dife- 
rencijuojantis ir skleidžiantis į apibrėžtesnes bei turiningesnes žymes. At- 
seit, sąvokos individualizavimo procesas prasideda ir baigiasi dalykinės 
sferos ribose. O aiškinant žodžiais arba vaizdais muziką, pereinama nę 
tik nuo vieno suvokimo būdo prie kito (nuo klausos įspūdžių prie regi- 
mųjų vaizdų arba simbolinio mąstymo), bet ir nedalykinė muzikos pras- 
mė pakeičiama apibrėžta dalykine reikšme. Tiesioginį pačios dinamikos 
ir jos jausminio tonalumo suvokimą pavaduoja tos situacijos arba to 
proceso vaizdas (arba šito vaizdo intencija), kuriame ta dinamika ir jos 
tonalumas gali realizuotis. 3. Iš sąvokos abstraktumo aiškėja, kad jos sa- 
varankiškumas tėra antrinis, išvestinis, tik mąstymo (abstrakcijos keliu) 
sukurtas. Todėl ji objektyvios reikšmės turi vien tiek, kiek tiesioginiu 
arba netiesioginiu keliu galima nurodyti tuos realius fenomenus (faktus), 
kuriais ji pagrįsta. 

Muzikos kūrinio prasmė bei estetinė vertė, priešingai, visiškai ne- 
priklauso nuo jo dalykinių pavaizdavimų. Jam užtenka savęs, ir jis pats 
atsiskleidžia kiekvieną kartą, kai atliekamas vienu arba kitu būdu. Vadi- 
nasi, jį galima suvokti ir grožėtis jo meniškumu visai savarankiškai, 
nors subjekto sąmonėje ir neatsirastų jokių muzikos kūrinį aiškinančių 
dalykinių vaizdinių: juk estetinė muzikos kūrinio vertė visiškai nepri- 
klauso nuo didesnio arba mažesnio jo sugebėjimo sukelti motorinius, op- 
tinius arba kuriuos nors kitus vaizdus. Dalykiniai vaizdai niekuomet ne- 
glūdi pačioje muzikos kompozicijoje, jie kyla iš to vidinio susijaudinimo, 
kuriuo muzika užkrečia ja besigėrintį subjektą. O kiekvienas psichinis 
įtempimas linksta pasireikšti, objektyvizuotis ir suranda tą pasireiškimo 
arba objektyvizavimosi būdą, kuris labiausiai atitinka subjekto individua- 
lybę, jo esamąją būseną ir t. t. 

Visa tai, kas buvo pasakyta apie muziką, gali būti — mutatis mu- 
tandis — taikoma ir kitoms nedalykinėms meno šakoms, pavyzdžiui, or- 
namentikai. Žinoma, ten, kur pavidalinama erdvė, meninės kompozici- 
jos nedalykiškumas iškyla ne taip aiškiai, kaip muzikoje, nes mes 
visuomet esame linkę bet kurią erdvinę formą gretinti su „daikto“ pa- 
vidalu. 

Vis dėlto neabejotina, kad vadinamasis linijų ir spalvų derinių „for- 
malus“ grožis, lygiai kaip ir pačios kalbos (žodžių) eufonija, yra nedaly- 
kinio pobūdžio; jisai, vartojant E. Kanto žodžius, yra „laisvas“ ir nepri- 
klauso nuo to, ką daiktas reiškia. Dabar beliko dar paaiškinti, kodėl 
nedalykinio ir dalykinio grožio priešingumas yra reikšmingas ir meno 
rūšių klasifikacijos problemai. Visų pirma jis parodo, kad estetinė 
būtis nesutampa su ta daiktų ir reiškinių sfera, kurioje vyksta žmogaus 

praktinė veikla, bet nesutampa ir su mąstymo nubrėžiama idealia reikš- 
mių (sąvokų) sritimi. Ji apima ir tai, kas neturi apibrėžtos dalykinės 
reikšmės (ir šiuo atžvilgiu nėra racionali). Tai yra ypač pabrėžtina aki- 
vaizdoje tų vis besikartojančių mėginimų aiškinti meno esmę iš grynai 
1acionalių pradmenų, tariant, kad meno kūrinio vertė arba apsprendžia- 
ma tam tikros jame įkūnytos idėjos, arba priklauso nuo racionalaus jo 
sąrangos dėsningumo (pvz., dalių arba elementų matematinių santykių). 
Bet svarbesnis yra kitas dalykas, būtent, kad tas neracionalus momen- 
tas ne tik yra menui kažkas leistina, bet turi jam lemiamos reikšmės. 
Juo remiasi savarankiškų nedalykinių meno formų galimumas (pvz., mu- 
zikos), ir dar daugiau: jis yra estetinio paveikumo pamatas ir tų meno 
kūrinių, kuriems būdinga tam tikra apibrėžta dalykinė reikšmė. Turint 
galvoje, jog nedalykinė meno kūrinio prasmė siejasi kaip tik su jo juti- 
miniu ypatumu, su jo tiesiog suvokiama jutimine struktūra, tenka pripa- 
žinti, kad kaip tik paveikiausi estetiniai įspūdžiai gimsta tuose giles- 
niuose psichikos sluoksniuose, kurie tiesiog surišti su organine (kūnine) 
gyvybe ir kurių dinamika paprastai mūsų neįsisąmoninama. Vienok ši- 
tas estetinių pergyvenimų ryšys su organiniais procesais dar mažai iš- 
tirtas ir tik tolesni nuodugnesni gvildenimai galės jį tinkamai nušviesti. 
Todėl tuo tarpu apsiribojame tik šiais trumpais nurodymais. 

Šiaip ar taip, tik atsižvelgiant į nedalykinę estetinio objekto prasmę, 
galima suprasti, kodėl tarp visiškai skirtingų meno kūrinių kartais pasi- 
zeiškia netikėtas vidinis giminingumas ir kodėl vienos rūšies meninė 
kūryba gali atsiliepti į kitos rūšies kūrinius tam tikru sąskambiu atbal- 
siu (sakykime, poezija į muzikos arba tapybos kūrinius, ir atvirkščiai). 
Pavyzdžiu gali būti Čiurlionio tapyba, kuri, kaip buvo aukščiau nurody- 
ta, ne tik kupina muzikinės nuotaikos, bet ir savo struktūra yra arti- 
ma muzikos kompozicijai. 


5. VAIZDUOJAMASIS IR NEVAIZDUOJAMASIS MENAS 


Pagaliau estetikai reikšminga yra ir ta aplinkybė, kad menas arba vaiz- 
duoja ką nors, arba kuria visai savarankiškus objektus, kurių pačioje 
tikrovėje niekas neatitinka. Pirmąją meno formų grupę galima pavadinti 
ir imitatyvine (pamėgdžiojamąja), nes čia atgaminama tai, kas yra arba 
gali būti tikrovėje. Ar tai — realioji tikrovė, ar tik įsivaizduojamoji,— 
kaip buvo nurodyta anksčiau, — neturi reikšmės. Reikia tiktai turėti gal- 
voje, kad „imitacija“ mene nereiškia kopijavimo ir kad intencija 
į tikrovišką objektą nė kiek nesuvaržo pačios meninės kūrybos. Šitas 

dalijimas į imitatyvinį ir neimitatyvinį meną nesutampa su meno rūšių 
suskirstymu į dalykines ir nedalykines formas. Nors kiekvienas imitalyvi- 
nis menas yra dalykinio pobūdžio, tačiau ne kiekviena dalykinė forma 
priklauso prie imitatyvinės grupės. Pavyzdžiui, architektūra, o dažniau- 
siai ir verslinio meno kūriniai yra daiktai, turį apibrėžtą dalykinę reikš- 
mę, bet jie nieko neatvaizduoja. Šiuo atžvilgiu architektūra yra artimes- 
nė muzikai, negu skulptūra ir vaizduojamoji tapyba, bet, antra vertus, 
iš esmės skiriasi nuo jos tuo, kad kūrinio kompozicija pritaikyta prie 
praktinio tikslo ir kad šitas tikslas apsprendžia jo dalykinę reikšmę. To- 
dėl neimitatyvinį meną galima suskirstyti į dvi grupes: vieną, kuri meno 
kūrinį tiesiog sieja su praktiniu gyvenimu, antrą — kuriančią savitą, nuo 
praktinių interesų nepriklausantį pasaulį. Pirmajai atstovauja architektūs 
ra, antrajai — muzika. 

Vienok tenka pasakyti: ir šitie dalijimo pagrindai (priešybės: imita- 
tyvinis—neimitatyvinis, priklausąs ir nepriklausąs nuo praktinio tikslo) 
nepasižymi tokiu griežtumu, kad suskaldytų meno šakas į dvi visiškai 
skirtingas grupes. Galima tiktai kalbėti apie vienai arba kitai meno rū- 
šiai būdingą pagrindinę linkmę (tendenciją). Antai muzikoje gali pasi- 
rodyti ir imitatyviniai motyvai (pvz., L. Bethoveno „Simfonija pastorale" 
arba A. Honegerio kompozicija „Traukinys“). Jais plačiai naudojasi 
vadinamoji programinė muzika, kuri savo tematiką sieja su tam tikru 
dalykiniu siužetu. Muzika taip pat gali būti pritaikyta prie tam tikrų 
gyvenimiškų tikslų, ypač tais atvejais, kai ji siejasi su poezija (pvz., baž- 
nytinė arba karinė muzika). Antra vertus, ir architektūra gali šiek tiek 
nutolti nuo savo tektoninių uždavinių ir ypač iškelti ornamentines ver- 
tybes (pvz., vadinamoji „liepsnojanti“ gotika arba Gruzijos architektūra 
viduramžiais). Tačiau visi tokie nukrypimai į vieną arba kitą pusę negali 
prašokti tam tikro saiko, negali visiškai nustelbti pagrindinės to meno 
linkmės; priešingu atveju jis nustotų buvęs tuo, kuo iš prigimties yra, 
ir netektų specifinės estetinės vertės. Architektūros kūrinys pirmiausia 
yra trobesys, bokštas, tiltas ir t. t. ir, tik alitikdamas savo paskirtį, gali, 
be to, turėti, pavyzdžiui, ir ornamentinę reikšmę. Arba muzika, pamėg- 
džiodama realius triukšmus arba garsus, performuoja (stilizuoja) ir pri- 
taiko tuos imitatyvinius motyvus prie bendros muzikos kūrinių esminės 
struktūros. Net ten, kur siejama su dalykiniu siužetu, muzika turi būti 
raiški ir grynai muzikinių atžvilgiu. Panašiai ir eilėraščiuose svarbiau- 
sias (dominantės) vaidmuo gali būti skiriamas pačių garsų skambumui 
bei raiškumui — taip, kad dalykinė žodžių reikšmė šiek tiek nustelbiama 
ir nuslopinama. Vis dėlto tuo pačiu kalba nepavirsta tam tikru būdu su- 
tvarkytu grynų garsų deriniu, ji išlaiko sintaksinę sąrangą, o taip pat ir 

tam tikrą, kad ir neryškią, neapibrėžtą, dalykinę reikšmę. Pagaliau dar 
vienas pavyzdys: choreografija. Iš pradžių šokiai atgamindavo tam tik- 
rus reikšmingus veiksmus (pvz., kariniai, seksualiniai ir kiti šokiai). Vė- 
liau pačių judesių ritmingas tvarkingumas ir dinaminis ekspresyvumas 
užkariavo pirmą vietą, nustumdami į antrą planą dalykinę šokio reikšmę. 
Mūsų laikais pirmajam tipui atstovauja vadinamieji ekspresyviniai ir 
pantomiminiai šokiai, antrajam — choreogralinės klasikinio baleto for- 
mos, o taip pat akrobatiniai šokiai. 

Taigi mes matome, kad konkrečiuose meno kūriniuose vaizduojamo- 
sios ir nevaizduojamosios formos nuolat susipina ir pereina vienos į ki- 
tas. Vis dėlto šių dviejų formų skirtumas estetiniu atžvilgiu yra svarbus, 
nes vaizdavimas įneša naują determinaciją į meno kūrinio struktūrą ir 
tuo apsprendžia ir estetinio suvokimo aktą. Tai aiškėja ir iš to, kad 
imitatyviniame mene estetinės tiesos problema įgauna ypatingą reikšmę 
ir kad meno kūryba, be grynai imanentinių sąlygų, čia turi patenkinti ir 
tokius reikalavimus, kurie išplaukia iš pačios vaizdavimo intencijos. 

Tiek apie tuos požiūrius, kurie, mūsų supratimu, yra itin svarbūs 
bendrai meno sistemai nustatyti. Smulkesnė klasifikacija gali būti pada- 
ryta Lik atsižvelgiant į atskirų meno šakų dorojamąją medžiagą ir jų 
techniką. 


PRIEDAI 


ESTETINIS VERTINIMAS MENO ISTORIJOJE 
(Meno istorijos ir estetikos ryšio klausimu) 


I 


Vienas charakteringiausių šiuolaikinės mokslinės minties bruožų — tai 
metodologinis kryptingumas ir ieškojimai. Joje vėl atgimė dekartiškoji 
abejonės ir savikritikos dvasia. Šiuolaikinės mokslinės minties dėmesio 
nesukaupia vien jos akiratin patekęs daiktas. Ji be perstojo tikrina ir 
perkainoja visą įprastinių mąstymo būdų ir metodų arsenalą, tolydžio 
juos grakštindama ir tobulindama, o neretai —ir iš pagrindų pakeisdama. 
Tačiau Dekarto epochos filosofijos ir mūsų dienų metodologiniai polin- 
kiai turi ir esminių skirtumų. XVII a. racionalizmui aktualiausias dalykas 
buvo mokslinio pažinimo (metodo) vieningumas. Proto ir jo dėsnių au- 
tentiškumu bei objektyviu bendrareikšmiškumu jis mėgino pagrįsti 
mokslinio metodo universalumą. Šiuolaikinė mintis, tiesa, nepamiršdama 
bendrų mokslinio pažinimo pradų, labiau susirūpinusi tiksliu atskirų 
mokslų sričių ir įprastinių jų objektų atribojimu. Iš čia ir išplaukia dvi- 
lypė šiuolaikinės mokslinės metodologijos kryptis. Iš vienos pusės, jos 
tyrinėjimai siekia galutinių loginių pažinimo pagrindų, o iš kitos — jai 
būdingas itin įdėmus ir intymus santykis su faktiškąja mokslo plotme, 
t. y. su kiekvieno nagrinėjamo objektyvaus duomens būties savitumu. Ir 
nors iš pirmo žvilgsnio abi šios problemos liečia skirtingas mokslo puses, 
tačiau kiekvienas konkretaus jų sprendimo mėginimas atveria tarp jų 
glaudų vidinį ryšį. 

Tokia pati padėtis yra ir meno bei literatūros istorijoje. Metodolo- 
ginė šiuolaikinio mąstymo tendencija itin vaisingai atsiliepė ir jai. Šis 
mokslas tiktai dabar, po ilgo ir nevaisingo klaidžiojimų laikotarpio, pra- 
deda surasti pats save ir suprasti, kur tikrasis jo pašaukimas ir koks jo 
objektas. Tačiau, atsiribodama pati ir atribodama savo objektą nuo gre- 
timinių ir giminingų disciplinų, meno (ir literatūros) istorija privalo atsa- 
kyti į du klausimus: 1) kokią vietą ji užima mokslų sistemoje, t. y. ko- 
kiame kitame moksle randamas jos pagrindimas, ir 2) kokie jos objekto 
savitumai ir ypatumai? Nesunku įsitikinti, kad abu šie klausimai, jei 
giliau patyrinėsime, yra organiškai susiję. 

Iš tikrųjų: kas yra meno istorija (o mes ją suprantame plačiai, kaip me- 
no istoriją apskritai, ir, vadinasi, įjungdami jon ir grožinės literatūros 
istoriją)? 

Pirmiausia, tai istorijos mokslas, ir jis, vadinasi, turi patenkinti visus 
metodologinius bet kurios istorinės disciplinos reikalavimus. Tai reiškia: 
meno istorija, kaip ir kiekvieno kito dalyko istorija, tiria ir apibūdina ne 
atskirus meno kūrinius, o kartu su laiko tėkme vykstantį organišką vie- 
no ar kito meno kitimą jo būties ir raidos visumoje ir stengiasi šiame 
procese nustatyti tam tikrą jam būdingą vidinį vieningumą ir dėsningu- 
mą. Tik tokiu atveju ji gali išspręsti pagrindinį savo uždavinį, dabartį 
paaiškinti praeitimi, t. y. sujungti jas priežasties ryšiu ir dabartyje 
įžvelgti ateities daigus bei potencijas. Tačiau meno istorija neturi savo 
akiračio apriboti vien tik paties meno raidos studijavimu. Ji neprivalo 
pamiršti ir viso kultūrinio gyvenimo reiškinių vieningumo bei vientisu- 
mo. Taigi, norint teisingai suprasti istorinį paties meno likimą, būtina 
taip pat nustatyti jo ryšį su visomis kitomis kultūrinio gyvenimo sritimis. 

Tokie samprotavimai šiuo metu skamba kaip truizmas. Jie įėjo 
į šiuolaikinės meno istorijos kūną ir kraują, ir visa, ką ji šioje srityje at- 
liko per pastaruosius dešimtmečius, beveik be išimčių yra meno raidos ir 
kitų kultūrinio gyvenimo sričių istorijos ryšių tyrinėjimai. 

Tačiau tai liečia tik vieną dalyko pusę: apie kitą, irgi ne mažiau 
svarbią, ligi šiol buvo tarsi pamiršta, geriausiu atveju — nebuvo atsi- 
žvelgiama į jos metodologinę reikšmę. Būtent: visi mokslai, neišskiriant 
nė istorijos mokslo, tiek metodais, tiek sistemos pagrindais privalo de- 
rintis su ypatinga nagrinėjamos problemos prigimtimi. Kitu atveju jie 
nebus žiniomis apie realybę, t. y. žiniomis apie faktus. 

Šitai pritaikant meno istorijai, reiškia, jog metodiškajai jos sanda- 
rai svarbu, kad ji yra būtent meno istorija. Taigi, šiaip ar taip, ji būti- 
nai privalo atsižvelgti į ypatingas paties meno savybes, t. y. atramos ir 
pagrindo ieškoti bendroje teorijoje apie meną — meno filosofijoje arba 
estetikoje. Tačiau toksai meno istorijos grindimas estetika paprastai su- 
tinka pačių rimčiausių prieštaravimų ir visų pirma iš specialistų pusės. 
Estetika laikoma normatyvine disciplina, kuri meniniam skoniui nurodo 
bendras estetinio vertinimo taisykles. Pagrįsti meno istoriją estetika — 
reikštų reikalauti, kad jos nagrinėjamas objektas būtų vertinamas. Betgi 
tai nesuderinama su moksliniu meno istorijos orumu. Bet koks vertini- 
mas, o ypač estetinis, yra santykinis, subjektyvus, jį lemia istoriškai be- 
sikeičiančios sąlygos, ir todėl jis neturi jokio objektyvaus bendrareikš- 

miškumo. Todėl meno istorija, jeigu ji nori būti mokslas tikrąja to Žo- 
džio prasme, privalo sekti gamtos mokslų pavyzdžiu ir vengti bet kokio 
vertinimo. Toks požiūris, prilyginantis meną, kaip ir apskritai visus kul- 
tūros reiškinius, prie paprastų faktų, gamtos fenomenų, akivaizdžiausiai ir 
nuosekliausiai buvo pritaikytas I. Teno teorijoje. Istorinius meno kūry- 
bos tipus, kaip kultūros faktus, jis stengėsi paaiškinti socialine aplin- 
ka — individualiomis rasės savybėmis, klimatu ir pan. Netgi nesekant 
Tenu, vertinimą atmetanti natūralistinė pozicija vis tik nepraranda reikš- 
mės meno istorijai. Iš esmės ji nė kiek neprieštarauja naujai keliamiems 
meno istorijos uždaviniams. Sutelkdama dėmesį į menines formas, 
ji aiškina tik jų kaitą ir perimamumą, vienų priklausomybę nuo kitų, 
skirtumus šias formas lemiančių faktorių junginiuose, prigimtyje ir kom- 
binacijose. Rafaelis arba Puškinas studijuojami tiktai kaip tam tikrų me- 
ninių stilių kūrėjai, lygiai taip pat kaip Džulijus Romanas arba Nekraso- 
vas, nepriklausomai nuo to, ar jie buvo savarankiški ir stambūs meniniai 
dydžiai, ar nereikšmingi epigonai. 

Mes čia neužsiimsime Teno teorijos kritika !. Pagrindinis šios teo- 
rijos trūkumas ne tas, kad jos siūlomi meninių stilių raidos ir kaitos 
aiškinimai nepagrįsti, o tas, kad Tenas, kalbėdamas apie meną, apeina 
šalimais pačius meno reiškinius ir jų savitumus. Tai, matyt, neatsitiktinis 
dalykas, o yra natūrali pasekmė lygybės ženklo, kurį Tenas deda tarp 
meno reiškinio ir fizinio reiškinio. Todėl meno istorijos metodologinis 
pagrindimas negali ignoruoti klausimo: kiek teisėtas toks meno ir gam- 
tos mokslų sutapatinimas. Iš tikrųjų, ar egzistuoja meninė forma, kuri 
suteikia kūriniui meninį pobūdį, tokia pat prasme, kaip koks nors fizikos 
ar chemijos reiškinys? Ir šių pastarųjų realumas tampa mums faktu, kiek 
mes juos jutimiškai suvokiame, t. y. matome, girdime, užuodžiame 
ir t. t. Tačiau meninės formos suvokimui to maža. Išgirsti muzikinę pje- 
sę, pamatyti paveikslą, perskaityti eilėraštį — dar nereiškia visa tai su- 
vokti kaip meninio pobūdžio reiškinius. Rafaelio madoną, Rembranto 
portretą galima laikyti tiktai dievo motinos atvaizdu arba vyro portretu 
be jokio sąryšio su menu; lygiai taip pat nemuzikalus žmogus girdi mu- 
ziką, tačiau nesuvokia jos kaip muzikos, t. y. kaip meno kūrinio. 

Todėl aišku, kad tas jutiminis dalykas, kurį mes vadiname meno kū- 
riniu (nutapyta drobė, išspausdintas eilėraštis ar gaidos), dar nėra gata- 
vas estetinis objektas, nes suvokiantysis gali jame aktualizuoti skirtingas 
prasmes (menines ir nemenines ir t. t.). Išorinis duomuo visada yra tiktai 
jutiminis pagrindas ir medžiaga, iš kurios kuriamas tikras estetinis ob- 
jektas. Kitaip tariant, šis objektas realizuojamas tiktai to, ką B. Chris- 
tijansenas taikliai pavadino antrinės kūrybos aktu, t. y. gyvu meniniu 

suvokimu. Todėl mes ir turime teisę kalbėti apie ypatingą estetinę rea- 
lybę, nesutampančią su empirine (kasdieninės patirties) realybe. Empiriš- 
kai imant, muzikinė pjesė vienodai reali ir muzikaliam, ir nemuzikaliam 
klausytojui. Tačiau tiktai pirmojo suvokimas aktualizuoja jos estetinę 
realybę. 

Paprastai meno objekto prigimtis apibūdinama kiek kitaip: sakoma, 
kad jo struktūrą nulemia du skirtingi faktoriai: vienas objektyvus — 
paveikslo, statulos, pastato ir t. t. jutiminis duomuo, o kitas subjekty- 
vus — mano santykis su juo, mano sąmonės nusistatymas, kuris jam tei- 
kia savotišką atspalvį ir kurio dėka tas duomuo įgauna savitą vertę, tam 
tikrą emocinį turinį. Tačiau ši charakteristika šiek tiek iškraipo tikrąją 
dalyko esmę. 

Pirmiausia subjektyvaus ir objektyvaus faktoriaus išskyrimas ne pir- 
minis, o jau teorinės refleksijos rezultatas. Be to, jis ir fenomenologiškai 
nepateisinamas, nes betarpiškame meniniame suvokime abu šie momen- 
tai yra neskaidoma dalykinė visuma. Šita savotiška dalykinė visuma ir 
yra estetinė realybė, netelpanti į rėmus įprastinio požiūrio, skaidančio 
būtį į subjektyviąją ir objektyviąją. 

O kokios išvados plaukia iš mūsų nustatyto fenomenologinio požiū- 
rio? Jeigu jis teisingas, t. y. jeigu estetinis objektas yra pilnavaldė rea- 
lybė gyvame meniniame suvokime, tai reiškia, kad jis pažįstamas ir su- 
prantamas tiktai per betarpišką kūrybinį suvokimo aktą, kurį sukelia 
tas objektas pergyvenant. O tame akte neišvengiamai slypi ir vertinimo 
momentas. Iš tikrųjų meninę formą mes suvokiame ne kitaip, kaip tik 
pripažindami ją estetine vertybe, t. y. vertindami ją estetiškai. Be tokio 
vertinimo akto meninė forma išvis nebūtų reali kaip estetikos srities 
reiškinys. Tiesa, tai ypatingos rūšies vertinimas: jis besąlygiškas ir to- 
dėl kategoriškas, jis tiktai nustato ir pripažįsta meninę vertybę, estetiš- 
kąją būtį priešpastatydamas neestetiškajai, tačiau estetinės sferos viduje 
neatlikdamas jokios gradacijos. Vadinasi, pavyzdžiu, L. Bethoveno 
sonatos arba D. Velaskezo paveikslo suvokimas yra tiktai šių kūrinių, 
kaip estetinių vertybių, tvirtinimas ir pripažinimas, toli gražu nenusta- 
tantis jų meninės vertės laipsnio. 


III 


Pagaliau mes galime paliesti klausimą, kurį iškėlėme pradžioje: ar gali 
meno istorija, būtent kaip meno istorija, vengti bet kokio vertinimo? 
Akivaizdu, kad ne. Mums jau paaiškėjo, kad ji neišvengiamai numato 

mūsų jau aptartąjį besąlyginį arba kategorinį vertinimą; kitu atveju ji 
netektų savo objekto — meninės formos, kuri, kaip matome, daiktine 
realybe tampa tiktai šio estetinės vertybės tvirtinimo ir pripažinimo akto 
dėka. Bet tai dar ne viskas. Meno istorija ne tik numato besąlyginį ver- 
tinimą, kaip neišvengiamą ankstesnį už jos ribų esantį transcendentinį 
faktą, bet ir neišvengiamai įjungia jį savo sferon, kaip vienintelį teisė- 
tą visų savo tyrinėjimų išeities tašką. Tik tokiu atveju meno istorija 
patenkina pagrindinį reikalavimą, kuris keliamas kiekvienam realius 
faktus nagrinėjančiam mokslui: remtis tais pirminiais duomenimis, ku- 
rie glūdi šių faktų pagrinde. O tokie pirminiai duomenys meninės formos 
atžvilgiu yra aktualus meninis suvokimas, t. y. pergyvenimas, paremtas 
besąlyginio estetinio vertinimo aktu. Priešingai, tas žinojimas apie pa- 
prastą vertinimo galimybę arba buvimą, kuris jo nei atkuria, nei aktua- 
lizuoja, jau yra antrinis, išvestinis. Arba, pasitelkiant Christijanseno ter- 
minologiją: kiekvienas heteronominis vertinimas, šiaip ar taip, numato 
autonominį vertinimą ir galų gale juo remiasi. Iš pirmo žvilgsnio toks 
tvirtinimas gali atrodyti paradoksalus: argi meno istorijoje nedaroma 
kaip tik priešingai? Argi ji būtent nevengia bet kokio autonominio verti- 
nimo ir neapsiriboja tiktai heteronominiu vertinimu, tirdama tuos tapy- 
bos, skulptūros, poezijos, muzikos ir kitus kūrinius, kurių meninė vertė 
arba visuotinai pripažinta, arba buvo pripažįstama tų epochų ir tų tautų, 
kurios juos sukūrė, Tačiau iš esmės šita meno istorijos nepriklausomybė 
nuo aktualaus (autonominio) vertinimo yra grynai iliuzorinė. Iš tikrųjų, 
remiantis tokiu požiūriu, pirminiu faktu laikomas meno istoriko akivaiz- 
doje esantis išoriškai realus daiktas ir kūrinys (išspausdintas eilėraštis, 
dažais nutepta drobė, architektūrinis pastatas ir pan.). Tačiau, kaip mes 
įsitikinome, šis išorinis kūrinys yra tiktai medžiaga, kuri tam, kad įgau- 
tų estetinį reikšmingumą, dar turi būti atitinkamai paaiškinta ir įpras- 
minta, t. y. jo prielaida yra su besąlyginiu vertinimu susijęs gyvas meni- 
nis suvokimas. O jeigu tarsime, kad patsai meninio supratimo ir aiškini- 
mo faktas mums yra kažkas duota užbaigtu pavidalu, t. y. remsimės 
žinojimu apie kitų (autoritetų, epochų ir t. t.) atliktus įprasminimo ir aiš- 
kinimo aktus, — tokiu atveju bus aiškiai prasikalsta gryno ir kritiško 
mokslo dvasiai. Tai būtų pirminio fakto pakeitimas antriniu, išvestiniu, 
pirminio šaltinio pakeitimas žiniomis iš antrų ar trečių rankų. Tokio 
požiūrio nepakankamumas ypač akivaizdus tais atvejais, kai meno isto- 
rija susiduria (o tai neišvengiama) su užmirštais arba nepripažintais me- 
no kūriniais. 

Tokiais atvejais heteronominio vertinimo nėra arba jo nuosprendis 
hūna neigiamas. Tiktai autonominis, t. y. išplaukiantis iš gryno meninio 

suvokimo, besąlyginis vertinimas pajėgia atskleisti (atstatyti) tikrąją 
pozityvią šių istorijos teismo nuskriaustų kūrinių estetinę reikšmę. Net 
paliekant nuošaly šiuos palyginti retus išimtinius atvejus, heteronominis 
vertinimas istorijai negali būti išeities duomeniu. Juk kiekvienas sveti- 
mas bet kokių faktų aiškinimas ir supratimas savo ruožtu reikalauja iš 
mūsų atitinkamo jų supratimo ir aiškinimo. Taigi ir heteronominis ver- 
tinimas savo pagrindimo ir pateisinimo labui turi pamėginti atkurti tą 
autonominį vertinimą, iš kurio kažkada (t. y. tam tikroje epochoje, tam 
tikrų asmenų tarpe) jis kilo. 

Visi šie samprotavimai, reikia manyti, pakankamai aiškiai rodo, 
kad meno istoriko darbas, šiaip ar taip, turi būti grindžiamas betarpiškų 
meniniu suvokimu, todėl turi būtinai remtis estetiniu vertinimu nurodyta 
besąlygiška prasme. Taip apskritai suformuluotas šis teiginys vargu ar 
susilauks meno ir literatūros istorikų prieštaravimų, tačiau konkrečiais 
meninės analizės atvejais jo svarba retai iki galo paisoma, o kartais net 
visai pamirštama, Kitaip ne taip dažnai pasitaikytų atvejų, kai meno ir 
poezijos, ypač antikos laikotarpio, tyrinėjimuose meninė analizė pakei- 
čiama archeologiniais arba kultūrinio-istorinio pobūdžio aprašinėjimais; 
arba kai teksto kritika, ištaisanti rankraštinės tradicijos iškraipymus ir 
atliekanti tas ar kitas interpoliacijas, pirmiausia vadovaujasi logiškai 
racionaliais bei kokiais nori kitais kriterijais, tik ne estetiniais. Tokiais 
atvejais aiškiai pamirštama, kad estetinė analizė turi tiesiog plaukti iš 
meninio suvokimo ir remtis jame slypinčiais duomenimis, t. y. kad me- 
ninis suvokimas ir meninis vertinimas yra imanentiški estetinei analizei, 
o ne transcendentiški jos atžvilgiu. 

Tiktai laikydamasi šios sąlygos, meno istorija pajėgs išspręsti vieną 
pagrindinių savo uždavinių: duoti dabarties raktą tikrajam praeities me- 
no kūrinių supratimui, nurodyti teisingą požiūrį į juos, surasti tokiam 
požiūriui būtiną sąmonės nusistatymą, žodžiu, nuveikti kažką analogiško 
muzikantui-atlikėjui ir ypač dirigentui, kai jis savo aiškinimo burtais 
atveria mūsų ausis suvokimui tų muzikos kūrinių, kurių vertė ir pras- 
mė ligi tol mums buvo neprieinama. Tokiu L. Bethoveno devintosios sim- 
fonijos aiškintoju buvo H. Biulovas, simfoninių P. Čaikovskio ir A, Bruk- 
nerio kūrinių — A. Nikišas. Neabejotina, kad kongenialiai menininko- 
kūrėjo intuicijai meno kūrinį gali aiškinti tik tas atlikėjas ir meno istori- 
kas, kuris į jį įsijaučia, t. y. savo aiškinime remiasi betarpišku meniniu 
suvokimu, pagrįstu besąlyginiu vertinimu. 

Principinė estetinės analizės pagrindimo betarpiškų meniniu suvoki- 
mu svarba, kuri muzikos istorijoje ir teorijoje niekada nekėlė abejonių, 
pradeda vis labiau ir labiau skverbtis ir į kitų meno kūrybos sričių isto- 

rikų sąmonę. Pavyzdžiui, šiuolaikinė literatūros istorija iškelia to ar kito 
poeto eilėraščių melodikos problemą. Savaime suprantama, kad į melo-. 
diką nulemiančių faktorių (k. a. balso intonacijos ir dinamikos, skaitymo 
tempo ir manieros) meninę reikšmę gali būti atsižvelgta tik tuo atveju, 
jei išeities tašku bus pasirinkta deklamacija ir jos sukeliamas meninis 
įspūdis. 

Jeigu eilėraštis nagrinėjamas tiktai kaip išspausdintas, vien akimis 
skaitomas dalykas, jo melodikos momentas tokiu atveju visai neegzis- 
tuoja, pasilieka nerealizuotas. Arba dar vienas pavyzdys: architektūrinio 
stiliaus nagrinėjimas reikalauja, kad jam priklausantys kūriniai būtų su- 
vokiami, esant atitinkamam apšvietimui, iš tam tikro nuotolio ir t. t. 

Būna atvejų, kai tikrąjį praslinkusių epochų meno supratimą mums 
atveria dabarties menas. Taip naujausioji prancūzų tapyba išmokė mus 
meniškai suvokti ir įvertinti senąsias rusų ikonas. Aišku, tas nuo mūsų 
atitolęs menas atgijo ir tapo mums suprantamas todėl, kad mes pradėjo- 
me remtis dabartiniu betarpišku jo suvokimu. 


IV 


Tačiau tuo, kas buvo kalbėta, estetinio vertinimo vaidmuo meno istori- 
joje dar neišsemiamas. Galima pripažinti, kad bet kokia estetinė meno 
kūrinio analizė susiduria su besąlyginiu vertinimu ir kad jis yra būti- 
nas —ir tuo pat metu nepripažinti meno istorijai įprastinio vertinimo 
teisės, t. y. vertinimo ne besąlyginio, o reliatyvaus, palyginamojo, ne- 
atribojančio meninių objektų nuo nemeninių, o tiktai estetiškumo ribo- 
se nustatančio didesnį ar mažesnį meniškumo laipsnį. Jeigu neginčijama, 
kad istorinė-literatūrinė Puškino analizė neišvengiamai remiasi meniniu 
jo kūrinių suvokimu ir supratimu, tai dar visai nereiškia, kad literatūros 
istorijos, kaip tikslaus mokslo, uždavinys yra spręsti klausimą, kas dides- 
nis poetas — Puškinas ar Lermontovas. Tai greičiau literatūros kritikos 
problema, kritikos, kuri vadovaujasi kokiais tik patinka, bet ne objekty- 
viais moksliniais kriterijais. 

Tačiau atsakyti į šį klausimą ne taip paprasta, kaip kad gali atro- 
dyti iš pirmo žvilgsnio, nes pačioje vertinimo sąvokoje slypi tam tikras 
neaiškumas ir daugiareikšmiškumas. Todėl, "norint išvengti bet kokių 
nesusipratimų, pirmiausia būtina išsiaiškinti, kokiu laipsniu apskritai ir 
kokia prasme galima moksliškai pagrįsta meno kūrinių analizė. Iš tikrų- 
jų atrodo, kad tokios analizės sąvokoje glūdi neišsprendžiamas priešta- 
ravimas, kad joje susikerta du reikalavimai, kurie vienas kitą paneigia. 

Iš vienos pusės, menas pačia savo prigimtimi prieštarauja mokslinei 
analizei. Kiekvienas meno kūrinys yra savarankiškas vienetas; jis yra 
uždaras pasaulėlis, kurio vertė nepriklauso nuo aplinkinės visatos. Kas 
nori į jį įžengti, kas nori jį suprasti, turi atsidėti jam iki galo, užsimirš- 
ti jame ir pamiršti visa kita už jo ribų. Tokias meno kūrinių ir jų suvo- 
kimo ypatybes estetinėje kontempliacijoje nurodė jau E. Kantas ir 
A. Šopenhaueris, o naujaisiais laikais jas ypač pabrėžė vadinamoji este- 
tinės izoliacijos teorija, mokslinio pažinimo ir meninės kontempliacijos 
skirtumą apibūdinusi taip: pastaroji savo objekto neįjungia į visatos 
sistemą, o, priešingai, jį išskiria iš jos ir izoliuoja. Tačiau būtent šis 
skiriamasis meno kūrinių bruožas, jų organinė vertė bei uždarumas ir 
yra nesuderinama su moksline analize ir palyginimu. Analizė griauna 
meno kūrinį, skaldo jį dalimis ir tuo pačiu sunaikina visuminę jo gyvy- 
bę, išardo vidinį jo vieningumą. O palyginimas neišvengiamai remiasi 
gretinimais, ryšių nustatymu, kurie iš esmės griauna meno kūriniui bū- 
dingą uždarumą ir atskirumą. Tuo tarpu meno istorija, kaip mokslinis 
pažinimas, iš esmės priversta vadovautis refleksija ir ja pagrįsta analize. 
Tirdama meno kūrinius, ji neima jų atskirai, atsietai, o išdėsto juos te- 
leologinės tvarkos eilėmis, kurias ir nagrinėja jose pasireiškiančių me- 
ninių stilių, epochų ir pan. vystymosi, smukimo ir kaitos procesų požiū- 
riu. Analizė ir palyginimas šiuose tyrinėjimuose tarpusavyje vienas kitą 
sąlygoja ir pagrindžia. Analizės tikslas yra palyginimas, o palyginimas 
savo ruožtu teikia naujus atspirties taškus analizei. 

Kyla klausimas, kaipgi meno istorija sugeba sujungti, sutaikyti sa- 
vyje šiuos du vienas kitam priešingus reikalavimus, kurių pirmasis iš- 
plaukia iš jos objekto, o antrasis — iš jai, kaip mokslui, būdingo meto- 
do. Jeigu ir tiesa, kad mokslinis metodas privalo derintis su tiriamo 
objekto prigimtimi, visgi tai dar nereiškia, kad jis gali atsisakyti savo, 
kaip lyginančio ir analizuojančio mąstymo, esmės. Tai kaipgi tokiu at- 
veju meno istorijoje pereinama nuo meninės kontempliacijos prie moks- 
linės refleksijos, nuo vieno sąmonės nusistatymo prie kito, jeigu reikia 
išsaugoti tiek objekto ypatumus, tiek ir mokslinio metodo griežtumą? 
Paaiškinti šio klausimo esmę bene geriausiai padės paprasta analogija. 
Minėtąjį perėjimą galima palyginti su vertimu iš vienos (meninių įspū- 
džių) kalbos į kitą (mokslinių sąvokų) kalbą. Į kokias gi sąlygas reikia 
atsižvelgti, kad vertimas tikrai perteiktų originalą ir būtų jam adekva- 
tus? Nurodytinos dvi sąlygos: pirmiausia būtina, kad vertėjas vienodai 
gerai mokėtų abi kalbas, vienodai tiksliai ir subtiliai suprastų ir jaustų 
ir vieną, ir kitą kalbą. Mūsų minimu atveju tai reiškia, kad meno istori- 
kas tuo pačiu metu turi būti ir subtilus meno vertintojas (t. y. sugebas tik- 

rai estetiškai suvokti), ir mokslinis mąstytojas. Ši sąlyga akivaizdi ir ne- 
reikalauja jokių tolesnių paaiškinimų. Ne taip paprasta su antrąja 
sąlyga, kuri reikalauja, kad tarp abiejų kalbų sandarų būtų tam tikras 
atitikimas, t. y. kad visi struktūriniai vienos kalbos elementai rastų 
adekvačią išraišką kitos kalbos elementuose. Ar yra toks atitikimas tarp 
meninių įspūdžių kalbos ir mokslinių sąvokų kalbos? Nuo šio klausimo 
sprendimo priklauso ir galimybė moksliškai analizuoti meno kūrinius. 
Jeigu estetinis objektas tikrai būtų visiškai nedalomas, vientisas ir ne- 
skaidomas savyje, — kaip kartais tvirtinama, — tai jo estetinės pusės ana- 
lizė iš esmės būtų neimanoma, t. y. analizė kiekvienu atveju sužlugdytų 
tai, į ką ji nukreipia, išskaidytų estetinį objektą į dalis, elementus, arba 
faktorius, iš kurių nė vienas neturėtų jokios estetinės vertės. Šitoji vertė 
glūdėtų tiktai objekte kaip visumoje, ir tiktai jame viename, nepriklau- 
somai nuo jo santykio su kuo nors kitu. Bet iš tikrųjų taip nėra. 
Kiekvienas estetinis objektas yra ne tiktai išbaigta visuma, — jam taip 
pat būdingas tam tikras vidinis išsiskaidymas (vieningumą išsaugantis 
skirtingų elementų įvairumas) ir, be to, dvejopa prasme. Pirmiausia es- 
tetinis objektas yra visuma, išsiskaidanti į daugiau ar mažiau savarankiš- 
kas dalis, kurios, būdamos priklausomos nuo visumos, vis dėlto nepra- 
randa savo ypatingo estetinio reikšmingumo. Tai ypač aiškiai pastebima 
tokiuose menuose, kaip muzika arba poezija, kur visuma atsiveria ne iš 
karto, o kuriama palaipsniui suvokimo procese. Jeigu šis suvokimo pro- 
cesas visais savo momentais būtų absoliučiai vientisas ir tolydus, tai 
estetinis efektas būtų gaunamas tiktai proceso pabaigoje. Tuo tarpu ir 
muzikoje, ir poezijoje kaip tik pats objekto kūrybos (suvokimo) proce- 
sas yra estetiškai reikšmingas. O tai galima todėl, kad visuma palaips- 
niui kyla iš sudėtinių ir viena kitą pakeičiančių dalių, iš kurių kiekviena 
estetine prasme yra sąlygiškai išbaigta ir vientisa, Šitas vidinis muzikos 
ir poezijos kūrinių susiskaidymas ir organizuotumas ir yra tai, dėl ko 
praeitis išlieka dabartyje ir tuo pačiu teikia tam tikrą impulsą ateities 
suvokimui. Tačiau vidinei estetinio objekto struktūrai apibūdinti to dar 
maža. Jis yra ne tiktai visuma, susidedanti iš dalių, bet ir tam tikras 
kompozicinis vieningumas, kylantis iš daugelio persipinančių ir vienas 
kitą persmelkiančių faktorių ir momentų (iš dalies savarankiškų, iš da- 
lies įsišaknijusių vienas kitame) tarpusavio sąveikos. Pavyzdžiui, poezi- 
joje tai fonetinė, ritminė, sintaksinė bei prasminė sąranga, muzikoje — 
melodinis piešinys, polifonija, harmonizacija, ritmas, instrumentavimas, 
emocinis turinys; tapyboje — piešinys, koloritas, kompozicija (kaip ma- 
sių išsidėstymas drobės paviršiuje), prasminis ir emocinis momentas 
ir t. t. Kiekvienas šių faktorių estetiškai realus ir reikšmingas tik ryšium 

su kitais faktoriais, kaip kompozicinio vieningumo momentas. Tačiau at- 
skiri faktoriai neištirpsta visumoje, tik jos fone įgauna savitą estetinę 
reikšmę, kuri įsisąmoninama gyvu meniniu suvokimu, Šis vidinis struk- 
tūrinis estetinio objekto išsiskaidymas labiausiai pasireiškia tuo, kad ne 
visi jo faktoriai meno požiūriu turi vienodą lyginamąjį svorį. Betarpiš- 
kai suvokiamas estetinio objekto vieningumas (kaip rodo fenomenolo- 
ginė analizė) pasiekiamas tuo, kad vienas kuris faktorius įgauna vado- 
vaujančią reikšmę, ant jo krenta estetinis kirtis ir jis, taikliu Christijan- 
seno pastebėjimu, tampa lemiančia dominante, kuri pajungia sau visus 
kitus faktorius, priversdama juos prisitaikyti prie jai būdingos estetinės 
prasmės. 

Sunkumai, su kuriais susiduriama, estetiškai suprantant meno kūri- 
nius, kyla būtent iš to, kad ne visada pasiseka surasti teisingą požiūrį 
į estetinį objektą, surasti jį atitinkantį sąmonės nusistatymą, t. y. este- 
tinių faktorių tarpe surasti „dominantę“, kuri nulemia vidinę objekto 
sąrangą. Štai šita estetinio objekto savybė — jo kompozicinis išsiskaidy- 
mas bei organizuotumas —ir yra būtinas meno istorijos pagrindas, ana- 
lizuojant meno kūrinius. Teisingai analizuojant, meno kūrinys anaiptol 
mechaniškai neskaldomas į jam svetimas ir estetiškai bereikšmes dalis ir 
elementus (kaip, pvz, tai daro filologinė arba archeologinė analizė), 
o atskleidžiami ir mokslinėmis sąvokomis užfiksuojami tie skaidmenys, 
arba momentai, kurie slypi pačioje estetinio objekto esmėje. Kitaip ta- 
riant: mokslinė analizė betarpiškai (imanentiškai) kyla iš meninio suvo- 
kimo ir yra objektyvus estetinės jo prasmės aiškinimas. 


Vv 


Jeigu jau įrodyta, jog galima moksliškai analizuoti estetinį objektą, ir 
aptarti bendrieji tos analizės būdai, tai tuo pačiu nulemtas atsakymas ir 
į pagrindinį mūsų tyrinėjimo klausimą: ar sąlygoja tą analizę estetinis 
vertinimas? ir jeigu sąlygoja, tai būtent kokia prasme? 

Pagrindinė visų ligšiolinių mūsų svarstymų išvada ta, kad meno 
istorijos prielaida yra besąlyginis (kategorinis) estetinis vertinimas, nes 
„ji remiasi —arba bent privalo remtis — betarpišku meniniu suvokimu. 
Dabar tas rezultatas apibūdinamas dar tiksliau: meninis suvokimas pa- 
grindžia ne tiktai principinę mokslinės meno kūrinių analizės galimy- 
bę, bet ir visas galimas jos kryptis; nes tiktai meninis suvokimas gali nu- 
rodyti, kurie būtent estetiniai faktoriai ar momentai analizuotini. Ir tik- 
tai jis gali garantuoti tokios analizės išsamumą ir teisėtumą. Iš tikrųjų, 

jeigu laikysimės tradicinio požiūrio ir analizės išeities tašku imsime ne 
gyvą meninį suvokimą, o išoriškai mums duotą meno kūrinį (išspausdin- 
tą eilėraštį, gaidas, spalvas bei linijas drobės paviršiuje ir t. t.), kaip 
kad paprastai elgiasi meno istorikai, heteronominį vertinimą klaidingai 
laikantieji vertinimo apskritai nebuvimu, — tai, tiesa, kai kurie esteti- 
niai faktoriai šiame išoriniame objekte gali būti betarpiškai pastebėti ir 
užfiksuoti (pvz, rimai poezijoje, ritmas ir harmonija muzikoje, koloritas 
ir kompozicija dailėje ir pan.), bet būtent tiktai kai kurie, nes kiti, ne 
mažiau svarbūs, tokiu atveju nebus pastebėti todėl, kad jie aktualizuo- 
jami tik toje koreliacijoje, kuri susidaro tarp stebinčio subjekto ir išori- 
nio objekto betarpiškame meniniame suvokime (pvz., vieno ar kito ele- 
mentų junginio dominantės pobūdis). 

Taigi mes matome, kad ne kas kita, o tiktai meniniame suvokime 
glūdintis besąlyginis vertinimas pažymi tas gaires, kurios meno istorijai 
nubrėžia ribas, analizuojant meno kūrinius. Bet kuris šiuo vertinimu nesi- 
remiantis tyrinėjimas tuo pačiu jau nepriskirtinas meno istorijai griežta 
šio žodžio prasme. Toks tyrinėjimas yra tarnybinis, pagalbinis ir neturi 
savarankiškos reikšmės. Jo tikslas yra tiktai surinkti ir paruošti estetiš- 
kai dar neįprasmintą žaliavą tai kompozicinei analizei, kuri ir yra pa- 
grindinis meno istorijos uždavinys. Tokiomis pagalbinėmis disciplinomis 
turi būti laikomi visi tie įvairiausieji tyrinėjimai, kurių objektas yra, 
pavyzdžiui, atskirų menų techninių priemonių istorija, biografinės žinios 
apie menininko gyvenimą ir kūrybą, jį veikusių bendrakultūrinių įtakų 
aprašymas ir t. t. ir t. t. 

O jeigu meno istorikai ne tiktai šias disciplinas, bet ir meno istorijos 
branduolį, t. y. meninės formos analizę, paprastai laiko neturinčia nieko 
bendro su vertinimu, tai toks požiūris, kaip mes įsitikinome,— iliuzija, 
tačiau ši iliuzija turi realų pagrindą. Visų pirma ją sąlygoja besąlyginiam 
vertinimui labai dažnai būdingas paslėptas, neįsisąmonintas jo pobūdis. 
Tyrinėtojui atrodo, kad analizuodamas jis remiasi jutimiškai jam duotu 
išoriniu meno kūriniu, kai tuo tarpu, pats to nepastebėdamas, jis papildo 
tą kūrinį jutimiškai neduotais betarpiško meninio suvokimo bruožais ir 
momentais. Tačiau, be to, ir pati besąlyginio vertinimo prigimtis (jo ka- 
tegoriškumas) daro jį kaip vertinimą sunkiai pastebimą ir juntamą. Juk 
tyrinėtojas privalo vertinti ir gerus, ir blogus meno kūrinius, ir vieni, ir 
kiti reikalauja ypatingo estetinio sąmonės nusistatymo. Skirtumas tik tas, 
kad vienu atveju šis reikalavimas patenkinamas, o kitu — jis taip ir pa- 
lieka reikalavimu, t. y. meninis suvokimas arba visiškai neįvyksta, arba 
jis nebūna vientisas ir vieningas. Todėl visai natūrali yra ta dažnai pa- 
reiškiama nuomonė, kad mokslinė meno kūrinių analizė turi orientuotis 

į tobulus meno pavyzdžius. Tai svarbu ne todel. kad ši analizė populia- 
rumo sumetimais turi remtis consensus omnium (bendru sutarimu), o to- 
dėl, kad tiktai tobuli pavyzdžiai vientisą meninį SUYPEGĄ pajėgia 
aktualizuoti visoje jo realumo pilnumoje. 

Pagaliau galima nurodyti dar vieną visų meno istorijos tyrinėjimų 
momentą, kuris sukelia įspūdį, kad vertinimas jiems visiškai svetimas. 
Kai besąlyginis vertinimas (paslėptas ar sąmoningas) jau yra įvykęs 
faktas ir tyrinėjimas nukreiptas teisingomis vėžėmis, formali meno kūri- 
nių analizė pati (bent iš pradžių) visiškai neturi verunamojo pobūdžio, 
nes pirmoji jos užduotis — duoti bendrą tiriamajam menui būdingų me- 
ninių formų ir būdų aprašymą. Būtent šitokia meno morfoiogija iš tikro 
apsiriboja paprastu visų struktūrinių meninės kompozicijos elementų 
konstatavimu, niekaip jų nevertindama. 

Tačiau bendra meno kūrinių morfologija dar nėra stilistinė analizė 
tikrąja šio žodžio prasme, t. y. meninės formos analizė. Ir jeigu formalūs 
meno istorijos tyrinėjimai apsiriboja vien ja, tai jie tikrai nusipelno 
dažnai jiems daromo priekaišto, kad meno kūrinyje neužčiuopia palies 
svarbiausiojo dalyko — jo „dvasios“. Juk paprastas meninių priemonių 
ir kompozicijos elementų konstatavimas ir išvardijimas dar nealskleidžia 
ir nepateisina meninės jų reikšmės, estetinės jų prasmės. Iš tikrųjų me- 
ninės formos apibūdinimui dar nepakanka pastebėti vien tam tikrų ją 
lemiančių priemonių buvimo. Juk ir kitiems kultūrinės kūrybos produk- 
tams būdingos panašios, o kartais netgi tos pačios priemonės (pvz., tech- 
nikos objektams, praktinei arba mokslinei kalbai). Pavyzdžiui, metras ir 
rimas vienodai panaudojami ir poezijos kūriniuose, ir gramatikos (ypač 
lotynų kalbos) taisyklėse. Bet vienu atveju tai meninė, o kitu — mnemo- 
technikos priemonė, 

To dar maža. Netgi meno stichijos ribose viena ir ta pati priemonė 
gali turėti nevienodą reikšmę: pavyzdžiui, slavizmai rusų poezijoje iki 
Puškino reiškė kita, negu slavizmai, sutinkami Puškino kūriniuose; rene- 
sanso architektūros kolonos turi kitą reikšmę, negu baroko stiliaus sta- 
tinių kolonos. Be to, nei atskira meninė priemonė, nei tam tikra jų visu- 
ma dar nesuteikia meno kūriniui vertės. Vienomis ir tomis pačiomis 
priemonėmis menininkas gali naudotis ir meistriškai, ir nemokšiškai, 
t. y. jų pagalba kurti ir gerus, ir prastus meno kūrinius. 

Tai kas gi sąlygoja estetinę meno kūrinio faktorių arba elementų 
prasmę, jeigu jos nėra atskiruose faktoriuose ir elementuose? Atsaky- 
mas į šį klausimą išplaukia iš to meno kūriniams būdingo struktūrinio ir 
organinio vieningumo, apie kurį buvo kalbėta. Elementai ir faktoriai 
egzistuoja tiktai kūrinio visumoje ir tiktai jos ribose. Todėl estetinė jų 

prasmė išplaukia iš jų santykio su kompozicijos visuma. Šis santykis yra 
priemonių santykis su tikslu; tačiau ne tokių, kurios įeina jo sudėtin 
kaip ištirpstančios dalys,— jos turi ne tiktai tarnybinę, bet ir savaran- 
kišką reikšmę. Šitoji /eleologinė estetinio objekto struktūra ypač aiškiai 
pastebima, jeigu ji nagrinėjama kūrybos proceso požiūriu. Atskiri fak- 
toriai arba elementai čia iškyla kaip ypatingi kūrybos būdai, kuriais 
įkūnijamas tam tikras meninis sumanymas. Tačiau kiekvieno tokio būdo 
reikšmė, aišku, gali būti turima galvoje ir nustatoma ne kaip kitaip, 
o teleologiškai, t. y. atsižvelgiant į didesnį ar mažesnį jo atitikimą bend- 
ram meniniam uždaviniui. Kitaip tariant, esietinė: atskirų meninių fak- 
torių arba būdų prasmei suprasti reikalingas tam tikras teleologiškai 
pagrįstas vertinimas. Ir šis vertinimas yra lygiareikšmis paprastam (kate- 
goriškam) jų vertės pripažinimui, t. y. jis nėra uždaras ir besąlygiškas. 
Taigi didesniame ar mažesniame atskirų faktorių arba būdų atitikime 
meninio sumanymo visumai jau slypi palyginimo, gradacijos momentas, 
kuris ir duoda galimybę įvertinti santykinį teleologinės estetinio objek- 
to struktūros tobulumą. Tokį vertinimą atlieka visų pirma patsai kūrė- 
jas-menininkas. To ilgo ir kartais kankinančio darbo, kurį jis atlieka, 
ieškodamas galutinės formos savo kūriniui, tikslas yra nenutrūkstamas 
kūrinio tobulinimas, t. y. taisymas viso to, kas neatitinka pagrindinio 
meninio sumanymo sąlygų; kitaip tariant, tas darbas, tos kūrybinės me- 
nininko kančios pažymėtos teleologinio (lyginamojo) vertinimo ženklu. 
Pavyzdžiui, vieno sinonimo pakeitimas kitu poezijos kūrinyje arba vie- 
no harmoningo perėjimo pasirinkimas, o kito atmetimas muzikinėje 
pjesėje nulemiamas ir pateisinamas tik aukštesniu jo teleologinio tobu- 
Iumo laipsniu, t. y. tuo, kas sąlygoja estetinį jo pranašumą tuo konkre- 
čiu atveju. Todėl šitą vertinimą neišvengiamai atlieka ne tiktai pats me- 
nininkas, bet daugiau ar mažiau sąmoningai ir ryškiai taip pat ir kiek- 
vienas žmogus, estetiškai suvokiantis jo kūrinį. Tad, jeigu meno istorikas 
savo tyrinėjimuose visuomet privalo remtis betarpišku meninių suvoki- 
mu, tai į jo refleksinės analizės uždavinį įeina ir šito palyginamojo ver- 
tinimo išryškinimas bei objektyvių jo pagrindų nustatymas. 

Dar ryškiau ir reljefiškiau komparatyvinis minėto estetinio vertini- 
mo pobūdis iškyla tais atvejais, kai meno istorija nuo atskirų meno 
kūrinių nagrinėjimo pereina prie jų gretinimo ištisomis grupėmis arba 
klasėmis teleologinės jų struktūros (t. y. santykinio estetinio jų tobulu- 
mo) požiūriu. Vidinės sąrangos (meninės kompozicijos ir pagrindinių 
faktorių) bendrumas vienarūšiuose meno kūriniuose visai natūraliai ir 
neišvengiamai veda prie tokio palyginamojo estetinio vertinimo. 

Metodinėje meno istorijos ir jos problematikos raidoje šis palygina- 
masis vertinimas yra svarbus etapas. Tik jo dėka visu ryškumu iškyla 
specifiškai istorinis šio mokslo pobūdis, Kol jis apsiriboja vien tik meninių 
formų morfologija, tyrinėjimai sukasi bendrų schemų ir dirbtinių abst- 
rakcijų sferoje. Ir tik tuomet, kai meno istorija ima nagrinėti atskirus 
meno kūrinius, šios schemos įkūnijamos, atgyja ir tampa realiais istori- 
niais reiškiniais. Tiktai ši konkreti medžiaga ir leidžia tyrinėtojui at- 
skleisti tikrąją estetinę meno kūrinių pusę, t. y. meninį stilių, nes, kaip 
jau įsitikinome, estetinė atskirų meninės formos faktorių ir momentų 
prasmė aktualizuojama tik jungiant juos su kitais faktoriais ir momen- 
tais į tam tikrą kompozicinę visumą, t. y. vienomis ar kitomis konkre- 
čiomis aplinkybėmis sprendžiant atitinkamą meninį uždavinį. Metodiškai 
šis perėjimas nuo morfologijos prie stilistikos (stiliaus nagrinėjimo) pa- 
sireiškia tuo, kad meno istoriko tyrinėjimai nustoja būti išimtinai anali- 
linio pobūdžio. Analizė papildoma sinteze, kurios uždavinys — atskleisti 
tą aukščiausiąjį vieningumą, kuris visus estetinius faktorius riša į vieną 
kompozicinę visumą, iškylančią betarpiškame meniniame suvokime. 

Ši sintezė ir pasižymi griežtai teleologiniu pobūdžiu, ir ją lydi tas 
palyginamasis estetinis vertinimas, apie kurį kalbėta anksčiau. 


VI 


Tačiau visa tai dar nepakankamai apibrėžia ir apibūdina meno istorijos 
uždavinį ir objektą. Jos, kaip istorinės disciplinos, svorio centras yra — 
kaip tai rodo ir palyginamasis vertinimas — ne aiskirų meno kūrinių aiš- 
kinimas, o atskleidimas ištisų jų klasių ir grupių vidinio ryšio, kurio dė- 
ka visi jie priklauso kažkokiai aukštesnei juos aprėpiančiai visumai. Iš 
tikrųjų Meno istorija nagrinėja kiekvieną meno kūrinį ne aisietai nuo 
kitų kūrinių, o kaip reiškinį tam tikroje epochoje viešpataujančios este- 
tinės dvasios, kuri ir sukuria jai būdingą meninį stilių. Toji dvasia, arba, 
tiksliau, toji estetinės sąmonės kryptis, toli gražu nėra paprasta visų to 
laikotarpio meno kūrinių visuma, o reiškia kažką daugiau. Tai gyvoji 
potencija (ne tiktai kaip paprasta galimybė, bet ir kaip veiksminga galia 
ir jėga), gimdanti visus tam tikros epochos meno kūrinius ir išreiškianti 
juose visas savo vystymosi peripetijas, savo kilimą ir savo smukimą. Tai 
ir yra tikrasis meno istorijos objektas, ir šis objektas pačia savo esme 
išaustas iš vertinimo ir teleologinių momentų. Būdama tam tikra esteti- 
nės sąmonės kryptimi, ši potencija vertinimu išreiškia savo santykį su 
nepilnaverčiais meno kūriniais, o tam, kad ji pati būtų suprasta, reika- 

lauja tokio pat vertinimo santykio ir savo atžvilgiu2. Tiesa, mokslinio 
tyrimo eigos požiūriu ji yra antrinis, išvestinis dalykas; juk ją sukuria 
meno istorija, pasiremdama turimais faktais, t. y. atskirais meno kūri- 
niais ir jų palyginimu bei sugretinimu. Nepaisant to, tai savarankiškas, 
savitą realybę turintis objektas, kurio dalykinis vieningumas gali būti 
suvoktas tiktai betarpiškai įsigyvenant ir įsijaučiant į estetinį nagrinė- 
jamos epochos stilių. Jo savitumas pasireiškia jau tuo, kad jis suke- 
lia savitą estetinės sąmonės nusistatymą, skirtingą nuo to, kurio reika- 
lauja atskiras meno kūrinys, suvokiamas kaip uždara visuma. Ir šis skir- 
tumas sąlygojamas būtent tų vieno stiliaus meno kūrinių gretinimo ir 
palyginimo aktų, kuriuos atlieka meno istoriko refleksija. Ne vienas ir 
tas pats, ar Getės „Faustą“ arba Puškino „Eugenijų Oneginą“ mes nagri- 
nėjame kaip savarankiškus meno kūrinius, ar kaip tam tikros epochos 
bei estetinių jos ieškojimų produktą. Aišku, ir paprastam meniniam 
„Fausio“ ar „Eugenijaus Onegino“ suvokimui būtinos tam tikros žinios 
apie epochą ir jos stilių. Tačiau šiuo atveju tos žinios atlieka tiktai pa- 
galbinį vaidmenį, jos yra tas neutralus fonas, kuris padeda pilnai aktua- 
lizuoti meninį pergyvenimą. 

Meno istorijoje estetinė perspektyva radikaliai keičiasi. Į pirmą pla- 
ną — kaip gyva kūrybinė potencija — iškyla būtent šis fonas; o atskiri 
meno kūriniai nagrinėjami tik santykyje su juo, t. y. kaip daugiau ar 
mažiau tobulas ir tipiškas jo pasireiškimas3. Šių dviejų estetinės sąmo- 
nės nusistatymų skirtingumas kartais visiškai akivaizdžiai pasireiškia 
kaip juos atitinkančių estetinių vertinimų nesutapimas. Tai rodo kad ir 
toks pavyzdys. 

Vienas svarbiausiųjų prasmės momentų, lemiančių estetinę kon- 
templiaciją,— tai meno kūrinyje atsiskleidžianti kūrybos laisvė. Šitoji 
laisvė, kaip teisingai pastebėjo dar E. Kantas ir F. Šelingas, čia savitu 
būdų derinasi su meninės kompozicijos vidiniu dėsningumu ir būtinumu. 
Ten, kur nėra šios, su niekuo nepalyginamos laisvės ir būtinumo san- 
draugos bei sutapimo, nėra ir meno. Kur nėra būtinumo, ten negali būti 
ir savyje išbaigtos kompozicijos vieningumo. Kur nėra laisvės, ten kū- 
rybos vietą užima paprasta mechanika. Todėl už meno ribų pasilieka 
tiek visi chaotiški, sauvališki, tiek ir visi absoliučiai vienareikšmiškai 
būtini bei mechaniški kūriniai“, Betarpiškas šios kūrybos laisvės suvo- 
kimas meninėje kontempliacijoje remiasi, kaip nurodė B. Christijanse- 
meno kūrinių savitumas, būdų ir priemonių, kuriomis menininkas pasie- 
kia kompozicijos vieningumą, neįprastumas, o Kartu ir jėga (reljefingu- 

kuria estetinį objektą ne visada vienodu laipsniu ir vienodu mastu. Kada 
estetinės sąmonės nusistatymas orientuojasi į atskirą meno kūrinį kaip 
į savyje uždarą visumą, diferencialinių pojūčių vaidmuo kur kas kukles- 
nis ir ribotesnis, negu tuo atveju, kai estetinė kontempliacija nukreipta 
į ištisos epochos meninę potenciją, kuri pažįstama tiktai vienarūšių kū- 
rinių grupės sugretinimo ir palyginimo keliu. Pastaruoju atveju vienos 
ir tos pačios Meninės priemonės pasikartojimas vi:oje šioje kūrinių gru- 
pėje gali sukelti neigiamą diferencialinį pojūtį, t. y. ispūdį, jog ta meninė 
priemonė panaudojama grynai mechaniškai, tuo tarpu, kai tie patys kū- 
riniai, nagrinėjami, nepalyginant vieno su kitu, atrodo tikrai meniški, 
laisvos kūrybos pagimdyti. Taigi meno kūrinių vertinimo nevienodumą 
šiuo atveju sąlygoja minėtas estetinės sąmonės nusistatymo skirtumas. 
Iš to išplaukia, pavyzdžiui, neigiamas baroko laikų požiūris į griežtą re- 
nesanso laikų architektūros formų ritmingumą ir simetriškumą arba 
enjambemeni, kurį prancūzų romantikai įnešė į aleksandrinį dvieilį vie- 
toje griežto sintaksinių ir ritminių vienetų sutapimo savo pirmtakų kla- 
sikų kūryboje, Iš esmės taip paaiškinamas ir nevienodas vėlyvosios 
graikų skulptūros ir romcnų pamėgdžiojimų (kopijų) vertinimas J. Vin- 
kelmano epochoje ir mūsų laikais, Kai jau yra galimybės palyginti juos 
su daug ankstesniais klestėjimo epochos kūriniais. Netiesioginiu nurody- 
to skirtumo (dvejopo estetinės sąmonės nusistatymo) atspindžiu yra tas 
radikalus meno kūrinio vertinimo pasikeitimas, kai paaiškėja, ar jis ori- 
ginalus, ar tik paprasta kopija (nesavarankiškas pamėgdžiojimas). Šis 
skirtumas taip pat paaiškina ir tą esminį meninių priemonių pervertinimą 
iš naujo ir pakeitimą, būdingą kiekvienam laikotarpiui, kai nuo seno, 
baigiančio savo dienas stiliaus pereinama prie naujo, jį pakeičiančio. 
Todėl aišku, kad meno istorikas betarpišku santykiu su meno kūriniais 
yra artimesnis kuriančiajam menininkui, negu suvokiančiajam stebėto- 
jui. Laisvos kūrybos momentas menininko ir meno istoriko suvokime 
turi didesnę reikšmę, negu paprasto stebėtojo suvokime. 


VII 


Betgi grįškime prie pagrindinio mūsų tyrinėjimo klausimo. Ligšioliniai 
samprotavimai turėjo parodyti ir paaiškinti, kodėl vidinės raidos kelyje 
meno istorija nuo besąlyginio vertinimo neišvengiamai pereina prie pa- 
lyginamojo, komparalyvinio vertinimo. Šito perėjimo gyvybingumas ir 
natūralumas dar akivaizdžiau pastebimas, pakreipus klausimą kiek kitaip. 

Meninės kompozicijos struktūrą lemiančios priemonės pirmiausia 
priklauso nuo tos jutiminės medžiagos, kuria tam tikras menas operuoja. 
O jutiminėje medžiagoje visada glūdi tam tikras įvairumas aspektų arba 
ypatybių, kurios iš menininko laukia estetinės apdailos ir įforminimo. 
(Pvz., žodyje: jo prasminis aspektas, emocinis pobūdis, sintaksinė ir rit- 
minė sąranga, eufonija ir t. t.). Tai, ką įprasta vadinti meninės formos 
turtingumų ir turiningumu, sąlygojama, kiek būtent ji panaudoja, t. y. es- 
tetiškai perpavidalina, visas dorojamoje medžiagoje slypinčias galimy- 
bes. Todėl šita aplinkybė ir yra lemiamas momentas, nustatant formos 
estetinę vertę. O kadangi formos pilnumas ir turiningumas turi tam tik- 
ras gradacijas, t. y. laipsnio skirtumus, tai vertinimas tokiais atvejais ne- 
išvengiamai turės palyginamąjį bei santykinį pobūdį. Žinoma, ir šiuo at- 

“veju vertinimas tur) būti teleologiškai pateisintas, t. y. vadovautis meni- 
:piuų sumanymu, nes tik nuo sumanymo pobūdžio priklauso galimybė ar 
būtinumas estetiniais tikslais panaudoti vieną ar kitą dorojamos me- 
džiagos savybę. Tuo tarpu toks panaudojimas toli gražu ne visada bus 
stilistinis menininko uždavinys. Kartais jau pati stiliaus esmė a priori 
neleidžia estetiškai aktualizuoti vienos ar kitos galimybės ir sąmoningai 
reikalauja nuo jos atsisakyti (pvz., spalvų vengimas piešinyje ar gra- 
viūroje, instrumentavimo — abstrakčioje muzikoje ir t. t.). Tokiais atve- 
jais, remiantis teleologine stiliaus (meninio sumanymo) struktūra, ten- 
ka nuspręsti, kas būtent čia yra: estetiškai pagrįsta abstrakcija ar pa- 
prastas meninis bejėgiškumas ir nemokšiškumas. 

Dabar susumuokime tai, kas jau aptarta. Mes įsitikinome, kad tik- 
tai toji meninio kūrinio analizė, kuri neapsiriboja paprastu lemiančių 
jo faktorių ir elementų konstatavimu, o paaiškina jų reikšmę visumai — 
tiek kiekvieno atskiro elemento ir faktoriaus, tiek ir visų drauge paim- 
tų,— gali būti pavadinta estetine analize tikrąja šio žodžio prasme ir ga- 
li būti meno stiliaus mokslinio nagrinėjimo pagrindas, Tokia analizė, kaip 
pastebėjome, neišvengiamai turi vertinimo pobūdį: jos išeities taškas — 
besąlyginis vertinimas, jos rezultatas — palyginamasis, santykinis verti- 
nimas. Ir vienas, ir kitas vertinimo būdas išplaukia iš pačios estetinio 
objekto prigimties, t. y. iš teleologinės struktūros tiek atskiro meno kū- 
rinio, tiek ir stiliaus, kaip visumos, kuris nagrinėjamas kaip tam tikra 
meninė potencija, Suprasti šią teleologinę struktūrą, įsisąmoninti jos es- 
tetinę prasmę —ir reiškia ne ką kita, kaip suprasti ir įvertinti, koks yra 
meninių priemonių ir jomis įkūnijamo sumanymo atitikimas, kokiu laips- 
niu panaudotos visos jutiminėje medžiagoje slypinčios estetinės galimy- 
bės, kokie konstruklyvūs faktoriai turi lemiamą reikšmę, t. y. atlie- 
ka dominantės vaidmenį, ir pagaliau kokiu laipsniu pats sumanymas 

įkūnijamas tam tikro meno ribose — klausimas be galo svarbus dviejų ne- 
vienarūšių menų suplakimo ir vieno meno būdų bei metodų įsibrovimo 
į kitą meną atvejais (pvz., G. Lesingo „Laokoono“ keliama tapybos ir poe- 
zijos santykio problema ir pan.). Ž 

Vadovaudamasi šiuo vertinimo momentu, glūdinčiu pačioje estetinės 
analizės esmėje, meno istorija gali atskleisti progresyvią arba regresyvią 
vienos ar kitos meninės tendencijos raidą, konstatuoti tiek atskiro meni- 
ninko, tiek ištisos epochos stiliaus suklestėjimą ar smukimą, ir pagaliau, 
vadovaudamasi visų šių tyrinėjimų rezultatais, ji gali gretinti įvairių 
laikų, tautų ir kultūros epochų meno pasiekimus palyginamojo estetinio 
vertinimo požiūriu. Tik būtina nepamiršti, kad tokiais atvejais šis verti- 
nimas betarpiškai nukreiptas ne į meno kūrinį kaip visumą; pirmiausia 
jis liečia atskirus estetinius faktorius bei jų vaidmenį kompozicijos są- 
rangoje ir jų atitikimą pagrindiniam meniniam sumanymui. Todėl greti- 
nimas ir palyginamasis vertinimas taikytinas tik vienokios meninės reikš- 
mės faktoriams vienarūšiuose pagal sumanymą kūriniuose. Ir tiktai su- 
muodamas daugelio tokių dalinių gretinimų ir vertinimų rezultatus, meno 
istorikas apibūdina viso kūrinio ar kūrinių, priklausančių vienam meni- 
ninkui, vienai mokyklai, vienai epochai ir t. t., visumos sąlyginę estetinę 
vertę. Tačiau tokio pobūdžio vertinimas visuomet bus jau antrinis, ištar- 
pininkautas, išvestinis ir neišvengiamai turės remtis pirminiu, betarpišku 
vertinimu, susijusiu su tuo ar kitu atskiru meniniu faktoriumi. Pavyz- 
džiui, klausimas, kas didesnis menininkas — Puškinas ar Tolstojus, tokia 
bendra forma neturi tikslios mokslinės prasmės, nes tiek pačios šių dvie- 
jų menininkų kūrybos sritys, tiek ir jų meninės kryptys yra pernelyg 
skirtingos ir todėl jų negalima vertinti palyginimo keliu. Priešingai, visai 
prasmingas ir moksliškai teisėtas galėtų būti klausimas, kas didesnis poe- 
tas-lyrikas — Puškinas ar Lermontovas, jeigu tiktai tiksliai nurodysime, 
kokių estetinių faktorių gretinimu turi būti pagrįstas palyginamasis ver- 
tinimas: eilėraščio muzikalumo, jo ritminės ir sintaksinės sąrangos, kalbos 
raiškumo ar pagaliau visų šių momentų drauge ir t. t., ir t. t. Taip pat 
ir plastinių menų srityje palyginimo būdu galima vertinti tik vieno ir 
to paties tipo menininkus bei meno mokyklas, t. y. tuos, kurie savo 
kūryba sprendžia vienodus estetinius uždavinius, pavyzdžiui, piešėjus, 
koloristus, Be to, visgi būtina turėti galvoje ir tą vadovaujančio fakto- 
riaus (dominantės) reikšmę, kurią vienas ar kitas menininkas jam teikia 
meninės kompozicijos visumoje, pavyzdžiui, ar piešinys arba koloritas 
skirtas tiktai „formaliajam“ grožiui, ar jo Eos 28 Visų pirma išraiškin- 
gumas, emocinio įspūdžio;jėga. 

Visais šiais atvejais palyginamojo vertinimo kriterijų turi lemti me- 
ninis nagrinėjamos epochos stilius. O tai reiškia: kriterijus turi būti vi- 
dinis, bet ne išorinis. Vertinimas neapsiriboja (kaip pvz., matavimas) 
paprastu konstatavimu, kas didesnis ar mažesnis, geresnis ar blogesnis, — 
jis betarpiškai išplaukia iš gyvos estetinės sąmonės dinamikos, kuri ne- 
gali nekelti sau konkrečių meninių uždavinių ir nesiekti tobuliausio jų 
išsprendimo. Tam, kuris šią mintį suprato ir visapusiškai apsvarstė, ne 
tik palyginamojo vertinimo galimybė, bet ir jo būtinumas stilistiniuose 
meno istoriko tyrinėjimuose nekelia abejonių. Iš tikrųjų, ką gi reiškia 
meno raida, apie kurią kalba kruopštus tyrinėtojas, jeigu ne progresą ar 
regresą, sprendžiant vienos ar kitos epochos keliamus meno uždavinius, 
atskleidžiant visas tam tikrame stiliuje glūdinčias estetikos potencijas, 
organiškai taikant menines priemones kompoziciniam sumanymui, 
o— stiliaus keitimosi metu — jeigu ne naujų meninių uždavinių ir naujų 
jų sprendimo būdų iškilimą, t. y. visa tai, ką sukelia meninio skonio pa- 
sikeitimas, pasireiškiantis intereso susilpnėjimu ir atbukimu vieniems 
meniniams momentams ir imlumo paaštrėjimuų bei padidėjimu kitiems. 
Ir kaipgi meno kūryboje susekti tą naujovę ir originalumą, kuriuos me- 
no istorikas taip įdėmiai seka, jeigu ne sugretinant nagrinėjamą meni- 
ninką (arba stilių) su visais jo pirmtakais arba amžininkais? Ir dar: kaip 
kitaip apibūdinti estetinę originalumo reikšmę, jeigu ne palyginant ir 
vertinant tas menines priemones, kuriose jis objektyviai įsikūnija š. 
Žodžiu, nuo palyginamojo vertinimo neatsiejamos visos tos meno istori- 
jos problemos, kurios liečia pagrindinio jos objekto — meninio sti- 
liaus — tyrinėjimą. 

Dabar, kai mes, atrodo, išsiaiškinome vertinamąjį stilistinės analizės 
pobūdį meno istorijoje, galime suprasti vieną šios disciplinos ypatybę, 
kuri dažnai skamba kaip priekaištas ir laikoma mokslinio griežtumo ir 
tikslumo stoka. Jeigu pats meninio suvokimo ir supratimo aktas yra ne 
tiktai mokslinės analizės išeities taškas, bet ir nulemia tolesnę jos kryptį 
bei raidą, tai, aišku, analizės įtikinamumas ir suprantamumas priklausys 
nuo to, ar ją atliekantis tyrinėtojas sugebės nurodyti teisingą kelią 
nagrinėjamam meno kūriniui arba stiliui suprasti. Betgi meninį efektą 
galima pasiekti tiktai meninėmis priemonėmis. Štai kodėl geriausi me- 
no istorikai yra būtent tie, kurie ne paprasti archeologai, o tikri meno 
vertintojai, savo stilistinėse charakteristikose ir meno kūrinių aprašy- 
muose nejučiomis tampantys poetais (kaip, pvz., H. Velilinas darbuose 
„Klasikinis menas“ bei „Renesansas ir barokas“). Tai ne pramoga, ku- 
rios jie griebiasi, norėdami nors iš dalies atsipalaiduoti nuo slegian- 
čios mokslinio mąstymo disciplinos. Ne, tai neišvengiama metodologinė 

priemonė, kuria tyrinėtojas naudojasi, nerasdamas kitų būdų mokslinci 
analizei nukreipti reikiama vaga. Tiktai poetinis žodis kongenialus tam 
betarpiškam įspūdžiui, kurį sukelia meno kūrinys, kad ir kokiai meno 
rūšiai jis priklausytų. 


VIII 


Tačiau, jeigu poetinių vaizdavimo ir aprašymo priemonių panaudojimas 
yra sąlygojamas meno istoriko įsipareigojimų paties meno atžvilgiu, tai 
ne mažiau rimti jo įsipareigojimai mokslo atžvilgiu. Šiaip ar taip, jo ty- 
rinėjimas negali apsiriboti vaizdingų aprašymu, nes kitaip jis netektų 
savo mokslinės, metodinės reikšmės. Tam, kad meno kūrinio arba stiliaus 
analizė būtų išbaigtą, visas objektyvus meninio suvokimo turinys 
(t. y. visa, ką stengiasi išreikšti poetinė charakteristika) turi būti išvers- 
tas į jam adekvačių, tikslių mokslinių sąvokų kalbą. O kas yra tos są- 
vokos? Aišku, jog tai ne tiktai teorinės sąvokos (pvz., loginės arba psi- 
chologinės),— kitu atveju jos negalėtų užfiksuoti kaip tik paties svar- 
biausiojo dalyko meniniame suvokime — jo vertybinės prigimties. 
Vadinasi, tai turi būti estetinės sąvokos, t. y. sąvokos, žyminčios esteti- 
nes vertybes ir momentus. O jeigu taip, tai esminis meno istorijos ir es- 
tetikos ryšys tampa akivaizdus. Stilistinė meno kūrinio analizė galima 
tik remiantis tomis estetinėmis sąvokomis, kategorijomis ir principais, 
kuriuos nustato estetika, kaip estetinių vertybių ir apsprendžiančių šias 
vertybes faktorių bei būtinų jų tarpusavio santykių mokslas. Šia prasme 
meno istorija turi būti kažkas panašaus į taikomąją, konkrečiąją esteti- 
ką“. Tik tokiu atveju meno istorija sugebės atsiriboti nuo archeologijos 
arba dvasinės ir materialinės kultūros istorijos apskritai ir tapti meninių 
formų bei stilių raidos istorija tikrąja to žodžio prasme. Juk stiliaus 
analizę dabar visi pripažįsta pagrindiniu meno istorijos uždaviniu. Ta- 
čiau tiktai stiliaus pagrindimas estetikos kategorijomis gali išryškinti 
pačios stiliaus problemos savarankiškumą ir pateisinti jos vidinį vie- 
ningumą. 

Betgi paprastai prieš tokią meno istorijos orientaciją į estetiką iške- 
liamas vienas rimtas argumentas: estetika, sakoma,-— mokslas, ligi šiol 
tiek nedaug tepažengęs ir taip stingantis objektyvaus turinio, kad rėmi- 
masis ja ne tik nepalengvins ir nepastums į priekį istoriko darbo, 
o, priešingai, neišvengiamai jį kliudys ir komplikuos, įnešdamas tokius 
momentus, kurie yra ginčytini ir moksliškai mažai pagrįsti. Tad ar ne 
geriau tokiu atveju meno istorijai išlaikyti status guo, t. y. pasilikti gry- 

nai empirišku, aprašomuoju mokslu, kuris apsiriboja paprastu objekty- 
viame meno kūrinių turinyje sutinkamų dalykų konstatavimu, susi- 
laikydamas nuo bet kokių filosofinių-estetinių aiškinimų ir sampro- 
tavimų? 

Tačiau šis argumentas rodo tik tai, kad meno istorikai dar nepasiekė 
pakankamai aiškaus metodinio savo uždavinių įsisąmoninimo, kad jie ne- 
suvokia tos neaiškios padėties, į kurią yra pakliuvę, ir todėl nepastebi, 
kokios neišvystytos ir neišryškintos tos pagrindinės sąvokos, kuriomis 
jie priversti remtis konkrečiame savo darbe. Iš tikrųjų reikia tik atidžiau 
apžvelgti metodologinį meno istorijos inventorių, ir tuoj pat išryškėja, 
kad pačios pagrindinės sąvokos, kuriomis ji operuoja, yra neabejotinai 
estetinės sąvokos (pvz., kompozicija, stilius, ritmas ir pan.). Minėtose 
sąvokose slypi tam tikra įvairumo vienovė, tam tikra tarpusavyje susi- 
jusių elementų sintezė ir darnumas, bet šita vienovė ir šita sintezė — 
ypatingo pobūdžio: jų negalima išsamiai apibūdinti teoriniais požymiais; 
tikrąją jų prasmę atskleidžia tiktai betarpiškas meninis suvokimas. O jei- 
gu meno istorikai tvirtina, kad jie puikiai išsiverčia be šių sąvokų este- 
tinės prasmės atskleidimo, laikydamiesi tik teorinio „objektyviai“ nusta- 
tomo jų turinio, tai yra ne kas kita, kaip savęs apgaudinėjimas, kuris 
visų pirma rimtai kliudo metodiškai meno istorijos plėtotei. Iš tikrųjų, 
meno istorikas savo darbe arba apsiriboja vien morfologiniu meno kūri- 
nių aprašymu ir nepasiekia paties svarbiausiojo meno istorijos objek- 
to — stilistinės analizės, arba jis nesąmoningai vartoja estetines sąvokas 
(pagal analogiją su grynai teorinėmis sąvokomis), mokslinei refleksijai 
neišaiškinus ir neužfiksavus specifiškai estetinės jų ypatybės, kuri nule- 
mia stiliaus esmę. Kitaip tariant, jis šiomis sąvokomis naudojasi griežtai 
moksliniu požiūriu — neteisėtai. Tiesa, ir pati estetika kol kas dar labai 
tolima iki fenomenologinės analizės ir pagrindinių estetinių sąvokų nu- 
statymo, bet šį uždavinį ji atliks tik glaudžiai bendradarbiaudama su me- 
no istorija, kuri viena tik ir tegali pateikti estetikai konkrečią medžiagą, 
būtiną savitai estetinių vertybių prigimčiai išryškinti. 

Taip pat ir meno istorikui sąjunga su estetika žada nemaža naudos, 
Ji visam laikui atpalaiduos ji nuo būtinybės naudotis tomis namudinė- 
mis, moksliškai nepagrįstomis estetinėmis teorijomis, kuriomis jis ligi 
šiol vertėsi ir kurios gerokai temdo metodinius meno istorijos pa- 
grindus. 

Tačiau meno istorijos pagrindimas estetika metodiškai dar neišsemia 
vertinimo, susijusio su meno kūrinių suvokimu ir supratimu, klausimo. 
Visos mūsų apsvarstytos vertinimo rūšys liečia vien tik estetinį objektą, 
tai, ką paprastai vadiname menine forma. Tuo tarpų meno kūriniuose 
mes vertiname ne vien tik gryną formą; vertinimas taip pat gali būti 
taikomas ir toms prasmėms bei vertybėms, kurios būdingos dorojama- 
jai medžiagai. nepriklausomai nuo meninės formos. Taip, pavyzdžiui, vi- 
sos pasakojamojo ir vaizduojamojo (dalykinio) meno rūšys reikalauja 
dėmesio ir tam, ką išreiškia joms būdinga forma, t. y. ką įprasta laikyti 
meno kūrinio prasme ar turiniu. Kitaip tariant, suvokiančiojo dėmesys 
natūraliai ir neišvengiamai nukrypsta į tuos kultūros reiškinius ir juose 
įkūnytas vertybes (moralines, religines, visuomenirm2s ir pan.), kurios 
teikė meno kūriniui medžiagą, padiktavo jo temą arba siužetą. Net 
svarstydami nedalykinio meno (pvz., muzikos) kūrinius, mes kalbame 
apie jų gilumą, apie emocinio jų turinio reikšmingumą. Ir nors šis mate- 
rialinis momentas (turinio momentas) ir yra aprėpiamas formos, nors kū- 
rybinė menininko veikla jį paverčia formaliu aukštesnės rūšies pradu, 
vis tiek jis negali būti vertinamas tiktai iš formaliosios pusės ir reikalau- 
ja kito požiūrio, t. y. materialaus turinio vertinimo. Šis reikalavimas ir 
iškelia klausimą, ką vienas ar kitas dailininkas arba stilius įnešė į žmo- 
nijos kultūros lobyną arba kiek tyrinėjamos epochos menas sugebėjo 
išreikšti pagrindines savo laiko vertybes ir esminius dvasinius siekimus. 
Atsakyme į šį klausimą ir glūdės to ar kito kūrinio arba stiliaus turinio 
reikšmingumo, o taip pat jo istorinės įtakos gilumo ir platumo vertini- 
mas. Toksai vertinimas, kaip matėme, nėra estetinis vertinimas tikrąja 
to žodžio prasme. Jis yra greičiau bendrakultūrinio pobūdžio, nes turi 
galvoje meno ir jo kūrinių reikšmę kultūros visumai. Vis dėlto jis nepa- 
silieka už meninio suvokimo ir supratimo ribų, o tam tikru savitu būdu 
į juos įsijungia, Tai paaiškinama ypatinga estetinio objekto struktūra. 
Jis neegzistuoja pats savaime, o visuomet numato tam tikrą kitos rūšies 
dalykiškumą, iš kurio jis kyla. Be to, šis ikiestetinis dalykinis pagrindas 
nepasilieka už estetinio objekto ribų, nors ir nėra pastarojo visiškai ab- 
sorbuojamas. Jis išsaugo savo prigimtį, tarsi persišviesdamas pro jį įkū- 
nijančią meninę formą. Todėl beveik kiekvienas meno kūrinys turi 
sukaupęs ne tik estetinių, bet ir kitų — neestetinių — vertybių (morali- 
nių, pažintinių ir pan.) ir kaip toks turi būti atitinkamai vertinamas. Ta- 
čiau šis neestetinis vertinimas nėra savarankiškas, — kitaip jis nejeitų 
į meninio suvokimo sudėtį, — o yra susijęs su estetiniu vertinimų ir ga- 

limas jo dėka. Kitais žodžiais, meno kūrinys ne tiktai įkūnija grožį (este- 
tines vertybes), — jis taip pat grožyje išreiškia, arba — Platono žodžiais 
tariant - - pats gimdo kitas neestetines vertybes. Metodiniu požiūriu tai 
reiškia: neestetinis vertinimas būtinai remiasi formaliu estetiniu vertini- 
mu; kitaip vertinimas netektų vidinio pateisinimo, t. y. nebūtų vertini- 
mas meno kūrinio, taigi nebūtų organiškai susijęs su betarpišku me- 
niniu suvokimu. 

Minėtoje struktūrinėje meninio suvokimo ypatybėje, kurios dėka jis 
apima ir neestetinį vertinimą, slypi veiksminga tos (organinės) gyveni- 
mo jėgos galia, kuri meną jungia su visomis kitomis kultūros sritimis. 
Šitas ryšys menui, aišku, nėra atsitiktinis ir nesvarbus, nes jis nulemia jo 
vaidmenį ir reikšmę kultūrai, kaip visumai. Kaip vieningos kultūrinės 
visumos pasireiškimas, menas gali būti vertinamas tik jame atsisklei- 
džiančio dvasinio turinio požiūriu, meninėje formoje įkūnytų kultūrinių 
vertybių požiūriu. Ne tik bendroji estetika, bet ir atskirų meno rūšių 
estetika neišvengiamai turi iškelti tokią problemą. Tačiau mokslinės me- 
todologijos požiūrių — tai galutinė, ribinė problema, kuri kyla tada, kai 
keliamas kultūrinės kūrybos vieningumo klausimas, klausimas tos bend- 
ros dirvos, kurioje tarpsta visas kultūros jėgų ir vertybių įvairumas. To- 
dėl, norint teisingai ją suprasti, reikia, kad pirmiausia būtų atskleista ir 
tvirtai nustatyta savita ir savarankiška meno prigimtis. Kitaip estetika, 
o kartu su ja ir meno istorija vėl pasiduos tam lemtingam suklydimui, 
kuris ilgą laiką jos veiklą darė bevaisę ir neproduktyvią. Tas suklydi- 
mas — tai meno esmės ir meno reikšmės kultūrai klausimų suplakimas. 


X 


Pagrindinis mūsų tyrinėjimo uždavinys dabar jau atliktas. Mes išsiaiš- 
kinome, kokia prasme estetinis vertinimas yra neatskiriamas stilistinės 
meno kūrinių analizės faktorius ir kaip šis meno istorikui privalomas 
vertybinis požiūris į nagrinėjamąjį objektą gali būti moksliškai patei- 
sintas ir pagrįstas tiktai remiantis estetika. Mūsų nubrėžta meno istorijos 
ir estetikos sąjunga, aišku, yra ne daugiau kaip programa, kuri dar turi 
būti įvykdyta. Ir tiktai ėmus konkrečiai ją vykdyti, gali išryškėti visi 
joje slypintys sunkumai ir komplikacijos. Tačiau kai kuriuos tokius sun- 
kumus galima numatyti iš anksto: tokiu schematišku pavidalu, kokiu 
mes apmetėme savo programos metmenis, ji, aišku, neturi vienareikšmio 
apibrėžtumo ir lengvai gali būti neteisingai aiškinama. Kiek tai įmano- 
ma, pamėginkime užbėgti už akių tokiems aiškinimams. Pavyzdžiui, 

negalima tylomis apeiti tuos būkštavimus, kuriuos vertinimo metodas 
estetikoje paprastai kelia meno istorikams: esą, šio metodo taikymas sti- 
listinei analizei tolygus pripažinimui, kad estetika nustato meninį skonį, 
kad ji gali beapeliaciškai spręsti, kas gražu ir kas ne, apibrėžti visai 
meno kūrybai privalomas, ją reguliuojančias normas. Toks estetikos ir 
su ja susijusio vertinimo supratimas, aišku, yra visiškai klaidingas; ta- 
čiau jo laikymas nepagrįstu nė kiek negriauna mūsų tyrinėjimo išvadų. 
Juk estetika — kaip ją supranta šiuolaikinė filosofija — nesukuria nei 
meninio patyrimo, nei jame slypinčio estetinio vertinimo, o kaip tam 
tikrus faktinius duomenis numato ir vieną, ir kitą. Jos problema yra tik- 
tai atskleisti ir sąvokų kalba užfiksuoti tai, kas šiame patyrime glūdi ir 
kas sudaro jo būtinus konstitutyvinius pradus. Bendro kanono, priva- 
lomo tiek visai meno kūrybai, tiek ir kiekvienam atskiram kūriniui, este- 
tika nustatyti negali, pagaliau tai ir nėra jos uždavinys. 

Kaip išbaigta savarankiška visuma, kiekvienas meno kūrinys yra 
autonomiškas ir tarsi turi nuosavą, tik jam vienam būdingą. individualų 
dėsnį, kuris teikia jam kažkokį ypatingą, vidinį būtinumą ir sulydo į vi- 
sumą visus jį sudarančius struktūrinius elementus. Todėl vieningo, uni- 
versalaus grožio idealo, kurį garbino XVIII amžius, apskritai nėra. Este- 
tinių idealų yra tiek, kiek yra meno epochų ir stilių. Tačiau pripažinti, 
kad patys skirtingiausieji meno siekimai estetiniu požiūriu yra vienodai 
teisėti, toli gražu nereiškia bet kokio objektyvaus estetinio kriterijaus 
apskritai neigimo ir skelbimo kraštutinio reliatyvizmo, teigiančio, kad 
grožis — santykinis dalykas ir kiekvieno konkretaus jo pasireiškimo 
reikšmė ir galia priklauso tik nuo tam tikros epochos ir nuo tam tikro 
meninio skonio. Nuosekliai laikantis šio požiūrio, neišvengiamai tektų 
atsisakyti bet kokio palyginamojo vertinimo. Juk tokiu atveju meno kū- 
rinys gali būti suvokiamas ir vertinamas tik kaip absoliučiai uždaras ir 
nepakartojamas savo individualumu, ir todėl jis su nieku nesugretina- 
mas ir nepalyginamas. Jeigu sutiksime su šia išvada, tai, aišku, ir su 
meniniu suvokimu susijęs besąlyginis vertinimas bus visiškai iracionalus 
faktas, kurio negalima tirti moksliškai 7. Kitais žodžiais, tokiu atveju me- 
no istorija, kaip mokslas, taptų neįmanoma. Tačiau šios kraštutinio skep- 
ticizmo pagundos mokslinei minčiai ne taip jau pavojingos, kaip tat gali 
atrodyti iš pirmo žvilgsnio. Skepticizmas ne tiktai nevaisingas,— jis taip 
pat nesuderinamas su mokslinio patyrimo duomenimis. 

Meno istorija, nepaisant visų jos netobulumų, yra ne iliuzija, o ne- 
ginčijamas faktas, kuris savo moksliniam pagrindimui tiktai reikalauja 
jį lemiančių sąlygų išsiaiškinimo. Šias sąlygas mes jau nurodėme. Meni- 
nis suvokimas, aišku, negali betarpiškai tapti moksliniu pažinimu: pasta- 

rojo atžvilgiu jis visuomet lieka transcendentinis. Bet jo turinys, kaip ma- 
teme, gali būti išverstas į mokslinių sąvokų kalbą. Kadangi originalas 
bet kokio .vertimo atveju šiek tiek pakeičiamas, tai tokį pakeitimą pati- 
ra ir meninis suvokimas, tapęs mokslinės minties refleksijos objektu. 
Lūždamas joje, kaip saulės spindulys lūžta prizmėje, jis suskyla į struk- 
lūrinius elementus. Taigi mokslinio tyrinėjimo uždavinys — ne tiktai ap- 
rašyti šiuos elementus, bet ir nustatyti vidinį jų ryšį kaip meninės kom- 
pozicijos vieningumo priežastį. Šis ryšys, taip pat kaip ir jo apsprendžia- 
mi momentai, turi, kaip įsiukinome, teleologinį pobūdį. Todėl ir stilistinė 
analizė savo esme vyra intenci»nali, ji neišvengiamai nukreipta į meni- 
nes kompozicijos visumą, nors niekuomet iki galo jos savyje nerealizuo- 
įa. Tokiu būdu memnio suvokimo vientisumas yra ne tik stilistinio tyri- 
nėjimo išeities taškas, bet ir jo baigtis (tai, ką jis privalo atkurti), be to, 
abu šie ribiniai taškai yra jau už mokslinės refleksijos ribų. Taip išplau- 
kia viena, ypač svarbi išvada apie meno istorijos objektą. Vidiniu (ima- 
nentiniu) mokslinės refleksijos objektu, t. y. objektu, kurį ji ne tik turi 
galvoje, bet kuriame faktiškai egzistuoja, yra ne meno kūrinys kaip iš- 
baigta visuma, o atskiri kompozicijos elementai ir juos apsprendžiantis 
vidinis (teleologinis) kryptingumas visumos atžvilgiu (santykis su visu- 
ma). Tarpusavyje gretindama ir palygindama šiuos objektyvius duome- 
nis, meno istorija išryškina bendrą tiek struktūrinių faktorių, tiek ir 
jiems būdingų teleologinių tendencijų pobūdį ir tokiu keliu atkuria tą 
estetinę potenciją, kuri apsprendžia atskirų meno kūrinių stilių. Todėl 
tikrasis meno istorijos objektas yra ne kas kita, kaip tam tikras santly- 
kis tarp estetinės potencijos ir atskirų meno kūrinių, kurie nagrinėjami 
pirmosios (t.y. potencijos) įkūnijimo pastaruosiuose (t. V. kūriniuose) 
požiūriu. Ir svarbu, kad visiškas potencijos ir jos konkrečios aktualiza- 
cijos sutapimas neįmanomas. Kad ir kaip siaurai mes suprastume poten- 
cijos sąvoką, — būtų tai ne ištisos epochos, o atskiro menininko ar netgi 
vieno kurio jo kūrybos periodo potencija,— ji visuomet bus reliatyviai 
bendra ir jos įsikūnijimas galės būti gana įvairus. Bet juk kitaip ir būti 
negali; nes tik toks meno istorijos objekto supratimas, kuris individua- 
lius meno reiškinius reikalauja nagrinėti jų santykyje su kažkuo bendru, 
ir daro galimą pačią šią discipliną kaip mokslą, o drauge ir su ja susi- 
jusį palyginamąjį estetinį vertinimą. Jeigu nebūtų estetinės potencijos 
sąvokos, kurios atžvilgiu mes nagrinėjame atskirus meno kūrinius,— 
nebūtų ir to jiems visiems bendro vardiklio, kuris daro galimą jų paly- 
ginamąjį vertinimą ir kuris sąlygoja mokslinį to vertinimo objektyvu- 
mą. Juk vertinimo kriterijai betarpiškai išplaukia iš estetinę potenci- 
ją apibūdinančių kūrybinių tendencijų. Kaip pavyzdį nurodysime tas 

tendencijas, kurios turi ypač svarbią reikšmę. Kai kurios iš jų tokios bend- 
ros, kad vienodai svarbios visoms meno kūrybos sritims. Toks, pavyz- 
džiui, visoms meno rūšims būdingas siekimas visiškai ištirpdyti meninėje 
formoje dorojamąją jutiminę medžiagą, t. y. estetiškai panaudoti visas 
jai būdingas puses ir ypatybes. Kiekviename mene ši tendencija, aiškų, 
įgyja vienokį ar kitokį individualizuotą pavidalą ir tokiu būdu ne tik 
nurodo atitinkamam menui pozityvias jo galimybes, bet ir nustato jam 
tam tikras ribas, kurių jis negali peržengti. 

Ne mažiau už dorojamos jutiminės medžiagos struktūrą meno kūry- 
bai bei jos tendencijoms yra svarbios tos sąlygos, kurios susijusios su 
meninio suvokimo prigimtimi. Šios sąlygos išplaukia iš suvokiančiojo 
subjekto, ir todėl įprastine prasme jas galima pavadinti subjektyviomis, 
psichologinėmis. Tačiau fenomenologiškai, estetinio objekto realumo 
požiūriu, jos ne mažiau objektyvios, negu sąlygos, glūdinčios jutiminėje 
dorojamosios medžiagos prigimtyje. Tokia yra visų pirma ta jau nuro- 
dyta meninio suvokimo ypatybė, kad visuomet vienas kuris kompozici- 
jos faktorius turi lemiamą reikšmę ir atlieka vienijančios (organizuojan- 
čios) dominantės vaidmenį. Bet ši dominantė konkrečiu jos realizacijos 
atveju toli gražu nevienareikšmė sąvoka. Kompoziciniai meno kūrinio 
faktoriai tokie nevienalyčiai savo pobūdžiu ir reikšme, o jų savarankiš- 
kumo arba tarpusavio priklausomybės laipsniai tokie skirtingi, kad ne 
visi jie vienodai ir viena prasme gali tapti dominantėmis. Todėl estetinę 
vertę turi ne kiekviena tos ar kitos dominantės sujungių kompozicinių 
elementų sintezė, o tik ta, kuri, ypatingu būdu išryškindama tam tikras 
dorojamosios medžiagos puses arba atskleisdama savitą jų suvokimo 
būdą, visiems šiems struktūriniams faktoriams suteikia savarankišką, 
kontempliacijai nuteikiančią vertę (reikšmingumą). Klausimas, kokios 
estetiškai reikšmingos kompozicinių elementų sintezės rūšys yra galimos 
apskritai ir kokios dominantės jas nulemia, — kol kas dar beveik visiškai 
nenagrinėtas. Kiekvienai meno rūšiai čia reikalingas atskiras tyrinėji- 
mas. Ir neabejotina, jog iš šios konkrečiosios estetikos meno istorija pa- 
sisems nemaža nurodymų, kurie jai padės estetiškai įprasminti ir patei- 
sinti jos vykdomą formalinę (morfologinę) meno kūrinių analizę *. 

Visos nurodytos sąlygos apskritai (tiek tos, kurios susijusios su 
dorojamosios medžiagos struktūra, tiek ir tos, kurios išplaukia iš suvo- 
kiančiojo subjekto prigimties) meno kūrybą pajungia tam tikram dės- 
ningumui, t. y. nukreipia ją į tam tikrą vagą, arba tiksliau, į vagų siste- 
mą, kur ir vyksta jos augimo, raidos ir smukimo procesas. Šitos pačios 
sąlygos apsprendžia ir galimų meno tendencijų kryptį ir todėl yra ob- 
jektyvus pagrindas tojo palyginamojo (santykinio) vertinimo, kuris yra 

meno istorijos stilistinės analizės uždavinys. Taigi aišku, kad šis vertini- 
mas remiasi nę kažkokių miglotu absoliučiu meno idealu, kuris būtų vi- 
suotinis visiems laikams ir visoms tautoms; bet, antra vertus, jis nepri- 
klauso vien nuo subjektyvios savivalės ar nuo nepastovių ir kiztamų 
istorinių aplinkybių. Ne, jis tvirtai įsišaknijęs tose objektyviose galimy- 
bėse, kurių sferoje vyksta realus istorinis meno kūrybos gyvenimas, 

Svarbiausioji priežastis, dėl kurios šią apybraižą mes paskyrėme vertini- 
mo klausimo meno istorijoje nagrinėjimui, yra ta, kad, kaip mums at- 
rodo, vienoks ar kitoks atsakymas į jį turi lemiamos reikšmės teisingam 
šio mokslo metodų ir uždavinių supratimui. Tiktai suvokusi savo siste- 
minius pagrindus ir tiksliai išsiaiškinusi savo objekto prigimtį, meno isto- 
rija gali pateisinti specifines jai būdingų metodų ypatybes ir išsivaduoti 
iš gamtamoksliškojo mąstymo varžtų, kurie ligi šiol vis dar turi įtakos 
daugeliui humanitarinių mokslų. Juk vertinimas meno istorijoje laiko- 
mas neleistinų pirmiausia dėl to, kad jo visiškai nėra gamtos mokslo ir 
matematikos disciplinose, t. y. būtent tuose moksluose, kuriems būdingas 
tikslumas ir loginis nuoseklumas. Kitaip tariant, matematiškasis ir gamta- 
moksliškasis mąstymo būdas laikomas moksliškumo apskritai idealu, 
visai užmirštant, kad bet kokio mokslo metodus apsprendžia pirmiausia 
jo tiriamo objekto prigimtis ir kad todėl vieno mokslo metodų negalima 
mechaniškai perkelti į kito mokslo sritį. Gamtos moksluose viešpataujan- 
čiam mechanistiniam bei matematiškajam mąstymui būdinga tai, kad jis 
nuasmenina savo tiriamus objektus, t. y. tiria juos visiškai atsietai nuo 
specifinės jų reikšmės ir prasmės. Taigi aišku, kad tokie moksliniai bū- 
dai ir metodai visai netinka tuo atveju, kada pažinimui keliamas uždavi- 
nys atskleisti ir suprasti tą ypatingą tiriamo reiškinio prasmę. Todėl 
visi mėginimai remtis gamtos mokslais ir orientuotis į jų metodus meno 
istorijoje turi baigtis nesėkmingai. Dar daugiau, tokie mėginimai šį moks- 
l4 nukreipia klaidingu keliu ir iškreipia jo tikrąją prasmę. O atskleisti 
šią prasmę ir vadovautis ja visuose savo tyrinėjimuose meno istorija ga- 
lės tik tuo atveju, jeigu ji palaikys glaudžiausią ryšį su tuo mokslu, kurio 
ji ligi šiol vengė, negaudama iš jo reikiamos metodinės pagalbos. Meno 
istorijos ir estetikos suartėjimas yra vienas svarbiausių ir aktualiausių 
mokslinės metodologijos uždavinių, kurio sėkmingas sprendimas bus 
vienodai naudingas abiem mokslams. 


214 V. Sezemanas. Estetika 


POETINIO VAIZDO PRIGIMTIS 


I 


Šia apybraiža imamasi išaiškinti pagrindines poetinio vaizdo struktūros 
ypatybes, kurios plaukia iš pačios poetinės stichijos — žodžio stichijos — 
prigimties. Taip pat norima parodyti, kad būtent tos ypatybės lemia jos 
vaizdumą (plačiausia šio žodžio prasme), kuriuo įprasta matuoti poetinės 
kalbos savitumą ir estetinę vertę. 

Tas klausimas yra: specialus, priklauso tik poezijos teorijai. No- 
zint į jį atsakyti, reikia rasti tokį metodologinį principą, kurį būtų 
galima pagrįsti ir pateisinti tiktai kokia nors bendra estetikos ir meno 
teorijos koncepcija. Turima galvoje, suprantama, ne kokia konstrukty- 
vi sistema; koncepcija reiškia tik estetikos išeities tašką, tą sąmonės 
nusistatymą, kuris atveria prieš sąmonę objektą, leidžia į jį geriausiai 
įsižiūrėti ir jį suprasti, 

Kad be reikalo nevargintume skaitytojo sunkiai suprantamais daly- 
kais ir iškart nukreiptume jo dėmesį į tuos momentus, kurie lemia šio 
tyrinėjimo kryptį ir eigą, apsiribosime keletu trumpų metodologinio po- 
būdžio pastabų. 

Kiekvienas mokslas stengiasi susiliesti su savo objektu, suvokti jo 
pirminį, niekieno nesužalotą ir nesudrumstą duomenį. Jeigu jam pavyko 
rasti tą pirmapradį savo žinių šaltinį, tai jis turi tvirtą atramą visiems to- 
lesniems tyrinėjimams. Aptikti tą pirminį duomenį ne visiems mokslams 
vienodai sekasi. Gamtos moksluose objekto prigimtis, jo betarpiškoji 
būtis yra aiški ir neabejotina, o socialinių, etinių, teisinių reiškinių pir- 
minio duomens klausimas kelia daug ginčų ir nesutarimų. Su dideliais 
sunkumais susiduria čia ir estetika, Estetikos teorijos nesutaria tarpu- 
savyje.pirmiausia dėl to, kad jos skirtingai supranta pirminį estetinio pa- 
tyrimo šaltinį. Todėl kiekvienoje estetikos studijoje turi būti visų pirma 
aiškiai suformuluotas ir išspręstas klausimas, kaip reikia traktuoti este- 
tinio objekto betarpiškąjį duomenį. 

Skaitytojo dėmesiui siūloma apybraiža remiasi prielaida (kuri čia ne- 
gali būti nuosekliau pagrįsta), kad estetikai pirminis duomuo yra aktua- 
lus estetinis arba meninis išgyvenimas, tačiau išgyvenimas ypatinga 
prasme: ne kaip suvokiančiojo subjekto gyvenimo momentas arba būse- 
na, o kaip savotiška savaime egzistuojanti uždara visuma. Tuo, iš vienos 
pusės, estetika skiriasi nuo psichologijos: estetikos dėmesys sutelktas ne 
į meno kūrinio psichinius atspindžius, ne į jo keliamas dvasios reakci- 
jas, o į dalykinį tų subjektyvių įspūdžių pagrindą, kuris glūdi pačiame 
išgyvenime. Bet, antra vertus, aiškų, kad tas dalykinis pagrindas nėra 
fizinis reiškinys; jo negalima be išlygų tapatinti su pačiu meno kūriniu, 
nes pastarasis estetinio išgyvenimo atžvilgiu yra transcendentiškas ir eg- 
zistuoja nepriklausomai nuo jo. Tai, kas yra šalia išgyvenimo, nėra tik- 
roji estetinė realybė. Štai dėl ko meno kūrinys, suprastas taip, kaip jį 
supranta ir tyrinėja, sakysim, meno istorija, estetikos požiūriu yra arba 
gryna potencija, kuri pirmiausia atgyja estetiniame suvokime, arba kaž- 
koks antrinis, išvestinis reiškinys, kurio dalykinę estetinę prasmę atsklei- 
džia aktualus meninis išgyvenimas !. 

Pavyzdžiui, ritmas. Reikia tik atidžiai įsidėmėti, kaip atrodo ritmas 
gyvam estetiniam suvokimui, kad suprastum, jog negalima jo tapatinti 
su vienokiu ar kitokiu subjekto nuotaikų, vaizdinių ir pan. kaitaliojimosi 
dėsningumu. Visa tai tėra tiktai psichiniai ritmo atspindžiai, atbalsiai, 
bet ne pats ritmas. Lygiai taip pat ritmo nepaaiškinsi vien tų garso svy- 
ravimų, kurie sudaro jo fizinį pagrindą, slinktimi. Bet kartu ritmas nėra 
ir tas metras, kurį tyrinėja metrika, Metras — tai tik abstrakti schema, 
kuriai estetinę prasmę suteikia gyvas, aktualus ritmo suvokimas. 


I 


Kokia gi yra betarpiškai išgyvenama poetinio vaizdo realybė? To klau- 
simo negali išspręsti bendras meninio vaizdingumo tyrinėjimas; jį reikia 
analizuoti atskirai, nes poezija, palyginti su kitais menais, užima ypatin- 
gą padėtį. Iš tikrųjų: kitų meno šakų meninis objektas pats betarpiškai 
egzistuoja estetiniame suvokime (pvz, melodija, tapybos paveikslas, 
plastinė figūra ir pan.). Subjektas jutimiškai suvokia visus tuos elemen- 
tus, kurie yra reikalingi meniniam vaizdui sukurti arba, tiksliau tariant, 
atkurti (pagal B. Christijanseno terminologiją, tai įvyksta „antrinės sin- 
tezės" dėka). Kas kita poezijoje: čia paties objekto, apie kurį kalbama, 
nėra. Betarpiškai duotas — tiktai žodis. Tai pirmiausia sąlyginis ženklas, 
skirtingas nuo paties objekto, simbolis, pažymintis objektą, nurodantis 

jį, bet jo anaiptol nereprezentuojantis. Objektą juntame, suvokiame ir 
suprantame tiktai per žodį, tiktai žodžio dėka. Jis tarsi tėra tik bendra- 
vimo priemonė, minčių, jausmų, potroškių perteikimo instrumentas — ir 
niekas daugiau. Iš to jau savaime išplaukia išvada: kadangi poezijoje 
nėra paties objekto, o tik jį žymintis simbolis, be to, žymintis jį nepilnai 
ir sąlygiškai, tai ir poeto vaizduojamą objektą skaitytojas gali atkurti ne 
iš tos jutiminės medžiagos, kurią jam pateikia menininkas (nes poezijo- 
je tos medžiagos nėra), o vien tiktai iš medžiagos, kurią jam duoda jo 
paties patyrimas. Tuo atžvilgiu poezija, atrodo, iš esmės skiriasi nuo visų 
kitų menų. Visai ne taip, kaip tapybinis arba plastinis vaizdas, kuris yra 
objektyvus, poetinis vaizdas yra aiškiai subjektyvaus pobūdžio. Juk jį 
susikurti turi pirmiausia pats skaitytojas arba klausytojas, nes kitaip tie 
sąlyginiai ženklai ir užuominos, kurias jam duoda poetas, pasiliks neby- 
lūs, neturės gyvo estetinio turinio. Ar tas estetinio suvokimo subjekty- 
vumas kartais nepatvirtina labai paplitusio literatūros kritikoje įsitikini- 
mo, kad poeto uždavinys ir yra būtent šitaip sužadinti skaitytojo vaiz- 
duotę ir kad todėl poezijos kūrinį kiekvienas gali suprasti ir aiškiai pagal 
savo paties skonį bei polinkius? 


DaŪuū 


Klasikinė poezijos teorija, vyravusi iki XIX šimtmečio pabaigos, 
dar nesuprato, koks iš tikrųjų rimtas tas keblumas. Ji rėmėsi prielaida, 
kad tarp poezijos ir plastinių menų yra visiška analogija. Horacijaus 
formulė ut pictura poesis (poezija tarsi tapyba) buvo jai nepajudinama 
dogma. Ir iš pirmo žvilgsnio ta analogija tikrai atrodo įtikinanti. Plasti- 
niuose menuose viešpatauja betarpiškas jutiminis konkretumas ir aki- 
vaizdumas. O kadangi poezija siekia to paties tikslo — sukurti meninius 
vaizdus, tai ji turi lygiuotis į plastinius menus. Ir poetinė kalba turi būti 
vaizdi, t. y. ji turi sukelti skaitytojui arba klausytojui konkrečius, aki- 
vaizdžius paveikslus. Ji piešia, tapo žodžiais; ji žadina ir nukreipia skai- 
tytojo vaizduotę ne betarpiškai, bet, suprantama, netiesioginiu būdu: 
ypatinga posakių, palyginimų, onomatopėjų atranka ir kitomis priemonė- 
mis. Šitoji koncepcija, savo pagrindais atsirėmusi į antiką, lėmė visą 
tolesnę poetikos raidą, ypač jos sistemingą tyrinėjimą XVIII ir XIX a. 
Dar A. Baumgartenas apibūdino poetinę kalbą kaip oralio sensiliva per- 
fecta (tobula jausmų kalba); ta pačia linkme krypsta teorinė G. Lesingo 
mintis („Laokoone“); G. Hegelio ir jo mokyklos (ypač F. Fišerio) este- 
tikoje vaizdumo teorija buvo filosofiškai ir moksliškai išbaigta. 

Su tradiciniu poetinio vaizdingumo supratimu giminiuojasi iš dalies 
ir A. PotebAios teorija, skirianti dvi pažinimo rūšis: vienas pažinimas — 
mokslinis, kai operuojama sąvokomis, o kitas — vaizdinis, kai operuoja- 
ma ryškiais vaizdais. Atitinkamai skiriamos ir dvi kalbos rūšys: moks- 
linė abstrakti ir poetinė vaizdinga kalba. Iš to paties idėjų komplekso 
kilo taip pat tas romantinis primityvaus mąstymo ir vaizduotės idealiza- 
vimas, kuriam vaizdingas vaikų ir apskritai pirmykštis (mitologinis) mąs- 
tymas buvo tikra meno kūryba. 

Jeigu dar neseniai poetinės kalbos vaizdumo teorija atrodė esanti 
tvirtas ir neginčijamas mokslo ir filosolijos laimėjimas, tai pastaraisiais 
dešimtmečiais padėtis smarkiai pasikeitė; išjudinti patys tos teorijos pa- 
grindai, ir ją reikia radikaliai pervertinti. 

Didžiausią smūgį jai sudavė T. Mejeris, kuris savo klasikiniame ty- 
rinėjime „Poezijos stiliaus dėsnis“ („Das Stilgesetz der Poesie“, 1901) de- 
taliai išanalizavo tradicinę teoriją. Mejerio kritiką, jeigu žiūrėsime 
pagrindinių dalykų, galima laikyti išsamia. Visi vėlesni to klausimo ty- 
rinėtojai kartoja daugiau ar mažiau pakeistus Mejerio argumentus, ne- 
pridurdami prie jų nieko iš esmės naujo (M. Desuaras, J. Konas, Rete- 
kenas ir kt.); o kontrargumentai, kurie buvo iškelti prieš krilinius Meje- 
rio įrodymus, negalėjo sumenkinti jų jėgos ir įtikinamumo. 

Svarbiausi Mejerio argumentacijos punktai yra šie: 

1. Pagal vaizdumo teoriją, kuri orientuoja poeziją į vaizduojamuo- 
sius menus, išeina, tarsi poezijos kūrinys yra tiktai pretekstas, akstinas, 
paskatinantis patį skaitytoją arba klausytoją savarankiškai kurti. Poetas 
nevadovauja antrinei sintezei, atliekamai skaitytojo, o tik iškrauna jo 
vaizduotės kūrybinę energiją. Iš vienos pusės, šitaip yra pažeminama 
poeto kūryba, palyginti su kitų menininkų kūryba; ji laikoma tik stimu- 
liuojančia priemone, kuria ne mažiau sėkmingai gali būti maloni drau- 
gija ir butelis stipraus vyno. Antra vertus, vaizdumo teorija, nuosekliai 
suprasta, apskritai iškreipia poezijos kūrinio objektyvią prigimtį ir jo 
objektyvią vertę. Ir tikrai: poetiniame suvokime svarbiausią vaidmenį ji 
skiria pačiai skaitytojo kūrybai, o juk jo meninė vaizduotė gali pasiro- 
dyti visiškai bejėgė ir išglebusi. Nejaugi poetas turi atsakyti už tuos 
visus apgailėtinus ir iškrikusius vaizdus, kurie kyla skaitytojo sieloje dėl 
jo kūrinių poveikio? 

2, Tačiau, be visa to, savistaba aiškiai ir nenuginčijamai rodo, kad 
toji teorija neatitinka tikrovės, kad ji iškraipo faktus. Svarbu ne vien 
tai, kad vaizdai, kylantys skaitytojui arba klausytojui, būna skirtingi, 
nes priklauso nuo jo subjektyvių ypatybių ir individualaus talento, ne 

vien tai, kad netgi to paties žmogaus vaizdiniai kinta, veikiami nuotai- 
kos, atsitiktinių asociacijų, aplinkos; kur kas svarbiau yra tai, kad labai 
dažnai, o gal net visų dažniausiai tie vaizdai visiškai nekyla arba jie 
būna tokie blankūs ir padriki, jog negali sudaryti pagrindo estetiniam 
išgyvenimui. Be to, iškylančių vaizdų gyvumas, ryškumas ir pilnumas 
visai nepriklauso nuo žmogaus meninio skonio subtilumo, 

Ir dar: nesunku įsitikinti, jog daugeliu atvejų apčiuopiamiems vaiz- 
dams atsirasti nėra jokio vidinio poreikio ar būtinumo, nes tos nuoro- 
dos, kurias duoda poetas, būna pernelyg nepilnos, fragmentiškos ir pa- 
drikos, kad padėtų sukurti vientisą apčiuopiamą vaizdą. Reikia tik pa- 
imti bet kurį poetinį aprašymą, kuris atrodo mums itin ryškus ir gyvas, 
kad įsitikintume, jog poetinio paveikslo akivaizdžiai įkūnyti neįmanoma. 
Pavyzdžiui *, Tatjanos aprašymas Puškino „Eugenijuje Onegine“: 

Auka, neudAbHG, MOAUdAUSBO, 

Kak AūHb AecHox 6oA3AUBa.3 


Arba: 


AeTyH oTnNyUJeH Ha CBOGOgY. 
KaunyB gBe AO0nacTU CBOU, 

Kak uyguuje MOpCKO0e€ B BOgY, 
CkoAb3HyA B BO3gyULHbIe CTDYU. 


Ero BUHTb! NOIOT, KūK CTDYHBL.. 
CmoTpu: HegporHyBUUU NuAOT 
K cnenoMy CoAHųy Hag TpPUGyYKOU 
CrpemuT CBOū BUHTOBOŪ NOAET... 


Yx B BblULUHė HegOoCTUJKUMOUI 
CuaeT gBuraTeAA Megb... 

Tam, eAe CAbNUHbld Uu He3pUMbIĖ, 
IlponeAAep NPOgOAJKART NeTb...* 


(A. Blokas, „Aviatorius“) 


Visiškai aišku, jog čia, kalbant matematikos kalba, yra per daug ne- 
žinomųjų ir per mažai žinomųjų, kad būtų galima vienareikšmiškai, įti- 
kinančiai išspręsti uždavinį — sukurti akivaizdų jutiminį paveikslą. 
O kartais būna dar blogiau: bet koks mėginimas jutimiškai įkūnyti poe- 
tinį vaizdą ne tik nesustiprina ir nepagilina jo estetinio išgyvenimo, 
o priešingai — griauna jo žavesį, daro jį juokingą ir netikusį. Pavyzdžiui: 

„Kaipgi gražūs tavo žingsniai kurpėse, kunigaikščio dukter! Tavo 
strėnų išlenkimai kaip kaklo papuošalai, padaryti menininko ranka. Tavo 

liemuo — nutekinta taurė, kurioje niekados netrūksta gėralo. Tavo pilvas 
kaip kviečių krūva, apkaišiota lelijomis. Dvi tavo krūtys kaip du dvynu 
stirnos ožiuku" ir t. t. („Giesmių giesmė“), 

Arba: 


H oH K YCTUM MOUM NpuUHUK, 
H BbIDBGA TPeUIHbIĖ MOU A3bIK, 
H npa3gHOCAOBHbIU U AYKOBbLŪ, 
H >kaA0 MygpblA 3MeU 

B ycTa 3aMepuue MOU 

BnoxuA gechuyųeo KposBaBoOl. Š 


(A. Puškinas, „Pranašas“) 


3. Tačiau Mejeris neapsiriboja vien tradicinės vaizdumo teorijos 
kritika; jisai stengiasi pakeisti ją kita pozityvia teorija, paremta pačia 
žodžio (kalbos) prigimtimi, Mejeris teisingai nurodo, kad pačiai kalbai 
būdingi ne tik vaizdiniai, bet ir nevaizdiniai faktoriai. Todėl ir poetinės 
kalbės negali sudaryti vien ryškūs vaizdai, jų seka ir nuoseklumas. Ir 
likrai: kalbą sudaro ne atskiri žodžiai, o sakiniai-sprendimai, ir meš su- 
prantlame ją, t. y. suprantame jos dalykinį turinį, nes pagauname, 
suvokiame vidinius prasminius santykius tarp jos gramatinių elementų. 
O tie santykiai nėra jutimiški (kaip, pavyzdžiui, santykis tarp veiks- 
nio — objekto ir tarinio — jo veiksmo arba būsenos), jie iš prigimties 
yra nevaizdingi. Tačiau kaip tik jie lemia ir reguliuoja kalbos sandarą 
ir prasmę; todėl jie kalbai, be abejo, yra svarbesni, negu visi tie vaiz- 
diniai elementai, kuriuos jie susieja dalykiniais-prasminiais ryšiais (ka- 
dangi jungiamieji elementai gali būti ir nevaizdingi). 

Iš to, kaip mano Mejeris, galima padaryti vieną, poezijos supratimui 
nepaprastai svarbią išvadą: jeigu tikrai yra taip, jeigu kalboje dominuo- 
jantis vaidmuo priklauso nevaizdiniam faktoriui, o visa, kas vaizdu, joje 
perteikiama ir parodoma, palyginti su plastiniais menais, labai netobu- 
lai tai tikrasis poezijos objektas, tikroji jos stichija yra ne jutiminis, 
regimasis, apčiuopiamasis daiktų pasaulis, o vidinis, dvasinis pasau- 
lis. Vaizduodama tą vidinį pasaulį, poezija pranoksta visus kitus me- 
nus. Juk dvasinio, sielos gyvenimo prigimtį lemia visų pirma tam tikri 
nejutiminiai, prasminiai santykiai ir ryšiai. Plastiniai menai gali perteik- 
ti tą nejutimišką dvasinio prado pagrindą tik aplinkiniu keliu, parody- 
dami jutiminius, kūniškuosius to prado pasireiškimus ir atspindžius. 
O poezija vaizduoja tą pradą betarpiškai, nes kalba iš esmės yra ne kas 
kita, kaip jo gyva simbolika; ji simboliais išreiškia tuos prasminius 

santykius ir ryšius, kurie sąlygoja viso žmogų supančio daiktų pasaulio 
suvokimą ir supratimą. 

Vadinasi, poetinė kalba iš esmės nevaizdinga. Bet tai nereiškia, 
kad kalbos vaizdingumas neturi poezijai jokios reikšmės. Konkrečio- 
je tikrovėje dvasinis gyvenimas visada neatsiejamas nuo vienokių ar 
kitokių kūniškųjų reiškinių, kuriais jisai daugiau ar mažiau apie save 
pasako ir kuriuose atsispindi, Gyvas, betarpiškas dvasinio pasaulio vaiz- 
davimas (o tai, Mejerio manymu, ir yra visokio meno uždavinys) bus 
neabejotinai ryškesnis ir labiau įtikinantis, jeigu jį susiesi su kūniškai- 
siais, jutiminiais jo atspindžiais. Todėl kalbos vaizdingumas, jutimiškas 
akivaizdumas yra labai vertinga poezijos priemonė, padidinanti poetinio 
žodžio meninę ekspresiją; tačiau ne vaizdingumas nulemia poetinės kal- 
bos prigimtį; ji gali išsiversti ir be jo. Tokie pagrindiniai Mejerio teori- 
jos teiginiai. 

Jo nuopelnas —ir labai didelis nuopelnas — tas, kad poezijos teori- 
ją jis nukreipė teisingu metodologiniu keliu. Jis rimtai pamėgino nuo- 
sekliai vadovautis principu, kurį dar G. Lesingas pripažino būtinu meno 
teorijai: tyrinėjant specifines kiekvieno meno ypatybes, remtis jam bū- 
dingų vaizdavimo priemonių (medžiagos — plačiausia šio žodžio prasme) 
analize; poezijos teorijos atžvilgiu tai reiškia: remtis pačia žodžio pri- 
gimtimi. 

Vis dėlto Mejeris išsamiai problemos neišsprendžia; jo teorijoje lie- 
ka neaiškumų ir neišbaigtumų. 

1. Jeigu kalba iš esmės nevaizdinga, tai kyla klausimas: kuo ski- 
riasi vaizdinys (Vorstellung), sukeltas poetinio žodžio, nuo vaizdinių, su- 
sijusių su moksline arba kasdienine šnekamąja kalba? 

2. Beje, Mejeris nurodo, kad poetiniams vaizdiniams-žodžiams ypa- 
tingą gyvumą (o ta prasme ir meniškumą) suteikia juos lydintis emoci- 
nis momentas (Empfiindungsgehalt), kuris sukeliamas įvairiomis poetinė- 
mis priemonėmis (ypatingu žodžių parinkimu, ritmu, eufonija, garsų 
pamėgdžiojimu ir pan.); bet vien šio nurodymo dar neužtenka, nes emo- 
cinga gali būti ir nepoetinė kalba. Todėl, norint patenkinamai atsakyti 
į šį klausimą, reikia parodyti, kaip tas emocinis momentas iš vidaus susi- 
jęs su poetinės kalbos sukeliamais vaizdiniais ir kaip jisai sąlygojamas 
pačios meninio žodžio prigimties. Mejeris šį klausimą palieka neišspręstą. 
Lemiamą vaidmenį jis atiduoda vis dėlto racionaliajam (loginiam) poeti- 
nės kalbos pagrindui. 

Tą Mejerio teorijos vienpusiškumą iš dalies kompensuoja B. Chris- 
tijansenas savo „Meno filosofijoje“. Kitaip, negu Mejeris, jis būtent 
emocinį momentą laiko tikrąja estetinio suvokimo esme. Meno kūrinio 

struktūrą, jo manymu, lemia trys pagrindiniai faktoriai: 1) medžiaga, iš 
kurios jisai kuriamas (pvz., marmuras, dažai, garsai, žodžiai), 2) daly- 
kinis turinys (t. y. tai, kas vaizduojama), 3) forma plačiąja šio žodžio 
prasme, t. y. kūrybos priemonių ir būdų, glūdinčių iš dalies pačioje me- 
džiagoje, visuma (iš to — formalusis grožis, nepriklausomas nuo dalyki- 
nio-prasminio turinio). Tie faktoriai tokie skirtingi, kad patys savaime, 
paprastai suderinti, jie negali sudaryti tos meninio įspūdžio vienybės, 
kuri būdinga estetiniam objektui. Todėl tos vienybės šaknys turi glūdėti 
kur nors kitur. Christijanseno manymu, tas kitur — tai emocinė meninio 
išgyvenimo pusė. Kiekvienas elementas, įeinantis į meno kūrinio sudė- 
tį, turi savo ypatingą emocinį toną, t. y. jo suvokimą lydi tam 
tikras emocinis susijaudinimas; tai — ne savarankiški vientisi jaus- 
mai ir nuotaikos, o tik jų elementai, užuomazgos arba „diferencialai“, 
kurie, sumuodamiesi, susiliedami, klodamiesi vienas ant kito, suda- 
ro vientisą estetinį išgyvenimą. Tuos užuomazginius jausmus Christijan- 
senas vadina „emociniais įspūdžiais“ (Stimmungsimpresionen); jie paly- 
di tiek atskirus meno kūrinio elementus, tiek ir jų derinius (pvz., 
atskiras spalvas arba garsus, taip pat jų kombinacijas), vis tiek, ar tie 
elementai priklausytų formaliajai kūrinio pusei, jo medžiagai, ar dalyki- 
niam-prasminiam turiniui. 

Be to, pats emocinių įspūdžių pobūdis visai nepriklauso nuo tų ele- 
mentų, su kuriais jie susiję, prigimties. Ne tik skirtingi tos pačios rūšies 
elementai (pvz., garsai ir spalvos), bet ir skirtingų rūšių elementai (pvz., 
dalykiniai-prasminiai ir formalieji) gali sukelti panašius ar net vienodus 
įspūdžius. Todėl meno kūrinio vienybę (jo stilių) sąlygoja tai, kad visi 
jį sudarantys elementai ir faktoriai yra emociškai tarpusavyje suderinti, 
t. y. turi vienodą emocinį toną. 

Taigi estetiniam suvokimui reikšmingiausia yra ne jutiminė akivaiz- 
džioji meno kūrinio pusė; ji tėra tik išeities taškas. Estetinis objektas 
faktiškai susidaro iš tų emocinių bevaizdžių įspūdžių, kuriuos meno kū- 
rinys sukelia subjektui savo jutimine realybe, ir todėl pats objektas ne- 
turi jokio vaizdingumo. 

Poezija šiuo atžvilgiu nėra išimtis; estetinio objekto nevaizdumas 
joje netgi labai aiškus. Akivaizdūs paveikslai, kuriuos sukelia mūsų są- 
monėje poetinė kalba, yra neesminiai; visa esmė — kalbos suvokimą ly- 
dintys bevaizdžiai emociniai įspūdžiai. Tuo, pavyzdžiui, yra paaiškinama 
poetinio palyginimo meninė reikšmė; sujungdamas vieno tono vaizdus, 
jis suintensyvina emocinį įspūdį. 

B. Christijanseno teorija patraukia subtilumu ir meninės analizės 
gilumu, tačiau jos siūlomas problemos sprendimas negali mūsų visiškai 


330 


patenkinti, nes tas supratimas turi kai kurių labai svarbių fenomeno- 
loginių spragų. 

Emocinius įspūdžius laikydamas tikruoju meninio suvokimo pagrin- 
du, Christijansenas aiškiai neatriboja tų emocinių momentų, kurie pri- 
klauso subjektui (mano nuotaikos, jausmai, kylantys dėl šio konkretaus 
kūrinio poveikio), nuo tų emocinių momentų, kuriuos laikome būdingais 
pačiam objektui (juos tiktai ir temato įjautimo teorija). O juk vien tie 
pastarieji tėra esmingi estetinio objekto struktūrai. Tačiau būtent jie 
yra įlydyti į konkretų dalykinį vaizdą ir sudaro su juo nesuardo- 
mą pirmapradę vienybę. Jeigu, kaip mano Christijansenas, estetinio 
objekto esmę lemia vien emociniai įspūdžiai, o tie įspūdžiai kokybiškai 
(iš esmės) nepriklauso nuo juos sukeliančių realių daiktų, tai dalykinė 
to objekto pusė savaime pasidaro tarsi bereikšmė; ji paverčiama 
stimulu sukelti vienoms ar kitoms nuotaikoms ir emociniams įspū- 
džiams. Toks nepakankamas dalykinės estetinio objekto pusės įvertini- 
mas gali būti rimtas pavojus estetikai. Nekalbant jau apie tai, kad toks 
požiūris turi nuvesti galų gale į romantinę nuotaikų estetiką, kurią at- 
meta pats Christijansenas, estetinį vertinimą jis gali paversti visai ne- 
objektyviu ir iliuzorišku, atiduodamas jį visiškai subjekto savivalei. 

Jeigu tradicinė vaizdumo teorija stengiasi aiškinti poeziją pagal 
analogiją su vaizduojamaisiais menais, tai B. Christijansenas eina tarsi 
priešingu keliu: poetiniam žodžiui būdingą nevaizdumą jis priskiria taip 
pat ir kitiems menams. Bet iš esmės tai nieko nekeičia ir neduoda poezi- 
jos teorijai jokios naudos, nes ir vienu, ir kitu atveju poezijai taikoma 
ta pati, ją sulyginanti su kitais menais, schema, o skiriamieji poetinio 
žodžio bruožai ir jame glūdinčios estetinės galimybės lieka neatskleisti. 
Kitaip tariant, minėtasis Lesingo metodologinis principas pasilieka ne- 
panaudotas ". 

Štai kodėl vis dėlio iš naujo kyla klausimas: ką iš tikrųjų reiškia 
akivaizdumas ir vaizdingumas poezijoje? Kaip jį fenomenologiškai tei- 
singai aprašyti? Ir jeigu tai galima — kaip paaiškinti ir pagrįsti? 


III 


Jeigu atidžiau įsižiūrėsime į tradicinę vaizdingumo teoriją, tai jos 
pagrindą sudaro du vadovaujantys principai: 

1. Visoks menas — kadangi jis yra menas — vartoja kūrybai juti- 
minę medžiagą ir jutimiškai suvokiamas priemones; o dėl to ir poetinė 

kalba turi siekti vaizdingumo, kuris pakeistų vaizduotėje betarpišką re- 
gimybę (jutiminę realybę), būdingą kitų menų tvariniams. 

2. Visi menai turi atsižvelgti į tai, kad mūsų atžvilgiu objektyvus 
kito žmogaus dvasios, jo sielos pasaulis mums liesioginiu keliu nepriei- 
namas; jį suvokti leidžia mums tiktai kūniškasis, materialusis to pasau- 
lio pasireiškimas (jo materialūs atspindžiai, materiali išraiška). Vadina- 
si, ir poezijoje meniškai pavaizduoti vidinį pasaulį galima tiktai jo ju- 
timiško įkūnijimo keliu, t. y. regimais vaizdais. 

Kyla klausimas: kiek teisingi ir kiek pagrįsti tie samprotavimai? 
Pradėsime nuo antrojo. 

Atidžiau pasižiūrėjus, jis fenomenologiškai nepateisinamas. Kadangi 
kito žmogaus dvasinis gyvenimas išreiškiamas žodžiais ar kaip nors ki- 
taip, tai jam suprasti gyvame bendravime nereikia išprotavimų pagal 
analogiją, kaip tvirtina tradicinė teorija. Iš žodžių, gestų, mimikos aš 
betarpiškai suvokiu kito žmogaus mintis, jausmus, norus, nuotaikas 
ir pan. Ir tas suvokimas (ir supratimas) man, suvokiančiajam, yra toks 
pat objektyvus, realus, kaip ir kiekvienas kitas suvokimas *. Klaidos ir 
apsirikimai, kurių čia pasitaiko, yra tokie patys, kaip ir materialaus pa- 
saulio suvokime, O jeigu taip, tai aišku, kad poezija puikiausiai gali 
vaizduoti žodžiais visą dvasinio gyvenimo įvairumą ir kad jai dėl to 
visai nereikia griebtis jo kūniškųjų atspindžių aprašinėjimo. Dar dau- 
giau: poetiniam vaizdavimui priešingybė tarp jutiminio, materialaus, 
kūniškojo prado ir nejutiminio, dvasinio prado estetiniu atžvilgiu yra 
neesminė, neturi reikšmės. Svarbu tiktai konkretumas, tikroviškumas, 
t. y. toks suartėjimas su vaizduojamu dvasiniu pasauliu, kuris leidžia 
sučiupti jo betarpiškus, betarpiškai juntamus pasireiškimus, nesvarbu, 
ar tie pasireiškimai yra kūniško, materialaus pobūdžio, ar ne. Kai, pa- 
vyzdžiui, Puškinas sako: 


ĄHu noaguel OceHuų 6paHaT OOBIiKHOBeHHO, 
Ho MHe OHd MUAG, UUTATeEAb goporoū, 
Kpacomwo TUxO0M, GAUcTaDUJeū CMUPeHHO, 
Tak HeAI06UMOe guTA B CeMbe pOgHOU 


K ce6e mena BAeUeT? 
(„Ruduo“) — 


tai šitame vaizde nėra net ir užuominos į jutiminį akivaizdumą; jis vaiz- 
duoja kažką perdėm dvasiška (šeimos santykį su nemylimu vaiku), ko 
apskritai negalima betarpiškai jutimiškai išreikšti, 

Visai kas kita — minėtas pirmasis samprotavimas. Jo teisingumas 
neabejotinas. Kiekvieno meno prigimčiai ir specifinei struktūrai yra 

kaip tik būdingos savitos įkūnijimo ir vaizdavimo priemonės. Meninio 
įforminimo procesas yra visų pirma ne kas kita, kaip estetinių galimy- 
bių, glūdinčių jutiminėse įkūnijimo priemonėse ir formuojamoje medžia- 
goje, panaudojimas. Vaizduojamuosiuose menuose tai yra aišku. Čia 
kartu su vaizdavimo priemonėmis (spalvomis, linijomis, skulptūrine me- 
džiaga) iškart gimsta ir pats objektas. Ne taip yra poezijoje, kur duotas 
tiktai žodis — simbolinis ženklas; čia, vadinasi, vaizduojamasis objektas 
ir jutiminės vaizdavimo priemonės nesutampa. 

Kad įrodytų visišką analogiją tarp poezijos ir plastinių menų, tra- 
dicinė teorija teigė, jog estetiniu atžvilgiu svarbiausia poezijoje — 
poetinės kalbos sužadinti ryškūs daiktiški vaizdai. Tačiau G. Lesingo 
metodologinis principas sako ką kita: jis tvirtina, kad kiekvieno meno 
prigimčiai svarbiausia yra ne vaizduojamojo objekto jutiminis duomuo 
(realus arba įsivaizduojamas), o jo vartojamų vaizdavimo priemonių juti- 
minis pobūdis. Vadinasi, jeigu poeziją ir plastinius menus gretinsime pa- 
gal estetinę jų sandarą, tai turėsime atsižvelgti ne į vaizduojamųjų ob- 
jektų, o į vaizdavimo priemonių jutiminį pobūdį. Poezijoje tokia prie- 
monė yra žodis. Vadinasi, poezijai svarbu, kad žodis būtų iškeltas ir 
parodytas būtent kaip jutiminis duomuo. Ir tiktai šitoks jutimiškas žodis 
įgyja estetinę vertę. Juk visų vaizdavimo priemonių skiriamoji ypatybė 
yra ta, kad jos nepasilieka šalia siekiamojo meninio tikslo, o pačios sa- 
vyje ir savimi tą tikslą įkūnija: jų kuriamasis objektas tiktai suaktualina 
jose glūdinčias estetines potencijas. Kitaip tariant, meno kūryboje prie- 
monės sutampa su tikslu ir todėl turi ne vien išvestinę, santykinę vertę, 
bet ir besąlygišką, savaiminę, savarankišką vertę. Toks yra pirmasis ir 
svarbiausias skirtumas tarp poetinės ir prozinės kalbos. Pastaroji tėra 
tiktai priemonė, tik simbolis; mūsų sąmonė tarsi pereina kiaurai per ją, 
„pagaudama“ tik jos žymimą dalykinę prasmę. Todėl kasdieninėje kal- 
boje jutiminė žodžio prigimtis būna tarsi paslėpta ir nepastebima. Tai 
matyti jau iš to, kad žodis mums iškart pasidaro kažkoks naujas, keistas, 
net nesavas, kai tik atkreipiame dėmesį į garsinę jo sudėtį, pamiršdami 
jo prasmę. Tasai jutiminės žodžio pusės nepaliestumas, jos neeikvotas 
pilnumas ir yra poetinės kūrybos išeities taškas. Žodis, kaip savaiminė 
vertybė, tampa ypatingo suvokimo akto objektu; tas aktas pirmiausia 
nukreiptas į tai, kas prozinėje kalboje pasilieka antrajame plane: į žo- 
džio jutiminį duomenį ir joje glūdinčią ritmiką, eufoniją, melodiką ir pan. 
Čia yra tai, kas įprasta vadinti „formaliąja“ poetinės kalbos puse (kurią, 
pavyzdžiui, dailėje atitinka linijos, spalvos, plokštumos ir jų deriniai 
ir pan.), bet toji formalioji pusė ir yra tikrasis jos estetinės vertės pa- 
matas. Kiekviena kalba, kurioje jutiminė žodžio prigimtis įgauna sava- 

rankišką vertę, kartu darosi meninė, poetinė (nors jos turinį tesudarytų 
samprotavimai apie stiklo naudą arba net plūdimasis). 

Iš to plaukia viena poetiniam vaizdingumui apibūdinti labai svarbi 
išvada: jeigu žodis, būtent kaip žodis, įgauna poezijoje savarankišką 
reikšmę, tai poetinės kalbos jutiminis pagrindas yra ne kas kita, kaip 
žodinis vaizdas (garsinis, ritminis, motorinis). O kadangi meninis suvo- 
kimas nukreiptas kaip tik į tą savarankišką branduolį, tai jis dėl savo 
pačios esmės negali ir neturi peržengti to žodinio vaizdo ribų. Kitu at- 
veju neišvengiamai pereinama nuo žodinio vaizdo prie dalykinio bei 
daiktinio, svorio centras perkeliamas į šį pastarąjį, ir žodis vėl pavirsta 
nuogų simboliniu ženklu, atliekančiu grynai tarnybinį vaidmenį, 
t. y. praranda poetinę vertę. Kitaip tariant, žodinis vaizdas gali išsaugoti 
savarankišką meninę vertę tiktai esant tokiam sąmonės nusistatymui, 
kuris neleidžia visiškai aktualizuoti jį atitinkančio daiktinio vaizdo, nes 
tas aktualizavimas žodinį vaizdą neišvengiamai paverčia daiktiniu (ta- 
pybiniu, plastiniu, muzikiniu ir kitokiu) ir tuo pačiu užmuša savarankiš- 
ką jo gyvybę. Poetinis vaizdas, suprantama, gali sukelti tapybinį vaizdą, 
duoti impulsą jam atsirasti, susigerti jame, — bet visa tai tėra tik paša- 
linės pasekmės, išeinančios už grynai poetinio išgyvenimo ribų. Kai tik- 
tai tos pasekmės imamos traktuoti kaip svarbiausias jo tikslas, jo tikro- 
ji prasmė, poezija nustoja buvusi žodžio menu. Manyti, kad poetinės 
kalbos paskirtis yra sukelti ryškius dalykinius vaizdus, transcendentiš- 
kus pačiam žodžiui,— tai tolygu muzikoje gėrėtis ne pačiu muzikos kū- 
riniu, o dėl jo poveikio atsirandančiais subjektyviais jausmais ir nuotai- 
komis. Tai antimeninis sąmonės nusistatymas, pažeminantis poeziją (kaip 
teisingai pastebėjo Mejeris) iki priemonės subjektyviai klausytojo arba 
skaitytojo vaizduotei žadinti. 

Toks neteisingas požiūris į poeziją — svarbiausioji vaizdumo teori- 
jos klaida; todėl ir ja pagrįstos išvados iš esmės yra neteisingos. Kai 
J. Folkeltas, pavyzdžiui, gindamas vaizdumo teoriją, remiasi tuo, kad, 
vienąkart greitai skaitant poezijos kūrinį, dalykiniai vaizdai, beje, neky- 
la, bet jie kyla, skaitant kūrinį lėtai ir pakartotinai, tai tas argumentas 
nepaliečia pačios problemos esmės. Klausimas ne tas, ar kyla kokie 
ryškūs dalykiniai vaizdai, ar ne, o tas, kiek jų atsiradimas yra esmin- 
gas pačiam poezijos kūrinio meninio suvokimo aktualizavimui !9, 

Vadinasi, poetiniam išgyvenimui reikalingas nepilnas dalykinio bei 
daiktinio vaizdo realizavimas. Bet tai, suprantama, nereiškia, kad 
poetinis vaizdas tėra tik žodinis vaizdas. Juk žodis egzistuoja tiktai 
kaip raiškus, prasmingas žodis. Todėl žodinis vaizdas yra tik poetinio 

vaizdo branduolys, tas substratas, kuriame įsikeroję prasminiai jo ele- 
mentai. Iš žodžio-priemonės pavirtęs į savarankišką vertybę, poetinis 
žodis, ne taip kaip prozinis, jau neberodo vien už jo slypinčios dalyki- 
nės reikšmės, o tarsi sugeria, susiurbia tą prasmę į save; prasmės cent- 
ras persikelia į patį žodį, į patį jo jutiminės būties fokusą ir tampa jam 
imanentiškas. Tokia vidinė organiška žodžio prasmės ir jo jutiminės pri- 
gimties tarpusavio sąveika yra galima tik tokiu alveju, kai nepilnai 
realizuota dalykinė prasmė. Kai tik ta prasmė realizuojama iki galo, da- 
lykinis vaizdas atitrūksta nuo žodžio, tampa savarankiškas ir atima iš 
žodžio savarankišką jo pobūdį. Todėl poetiniam išgyvenimui labai svar- 
bu, kad dalykinis vaizdas būtų neaktualizuotas, potencialus. Poetinio 
vaizdo struktūra yra tokia: 1) aktualus žodinis vaizdas, 2) jam imanen- 
tiškas, potencialus dalykinis (prasminis) vaizdas. 

Šioje savotiškoje poetinio vaizdo struktūroje, matyt, ir slypi pa- 
grindas to, ką įprasta vadinti jo magija. Poetinis žodis ne tiktai pa- 
žymi daiktą, jis įkūnija jį pačiu savimi, savo betarpiškuoju jutiminiu 
duomeniu !!. 

Tačiau mūsų išdėstytą poetinio vaizdo supratimą reikia toliau pa- 
grįsti ir pateisinti, Ką jis pagaliau iš tikrųjų reiškia? Ir kaip apskritai 
parodyti, kad tai ne contradictio in adjecto (vidinis prieštaravimas), ne 
savavališka metafizinė hipotezė ir ne realios prasmės neturinti, tuš- 
Čia frazė? 


IV 


Kad priartėtume prie to fenomeno, kurį apibūdinome kaip potencialų 
vaizdą, dar pasiaiškinsime tą ryšį, kuris egzistuoja tarp žodžio ir pras- 
mės paprastoje prozinėje kalboje. Nors žodis čia tėra tik bendravimo 
priemonė, bet jis nėra transcendentinis simbolis, atitrūkęs nuo žymi- 
mos prasmės. Tasai transcendentiškumas jam būdingas tiktai kalbos su- 
vokimo momentu, kai ryšys tarp žodžio ir prasmės ribojasi grynai išori- 
niu asociatyviniu santykiu. Kai tik ryšys pasidaro įprastas ir sąmonėje 
atkuriamas automatiškai (be laisvo dėmesio ir valios pastangų), jis iš 
esmės pasikeičia; žodis iš transcendentinio pavirsta imanentiniu; prasmė, 
peršviečianti žodį, surandama ir suvokiama pačiame žodyje. Tačiau būtų 
neteisinga manyti, kad prasmės ir žodžio imanentiškumą lemia tiktai jų 
tarpusavio ryšių įprastumas ir tvirtumas. Ne mažiau svarbus ir kitas da- 
lykas, kuris buvo jau dažnai nurodomas filosofinėje literatūroje (pvz, 
A. Šopenhauerio): ir kasdieninėje kalboje, kad ją suprastum, anaiptol 

nereikia pilnai aktualizuoti žodžiuose glūdinčios prasmės. Klausydamiesi 
suprantamos kito žmogaus kalbos, mes suvokiame jos prasmę, bet kartu 
nesislengiame adekvačiai įsisąmoninti visų ją sudarančių žodžių ir jų jun- 
ginių reikšmės. Kitaip tariant, ir paprastoje prozinėje kalboje prasmė 
žymia dalimi pasilieka potenciali, neatskleista, Todėl prasmės potencia- 
lumas nėra specifinė vien poetinės kalbos ypatybė, o esminis visokios 
gyvosios kalbos momentas. 

Poetinė kalba skiriasi nuo prozinės ne tiek pačiu prasmės ir žodžio 
imanentiškumu ar pačiu prasmės potencialumu, kiek to imanentiškumo 
ir potencialumo pobūdžiu. Prozinėje kalboje žodis nėra paties suvokimo 
akto centre; jis tėra tiktai prie to akto slenksčio, jo periferijoje, o tai ir 
neleidžia atsiskleisti jo jutiminei prigimčiai. Poetinėje kalboje prasmės 
ir žodžio imanentiškumas tampa savarankišku estetiniu momentu, dėl to 
ritminė-garsinė žodžio sandara pavirsta apčiuopiama realybe ir įgauna 
savaiminę vertę. 

Tačiau, be to, yra dar ir kitas skirtumas. Poetiniam žodžiui būdinga 
ne vien potenciali prasmė, kuri iš esmės visuomet (ir mokslinėje, ir kas- 
dieninėje kalboje) yra abstrahuota; jis pasižymi dar ir tuo,—ir čia ne- 
abejotinai teisi vaizdumo teorija,— kad slepia savyje potencialų konkre- 
tų vaizdą. Štai kodėl poetinės kalbos prigimčiai išaiškinti būtinai reikia 
parodyti: kaip abstrakti potenciali prasmė gali pavirsti konkrečiu poten- 
cialiu vaizdu ir kaip, kokiais būdais pasiekiama, kad poetinis žodis pa- 
sidaro pajėgus įkūnyti gyvą daikto vaizdą su visu jo betarpiškuoju 
konkretumu? Jeigu poezija yra žodžio menas, tai tie būdai turi išplaukti 
iš paties žodžio prigimties. Ir iš tikrųjų tai patvirtina: 1) V. Humbolto ir 
A. Potebnios nurodyta žodžio semasiologinės raidos ypatybė — vadina- 
mojo „vidinio vaizdo“ buvimas jo semasiologinėje struktūroje ir 2) tas 
vaidmuo, kurį poetinėje kalboje atlieka metaforos ir palyginimai. 

Jeigu, pavyzdžiui, «kopoBa» („karvė“) iš pradžių reiškė «poraToe» 
(„galviją“), «conmue» („saulė“) — «cn; ee» („spindinčią, žėrinčią“), 
«3alųMuTa» | („apsauga“) — «HaxO0KĄeHHe 3a IKTOMD („buvimą už sky- 
do"), «HeMen» („vokietis“) — «HeMob» („nebylį“), tai tas „vidinis“ vaiz- 
das, kaip nurodo Potebnia, yra tam tikro abstrahavimo ir apibendrinimo 
rezultatas. Iš visų daikto požymių jo pavadinime užfiksuojamas tiktai 
vienas, tcdėl pasidaro galima pažymėti tuo pavadinimu ir kitus daiktus, 
kuriems būdingas tasai pats požymis. Tačiau tas abstrahavimas nėra kaž- 
koks antrinis aktas; jis nėra pirminės konkrečios medžiagos loginio su- 
tvarkymo rezultatas. Vidinis vaizdas rodo tą vienpusišką požiūrį į daiktų 
pasaulį, kuris apskritai būdingas bet kokiam suvokimui. Kiekviename 
gyvame „suinteresuotame“ (emociškai nuspalvintame) suvokime dėmesio 

fokusas pirmiausia nukreiptas į kurią nors vieną daikto pusę, dalį 
arba detalę. Tas centrinis arba vyraujantis suvokimo momentas ir yra 
tai, ką B. Christijansenas labai taikliai pavadino dominante. Kuo su- 
vokimas gyvesnis, kuo labiau jisai suinteresuotas, tuo aiškiau pasireiš- 
kia jo dominantė, nulemdama tiek suvokimą apskritai, tiek ir jo struktū- 
rinių elementų ryškumo bei aiškumo laipsnį. Tą svarbų vaidmenį, kurį 
kalbos vidinės raidos pradžioje atlieka vidinis vaizdas, jau susiklosčiu- 
sioje ir susiformavusioje kalboje ima vaidinti metafora ir palyginimas. 
Tai antrinės, išvestinės, sudėtingos vidinio vaizdo formos. Ar kalbėtų 
poetas apie „rašalo eketę" («uepHuAbHOU npopy6u», —- A. Achmatova), 
„apie tylų ramios lempelės žvilgsnį" («0 TuxoM oke GeccTpacTHOŪ AdM- 
nagk».—F. Sologubas), ar sakytų: 


Ponaer nec Gorpakbiū cBOli y6op !* 
(A. Puškinas), 


arba: 


H B3goxKuyAu gyxu, 30gPeMUAU PeCHUULI, 
SamenTranuCco TPeBOXXHO WeAKa!š 


(A. Blokas), 
arba: 


Ąukoli Kouikotl TOp60uTCA cTOAUKa 4 
(O. Mandelštamas), 


arba: 


IlecuaHucTOO NbIAbIO CAOB 
UacaMu npagaeT yueHbiū IS 


(A. Belas) — 


kiekvienu atveju tų metaforinių posakių meninis poveikis paremtas tuo, 
kad jie grynu pavidalu atkuria gyvo suinteresuoto suvokimo struktūrą. 
Kokybiniai skirtumai tarp tų metaforų (jeigu abstrahuosimės nuo jų turi- 
nio) priklauso vien tik nuo dominančių pasirinkimo, t. y. nuo menininko 
sąmonės nusiteikimo, jos orientavimosi į tuos ar kitus daikto, kaip 
konkrečios visumos, momentus (į jo savybes, būseną, jo keliamą sub- 
jektyvų įspūdį, jo realumo formą ir pan.). Toks yra ir palyginimas; 
skirtumas tik tas, Kad dominantė čia nėra atskiras (priklausomas) vaiz- 
duojamo daikto ar reiškinio, kaip visumos, momentas, o išauga į daug- 


337 


maž savarankišką darnų vaizdą. Tarp paprastos metaforos ir sudėtingo 
palyginimo su dviem visai savarankiškais vaizdais galima įžiūrėti visą 
eilę pereinamųjų laipsnių. Pavyzdžiui: 


Ilog TOAyO0bIMU HeGecaMu 
BenuKOAenHbiMU KOBPpUMU, 
BAecTA Ha conKye, CHer AexkuT 18 


(A. Puškinas); 


„. „A NBITKA gAuAGcCb, 
H,KdK npecTynNKHUŲG, TOMUAGCb 
/uoBoBb, ucnoAKeHKRaS 31017 " 


(A. Achmatova); 


H no 7paBe, KK CHer GAegHGa, 
Apox<a 0T pagocTHOrO CTpaxa, 
Hger ona 8 

(F. Sologubas); 


Xosaūka xMypuTca B nogo6ue norogbi?“ 
(A. Puškinas; 


Korga 3 BbiUIAG, ocAeNnUuA MeHA 
Ilp0o3pauH»li OTOAeECK HA BeLJAX U AUX, 
Kak 6ygTo BCIOgy AenecTKU AexXŪAU 
Tex >KeATO-P030BbIX, HeKpYnKHbIX D03, 
Hau3B4Hue KOTOPDbIx A 306biA029 
(A. Achmatova); 


Kak okeaų MeNnAeT UBeT, 
Korga B HarpoMoxgeHKOU TYUe 
Bgpyr nonbiXHeT MUTHyYBUIUU CBeT,— 
Tak cepgųe nog Tp030i neByuetU 
MenaeTr crpolū, GoAcb B3gO0XHyTB, 
H KpoBb 6pOCaeTCA 8 AGHUTDI, 
H cne351 CcudcTbA gyUaT Tpygb 
Ilepeg aBneHbeM KapmeHcuTsi, 2! 
(A. Blokas) 


Tuo metaforos,. palyginimo ir apskritai poetinio vaizdingumo įsišak- 
nijimu gyvo suvokimo. struktūroje kaip tik ir galima paaiškinti vidinį 
ryšį tarp žodžio ir potencialaus daikto vaizdo. Ir tikrai dominantė, 


22 V. Sezemanas. Estetika 

lemianti poetinio vaizdo (metaforos, palyginimo) dalykinę prasmę, pagau- 
na ir užfiksuoja tiktai svarbiausią, vyraujantį suvokimo momentą, užde- 
dantį savo žymę visa kam. Tuo paaiškinama, kad: 

a) iš vienos pusės, poetiniam vaizdui būdingas (palyginti su tapybi- 
niu arba skulptūriniu vaizdu) diskretumas ir fragmentiškumas **: 


„„CHauaAa KOCBeHHO-BHUMUTEAbHble B3ODBI, 
IloroM CA0B HeCKOAbKO, NOTOM U Pa3TOBOP:I, 
A TūM u gpy>XHbli CMexX, u NeCHU BeUePKOM, 

H BaAbCbl Ppe3Bble, Uu UONOT 30 CTOAOM, 

H B30pbl TOMHbIe, u BeTDeHbile peuu, 

Ha y3K0i AecTHUŲe 30MegAeHHble BCTpe4U B 


(A. Puškinas); 


A Th! BCe TU Xe€—-/A€eC, ga none, 
Aa nnaT y30pHbiū go 6poBeū... 


H HeB0o3MOXHOe BO3MOXHO 
Ąopora gonraa AerKa, 
Korga OnecHeT B gūAu gOopoxXHOU 
MrHoBeHHbli B30p u3-n0g NAGTKA, 
Korga 3BeHUT TOCKOū OCTPOXHOU 
Tnyxaa nechKa aMujuKa!.. „24 

(A. Blokas); 


b) kita vertus, poetinė kalba dėl minėtos ypatybės kaip tik ir įgyja 
tai, ką įprasta vadinti jos vaizdingumu, arba vaizdumu. Fiksuodama gy- 
vo suinteresuoto suvokimo dominantę, poetinė metafora arba palygini- 
mas sukelia įspūdį, iliuziją, tarsi jų pagrindą sudarantis suvokimas yra 
atkuriamas pilnai. Tačiau tai kaip tik tėra tik iliuzija, kad atsiranda 
akiualus dalykinis vaizdas, nes poetinis žodis pažymi tik dominantę, ku- 
ri pati savaime yra kažkas abstraktu ir nevaizdinga; jos turimas dalyki- 
nis vaizdas yra paslėptas, potencialus, ji tėra tarsi jo diferencialas. Ta 
prasme, t. y. daiktiškumo atžvilgiu, poetinis vaizdas pačia savo esme 
yra potencialus. 

Tačiau tas potencialumas nereiškia, kad dalykiniam (pvz., tapybi- 
niam arba muzikiniam) vaizdui atsirasti yra reali galimybė, kaip mano 
J. Folkeltas, tvirtinąs, kad vaizdingą poetinę kalbą lydi įsitikinimas, jog 
galima (GewiBheit der Mėglichkeit) dalykinį vaizdą realizuoti. Poetinį 
vaizdą anaiptol ne visada galima realizuoti kaip dalykinį; dar daugiau: 
pilnas jo realizavimas, kaip matėme, gali ne tik nesustiprinti, o, priešin- 
gai, suardyti meninę jo vertę. Kitaip tariant, poetinis vaizdas, nepaisant 

dalykinio potencialumo, egzistuoja pats savaime, ir poetinis jo ver- 
tingumas visai nepriklauso nuo didesnės ar mažesnės dalykinės jo 
realizacijos *5. 


Vv 


Tačiau poetinio vaizdo ryšys su gyvo suvokimo struktūra yra dar pla- 
tesnis ir gilesnis. Jeigu poetinio vaizdo uždavinys yra sukelti iliuziją, 
tarsi atkuriamas monolitiškas dalykinis suvokimas, tai, matyt, tą vaizdą 
sąlygojančios dominantės turi būti taip parinktos, kad jos kaip galima 
aiškiau ir ryškiau iškeltų ir parodytų gyvo estetinio suvokimo esmę ir 
prigimtį. O tą esmę apibūdina ne tiktai tam tikrų dominančių buvimas, 
bet taip pat ir vidinė organinė visų suvokimo struktūrinių faktorių vie- 
nybė. Savo atsiradimo momentu, kai suvokimas dar nepaliestas ir ne- 
pakeistas antrinių refleksijos, klasifikacijos ir abstrakcijos aktų, jis iš- 
gyvenamas kaip gyva neardoma pirmapradė vienybė, kuri nežino skir- 
tumo ir priešingumo tarp to, kas subjektyvu ir objektyvu, emociška ir 
dalykiška, tarp vertybės ir paties buvimo. Kad išsaugotų tą pirminę su- 
vokimo vienybę, poetinis vaizdas turi betarpiškai „apstulbinti“; tarytum 
spindulys, sklindantis nuo daikto ir laužiamas kurios nors tarpinės ap- 
linkos (refleksijos, praktinės gyvenimiškosios schematizacijos), jis turi 
pavergti skaitytoją savo betarpiškąja dalykine jėga. Jeigu remsimės 
paties estetinio suvokimo prigimtimi, tai poetinei kūrybai, kad ši atkur- 
tų jo organišką visumą, atsiveria tarsi du keliai, ne paneigiantys, o pa- 
pildantys vienas kitą: 1) arba parinkti vaizdo dominantę taip, kad ji 
iškeltų ir pabrėžtų kaip tik pradinį arba vyraujantį suvokimo momen- 
tą — tai, kas veikia pirmiausia betarpišką įspūdį, stebina, patraukia dė- 
mesį ir sukelia vienokią ar kitokią atsakomąją emocinę reakciją; 2) arba 
suartinti žodiniu vaizdu atkuriamą suvokimą su tokiais suvokimais, ku- 
rių visų sudedamųjų momentų vidinę vienybę mes iš tikrųjų išgyvena- 
me, t. y. kuriuose ji išsaugo savo jėgą ir nėra automatiškai griaunama 
sąmonės gyvenimiškojo nusistatymo, o tokie yra tiek mūsų pačių, tiek 
bet kurios kitos gyvos būtybės suvokimai. Šis antrasis būdas sudaro 
poetinio įasmeninimo (sudvasinimo) pagrindą“. Jo esmė tokia aiški, 
kad nereikalauja atskirų pavyzdžių. Kai dėl pirmojo būdo, tai jis turi 
dvi pagrindines atmainas, kurių skirtumas gali būti taip aptartas: daikto 
gyvoji būtis, atsiskleidžianti mums per betarpišką suvokimą, susitelkia 
arba pačiame jo paviršiuje, arba jo vidiniame branduolyje. Įprastas 
gyvenimiškasis suvokimas nesustoja daikto paviršiuje, jisai smelkiasi 

gilyn, bet nepasiekia branduolio. Poetinis suvokimas fiksuoja vaizdais 
arba betarpišką išorinę daikto išvaizdą (jo paviršių), arba jo vidų, jo es- 
mę. Pirmasis kelias yra impresionizmo plačiąja to žodžio prasme kelias; 
jis kuria poetinį vaizdą iš pradinių, betarpiškų suvokimo momentų, ku- 
rie apnuogina tiktai daikto paviršių, o tikroji prasminė pusė pasilieka 
prislopinta, nepilnai įsisąmoninta, nustumta į antrąjį planą. Tokiuose 
impresionistiniuose vaizduose svarbiausia užfiksuojamas jų pagrindą su- 
darančio suvokimo jutimiškas apčiuopiamumas, taip pat jo nykstamu- 
mas, nepastovumas, didelis subjektyvumas. 
Pavyzdžiai: 


„„IoAHa Hapogy 3010; 

Mysbika y»X TDeMeTb yCTŪAG: 
Toana Ma3ypKOoU 31HATG; 
Kpyrom u uyM, Uu TeCHOTG; 
BpeHuaT KadBGAeprapga uinopbi; 
AeTa0T HOXKU MUAbIX GŪM; 

Ilo ux nAeMUTeAbHbIM CAegūM 
Aera0T NAUMEHHbIe B30P5bI, 

H peBoM CKpbInNOK 3dTAYUIeH 
PeBHuBbId uencT MOgHbix JKeR, 28 


(A. Puškinas) 


BHOoBb OCHexXĖHHBIe KOAOHHBI, 
EnaruH MOCT u gBū OrHa. 

H roAO0C XxeHUjUuHBI BAIOGAEHMbIU, 
H xpycT necka u xpan KoHA, 
ĄBe TeHu, CAUTbIx B noueAye, 


AeTAT y nonocTu caHeū.?? 
(A. Blokas) 


Palyginkime taip pat orkestro aprašymą A. Belo kūrinyje „Pirmasis 
pasimatymas“ («IšepB0e caugaNue»). 

Antruoju keliu eina Lipizuojantis arba apibendrinantis poetinio 
vaizdavimo stilius; jisai stengiasi pagauti ir užfiksuoti gyvajam su- 
vokimui atsiskleidžiančio daikto bendrąją esmę arba jo tipiškąją prigim- 
tį. Todėl tipiškame vaizde lemiamą vaidmenį vaidina jo vidinė dalykinė- 
prasminė vienybė (dalykinė-prasminė dominantė)3?. Iš pirmo žvilgsnio 
gali pasirodyti, kad tas tipizuojantis, apibendrinantis stilius neišsaugo 
vaizde suvokimo betarpiško akivaizdumo, o jį visiškai griauna, nes su- 
artina poetinį vaizdą su moksliniu apibendrinimu, kuris grindžiamas 

loginiu abstrahavimu, t. y. diskursyvinės minties aktu. Tačiau nereikia 
pamiršti, kad bendrybės būna nevienodos. Yra bendrybės — diskursyvi- 
nio abstrahavimo rezultatas, bet yra ir tokios, kurios suvokiamos be- 
tarpiškai ir intuityviai. Šiai antrajai rūšiai priklauso taip pat bendrybė, 
būdinga meninei tipizacijai. Tipiškame vaizde betarpiškai sučiupta Lai, 
kas lemia vieno ar kito suvokimo prasminį dalykinį centrą, kas sudaro 
jo nekintamą, pastovią prigimtį. Šit kodėl tasai vaizdas yra iš pagrindų 
toks pat intuityvus, kaip ir impresionistinis vaizdas. Skirtumą tarp vie- 
no ir kito sudaro ne intuityvumo laipsnis, o pobūdis suvokimų (išorinių 
arba vidinių), iš kurių tie vaizdai išauga ir kuriuos jie atgaivina. 

Kartu su intuityviais vaizdais (poetiniais griežtąja to žodžio pras- 
me) egzistuoja vis dėlto ir kiti, kuriuos pagimdo refleksija ir kurie plė- 
tojasi palyginamojo apmąstymo procese. Tie vaizdai yra diskursyvinio 
(reileksinio) pobūdžio ir gali būti vadinami taip pat retoriniais, nes su- 
daro būdingąją kaip tik retorinės kalbos ypatybę*!. Tačiau jie vartoja- 
mi ne vien retorinėje kalboje; jų kiek nori randame ir poezijoje, pvz., 
klasikiniame antikos stiliuje ir jo vėlesniuose variantuose (XVIII a. ir 
XIX a. pradžios klasicizme), kur retorinis elementas apskritai labai stip- 
rus. Kaip diskursyvinio mąstymo vaisius, retoriniai vaizdai iš tikrųjų 
dvelkia „abstrakcijos šalteliu“ 32. Tačiau būtų neteisinga klasikiniam sti- 
liui būdingą vaizdų ir posakių apibendrinantį pobūdį apriboti vien tik 
tuo retoriniu momentu. Klasikinės kalbos didžiausi laimėjimai yra kaip 
tiktai tie tipizuojantys arba apibendrinantys vaizdai, kurie savo intui- 
tyvumo jėga nenusileidžia impresionistiniams vaizdams. Pavyzdžiui: 


Ero CTUXOB NAeHUTEAbHUA CAGgOCTB, 
ITlpoigeT BeKOB 30BUCTAUBYIO GŪAB, 
H, BHeMAA UM, B3g0XHeT O CAABe MAUGOCTB, 
YreuuTrca 6e3MOABHAA neudAb 
H pesBaa 3agymaeTCA pagocTb. 33 

(A. Puškinas) 
Arba: 


A nOoMHO UygHOe MTHOBeHbe, “4 
(A. Puškinas) 


Pasiūlytoji čia poetinio vaizdo dominančių klasifikacija yra, supran- 
tama, kaip ir kiekviena klasifikacija, kiek vienpusiškai schematiška, nes 
traktuoja jas tiktai vienu apibrėžtu piūviu; dėl to ji neatima galimybės 
kitoms klasifikacijoms, pagrįstoms kitokiais principais. 

Vi 


Kai analizuojama poetinio vaizdo struktūra, negalima aplenkti jo pažin- 
linės reikšmės klausimo. Ar meninis suvokimas yra ypatinga pažinimo 
rūšis? Ar gal pažintinė funkcija meninei jo vertei nėra esminė? Toji 
problema visada buvo viena svarbiausių ir kovingiausių ne tik poetikoje, 
bet ir bendrojoje estetikoje. Poetinio vaizdo atžvilgiu ji darosi itin aštri. 
Juk žodis — apskritai vienas pagrindinių pažinimo įrankių. 

Kadangi poetiniam vaizdui būdingas dalykinis, nors ir potencialus, 
turinys, jame, suprantama, glūdi tam tikras pažintinis momentas. Bet 
kas tam pažintiniam momentui būdinga ir kuo jis skiriasi nuo kitų paži- 
nimo rūšių — mokslinio arba praktinio-gyvenimiškojo? Ir šiam klausi- 
mui spręsti organiškas poetinio vaizdo ryšys su meniniu suvokimu gali 
būti kelrode žvaigžde. 

Suvokimas plačiąja prasme (kaip vidinis ir išorinis suvokimas, taip 
ir „idealusis“ žvilgsnis) yra visokio pažinimo pagrindas ir išeities taškas. 
Tačiau pažinimas, turintis mokslinius arba praktinius tikslus, niekuomet 
neapsiriboja paprastu suvokimu ir neišsaugo jo visiškai nepaliesto. 
Abstrahavimo, apibendrinimo, įvilkimo į žodinę formą procesuose jis 
apdoroja suvokimo turinį tam tikromis loginėmis operacijomis. Ir tiktai 
to apdorojimo dėka subjektas iš tikrųjų įvaldo pažinimą, įsisavina jį, 
gauna galimybę juo naudotis vienais ar kitais tikslais. Bet, kita vertus, 
visais loginiais aktais užfiksuojamos tiktai atskiros pažinimo pusės arba 
momentai, ir todėl pažinimo medžiagos loginis apdorojimas neišvengia- 
mai atitraukia pažinimą nuo jo pirminės dirvos — gyvo suvokimo ir 
kartu riboja, siaurina ir skurdina jo turinį. Meninio vaizdo pažintinis 
tikslas ir yra tas, kad jis, visai kitaip negu praktinis ir mokslinis paži- 
nimas, ne suardytų, o išsaugotų ir atgaivintų visiškai gryną ir nepaliestą 
suvokimo, kaip betarpiško (intuityvaus) akto, pirminę sandarą ir pobū- 
dį. Iš pirmo žvilgsnio atrodytų, kad meninė ir konkrečiai poetinė kūryba 
to uždavinio negali išspręsti. Abstrahavimo, atrankos ir medžiagos apri- 
bojimo procesai jai ne mažiau reikšmingi, kaip moksliniam pažinimui. 
Tačiau už to išorinio priemonių panašumo slypi gilus vidinis skirtumas. 
Meno kūryboje visi tie įforminimo aktai orientuoti tarsi į vaizdinę pusę, 
turi kaip tik priešingą reikšmę — ne skaidyti suvokimą į jo sudedamuo- 
sius elementus ir faktorius, o iškelti jo pirminę vienybę ir turinio 
pilnumą. 1 

Mes įsitikinome tuo, analizuodami poetinį vaizdą. Jau dėl to, kad 
poetinis vaizdas įsišaknijęs žodyje, jis yra abstrahavimo rezultatas. Bet 
abstrahavimas čia yra ypatingo pobūdžio: jis padeda sučiupti ir išskirti 

kaip tik suvokimo dominantę, lemiančią jo vidinę sandarą ir betarpišką 
paveikumą. Todėl pats žodis, kaip potencialaus vaizdo įkūnytojas, už- 
sikrečia gyva suvokimo energija ir prisisunkia jo turinio. O suvokimo 
turinys nesiriboja vien jo dalykiniu pagrindu. Gyvas suvokimas (ir ypač 
estetinis) iš tiesų nėra grynai pažintinis aktas ta abstrakčia prasme, kaip, 
pavyzdžiui, sprendimas arba išprotavimas; tai aktas, apimantis visą gy- 
vąjį subjektą ir suliečiantis jį su betarpiškąja objekto realybe. Be gry- 
nai pažintinių ir dalykinių momentų, suvokimo struktūrą ir turinį lemia 
dar ir kiti momentai: kalbant objektyvia terminologija — tai kurios nors 
betarpiškai sučiumpamos vertybės buvimas (ko nors, kas paprasčiausiai 
yra reikšminga), o kalbant subjektyvia terminologija — tam tikra emoci- 
nė įlampa. Meninio suvokimo objektą žmogus ne tik išoriškai kontemp- 
liuoja, bet ir išgyvena; tasai objektas tarsi suartina mus su gyvu savo 
būties ritmu. Ši meninio pažinimo ypatybė ir rodo pažintinį poetinio 
vaizdo pobūdį. Poetinis vaizdas, kaip ir meninis suvokimas, atveria 
mums tik vieną objekto aspektą; jis nesiekia nei mokslinio pažinimo 
pilnumos, nei sistemingumo; tam reikalingos priemonės (atskirų požy- 
mių atskyrimas ir fiksavimas, jų įjungimas į dėsningų santykių sistemą), 
kurios jam iš esmės yra svetimos. Bet jis tolimas ir analogijai įprasta 
prasme, einančiai nuo daugiau žinomo prie mažiau žinomo *. Panašiai 
kaip ir meninis suvokimas, jis yra 'grindžiamas intuicija, kuri akimirks- 
niu nužeria objektą, daro jį mums artimą ir suprantamą ir betarpiškai at- 
skleidžia jo savitumo bei savaimingumo reikšmę ir vertę. Ta prasme 
kiekviename tikrai poetiniame vaizde glūdi kažkas vitališka, ką pažįs- 
tame ir juntame savo „vidumi“ kaip jo gyvenimiškąją tiesą ir kas sutei- 
kia jam ypatingą emocinę spalvą **, 

Nurodyta meninio suvokimo (o kartu ir poetinio vaizdo) ypatybė 
tapo faktišku pagrindu vienai populiariausių šiuolaikinių estetikos teori- 
jų —įjautimo teorijai. Meninio sivokimo emocingumą ir vitališkumą ji 
aiškina suvokiančiojo subjekto veikla. Jisai, pats to nepastebėdamas, 
savo paties jutimus, nuotaikas ir vertinimus perkelia į suvokiamąjį ob- 
jektą, davusį pretekstą jiems atsirasti. Paslėpta tos teorijos prielaida yra 
ta, kad meninio suvokimo objektas (iš pagrindų, pirminiu savo pavida- 
lu) yra tas pats, kaip ir gamtamokslinio stebėjimo objektas, kad spalvos 
ir linijos tapyboje, garsai muzikoje, žodžiai poezijoje iš esmės nesiskiria 
nuo tokių pat reiškinių, kuriuos tyrinėja optika, akustika, fonetika ir kiti 
gamtos mokslai. Jeigu tai tiesa, tai meninio suvokimo emocinis nuspal- 
vinimas ir jo vertingumas gali būti subjektyvios kilmės. 

Tačiau neaprioriška fenomenologinė analizė rodo, kad ši prielaida vi- 
sai nepagrįsta ir net klaidinga. Jos tariamas įtikinamumas ir akivaizdumas 

paaiškinamas tik gamtamokslinio mąstymo įsišaknijimu šiuolaikinio 
žmogaus sąmonėje, jo polinkiu vien gamtos reiškinius traktuoti kaip 
tikrąją pirminę realybę, o į visus kitus aplinkinio pasaulio fenomenus 
žiūrėti, kaip į subjektyvios žmogaus veiklos — jo proto ir vaizduotės 
padarinius. Kad toks požiūris neteisingas, dabar jau aiškiai supranta 
šiuolaikinė filosofija“. Dalykinio ir emocinio momento vienybę, kaip 
matėme, betarpiškai įkūnija meninio suvokimo turinys; tai — pradi- 
nis fenomenas, kuris taip pat mažai tegali būti paaiškintas kokiais 
nors subjektyviais aktais, pavyzdžiui, įjautimu arba subjektyvių išgy- 
venimų projektavimu į objektą, kaip ir betarpiškas kito žmogaus dvasi- 
nio gyvenimo suvokimas. Teisingiau būtų kalbėti ne apie įjautimą, 
o apie tai, kad išgyvenamas kažkoks viršasmeninis gyvenimo vieningu- 
mas, atsiskleidžiantis meniniame suvokime ir apimantis vienodai ir su- 
vokiantįjį subjektą, ir suvokiamąji objektą 5. Ir tiktai tos betarpiškai 
juntamos vienybės pagrindu yra galimas, kaip kažkoks antrinis aktas, 
įjautimas, t. y. objekto savaimingo gyvenimo supratimas pagal analogi- 
ją su savuoju, žmogaus gyvenimu. Ta prasme jasmeninimai ir antropo- 
morfizmai poetiniuose vaizduose žymi jau tam tikrą pirminio savaimin- 
gos objekto būties suvokimo aiškinimą. Jų meninė jėga priklauso nuo 
to, kiek juos nulemiančios dominantės sučiumpa svarbiausius mazgus 
gyvame objekto audinyje, t. y. atkuria objektą, neištraukdami jo iš 
konkrečios realybės pilnumos, o palikdami jį pasinėrusį joje 3?. 

Tasai sugebėjimas sučiupti ir užfiksuoti žodiniame vaizde suvoki- 
mo dominantes (svarbiuosius „,mazgus“) ir yra poeto menas, — menas 
vaizduoti abstrakčiai tai, kas konkretu, idealiai tai, kas realu, fragmen- 
tiškai ir ribotai tai, kas nedaloma ir neaprėpiama, pasakyti tai, kas ne- 
pasakoma. Atskleisdamas paslėptą žodžio prigimtį, poetas paverčia jį 
kažkuo daugiau, negu paprastas žodis. Tai paskutinė poezijos meninės 
tiesos instancija ir pagaliau specifinė meninio pažinimo ypatybė — ta 
ypatybė, kurios dėka meninis vaizdas yra turiningas, daiktiškai sva- 
rus, pilnakraujis. Aiškiausiai tai rodo poetinis palyginimas. Jo meni- 
nis poveikis nesiriboja tuo, kad jisai sukelia daiktiško akivaizdumo ir 
pilnumo iliuziją; jis duoda kažką daugiau. Iš dalies tai atsitinka dėl tos 
vidinės įtampos, Kuri būdinga poetiniam vaizdui dėl jo potencialumo, jo 
paslėptos tendencijos pavirsti kokiu nors aktualiu tapybiniu, muzikiniu 
ir pan. vaizdu *?, Tačiau poetiniame palyginime turiningumas reiškia dar 
kažką kita. Juk palyginimas atsiranda iš dviejų vaizdų sugretinimo, iš 
kurių vienas apsprendžia kitą kaip dominantė. Kiekvienas iš jų išsau- 
go savo ypatingą pavidalą; antra vertus, jungiami bendro dalykinio- 
emocinio pagrindo, jie susilieja į vieną savotišką, kartais keistą visumą. 

Kas laiduoja tokio susiliejimo galimybę? Vien tiktai dalykinio vaizdo 
potencialumas, jo pasinėrimas į žodžio stichiją. Ir tiktai žodžio stichijo- 
je ir jos dėka įvyksta pats susiliejimas, t. y. aktualizuojamas poetinio 
palyginimo meninis paveikumas. Pavyzdžiu gali būti kad ir F. Tiutčevo 
eilėraštis „Jūros žirgas“ («KoHb Mopckoū»); 


O, pbAHbIŪ KOHb, O KOHb MOpCKOU, 
C GAegHo-3eAeH0lU TpUBOU, 

To CcMupKbIU, AUACKOBO-PYUKOU, 
To Geuieno-urpuBbiū! 

Thi GyūKbIM BUXPEM BCKOPMAZH OblA 
B uuupoKoM 60x<beM NOAE; 

Te6a ok npagaTb KRūyuuA 
HrpaTb, CKUKOTb Hd BOAe! 

Juo6Aw Te6A, Korga CTpPeMTAGB, 

B cBoeli HūgMeKHHOU cuAe, 

Tycryio TpUBY pa3TpenaB, 

H Becb B napy Uu MbiMe, 

K 6peram KanpaBusB Gyphblū 6er, 
C BeCeAbIM DJKŪUHbEM MYUUULBCA, 
Konsira KuHeUu:» B 3B0HKUU G6per 
H— B 6pbišrų pasAeTUUIBCA! „1! 


Iš vienos pusės, jūros žirgas — ne kas kita, kaip bangos, dūžtancios 
į krantą; bet iš kitos pusės — tai ne tik bangos. Bangos pavirsta žirgu, 
pasilikdamos tuo pat metu bangomis. 

Bet koks mėginimas iki galo aktualizuoti palyginime sugretintus 
vaizdus ir atitraukti juos nuo žodinio pagrindo neišvengiamai ardo pa- 
lyginimą, kaip ypatingą estetinės būties formą. 

Išgyvenant poetinį palyginimą, atsitinka kažkas panašaus į tuos po- 
slinkius ir pasikeitimus, kuriuos dalykinė sąmonė patiria sapnuose, kai 
du skirtingi objektai susilieja į vieną arba koks nors dalykinis vaizdas 
sugeria į save vidinius organinius sapnuojančiojo jutimus ir iš dalies 
tarsi susitapatina su jo asmeniu. Ir sapnui būdinga susilpnėjusi reflek- 
sija, t. y. kaip tik toji sąmonės veikla, kuri atskiria ir atriboja vieną 
nuo kito tai, kas subjektyvu ir objektyvu, vidujiška ir išoriška, emociš- 
ka ir dalykiška. Ir todėl čia dažnai išlieka tas pradinis suvokimo mono- 
litiškumas ir vientisumas, kuris būdingas estetiniam sąmonės nusista- 

VII 


Poetinio vaizdo vidinė sandara atspindi gyvo suvokimo struktūrą — to- 
kia pagrindinė buvusios analizės išvada. Tuo paaiškinama jo dalykinės. 
ir nedalykinės (emocinės) pusės neardoma vienybė, organiškas jų suau- 
gimas. Emociniai faktoriai (jutimai, nuotaikos, vertinimai) ne tiktai lydi 
poetinį vaizdą kaip pastovios subjektyvinės sferos, bet betarpiškai daly- 
vauja jo struktūroje kaip neatskiriami sudedamieji elementai. Kaip su- 
rasti ir tyrinėti tuos nedalykinius elementus, rodo visa tai, apie ką kal- 
bėta. Kadangi jie organiškai susiję su dalykiniais poetinio vaizdo ele- 
mentais, tai tų pastarųjų analizė turi neišvengiamai atskleisti ir juos 
atitinkančius emocinius elementus. Iš tikrųjų: poetinio vaizdo pagrindas, 
kaip matėme, yra pats žodis. Tačiau jutiminė jo prigimtis poezijoje ne- 
siriboja vien kuriais nors artikuliuotų garsų deriniais; jai būdingas tam 
tikras emocinis tonusas. Vadinasi, betarpiškas žodžio suvokimas supo- 
nuoja visą gamą įvairiausių jausmų ir emocijų, įsišaknijusių jutiminėje 
jo prigimtyje, t. y. jam būdingoje melodikoje, ritme, eufonijoje ir kt *, 
Tuo būdu formaliajai (žodinei) poetinio vaizdo pusei atliepia grynai 
formalūs emociniai momentai. 

Kai kuriose dabartinės poezijos srovėse ta formalioji žodžio pusė išky- 
la į pirmą planą; kaip tik joje yra įžvelgiama poetinio žodžio esmė. Kaip ta- 
pyboje pirmiausia reikalinga grynai tapybinė kompozicija, kurios formalie- 
ji privalumai visiškai nepriklauso nuo jos įkūnijamo dalykinio-prasmi- 
nio turinio, taip ir poezijos uždavinys turi būti — išaiškinti „žodžio kaip 
žodžio" grynąją prigimtį. Ir kadangi dabartinė tapyba grynindama ir gi- 
lindama savo tapybinę esmę, pasidarė visiškai nedalykinė, tad ir poezija 
turinti siekti to paties tikslo — išvaduoti žodį nuo prasmės naštos, paša- 
linti viską, kas temdo ir gožia betarpišką jutiminį jo pavidalą, ir tokiu 
būdu atskleisti savarankišką jo vertę. Tokia yra futurizmo programa. 
Ar įgyvendinama ji poezijoje? Ir apskritai, ar teisingas jos išeities taš- 
kas — formaliosios (jutiminės) ir dalykinės-prasminės žodžių pusės griež- 
tas priešpastatymas? 

Žodis, kadangi jis apskritai yra žodis, visuomet raiškus, t. y. turi 
kokią nors prasmę; tačiau toji prasmė visai neturi būti dalykinė- 
loginė. Kalba yra išraiškinga, prasminga ne tiktai dėl savo dalykinės 
reikšmės, bet taip pat ir dėl savo ritminės bei dinaminės struktūros, savo 
fonetinių ypatybių ir kt.** Ši kalbos pusė yra netgi svarbesnė ir elemen- 
taresnė, negu dalykinė-prasminė. Tai rodo kalbos raida; pirmaisiais 
ir antraisiais savo gyvenimo metais vaikas suaugusiųjų kalboje suvokia 
ir supranta pirmiausia kaip tik tą pirminį jos jutiminės sudėties raišku- 

mą, t. y. intonaciją, ritmą, nuotaiką ir balso nutilimą. Lygiai taip pat ir 
pati vaiko kalba iš pradžių funkcionuoja tiktai savo jutiminės prigim- 
ties ribose ir beveik neturi dalykinės-loginės prasmės. Ir vis dėlto ji ne 
mažiau raiški ir prasminga, Tačiau ir visai išsivysčiusioje ir susiforma- 
vusioje kultūringo žmogaus kalboje toji pirminė nedalykinė prasmė turi 
savo reikšmę; ta prasmė atsiskleidžia netgi fonetinėje atskirų žodžių su- 
dėtyje; kalbame juk apie daugiau ar mažiau išraiškingus žodžius, atsiri- 
bodami nuo jų grynai dalykinės prasmės. 

Iš čia aiškų, ko, tiesą sakant, siekia nesąvokinė (3ayMHaa) futuristų 
kalba: jeigu jie nori išvaduoti žodį iš dalykinės prasmės pančių, tai, su- 
prantama, ne todėl, kad atimtų iš jo visokią prasmę, o todėl, kad, paša- 
linę dalykinę prasmę, ryškiau ir reljefiškiau iškeltų jo betarpiškąjį raiš- 
kumą,—ir tai neginčijamas metodologinis futurizmo nuopelnas. Tačiau 
ir tokiose ribose uždavinys, kurį pasiėmė nedalykinė poezija, yra neįgy- 
vendinamas, nes jis prieštarauja pačiai žodžio esmei. Patsai artikuliuoto 
žodžio, kaip rišlios kalbos (su visu jos etimologinių ir sintaksinių formų 
bei pakitimų įvairumu) pagrindo, atsiradimas neatskiriamai susijęs su jo 
dalykinės prasmės nustatymu bei išaiškinimu. Jeigu nebūtų tos prasmės, 
žodis, būtent kaip žodis, piarastų teisę savarankiškai egzistuoti ir galėtų 
būti pakeistas bet kuria kita sąlygine (gestų, garsų ir pan.) kalba. Gali- 
ma, suprantama, atsiriboti nuo žodžio dalykinės pusės ir iškelti į pirmą 
planą jo betarpišką garsinį ir ritminį raiškumą, tačiau toji galimybė bus 
visada tiktai reliatyvi. Kadangi žodis suvokiamas apskritai kaip žodis, tai 
jis visuomet suvokiamas kaip dalykiškai prasmingas žodis — netgi tais 
atvejais, kai mes jo nesuprantame, pavyzdžiui, klausydamiesi mums ne- 
suprantamos svetimos kalbos. Tam, kad žodį būtų galima suvokti tiktai 
kaip išraiškingų garsų derinį, turi pakisti pats sąmonės nusistatymas, 
t. y. žodis turi liautis buvęs žodžiu. 

Tačiau jei žodžio dalykinės prasmės eliminavimas yra dirbtinis eks- 
perimentas, pražudantis organišką žodžio gyvybę, tai jo betarpiško juti- 
minio raiškumo nepaisymas paverčia jį negyva schema, grynai sąlyginiu, 
atsitiktiniu simboliu. Konkrečiai žodžio prigimties pilnybei pirminė ne- 
dalykinė prasmė (kurią turi jutiminė žodžio pusė) ir dalykinė-loginė pras- 
mė yra vienodai svarbi. Kaip jutiminis žodžio raiškumas būna labiausiai 
veiksmingas tiktai turėdamas ir įkūnydamas tegu ir paslėptą dalykinę 
prasmę, taip ir toji prasmė gali visiškai pilnai atsiskleisti tiktai minėtojo 
raiškumo pagrindu, Parodyti organišką tų dviejų momentų vienybę žo- 
džio prigimtyje ir yra tikrasis poezijos uždavinys. Suprantama, priklau- 
somai nuo meninės intencijos vienokios ar kitokios krypties, t. y. pri- 
klausomai nuo to, kokia pasirenkama pagrindinė dominantė, sąlygojanti 

poetinio kūrinio visumą, vienas iš tų dviejų momentų gali įgyti vyrau- 
jančią reikšmę; tačiau toksai vyravimas poezijos, kaip žodžio meno, ri- 
bose niekuomet negali visiškai panaikinti nei dalykinės-loginės, nei pir- 
minės-nedalykinės prasmės. Poetinės kalbos savitumas, jos individualūs 
niuansai žymia dalimi priklauso nuo to, kaip santykiauja tarpusavyje jos 
dalykinio turinio įtampa ir jos grynai formalaus raiškumo jėga *. 

Garsinis ir ritminis žodžio raiškumas kyla daugiau iš pirmapradžio 
ir gilesnio gyvybės ar sąmonės sluoksnio, kuris iš esmės yra nevaizdus, 
bet turi polinkį įsikūnyti į vienokius ar kitokius konkrečius vaizdus. 
Tai nereiškia, kad jo turinys pasibaigia vien emociškai vertingais mo- 
mentais; pastarieji vaidina jame tiktai vadovaujantį vaidmenį, nes įsi- 
sąmoninimo procese, kaip teisingai nurodė M. Šeleris („Der Formalismus 
in der Ethik und die materiale Wertethik“, I), jie visuomet aplenkia da- 
lykinius momentus. Todėl iš to sluoksnio kylančias nuotaikas labiausiai 
atitinka tokia žodinė forma, kuri nesutelkia dėmesio į kuriuos nors 
konkrečius vaizdus. Tai, matyt, yra viena iš priežasčių, paaiškinančių 
tą ypatingą meninę jėgą, kurią kartais suteikia poetinei kalbai kaip tik 
tasai žodinės formos apibendrintumas ir nevaizdumas. Pavyzdžiui: 


H 3a6>i800 MUp, u B CAGgKOli TUUUHMĖ 

A cnagKo ycbinAeH MOUM BO00paxxeHbeM, 

H npobyxxgaeTCA n0o33UA BO MHe: 

Ayua cTecHAeTCA AUPUYeCKUM BOAHeHbeM, 
TpeneujeT u 3BY4UT, u uUleT, KūK BO CHe, 
H3nuTbCA HGAKOHeŲ CBO00gHbiM NPOABAEHbEM — 
H TyT KO MHe ugeT He3puMbtŪ poū rocTeŪ, 
3HAKOMŲbI gūBHUe, NAOGB! ME4TBI MOeU “S, 


(A. Puškinas) 


VIII 


Tačiau apie tą formalųjį žodžio raiškumą mes čia smulkiau nekalbėsime. 
Mūsų uždavinys yra ištirti tiktai emocinį momentą, susijusį su tuo, kas 
įprasta vadinti poetinio kūrinio „turiniu“, t. y. ištirti tuos jausmus ir 
nuotaikas, kuriuos sudėjo į jį poetas ir kurie lemia jo vidinę dalykinę 
prasmę. Poetinio kūrinio uždavinys — perteikti tuos jausmus ir nuotai- 
kas skaitytojui arba klausytojui. Todėl būtina išsiaiškinti, kaip vyksta 
tas perteikimas, arba tiksliau — kaip ir kokia forma mes pergyvename 
tą dalykinį-emocinį momentą meninio suvokimo procese. Ar iš tikrųjų 
skaitytojas arba klausytojas, kaip paprastai sakoma, „užsikrečia“ poeto 

nuotaika? [jautimo (arba „vidinio mėgdžiojimo“) teorija atsako į tą klau- 
simą teigiamai: suvokiantysis, jos aiškinimu, atkuria savyje tuos pačius 
jausmus, kuriuos išreiškė poetas savo kūrinyje, jis realiai juos iš naujo 
pergyvena. Ir tiktai to realaus atkūrimo pagrindu vyksta įjautimo aktas, 
t. y. paties suvokiančiojo jausmai ir nuotaikos perkeliami į priešais jį 
esantį meno kūrinį. 

Tačiau ar pateisina šį aiškinimą griežta faktų analizė? Ar iš tikrųjų 
poetas, aprašydamas meilę, kūrybinį įkvėpimą, vienišumą minioje ir pan., 
priverčia mus realiai pergyventi visus tuos jausmus ir nuotaikas? Jeigu 
tikrai taip būtų, tai suvokiančiajam Nnusitrintų riba tarp meno ir gyve- 
nimo, t. y. estetiniai išgyvenimai iš esmės nesiskirtų nuo visų kitų išgy- 
venimų ir kartu su jais (vienoda prasme) įeitų į mūsų realų praktinį 
gyvenimą. Tuo tarpu estetiniam suvokimui būdinga kaip tik tai, kad jis 
praktiškai „nesuinteresuotas“, t. y. atsijęs nuo visų realių gyvenimiškų 
ryšių ir todėl savaiminis. Juk ne be pagrindo kalbama, kad menas „per- 
kelia žmogų į kitą pasaulį", „pakylėja jį virš tikrovės“, atitolina nuo 
gyvenimo ir pan. Tos meninio išgyvenimo ypatybės negalima paaiškinti 
įjautimo fenomenu, nes jis sutinkamas taip pat ir neestetinėje gyvenimo 
sferoje. Kas gi tokiu atveju nulemia specifinį estetinės emocijos pobūdį? 

Ne kartą mokslinėje filosofijos literatūroje buvo nurodoma, kad es- 
tetinės emocijos — tai ne realūs, ne tikri, o tiktai tariami arba fiktyvūs 
jausmai (Scheingefūhle). Vienų tyrinėtojų nuomone, fiktyvumo suprati- 
mas nuolatos lydi estetines emocijas, o kitų nuomone, meniniame suvo- 
kime jis pinasi su jų objektyvaus realumo iliuzija (K. Langės iliuzijos 
teorija), 

Ir vienas, ir kitas aiškinimas vargiai gali būti laikomas patenkinamu. 
Tikrasis menas niekada nesistengia kurti iliuzijų, kurios skatintų painioti 
estetinę ir realią būtį. O jeigu menas neduoda preteksto tokiai apgaulei, 
tai meniniame suvokime nėra vietos ir tos apgaulės supratimui. Lygiai 
taip pat nėra jokio faktinio pagrindo tvirtinti, kad tariamumo arba fik- 
tyvumo supratimas iš pat pradžių vaidina lemiantį ir vadovaujantį vaid- 
menį meniniame suvokime. Estetinės ir realios būties skirtumą mes, 
žinoma, suvokiame, tačiau to skirtumo supratimas glūdi (potencialiai) 
pačiame estetiniame suvokime, jis egzistuoja kartu su juo, bet anaiptol 
jo nepagrindžia. 

Bet ką gi tokiu atveju reiškia tasai fiktyvumas arba tariamumas, ku- 
ris priskiriamas estetinei emocijai? Belieka tiktai lyg ir vienas atsakymas: 
estetinėmis emocijomis mes išgyvenome ne pačius jausmus, o tiktai jų 
vaizdinius. Tačiau tą atsakymą reikia dar toliau tikslinti. Kaip, tiesą sa- 
kant, derėtų suprasti jutimų arba emocijų vaizdinius? Jeigu tai — tokio 

pat objektyvaus pažintinio pobūdžio vaizdiniai, kaip ir daiktų vaizdi- 
niai, tai estetinių emocijų apskritai nereikėtų vadinti emocijomis, 
nes jos tebūtų ne kas kita, kaip grynai intelektualus svetimų (t. y. pa- 
vaizduotų meno kūrinyje) jausmų, nuotaikų, vertinimų ir pan. supra- 
timo aktas. 

Koks nepagrįstas tas intelektualistinis aiškinimas, iš karto matyti, 
pasižiūrėjus į konkrečius faktus. Kad egzistuoja specifinis emocinis fak- 
torius, sudarantis esminį meninio suvokimo momentą, nėra jokios abe- 
jonės. O, be to, naujausi fenomenologiniai tyrinėjimai įtikinamai parodė, 
kad svetimų emocijų ir nuotaikų supratimas iš esmės skiriasi tiek nuo 
realaus tų įšgyvenimų atgaminimo, tiek ir nuo visų grynai intelektuali- 
nio vaizdavimosi aktų. Tai ypatingas intencionalinis aktas, kurio dėka 
mes emociškai sučiumpame svetimus jausmus ir nuotaikas, tačiau taip, 
kad, sučiupdami juos, nepergyvename jų realiai. Mes „jaučiame“ kitų 
išgyvenamą meilę, džiaugsmą ir pan., bet patys realiai tuose jausmuose 
nedalyvaujame. Čia yra tai, ką vokiečiai pažymi ypatingais, į rusų [ir lie- 
tuvių] kalbą neišverčiamais žodžiais: Nachfūhlen, Nachempiinden, Nach- 
erleben“'. Tokios rūšies emocinio supratimo aktams priklauso, matyt, ir 
su meniniu suvokimų susijusios emocijos. Kad užbaigtume jų charakte- 
ristiką, belieka dabar dar atsakyti į aukščiau iškeltą klausimą: kas nule- 
mia jų specifinį estetinį pobūdį? 

Mes ištirsime tą klausimą, atsižvelgdami tiktai į mus dominančią 
sritį — poeziją. 


IX 


Viena iš esminių emocinio supratimo ypatybių yra ta, kad jis pasižymi 
įvairiais adekvatumo laipsniais; kuo pilniau ir aiškiau suprantama, tuo 
labiau priartėjama prie realaus svetimos būsenos išgyvenimo, kuris yra 
siekiamoji riba. Ta prasme emocinis supratimas gali būti apibūdintas 
kaip potenciali realaus svetimos būsenos išgyvenimo forma. Kitaip ta- 
riant, santykis tarp emocinio supratimo ir jį atitinkančio svetimos būse- 
nos išgyvenimo akto yra visiškai analogiškas santykiui tarp potencia- 
liosios ir aktualiosios dalykinės prasmės (dalykinio vaizdo). Poetinio 
išgyvenimo struktūrai tasai emocinio ir prasminio faktoriaus paraleliz- 
mas turi lemiamos reikšmės. Kaip dalykinis vaizdas poetiniame suvoki- 
me neišeina iš potencialaus rišlumo ribų ir yra jutimiškai realizuojamas 
tiktai savo įkūnytojo — žodžio, taip ir jį atitinkantis emocinis momentas 
nėra aktualizuojamas su visu savo gyvenimiškuoju veiksmingumu, o lie- 

ka pasinėręs į žodžio stichiją, spausdamas ir verždamasis pro ją savo 
potencine įtampa. Taigi tie žodžio krantai ir yra toji pagrindinė poetinės 
emocijos ypatybė, kuri lemia visus kitus jos skirtumus: jos atsijimą * 
nuo realių gyvenimiškųjų santykių, jos idealų (irealų) pobūdį ir pan. 
Todėl žodžio gelmėse formuojasi ir tikrai estetinė poetinio išgyvenimo 
prigimtis. Kontempliatyvus sąmonės nusistatymas, kuris jam būdingas ir 
kurio dėka išryškėja savaiminga žodžio vertė, kartu atskleidžia ir besą- 
lygišką emocinio turinio vertę bei reikšmę, visiškai nepriklausančią nuo 
realaus praktinio gyvenimo vertinimų įvairumo. Dėl to estetinę reikšmę 
ir meninį reikšmingumą gali įgyti ne vien teigiamos, bet ir neigiamos 
gyvenimo vertybės (pvz., mirtis, beprotybė, sielvartas ir pan.). Tačiau 
vidinis suaugimas su žodžiu poetiniam išgyvenimui turi dar kitą, gilesnę 
reikšmę. 

Labai prasminga, kad, pačių poetų prisipažinimu, lemiamieji kūrybos 
momentai yra susiję su visiškai ypatinga dvasine būsena, kai poetas 
„patiria keistą susijaudinimą"(«no3naeT guBHoe BOAHeHUe»), „garsų ir są- 
myšio kupinas“ («3ByK0B u CMaTeHbA noAH».— A. Puškinas). Toji, Ši- 
lerio žodžiais tariant, „muzikali“ nuotaika — pati savaime yra bevaizdė 
ir bedaiktė, tačiau joje gimsta ir iš jos iškyla daiktų vaizdai. Kitaip ta- 
riant: toji nuotaika yra gilesnis, tamsesnis sąmonės (gyvybės) sluoksnis, 
iš vidaus dar neišsiskaidęs, neturintis objektyvaus pobūdžio, bet kartu 
sudarantis visų šviesesniųjų ir viršesniųjų sąmonės sluoksnių, pasižy- 
minčių tam tikru dalykinių turiniu ir prasme, šaltinį ir pagrindą. Papras- 
tai tuose pastaruosiuose sluoksniuose nelieka jokių pėdsakų, rodančių 
jų kilmę iš sąmonės gelmių. Tačiau poetiniame žodyje —ir tai yra jo 
žavumo paslaptis — tie pėdsakai vėl atgyja ir pasirodo su pavergiančia 
jėga ir įtikinamumu. Iš tikrųjų žodis kaip konkreti visuma derina savyje 
du pradus: iš vienos pusės, jis įkūnija jau apiformintą dalykinę prasmę, 
iš kitos — savo betarpišku jutiminiu raiškumu jis išsikerojęs giluminia- 
me sąmonės podirvyje. Išlaikydamas daikto vaizdą potencialumo lygyje, 
jis išsaugo giliausią organišką jo ryšį su tuo giluminiu sąmonės klodu, 
su motinos įsčiomis, iš kurių jis išaugo ir kurios maitina jį neišsenkan- 
čia savo energija. Dėl to poetinis vaizdas neatitrūksta nuo vidinio dva- 
sinio pasaulio, nepastato savęs priešais jį ir nesustingsta tuo išoriniu 
izoliuotu pavidalu, kaip tai žymia dalimi atsitinka su dailės kūriniais. 
Toji poetinio vaizdo ypatybė poezijos estetinei esmei turi lemiamos 
reikšmės: kaip tik ji duoda poezijai išskirtinę galimybę betarpiškai vaiz- 
duoti subtiliausius, vos pagaunamus sielos ir dvasinio gyvenimo niuan- 
sus, — tą galimybę, kurios dėka ji tampa kažkuria ypatinga prasme žmo- 
gaus ir jo vidinio pasaulio menu (Seelenkunsi). 

Vadinasi, tai, kas iš tikrųjų yra žodžio trūkumas — jo neadekvatu- 
mą daiktui, jo nepajėgumą parodyti daiktą pilnai konkretų ir gyvą, — 
poetinė kūryba paverčia ypatinga estetine vertybe. Kaip tik dėl to, kad 
žodis gali sukelti tiktai potencialius daiktų vaizdus, jisai pats kiaurai 
persisunkia ir prisipildo dalykinio ir emocinio turinio ir įgyja savaran- 
kišką estetinę vertę bei reikšmę. Tai viena iš didžiausių meno kūrybos 
pergalių prieš jos formuojamosios medžiagos ribotumą ir netobulumą *?, 


X 


Iki šiol traktavome poetinį vaizdą tik tuo jo pavidalu, kuriuo jis betar- 
piškai išgyvenamas suvokiančiojo (klausytojo arba skaitytojo). Todėl na- 
tūralu iškelti klausimą: kaip jis atrodo paties kūrėjo — poeto akimis? 
Iš karto gali pasirodyti, kad čia turi būti esminis skirtumas. Juk poetinis 
vaizdas neduodamas poetui užbaigtas, o gimsta iš jo paties asmeninės 
patirties. „Iš savo didelių kančių kurių aš mažas dainas“ („Aus meiner 
groBen Schmerzen mach' ich die kleinen Lieder“.— H. Heine). Ar tai 
nereiškia, kad poeto estetiniai išgyvenimai ir emocijos sutampa su jo 
realiais jausmais, nuotaikomis, aistromis, kad jo godojime gyvenimas be- 
tarpiškai įsilieja į meną? Tačiau, atidžiau įsižiūrėjus, tasai skirtumas lie- 
čia tik poetinio vaizdo kilmę, jo santykį su savo formuojamąja gyvenimo 
medžiaga, bet toli gražu nekliudo estetinės jo esmės. Juk bet kuris realus 
jausmas ar nuotaika egzistuoja arba bent gali egzistuoti (priešingai 
Džemso-Langės teorijai) nepriklausomai ir šalia nuo savo konkrečių iš- 
raiškos formų; tos formos gali būti daugiau ar mažiau adekvačios, jos 
gali keistis arba jų gali visai nebūti — o patsai jausmas lieka vis dėlto 
iš esmės tas pats. Poetiniam sąmonės nusistatymui, priešingai, jausmas ar 
nuotaika egzistuoja tiktai išreikštas žodžiu ir tiktai tiek, kiek juo yra 
išreikštas. Todėl, kad įgytų poetinę reikšmę ir vertę, kiekvienas realus 
poeto išgyvenamas jausmas turi patirti kažkokius esminius vidinius pa- 
kitimus. Apie tai kalba ir patys poetai, pvz., A. Puškinas: 


Ho a, Ai06A, ObiA FAyYN u HeM. 

IlpouiAa AI060Bb, ABUAGCb My3U 

H npoacHuACA TeMHbIŪ YM. 

CB060geH, BHOBb uUjy C01030 
BoAuleGHbIx 3ByYKOB, UYBCTB U GyYM...*0 


Vadinasi, poetinis vaizdas gimsta ne tuo momentu, kai poetas aktualiai 
išgyvena vienus ar kitus tikroviškus jausmus, potroškius, aistras, o tada, 

kai tie jausmai ir dvasios jaudinimaisi yra netekę savo absoliučios val- 
džios jo sąmonei, kai tarp jų ir poeto jau yra atsiradęs tam tikras atstu- 
mas, leidžiantis jam pažvelgti į juos iš šalies ir reaguoti į juos su tam 
tikru kontempliatyviu savarankiškumu. Tačiau kartu su kontemplia- 
tyviu nusistatymu keičiasi ir pačių išgyvenimų pobūdis; jie netenka sa- 
vo betarpiško gyvenimiškojo nuogumo ir aktualumo ir įsikūnija žodyje, 
kuris to paties kontempliatyvaus nusistatymo dėka įgyja savarankišką 
reikšmę *!, 

Pasinaudojant matematine analogija, galima pasakyti: poetinis iš- 
gyvenimas yra tarsi integralas, sumuojantis realių išgyvenimų eilę, bet 
(kokybiškai skirdamasis nuo jų) jau esantis už pačios eilės ribų. Todėl 
kiekvienas poezijos kūrinio prasminio turinio aiškinimas paties poeto 
aspektu yra mėginimas, remiantis tuo integralu, atkurti jo pagrindą su- 
darančią realių išgyvenimų eilę. Tačiau toks aiškinimas jau nėra poeti- 
kos griežta to žodžio prasme uždavinys. 


XI 


Mes priartėjome prie savo tyrinėjimo pabaigos. Ištyrėme pagrindinius 
momentus, lemiančius poetinio vaizdo sandarą ir pobūdį. Įsitikinome, kad 
poetinis vaizdas visa savo esme yra įsišaknijęs žodyje ir gali būti aiški- 
namas ir suprantamas tiktai remiantis paties žodžio prigimtimi. Supran- 
tama, mūsų analizė negali pretenduoti į visišką išsamumą. Pavyzdžiui, 
ji visai nelietė poetiniame vaizde dinaminio momento, sąlygojamo 
to, kad poetinė kalba (vadinasi, ir poetinis vaizdas) atsiskleidžia kaip 
ypatinga estetinė realybė tiktai savo tapimo ir judėjimo laike procese. 
Tačiau ta dinamika charakterizuoja ne vien poeziją; lygia dalimi ji bū- 
dinga ir muzikai. O šios apybraižos tema tebuvo tiktai poetinio vaizdo 
santykis su žodžiu kaip tą vaizdą pažyminčiu simboliu, t. y. toji poetinio 
vaizdo pusė, kuri lemia jo, būtent kaip žodinės meno kūrybos rezultato, 
pobūdį. 

Baigdami pacituosime Novalio žodžius, kuriais ypač aiškiai ir tiksliai 
formuluojama pagrindinė mūsų apybraižos mintis: „Jeigu žmones būtų 
galima įtikinti, kad kalba yra kaip matematinės formulės: jos pačios su- 
sikuria sau pasaulį, jos turi reikalo tik pačios su savimi, nieko kito ne- 
reiškia, kaip tik savo nuostabią prigimtį, ir kaip tik todėl yra tokios iš- 
raiškingos, — tai rašytojas būtų tiktai kalbos apžavėtasis“ **. 

Tuose žodžiuose pretekstą nesusipratimui gali duoti tiktai gyvojo 
žodžio sugretinimas su matematinių formulių kalba; iš tikrųjų tasai 

sugretinimas tarsi perša mintį, kad žmogaus žodis yra toks pat sąlyginis 
ženklas, kaip tos formulės, kad jis nėra niekas daugiau, kaip tik dirbtinis 
simbolis, kuris būtent toks, be juo žymimojo daiktų pasaulio, neturi jo- 
kios reikšmės, jokios savarankiškos realybės. Tačiau visos atliktos ana- 
lizės išvados prieštarauja tokiam žodžio supratimui. Jeigu jis tikrai būtų 
vien sąlyginis ženklas, tai niekuomet negalėtų būti meno kūrybos įrankis 
ir medžiaga. Žodis gali tapti tokiu, t. y. savarankiška vertybe, todėl, kad 
jis — kažkas daugiau, negu plikas simbolis, kažkas esmingesnis ir turi- 
ningesnis; jis yra visos žmogaus dvasinės ir kūninės organizacijos raidos 
ir produktas, ir faktorius kartu. Žodis — ypatingas gyvas pasaulis savy- 
je, klausantis savo paties dėsnių ir esantis ne vien abstraktus simbolis, 
bet — konkretus žmogaus pasaulio antivaizdas(nporuB006pa3), savotiš- 
kai atspindintis savyje visą jo sielos-dvasios-kūno prigimties įvairumą 
ir sudėtingumą. Todėl paskutinės ir pačios svarbiausios poezijos teorijos 
problemos neišvengiamai remiasi į kalbos filosofiją. 


ESTETINĖ KULTŪRA 
IR ESTETINIS AUKLĖJIMAS 


Mūsų laikais estetinės kultūros problema įgauna gyvenime vis didesnės 
reikšmės. Menas — ne žaismas, ne pramoga, ne gyvenimo papuošalas, 
o rimčiausia žmogaus dvasios prievolė. Jo reikšmė ne tik ta, kad jis yra 
galinga moralinio auklėjimo priemonė. Ne, jis turi ir savarankiškos ver- 
tės, ir jo įtaka tuo didesnė, kuo mažiau jis pasiduoda pašaliniams sieki- 
mams. Todėl nė viena kultūra negali pilnai išreikšti savo esmės ir atver- 
ti visų joje slypinčių galimybių, jeigu ji nepasirodys ir meno kūryboje. 

Visi tie dėsniai taip įsigalėjo šių dienų sąmonėje, kad niekas niekur 
jiems rimtai neprieštarauja. Tačiau kaip tik dabar estetinė kultūra sutin- 
ka savo plėtotėje rimčiausių kliūčių. To dar maža; yra visa eilė simpto- 
mų, rodančių, kad pačiam jos egzistavimui gresia nemažas pavojus. 
To priežastys, žinoma, labai įvairios, bet pačios didžiausios glūdi, be abe- 
jo, pačiame šių dienų kultūros pobūdyje. 

Iš tiesų žymiausia šių dienų kultūros ypatybė yra jos nepaprastai 
greitas augimas platyn, kuris žymiai pralenkia jos augimą gilyn. Šių die- 
nų kultūra iš esmės demokratiška, ji apima savo vystymesi vis pla- 
tesnius liaudies sluoksnius. Bet kartu ji yra be galo sudėtinga savo 
vidaus struktūra, be galo skirtinga jos sudėtin įeinančiomis sritimis, 
kaip anlai: mokslas, menas, visuomenės gyvenimas ir t. t. Todėl 
atskiras žmogus negali aprėpti visos kultūros, suvokti ir išgyventi 
ją visame jos reiškinių įvairume. Jis gali ją suvokti tik tose ri- 
bose, kurias jam stato jo profesija, jo visuomeninė padėtis ir visa jo 
gyvenimo aplinka. Visas kitas kultūros sritis ir puses jis pažįsta tik 
paviršutiniškai, iš knygų, laikraščių, paskaitų, iš kitų žmonių samprota- 
vimų ir t. t. [-..] Vyraujančios reikšmės įgyja platus tų pusiau kultūrin- 
gų žmonių sluoksnis, kuris, kaip tat yra dar senovėje pastebėjęs Sokra- 
tas, sudaro kultūros plėtotei daugiau pavojaus, negu visiški bemoksliai 
ir barbarai; tik paviršutiniškai suvokę kultūrą, jie dedasi tikrojo švieti- 
mo skelbėjais ir todėl nemato ir nesupranta tikrosios dvasinės kultūros 

esmės. Pražūtingų tos kultūros prastinimo vaisių pasirodo visose jos 
srityse, bet ypač ryškiai jie matyti estetinės kultūros sferoje. Tikrąją kū- 
rybą atstoja mechaniškas pamėgdžiojimas, meninė fantazija silpsta, 
dangstydama savo menkumą išorinių formų efektingumu. 

Nurodytųjų reiškinių buvo, žinoma, ir anksčiau, bet mūsų laikais jie 
tapo milžiniški ir pavojingi. Dažnai tenka išgirsti nuomonę, kad demo- 
kratinė kultūra esanti apskritai negalima; kultūra, sako, pačia savo esme 
esanti aristokratiška ir visada buvusi ir būsianti išrinktosios mažumos 
savybė. Toks tvirtinimas yra, be abejo, neteisingas; jis teisingas vien ta 
prasme, kad individualios kuriamosios jėgos esti sutelktos visada tik ne- 
daugelyje žmonių. Bet tai visai nereiškia, kad liaudies masės apskritai 
neįstengia suvokti kultūros ir aktyviai dalyvauti jos plėtotėje. To įrody- 
mas yra bendroji liaudies kūryba meno srityje. Liaudies kūryba yra ne 
tik pradedamasis etapas istorinėje meno raidoje; ji yra kartu ir ta neiš- 
senkamoji gyvoji versmė, iš kurios individualinė kūryba semia vis naujų 
ir naujų jėgų. Tai suprato jau senovėje. Ne be reikalo didžiosios klasi- 
kinės kultūros kūrėjai prisipažindavo mitę trupiniais, kritusiais nuo Ho- 
mero stalo (t. y. liaudies epu). Tas pats matyti ir mūsų laikais. Naujojo 
meno plėtotė visai nerodo, kad jis vis labiau ir labiau nutoltų nuo liau- 
dies meno paprastumo ir elementarumo. Priešingai, menas nuolat atsi- 
sako savo sukurtų painių ir sudėtingų formų ir grįžta prie pirminių liau- 
dies kūrybos formų. Toks grįžimas visai nereiškia sustojimo ar regreso 
mene; jis reiškia tik linkmės pasikeitimą jo plėtotėje, naujų, dar nenau- 
dotų meno kūrybos galimybių suradimą. 

Tačiau jei principinių priekaištų demokratinei kultūrai ir nebelieka, 
tai vis dėlto bendroje šių dienų dvasinio gyvenimo kryptyje slypi jam, 
ypač estetinei jo pusei, rimtas pavojus. Iš tikrųjų mūsų akivaizdoje ima 
pamažu nykti ir mirti liaudies kūryba: daugelis jos šakų jau žuvo amži- 
nai ir tik senovės tyrinėtojų ir rinkėjų pastangomis pavyksta nors dalį 
jų išgelbėti nuo visiško užmiršimo. Miesto pramonės kultūra visur įvei- 
kia ir sunaikina kaimo ir valstiečių buities kultūrą. O kadangi pramonė, 
technikai tobulėjant, vis labiau ir labiau naikina tautų skirtumus ir ypa- 
tybes, tai ir su ja susijusi kultūra įgauna vis labiau tarptautinį pobūdį. 
Įvairius tautiškus rūbus atstoja vienodas europiečio buržua — miestie- 
čio — kostiumas, Tautiškuosius šokius ir žaidimus išstumia nustoję tėvy- 
nės naujieji šokiai. Liaudies dirbiniai užleidžia vietą fabrikų dirbiniams, 
atitinkantiems vidutinio europiečio skonį, ir t. t. 

Toks kultūros niveliacijos pavojus dabar jau yra pakankamai paaiš- 
kėjęs. Europos atbundančios tautos viena po kitos ieško priemonių 
prieš vis augantį estetinės kultūros nublukimą ir nykimą. Didžiausias 

ginklas kovoje su tais reiškiniais yra, žinoma, auklėjimas. Pedagoginėje 
Vakarų literatūroje per paskutinius 20—25 metus estetinio auklėjimo 
problema buvo viena iš didžiausių ir opiausių dienos temų. Kai kas toje 
srityje pavyko padaryti. Bet apskritai estetinis auklėjimas — net pačio- 
se pažangiausiose Europos šalyse — tebėra dar pradžios stovyje. Šiame 
straipsnyje mes tik nurodysime kai kuriuos punktus, turinčius, kaip 
mums rodosi, didžiausios reikšmės. 

Aukščiausias estetinio auklėjimo ir lavinimo tikslas yra, žinoma, pa- 
siekti, kad mokinys sugebėtų ne tiktai kurti, bet ir suprasti meną. Šiam 
tikslui nepakanka, kad mes duotume plačių ir smulkių žinių iš tos ar ki- 
tos meno srities. Pavyzdžiui, įvedant į mokymo programą tokius dalykus, 
kaip tapyba, muzikos istorija ir kt., tik apsunkinama mokinių atmintis ir 
susilaukiama, kaip parodė patyrimas, priešingų rezultatų, t. y. grynai 
mechaniško pateikiamos medžiagos išmokimo, visai neduodančio jokio 
supratimo apie meną. Bodėjimasis, kurį jaunimas taip dažnai jaučia kla- 
sikinės literatūros paminklams iš savo mokyklos atsiminimų, atrodo, ga- 
na aiškiai liudija, kad toliau tuo keliu eiti nereikia, Siaurinti reikalingą 
išmokti medžiagą, kaip rodo pedagogų patyrimas, yra tikslingiau, negu 
ją plėsti. Bet dalyko esmė, žinoma, ne čia. Svarbiausia, kad ir mokymo 
medžiaga, ir metodai būtų kiek galima labiau pritaikyti tiems meno kū- 
rybos ir supratimo sugebėjimams, kurie glūdi vaiko sieloje. Be abejo, 
to uždavinio sprendimas susijęs su labai didelėmis kliūtimis, bet nuola- 
tinis ir alkaklus darbas šioje srityje gali užtikrinti estetinio auklėjimo 
pasisekimą. Pedagogui, mėgstančiam tos rūšies darbą, atsiveria kuo pla- 
čiausių, viliojančių perspektyvų. 

Iš tikrųjų jau seniai buvo pastebėta (ir naujausieji mokslo tyrinėji- 
mai tai patvirtino), kad vaiko psichika daug kuo artima ir gimininga pir- 
mykščio žmogaus sielai. Todėl vaikai ypatingai gerai suvokia paprastą- 
sias ir savo paprastumu tobulas liaudies kūrybos formas. Liaudies pasaka 
su savo stebuklinga fantazija ir paprasta išmintim, linksmas liaudies dai- 
nos džiaugsmas ir sunkus liūdesys, margas liaudies apeigų, žaidimų ir 
šokių įvairumas,— visa tai turi vaikui ypatingo žavesio, visa tai giliai 
įsminga jo sielon, nes paliečia jos giminingas stygas. Čia tad pasirodo es- 
tetiniam auklėjimui dėkingas uždavinys: atgaivinti ryšį tarp meno praei- 
ties ir dabarties ir ne tik apsaugoti liaudies kūrybą nuo užmiršimo, bet ir 
laiduoti jai giliausios ir tiesioginės įtakos dabarties ir ateities meno supra- 
timui ir meno kūrybai. Žinoma, toks auklėjamasis liaudies kūrybos povei- 
kis bus galimas tik tada, jeigu jis ateis ne tik iš knygų, o pasirodys augan- 
čiai kartai visa savo konkrečia gyvybe. Pasaka tikrai turi būti gyvas 
pasakojimas žodžiu, o dainos, šokiai, apeigos — gyvas veiksmas, kuriame 

vaikas pats aktyviai dalyvauja ir patenkina savo estetinius poreikius. 
Didelė auklėjamoji liaudies meno pirmenybė yra ta, kad ji dėl savo pa- 
prastumo nepavergia vaiko proto ir fantazijos, nenustelbia jo individua- 
lių ieškojimų ir pastangų, o priešingai, žadina ir brandina jo kūrybinės 
jėgas. Reikia atsiminti, kad senovėje, kaip tik didžiausio klasikinio me- 
no suklestėjimo metu, elementarinis mokymas Elados liaudies mokyklo- 
se buvo daugiausia Homero epo mokslas ir jo dainavimas, patiems mo- 
kiniams pritariant muzika. 

Pirmykščiam menui charakteringa, kad jis paprastai jungia savo kū- 
riniuose tas kūrybos formas, kurios aukštesniuose meno plėtotės laips- 
niuose jau tampa savarankiškomis. Taip yra, pavyzdžiui, su muzika. 
Liaudies kūryba nežino kitokios muzikos, išskyrus dainavimą ir šokius. 
Ta aplinkybė irgi gali būti panaudota estetiniam auklėjimui. Ypač svar- 
būs šiuo atžvilgiu šokiai, t. y. ritmingi ir ritmingai raiškūs judesiai. Ir čia 
pamoko senovės pavyzdys. Ritme buvo matoma ir branginama didelė 
auklėjimo priemonė. Ritmas yra organizacijos pradas. Jis daro mūsų 
judesius paklusnius protingai ir tikslingai tvarkai ir tuo būdu daro iš 
kūno paklusnų mūsų valios, mūsų dvasios įrankį. Todėl euritmija seno- 
vėje buvo laikoma svarbiausiu gero auklėjimo požymiu, ne tik išoriniu, 
bet ir vidiniu. Joje pasireiškia sielos ir kūno harmonija. Ir tik paskuti- 
niaisiais metais vėl buvo rimtai susidomėta auklėjamąja ritmo reikšme 
ir pamėginta atgaivinti užmirštąsias senovės tradicijas. Būtent tokio už- 
davinio siekia ritminė Z. Dalkroso gimnastika. Tačiau ji eina dar toliau: 
ji stengiasi įkūnyti judesiuose ne tik muzikos ritmą, bet ir su juo susi- 
jusį vidinį emocinį muzikos turinį, t. y. stengiasi išspręsti grynai meno 
uždavinį. Estetiniam auklėjimui ritminė gimnastika turi ypatingos reikš- 
mės. Nėra kito kūrybos veiksmo, kuris aprėptų visą žmogaus kūną ir 
sielą taip, kaip ritmingai raiškiais judesiais paversta muzika. Jau pasiekti 
ritminės gimnastikos rezultatai (pvz., jos įtaka teatro ir baleto meno re- 
formai) visai pateisino į ją dedamą viltį. 

Kiek kitaip yra su vaizduojamuoju menu — tapyba ir skulptūra, 
Moksleivių ir liaudies susipažinimas su praėjusių amžių didžiųjų kūrėjų 
darbais gali, žinoma, duoti šiek tiek naudos estetiniam auklėjimui, Bet 
tai yra tik pradedamoji priemonė. Išplėtoti aplinkinio pasaulio formų ir 
spalvų suvokimą akimi gali tiktai aktyvus pačių mokinių mokymasis at- 
vaizduoti tai, ką jie mato, t. y. mokymasis paišyti, lipdyti ir dažyti, 
Apskritai, lavinamoji šių procesų reikšmė nekelia pedagogikoje ginčų. 
Bet estetinį auklėjimą nulemia tas tikslas, kurį kelia sau šių dienų moky- 
mas. Tas tikslas neturi būti siekimas kažkokių užbaigtų pavyzdžių, duo- 
dančių mokiniui gatavą regimųjų suvokimų schemą. Svarbiausia ir, ži- 

noma, sunkiausia, kad jis išmoktų tikrai matyti daiktus (o ne tik įsivaiz- 
duoti, kad juos mato) ir atvaizduoti, ką mato, ant popieriaus ar ant 
drobės lygiareikšme linijų, spalvų, šešėlių ir t. t. kalba. Vaizduojamojo 
meno stilių įvairumas skirtingose tautose įvairiais laikotarpiais atsiranda, 
destis kaip tos tautos ir tie laikotarpiai regi aplinkinį pasaulį ir kas re- 
gimajame pasaulio vaizde jiems rodosi svarbiausia ir brangiausia. Kuo 
jautresnė esti akis matomųjų gamtos formų įvairumui, tuo platesnių 
kūrybos galimybių jai atsidengia, tuo geresnis ir gyvesnis stiliaus jaus- 
mas. Ta prasme gamta iš tikrųjų yra vienintelė tapytojo ir skulptoriaus 
mokytoja, nes tyrinėti gamtą reiškia ne vergiškai ją kopijuoti, o kūry- 
biškai atstatyti. Ir tik tyrinėjant gamtą, galima tikrai suprasti praėjusių 
amžių sukurtąsias stiliaus formas ir jų meninę reikšmę. 

Baigdami dar nurodysime, kad ir šių dienų technikos duomenys turi 
būti kiek galima panaudoti estetinei kultūrai. Jei, pavyzdžiui, kinemato- 
grafas jau dabar su dideliu pasisekimu panaudojamas bendrojo lavinimo 
ir ypač mokslo tikslams, tai ne mažesnį vaidmenį jis gali suvaidinti ir 
estetiniam auklėjimui. Juk neatsitiktinai kinematografo technika davė 
pradžią naujai, daug žadančiai tapybos rūšiai, vadinamajai „dinamiš- 
kai tapybai“. 

Žinoma, estetinės kultūros demokratizavimo klausimų nereikia tu- 
rėti optimistiškų iliuzijų. Kol estetinio auklėjimo dalykai yra tik atsitik- 
tinis bendrojo mokymo plano priedas, organiškai su juo nesusietas, tas 
uždavinys neišsprendžiamas. Jis gali būti išspręstas tik tada, kai visa 
auklėjimo sistema bus kupina dvasios, tinkamos pagrindiniams estetinės 
kultūros reikalams. 


FIZINIS AUKLĖJIMAS 
IR ESTETINĖ KULTŪRA 


Idealioje valstybėje, Platono nuomone, piliečių auklėjimo pagrindan turi 
būti padėti du dalykai: gimnastika ir muzika. Tai yra pagrindas, kuriuo 
turi remtis visas tolesnis proto bei charakterio lavinimas. Pastarojo už- 
davinys — išugdyti ir išskleisti tai, kas auklėtiniui buvo įskiepyta šiame 
pradiniame etape. Vadinasi, gimnastika bei muzika Platono pripažįsta- 
mos tinkamiausiomis priemonėmis kalokagatijai įgyvendinti, t. y. tai sie- 
los ir kūno jėgų (sugebėjimų) sandorai, iš kurios kyla ir kurioje įsikero- 
jusios visos intelektualinės ir moralinės dorybės. Itin svarbu pažymėti, 
kad Platonas, nustatydamas savo auklėjimo sistemą, nepasiduoda tam 
asketiškam idealizmui, kuris aiškiai pasireiškia kai kuriuose jo veika- 
luose, pavyzdžiui, ,Fedone“", t. y. nežiūri į kūną ir sielą kaip į nesuderi- 
namas priešingybes, trukdančias viena kitai, o, priešingai, nuolatinę bei 
harmoningą jų sąveiką laiko būtina bei esminga Žmogaus prigimties kles- 
tėjimo sąlyga. Bet dar daugiau: šios sąveikos Platonas nevaizduoja kaip 
santykiavimo dviejų skirtingų pradmenų, kurie auga ir skleidžiasi lygia- 
grečiai ir savarankiškai. Pirmenybė žmogaus vystymosi procese priklau- 
so ne kūno ir sielos skirtingumui, o jų vieningumui. Jie sudaro visų 
pirma organinę visumą, ir tiktai šios visumos ribose gali vykti fizinių ir 
psichinių sugebėjimų diferencijavimasis, Štai kodėl tikras kūno lavinimas 
tuo pačiu ugdo ir sielą. Antra vertus, psichines jėgas galima lavinti bei 
stiprinti tik žadinant bei skatinant fizines organizmo potencijas. Ne tik 
siela, bet ir kūnas turi būti protingas, t. y. mokėti taikytis prie tų funkci- 
jų, kurias jam tenka atlikti. Taip pat ir sielai neužtenka proto įžvalgumo 
bei išradingumo,— jai reikalinga valia, energija ir atsparumas, t. y. tai, 
kuo pagrįsta organinė kūno galia (gyvybiškumas). Todėl Platonas nežiū- 
ri į gimnastiką ir muziką kaip į pedagogines priemones, liečiančias visiš- 
kai skirtingas auklėjimo sritis — taip, kad gimnastikai būtų skirta mankš- 
tinti kūną, o Muzikai = prusinti: sielą:: Gimnastika ir muzika turi kartu 

formuoti visą psichofizinį organizmą. Skirtumas tik tas, kad gimnastikos 
uždavinys — ugdyti bei stiprinti savaiminį organizmo aktyvumą bei veik- 
lumą, tuo tarpu kai muzika turi skiepyti jam mato ir harmonijos prad- 
menis, t. y. lavinti jo sugebėjimą tikslingai naudotis savo energija ir 
suteikti jos pasireiškimams tinkamiausią bei tobuliausią formą. 

Naujųjų laikų pedagogikai, nors ji nuolat ir kartodavo senovės po- 
sakį „mens sana in Corpore sano“, vis dėlto nepavyko atsikratyti ta dua- 
listine pažiūra, kuri nusistojo viduramžiais. Ši pedagogika, pasidavusi 
intelektualistinei srovei, griežtai skyrė psichinį ir fizinį auklėjimą, laiky- 
dama šį pastarąjį antraeiliu dalyku. Lemiamas lūžis įvyko tik XX am- 
žiaus pradžioje, kada kilo gaivališka reakcija prieš vienašališką Vakarų 
kultūros intelektualizmą ir sportas išsikovojo garbingą bei įtakingą vie- 
tą Europos kultūriniame gyvenime. Senovės graikų kalokagatijos idealas 
pasidarė mums artimas ir brangus, nes mes suvokiame ir pripažįstame 
vidinį kūno pradmens ryšį su dvasine žmogaus prigimtimi ir absoliučią, 
nieku nepakeičiamą tokio ryšio vertę visam gyvenimui. Vienok tatai 
nereiškia, kad mes esame grįžę prie tų pažiūrų į auklėjimą, kurios vyra- 
vo Platono laikais, ir kad stengiamės atgaminti tai, kas buvo sukurta 
prieš du tūkstančius metų. Istorija nesikartoja, ir kiekvienoje epochoje 
neišvengiamai atsiranda naujų problemų, kurias ji turi spręsti, atsižvelg- 
dama į ypatingus esamojo momento poreikius. Senovės kalokagatija 
mums negali būti absoliučia ir nekintama norma. Ji taikytina dabarčiai 
tik tiek, kiek nurodo kelią harmoningam kūno ir sielos vieningumui ieš- 
koti. Mūsų uždavinys yra — atmetus tai, kas senovės kalokagatijos po- 
žiūryje nebesuderinama su dabartinės kultūros sąranga bei dvasia — iš- 
skleisti ir išplėsti tame požiūryje glūdinčius antempirinius pradmenis, 
panaudojant visas tas žinias, kurias mums suteikia mūsų dienų psicholo- 
gija bei fiziologija ir mūsų istorinis patyrimas. 

Kalokagatijos idealas buvo — kaip ir beveik visi praeities idealai — 
griežtai aristokratinio pobūdžio. Jis apėmė visas tas moralines bei fizines 
vertybes, kuriomis tikras aristokratas turėjo skirtis nuo paprasto žmo- 
gaus. Mūsų laikams toks kalokagatijos supratimas nepriimtinas. Šitas 
idealas nepriklauso tik vienai kultūros epochai ir nesudaro išimtinės tam 
tikro luomo privilegijos, Jisai pagrįstas pačia žmogaus esme bei prigim- 
timi ir todėl turi universalią reikšmę, Tiesa, jį galima pavadinti aristo- 
kratiniu idealu, kiek jis reikalauja, kad žmogus tobulintųsi ir kūno, ir 
dvasios atžvilgiu. Bet toks aristokratiškumas ne tik neprieštarauja jo 
visuotinumui ir demokratiškumui, o priešingai — glaudžiai su juo 
surištas. 

Tačiau tenka pripažinti, kad tam tikru atžvilgiu kalokagatijos prad- 
muo yra itin giminingas mūsų laikų dvasiai, nors ir suprantamas čia vi- 
siškai ypatingu ir savotišku būdu. Tatai aiškėja iš to nepaprastai svar- 
baus vaidmens, kurį dabartinėje pasaulėžvalgoje vaidina judėjimo prin- 
cipas. Ne tik gamtos moksluose jis yra pagrindinis principas visiems 
reiškiniams aiškinti, bet ir kultūriniame gyvenime jam priskiriama sava- 
rankiška reikšmė bei vertė. Senovės pasaulėžiūra savo esme buvo sta- 
tiška. Nekintama būtis buvo vertinama aukščiau už tapimą. Į judėjimą 
buvo žiūrima kaip į pereinamąjį laipsnį, kaip į kelią, vedantį į nejudamą 
ir nekintamą tikslą. Dinamika buvo statikos valdžioje. Naujaisiais lai- 
kais įsigalėjo atvirkštinis požiūris. Vyraujančiu pradmeniu pripažįsta- 
mas tapimas, dinamika. O pastovios (nekintamos) būties vaidmuo apri- 
bojamas tuo, kad ji „konstantų“ pavidalu apsprendžia bendrą tapimo 
(judėjimo) kryptį bei dėsningumą. XX amžiuje šita dinamika pasiekė di- 
džiausio laipsnio,—-ne tik todėl, kad viso kultūrinio gyvenimo tempas 
žymiai paspartėjo, bet ypač todėl, kad mūsų amžiaus žmonės yra itin 
jautrūs visiems dinamiškumo pasireiškimams, Tatai pasirodo ir technikos 
(medžiaginės kuitūros), ir meno srityje. Nepaprastas kino pasisekimas 
bei populiarumas priklauso pirmiausia nuo to, kad filme meninio vaizda- 
vimo svorio centras glūdi judesiuose, t. y. ekspresyviuose gestuose, tuo 
tarpu kai žodžio vaidmuo — net garsiniame filme — antraeilis. Galima 
net sakyti, kad filme pats žodis virsta ekspresyviu gestu. įdomu pažymė- 
ti, kad kinematografija šiuo atžvilgiu turėjo įtakos ir teatro menui. Nau- 
josios srovės šioje meno srityje ypač iškelia draminį judesių reikšmin- 
gumą ir stengiasi į savo pastatymus įnešti kuo daugiausia judrumo. Pa- 
galiau reikia nurodyti dar vieną charakteringą mūsų amžiaus bruožą. 
Tas bruožas —tai suklestėjimas choreografijos, kaip ypatingos savaran- 
kiškos meno rūšies, kuri vis daugiau išsilaisvina iš tradicinio baleto 
sąlygiškumo bei dirbtinumo ir mėgina panaudoti visas galimybes, glū- 
dinčias žmogaus kūno prigimtyje. 

Tačiau pastarasis pavyzdys nušviečia dabartinių laikų estetinę pa- 
kraipą dar ir iš kitos svarbios pusės. Mūsų dienų žmogus yra ypatingai 
jautrus ne tiktai toms vertybėms, kurios pasireiškia regimajame judesio 
vaizde, — jis ypač brangina judesį kaip gaivališką gyvybės išraišką, kuri 
leidžia tiesiog suvokti ir patirti jo kūno giminystę su visa organine gam- 
ta, Jis nesitenkina tik estetiniu gėrėjimusi organiniais judesiais, o trokš- 
ta tiesiogiai pajusti jų dinamiką, įgyvendindamas ją savajame kūne. Bet 
kūnas sugeba realizuoti savo estetines galimybes tik tiek, kiek jis stiprus 
ir sudrausmintas, t. y. kiek natūralios jo jėgos išlavintos ir gali laisvai 
bei nekliudomai reikštis. Tokiu būdu ta estetinė kultūra, kuri pirmučiau- 

sia rūpi mūsų dienų žmogui, turi remtis fizine (kūno) kultūra, arba, kitaip 
sakant, ji turi sekti Platono nurodytu keliu ir nustatyti glaudų ryšį tarp 
gimnastikos ir muzikos. Iš tikrųjų ką reiškia, jei labiau įsigilinsime, 
Platono paskelbia tezė? 

Kiekvienas kūno judesys vyksta laike ir erdvėje ir reikalauja tam 
tikro raumenų įtempimo. Vadinasi, erdvė (kelias), laikas ir jėga yra tie 
pagrindiniai momentai, nuo kurių priklauso judesio sąranga ir jo kiti- 
mai. Pagal savo tikslą arba paskirtį jis gali būti greitesnis arba lėtesnis, 
smarkesnis arba švelnesnis, tolydus arba trukčiojantis, jis gali vykti tie- 
siąja arba kreivąja trajektorija, bet, šiaip ar taip, jis bus tikslingas ir 
ekonomiškas, t. y. mažiausiomis priemonėmis pasieks didžiausių rezulta- 
tų tik tuo atveju, jei tarp jo jėgos, jo trukmės ir kelio bus tam tikras 
griežtai apibrėžtas santykis. O šių momentų santykis kiekvienam (tiks- 
lingam) judesiui suteikia tam tikrą ypatingą ritmą ir dinamiką (įtempimo 
didėjimą ir mažėjimą). Ritmingas ir dinamiškas judesio pobūdis pasirodo 
dar aiškiau, atsižvelgiant ne tik į atskirą elementarų judesį, bet ir į tas 
įvairių judesių kombinacijas, kuriose gali reikštis viso kūno aktyvumas 
ir funkcionavimas. Šiuo atveju svarbu ne tik tai, kad kiekvieno judesio 
greitis, jėga ir kūno inercija būtų tinkamai panaudoti, bet ir tai, kad 
visi judesiai būtų taip suderinti, kad vienas netrukdytų kitam ir kad 
kiekvienas kūno narys galėtų laisvai atlikti jam paskirtą uždavinį. Žo- 
džiu, tas kūno drausmingumas, kuriuo remiasi bet kokia sporto rūšis 
(bėgimas, šokimas, plaukimas, metimas ir kt.), tvarko bei reguliuoja kūno 
judesių ritmą ir dinamiką, arba, kitaip sakant, priverčia juos sekti tam 
tikru ritmo bei dinamikos dėsningumu. Bet, nustatydama tokį dėsningu- 
mą, drausmė visiškai nevaržo ir netrukdo kūno veiklos. Priešingai, rit- 
mingas ir dinamiškas judesių tvarkingumas praplečia šios veiklos gali- 
mybių sferą, laiduoja jai tikrą laisvumą ir tuo pačiu suartina su muzika. 
Štai kodėl Platonas pradiniame auklėjimo etape taip glaudžiai sujungia 
gimnastiką su muzika. Juk ir senovės graikų muzikoje lemiamą reikšmę 
turėjo ritmas ir dinamika (o ne melodija arba harmonija). Todėl ji dar 
nebuvo visiškai savarankiška meno šaka. Ji dažniausiai atlikdavo pagal- 
binę funkciją, lydėdama deklamaciją (rečitatyvą) arba šokį. Tiesa, šo- 
kyje, ypač moderniajame, judesių ritmas ir dinamika, atrodo, apspren- 
džiami muzikos ritmo bei dinamikos ir todėl turi taikytis prie šių pasta- 
rųjų. Tačiau, pažvelgus į istorinę choreografijos kilmę, šokio ir muzikos 
santykis mums pasirodys kitu aspektu. Primityvioms tautoms šokis toli 
gražu ne tik pramoga, — jisai visų pirma ypatinga religinių apeigų forma, 

susidaranti iš tam tikrų veiksmų, kuriems priskiriama magiška ga- 
lia. Šokis gimsta iš tam tikro tų veiksmų (judesių) stilizavimo, t. y. iškė- 
limo veiksmų ritmo ir dinamikos stiprinimo juos lydinčių triukšmu 
(arba dainavimu). Melodijos čia dar visiškai nėra arba ji apsiriboja 
dviejų trijų intervalų pasikartojimu. Bet kas pasakytina apie tuos jude- 
sius (veiksmus), iš kurių kyla šokis, tai pasakytina ir apie visus kūno 
judesius, atliekančius vieną ar kitą funkciją, vadinasi, ir apie tuos, kuriais 
remiasi sportas. Kiek jam būdingas tam tikras ritmo bei dinamikos dės- 
ningumas, jame slypi ir ypatingos estetinės galimybės, kurios vienokiu 
ar kitokiu būdu gali būti panaudojamos ir išskleidžiamos. Ir tada fizinė 
kultūra tiesiog pavirsta estetine kultūra, kuriai visai svetimas dirbtinis 
estetizmas, nes ji organiškai išauga iš savo fizinio pamato, remiasi tuo, 
kas glūdi paties kūno ir jo veiklos potencijose. Bet šis organinis fizinio 
auklėjimo ryšys su estetine kultūra turi didelės svarbos ir jam pačiam. 
Išplėsdamas estetines kūno galimybes, jis ne tik ugdo fizines jėgas, bet 
formuoja ir dvasinę kultūrą, įauga į ją kaip esminis jos struktūros mo- 
mentas. O įaugęs pasidaro fizine (kūno) kultūra tiksliąja to žodžio pras- 
me, Todėl estetinė fizinio auklėjimo pusė negali būti laikoma šalutiniu 
dalyku, ir auklėtojas niekuomet neturi išleisti jos iš akių. Ji vienodai 
svarbi ir mergaitėms, ir berniukams: ritmo ir dinamikos jausmo lavinimas 
brandina jautrumą ne tik savo kūno judesių tikslingumui ir darnumui, 
bet ir visiems ritmingiems ir dinamiškiems reiškiniams aplinkiniame pa- 
saulyje, tokiu būdų noksta ir miklinasi estetinis skonis. Arba, kitaip 
sakant, iš tikros kūno kultūros kyla grožio meilė. Tuo pačiu platėja bei 
gilėja auklėtinio dvasinio gyvenimo sfera, jis įgyja sugebėjimą suvokti 
ir suvokęs pasisavinti tokių vertybių, kurios be jautrumo ritmui bei di- 
namikai jam būtų neprieinamos. 

Tačiau kūno estetinio lavinimo poveikis siekia dar toliau: išplės- 
damas individo suvokimo galimybes ir turtindamas jo vidinį pasaulį, 
jis žymiai atsiliepia ir visai jo savijautai. Dažniausiai vaikų baikštu- 
mas bei drovumas priklauso nuo to, kad jie nepasitiki savo fizinėmis 
jėgomis, kad nusimano esą nerangūs, keverziški ir nevaldą savo 
kūno. Kas savo vaikystėje buvo drovus ir baikštus, žino, kiek jam 
teko kentėti, nedrįstant arba negalint dalyvauti vienmečių žaidimuose 
ir rungtyniauti su jais dėl pirmenybės. Ir neretai šių kentėjimų pėdsa- 
kai nebeišdildomi, padarytos jų psichinės žaizdos nebeužgyja, atsiran- 
da „nepilnavertiškumo kompleksas“ (complex of inferiority), tada žmo- 
gus vis daugiau pasiduoda toms depresyvioms emocijoms (pavyzdžiui, 


365 


pagiežumui, užgaulumui, įtarumui ir pan.), kurios kyla iš įžeistos savi- 
mylos, iš bejėgiškumo jausmo ir užnuodija bei sužaloja visą jo gyveni- 
mą. Šioms neigiamoms drovumo bei baikštumo pasėkoms išvengti ir pa- 
šalinti visų pirma reikia atstatyti vaiko pasitikėjimą savimi, savo jėgo- 
mis. O tą uždavinį gali išspręsti tik toks fizinis auklėjimas, kur estetiniam 
momentui skirta priderama vieta. 

Žmogaus kultūrinį gyvenimą galima tobulinti ne tik šalinant ken- 
tėjimų priežastis, bet ir atveriant jam naujus džiaugsmo ir gėrėjimosi šal- 
tinius. O vienas iš didžiausių džiaugsmo šaltinių, mažų mažiausia jaunys- 
tėje,— tai žmogaus kūnas ir jame glūdinčios estetinės galimybės. 


ESTETIKA 


Estetika (gr. aisthetikė) — mokslas, aiškinąs estetinių vertybių prigimtį 
bei esmę. Estetinės vertybės — grožis ir giminingos jam vertybės (kilnu- 
mas, tragiškumas, komiškumas) — pasižymi tuo, kad 1) suvokiamos tiktai 
daiktuose arba reiškiniuose, kurie vienu ar kitu būdu prieinami juslei 
(ypač regėjimui ir klausai) ir 2) pats suvokimo aktas nėra grynai teori- 
nis, o jausminis, t. y. susijęs su tam tikra suvokiančio subjekto jausmine 
reakcija. Bet ta reakcija yra nesuinteresuota, t. y. estetinis objektas ver- 
tinamas, nepriklausomai nuo praktinės jo reikšmės subjektui. Estetiniame 
pergyvenime galima išskirti objektyvųjį ir subjektyvųjį momentą, t. y., iš 
vienos pusės, suvokiamojo objekto prigimtį bei sąrangą, kuri estetiš- 
kai vertinama, ir iš antros — patį suvokimo aktą bei su juo susijusią 
jausminę subjekto būseną (grožėjimąsi). Suvokimo aktas pagrįstas ypa- 
tingu, „kontempliatyviu“ sąmonės nusistatymu, ir tik tokiam nusistaty- 
mui teprieinamos estetinės vertybės. Estetika — viena iš pagrindinių fi- 
losofijos sistemos disciplinų, nes estetinės vertybės — savarankiškos ir 
negali būti betarpiškai išvedamos iš kitų vertybių. Ji yra bendrosios 
meno teorijos pagrindas. 

Estetika, kaip savarankiškas mokslas, atsirado daug vėliau, negu ki- 
tos pagrindinės filosofijos disciplinos (logika, etika, gnoseologija, gam- 
tos filosofija). Iš pradžių filosofai, keldami grožio problemą, kreipė dė- 
mesį ne tiek į savitą grožio prigimtį, kiek į jo reikšmę vienai ar kitai 
gyvenimo sričiai, ir tapatino jį su kitomis vertybėmis. Sofistai suvedė 
grožį į naudingumą, tikslingumą arba malonumą, laikė jį reliatyviu da- 
lyku. Platonas nugali sofistų reliatyvizmą, išvesdamas daiktų grožį iš gro- 
žio idėjos, kuri, būdama antjutiminis pradas, savo turiniu sutampa su 
gėrio idėja ir tuo pačiu su tikrąja būtimi (su tiesa). Ja pagrįsta ir fizinio, 
ir dvasinio pasaulio harmonija. Nuo Platono laikų šita trilypė vienybė 
(gėris-grožis-tiesa) vaidina labai reikšmingą metodoiloginį vaidmenį 

(ypač neoplatonizme). Platonas sukūrė tą racionalistinę estetiką, kuri gro- 
žio pradą laiko grynojo mąstymo objektu. Aristotelis, taip pat kaip ir 
Platonas, estetinį gėrėjimąsi supranta racionalistiškai. Vidurinių amžių 
filosofija prie Platono ir Aristotelio koncepcijų nepridėjo nieko esmingo. 
Tik po renesanso epochos pasirodo tam tikros naujos estetinės srovės, 
kurios, kad ir laikosi senosios tradicijos, — išplėtoja vieną ar kitą jos 
motyvą ir tuo ruošia savarankiškos estetikos atsiradimą. 

Racionalistinė estetika Prancūzijoje ir Vokietijoje XVII ir XVIII a. 
pripažįsta estetiniu atžvilgiu vertinga vien tai, kas atitinka proto reika- 
lavimus. Iš to kyla N. Bualio („L'art poėtigue“) formulė: „Gražu yra tik 
tai, kas teisinga“. Aiškumas ir racionalumas — vienintelis estetinio skonio 
matas. Pasak G. Leibnico ir jo įpėdinių Ch. Volfo ir A. Baumgarteno, este- 
tinio pažinimo objektas yra kosmoharmonija ir prasmingas dėsningumas; 
estetinis pažinimas nuo teorinio (mokslinio) skiriasi tuo, kad remiasi ne 
mąstymu, o jutimais; tai esąs žemesnis žinojimo laipsnis (gnoseologia 
inferior), dar nepasiekęs tobulo, tik mąstymui prieinamo aiškumo. Baum- 
gartenas, kuris išplėtojo ir susistemino šias Leibnico mintis, išgarsėjo 
švietimo epochoje ir tuo, kad sukūrė estetikos pavadinimą ir paskyrė jai 
ypatingą vietą filosofijos sistemoje. 

Anglų estetika XVII ir XVIII a. griežtai nusigręžia nuo Platono ir 
Aristotelio racionalizmo ir pirmiausia domisi estetinių įspūdžių subjek- 
tyvia, emocine puse ir, laikydamasi empiristinio metodo, estetinius fak- 
tus stengiasi ne tiek 'aiškinti, kiek juos tiksliai aprašyti. Svarbiausios 
A. Šeftesberio, F. Hačisono, D. Jumo tyrinėjimo pasekmės: 1) estetiniams 
įspūdžiams esmingas tam tikras emocinis atspalvis, priklausąs, be kitko, 
ir nuo to, kad jie glaudžiai susiję su organiškais jausmais; 2) šiuo jaus- 
miniu pobūdžiu jie skiriasi nuo pažinimo aktų, bet nesutampa nei su 
paprastomis (egoistinėmis) emocijomis, nei su doroviniu jausmu, nors 
ir artimi šiam pastarajam, nes jie nesuinteresuoti ir nesibaigia valios 
arba instinktų veikla; 3) estetinis jausmas turi būti pripažįstamas sava- 
rankišku ir pirmykščiu psichikos veiksniu, kurio negalima išvesti iš kitų 
psichikos reiškinių arba sugebėjimų. 

Lemiamą posūkį estetikos raidoje žymi E. Kanto grožio teorija: iš 
vienos pusės, ji išryškina tuos bendrus faktorius, kurie nulemia estetinio 
objekto savarankiškumą ir savitą vertę, ir iš antros — estetinio sąmonės 
nusistatymo ypatumą: 1) estetinis pasitenkinimas „nesuinteresuotas“; tuo 
jis skiriasi nuo malonumo jausmo ir nuo visų teigiamų moralinių emo- 
cijų; 2) estetinis sprendimas, kaip ir teorinis, pasižymi visuotinumu ir 

būtinumu, bet priešingai, negu pastarasis, nesiremia bendromis sąvoko- 
mis, o 3) betarpiškai suvokia ir įvertina objekto teleologinę (tikslingą) 
sąrangą, kurioje, kaip ir organizme, tikslas sutampa su jį vykdančiomis 
priemonėmis, kitaip sakant, su konkrečia ir užbaigta jo pavidalo (for- 
mos) vienybe. Šį laisvąjį, arba formos, grožį Kantas skiria nuo priklauso- 
mojo grožio — grožio, kuris priklauso nuo objekto turinio, todėl jo este- 
tika suskyla į dvi dalis: iš esmės į grynos (jutiminės) formos estetiką 
ir į dalykinio turinio estetiką. 

apriboja grynąja forma ir iš estetikos pašalina visa, ko negalima išvesti 
iš objekto formalios sąrangos. Šią formalistinę poziciją gynė J. Herbar- 
tas ir jo mokiniai; grožį, jo nuomone, apsprendžia objekto dalių, arba 
elementų, santykiai. Kiti, priešingai, lemiamą vaidmenį skiria dalykinei 
reikšmei (turiniui, idėjai) ir jutiminę formą laiko tik išorinio jos įkūni- 
jimo priemone, kuri vertinga tik tiek, kiek ji išreiškia turinį. Šiai srovei 
priklauso visi idealistinės Lilosotijos atstovai (F. Šelingas, G. Hegelis, 
A. Šopenhaueris), romantikai, kiek vėliau H. Locė. Jų estetinės pažiūros 
pasižymi konstruktyviu pobūdžiu; grožį jie stengiasi išvesti iš to meta- 
fizinio (nelygstamo) prado, kuris yra jų sistemos pamatas (absoliutas, 
dieviškoji dvasia, kosminė valia ir pan.). 

Antrojoje XIX a. pusėje, kaip reakcija prieš šias apriorines metafi- 
zines konstrukcijas, atsirado pozityvistinė ir empiristinė estetika. Jos 
įkūrėjas buvo G. Fechneris. Jis pabrėžia, kad mokslinė estetika turi būti 
statoma ne iš viršaus, o iš apačios, t. y. remiantis stebėjimais ir bandy- 
mais. Estetika turinti būti traktuojama kaip speciali empirinės psicholo- 
gijos šaka. 

Mūsų dienų estetinės teorijos skiriasi pirmiausia tuo, kuo jos re- 
miasi, nustatydamos estetikos principus. Galima remtis: 1) estetiniu įspū- 
džiu (suvokiančio subjekto pergyvenimais); 2) estetiniu objektu (meno 
kūriniu, gamtos grožiu); kadangi pats žmogus kuria estetinius objektus 
(meno kūrinius), tai galimas dar trečias kelias — remtis kūrybiniu aktu 
(kuriančio menininko dvasiniu nusistatymu ir veiklumu). Estetika turi 
naudotis visais trimis keliais, tačiau pagrindinis jos požiūris priklauso 
nuo to, kuris momentas laikomas reikšmingiausiu. Pirmasis ir trečiasis 
metodas iškelia subjekto vaidmenį ir todėl dažniausiai veda į subjektyvi- 
nį estetikos pagrindimą. Antrasis labiau siejasi su objektyviniu estetikos 
supratimu, Pirmuoju keliu eina, pavyzdžiui, įjautimo teorija ir giminin- 
gos jai koncepcijos (T. Lipsas, J. Folketas ir kiti estetikai), Antruo- 

ju —tos teorijos, kurios meną išveda iš žmogaus kūrybinio veiklumo 
instinkto, grožį laiko tobula išraiška tos jausminės būsenos, kurią sub- 
jekte sukelia vienas ar kitas įspūdis (K. Grosas, B. Kročė ir kt.). Pagaliau 
trečiuoju metodinių keliu eina tie estetikai, kurie estetines vertybes 
ir subjekto jausminę reakciją į jas aiškina iš paties meno veikalo 
jutiminės struktūros (A. Hildebrantas, H. Velilinas, A. Fosijonas, R. Ba- 
jė ir kt.). Atskirą vietą užima fenomenologinė estetika, kuri, analizuo- 
dama estetinius reiškinius ir pergyvenimus, stengiasi iškelti aikštėn jų 
bendrą idealią esmę bei prasmę (M. Gaigeris). 


24 V. Sezemanas. Estetika 


ESTETINIŲ VERTYBIŲ OBJEKTYVUMAS 
IR SUBJEKTYVUMAS 


Preliminarinis estetikos apibrėžimas, kuris turi tik orientacinę reikšmę ir 
nurodo teorinės analizės pradinį tašką, gali būti suformuluotas taip: 
estetika yra mokslas apie estetines vertybes (apie grožį platesniąja pras- 
me). Taigi visų pirma reikia išsiaiškinti bendrą vertybės sąvokos reikš- 
mę, o paskui specifines estetinių vertybių ypatybes ir tai, kuo jos ski- 
riasi nuo kitų vertybių. 

1. Kiekviena vertybė yra kurio nors objekto (daikto, reiškinio, si- 
tuacijos, įvykio) vertybė. Vertybė priklauso objektui kaip jos turėtojui. 
2. Kas vertinga, yra visuomet kam nors vertinga, t. y. tam tikram sub- 
jektui, kuris pripažįsta vertybės turėtoją vertingu dalyku. Kaip negali 
būti niekam nepriklausančios vertybės, taip negali būti ir vertybės, kuri 
nesantykiautų su ją vertinančiu subjektu. Šis santykinis momentas ne- 
atskiriamas nuo vertybės termino prasmės ir nepriklauso nuo vertybės 
konkrečios prigimties (jos turinio). Tokios yra ir estetinės vertybės. Ir jų 
struktūra susideda iš dviejų komponentų — vieno subjektyvaus, o kito 
objektyvaus, kurie sąlygoja vienas kitą. Šitie du komponentai savo esme 
yra skirtingi, bet drauge ir neatskiriami vienas nuo kito. Todėl, anali- 
zuojant estetines vertybes, reikia atsižvelgti į abi vertybių puses ir tiks- 
liai nurodyti, kokia prasme vartojami subjektyvumo ir objektyvumo 
terminai, nes jiems toli gražu ne visuomet suteikiama ta pati prasmė. 

Visų pirma reikia pažymėti, kad estetinis objektas, kaip estetinių 
vertybių turėtojas, priklauso jutiminiam pasauliui, kurį mes suvokiame 
jutimo organais. Tą, sekdami V. Belinskiu, pripažįsta visi tarybiniai este- 
tikai. Gnoseologiniu atžvilgiu estetinio objekto suvokimas nieku nesi- 
skiria nuo paprasto, neestetinio suvokimo ir pasižymi tokiu pat objekty- 
vumu bei subjektyvumu, kaip pastarasis. Tai reiškia, kad objekto suke- 
liamas estetinis įspūdis yra subjektyvus, nes jis atsiranda suvokiančiojo 
subjekto sąmonėje, bet, antra vertus, iškyląs sąmonėje vaizdas yra ob- 
jektyvus ta prasme, kad jis turi objektyvų pagrindą, nes atspindi ne 

fiziologinius procesus, vykstančius subjekto nervų sistemoje, o patį realų 
objeklą, kuris paveikė jutimo organą. Žodžiu, estetinis objektas, kiek 
jis jutimiškai suvokiamas, yra objektyvios realybės reiškinys, egzistuo- 
jąs nepriklausomai nuo suvokiančiojo subjekto. 

Tačiau vien nurodymo, kad grožis (estetinės vertybės) realizuoja- 
mas materialiame pasaulyje, nepakanka estetinių vertybių objektyvumui 
pagrįsti. Iš estetinių vertybių turėtojo realumo dar neseka, kad jo este- 
tinis vertingumas priklauso tiktai nuo jo fizinės prigimties. Jei estetinės 
vertybės atsiskleidžia tik vertinančiam subjektui, — ar nesiperša tada iš- 
vada, kad subjektas kaip tik ir yra tas veiksnys, kuris suteikia objektui 
esietinę vertę? Šio klausimo negalima išspręsti, tiksliau neišsiaiškinus 
subjekto ir objekto santykio estetinio suvokimo ir vertinimo akte. 

Vienintelis mums empiriškai žinomas subjektas, kuris sugeba su- 
vokti vertybes, jas sąmoningai kurti ir jomis naudotis, yra žmogus. Todėl 
marksistiniu požiūriu visų kultūrinių vertybių atsiradimą bei vystymąsi 
galima aiškinti tiktai remiantis žmogaus (žmonijos) veikla. Žmogui bū- 
dinga veiklos forma yra darbas, kurio pagrindinės specifinės ypatybės 
yra: 1) jo sąmoningumas, tikslo ir priemonių ryšio supratimas, sugebė- 
jimas gaminti darbo įrankius, taikyti aplinką prie žmogaus poreikių, 
žodžiu, tai, kas skiria žmogaus veiklą nuo gyvulių instinktyvios veiklos, 
2) darbo istoriškumas; jo istorinis vystymasis, perėjimas iš žemesniųjų 
formų į aukštesniąsias ir 3) darbo visuomeniškumas, kuriuo pirmiausia 
ir pasireiškia visuomeninė žmogaus prigimtis, jo socialinis gyvenimas 
(bendravimas), priklausymas tam tikram kolektyvui. Individo ir visuo- 
menės sąveikoje ir santykiuose pirmauja visuomenė. Pradėdamas gy- 
venti, individas randa ne tik tam tikrą gamtinę, bet ir socialinę aplinką, 
kuri nuo jo nepriklauso, bet su kuria jis yra susijęs ir kurios nuolatinis 
veikimas sąlygoja jo individualią būtį. Žodžiu, visuomeninė būtis drau- 
ge su savo atspindžiu visuomeninėje sąmonėje sudaro tą sferą, kurioje 
atsiranda ir yra realizuojamos visos kultūrinės vertybės (taip pat ir 
estei:nės) ir kuria remiasi vertybių objektyvumas. Todėl estetines ver- 
tybes reikia laikyti objektyviomis dvejopa prasme, turint galvoje 
1) vertybių turėtojo objektyvų fizinį realumą ir 2) pačių vertybių visuo- 
meninę reikšmę. 

Bendrą marksistinį požiūrį į žmonijos kultūros istorinę raidą taikydami 
estetikos problemų aiškinimui, tarybiniai estetikai visų pirma remiasi 
K. Markso ekonominiais-filosofiniais rankraščiais, kur jis apibūdina 
kultūros atsiradimą bei vystymąsi kaip procesą, kuriame žmonija prak- 
tiškai ir teoriškai įsisavina pasaulį. Pasaulio įsisavinimas, pasak K. Mark- 
so, drauge yra ir jo sužmoginimo procesas. Keisdamas ir apdorodamas 

daiktus pagal savo poreikius, žmogus uždeda jiems savo protingumo bei 
veiklos tikslingumo antspaudą. Bet pasaulio įsisavinimo procesas turi dar 
ir kitą svarbų aspektą: jis sudvejina žmogų ne tik išoriniu, bet ir vidiniu 
būdu. Keisdamas materialią aplinką, žmogus tuo pačiu ugdo bei lavina 
savo jutimo organus ir kartu dvasinius sugebėjimus: atmintį, vaizduotę, 
protą. Augant fizinėms ir dvasinėms žmogaus jėgoms, darbas, garaniuo- 
damas žmogaus viešpatavimą gamtai, pereina į aukštesnę savo formą — 
į laisvą veiklą pagal grožio dėsnius ir įgyja žmogaus akyse naują, savitą 
vertę — nustoja buvęs sunkia, varginga būtinybe, primesta jam kovos 
už būvį. Iš šio naujo žmogaus santykio su darbu, kuris kokybiškai skiria- 
si nuo pirmykščio, grynai praktinio (ekonominio) santykio, palaipsniui 
išauga ir naujas pasaulio įsisavinimo būdas — meninė kūryba. 

Dauguma tarybinių estetikų yra tos nuomonės, kad K. Marksas, kal- 
bėdamas apie pasaulio įsisavinimą ir darbo pavirtimą laisva kūryba, turi 
galvoje kaip tik specifines meninės kūrybos ypatybes. Tokia K. Markso 
teiginių interpretacija, jų manymu, leidžia išaiškinti ir kitą klausimą, 
būtent, iš kur atsiranda tas teigiamas jausminis momentas, kuris yra ne- 
atskiriamas nuo estetinio suvokimo ir meninės kūrybos. Matydamas, kad, 
gamybinei veiklai tobulėjant, auga žmogaus mokėjimas tvarkyti gamtą 
ir naudotis jos jėgomis, žmogus jaučia ypatingą pasitenkinimą savo pa- 
siekimais, savo, kaip žmogaus, kūrybiniu pajėgumu ir meistriškumu. 
O sukurto daikto tobulumas (dailumas) yra ne kas kita, kaip jo estetinis 
vertingumas, jo grožis, kuriuo gėrisi ne tik pats kūrėjas, bet ir kiti 
žmonės (pirmieji dailininkai — miklūs amatininkai). 

Su šitokiu estetinio pasitenkinimo aiškinimu siejasi ir kita tarybinėje 
estetikoje paplitusi pažiūra, pagal kurią vienintelis tikras meno objektas 
esąs pats žmogus. Tai reiškia: kad ir koks būtų tas objektas, kurį menas 
tiesiogiai atvaizduoja (gamtovaizdis, istorinis įvykis ir pan.), estetiškai 
jis yra vertingas tik tiek, kiek jame atsispindi žmogus, jo charakteris, 
t. y. Žmogaus nusistatymas aplinkinio pasaulio atžvilgiu. Tokiu atveju 
meninė intencija nukreipta ne į patį vaizduojamą objektą, o į juo pasi- 
reiškiantį žmogiškumą. 

Tačiau yra estetikų marksistų, kurie tokią K. Markso estetinių pa- 
žiūrų interpretaciją laiko nepriimtina, pirma, dėl to, kad ji negalinti 
būti išvesta iš pačių K. Markso teiginių, ir, antra, dėl to, kad ji nukryps- 
tanti nuo tezės, kad meno uždavinys yra teisingai atvaizduoti tikrovę, 
o subjektui tikrovės įsisavinimo procese skirianti tokį svarbų vaidmenį, 
kad jis nesiderina su grožio objektyvumu. Šie estetikai siūlo grįžti prie 
meno klasikinio apibrėžimo: menas yra tikrovės atspindėjimas vaiz- 
dais '. Tačiau šis pasiūlymas ne tik nepadeda spręsti problemos, bet dar 

labiau ją supainioja. Visų pirma, šis meno apibrėžimas netinka toms me- 
no šakoms, kurios nieko neatvaizduoja (kaip antai, architektūra) arba 
kurių kūriniai neturi daiktinės reikšmės (kaip ornamentika arba muzi- 
ka). Be to, negalima laikyti teigiamu momentu tą aplinkybę, kad klasi- 
kinis meno apibrėžimas iškelia tik meninio vaizdo priklausymą nuo 
vaizduojamo objekto ir visiškai nutyli subjekto vaidmenį. Kaip mokslo 
žinios nėra pasyvus, veidrodinis tikrovės atspindys, taip ir meninis vaiz- 
das nėra fotografija: jį apsprendžia ir tam tikras kūrybinis menininko 
aktas, kurio reikšmę teisingai pabrėžia įsisavinimo teorija. Bet, antra 
vertus, jei įsisavinimo sąvoka vartojama ta plačia prasme, kokia ją var- 
tojo K. Marksas, tai ji apima tiek estetinių vertybių sferą, tiek ir kitų 
kultūrinių vertybių sferas, ir todėl nei įsisavinimo proceso, nei su juo 
susijusio kūrybiškumo negalima laikyti specifinėmis estetinių vertybių 
ypatybėmis. 

Analizuodami aukščiau išdėstytą marksistinės estetikos interpretaci- 
ją, susiduriame ir su kitais klausimais, kurie reikalingi paaiškinimo. 
Visų pirma, kyla abejonė: ar tezę, kad grožis objektyvus, kad jis pri- 
klauso nuo estetinio objekto prigimties, galima suderinti su teiginiu, kad 
vienintelis tikras meno objektas yra pats žmogus ir kad gėrėjimasis me- 
no kūriniu galų gale yra ne kas kita, kaip žmogaus-kūrėjo pasitenkini- 
mas savo kūrybiniais sugebėjimais, savo meistriškumu? Mums atrodo, 
kad suderinti šiuos teiginius neįmanoma, nes, pripažinę antrąjį teiginį 
teisingu, turėtume padaryti išvadą, kad mene tiesiogiai vaizduojamas 
objektas vertingumą gauna tiktai iš kuriančio subjekto ir tėra jam prie- 
monė parodyti savo (žmogaus) kūrybiškumą. O tai būtų subjektyvistinė 
pažiūra, kuri prieštarauja grožio objektyvumo tezei. Be to, tam tikras 
neaiškumas glūdi ir tame vaidmenyje, kurį įsisavinimo teorija skiria 
gamtos sužmoginimo procesui. Pirmiausia tas procesas turi praktinę 
reikšmę, kiek jis įgalina žmogų orientuotis aplinkoje ir pritaikyti ją savo 
gyvybiniams poreikiams. Jame ugdomi bei lavinami ir žmogaus jutimo 
organai bei pažintiniai sugebėjimai. Bet iš to dar neišeina, kad daiktų ir 
reiškinių sužmoginimas sudaro būtiną jų estetinio vertingumo sąlygą. 
Grožio mes randame ir nesužmogintoje gamtoje. Jei gražu galėtų būti 
vien tas, kas sužmoginta arba žmogaus pagaminta, tai estetinių reiškinių 
sfera labai susiaurėtų: estetiniam suvokimui būtų neprieinamas visų lų 
organinių ir neorganinių formų (pvz., augalų, kristalų, drugių ir kitų 
gyvūnų) specifinis grožis, kuris yra labai tolimas nuo žmogaus fizinės 
prigimties. Kad žmogus mato pasaulį savo, žmogaus, akimis ir kitaip 
negali jo matyti — tai neginčytina tiesa. Bet tai nereiškia, kad jis gali 
matyti bei vertinti vien tai, kas yra žmogiška. Juk kūrėjo meistriškumo 

kriterijus gali būti taikomas tik meno kūriniams, o ne tikrovės grožiui, 
be to, šis kriterijus yra antrinis (išvestinis): tai, kas mus pirmiausia pa- 
traukia ir sužavi, yra pats estetiškai suvokiamas objektas, ir tik tiesiogi- 
nio estetinio įspūdžio analizė leidžia mums spręsti apie kūrėjo meist- 
riškumą. 

Taigi, kaip matome, ta marksistinės estetikos interpretacija, kurią 
pateikia įsisavinimo teorijos atstovai, neduoda aiškaus ir patenkinamo 
atsakymo į pagrindinį — estetinių vertybių specifinės prigimties — 
klausimą. 

K. Markso atlikti žmogaus darbo istorinės raidos tyrinėjimai aiš- 
kiai rodo tą situaciją, kurioje užsimezgė meninė kūryba ir žmogui atsi- 
vėrė akys į daiktų ir reiškinių estetinį aspektą. Iš pradžių primityviajam 
žmogui darbas yra būtinybė, kurią jam primeta sunkios gyvenimo sąly- 
gos. Visos jo pastangos nukreiptos į kovą dėl būvio, į savo egzistavimo 
išsaugojimą. Tik tada, kai žmogus išmoksta valdyti gamtą, naudotis ja 
ir tiek patobulinti darbo įrankius, kad jie žymiai palengvina jo darbą ir 
padidina darbo našumą, tik tada atliekamą laiką jis gali skirti ne tik poil- 
siui, atstatančiam išeikvotas fizines jėgas, bet ir laisvai, nepriverstinei 
veiklai, teikiančiai jam pasitenkinimą bei džiaugsmą. Būdamas iš pra- 
džių praktine, gamybine veikla, žmogaus darbas vertinamas pagal jo 
rezultatus, nes pats darbo procesas čia tėra tik priemonė išoriniam, už 
jo ribų esančiam tikslui, numatytai gėrybei pasiekti. Laisvoji veikla, 
priešingai, nepriklauso nuo jokio išorinio tikslo, ji atpalaiduoja žmogų 
nuo kasdieninio darbo priverstinumo, jos vertė glūdi joje pačioje, 
ji yra pati sau priemonė ir tikslas. Laisvosios veiklos atsiradimas, 
kaip dialektiškas būtino darbo neigimas, yra savita žmogaus aktyvumo 
raidos pakopa, kurioje užsimezga bei atsiskleidžia nauja kūrybinės 
veiklos forma, naujas požiūris į pasaulį — meninė kūryba, estetinis nu- 
siteikimas tikrovės atžvilgiu, Šita laisva ir spontaniška veikla pradžioje 
dar nėra pilnavertė meninė kūryba: prieš pasiekdama apogėjų, ji nueina 
ilgą ir sudėtingą raidos kelią. Viena iš būdingiausių šios raidos siadijų 
yra žaidimas, kuriame itin ryškiai iškyla esminiai laisvos veiklos bruo- 
žai: priešingumas būtinam kasdieniniam darbui, savarankiška, imanenti- 
nė vertė, nepriklausoma nuo išorinio tikslo. Tikros meninės kūrybos lygį 
laisvas žaidimas gali pasiekti tik tada, kai svorio centras iš veikimo pro- 
ceso persikelia į jo galutinį rezultatą ir kai funkcionalinis pasitenkinimas, 
lydįs veiksmą, pereina į grožėjimąsi sukurtu veikalu. Į genetinį žaidimo 
ryšį su meno kūryba ypatingą dėmesį kreipė ne tik F. Šileris, bet ir kiti 
mąstytojai (H. Spenseris, K. Grosas ir kt.). Nors savo estetines teorijas 

jie grindžia nematerialistiškai — negalima neigti to, kad jose slypi tam 
tikras racionalus grūdas, kurį reikia išgvildenti ir toliau išvystyti *. 
Pagrindinė žaidimo varomoji jėga yra imitavimo instinktas, kuris 
instinktų tarpe užima ypatingą vietą ir ruošia dirvą intensyviam suvo- 
kimui, įsigilinančiam į stebimą objektą. Meno giminingumas žaidi- 
mui leidžia Mums giliau suprasti, kodėl visų tautų meninė kūryba yra 
itin glaudžiai susijusi su šventėmis, su ypatingai reikšmingų istorinių įvy- 
kių minėjimais, kurie, kaip nedarbo dienos, savo pakilia, iškilmin- 
ga nuotaika išsiskiria iš kasdieninio gyvenimo monotoniškumo. Meno 
gretinimas su žaidimu nė kiek nemenkina, o priešingai — iškelia 
meno objektyvią, visuomeninę reikšmę. Žaidimas, kaip laisvos kūrybos 
užuomazga, nemažina žmogaus veiklumo, nepaverčia darbo jo neigiama 
priešybe — dykinėjimu, o suteikia jam naują kryptį ir turinį, nesuvaržy- 
tą jokių praktinių įsipareigojimų. Tiesa, ir menas gali tapti ypatinga pro- 
fesija, tuomet jis vėl įgyja darbo pobūdį. Tačiau meno profesionalumas 
atlieka tik tarnybinę funkciją: jis skatina menininką įvaldyti meninę 
techniką bei meistriškumą, bet jokiu būdu negali atstoti paties kūry- 
binio impulso. Grynai praktiniu požiūriu meninė veikla ir estetinis gėrė- 
jimasis yra prabangos dalykai. Remdamiesi K. Markso mintimis, tarybi- 
niai estetikai aiškina, kad menas ir estetinis suvokimas kilo iš gamybi- 
nės žmogaus veiklos, kad jie yra darbo istorinio vystymosi išdava. Bet 
jie nekelia klausimo, ar darbas yra vienintelis meninės kūrybos šaltinis, 
ar ji priklauso ir nuo kitų, žmogaus prigimtyje glūdinčių stimulų. 
Tiesioginis gamybinės veiklos objektas, kurį ji sužmogina, yra gam- 
tinė žmogaus aplinka, kitaip sakant, ši veikla pirmiausia apsprendžia 
žmogaus santykį su gamta. Tas padeda suprasti, kodėl meninį pobūdį ir 
vertingumą anksčiausia įgyja praktinio vartojimo daiktų bei įrankių 
gamyba (kodėl pirmieji menininkai buvo amatininkai). Bet, antra ver- 
tus, darbas savo esme yra visuomeninis faktorius, kuris tvarko žmonių 
tarpusavio santykius, o tie santykiai turi ne tik ekonominį pagrindą, bet 
kyla ir iš instinktyvios socialinės žmogaus jausenos (pvz., iš prisirišimo 
prie savo giminės, iš lytinio instinkto, meilės vaikams, asmeniškos sim- 
patijos arba antipatijos ir pan.). Tiesa, pirmykščių žmonių-medžiotojų 
dėmesys visų pirma buvo nukreiptas į išorinį pasaulį, o ne į savo vidų, 
ne į nusistatymą kitų žmonių atžvilgiu. Jų primityvių piešinių objektai 
būdavo tie gyvuliai, kuriuos jie medžiodavo arba nuo kurių jie ginda- 
vosi. Ir tik daug vėliau, kai jų emocinis gyvenimas pradėjo sąmonėti ir 
diferencijuotis, piešiniuose bei skulptūrose atsirado ir žmonių vaizdų. 
Reikšmingas yra ir tas faktas, kad pirmosios iš molio lipdytos statu- 
los vaizduoja moteris. Šitų naujų objektų atsiradimą vaizduojamajame 

mene vargu ar galima paaiškinti amatininkų profesinių interesų išsi- 
vystymu, 

Nemarksistinė estetika vaizduojamojo meno atsiradimą daugiausia 
sieja su dviem veiksniais, būdingais primityviai kultūrai: su pirmykštės 
religijos magiškomis apeigomis ir su žaidimu, kylančių iš imitavimo 
instinkto, Tarybinė estetika neneigia šių dviejų veiksnių įtakos meninės 
veiklos atsiradimui, tačiau neteikia jiems lemiamos reikšmės. Ji kriti- 
kuoja —ir teisingai kritikuoja — tiek F. Šilerio žaidimo teorijos idea- 
listinę interpretaciją, tiek ir šios teorijos biologinį aiškinimą, pasiūlytą 
H. Spenserio. Tačiau, mūsų supratimu, tarybinė estetika nepakankamai 
vertina imitavimo instinkto vaidmenį meninio vaizdavimo formavimesi. 
O šio vaidmens svarba gali būti išryškinta, remiantis marksistine pažiū- 
ra į gamybinės veiklos (darbo) istorinę raidą. Su imitavimo instinktu yra 
glaudžiai susijęs ne tik žaidimas, bet ir magiškos apeigos, nes jų efek- 
tingumas primityviųjų žmonių akyse dažniausiai priklauso nuo to, kad 
jos tiesioginiu ar netiesioginiu būdu kartoja bei imituoja tuos judesius ir 
veiksmus, kurie gyvenime daromi praktiniais tikslais. 

Nurodyta meninės veiklos ypatybė (būtent, kad ji yra pati sau tiks- 
las) būdinga ir estetiniam suvokimui, kurio dėka ir žiūrovas arba klau- 
sytojas, kaip meninių vertybių vartotojas, aktualina savo sąmonėje este- 
tines vertybes. Estetinis suvokimas (intuicija) įeina ir į kūrybinį aktą 
kaip esminis jo momentas: juk pats menininkas yra pirmasis kūrinio 
žiūrovas ir vertintojas. Estetiniu gėrėjimusi pasireiškia savita estetinių 
vertybių autonomija, negalimumas betarpiškai jas išvesti iš kitų verty- 
bių (ekonominių, etinių ir pan.)š*. Visas kitas vertybes -realizuojančių 
aktų dutonomiškumas nėra toks, koks estetinio pasigėrėjimo*“. Antai 
atskiras pažinimo aktas turi pažintinės reikšmės tik tiek, kiek jis įeina 
kaip elementas į žinojimo visumą ir prisideda prie tolesnės pažinimo 
raidos. Panašiai yra ir etikos sferoje: atskiras žmogaus poelgis morališ- 
kai įvertinamas, atsižvelgiant į jo reikšmę tiek pačiai to žmogaus asme- 
nybei, tiek ir jo santykiams su visuomene. 

Nagrinėdama grožio (estetinių vertybių) specifiką, tarybinė esteti- 
ka ne tik neiškelia estetinės sferos ypatingo autonomiškumo, bet, kaip 
teisingai nurodo S. Batrakova“, neskiria reikiamo dėmesio ir estetinio 
pasigėrėjimo emociniam momentui. Susidaro įspūdis, kad jis yra atsitik- 
tinis reiškinys, kuris lydi estetinio suvokimo aktą kaip priedas, neįeinąs 
į jo vidinę struktūrą. Suvokti grožį — tai reiškia ne tik jį pažinti, bet ir 
pajusti bei pergyventi. Šia prasme galima kalbėti apie estetinių verty- 
bių emocinį pažinimą, priešpastatyti jį grynai racionaliam (teoriniam) 
pažinimui. Tik turint galvoje estetinių emocijų pažintinę funkciją, gali- 

ma išsiaiškinti visų meno rūšių esminį giminingumą nepriklausomai nuo 
jų specifinių skirtumų, struktūrų įvairumo. Ne kiekvienas menas vaiz- 
duoja ką nors daiktišką, bet kiekvienas meno kūrinys ką nors iš- 
reiškia, yra ekspresyvus (raiškus), o išraiškos suvokimas neįmanomas, 
jei subjektas neatsiliepia į jį atitinkama (sąskambia) emocine reakcija. 
Bet tada kyla klausimas: jei tam tikras emocionalumas yra būtinas este- 
tinio suvokimo komponentas, tai ar nereikia tuomet pripažinti, kad es- 
tetinės vertybės (grožis) savo esme yra subjektyvios, ar nėra beprasmiš- “ 
ka teikti emocijoms objektyvią reikšmę? Šitas sunkumas iš tikro yra 
neįveikiamas, kol subjektyvumas ir objektyvumas laikomi absoliučio- 
mis priešybėmis, kurios visiškai šalina viena kitą. Tačiau šių priešybių 
santykis pasirodo esąs visai kitoks, kai tik atsižvelgiama į konkretų jų 
pobūdį estetinėje sferoje. 

Mes jau matėme, kad estetinės vertybės yra ojektyvios dvejopa 
prasme. Jos turi objektyvų pagrindą — priklauso nuo realaus jutiminio 
pasaulio, nes tos savybės, kurios sąlygoja estetinį objekto vertingumą 
(kaip antai, ritmas, harmonija, proporcingumas ir kt.), glūdi jo materia- 
lioje struktūroje. Bet tai nereiškia, kad grožis, kaip estetinė vertybė, 
aktualiai egzistuoja nepriklausomai nuo to, ar jį suvokia kas nors, ar 
ne. Kaip mes negalime tvirtinti, jog šis stalas yra geltonas ir tada, kai 
niekas jo nemato, ir turim apsiriboti teiginiu, kad jis turi tokias fizines 
savybes (dispozicijas), kurios, esant atitinkamoms aplinkybėms, sukelia 
normaliai reginčiam subjektui geltonos spalvos pojūtį —— taip negalime 
teigti, kad yra grožis savyje, aktualiai egzistuojantis net ir tada, kai 
niekas jo nesuvokia. Tiksliau sakant, estetinis objektas yra sąlyga, kurios 
dėka suvokiantis subjektas — jei jis yra jautrus estetinėms vertybėms — 
gauna estetinį įspūdį. Objekte glūdinčias estetines potencijas suaktua- 
linti gali tiktai suvokiantis subjektas. Iš to matyti, kad subjektyvumas ir 
objektyvumas estetinėje sferoje gali derintis vienas su kitu. 

Grožio objektyvumas, kaip matėme, remiasi ne tik estetinio objekto 
realumu, bet ir pačių estetinių vertybių visuomenine reikšme. Tačiau 
vien šio nurodymo čia nepakanka, nes ir kitos kultūrinės vertybės turi 
visuomeniškai objektyvią reikšmę. Todėl kyla klausimas: kuo estetinės 
vertybės šiuo atžvilgiu skiriasi nuo kitų vertybių? Kai kurie tarybiniai 
estetikai laikosi nuomonės, kad grožio negalima laikyti ypatinga verty- 
bių rūšimi, ir motyvuoja šį teiginį tuo, kad priešingu atveju grožio kri- 
terijus nustotų objektyvumo ir būtų subordinudtas vertinimo aktui, ku- 
ris priklauso nuo subjekto. Tačiau L. Stolovičius teisingai nurodo, kad 
ši pažiūra pagrįsta būtų vien tuo atveju, jei grožio kriterijus priklausytų 
tik nuo estetinio objekto gamtinių savybių *. Dauguma tarybinių estetikų, 

remdamiesi K, Markso mintimis, pripažįsta, kad objekto grožį sąly- 
goja ne tik tam tikros, specifinės jo materialios savybės, bet ir objekto 
santykis su žmogaus visuomenine būtimi ir jos istorine raida. Laikyti 
grožį subjektyviu dalyku tik dėl to, kad jis yra susijęs su žmogaus vi- 
suomeniškumu, reikštų paneigti pačių visuomeninių santykių objekty- 
vumą. O pripažinus visuomeninių santykių objektyvumą, reikia tokį pat 
objektyvumą pripažinti ir toms vertybėms, kurios yra susiformavusios ir 
įsigalėjusios esamojoje socialinėje santvarkoje, Šiam klausimui išsiaiš- 
kinti reikia tiksliau išnagrinėti, kaip estetiniame suvokime ir gėrėjimesi 
jausminis komponentas santykiauja su pažintiniu. 

Pažinimo ir jausmų savitarpio santykių problema paprastai trak- 
tuojama perdaug abstrakčiai, iškeliant tik šių dviejų psichinių veiksnių 
skirtingumą ir nepaisant jų konkrečių ryšių bei kilmės bendrumo. 
Žmogus, kaip ir kiekvienas gyvūnas, visų pirma yra veikianti būtybė, 
kurios veikla skatinama įgimtų gyvybinių instinktų. Tik veikdamas ap- 
linką ir reaguodamas į jos poveikius, žmogus pažįsta aplinkinį pasaulį. 
Tas pažinimas iš pradžių yra grynai praktinio pobūdžio, t. y. neatskiria- 
mas nuo veiksmo, lydimo tam tikro vidinio susijaudinimo. O kadangi 
veiksmas pasibaigia praktinių poreikių patenkinimu ar nepatenkinimu, 
tai kiekvienas bent kiek reikšmingas jutimas ar suvokimas yra susijęs 
su atitinkamu teigiamu arba neigiamu jausmu, vadinasi, turi tam tikrą 
tamų objektų dalykinės savybės, yra apskritai antriniai: jie yra elimi- 
nuojančios abstrakcijos arba įsigalėjusio psichinio automatizmo išda- 
va. Kultūriniams poreikiams diferencijuojantis, nepaprastai įvairėja tos 
emocijos ir jausminės būsenos, kurios išauga iš žmogaus santykio su 
daiktų pasauliu ir iš bendravimo su socialine aplinka (džiaugsmai ir 
skausmai, baimė ir viltys, simpatijos ir antipatijos ir pan.). Dėl to žmo- 
gaus akyse tam tikrą praktinę reikšmę bei jausminį atspalvį įgyja ne 
tik tie daiktai, kuriais jis naudojasi, bet ir tas kolektyvas, tie žmonės, 
su kuriais jis gyvena ir bendrauja. Visas tas pasaulis atskiram individui 
yra toks pats objektyvus, egzistuoja nepriklausomai, kaip ir jis pats, 
nors tas pasaulis susideda ne tik iš materialių daiktų, bet apima tiek 
atskiro žmogaus, tiek ir visuomeninės būties psichinį (subjektyvų) kom- 
ponentą. Tas aiškiai rodo, kad visuomenės ir individo santykių objek- 
tyvumas ir subjektyvumas yra reliatyvus. Atskiro individo atžvilgiu vi- 
suomeninė būtis yra objektyvi, nors sąmoningumas (subjektyvumas) yra 
esminis jos struktūros momentas. 

Taigi matome, jog žmogus, pažindamas gamtinę ir socialinę aplinką, 
tuo pačiu ją ir įvertina. Įvertindami objektą, mes tuo pačiu jį įprasmi- 

name ir įjausminame tam tikros kultūrinės vertybės pagrindu. Požiūrį, 
kuris nulemia suvokimo intenciją bei kryptį, galima pavadinti suvo- 
kiančiojo subjekto nusistaiymu. Tas nusistatymas — priklausomai nuo to, 
kokia vertybė jį apsprendžia — gali būti įvairus: praktinis, teorinis, etinis, 
estetinis. Sugretinant ir palyginant šiuos nusistatymus, galima išryškinti 
specifinius estetinio nusistatymo bruožus. Tam reikalui pasinaudosime 
E. Kanto pateiktu pavyzdžiu?, rodančiu, kokia gali būti emocinė žmo- 
gaus reakcija, apžiūrinėjant prabangius ir dailius karaliaus rūmus. Jų 
vaizdas vienam žiūrovui gali sukelti pasipiktinimą, apskaičiavus, kiek 
šiai prabangai išeikvota lėšų, užuot jas skyrus padėti varguomenei. Ki- 
tam žiūrovui, gal būt, ateis į galvą mintis, kaip malonu būtų gyventi 
tuose rūmuose ir naudotis visais jų patogumais. Pirmuoju atveju vertinimo 
kriterijus yra moralinio pobūdžio: į kalbamą objektą žiūrima kaip į prie- 
monę teisėtiems visuomenės poreikiams patenkinti. Antruoju atveju 
vertinimo kriterijus yra grynai utilitarinis: objektas vertingu laikomas 
tik tiek, kiek jis galėtų tarnauti subjekto asmeniniams interesams. Bet 
abiem atvejams bendra yra tai, kad vertinimo aktas yra (vartojant 
E. Kanto terminą) suinteresuotas, t. y. jis remiasi objekto tinkamumu 
tam tikriems praktiniams tikslams, todėl suvokto objekto vertė yra san- 
tykinė, nesavarankiška, Estetinis gėrėjimasis pastatu kaip meno kūriniu, 
priešingai, yra nesuinteresuotas ta prasme, kad nepriklauso nuo jokių 
praktinių (utilitarinių) ar moralinių sumetimų, jis sustoja ties suvoktu 
vaizdu ir išsibaigia jo grožio grynu suvokimu (kontempliacija), nepajun- 
giančiu objekto jokiam išoriniam tikslui. Tuo paSNgiokiS estetinių ver- 
tybių specifinė autonomija. 

Savo kontempliatyviu pobūdžiu estetinis gėrėjimasis artimas ieori- 
niam požiūriui, nes ir pastarasis praktiškai nesuinteresuotas. Tačiau teo- 
rinis požiūris nuo estetinio esmingai skiriasi savo pažintine intencija. 
Bet šitas skirtumas nusakomas netiksliai, kai teigiama, kad menas at- 
spindi tikrovę vaizdais, o mokslas — abstrakčiomis sąvokomis. Ne tik 
menas, bet ir mokslas naudojasi vaizdumo priemonėmis, ir mes priešta- 
rautume faktams, jei manytume, kad menas išsiverčia be mąstymo ir 
abstrakcijos. Paprastai daiktų ir reiškinių jutiminis suvokimas susidaro 
ne tik iš aktualių jutimų derinių, bet remiasi ir subjekto praeities paty- 
rimu, kuris papildo iš išorės gautą įspūdį ir tuo pačiu jį vienaip ar ki- 
taip įprasmina, Vadinasi, suvokime (tiek estetiniame, tiek ir neesteti- 
niame) dalyvauja ir tam tikri mąstymo (supratimo) aktai. Be to, tas ob- 
jekto vaizdas, kuris kyla suvokiančiam subjektui, atspindi objektą ne 
visapusiškai, o tik tam tikru aspektu. Tas aspektas atlieka reprezentacinę 
funkciją, atstodamas subjekto sąmonėje visą daiktą. Šita reprezentacinė 

aspekto funkcija įgyja vaizduojamajame mene ypatingą estetinę reikš- 
me: estetiškai vertingi aspektai vienas nuo kito čia skiriasi ir pagal 
tai, nuo kurių vaizduojamo objekto savybių menininkas abstrahuojasi ir 
kuriems struktūriniams daikto elcmentams jis suteikia reprezentacinį 
vaidmenį. Antai skirtumą tarp paišybos ir tapybos nulemia tam tikra 
abstrakcijos akto kryptis bei laipsnis. Savaime aiški yra mąstymo kons- 
titutyvinė reikšmė poezijai, nes jos vaizdavimo priemonė yra kalba, 
kaip sutartinių simbolių sistema. Tačiau, jei mokslinis atvaizdavimas 
laikosi griežto tikslumo bei objektyvumo, vengiančio visokio šališkumo 
ir nukrypimo nuo faktų, tai meninė iliustracija siekia ekspresyvumo, su- 
keliančio gyvą atgarsį subjekto jausmuose. Jei ką tik minėtame pavyz- 
dyje karaliaus rūmai taptų ne estetinio pasigėrėjimo, o teorinio pažini- 
mo objektu, tai tyrinėjimo rezultatas būtų tam tikra sudėtinga, iš grynų 
simbolių sudaryta formulė, kuri nustatytų dėsningą mechaninių jėgų 
sąveiką, užtikrinančią pastato pusiausvyrą, patvarumą ir kitas esmines 
jo savybes. Šioje formulėje nelieka nė pėdsako to harmoningo vaizdo, 
kuris žavi estetiškai nusiteikusį žiūrovą. Menas niekuomet nerodo bend- 
rybės grynu pavidalu, o vienu ar kitu būdu palaiko tiesioginį ryšį su 
objektų vaizdumu ir jų emociniu spalvingumu. Šiuo atžvilgiu estetinis 
nusistatymas yra priešingas teoriniam, kuris išeina už vaizdumo ribų ir 
eliminuoja emocinį suvokimo momentą. 

Ypatinga estetinio nusistatymo reikšmė itin išryškėja, kai jį gretina- 
me su kasdieniniame gyvenime vyraujančiu praktiniu nusistatymu. Žmo- 
gaus praktika fiksuoja pirmiausia tuos jutiminius požymius, kurie ap- 
sprendžia daikto vartoseną arba jo tinkamumą numatytai paskirčiai ar- 
ba kurie lengviausiai leidžia atskirti vieną objektą nuo kito. Priešingai, 
tie požymiai, kurie praktiškai yra nesvarbūs, paprastai čia nepaisomi, 
nustelbiami ir beveik visiškai išstumiami iš suvokimo sferos?. Tas ypač 
ryšku būna tada, kai žmogaus gyvenime pasikartoja tos pačios situaci- 
jos ir tarp tų situacijų ir atitinkamų subjekto reakcijų susidaro toks 
glaudus asociatyvinis ryšys, kad jo veiksena tampa automatiška. O tas 
žmogaus reakcijų suautomatėjimas neišvengiamai veda į gaunamų 
įspūdžių bei vaizdų supaprastinimą, suschematinimą ir jų pradinio tu- 
riningumo sumenkinimą. Juo įprastesnis yra objekto (pvz, žodžio) 
vaizdas ir jo reikšmė, tuo mažiau pastebimos jo individualinės ypaty- 
bės, kol pagaliau jis pavirsta abstrakčių, negyvu ženklu. Šitos įsi- 
kerojusios asociacijos yra konservatyvus faktorius: jos trukdo ne tik 
mokslinį pažinimą, bet ir estetinį suvokimą (kaip sunku, pavyzdžiui, bu- 
vo ne tik šiaip žmonėms, bet ir mokslininkams atsikratyti įsigalėjusios 
nuomonės, neigiančios antipodų galimumą!). 

Norėdamas atgaivinti konkretų objekto vaizdą ir sugrąžinti jam pir- 
mykštę pilnatvę, menininkas arba poetas naudojasi visokiomis priemo- 
nėmis, iš kurių ypač svarbų vaidmenį vaidina objekto „sukeistinimas“ 
(ocrpanenue — pagal V. Šklovskio terminologiją)? ir suvokimo akto ap- 
sunkinimas. Tai yra toks vaizdavimo būdas, kuris, iškeldamas neįprastą 
ar netikėtą vaizdo aspektą, sužadina žiūrovo arba klausytojo dėmesį ir 
verčia jį atidžiau įsižiūrėti į tą vaizdą. Tuo pačiu jis praskina kelią į es- 
tetinį objekto suvokimą. 

Estetinei sferai būdingas subjektyviojo ir objektyviojo momento 
santykinumas leidžia mums suprasti ir tą meninės kūrybos ypatybę, kad 
menininkas ne tik aktualina kuriamo veikalo specifinį vertingumą, bet ir 
suteikia jam savo individualybės atspalvį. Iš vienos pusės, menininkas, 
kai jame įsivyrauja estetinis nusistatymas, visiškai atsiduoda kuriamam 
veikalui, atsideda jo žavesiui. Bet, antra vertus, menininko siekimas 
kiek galima tobuliau įvykdyti savo sumanymą reikalauja nepaprastai 
įtempto visų psichinių jėgų sutelkimo. Dailininkas, tapydamas peizažą, 
ne tik užfiksuoja suvoktą gamtos reginį, bet ir įkūnija jame tą savitą 
nuotaiką, kurią jam įkvėpė gautas iš išorės įspūdis. Paveikslu išreikš- 
damas savo estetinį pergyvenimą, menininkas jį suobjektyvina, sume- 
džiagina ir tuo pačiu padaro prieinamą visiems, kurių jautrumas este- 
tinėms vertybėms yra pakankamai išlavintas. Čia reikia primygtinai pa- 
brėžti dar štai ką: žiūrovui arba klausytojui prieinama tampa ne tik tai, 
kas estetiniame vaizde yra daiktiška, bet ir emocinis tonalumas, ku- 
rio tas vaizdas yra prisodrintas. Tuo būdu ir subjektyviausias meninės 
kūrybos veiksnys gauna veikale objektyvią išraišką. Tą savo meno teo- 
rijoje pabrėžia ir L. Tolstojus. Jo manymu, meno kūrinys esąs priemo- 
nė, kuria menininkas veikia žiūrovą arba klausytoją, užkrėsdamas jį tuo 
nusiteikimu, tais jausmais, kurie vadovavo jo kūrybai '*. Šiuo atžvilgiu 
teisingai teigiama, kad meno kūrinys ne tik atskleidžia objekto estetinę 
vertę, bet yra ir menininko individualybės saviraiškos (caMOBBIpOKe- 
nue) vaisius. S. Permiakovo priekaištas — esą, toks meninės kūrybos 
subjektyvumas nesuderinamas su meninio grožio objektyvumu ir tikro- 
viškumu — neturi pagrindo, nes neatsižvelgia į tai, kad meno srityje 
subjektyvumas ir objektyvumas turi tik santykinę reikšmę. 

Tačiau, svarstant estetinių vertybių (grožio) objektyvumą, ne be 
pagrindo gali iškilti abejonė: ar tas estetinių jausmų bei emocijų objek- 
tyvumas rniėra tik tariamas, tik klaidinanti mus regimybė? Ar iš tikro 
nėra taip, kaip tvirtina subjektyvistinė įjautimo teorija, kad ta nuotaika, 
kuria dvelkia meno veikalas, iš tikro esanti ją sukūrusio menininko nuo- 
taika, kurią jis (menininkas) perduodąs arba skolinąs savo kūriniui, 

paverčiąs jį tos nuotaikos perdavėju? Kadangi ta nuotaika paskolinama 
nesąmoningai, — susidaranti grožio objektyvumo regimybė. Ar šito aiš- 
kinimo nereikia suprasti taip, kad objekto grožis priklauso tik nuo 
subjekto, kuris objektui, pavyzdžiui, peizažui, savo nuožiūra gali pri- 
mesti bet kokią ekspresyvinę reikšmę? Jei taip būtų, tai peizažo atvaiz- 
das negalėtų sukelti žiūrovuose panašų jausminį atgarsį. Vargu ar gali- 
ma estetinių emocijų objektyvumą laikyti tariamu, remiantis tuo, kad 
mene ir estetiniame suvokime dar viešpatauja mitologinė (antropomor- 
fistinė), mokslo jau sugriauta pažiūra, suteikianti visai gamtai žmogiš- 
ką psichinį gyvenimą. Pati ši pažiūra, mūsų manymu, galėjo atsirasti dėl 
to, kad gamtoje aptinkama tokių dinaminių struktūrų, kurios turi kažką 
bendra su žmogaus psichikos dinamika ir kai kuo yra panašios į žmo- 
gaus emocijų kūnines išraiškas. Tiesa, būna atvejų, kai subjektas nu- 
spalvina pasaulį savo asmenine nuotaika, bet jie aiškiai skiriasi nuo 
tų atvejų, kai pats objektas pasižymi ypatingu raiškumu ir juo užkrečia 
suvokiantį subjektą. Tačiau savito jausmų objektyvumo klausimas este- 
tikoje iškyla ne tik analizuojant gamtos reiškinius, — jis primygtinai 
peršasi ir nagrinėjant, kokiu būdu bendrauja žmonės visuomenėje, nes 
tas bendravimas nesibaigia tik praktinės veiklos sfera, o aprėpia ir as- 
meninius žmonių santykius, visą jų emocinio gyvenimo sferą. Estetikai 
šitas klausimas įgyja aktualią reikšmę tais atvejais, kur estetinio suvoki- 
mo objektu pasidaro pats žmogus ir jo vidinis gyvenimas. 

Kitų žmonių psichinių būsenų bei emocijų mes negalime tiesiogiai 
suvokti savo jutimo organais tokiu pat būdu, kaip suvokiame fizinius 
objektus. Mes galime jas pažinti tik tarpininkaujant tiems materialiems 
reiškiniams, kuriais tos būsenos pasireiškia, t. y. tarpininkaujant mos- 
tams, mimikai, žodžiams ir veiksmams. Bet emocijos ir jausmo išraiška 
nėra jų atvaizdas ta prasme, kuria mes šį terminą vartojame fizinių 
daiktų atspindžiams mūsų sąmonėje pavadinti. Todėl būtų klaidinga 
sakyti, jog mes pažįstame kito žmogaus jausmą tuo būdu, kad mūsų 
sąmonėje atsiranda to jausmo atvaizdas. Jausmas, emocija nėra kažkas 
daiktiškas, ką galima atvaizduoti. Suvokti bei suprasti emocinę būse- 
ną, kuri pasireiškia ekspresyviais judesiais, subjektas gali tik būdamas 
pats ją patyręs bei pergyvenęs. 

Išoriniai emocijų pasireiškimai gali būti suvokiami dvejopu bū- 
du. Pirmiausia juos galima suvokti kaip ženklus-simptomus, iš kurių 
sprendžiama, kokia yra stebimo žmogaus vidinė būsena, kokie esamo- 
mis aplinkybėmis gali būti jo elgesio bei reagavimo būdai. Vadinasi, 
šiuo atveju kito žmogaus emociją mes pažįstame iš tam tikros analogi- 
jos, mūsų jausmams nedalyvaujant, panašiai kaip gydytojas iš tam tikrų 

simptomų sprendžia apie ligos priežastį, Toks biheviorislinis kitų žmo- 
nių emocijų pažinimas galimas ir tada, kai suvokiantis subjektas pats tų 
emocijų niekuomet nėra patyręs. 

Tačiau kito žmogaus emocinę būseną galime suvokti ir kitokiu, 
simpaletinių būdu,— kai ta emocija atsiskleidžia mums savo ekspresyvi- 
ne išraiška ir kartu sukelia mumyse tam tikrą jausminį atgarsį. Šiuo 
atveju kitų būtybių psichikos suvokimas remiasi vadinamuoju įsijauti- 
mu!!, kuris kartais būna šiek tiek sąmoningas ir todėl jį galima tiksliau 
aprašyti. Suvokdamas kito žmogaus išraiškingus judesius, aš nujaučiu, 
ką pergyvenčiau, jei būčiau toje pačioje būklėje, kaip stebimas žmo- 
gus. Aš tarsi dalyvauju jo jausminiame gyvenime, jo susijaudinimas 
paliečia ir mano emocingumą taip, kad aš atsiliepiu į jį panašiu jausmi- 
niu atgarsiu (aidiniu jausmu). Kaip savo vidinį susijaudinimą žmogus 
instinktyviai linksta išreikšti ekspresyviais mostais, taip jam yra įgimtas 
ir įsijautimo sugebėjimas, kuris įgalina jį tam tikru mastu įveikti savo 
psichofizinį ribotumą ir pergyventi kito žmogaus skausmus ir džiaugs- 
mus taip, tarytum jie tiesiogiai paliestų jį patį. 

Į fundamentalinį vaidmenį, kurį įsijautimas vaidina žmonių bend- 
ravime ir sugyvenime, tarybinė filosofija dar nekreipia to dėmesio, ku- 
rio šis emocinio gyvenimo veiksnys yra vertas. Tiktai išaiškinus socia- 
linę įsijautimo reikšmę, galima pašalinti tuos sunkumus, kurių nepajė- 
gia įveikti nemarksistinėje filosofijoje vyraujančios pažiūros į kitų 
žmonių psichikos pažinimą. Apsiribodamos atskiro, izoliuoto individo 
tyrimu, nepaisydamos jo santykių su socialine aplinka, šios teorijos ne- 
išvengiamai prieina subjektyvistines išvadas. 

Iš to, kas pasakyta, galima suprasti, kokį svarbų vaidmenį įsijauti- 
mas vaidina estetiniame suvokime ir meno kūryboje. Ryškiausiai tą ro- 
do teatro menas, kur aktorius turi persikūnyti į dramos personažą, 
kurio rolė jam yra skirta. Bet ir kitose meno šakose — literatūroje, ta- 
pyboje, skulptūroje ir visur, kur estetinio suvokimo objektas yra pats 
žmogus (arba artimas jam gyvūnas) — kūrybinis aktas galimas tik tam 
tikro įsijautimo pagrindu. Tačiau tai nereiškia, kad kiekvienas įsijauti- 
mo aktas yra estetiškai vertingas. Estetinę vertę jis įgyja tik tada, kai 
būna subordinuotas estetiniam nusistatymui, kuris iš vaizduojamos sce- 
nos (situacijos) galimų aspektų atrenka kaip tik tą, kuriame aiškiausiai 
ir įtikimiausiai atsiskleidžia jos reikšmė. Norint konkrečiai tą paaiškinti, 
galima pasinaudoti pavyzdžių, kurį pateikė ispanų filosofas Ch. Orte- 
ga i Gasetas !2, nors jo aiškinimo intencija yra kiek kitokia. 

Miršta žymus žmogus. Prie mirštančiojo lovos palinko žmona ir gy- 
dytojas, kuris tikrina ligonio pulsą. Kambario gilumoje sėdi dar du 

žmonės — laikraščio reporteris ir dailininkas. Visi jie stebi tą patį įvy- 
kį — mirštančiojo agoniją, bet kiekvienam iš jų tas įvykis atrodo ki- 
taip, kiekvienas jį suvokia skirtingu aspektu. O tų aspektų skirtumai 
pirmiausia priklauso nuo to, kaip jų jausena reaguoja į stebimąją sce- 
ną. Žmona yra taip priblokšta ištikusios ją nelaimės, kad ji beveik vi- 
siškai susilieja su mirštančiuoju ir pergyvena jo agonijos kančias; ji 
yra greičiau scenos dalyvė, negu stebėtoja. Kitokioje padėtyje yra gy- 
dytojas. Aktyviai dalyvauti tragiškame įvykyje jį verčia ne asmeniniai 
ryšiai, o rimti profesiniai interesai, kurie įpareigoja jį ir mirštantiems 
teikti medicinos pagalbą ir kartu uždeda jam tam tikrą atsakomybę už 
tai, kas vyksta. Dar mažiau paliečia tragiška scena reporterio jausmus, 
Jis yra tik pašalinis stebėtojas, ir jam terūpi surinkti kiek galima dau- 
giau žinių (faktų), kad galėtų parašyti nekrologą, patenkinantį skaityto- 
jų smalsumą. O koks bus dailininko nusiteikimas? Stebimoje scenoje 
jis, gal būt, suras estetiškai vertingą aspektą, ir jam ateis noras užfik- 
suoti bei įkūnyti jį meno kūrinyje. Tačiau tai nereiškia, kad jo sumany- 
mas gali būti tik vienas — būtent, atkurti pačios mirties scenos tragišką 
ekspresyvumą. Menininko estetinį jautrumą, gal būt, sužadino ne lem- 
tinga scenos reikšmė (turinys), o tai, kas vadinama jos jutimine, forma- 
lia struktūra: ypatingas apšvietimas, nepaprastai įspūdingas šviesos ir 
šešėlių išsidėstymas, švelnūs ir harmoningi spalvų deriniai ir pan. Jei 
šitai formaliai pusei skiriamas dominuojantis vaidmuo, tai scenos turi- 
nys, jos dalykinė reikšmė tampa antraeiliu momentu, į kurį atsižvelgia- 
ma tik tiek, kiek jis prisideda prie formalios kompozicijos sudarymo, Ki- 
taip yra, kai dailininką sujaudina pats įvykio reikšmingumas ir jam 
rūpi įtikinamai išreikšti gilesnę, bendražmogišką tos scenos reikšmę. 
Šiuo atveju visa formalioji kompozicija ir joje glūdinčios estetinės ver- 
tybės (valeurs) pajungiamos idėjiniam menininko užmojui, jo simboli- 
niam ekspresyvumui. Lyginant šias dvi to paties siužeto estetines 
interpretacijas, aiškėja, kad menininko emocinis nusiteikimas nėra 
abiem atvejais vienodas: jis kinta, meninei intencijai kintant. Pirmuoju 
atveju dailininkas susidomėjęs tik formalia (jutimine) scenos struktūra, 
o jos idėjinė pusė nesukelia jame jokio emocinio atgarsio. Antruoju 
atveju, priešingai, jis užjaučia mirštantįjį ir jo žmoną ir atsiliepia į jų kan- 
čias atitinkamu jausminiu atbalsiu. Jis ne tik abstrakčiai supranta, ką 
jie pergyvena, bet pats yra sujaudintas, ir tas susijaudinimas žadina jo 
kūrybines jėgas. Tačiau būtų klaidinga manyti, kad tuo atveju, kai me- 
nininką giliai paveikė stebimos scenos tragiškumas, jo pergyvenimai ir 
jausmai savo esme nesiskiria nuo to, ką patiria mirštančiojo žmona, 
kad čia tėra tik jausmų laipsnio (intensyvumo) skirtumas. Kadangi dai- 

lininkas nėra paprastas stebėtojas, o žiūri į mirties sceną menininko 
akimis, tai jo suvokimas įgyja tokį pobūdį, kurio neturi kitų sce- 
nos dalyvių ir stebėtojų psichinė būsena, — tą savitą kontempliaty- 
vumą, kuris nesiderina nei su žmonos sielvartu, nei su gydytojo 
arba reporterio profesiniais interesais. Bet tai nereiškia, kad estetinė 
kontempliacija šalina iš gėrėjimosi meno veikalu bet kokį emocinį su- 
sijaudinimą. Priešingai — jei dailininkui kilo sumanymas atkurti mirties 
scenos tragiškumą,— jis turi įsijausti į veikiančių scenoje personažų psi- 
chinę būseną ir tik įsijautęs į ją, jis galės atrasti tą scenos aspektą, ku- 
riame pilniausiai ir įtikimiausiai atsispindi tragiška scenos reikšmė. Ta- 
čiau estetinė kontempliacija gali vykti tik su viena sąlyga: įsijautimas 
į kitą žmogų, kad ir koks gyvas ir gilus jis būtų, niekuomet neturi per- 
žengti tam tikros ribos, būtent, jis neturi visiškai nustelbti, arba nuslo- 
pinti, suvokiančio subjekto nusimanymą apie tai, kad jis (subjektas) ir 
tas žmogus, į kurį jis įsijaučia (objektas) yra skirtingi individai, vadi- 
nasi, estetiniame plane tarp suvokiančiojo ir suvokiamojo turi bū- 
ti išlaikoma tam tikra juos skirianti distancija (atstumas). Distanci- 
jos terminą čia reikia suprasti psichologiškai. Objekto aiškus priešpa- 
statymas subjektui yra būtina kiekvieno suvokimo ir stebėjimo akto 
sąlyga, kuri galioja ir estetinėje sferoje. Estetinės kontempliacijos nega- 
li būti, kai subjektas visiškai susilieja (susitapatina) su objektu. Distan- 
cijos reikšmę itin aiškiai rodo aktoriaus menas. Vaidindamas aktorius 
turi įsijausti, įsigyventi į savo rolę, bet jis niekuomet neturi visiškai 
užmiršti, kad jis vaidina scenoje ir kad jo vaidinamas gyvenimas nesu- 
tampa su realiuoju gyvenimu. Todėl klaidinga yra ta teorija, kuri teigia, 
kad meno uždavinys esąs nors ir trumpalaikės tikrovės iliuzijos sukūri- 
mas 3, Juo gyvesnė ir stipresnė sukelta iliuzija, juo mažiau meninis at- 
vaizdas skiriasi nuo originalo, tuo tobulesnis meno kūrinys — taip tu- 
rėtų būti pagal iliuzijos teoriją. Tačiau faktai jai prieštarauja. Be to, 
lieka nesuprantama, kaip tokia apgaulė gali sukelti pasitenkinimą, o ne 
priešingą emociją — nusivylimą. Tas žiūrovas, kuris vaidinimo neskiria 
nuo realaus gyvenimo ir nori įsikišti į draminio veiksmo eigą, suvokia 
jį neestetiškai. Klaidinga būtų manyti, kad realistinė meno tendencija 
siekia visiškai su/yginti meną su tikrove ir išdildyti principinį šių dviejų 
sferų skirtingumą. F. Šaliapinas, kuris visuomet labai rūpestingai stu- 
dijuodavo jam skirtas roles ir stengdavosi kuo giliau įsijausti į vaidina- 
mą personažą, savo atsiminimuose rašo, jog, vaidindamas garsiąją mo- 
nologo sceną operoje „Borisas Godunovas“, jis taip susijaudindavo, kad 
negalėdavo sulaikyti ašarų. Tačiau, kai jis pastebėjo, kad raudojimas 
lrukdo dainavimo meniniam ekspresyvumui,— įsitikino, jog aktorius, net 

išreikšdamas savo giliausius pergyvenimus, turi laikytis tam tikro sai- 
ko “, t. y. neturi išleisti iš akių tos distancijos, kuri atriboja meną nuo 
tikrovės. Šia proga gal bus ne pro šalį atkreipti dėmesį į faktą, kad tie 
pojūčiai, kurie duoda medžiagos estetiniams įspūdžiams, būtent, re- 
gėjimo ir girdėjimo pojūčiai, atsiranda ne tada, kai suvokiamas objek- 
tas tiesiogiai paliečia jutimo organą, o tik tuo atveju, kai jis veikia 
mūsų kūną iš tolo, per tam tikrą materialų tarpininką (orą, šviesos ban- 
maciją apie aplinkinį pasaulį ir leidžia mums aiškiai atriboti tai, kas 
gautame įspūdyje yra objektyvu, nuo to, kas subjektyvu. Psichologi- 
nė distancija čia yra susijusi su erdvinę distancija. Bet dar didesnę 
reikšmę estetiniam suvokimui ir meninei kūrybai turi Jaikinė distancija. 
Dažniausiai estetiškai vertingas vaizdas negimsta tiesiogiai iš esamo su- 
vokimo akto, o yra reikalingas tam tikro „inkubacijos“ periodo, per 
kurį jis kristalizuojasi, ryškėja ir įgyja tam tikrą objektyviai apčiuo- 
piamą formą. Kai žmogus yra visiškai pasinėręs savo realaus gyvenimo 
rūpesčiuose, jis linkęs susikaupti ir apsistoti ties tuo, ką pergyveno ir 
patyrė praėjusiu gyvenimo laikotarpiu. Panašiai daro ir menininkas. Tik 
poilsio metu, kai praktinio gyvenimo reikalai laikinai yra nustoję savo 
slegiančio aktualumo ir nustumti į sąmonės antrąjį planą, menininkas 
sugeba atsidėti prisiminimams ir įsisąmoninti, išryškinti savo įspūdžių 
bei pergyvenimų estetinį vertingumą. Tik tada, kai tarp esamybės ir pra- 
eities atsiranda atitinkama laikinė distancija, susidaro palankios sąlygos 
meniniam sumanymui įkūnyti. To, kas pasakyta, įtikinančia iliustracija 
gali būti A. Puškino eilutės, kuriomis jis romane „Eugenijus Oneginas“ 
apibūdino savo kūrybos santykį su realiu gyvenimu (su meile): 


Ho a, A06A, OblA TAYN uU HeM. 

ITpouiAa Ai060Bb, ABUAGCb MY3G, 

H npoachuACA TeMHbIŪ yYM, 

CB060geH, BHOBb UUJY CO01030 
BonueGHbix 3BYKOB, UYBCTB U gyM...3Š 


Distancijos principas, kaip būtina estetinio suvokimo sąlyga, ap- 
sprendžia ne tik subjekto santykį su estetiniu objektu, bet ir objekto 
santykį su pačia realybe. Jis išskiria objektą iš tų ryšių, kurie jį jungia 
su tikrove, su žmogaus kasdieniniame gyvenime viešpataujančiu pasau- 
lio vaizdu, ir perkelia įį, taip sakant, į kitą būties planą, kur neestetinio 
vertinimo kriterijai arba nustoja galios, arba bent subordinuojami este- 
tiniam kriterijui. Distancijos momentas yra neatskiriamai susijęs su €s- 
tetinių vertybių autonomija. Būdamas pats sau tikslu, estetinis suvoki- 

mas tuo pačiu išsijungia iš kasdieninio gyvenimo tėkmės. Nors kartais 
ir pačioje tikrovėje gali susidaryti estetiniam suvokimui palankios ap- 
linkybės, bet dažniausiai pats žiūrovas turi surasti tinkamą kontemplia- 
cijai distanciją. Mene distancijos nustatymas pasidaro sąmoninga ten- 
dencija, o kartu ir vaizdavimo priemone. Distancijos konstitulyvinis 
vaidmuo yra itin reikšmingas vaizduojamajam menui, bet jis nepraran- 
da reikšmės ir kitose meno šakose. Distancijos realizavimo būdai yra 
skirtingi ir glaudžiai susiję su kiekvieno atskiro meno vaizduosenos 
ypatybėmis. Aiškiausiai tą rodo teatro menas. Iš pirmo žvilgsnio gali pa- 
sirodyti, kad teatras yra artimiausia tikrovei meno rūšis, kuri pilniau- 
siai patenkina realizmo reikalavimus: aktoriai yra gyvi, realūs žmonės, 
draminis veiksmas vyksta realioje erdvėje, realiame laike ir t. t. Tačiau 
jei vaidinimas teatro scenoje nufilmuojamas ir paverčiamas serija besi- 
kaitaliojančių ir viena į kitą pereinančių nuotraukų, — realistinės teatro 
teigiamybės išnyksta, bet tai nereiškia, kad kartu filmas netenka tos es- 
tetinės vertės, kuria pasižymėjo vaidinimas teatre. Kaip pjesės pastaty- 
mas teatre, taip ir to paties siužeto montavimas ekrane gali būti meniš- 
kai vykęs arba nevykęs visiškai nepriklausomai nuo to, ar vaizduoja- 
masis objektas ir visa jo aplinkuma egzistuoja realiai, ar jis tėra tik 
menininko vaizduotės kūrinys. Žodžiu, estetinis suvokimas ir su juo su- 
sijęs gėrėjimasis yra abejingas, arba neutralus, objekto tikroviškumo at- 
žvilgiu. Tą aiškiai rodo atvejai, kur iškyla konfliktas tarp estetinio 
nusistatymo kontempliatyvumo ir mūsų pripažįstamų etinių normų. Pa- 
sitaiko, kad žmogus estetiškai gėrisi tokiais tikrovės reiškiniais arba si- 
tuacijomis, kurios moraliniu požiūriu reikalauja tiesioginės valios reak- 
cijos ir veiklaus įsikišimo į įvykio eigą. 

Distancijos kitimas ir jos laipsnių skirtumai priklauso, kaip jau mi- 
nėjome, nuo atskiros meno šakos vaizdavimo būdo, bet kartu jie pri- 
klauso ir nuo menininko estetinių intencijų. Klasikinė skulptūra, paly- 
ginti su tapyba, yra artimesnė realiai tikrovei tuo atžvilgiu, kad ji pil- 
nai atkuria žmogaus ir gyvulių materialumą ir realizuoja savo kūrinius 
toje pačioje realioje erdvėje, kuri supa ir žiūrovą. Bet distancijos mo- 
mentas ryškus ir skulptūroje: ji abstrahuojasi nuo originalo natūralios 
spalvos, suaktualina panaudotos medžiagos (marmuro, bronzos, medžio) 
estetines potencijas ir išskiria statulas iš aplinkos, pastatydama jas ant 
pjedestalo. Tapyboje panašią funkciją atlieka paveikslo rėmai. Iš kitų 
momentų, užtikrinančių tapyboje distanciją, paminėsime tik šiuos: trijų 
matavimų kūnų atvaizdavimas plokštumoje, maštabo sumažinimas, pa- 
veikslo erdvės ir apšvietimo nesutapimas sų realia erdve ir ap- 
švietimu. 

Pagaliau tiek skulptūra, tiek tapyba plačiai naudoja dar vieną prie- 
monę meno kūriniui išskirti iš aplinkos ir žiūrovo dėmesiui patraukti — 
būtent, stilizavimą, t. y. tokį vaizduojamų objektų natūralios išvaizdos 
deformavimą bei apdorojimą, kuris pajungia ją bendrai formaliai kom- 
pozicijai ir paverčia tos kompozicijos struktūrinių elementu. Įtikinamas 
pavyzdys — viduramžių ikonografija ir bažnytinė skulptūra. 

Distancijos problema iškilo vaizduojamajame mene ir pasidarė jame 
ypatingai aktuali. Panašiai yra ir poezijoje, nors jos vaizdavimo prie- 
monės esmingai skiriasi nuo tų, kurios būdingos tapybai ir skulptūrai. 
Tačiau netikslų būtų sakyti, kad distancijos klausimas visiškai neliečia 
tų meno šakų, kurios nieko nevaizduoja (kaip, pvz., muzika) arba kuria 
tai, ko pačioje gamtoje nėra (kaip architektūra, ornamentika). Distanci- 
ja čia atsiranda savaime — kaip tik dėl to, kad šių meno šakų objektai 
yra laisvos gamybinės žmogaus veiklos kūriniai. Distancijos klausimas 
čia gali iškilti tik tada, kai nevaizduojamojo meno kūriniai turi ir 
praktinę paskirtį arba kai jie jungiami su kilos rūšies meno formomis, 
kurios savo struktūra yra jiems giminingos. Muzika jungiama su šokiu 
(balete) arba sų draminiu veiksmu ir lyrika (operoje, dainoje). Šita 
programinė, arba iliustracinė (plačiausia prasme), muzika vidutinio išsi- 
lavinimo klausytojui arba žiūrovui yra suprantamesnė, negu grynoji 
muzika, nes tos meno formos, su kuriomis muzika derinama, yra arli- 
mesnės tikrovei ir susijusios su ja glaudesniais ryšiais (jų distancija ma- 
žesnė). Tiesa, kartais programinėje muzikoje pasireiškia tam tikra imita- 
vimo tendencija, kai kompozitorius mėgina panaudoti visokius natūra- 
lius garsus bei triukšmus, kurie lydi tikrovėje vykstančius procesus, 
kaip antai, vėjo kaukimą, bangų šniokštimą, lapų šlamėjimą ir pan., ta- 
čiau šitos imitacijos estetinę vertę įgyja tik tuo atveju, kai tie natūralūs 
garsai apdorojami pagal nustatytus muzikos kanonus, pagal struktūri- 
nius jos dėsnius. Tiktai toks garsinės medžiagos apiforminimas ir stili- 
zavimas sukuria tą distanciją, kuri natūralių garsų muzikinę interpreta- 
ciją atskiria nuo gamtoje suvoktų akustinių fenomenų. 

Architektūroje ir taikomajame mene estetinį suvokimą apsunkina 
dar ir tai, kad šio meno kūriniai visų pirma turi praktinę reikšmę ir 
estetinis aspektas čia yra glaudžiai susijęs su pastato arba daikto prakti- 
ne paskirtimi. Praktiniam požiūriui paėmus viršų, estetinis suvokimas 
neišvengiamai nuslopinamas. Architektūroje, lygiai kaip ir taikomajame 
mene, estetinis vertingumas nenustoja savo autonomijos ir negali būti 
suvedamas į praktinį tikslingumą. 

Distancijos konstitutyvinę reikšmę estetiniam suvokimui pabrėžia 
ne tik anglų filosofas E. Bulou, kuris pirmasis išnagrinėjo šią proble- 

mą !“, bet ir kiti estetikai. Analizuodami estetinio nusistatymo ir esteti- 
nės kontempliacijos specifines ypatybes, jie prieina panašias išvadas, nors 
paties distancijos termino ir nevartoja. Antai H. Miunsterbergas gamto- 
je ir meno kūriniuose glūdinčių estetinių vertybių prigimtį aiškina, este- 
tinį suvokimą priešpasiatydamas moksliniam pažinimui. Mokslas atsklei- 
džia tikrovės daiktų bei reiškinių tarpusavio ryšius ir drauge iškelia tą 
jų aspektą, kuris turi lemiamą reikšmę praktiniam žmogaus gyvenimui. 
Tačiau mokslas neparodo, kas yra pats daiktas savo konkrečiu pilnumu 
(visapusišku reikšmingumu), kai jis nepajungiamas kuriam nors išori- 
niam tikslui. Tai padaro estetinis suvokimas ir menas, izoliuodamas ob- 
jektą, atribodamas jį nuo visų kitų daiktų. Tiktai izoliavimo dėka pa- 
sireiškia konkretaus objekto esmė, o suvokimo aktas pavirsta estetiniu 
gėrėjimusi, kuris yra pats sau tikslas !. 

Panašiai rašo ir A. Bergsonas. Estetinę intuiciją jis priešpastato 
žmogaus praktineį veiklai ir praktiniam pažinimui, tarnaujančiam gy- 
vybinių poreikių tenkinimui. Žmogus, pasak A. Bergsono, aplinkinį pa- 
saulį ir pats save pažįsta tik tiek, kiek to reikalauja jo gyvybiniai inte- 
resai, būtinumas orientuotis aplinkoje. Įspūdžiai, kurie neturi praktinės 
reikšmės, dažniausiai nepatraukia mūsų dėmesio ir nebūna tokie ryškūs. 
Todėl ias pasaulėvaizdis, kuris išauga iš mūsų praktikos bei interesų, 
visuomet yra fragmentiškas, vienašališkas, supaprastintas, simboliškai 
suschematintas. Tą rodo ir kalbinis minčių reiškimo būdas, kuris iškelia 
ir fiksuoja vien tai, kas bendra. Daiktų bei reiškinių jutiminė individua- 
lybė ir jos vertė į praktiką orientuotam pažinimui lieka neprieinama. 
Tik tais atvejais, kai pavyksta atsipalaiduoti nuo praktinio gyvenimo 
rūpesčių bei interesų, žmogus sugeba išvysti betarpišką daikto rea- 
lybę, kuri yra individuali ir pasireiškia jutiminėmis daikto ypatybėmis 
(forma, spalvingumu, ritmu, dinamika ir pan.). Taigi meno uždavinys, 
pasak A. Bergsono, yra pašalinti visas praktikos reikalams sukurtas są- 
vokines schemas ir simbolius, kurie užtemdo daikto individualumą, ir 
prasiveržti iki betarpiško realybės suvokimo !š, 

Nagrinėdamas savo „Estetikoje“ teatro meną, distancijos klausimą 
paliečia ir N. Hartmanas, nors distancijos termino specifiškai estetine 
prasme jis nevartoja. N. Hartmanas primygtinai pabrėžia, kad dramos 
vaidinimas scenoje nereiškia draminio veiksmo realizavimo pačioje tik- 
rovėje, Realūs yra tik aktorių tariami žodžiai, jų mostai, mimika, ju- 
desiai, žodžiu — realios yra tik vaizdavimo priemonės, kurios sudaro 
dramos pirmąjį planą ir kurios tiesiogiai suvokiamos žiūrovo bei klau- 
sytojo. Bet pats draminis veiksmas pasilieka už tikrovės ribų, jis ne 
realizuojamas, bet tik vaidinamas. Vaidinimas visai neturi tikslo sukelti 

žiūrovui realybės iliuziją; priešingai — kai tik šita iliuzija atsiranda, 
dramos estetinis poveikis išnyksta, išnyksta ir žiūrovo kontempliatyvus 
nusistatymas. Todėl teatro technikoje plačiai naudojamos visokios prie- 
monės, kurios neleidžia atsirasti tikrovės iliuzijai, kitaip sakant, prie- 
monės, užtikrinančios distancijos išlaikymą (pvz., antikinėje dramoje — 
dainos (epizodijai), choras, eiliuota kalba, kaukė ir pan., naujųjų laikų 
operoje — dramos sujungimas su muzika ir t. t). Vaidinimui atriboti 
nuo objektyvios (gyvenimo) tikrovės N. Hartmanas vartoja naują, spe- 
cifinį terminą Eniwirklichung (lietuviškai būtų „nutikrovinimas“). Dra- 
mos veiksmo realizavimas scenoje specialiomis vaizdavimo priemonė- 
mis tuo pačiu yra įo „nutikrovinimas“, t. y. jo išskyrimas iš realybės 
ir perkėlimas į kitą — idealų antrąjį planą **. 

Pripažinus distancijos (arba „nutikrovinimo“) konstitutyvinę reikš- 
mę vaizduojamajam menui ir grožinei literatūrai, neišvengiamai kyla 
klausimas, ar ką tik išdėstyta koncepcija neprieštarauja teiginiui, kad 
menas savo esme yra realistinis ir netenka estetinės vertės, kai nutols- 
ta nuo tikrovės ir nukrypsta nuo gyvenimo tiesos ?, Jei distancijos teo- 
rija iš tikro būtų priešinga realizmui, tai jos požiūriu meno veikalo rea- 
listiškumą reikėtų laikyti estetiškai neigiamu momentu. Tačiau tokia 
distancijos teorijos interpretacija, mūsų nuomone, yra klaidinga, ji kyla 
iš nesusipratimo, kurį galima pašalinti, tiksliai išsiaiškinus, kuria pras- 
me vartojame realizmo terminą ir kaip jis santykiauja su distancijos 
terminu. 

Straipsnyje apie realistinį meno metodą L. Tamašinas teisingai nu- 
rodo, kad realizmo terminas tarybinių estetikų vartojamas dvejopa 
prasme. Akcentuodami pažintinę meno reikšmę, jie teigia, jog pagrin- 
dinis meno uždavinys yra adekvačiai atvaizduoti tikrovę ir žmogaus gy- 
venimo tiesą ?!. Vadinasi, šia platesniąja realizmo termino reikšme kiek- 
vienas tikras meno kūrinys savo esme (ex definitione) yra realistinis, 
o tai reiškia, kad visa menininko kūryba remiasi realaus gyvenimo 
patyrimu bei praktika, kad dorojamąją medžiagą ir kūrybinius impul- 
sus ji gauna iš gamtinės ir socialinės aplinkos. Bet, antra vertus, net 
vaizduojamajame mene negalima apsiriboti vien suvokto objekto kopi- 
javimu (fotografavimu). Tai reikštų pasiduoti antimeniškam natūraliz- 
mui. Kadangi menininko uždavinys yra atskleisti atvaizduojamojo objek- 
to estetinę vertę, tai jis turi parinkti tą objekto aspektą, kuris labiau- 
siai atitinka šį reikalavimą, ir suderinti jį su dorojamos medžiagos 
estetinėmis potencijomis, žodžiu, atvaizdavimas turi būti kūrybiškas. (Ši 
tezė, atrodo, yra neginčytina, jai be jokių išlygų pritaria visi marksisti- 

nės estetikos atstovai.) Tas kūrybiškumas, be kita ko, pasireiškia ir tuo, 
kad atkuriamojo objekto atžvilgiu menininkas suranda tą distanciją, ku- 
ri užtikrina adekvatų meninio sumanymo įvykdymą. 

Tačiau realizmas gali būti suprantamas ir siauresne prasme, būtent, 
kaip ypatinga, istoriškai išsivysčiusi meno kryptis, kuri priešpastatoma 
kitoms meno kryptims, pavyzdžiu, romantizmui, formalizmui ir kt. 
Arba, L. Tamašino pasiūlymu, realizmas gali būti apibūdintas kaip pa- 
žangi meno tendencija, esamomis aplinkybėmis įgyvendinanti aukščiau- 
sią ir tobuliausią tikrovės atvaizdavimo laipsnį. Todėl meno istorinėje 
raidoje vyksta nepaliaujama kova tarp realizmo ir visokių reakcinių, 
antirealistinių srovių?ž. Mes čia nesiimame kritiškai įvertinti šios, 
siauresnės, L. Tamašino pateiktos, realizmo interpretacijos. Mums čia 
tėra svarbu nurodyti, kad ji iš esmės irgi neprieštarauja distancijos 
principui. 

Atribodama meną nuo tikrovės, distancijos teorija nė kiek nenei- 
gia meno ryšio su tikrove ir jo priklausymo nuo pastarosios. Dar dau- 
giau: distancijos teorija net remiasi ta prielaida, kad vaizduojamojo 
meno kūriniuose tikrovė atvaizduojama (atsispindi) tam tikru, savitu 
būdu. Ji kategoriškai neigia tik tą natūralistinę meno koncepciją, kuri 
stengiasi sutapatinti jį su tikrove ir užtušuoti esminį šių dviejų sferų 
skirtingumą. Realistinei marksizmo estetikai, teigiančiai meninės veiklos 
laisvą kūrybiškumą, natūralistinė kryptis yra nepriimtina. 

Realizmas, distancijos teorijos požiūriu, reiškia ne ką kita, kaip 
įsakmią tendenciją ne panaikinti, o iki minimumo sumažinti meninio 
vaizdavimo atstumą (skirtingumą) nuo pačios tikrovės. Vadinasi, distan- 
cijos momentas nenustoja savo galios ir realizme. Bet, sumažindamas 
distanciją iki leistinos ribos, realizmas palengvina perėjimą iš estetinio 
nusistatymo į praktinį (tikrovišką) ir tuo didina meno veiksmingumą, jo 
visuomeninę reikšmę. 

Su realistiniu meno pagrindu yra glaudžiai susiję tie ypatingi sub- 
jektyvumo ir objektyvumo santykiai, kuriais pasižymi estetinių verty- 
bių sfera. Trumpai juos galima apibūdinti šitaip. Estetinių vertybių pil- 
nas realizavimas mene priklauso nuo trijų veiksnių: 1) menininko-kūrė- 
jo, 2) paties meno kūrinio ir 3) jo vartotojo — žiūrovo arba klausytojo. 
Realizavimo procesas vyksta trimis stadijomis. Pradinis momentas yra 
meninis sumanymas, kuris išauga iš kūrybinės intuicijos menininko są- 
monėje. Kaip kūrėjo asmeninis pergyvenimas, jis yra subjektyvus reiš- 
kinys. Antroji stadija — sumanymo įkūnijimas atitinkamoje konkrečio- 
ję medžiagoje, kuris paverčia tą sumanymą objektyvia realybe, turinčia 

ekspresyvinę reikšmę. Pagaliau trečioji stadija — meno kūrinio suvoki- 
mas. Kūrinį suvokia žiūrovas. Aktualindamas glūdinčias meno kūrinyje 
estetines potencijas, jis pergyvena estetinį suvokimą ir gėrisi jo objek- 
tu. Taigi, kaip matome, sumanymo idealumas pereina į meno kūrinio 
objektyvų buvimą, o galutinė viso proceso išdava yra estetinis suvoki- 
mas, kurio subjektyvumas remiasi meno kūrinio objektyviu realumu; 


meno kūrinio objektyvaus realumo dėka jo ekspresyvumas įgyja inter- 
subjektyvią, visuomeninę reikšmę. 


ESTETIKOS ISTORIJOS IR TEORIJOS 
FRAGMENTAI 


Graikų tilosolija savo esme buvo racionalistinė. Ji įsitikinusi proto ga- 
lingumu. Net skeptiškosios jos srovės remiasi grynai loginiais sampro- 
tavimais. Protas apsprendžia žmogaus esmę, jisai yra visų dorovinių, 
estetinių ir religinių vertybių šaltinis. Du pagrindiniai proto aspektai 
yra eidos (forma) ir logos (žodis); kad ir būdami iš pradžių skirtingi, 
besiskleisdami jie vis labiau suartėja ir net persisunkia, Eidosas atsto- 
vauja grynai objektyviai proto pusei. Tai visų pirma išorinio daikto 
plastiškas pavidalas, pagrįstas regėjimo ir lytėjimo (kinestezinių) duome- 
nų sąveika. Jisai padaro daiktą tuo, kuo jis yra, suteikia jam apibrėž- 
tumą, atskiria nuo aplinkos bei kitų daiktų ir užtikrina jo pastovumą. 
Tuo pačiu jis leidžia žmogui atpažinti daiktus ir vadovauja jo praktinei 
bei meninei veiklai, atgaminančiai daiktus arba pavidalinančiai medžia- 
gą pagal vieną ar kitą žmogui reikšmingą sumanymą. Tokiu būdu 
forma įgyja organizacinio (arba technikinio) principo reikšmę [...]. Kai 
forma taikoma realiems daiktams bei reiškiniams, t. y. kai ji supranta- 
ma kaip įkūnyta medžiagoje santvarka, — ji pasireiškia harmonija, kuria 
pagrįstos ir moralinės bei estetinės vertybės (graikų kalokagatijos idea- 
las). Toji harmonija valdo ir visatą, suteikdama jai kosmoso, t. y. tvar- 
kingos ir užbaigtos visybės, išvaizdą. Antrasis esminis proto aspektas, 
logosas, rodo jį tarsi iš vidaus, ta prasme, kad jis proto objektyviąją pu- 
sę (apraišką) sieja su jo veikla pačiame subjekte (žmoguje). [...] Lo- 
gosas yra ne tik atskiras žodis, bet ir kalba, prasminga žodžių samplaika, 
iškelianti daiktų savybes, būsenas, santykius ir kt. Antra vertus, logose 
pasirodo ir savaimingas proto veiklumas; jis išreiškia bei užfiksuoja pa- 
žinimo aktus, susieja juos mąstyme vidiniu ryšiu ir tuo išryškina jų ob- 
jektyvų pamatą. [...] Eidosas sieja filosofiją bei mokslą su vaizduoja- 
muoju menu, o logosas —su poezija. [...] Eidosas labiau iškelia proto 
statiškąjį aspektą, o logosas — dinamiškąjį. 

„. Seniausioji graikų filosofų pasaulėžiūra yra natūralistinė: žmogus 
čia dar neišskiriamas iš gamtos; jisai, kaip ir visi kiti daiktai bei gyvū- 
nai, tėra kosmoso padaras ir dalis. Tas dėsningumas, kuris valdo pasaulį, 
apsprendžia bei tvarko ir individo bei visuomenės gyvenimą; jis turi ne 
tik fizinę, bet drauge ir religinę, etinę bei estetinę reikšmę. Todėl ir 
dievybė neatskiriama nuo gamtos: ji sutampa su pirminiu pradu ir apsi- 
reiškia kosmose viešpataujančiu tvarkingumu arba darnumu (panteiz- 
mas), kuris suteikia kosminiam procesui periodinį pobūdį. 

..„Sofistų filosofija išauga iš retorikos: jiems rūpi pirmiausia logo- 
so (kalbos) praktinė reikšmė politiniame ir visuomeniniame gyvenime. 
Kad kalba būtų įtikinama ir pasiektų savo tikslą, ji turi ne tik pasižy- 
mėti logišku nuoseklumu, bet ir atsižvelgti į klausytojo prigimtį ir jo 
esamąją būseną. Todėl kalbėtojas neišvengiamai susiduria su logikos 
ir psichologijos klausimais. Kadangi jam logika ir psichologija tėra prie- 
monės praktiniams sumanymams įvykdyti, tai jos turi tik reliatyvią 
reikšmę — turi prisitaikyti prie aktualių aplinkybių. Žodžiu, praktinis 
nusistatymas nukreipia sofistus į tiesos ir kitų žmogaus elgesį apspren- 
džiančių vertybių reliatyvistinį aiškinimą. Šitą (vertybių sferos] relia- 
tyvumą išryškino visas tas politinis bei socialinis patyrimas, kurį įgijo 
graikų visuomenė, demokratinei santvarkai įsigalėjus ir senajai religinei 
bei moralinei tradicijai nustojus savo besąlyginio autoriteto. [...] Sofis- 
tų nuopelnas tas, kad jie iškėlė pažinimo ir vertinimo aktų priklauso- 
mumą nuo subjekto ir tuo parodė, jog pagrindinės kultūros vertybės 
reikalingos naujo, gilesnio filosofinio pagrindimo. Šitą uždavinį spręsti 
imasi Sokratas ir Platonas, ir jie sprendžia jį, visos filosofijos pagrin- 
dan padėdami sofistų iškeltą žmogaus problemą.! 


"nn 

[Pagal Heraklitą|, visos tos vertybės, kurios bendrai žmonių pripa- 
žįstamos, tėra tik lygstamos [...]: kas vienu atžvilgiu gera, kitu atžvil- 
giu bloga, kas vieniems atrodo gražu, kitiems — biauru ir t. tŽ 

Sofistai parodė individo (kaip subjekto) nuomonių, vertinimų ir įsi- 
tikinimų sąlygiškumą, santykinumą ir kintamumą.3 

[Platono „Puota“] ... Grožio mylėtojas [...] suvokia grožį visų pir- 
ma kaip gražų kūną. Bet, gėrėdamasis juo, jis pamato, kad grožis visuo- 
se gražiuose kūnuose tas pats ir visur vienodai gerbtinas. Tačiau ir ties 
šituo grožio suvokimu jis negali sustoti. Iš jo akių negali išslysti tai, 
kad grožis pasireiškia ir kitose gyvenimo srityse, kurios, nors ir santy- 
kiauja su daiktų pasauliu, bet vis dėlto jam nepriklauso, būtent, kultū- 
rinėje veikloje, liečiančioje religiją, meną ar socialinį gyvenimą. Dar 
daugiau nutolęs nuo regimųjų daiktų grožio tas grožis, kuriuo pasižymi 
visokie mokslai (Platonas turi galvoje ypač matematiką ir astronomiją). 
Tačiau visi šie grožio pasireiškimai tėra tiktai preliminariniai, pagalbi- 
niai laipsniai, padedantys įžvelgti patį grožį (grožio idėją), vienalytį ir 
nekintamą, iš kurio visi gražūs daiktai gauna savo grožį. 

„„„Meninės kūrybos, socialinės veiklos ar mokslo grožis aukštesnis, 
negu kūno grožis, nes priklauso gilesniam būties sluoksniui, kuris arti- 
mesnis sielai ir duoda jai daugiau progos pareikšti ir atskleisti savo sa- 
vaimingumą (aktyvumą). O savaimingas sielos veiklumas yra ne kas 
kita, kaip mąsiymas. Juo grožio laipsnis aukštesnis, tuo mažiau jis parei- 
na nuo jutiminių įspūdžių, tuo jis giminingesnis grynam mąstymui... 

„„„Pažindama save ir įsisąmonindama, kokia jos tikroji prigimtis, 
siela tuo pačiu ugdo bei lavina savo kūrybines jėgas, nes iš mąstymo 
išaugęs pažinimas savo esme yra kūryba. Ta kūryba apima visą žmo- 
gaus gyvenimą ir pripildo jį tikrų vertybių, visų pirmiausia — dorovės 
vertybių. Tai ir yra tas grožis, kurį filosofas [...], anot Sokrato, gimdo 
ir išveda į pasaulį. Grožio pagrindas — harmonija, darna, todėl gražiu 
laikomas kiekvienas daiktas, kiekviena visybė, kurios visos dalys užima 
tinkamą vietą ir atlieka paskirtą joms funkciją (pareigą). Tokiu darnu- 
mu remiasi ir žmogaus dorovė. Protas — ta aukščiausia bei vertingiau- 
sia sielos galia — turi atlikti rikiuojamąjį vaidmenį, o kūnas ir su juo 
susijusi žemesnioji sielos dalis turi klausyti proto ir vykdyti jo nurody- 
mus. Valdomas proto, žmogus įgyja išmintį — tą pagrindinę sielos dory- 
bę, kuri laiduoja jam tikrąją laimę (eudemoniją), nes išmintis [...] su- 
tampa su aukščiausiu gėriu ir aukščiausiu grožiu. [...] Susivokusi siela 
išreiškia savo kūrybinį veiklumą išorinėje aplinkoje: ji gimdo visas tas 
vertybes, kuriomis pagrįsta materialinė bei dvasinė kultūra ir kurios 
įsikūnija amatuose, mene, valstybės santvarkoje ir visuomeniniame gy- 
venime. Kiekvieną iš šių sričių atitinka tam tikra, apibrėžta grožio ir 
dorybės sritis, bet esminis kūrybos akstinas visur tas pats — tai troški- 
mas įgyvendinti tą idealų (tobulą) vaizdą, kuris gimė sielos gelmėse.“ 

[Anot Aristotelio], žmogaus techninė bei meninė veikla pavidalina 
medžiagą pagal tam tikrą iš anksto nustatytą planą arba sumanymą.5 

Aukščiausia dorybe Epikūras pripažįsta išmintingumą: jis išlaisvina 
žmogų nuo žalingų prietarų (pvz., dievų ir mirties baimės), moko jį tei- 
singai vertinti gyvenimo gėrybes ir suteikia jam tą sielos nusistatymą, 
kuris jį įgalina laisvai ir ramiai naudotis bei grožėtis tomis gėrybėmis.5 

F,. Bekonas dalija pažinimą į tris rūšis: istoriją, poeziją ir filosofiją 
(mokslą tiksliąja prasme), kurios atitinka tris pagrindinius žmogaus su- 
gebėjimus: atmintį, vaizduotę ir protą.? 

Pasak J. Herderio, [...] žmogus esąs aukščiausias gamtos padaras; 
jo protingumas glaudžiai susijęs su jo fizinės organizacijos tobulumu. Iš 
protingumo, įgalinančio žmogų kontempliatyviai suvokti daiktus, pir- 
miausia išauga kalba ir meninė kūryba 

E, Kaniui galimas patyrimas —tai teorinis (tiksliau — gamtamoksli- 
nis) patyrimas. Tačiau į savo sistemą jis įtraukia dar dvi savarankiškas 
dalis — etiką ir estetiką. Patyrimo, sudarančio šių sričių pagrindą, sa- 
vito pobūdžio klausimas lieka Kanto neišaiškintas. Pripažinus dorovinio 
ir etinio patyrimo savarankiškumą (o tai yra būtina), pažinimo teori- 
jai iškyla nauja problema: nustatyti šių patyrimo formų ypatumus 1r 
jų santykį su teoriniu patyrimu, nes kiekvieną patyrimo formą atitinka 
ir ypatinga pažinimo rūšis (dorovinis, estetinis). Toks išplėstas patyrimo 
supratimas turi, žinoma, būtinai atsispindėti ir kai kurių pagrindinių gno- 
seologijos sąvokų, ypač racionalumo sąvokose, koncepcijoje. Tai, kas 
įracionalu mokslinio pažinimo srityje, gali būti racionalu etinio arba este- 
tinio pažinimo plotmėje (pvz., laisvė).? 

„. J. Fichtė, sekdamas Ž. Ž. Ruso, prileidžia, kad istorijos pradžioje 
yra gyvavusi tokia normali bei tobula tauta, kuriai vadovavo protiškas 
instinktas ir kuri nesąmoningai, be mokslo ir meno pagalbos, įgyvendi- 
no proto ir dorovės pradmenis. [...] Istorinis procesas galutinį savo tiks- 
lą pasieks tada, kai prie mokslo prisidės ir menas, t. y. sugebėjimas lais- 
vai ir sąmoningai tvarkyti visą žmonijos gyvenimą pagal proto reika- 
lavimus. [...]J Gamta — neprotinga, įprasminti ją gali tiktai žmogus. 
Ji yra jam priemonė savo veiklai sužadinti arba medžiaga, kurią jis pa- 
vidalina pagal savo sumanymus.!? 


DaŪuūŪ 


F. Selingas padarė estetiką (meno filosofiją) baigiamąja savo siste- 
mos dalimi, suderinančia teorinės ir praktinės filosofijos priešingumą.!! 

Nors sąmonės vystymąsi G. Hegelis supranta kaip visos Žmogaus 
dvasinės prigimties plėtotę, tačiau, pagal jo intelektualistinę koncepciją, 
to proceso pagrindas yra pažinimo evoliucija. 

„„ „Istorijos filosofijoje Hegelis parodo, kaip objektyvioji dvasia vys- 
tosi istoriniame žmonių gyvenime, kaip laikiname procese dvasia pa- 
siekia savimonę [...]. Istorija esanti [...] procesas, kurio tikslas — pilnas 
laisvės realizavimas. 

„.„ „Tačiau istoriniame gyvenime objektyvioji dvasia pasireiškia tik 
netobulai, nes kiekvienas pasiektas laisvės realizavimo laipsnis tėra ri- 
botas, nepilnas. Šį savižinos netobulumą dvasia gali įveikti tik darydama 
savo objektu ne empirinę realybę, o pačią save, savo gryną esmę. Ji pa- 
virsta tada absoliučiąja dvasia, kuri išsiskleidžia trimis etapais: menu, 
religija, filosofija. Objektyvumas čia visiškai sutampa su subjektyvumu. 
Grožis, pasak Hegelio, esąs toks nepabaigiamos idėjos įsikūnijimas juti- 
miniu pavidalu, kur ji prasišviečia pro savo baigtinį apvalkalą. Suderin- 
damas begalybę su baigtinumu, grožis išreiškia tikrąją dvasios laisvę ir 
įgalina besigėrintį juo subjektą iškilti iki tos laisvės pergyvenimo. Gro- 
žis pasirodo ir gamtoje, bet tik fragmentiškai, netobulai. Meno uždavinys 
esąs nuvalyti natūralųjį grožį nuo visų atsitiktinių, idėją nustelbiančių 
priemaišų, parodyti jo gryną, esminę apraišką ir tokiu būdu viršum rea- 
laus pasaulio sukurti antrą, idealų bei tobulą pasaulį. 

Lemiamą reikšmę Hegelis skiria meno turiniui. Todėl nustato tris 
pagrindines meno formas pagal tai, ką jis išreiškia ir kaip vaizduoja 
įkūnijamąją idėją. Pirmojoje formoje idėja dar neapibrėžta ir neranda sau 
tolygios (adekvačios) konkrečios išraiškos. Jutiminis pavidalas čia tik nuro- 
do ją ir šia prasme yra simbolinis. Simbolinis menas pasižymįs kilnumu ir 
milžiniškais mastais. Gryniausiai jis pasireiškia architektūroje. Istorijos 
raidoje jam atstovaująs senovės Rytų (Egipto, Babilonijos, Asirijos) me- 
nas. Antrojo tipo yra klasikinis menas, kuriame svarbiausią vaidmenį 
vaidina plastika. Nuo simbolinio meno jis skiriasi tuo, kad pirmiausia 
vaizduoja žmogaus pavidalą. Idėja čia įgyja konkretų apibrėžtumą ir 
tolygią išraišką jutimine forma. Klasikinį tipą realizavo senovės graikų 
menas, sukūręs harmoningą grožio idealą. Trečiąjį tipą Hegelis vadina 
romantiniu. Jo istorinis atstovas esąs Vakarų krikščionybės menas. 
Jo objektas — žmogaus subjektyvumas, visas jo vidaus pasaulis. Objek- 
to dvasiškumą atitinka ir vaizdavimo priemonės: spalva — tapyboje, to- 
nas — muzikoje, žodis — poezijoje. Tos priemonės, pereinant nuo tapy- 
bos į muziką ir nuo muzikos į poeziją, vis subtilėja ir nutolsta nuo gru- 
baus medžiagiškumo. Kadangi subjektyvumas negali tolygiai pasireikšti 
jutimine forma, tai romantiškasis menas vėl pasidaro simbolinis, jis nu- 
gali esminį meno ribotumą paties meno ribose... 

„..Dinaminės būties koncepcija, pagrįsta dialektiniu metodu, leido 
Hegeliui suprasti evoliucinį istorijos pobūdį ir suvokti kultūros apraiškų 
visumą kaip besivystančią vienybę. Hegelio filosofija paremta ir revo- 
liucinė K. Markso dialektika.1ž 

Estetika, pagal J. Herbartą, apima ir grožio mokslą (estetiką siaures- 
ne prasme), ir dorovės mokslą (etiką). Šalia loginių ir metafizinių sąvokų, 
patyrime mes randame, pasak Herbarto, dar trečią grupę sąvokų, pasi- 
žyminčių tuo, kad jos turi teigiamą arba neigiamą vertę ir todėl verčia 
mus joms pritarti arba nepritarti. Ši teigiama arba neigiama estetinė ver- 
tė yra objektyvi, ji neturi nieko bendro nei su naudingumu (mūsų va- 
lios siekiniais), nei su gaunamų įspūdžių subjektyviu malonumu. Vadi- 
nasi, ir pritarimas arba nepritarimas yra šiuo atveju būtinas ir nepriklau- 
so nuo subjekto interesų. Estetinę vertę, Herbarto nuomone, turi tik 
sudėtingi objektai, arba, tiksliau, tam tikri juos apsprendžiantys santy- 
kiai. Kitaip sakant, tai, kas mums estetiškai patinka arba nepatinka, yra 

ne objekto turinys, o jo forma (pvz., muzikoje — dėsningi tonų interva- 
lai, dailėje — simetrija, linijų arba spalvų darnumas ir pan.). Šitą grynai 
formalistinį požiūrį Herbartas taiko ir dorovės sričiai.?3 

„..Savo estetiką G. Fechneris pagrindžia griežtai empiriniu būdu. 
Idealistų (F. Šelingo, G. Hegelio ir kt.) spekuliatyvinei arba deduktyvi- 
"nei estetikai jis priešpastato induktyvinę estetiką, kuri pirmiausia tyri- 
nėja faktus ir stebėjimų bei eksperimentų keliu nustato, kokie jutiminiai 
objektai padaro mums estetinį įspūdį ir kokios subjektyvios aplinkybės 
padeda tokiam įspūdžiui atsirasti. Sekdama gamtos mokslų pavyzdžiu, este- 
tika savo tyrinėjimus turi pradėti nuo paprasčiausių estetinių fenomenų 
ir iš jų derinių bei santykių išaiškinti sudėtingų reiškinių prigimtį. Savo 
Lyrinėjimų išdavas Fechneris suveda į šiuos dėsnius: 1) estetinis pasiten- 
kinimas priklauso nuo gauto įspūdžio intensyvumo, kurį sąlygoja a) iš- 
orinio dirginimo stiprumas, b) subjekto jautrumas ir c) jo dėmesio įtem- 
pimas (estetinio slenksčio principas); 2) estetinis įspūdis stiprėja, prie 
vieno dirginimo prisidėjus dar kitiems, pvz., ritmo ir melodijos sąveika 
muzikoje (sąveikos arba laipsniavimo principas); 3) estetinį įspūdį suke- 
lia tiktai tas objektas, kurio vienybė suderinta su jo elementų įvairove 
(įvairovės vienovės principas); 4) estetiniame objekte negali būti vidi- 
nių prieštaravimų (prieštaravimų negalimumo principas); 5) visi veiks- 
niai, apsprendžią estetinį ispūdį, turi būti taip iškelti, kad suvokiantysis 
subjektas galėtų juos aiškiai įsisąmoninti (aiškumo principas); 6) esteti- 
nio objekto įspūdingumas priklauso ne tik nuo jo juntamų savybių, bet 
ir nuo jo sukeliamų asociacijų (asociacijos principas). Fechnerio tyrinė- 
jimai psichologijos ir estetikos srityje tolesnei šių mokslų raidai padarė 
daug didesnę įtaką nei jo metafizinės spekuliacijos tų laikų filosofijai.“ 

Iš patyrimo, pagal empirizmą, ne tik turi būti aiškinama žmogaus 
pažinimo ir elgesio kilmė, bet jis esąs ir svarbiausias visų vertybių kri- 
terijus: jis nustato, kas gera arba bloga, teisinga arba neteisinga, gražu 
arba biauru, naudinga arba žalinga, malonu ar nemalonu ir t. t.!8 

[Pozityvizmo požiūriu), vienintelis tiesos kriterijus tėra pažinimo 
vaisingumas ir tinkamumas praktinei veiklai. Iš keleto hipotezių (spėji- 
mų) teisingiausia visada bus ta, kuri paaiškina didžiausią faktų skaičių 
ir tuo įgalina tiksliausiu bei lengviausiu būdu numatyti įvykių eigą. Pa- 
našios pažiūros į tiesą laikosi ir pragmatizmas, bet jis šiek tiek išplečia 
jos kriterijų, tvirtindamas, kad teisingomis turi būti pripažįstamos ne tik 
tos prielaidos, kurios yra naudingos grynai praktinei (ekonominei) veiklai, + 
bet ir tos, kurios tinka ir kitiems svarbiems žmogaus gyvenimo reikalams 
(pvz., etiniams, estetiniams ir pan.) tenkinti, nors jos ir negalėtų būti tik- 
rinamos tiesioginiu potyriu. Taigi, pozityvizmui ir pragmatizmui tiesos 
kriterijus tėra sąlyginis ir kinta, potyriui plečiantis arba kultūriniams 
žmonių reikalams keičiantis.'* 

Pasąmonės  (nesąmoningo psichinio gyvenimo) buvimą, pasak 
E. Hartmano, verčia mus pripažinti [...] tokie dvasinio gyvenimo reiš- 
kiniai kaip meninė kūryba (įkvėpimas). 

...E. Hartmano estetikoje aiškiai jaučiama A. Šopenhauerio įtakai? 

(Pasak Vydūno|, sąmonės kuriamoji galia gimdo ne tik mokslą, bet 
ir meną. Žmogus įprasmina pasaulį ne tik apvilkdamas jį abstrakčių są- 
vokų tinklu, bet ir kurdamas pavidalus, kuriuose atsispindi jo „ašainė“ 
[individuali] sąmonė. Tatai — meno uždavinys; padirbtuose daiktuose jis 
įkūnija viską, kas sudaro asmenybės vidinio gyvenimo turinį. Juo tur- 
tingesnis ir sąmoningesnis šis gyvenimas, tuo aukštesnė ir išreiškiančio 
jį kūrinio vertė, tuo tobulesnis jo grožis. Todėl tikrasis menas gimsta 
iš asmenybės esmės ir išreiškia savo kūriniuose ne ką kita, kaip patį 
žmoniškumą. Kiekviena meno šaka (skulptūra, tapyba, muzika, poezija 
ir kt.) vaizduoja jį ypatingu būdu. Tobuliausias kultūrinės veiklos įran- 
kis yra kalba, kuria vienodai naudojasi ir mokslas, ir menas. Iš kal- 
bos turtingumo, iš jos sugebėjimo tiksliai ir įtikinamai išreikšti ne tik 
mintis, bet ir vidinių sielos būsenų įvairumą, galima spręsti apie tautų 
17 atskirų asmenų sąmoningumo ir žmoniškumo laipsnį.!* 

„.„.Teorinių mokslų esama dvejopų: 1) mokslai apie būtį (realią ir 
idealią) ir būties dėsnius (logika, matematika, fizika, biologija ir pan.) 
ir 2) mokslai apie vertybes ir vertybių saxlykius (etika, estetika, ekono- 
mika ir pan.). 

„..Šie mokslai [etika ir estetika] tiria ne būtį ir būties dėsnius, o mo- 
ralines ir estetines vertybes ir jų būtinus santykius.!? 

Profesija apsprendžia ir formuoja žmogaus interesus, jo skonį, pa- 
žiūras ir elgseną — visam jo gyvenimo būdui uždeda tam tikrą ypatingą 
profesinį antspaudą.?? 

„. „Stiliaus sąvoka — tai viena iš svarbiausių estetikos ir meno teo- 
rijos sąvokų, nuo kurios pareina paties meno supratimas ir apibrėžimas. 
Stiliaus sąvoka yra vartojama platesne ir siauresne prasme. Mes kalba- 
me apie visos meno epochos, arba periodo, stilių (sakysim, apie renesan- 
so epochos stilių, apie Liudviko XIV epochos stilių), bet kalbame ir apie 
vienos meno mokyklos ir net vieno dailininko stilių (pvz., apie Umbri- 
jos mokyklos stilių XV a., Rembranto stilių). Visais tais atvejais stilius 
yra tai, kas apibūdina epochos, mokyklos arba vieno dailininko meną 
ir kūrybą kaip tam tikrą visumą. Todėl, norėdami nustatyti dviejų tapy- 
bos stilių — sakysim, renesanso ir baroko — skirtumą, mes turime ne tik 
parodyti atskiras ypatybes, kuriomis renesanso tapyba skiriasi nuo ba- 
roko tapybos, bet ir išaiškinti, koks yra bendras principas, arba prad- 
muo, iš kurio išplaukia visi šie atskiri skirtumai, nes jeigu jie yra ne 
atsitiktiniai, o esminiai, tai jie turi būti susiję vienas su kitu ir turi turėti 
bendrą pradmenį, arba pamatą. Toks pradmuo, arba pamatas, yra tai, kad 
renesanso ir baroko dailininkai (tapytojai) nevienodai suprato ir „matė“ 
erdvę ir jos santykius, iš vienos pusės, su kūnais ir, iš antros — su švie- 
sa ir spalvomis. Nuo to pagrindinio skirtumo pareina visos svarbiausios 
renesanso ir baroko tapybos ypatybės. [...] Principinę stiliaus sąvokos 
reikšmę apsprendžia kaip tik tai, kad ji nustato būtiną vidinį ryšį tarp 
visų ypatybių, kuriomis pasižymi viena ar kita meno šaka tam tik- 
roje epochoje, ir tokiu būdu sudaro iš jų tam tikrą organišką vienybę. 


Z4 V. Sezemanas. Estetika 

Vadinasi, stilius yra tas pradmuo (principas), kuris nulemia esmines kick- 
vieno meno žymes ir ypatybes. Stiliaus sąvoka [...] yra aksiologinė, ver- 
tės sąvoka, nes jos pamatas yra estetinė, arba meninė, vertybė.?! 

„. „Forma priešpastatoma ne tik medžiagai, bet ir turiniui. Šio formos 
aspekto pamatas — analogija su indu, kuriame telpa tam tikra, prie jo 
ertmės prisitaikanti medžiaga (pvz., skystis). Filosofinę reikšmę šitas 
formos ir turinio priešingumas įgyja tuo atveju, kai jis vartojamas psi- 
chinio gyvenimo ir jo išorinių pasireiškimų santykiui pažymėti. Panašiai 
kaip tos medžiagos, kurios pripildytas indas, prigimtis ir vertė nepri- 
klauso nuo indo formos, taip ir psichikos santykis su jos jutiminėmis 
apraiškomis esąs grynai išorinis: ta pati mintis gali būti vienodai gerai 
išreiškiama įvairiomis kalbomis, tie patys jausmai arba afektai gali išsi- 
lieti į mostus, mimiką, žodžius ir t. t.; vadinasi, ta kūninė forma, kurioje 
objektyvizuojasi vidaus potyriai, visiškai nepaliečia išreikštų minčių, 
jausmų ir pan. esmės bei reikšmės. Tačiau ši pažiūra nevisai teisinga. 
Nors tarp vidinio gyvenimo ir jo įsikūnijimo formos nėra pilno (tobulo) 
tolygumo, tačiau šių priešybių santykis nėra tik išorinis bei atsitiktinis. 
Priešingai, visa žmogaus psichika gali rutuliotis bei plėstis tik- tuo atveju, 
jei ji vienu ar kitu būdu pasireiškia ir igyja objektyvią formą. 

Toks griežtas turinio ir formos priešpaslatymas ypač yra žalingas 
estetikai, nes jis paneigia estetinio objekto vidinę vienybę ir leidžia“ at- 
sirasti toms vienašališkoms pažiūroms, kurios meno kūrinius vertina ar- 
ba tik iš turinio, arba tik iš formos pusės. Pirmuoju atveju kūrinio este- 
tinė vertė pagrindžiama tik turiniu (išreikšta idėja), o jutiminė forma 
laikoma vien išorine išreiškimo priemone, neturinčia esminės reikšmės. 
Antruoju atveju estetiškai vertinama pati kūrinio forma ir visiškai neat- 
sižvelgiama į jos ekspresyvinę reikšmę. Tačiau iš tikro estetikos srityje 
turinio ir formos priešingumui nėra vietos, nes turinys estetiškai reikš- 
mingas yra tik tiek, kiek jis įsikūnija formoje, o formos estetinis efek- 
tyvumas neatskiriamas nuo jos išraiškingumo, arba ekspresyvinės galios. 
Šia prasme estetinė forma, arba struktūra, iš esmės yra simboliška.2? 


E. 8 


*.„Visa, kas apsprendžia civilizuoto žmogaus gyvenimą ir veiklą — 
jo buitinė aplinka, vartojamieji įrankiai, susisiekimo priemonės, knygos, 
laikraščiai, meno kūriniai, pagaliau politinio bei socialinio gyvenimo 

įstaigos — visa tai yra ne tik išoriniai praeities kultūrinės veiklos pada- 
riniai, bet ir organiški jos gaminiai, kuriuose sudaiktėjo jos kūrybinė 
dvasia, kuriuose ji tebegyvena paslėptu, potencialiu pavidalu. 


Don 


„..„Psichinės būlies santykis su logiškaisiais pradmenimis gali pasi- 
reikšti tik tiek, kiek ji vienu ar kitu būdu objektyvizuojasi dalykiniuose 
fenomenuose — kūno judesiuose bei veiksmuose, sąmonės vaizdiniuose 
arba „objektyviosios“ dvasios kūriniuose (kalboje, mituose, religijoje, 
mene ir pan.). Tačiau objektyvizavimosi procesui įvykus, jo rezultatuo- 
se pasirodo tas pats neapibrėžtumas (nevienareikšmiškumas), kuris bū- 
dingas realiam tapimui dalykinėje sferoje. Be to, reikia pažymėti, kad 
tarp psichinės būties ir jos dalykinių pasireiškimų nėra pilno (tobulo) 
adekvatumo, t. y. mūsų pergyvenimai neapsprendžia griežtai vienareikš- 
miškai savo konkrečių objektyvizavimosi formų. Todėl šios pastarosios 
gali būti nevienodai interpretuojamos.* 


Ei -O.--E 


Mokslinis aprašymas turi būti tikslus ir pilnas; tuo jis skiriasi [...] 
nuo meninio aprašymo, kuriam šie reikalavimai nėra būtini. 


O £ D 


Kiekviena šiuolaikinės kultūrinės kūrybos sritis (mokslas, menas, vi- 
suomeninė veikla ir kt.) vystosi daugiau ar mažiau savarankiškai. [...] 
Be vidinės savo atskirų šakų autonomijos kultūra, apskritai imant, 
negali augti ir plėtotis. Gal būt, vienas iš svarbiausių šių laikų nuopelnų 
ir yra tas, kad jie giliau, negu kitos epochos, suvokė ir suprato įvairių 
kultūrinės kūrybos formų savitumą ir savarankiškumą. Tačiau autono- 
miškumas nėra atitrūkimas nuo bendro kultūros pagrindo. Labai būdingas 
šiuo atžvilgiu šiuolaikinio meno likimas. Kai kuriose sritysė (pvz., tapy- 
boje, poezijoje, muzikoje) jis pasiekė nepaprasto tobulumo, mokėjimo 
doroti medžiagą ir realizuoti visas joje slypinčias galimybes. Tačiau to- 
lesnis ėjimas šiuo keliu iš esmės neatveria menui naujų perspektyvų. Dar 
daugiau, jis gresia meninių sumanymų nuskurdimu, bedvasio forma- 
lizmo įsigalėjimu (meno pavirtimu į „žaismą“"). Nepaisant viso savo tech- 
ninio tobulumo, toks menas pats nepajėgia tapti didžiu; nebent jis gali 
sudaryti tokią regimybę, pamėgdžiodamas didį praėjusių epochų meną. 

Tapti didžiu tokį meną gali pastūmėti tiktai impulsas, plaukiantis iš ša- 
lia jo esančių veiksnių. Tačiau tokiu veiksniu negali būti kuri nors 
menui lygiavertė kultūros sritis. Tai būtų pasikėsinimas į jo savarankiš- 
kumą ir atvestų į tokį pat jo vidinių turtų naikinimą, kokį jau ne kartą 
jam yra tekę patirti pozityvizmo arba moralizmo priespaudoje. Todėl 
tokiu veiksniu turi būti kažkas aukštesnis, artimesnis pačioms kultūros 
ištakoms — kas gali maitinti ir gaivinti taip pat ir kitas kultūros šakas. 

„„„Kita dvasinės kultūros problemos pusė, nemažiau esminga mūsų 
laikams, — tai jos aktualizavimo individualiame subjekte, asmenybėje 
klausimas. Šiuolaikinės kultūros pobūdį apsprendžia ne tik kokybinis 
jos turinys, bet ir formalus (kiekybinis) momentas — nepaprastas jos 
struktūros sudėtingumas ir išsiskaidymas. Kultūros vystymasis reiškiasi 
ne tiktai ekstensyviu jos augimu, bet ir nepaliaujamu vidinio sudėtin- 
gėjimo ir diferenciacijos procesu. Todėl tikrasis kultūros darbas rei- 
kalauja iš kiekvieno tą darbą dirbančio sutelkti visas jėgas kurioje 
nors vienoje kultūros šakoje. Kiekvienas dirbantysis vertinamas visų 
pirma kaip specialistas. O specializacija neapsiriboja pagrindinėmis 
kultūrinės kūrybos sritimis (mokslas, visuomeninė veikla, menas ir t. t.), 
kiekvieną ji įspraudžia į ankštus kokios nors siauros specialybės rė- 
mus. Ir kuo toliau, tuo stipresnis darosi šitas kultūros darbuotojo 
prikaustymas prie tam tikros specialybės. Tuo pačiu metu taip pat 
nepaliaujamai auga ir kaupiasi objektyviosios kultūros gėrybės. Išei- 
damos iš žmogaus rankų, jos atitrūksta nuo savo kūrėjo ir pradeda sa- 
varankišką egzistavimą. Tačiau bet kokia objektyvioji kultūra tolesnės 
kūrybos pagrindu gali tapti tik tuo atveju, jei ji nesustings savo objek- 
Llyviojoje būtyje, o vėl pritaps prie subjektyvumo stichijos ir bus jos 
paversta tikruoju dvasiniu gyvenimu. Dar daugiau, objektyvioji kultūra 
pati suskyla į daugelį nepriklausomų ir viena su kita betarpiškai ne- 
susijusių sričių. Ir tiktai dvasiniame subjekto gyvenime atgyja jo vidi- 
nė vienybė ir aktualizuojasi bendroji, jos formų ir apraiškų įvairovę 
vienijanti prasmė. Todėl objektyviosios kuliūros plėtojimasis ir augimas 
reikalauja atitinkamo subjektyviosios kultūros augimo. Tačiau šiais lai- 
kais kaip tik ir nėra tokio atitikimo. Subjektyvioji kultūra savo vysty- 
mesi vis daugiau atsilieka nuo objektyviosios kultūros. Čia ir yra tai, 
ką vienas dabarties mąstytojas teisingai pavadino šiuolaikinės kul- 
tūros „tragedija“. Bet ar negresia šios tragedijos atomazga kultūros 
prasmės praradimu, jos kūrybinių jėgų išsisklaidymu, jos nusmukimu iki 
grynai išorinės civilizacijos ir galutiniu žmogaus (kultūros kūrėjo) pa- 
virtimu visišku jos vergu? Šiuolaikinė kultūra negali apeiti šio klau- 
simo, nes tai yra jos likimo klausimas.29 


PRAEITIES KULTŪROS IR GROŽIO APSAUGA 


Mūsų laikais įsivyravo nauja pažiūra į valstybę, kuri esmingai skiriasi 
nuo XIX a, liberalistinės politinės ideologijos. Pagal šią pastarąją vals- 
tybės veiklą apsiriboja piliečių laisvės ir teisių apsauga. Dabar valstybės 
uždavinys suprantamas daug plačiau: ji turi vadovauti visam kultūri- 
niam tautos gyvenimui, ne tik tvarkyti socialinius bei ekonominius pilie- 
čių santykius, bet ir skatinti dvasinės kultūros augimą ir apmesti bend- 
rus jos vystymosi metmenis. Iš čia valstybei iškyla daug naujų ir atsa- 
kingų priedermių: ji turi rūpintis ne tik esamojo momento reikalais, bet 
ir atsižvelgti į tautos ateitį. O ateities numatyti neįmanoma, jei kartu 
nebus kreipiamas dėmesys ir į praeitį. Kultūrinis gyvenimas yra orga- 
niškas procesas ir tegali žengti į priekį tiek, kiek tauta moka sunaudoti 
tą materialinės ir dvasinės energijos atsargą, kuri buvo sukaupta pro- 
tėvių ir tėvų kartų, t. y., kiek ji pažįsta pati save. O toks savęs pažinimas 
reikalauja, kad tauta rūpintųsi ne tik šios dienos darbais, bet ir įsisąmo- 
nintų savo praeitį bei savo istorinio palikimo prasmę. Praeities atmini- 
mas ir patirtis nėra negyvas balastas, kurio reikėtų kuo greičiausiai atsi- 
kratyti. Ir sąmoningame individe, ir susipratusioje tautoje jie tebegyvena 
ir tebevaisina jų buitį ir veiklą. Ypač aiškiai tai pasireiškia meno srity- 
je!. Nauji stiliai kuriasi dažniausiai senovinių stilių įtakoje (plg. antikos 
dailės ir poezijos reikšmę Vakarų Europos meno raidai arba primityvių 
tautų skulptūros ir ornamentikos įtaką mūsų dienų dekoratyvinei dailei). 
Todėl valstybė, kuriai iš tikro rūpi meninės ir apskritai dvasinės kul- 
tūros klestėjimas bei plėtra, turi kreipti ypatingą dėmesį į meno apsaugą 
ir globą. Tai kultūrinis tautos lobynas, kurio nepaisyti būtų nedovano- 
tinas ir nepataisomas nusikaltimas. Tam reikalui neužtenka vien mu- 
ziejų, nes čionai senovės paminklai atitrūkę nuo aplinkos, kuriai buvo 
skirti ir su kuria jų kūrėjų buvo suderinti. Todėl muziejai negali mums 
duoti visiškai konkretaus ir gyvo praeities meninės buities vaizdo 3. Tik 
architektūros kūriniai yra šiuo atžvilgiu palankesnėje padėtyje, negu 

kitų meno šakų kūriniai. Jie pasilieka ten, kur buvo paslatyti. Bet archi- 
tektūros paminklams itin svarbi bei esminga jų aplinka“. Ji iš dalies 
apsprendžia individualines jų stiliaus ypatybes ir savotiškas atmainas, 
Žodžiu, aplinka su pastatu sudaro vieną organišką ir darnią visumą (an- 
samblį). Todėl reikia rūpintis ne tik tuo, kad architektūros kūriniai būtų 
globojami ir tinkamai restauruojami, bet ir tuo, kad jų aplinka nebūtų 
gadinama ar keičiama su jų stiliumi ir paskirtimi nesuderinamų būdu, 
Iš to aiškėja, kad ir pats peizažas, pats gyvas gamtos grožis yra besąly- 
giška kultūros vertybė, kuri turi būti saugoma nuo nereikalingų, vanda- 
liškų žalojimų. Jisai žadina kūrybines mūsų dienų žmogaus jėgas tokiu 
pat būdu, kaip veikdavo ir įkvėpdavo anų laikų menininkų kūrybą (pri- 
siminkime, pavyzdžiui, Lietuvos peizažo reikšmę Čiurlionio tapybai). 
Žinoma, civilizacijos plėtojimasis žymiai keičia bendrą kraštų išvaizdą. 
Ir šie pakeitimai neišvengiami. Vis dėlto reikėtų rūpintis, kad bent gražiau- 
sios ir istoriniu atžvilgiu reikšmingos Lietuvos vietos liktų nepaliestos, 
nes jos laiduoja gana gyvą kontaktą su praeitimi ir su istoriniu tautos gy- 
venimu. Iki šiol, deja, šitas svarbus kultūrinis uždavinys pas mus beveik 
visiškai niekinamas. Ir estetiniai reikalai visuomet turi nusileisti grynai 
ekonominiams ir savanaudiškiems interesams. Aišku, kad toks nusista- 
tymas estetinių vertybių atžvilgiu nesuderinamas su pagrindine mūsų 
laikų kultūrinės politikos linkme. Žinoma, paskelbti naują politinę ideo- 
logiją daug lengviau, negu ją įgyvendinti visose kultūros srityse. Ta- 
čiau, jei Lietuvos vyriausybė rimtai žiūri į savo kultūrinius uždavinius, 
tai ji negali nepaisyti aktualių estetinės kultūros klausimų ir turi viso- 
mis priemonėmis kovoti su ta utilitaristine pažiūra į meno paminklus ir 
gamtos grožį, kuri įsigalėjo mūsų visuomenėje. 

Vyriausybė turi imtis iniciatyvos kultūros fondui steigti. Ir mes 
tikimės, kad Lietuvos šviesuomenė kiek galėdama palaikys tokį vyriau- 
sybės užsimojimą. 


[H. KAIRIUKŠTYTĖS-JACINIENĖS STUDIJOS 
APIE PAŽAISLĮ! RECENZIJA] 


Pažaislio vienuolynas ties Kaunu yra vienas iš gražiausių ir įdomiausių 
Lietuvos architektūros paminklų. Tačiau neturtingoje lietuvių meno is- 
torijos literatūroje neegzistavo nė viena plati, moksliškai traktuota šio 
vienuolyno monografija. Kalbamoji H. Kairiūkštytės-Jacinienės diserta- 
cija, įteikta 1926 m. Ciuricho universitetui filosofijos daktaro laipsniui 
gauti, užkišo tą spragą. Toji monografija yra pirmas mokslinis, savaran- 
kiškais autorės tyrinėjimais pagrįstas veikalas apie šį žymųjį Lietuvos 
pracities kultūros paminklą ir apskritai pirmas panašios rūšies veikalas 
lietuvių meno istorijos literatūroje. 

Disertacija susideda iš trijų dalių. Pirmojoje dalyje plačiai kalbama 
apie Pažaislio vienuolyno įsteigimo, pastatymo ir visos jo egzistencijos 
iki mūsų laikų istoriją. Šitoji dalis ne tiktai aprėpia visą negausią, rū- 
pestingai autorės surinktą literatūrą apie vienuolyną įvairiomis kalbo- 
mis, bet ir savo ruožtu remiasi nuodugniomis archyvinių šaltinių studi- 
jomis, kurios buvo autorės atliktos Kauno Centriniame valstybiniame 
archyve, Romos Vatikano archyve bei kitose Italijos, Lenkijos, Vokie- 
tijos ir Šveicarijos bibliotekose ir vienuolynuose. Autorė nurodo vaid- 
menį, kurį vaidino Pažaislio vienuolyno pastatyme jo steigėjas, didysis 
Lietuvos kunigaikštystės kancleris Kristupas Pacas, plačiai atpasakoja 
vienuolyno istoriją, ypač atsižvelgdama į įvairius pertaisymus ir remon- 
tus, padarytus vienuolyne rusų stačiatikių vienuolių, kai jis buvo pa- 
verstas 1832 m. rusų stačiatikių vienuolynu. Remdamasi savo surastais 
šaltinių dokumentais, autorė apibūdina įvairių Pažaislio vienuolyne dir- 
busių italų architektų, tapytojų, vietinių skulptorių ir varpų liejikų 
darbus. 

Antrojoje disertacijos dalyje autorės pateikiami ištisai visi svarbes- 
nieji Pažaislio vienuolyno įsteigimo ir pastatymo istoriją liečiantieji do- 
kumentai lotynų, prancūzų ir vokiečių kalbomis. 

Trečioji —ir plačiausioji — H. Kairiūkštytės-Jacinienės disertacijos 
dalis skirta smulkiam Pažaislio vienuolyno aprašymui ir jo įvertinimui 
meno istorijos požiūriu, siejant su bendra Europos meno plėtojimosi eiga. 
Analizuodama vienuolyno architektūrą, autorė nagrinėja keturias meno 
istorijos problemas. Pirmoji problema liečia simetriškai, kaip ir Pažaislio 
vienuolynas, statytų, turinčių bažnyčią kaip savo svarbiausiąjį, vyrau- 
jantį centrą, Europos renesanso ir baroko vienuolynų plėtojimosi istoriją. 
Antroji problema nagrinėja harmoningą centrinės kupolinės bažnyčios 
su dviem kupolą lydinčiais bokštais suderinimą italų renesanso ir baro- 
ko architektūroje. Autorė nurodo kai kurias Italijos bažnyčias, kurios, 
teisingu jos manymu, buvo tam tikrais atžvilgiais pavyzdžiai Pažaislio 
vienuolyno architektūrai. Trečioji problema nušviečia vienuolyno baž- 
nyčios vidaus architektūrą, kuri dėl tam tikrų svarbių autorės nurodytų 
savybių yra retas, įdomus ir vertingas reiškinys architektūros istorijoje. 
Pagaliau ketvirtas klausimas, kuris yra taip pat nuodugniai autorės iš- 
nagrinėtas, — tai vienuolyną puošiančių gipsatūrų ir freskų aprašymas ir 
jų stiliaus analizė. 

Šioji trečioji monografijos dalis mokslo požiūriu turi, be abejo, di- 
džiausią vertę. Ji rodo, kad H. Kairiūkštytė-Jacinienė nuodugniai pažįsta 
traktuojamą medžiagą, turi puikų metodinį išsilavinimą, gerai suvokia 
meno istorijos problemų esmę ir kartu pasižymi estetikos atžvilgiu sub- 
tiliu ir visapusišku tų problemų supratimu. Be to, ypatingu autorės nuo- 
pelnu turime laikyti tai, kad ji savo disertacijai pasirinko temą, kuri iki 
šiol meno istorijos požiūriu nebuvo tyrinėta. Taip pat turi būti įvertin- 
tas ir autorės tikrai pagirtinas, stropus ir rūpestingas visos archyvinės ir 
literatūrinės medžiagos surinkimas ir sutvarkymas. Autorė sugebėjo čia 
sumaniai atrinkti, kas buvo svarbiausia. Monografija ir savo dydžiu iš- 
eina iš paprastų užsienio disertacijų ribų. Ji yra aukščiausios vertės įna- 
šas į negausią Lietuvos meno ir krašto kultūros literatūrą. Veikalas yra 
gausiai iliustruotas vienuolyno architektūros ir freskų nuotraukomis. Jį 
ketinama išleisti ir lietuviškai ?, todėl jis bus prieinamas ir platesniems 
Lietuvos visuomenės sluoksniams. 


[M. VOROBJOVO MONOGRAFIJOS 
APIE M. K. ČIURLIONĮ!' RECENZIJA ] 


M. Vorobjovo vokiškai parašytoji M. K. Čiurlionio monografija yra vie- 
na iš tų palyginti retų knygų, už kurias visų pirma norėtųsi nuoširdžiai 
padėkoti. Ji ne tik duoda mums daug įdomių ir vertingų žinių apie Čiur- 
lionio gyvenimą bei darbą, bet ir įgalina giliau įsijausti į jo sukurto pa- 
saulio mįslę ir įprasminti tai, ką mes patys esame patyrę, besigrožėdami 
jo kūriniais. Ir todėl, man atrodo, ši knyga ne tik sudomins tikrojo me- 
no mėgėjus užsienyje, bet paskatins ir pas mus, Lietuvoje, visus tuos, 
kuriems Čiurlionio tapyba yra brangi ir artima, iš naujo įsigilinti į jo 
kūrinius ir dar atidžiau įvertinti tai, ką mums yra davęs šis vienintelis 
savo rūšies dailininkas. Šioje trumpoje recenzijoje aš neketinu išdėstyti 
visko, kas Vorobjovo monografijoje yra įdomu ir verta dėmesio. Pasi- 
tenkinsiu pažymėdamas vien tas mintis, kurios yra ypatingai svarbios 
Čiurlionio kūrybai nušviesti. 

Visų pirma autorius įtikinamai parodo, kad Čiurlionio, kaip meni- 
ninko, raidoje galima nustatyti tris periodus, kurie aiškiai skiriasi savo 
stiliumi ir techniniais įgūdžiais. Pirmasis — pradinis — periodas apima 
tuos metus, kai Čiurlionis, nusigręžęs nuo muzikos ir atsidėjęs tapybai, 
dar nėra savo dvasinėms vizijoms suradęs tinkamos optinės formos ir 
pasiduoda tais laikais poezijoje ir dailėje vyravusiai simbolistinei (mo- 
dernistinei) srovei. Kaip tik dominuojanti literatūrinių siužetų ir idėjų 
įtaka įsakmiai pasireiškia alegorišku pirmųjų Čiurlionio kūrinių pobū- 
džiu. Atrodo, kad tai iliustracijos, turinčios pavaizduoti neparašytas 
poemas. Tapyba dar nėra savarankiška, — ji remiasi kitos meno šakos 
sumanymais. Taip pat dar netobula šių paveikslų formalioji pusė. Čia 
vartojama spalvų skalė neatsverta ir pasižymi tam tikru raižumu. 

Bet jau šiame pirmajame periode ima ryškėti pagrindinė Čiurlionio 
kūrybos linkmė. Tai, kas jį pirmiausia patraukia ir įkvepia, yra pati 
gamta, jos organinės gyvybės mįslė ir jos paslaptingas ryšys su žmogaus 
prigimtimi ir likimu, žodžiu, visa tai, kas pasirodo gamtoje menininkui, 

tikrai mylinčiam ją ir mokančiam laisvai atsidėti jos žiūrai (kontemplia- 
cijai). Jo mėgstamasis siužetas yra nuotaikingas peizažas. Tačiau Čiur- 
lionio originalumas, kuris pražysta antrajame jo kūrybos periode, pasi- 
reiškia ne siužeto pasirinkimu, —tąja kryptimi ėjo pažangioji tų laikų 
tapyba Lenkijoje, Vokietijoje ir kituose kraštuose,— bet tuo, kaip jis 
suprato šį siužetą ir kokiomis stilistinėmis priemonėmis jį dorojo, paga- 
liau ir tuo, kaip jis apvilko savo universalines vizijas tautine forma. 
Čiurlionis tapo Lietuvos gamtą ir kaip niekas kitas moka iškelti būdin- 
gas jos ypatybes bei savotišką žavumą. Jo kūriniuose iš karto atsisklei- 
džia visatos beribiškumas ir visa įdvasinančioji gyvybė. Todėl Čiurlionis 
savo paveiksluose žiūrovo stebėjimo tašką dažniausiai parenka taip, kad 
jam atsiskleistų neribota šviesinės erdvės giluma. Tos priemonės, kurio- 
mis jis pasiekia šitą nepaprastą įspūdį, — antai, vaizduodamas žvaigždėtą 
nakties dangų arba žemės akiračio platumą,— stebina savo paprastumu 
ir griežtu apibrėžtumu. Tai, iš vienos pusės, tos pačios spalvos (pvz., 
žalios) atmainų meninis sulaipsniavimas, iš antros — plonėją ruožai ho- 
rizonio link (pvz., upės) arba perspektyviškai mažėjančių daiktų (pvz., 
medžių) eilės, nuvedančios žvilgsnį į nepasiekiamas tolumas. 

Be to, Čiurlioniui rūpi dar kitas dalykas: įkūnyti ir užfiksuoti savo 
kūriniuose gamtos gyvybės dinamiką. Todėl jis stengiasi nugalėti tapy- 
bos statiškumą ir suartinti ją su kitomis meno šakomis, kurios skleidžiasi 
laike, ypač su tąja, kuri jam buvo itin brangi, — su muzika. Jis nesiten- 
kina vienu paveikslu, bet išvysto pasirinktąjį siužetą į eilę paveikslų, 
kurie vaizduoja skirtingus to paties proceso tarpsnius. Be to, ir kiekvie- 
no atskiro paveikslo kompozicija sklidina dinamikos: jos elementai rit- 
mo atžvilgiu taip suskirstyti ir sugrupuoti, kad, rodos, vienodu judesiu 
slenka ir juos varo ta pati gaivališka jėga. Ir pažymėtina: visos dalys 
organiškai įjungtos į visumą, nė viena neišsiskiria savarankiškai, tiktai 
sąsaja su kitomis dalimis duoda joms jų tikrąją reikšmę ir tapybinę ver- 
ię. Todėl Čiurlionis savo kūriniuose ir žmogui neskiria išimtinės vietos. 
Jisai tik gamtos padaras, kaip ir kitos būtybės. Niekados neiškeliama 
savarankiška žmogaus individualybė. Pagaliau subrendusiąją Čiurlionio 
tapyseną apibūdina dar viena žymi ypatybė, kurią autorius labai vyku- 
siai pavadina „optine (regimąja) metafora“. Atskirų daiktų pavidalai 
taip supaprastinami ir kartu dematerializuojami (numedžiaginami), kad 
susilieja su kitų daiktų pavidalais ir todėl pasidaro daugiareikšmiški. Ta 
pati forma tuo pačiu metu pasirodo, pavyzdžiui, kaip žvaigždė, žiedas, 
liepsna bei snaigė. Tuo būdu Čiurlionis savo paveikslams suteikia ypa- 
tingą turiningumą ir reikšmingumą, neperžengdamas tapybai prieinamų 
galimybių ribų. 

Trečiąjį — ir paskutinį — Čiurlionio kūrybos periodą nulėmė tas lai- 
kas, kurį jis praleido Peterburge. Čia jis susipažino ir susidraugavo su 
įžymiausiais tų dienų rusų tapytojais, kurie buvo susibūrę apie žurnalą 
„Mup uckyccTBa". Nepaprastai išdailinta šių menininkų tapysena padarė 
Čiurlioniui gilų įspūdį ir paskatino jį tobulinti bei turtinti savo tapymo 
techniką. Jis ima kreipti ypatingą dėmesį į formaliąją paveikslų pusę ir 
kruopščiai doroti visas smulkmenas. Šio periodo kūriniai įgyja dekora- 
tyvinį pobūdį ir linksta į tam tikrą grafiškumą. Kompozicija dažniausiai 
remiasi griežtai geometrine schema ?. Tiesioginė intuicija pajungiama 
formaliems uždaviniams. Tai nereiškia, kad Čiurlionio kūrybinės jėgos 
nusilpo. Atsidėdamas formos dorojimui, jis ieškojo naujų kelių savo me- 
niniams sumanymams įvykdyti. Ir tik per ankstyva tragiška Čiurlionio 
mirtis neleido šiam darbui duoti laukiamų vaisių. 

Itin įdomiai Vorobjovas nušviečia tapybos ir muzikos santykį Čiur- 
lionio kūryboje. Jutiminės formos gražumas bei meniškumas nebuvo 
jam savarankiškas tikslas. Tatai buvo tik priemonė jo pasaulėjautai iš- 
reikšti. O kadangi girdimasis pasaulio aspektas jam buvo nemažiau arti- 
mas už regimąjį, tai suprantama, kad jis buvo linkęs suartinti vieną su 
antru ir prisunkti tapybą muzikinių elementų. Apie skirtingų meno šakų 
sintezę svajojo jau romantikai. Ir Čiurlionio laikais kai kurie dailininkai 
abstrakčia ir ornamentiška paišysena bandė išeiti iš siužetinės tapybos 
ribų ir išgauti muzikai bei lyrikai giminingų efektų. Tačiau tik Čiurlio- 
nyje teįsikūnijo įsakmus tapytojo-muziko tipas. Ne ta prasme, kad jis 
sujungė arba suliejo šias skirtingas meno šakas, taikydamas tapybai 
muzikos formas, o ta prasme, kad savo tapyboje iškėlė visa tai, kas joje 
gimininga su muzika. Būtų klaidinga manyti, kad tuose paveikslų cik- 
luose, kurie pavadinti sonatomis, iš tikrųjų tiksliai atkurta sonatos for- 
ma. Kompozicijos atžvilgiu jie nesiskiria nuo kitų paveikslų, kurių Čiur- 
lionis nėra šitaip pavadinęs. Ir vieni, ir kiti pilni tam tikros muzikinės 
nuotaikos, Kokios gi yra tos tapybos priemonės, kurios leidžia jai taip 
įsakmiai ir įspūdingai reikštis? 

Mes jau minėjome Čiurlionio kūrybai būdingą dinamiką ir ritmingą 
pasikartojimą tų pačių motyvų, skirtingai pasirodančių įvairiuose erdvi- 
nės perspektyvos planuose. Šiam motyvų kartojimuisi ir lygiagretišku- 
mui pabrėžti Čiurlionis mėgsta naudotis daiktų atspindžiais vandens pa- 
viršiuje. Tuo būdu visa paveikslo sąranga yra panaši į daugiabalsę or- 
kestrinę kompoziciją, kur kiekvienas instrumentas savo balsu atsiliepia 
į kitų instrumentų balsus ir visi kartu sudaro galingą darnų sąskambį. 
Melodiją (temą) atstoja platus linijos užmojis, tonalumą ir moduliaci- 
jas — bendras fono spalvotumas ir įvairios jo atmainos. Šitą muzikinį 

įspūdį dar palaiko ir stiprina optinės metaforos. Atskirų pavidalų dau- 
giareikšmiškumas kiek nuslopina jų daiktinę reikšmę ir nė vienai iš jų 
neleidžia iškilti aikštėn. Ta pačia linkme veikia ir daiktų bei spalvų nu- 
medžiaginimas. Spalvos šiuose Čiurlionio paveiksluose tarytum perma- 
tomos ir pasižymi nepaprastu lengvumu. Supaprastintos ir suschematin- 
tos daiktų formos taip pat, atrodo, nustoja bet kokio medžiaginio masy- 
vumo ir pavirsta bekūniais sapno vaizdiniais. Žodžiu, visas regimasis 
pasaulis įgyja sudvasintą išvaizdą ir tuo priartėja prie tonų pasaulio, nes 
numedžiaginimas leidžia spalvoms ir daiktų pavidalams taip persismelk- 
ti ir susilieti, kaip persismelkia ir susilieja sąskambūs tonai daugiabal- 
siame orkestre. 

Taigi, orientuodamasis į muziką, Čiurlionis neįneša į savo tapybą 
nieko, kas būtų svetima jos prigimčiai. Priešingai, šita orientacija jam 
net padėjo regimajai formai įkvėpti griežtesnį nuoseklumą ir įsakmesnį 
vieningumą. 

Antra vertus, ir Čiurlionio muzika (pvz., „Miškas“, „Jūra“) pasižymi 
ypatingu tapybiškumu, priklausančiu nuo to, kad ją, kaip ir jo tapybą, 
maitina tas pats šaltinis — gamtos meilė ir susižavėjimas jos harmonija. 
Tačiau, Vorobjovo nuomone, muzikos reikšmė Čiurlionio kūrybai trupu- 
tį kitokia. Paskutinėse jo kompozicijose itin aiškiai ir nesušvelnintai pa- 
sireiškia „naktinė“ (tamsioji) jo sielos pusė, kuri ir nulėmė jo tragišką 
likimą. 

Tikiuosi, kad Vorobjovo monografijos likimas bus toks, kokio ji nu- 
sipelno. 


KOMENTARAI IR PASTABOS * 


ESTETIKA 


! Žr. V. Lenino veikalą „Materializmas ir empiriokriticizmas“: „Bogdanovui (kaip ir 
visiems machistams) mūsų žinių santykinumo pripažinimas pašalina kad ir mažiausią ab- 
soliučios tiesos pripažinimą. Engelsui iš santykinių tiesų susideda absoliuti tiesa.“ 
(V. I. Leninas, Raštai, t. 14, p. 120); arba „Filosofijos sąsiuvinius“: „Subjektyvizmo 
(skepticizmo, sofistikos etc.) skirtingumas nuo dialektikos, tarp kita ko, yra tas, kad 
(objektyviojoje) dialektikoje santykinis (reliatyvus) yra ir skirtingumas tarp reliatyvaus 
ir absoliutaus. Objektyviajai dialektikai reliatyvybėje yra absoliutybė. Subjektyvizmui ir 
sofisikai reliaiyvybė yra tik reliatyvi ir atmeta absoliutybę“. (V. I. Leninas, Raštai, 
t. 38, p. 346) Kadangi menas, lygiai kaip ir žinojimas, vaizduoja objektyvią tikrovę, tai 
Lenino nustatyta mokslo koncepcija dera ir menui, t. y. kiekvienoje reliatyvioje meno 
formoje glūdi ir tam tikras absoliutus momentas, kurį turi iškelti aikštėn estetika arba 
meno teorija. 

2 Kalbėdamas apie senovės graikų meną, Marksas tarp kitko taip pasisako: „Sunku- 
mą sudaro ne tai, kad suprastume, jog graikų menas ir epas yra susiję su tam tikromis 
visuomenės vystymosi formomis. Sunkumą sudaro tai, kad jie dar tebeteikia mums meninį pa- 
sigėrėjimą ir tam tikru atžvilgiu tebėra norma ir neprilygstamas pavyzdys“. (K. Marksas 
ir F. Engelsas, Apie literatūrą, V., 1961, p. 51.) 

'3 Smulkiau apie A. Baumgarteno estetiką žr. šios knygos IX skyriaus 2 poskyryje b. 

4 Reikia pastebėti, kad su panašiais keblumais tenka kovoti ir psichologijai, nes 
introspekcija (savistaba, savityra), kuriai vienai tiesiog prieinami mūsų vidiniai potyriai, 
remiasi tokiu sąmonės nusistatymu, kuris leidžia subjektui iš šalies žiūrėti į vykstančius 
psichinius reiškinius, ir tuo ne tik panaikinamas stebimų potyrių (emocijų, jausmų) be- 
tarpiškumas, bet iš dalies ir trukdoma arba pakeičiama jų eiga. 

5 Smulkiau apie tai žr. IV skyriaus 1 ir 2 poskyryje. 

6 Reikia prisiminti, kad tiksliuosiuose moksluose (pvz., geometrijoje, teorinėje fizi- 
koje) genetinė definicija ir genetinis aiškinimo metodas (konstrukcija) vaidina svarbų 
vaidmenį. 

7 Meno istorijos tyrinėjimuose dažnai teikiama daug žinių, kurios liečia menininko 
biografiją, jo gyvenimo aplinkybes ir t. t., bet visiškai nenurodoma, kokią įtaką šie faktai 
turėjo jo kūrybai, kaip jie veikė jo stiliaus ypatybių susiformavimą. Aišku, kad estetikai 
ir estetiniam meno kūrinių vertinimui tokios žinios neduoda jokios naudos. 


* Visi komentarai ir pastabos priklauso knygos autoriui, išskyrus redakcinius nuro- 
dymus, kurie pažymėti sutrumpinimu Red. 

5 Bet reikia pažymėti: iš to, kas pasakyta, negalima padaryti išvados, kad jutimų 
malonumas neturi nieko bendro su grožiu. Malonumas dažnai įeina į grožio įspūdį kaip 
momentas, priklausąs estetinio objekto sąrangai, Juk ir malonumas turi savo objektyvų 
pagrindą; tai yra jutiminio įspūdžio atitikimas žmogaus psichofizinei prigimčiai, Panašiai 
kaip instrumentas, suderintas tam tikru būdu, atsiliepia į atitinkamų tonų skambėjimą, 
taip ir specifiniai nervų centrai (pvz., regėjimo, girdėjimo) sąskambiu sujaudinimu rea- 
guoja į dirginimus, gautus per atitinkamus organus — receptorius (imtuvus), Matyt, iš 
šito išorinio dirginimo ir vidinio sujaudinimo darnumo kyla malonumo jausmas, mažų 
mažiausia tais atvejais, kur, kaip girdėjime ir regėjime, specifinis nervų aparatas ypač 
jautrus struktūriniams dirginimams ir su jais suderintas. Bet kaip tik toks struktūrišku- 
mas malonius įspūdžius suartina su grožiu. . 

9 Kaip tik šiais atvejais dažniausiai atsiranda ir iliuzijų. 

10 Visi tie reiškiniai (procesai ir daiktai), kurie apsprendžia išorinio pasaulio struktū- 
rą, yra arba regimi, arba liečiami, arba kartu ir regimi, ir liečiami. Tuo tarpu triukšmas, 
lydįs tam tikro proceso eigą, arba garsas, skleidžiamas vieno arba kito daikto, pasirodo 
esąs atsitiktinis reiškinys, kurio gali ir nebūti. 

U Bet ir tais atvejais, kai dainos rutuliojimosi procesas vyko kitu keliu ir žodžiai, 
gal būt, sudarė pirminį jos elementą, dainos melodija vis dėlto valdoma ne teksto pras- 
mės, bet ritminių ir melodinių jos žodžių ypatybių. 

12 Tiesa, kalbama ir apie atskirų spalvų, linijų ir tonų gražumą; vadinasi, rodos, kad 
ir paprastiems (vientisiems) elementams gali būti priskiriama estetinė vertė. Tačiau rei- 
kia pastebėti: 1. Spalvos, tonai, linijos nėra visiškai vientisi elementai; juose glūdi skir- 
tlingos savybės, kurios gali kisti beveik nepriklausomai viena nuo kitos ir santykiauti 
įvairiais būdais (pvz, spalvos grynumas, skaidrumas, sodrumas; tono aukštumas, atspal- 
vis, grynumas, intensyvumas; linijos kreivumo atmainos, storumo arba plonumo kitėjimai 
ir kt.). 2. Tos estetinės vertybės, kurios priklauso nuo nurodytų spalvų, tonų, linijų ypa- 
tybių, iškyla aikštėn vien jų santykyje su kitais vienalyčiais elementais (arba su tam 
tikru fonu). 3. Todėl vargu ar galima tam tikrą toną, spalvą arba liniją visiškai izo- 
Jiuoti (atskirti) nuo aplinkos, kurioje pasireiškia jų estetinė vertė. 

13 Žinoma, tai nereiškia, kad visi komponentai, kurie gali priklausyti objekto siruk- 
tūrai, menininko suvartojami ir aktualizuojami. Dažnai kompozicija remiasi tam tikra 
abstrakcija ir tenkinasi tik vieno kito komponento formavimu (dorojimu), visiškai aplenk- 
dama kitus (pvz., piešinyje spalvos neturi struktūrinės reikšmės). 


M Sakykime, aiškūs (įsakmūs) turi būti figūrų kontūrai, vidinis jų kūnų bei sąnarių 
modeliavimas; ryški turi būti ir perspektyva, t. y. perspektyvinis daiktų bei nuotolių 
mažėjimas ir gilumon einančių linijų nukrypimas, objektų, priklausančių skirtingiems 
planams, persikirtimas, šviesos ir šešėlių susikirtimas ir t. t. 


15 Žinoma, suvokiančiojo subjekto pergyvenime galima skirti tą objektą, į kurį nu- 
kreipta suvokimo intencija, ir subjekto reagavimą į gautą įspūdį. Tačiau tas reagavimas 
nėra tik emocinis; jis gali pasireikšti ir tam tikromis minčių arba vaizdinių asociacijo- 
mis, norais, judesiais ir t. t, Bet visa tai nė kiek neliečia suvokto objekto ir jo estetinės 
vertės, Antra vertus, emocinis momentas, kuriuo nuspalvintas subjekto potyris, yra dve- 
jopas: vienas apibūdina paties subjekto būseną arba nuotaiką, antras glūdi pačiame ob- 
jekte Ir šia prasme yra objektyvus. Jisai vienas tėra esmingas estetiniam įspūdžiui ir 
apsprendžia jausminę subjekto reakciją, žinoma, tik tuo atveju, kai pats suvokimas val- 
domas estetinio sąmonės nusistatymo. 

16 Būna atvejų, kai subjektas savo nuotaiką įjaučia į aplinkinį pasaulį, kai, pa- 
vyzdžiui, jam visa, ką jis suvokia, atrodo liūdna arba džiaugsminga todėl, kad jis pals 
yra liūdnai arba linksmai nusiteikęs. Tačiau šitie atvejai aiškiai skiriasi nuo tų, kai 
pals objektas (veidas, gamtos reginys, melodija) spinduliuoja tam tikru jausmu arba 
nuotaika. 

17 Analogijos teorija šiek tiek tinka tik ekspresyviems garsams (Laulgebūrde). Aš 
girdžiu savo balso intonacijų ir intensyvumo atmainas, panašiai kaip ir kito Žmo- 
gaus balsą. 

!8 Gyvybė čia suprantama plačiausia prasme: tai visa, kas išoriniame pasaulyje tie- 
siog veikia organizmą, verčia jį reaguoti vienu arba kitu būdu ir šiuo atžvilgiu jam 
reikšminga. Ar tą poveikį sukelia gyva ar negyva gamta, pirminiam tiesioginiam įspū- 
džiui nesvarbu ir tai jo neapsprendžia. 

19 Mat, realūs judesiai, būdami priklausomi nuo skirtingų jėgų sąveikos, vyksta 
beveik be išimties kreivosiomis linijomis. 

"0 Jis suvokia tuos ženklus ne kaip tam tikro objekto pažymėjimą, bet kaip nurody- 
mą į vieną ar kitą verkimo būdą. 

2! Pavyzdžiui, gailėtis kito žmogaus galima tik nors kiek patiriant jo kančias. Bet 
pats gailestis yra mano „aš“ atsiliepimas į tas kančias ir nesutampa su jomis. 

2? Pažymetina, kad L. Tolstojus savo veikale „Kas yra menas?“ meno poveikį aiškina 
psichiniu užsikrėlimu, 

23 Vadinamoji psichinė „perseveracija“. 

2 Todėl, žymiojo rusų artisto ir režisieriaus K. Stanislavskio nuomone, aktoriaus už- 
davinį scenoje galima apibrėžti ne daiktavardžiais, o lik veiksmažodžiais. 

25 Jo reliatyvi estetinė reikšmė bus paaiškinta toliau. 

“6 Žinoma, galima ir neformuotą medžiagą (marmuro gabalą, taškų visumą plokštu- 
moje) pavadinti visuma, kiek ji suvokiama kaip vienybė. Tačiau šiuo atvejų visumos 
forma turi arba liktai subjektyvų pagrindą, būtent, priklauso nuo suvokimo akto inten- 
cijos (pvz. nejudamųjų žvaigždžių figūros astronomijoje), arba remiasi erdviniu medžia- 
gos ribotumu. Ir pirmuoju. ir antruoju atveju visuma nesiremia objektyviu vidiniu tvar- 
kingumu ir todėl jai stinga formos apibrėžtumo. 


27 Struktūrinį tipą galima pažymėti algebrinė formule: 


a X 

S buy 

C Z, 
kur a, b. C... yra nekintamieji struktūros momentai, nuo kurių priklauso jai būdinga 
elementų sąranga; X, y, Z .„.— kintamieji momentai, sąlygoja įvairius konkretizavi- 


mo būdus. 

28 Jet jis išnyktų, tai ir formos sąvoka nustotų bet kokios estetinės reikšmės, nes 
forma ir medžiaga yra koreliatyvios, ir kur nėra medžiagos, ten negalima kalbėti ir 
apie formą. 

2 Tiesa, tenka pažymėti, kad kultūrinėje aplinkoje šituos grožio įspūdžius sukelia 
ir meno kūriniai (muzika, eilėraščiai, pasakos, piešiniai, paveikslai ir panašūs dalykai), 
kurie nuo pat mažens veikia vaiko sielą. 

3 Be to, reikia pažymėti, kad peizažo tapybos skleidimuisi daug padėjo ir renesanso 
laiku išrasta nauja aliejinė tapymo technika, kuri įgalino menininką tiksliau ir tobuliau 
vaizduoti atmosferą ir jos atmainas, kylančias dėl šviesos ir atstumo įtakos, 

31 Žinoma, tinkama aplinka gali iškelti organinį grožį aikštėn, sustiprinti jo įspū- 
dingumą, bet šiaip ar taip ji neapsprendžia ir nepamatuoja jo esmės. 

32 Gali kilti klausimas: ar, pripažinus grožio idealų įvairumą, neprieinama prie este- 
tinio reliatyvizmo? Šila problema bus nagrinėjama toliau, 


3 Iš to galima suprasti, kodėl beždžionės paprastai mums atrodo negražios. Dėl ją 
panašumo į žmogų mes nejučiomis taikome joms žmogaus grožio kriterijų, t. y. tokį kri- 
terijų, kurio beždžionės prigimtis visiškai negali atitikti, 

* Kūninė savijauta, žinoma, tam tikiu laipsniu susijusi ir su įspūdžiais, kurie gau- 
nami iš vaizduojamojo meno kūrinių, tačiau jos intensyvumas čia daug mažesnis, nes 
ji antrinė ir tik atgamina įspūdžius, sukeltus realių objektų grožio. 

S K. Grosas papildė ir patobulino H. Spenserio teoriją pirmiausia nurodymu, kad 
žaidimo instinktas atlieka labai svarbią funkciją, padedančią gyvulių rūšims išsilaikyti: jis 
ugdo kūno stiprumą, vikrumą bei atsparumą, lygiai kaip ir tas psichines savybes, kurios 
organizmui itin reikalingos kovai dėl būvio. Vienok šita žaidimo reikšmė visiškai ne- 
aiškina jo ryšio su menu, 

35 Europoje polifonija, galima spėti, kilo viduramžiais (XII-XIII a.) iš liaudies mu- 
zikos. Pirmus jos pėdsakus mes randame Anglijoje. Tai vadinamieji „Foburdonai", puo- 
tos dainos, kurios turėjo „Kanono“ formą. Vienas balsas pradeda giesmę, po kelių 
taktų įstoja antras, paskui — trečias, kartodamas tą patį motyvą tam tikru apibrėžtu inter- 
valu (tercija ar seksta). Bet, antra vertus, polifonijos pradmenys glūdi jau kai kuriuose 
instrumentuose, kurie buvo vartojami viduramžiais liaudies muzikoje, būtent organistrų- 
me (styginis instrumentas) ir dambroje (sonbiixa, Dudelsack, muselte, bagpipe); tai — iš- 
pūstas ožkos kailis su keliomis dūdelėmis, iš kurių viena veda melodiją, o kitos ją 
lydi, vienu balsu kartodamos tam tikrą žemesnį toną (bosą). Iš liaudies dainų polifonija 
pamažėle įsiskverbė ir į bažnytinę muziką, bet įgavo čia kitokią formą. Daugiabalsio dai- 
navimo pamatas yra vadinamasis cantus Hirmus, t. y. tam tikra bažnytinės giesmės me- 
lJodija, kurią gieda vidurinis balsas (tenoras), o antrasis, aukštesnis (arba du), kartoja 
šią melodiją, papildydamas ją figūracijomis, arba improvizuoja kitą melodiją, suderintą 
su pirmąja kvartos arba kvintos intervalais. Tolesniam polifonijos plėtojimuisi Įemiamąją 
reikšmę turėjo du faktai: iš vienos pusės — mensuralinės gaidų notacijos įvedimas, iš 
antros — harmoninių intervalų taisyklių nustatymas. Tokiu būdu atsirado kontrapunktinė 
(punctus contra punclum) polifonijos sąranga, kuri įsigalėjo muzikoje XVI a. ir ypač 
suklestėjo Olandijoje. 

37 Meninė (estetinė) tiesa nesutampa su teorine (moksline) tiesa. Žr. VIII skyriaus 
3 poskyrį. 

38 Tą patį galima pasakyti ir apie vaikų „kūrybą“, jų kalbėjimo būdą ir pan. Tas 
faktas, kad jų kalba gausi suaugusiajam netikėtų metaforų bei analogijų, priklauso ne 
tik nuo to, kad vaiko atmintin pirmučiausia įsminga pats jutiminis objekto pavidalas, 
bet ir nuo to, kad tie aspektai, kuriuose jam pasirodo daiktas, procesas, įvykis, yra pa- 
prastesni, mažiau turiningi, negu suaugusiųjų suvokimai, ir todėl leidžia jam sugretinti 
tai, kas šiems pastariesiems atrodo visai skirtinga ir nepalyginama, 


3 Tai yra pagrindinė B. Kročės estetikos klaida, 

40 Sintetinis suvokimo pobūdis itin aiškiai pasirodo binokuliariniu regėjimu. Nors 
dešinioji ir kairioji akis kiekviena suvokia atskirą vaizdą, ir šie vaizdai nesutampa vi- 
siškai net tuo atveju, kai abiejų akių ašys yra lygiagretės, — subjekto sąmonėje vis dėlto 
atsiranda tik vienas vaizdas, užimąs vidurį tarp tų dviejų vaizdų, kuriuos mato kiekvie- 
na akis atskirai. Ir tik šių vaizdų susiliejimas į vieną teikia šiam pastarajam tam tikrą 
gilumą (reljefiškumą). Tas sintetinis aktas, kuris pavidalina jutiminį suvokimą, grindžia- 
mas žmogaus psichofizine sąranga ir artimas tai sintezei, kuri sujungia įvairius gyvulių 
judesius į vieną tikslingą instinktyvų veiksmą. Skirtumas tiktai tas, kad čia sintezė vyks- 
ta tam tikrą laiko tarpą, o suvokime — vieną akimirką. 


*! Vienas lų metodų, kuriais eksperimentinė psichologija tyrinėja vaizduotės veiklą, 
remiasi kaip tik vaizduotės vaidmens analize jutiminiam suvokimui susiformuoti, Tiria- 
majam subjektui rodomos tam tikros atsitiktinės spalvotos dėmės ir dėmių deriniai, kurie 
sudaryti bet kaip aptaškius popieriaus lapelį rašalu arba dažais, ir jis klausinėjamas, ką 
jis mato ir ką, jo nuomone, šitos dėmės vaizduoja. Šiuose bandymuose tyrinėtojas atsi- 
žvelgia į: 1) atsakymo kiekį; 2) reakcijos laiką; 3) tai, kas apsprendžia gauto įspūdžio 
suvokimą (interpretaciją): ar tai dėmių forma, ar jų spalvos, ar tam tikri kinestetiniai 
jutimai; 4) tai, ar tiriamasis subjektas suvokia (įprasmina) piešinio visumą, ar tik 
vieną arba kitą jo dalį; 5) tai, ką jis mato, kokį turinį jis randa piešinyje. Šitie ekspe- 
rimentiai parodo, kad atsakymai labai įvairuoja ir iš jų galima spręsti, ar tiriamojo sub- 
jekto vaizduotė disciplinuota, ar ne; ar ji nukreipta pirmiausia į išorinį pasaulį, Ar 
į subjekto vidų; ar subjekto suvokimo būdas aktyvus, ar pasyvus; ar jis sugeba sutelkti 
savo dėmesį į vieną objektą, ar linkęs išsiblaškyti; ar jo sąmonės asociacijų atsarga yra 
turtinga bei turininga ir t, t. 

*2 Todėl ir funkcionalinis pasitenkinimas, lydįs ir žadinąs kūrybos procesą, pasie- 
kia aukščiausią laipsnį ne kūrinį užbaigus, o įkvėpimo metu, t. y. tais momentais, kai 
prieš menininko akis iškyla tas vaizdavimo būdas, kuris jam žada adekvatišką sumany- 
mo įvykdymą. 

3 T, Ribol, Essai sur I'emagination creatrice, Paris, 1900. 

* Kuo natūralioji kalba skiriasi nuo kitų sutartinių simbolių, bus paaiškinta vėliau. 

* Pavyzdžiui, drobė, dažai tapyboje; marmuras, granitas skulptūroje ir t. t. 

** Tai reiškia: suprantant stilių kaip tą aukščiausią pradą, kuris nulemia visą me- 
ninę kompoziciją (formalią ir materialią jos pusę). Iš viso, kas pasakyta, aiškėja, kad 
stilizavimas yra ne kas kita, kaip abstrahavimu pagrįstas meninis simbolizavimas (vaiz- 
davimas). 


47 Pig. su tuo, kas pasakyta apie optinės metaforas M. Vorobjovo veikale „M. K. Čiur- 
lionis, der litauische Maler und Musiker“ (Kaunas und Leipzig, 1938). 

48 Žr, K. Bihler, Sprachtheorie, Jena, 1934. 

49 Jausmų psichologijoje ypač aiškiai pasirodo, kad atomistinė koncepcija neatitinka 
psichinio gyvenimo prigimties ir negali būti jai taikoma. Kiekvienas jausmas turi reikš- 
mę. Ta reikšmė priklauso, iš vienos pusės, nuo jo santykio su mūsų „aš“ ir mūsų kūnu, 
iš antros — nuo jo santykio su aplinkiniu pasauliu (realiu ir idealiu). Tiktai šitię santykiai 
apsprendžia specifinį jausmo ypatumą ir jo vaidmenį psichiniame gyvenime net Ir tais 
atvejais, kai jis neturi apibrėžto intencionalumo ir jo subjektyvi ir objektyvi reikšmė 
palies subjekto neįsisąmoninama, Kai tik mes izoliuojame jausmą ir nepaisome jo Są- 
ryšio su visa esamąja vidine ir išorine situacija, jis nustoja savo savitumo ir pa- 
virsta atsitiktiniu malonių arba nemalonių organinių jutimų kompleksu (pavyzdžiui, 


27 V. Sozemanas. Esletika 

tada išnyksta kokybinis skirtumas tarp jutiminio malonumo ir estetinio pasitenkinimo 
ir t. t.). 


S Verta pažymėti, kad kaip tik klasikinė poezija (pavyzdžiui, Horacijus, Getė, Šile- 
ris, Puškinas ir kt.) ne tik nevengia tokio bendrumo (abstraktumo) vaizdavime, bet net 
naudojasi juo kaip ypatinga lyrinio raiškumo priemone, 

5! Pavyzdžiui, ekonomika, pagal istorinį materializmą, yra visos kultūros pamatas. 
Bet tai nereiškia, kad specifinės estetinės būties ypatybės gali būti išvestos iš žmonių 
socialinių ir ekonominių santykių, arba kad estetinės vertybės apsprendžiamos ekonomi- 
nių vertybių. Toks suprastintas sociologizmas prieštarautų dialektiniam materializmui, ku- 
ris pripažįsta, kad kiekviena ypatinga būties sfera valdoma ir savito specifinio dėsningu- 
mo (pavyzdžiui, organinė, psichinė, estetinė būtis ir kt.). 

52 Mūsų laikais, susisiekimo ir transporto priemonėms patobulėjus, šita aplinkybė 
nebeturi tokios reikšmės, kaip senovėje arba viduramžiais. 

53 Socialinės aplinkos reikšmę teisingai iškelia marksizmas, nurodydamas, kad vi- 
suomeninių grupių, arba klasių, ideologijos uždeda savo antspaudą menininko kūrybai. 

5 Kalbant apie regėjimo arba girdėjimo būdą, turima galvoje ne tik klausos tiks- 
lumas arba tobulumas, bet ir šiuose jutimuose glūdįs suvokimo aktas, atrenkąs tai, kas 
estetiškai raišku. 


55 Žinoma, tas originalumas gali būti didesnis arba mažesnis, gilesnis arba ne 
taip gilus. 

55 Naujas stilius gali, žinoma, kilti ir iš naujų praktinių ir techninių uždavinių (pvz., 
architektūroje). Bet meniškai vertingas uždavinio sprendimas neįmanomas, įei meninin- 
kas nėra suvokęs arba atradęs vieną arba kitą estetinį aspektą. slypintį naujuose kom- 
ponavimo būduose, 

57 Žr. A. E. Brinckmann, Spatwerke groBer Meister. Čia autorius iškelia senatvės sti- 
liaus ypatybes, analizuodamas vėlyvesnius Mikelandželo, Ticijano, Rembranto ir Betho- 
veno kūrinius. 

58 Tai suprantama, turint galvoje išimtinai svarbų vaidmenį, kurį kalba vaidina žmo- 
gaus vaizduotėje ir mąstyme. 

59 Tiesa, klasicizmas ir romantizmas poezijoje bei muzikoje yra veikiau skirtingi sa- 
varankiški stiliai, negu skirtingi to paties stiliaus tarpsniai. Tačiau tarp jų yra ir tam 
tikras vidinis ryšys. Tai neatsitiktinis faktas, kad, pavyzdžiui, vokiečių poezijoje Ir muzi- 
koje romantizmas pakeičia klasicizmą ir kad subrendusiame klasicizme užsimezga tam 
tikri romantizmo pradmenys (pvz, Getės poezijoje, Bethoveno muzikoje). Pagaliau įsidė- 
mėtina, kad ir vėlyvesnėje senovės graikų poezijoje (helenistiniame laikotarpyje) ran- 
dame kažką panašaus į barokinį arba romantinį stilių. 

6 Grynai optinis daikto vaizdas normaliomis aplinkybėmis — išskyrus tiktai tolinius 
plokščius vaizdus — visuomet yra tam tikros abstrakcijos ir dirbtinio nusistatymo rezul- 
tatas, nes praktiniame gyvenime daiktų vaizdai susidaro, regėjimą papildant kitais 
jutimais. ė 

5! B, Wipper, Die Altersstufen der Kunst, Riga, 1929. 

62 Kaip, pavyzdžiui, pozityviųjų mokslų arba technikos srityje. 

63 Žinoma, į grožio sferą negali įeiti ir tokie reiškiniai, kurie žaloja jutimo organus 
ir apskritai neatitinka šių organų fizinių išgalių. 

6 Įdomu pastebėti: remdamiesi tuo, kad estetinis pergyvenimas yra „Uždaras“ realaus 
gyvenimo intencijoms ir atitrūksta nuo istorinio laiko, kuris yra tikro žmogaus egzistavi- 
mo pamatas, egzistencializmo filosofijos pasekėjai mato mene, tarp kitko, ir tam tikro 
nusmukimo požymį (Dekadenz). Žr. J. Pieilier, Das lyrische Gedicht als šsthetisches Ge- 
bilde. 1931, S. 112—113.) 

65 Estetinės simpatijos nesavanaudiškumą ir jos giminingumą su altruistinė mora- 
line jausena teisingai iškėlė keli XVIII a. anglų filosofai (žr. IX skyriaus 3 poskyrį). 

“ Todėl grynai savanaudiškų tikslų siekimas negali būti tikrai tragiško konflikto 
pamatas. 

67 Prisiminkime dar kartą, kad jausmų neutralizavimas arba idealizavimas estetinėje 
kontempliacijoje nepriklauso nuo to, ar pats objektas yra realus, ar tik isivaizduojamas. 
Toks pat neutralizavimas vyksta ir tuo atveju, kai estetiškai žiūrima į realų daiktą arba 
įvykį. Lemia tik paties subjekto nusistatymas. 

68 Tiesą pasakius, čia nedera kalbėti apie pasitenkinimą tiesiogine to žodžio prasme. 
Tiksliau sakant, tai yra tam tikras vertybės jausmas, atsiliepiąs į tragiško veiksmo reikš- 
mingumą. Pats objektas šiuo atveju apsprendžia ir sukelia jausmo kokybę bei gilumą. 
Ne viskas, kas mus traukia ir apima, yra malonu. 

69 Šila reikšmė, žinoma, gali būti ir nedalykinė. 

70 Todėl meno (ypač poezijos ir muzikos) kūriniai dažnai būdavo galingu revoliu- 
cinių sajūdžių varikliu. 

"i Meninės liesos problemą svarstysime vėliau (žr. VIII skyriaus 3 poskyrį). 

*2 Šila pažiūra išsilaikė ir krikščionybės filosofijoje, Plg. Augustino posakį: „Ir šėto- 
nas. kiek jis yra (egzistuoja), dalyvauja gėryje“. 

73 Idealizmo ir realizmo sąvokas autorius čia vartoja kitokia prasme, negu B 
literalūroje įprasia.— Red. 

“ „Esteliniu alžvilgiu“ čia reiškia: atskiras daiktas ne tik kaip būtinas elementas 
įeina į meninę kompoziciją, bet ir jame pačiame, kaip tam tikros dalykinės reikšmės ne- 
šiotojuje, įkūnytas grožis. Vadinasi, čia grožis suprantamas ir siauresne prasme (pvz., kaip 
žmogaus grožis). Apskritai, skirtumas tarp idealistiško ir realistiško stiliaus aiškiai pasi- 
reiškia tik vaizduojamajame mene, nes teliečia tą kompozicijos pusę, kurią apsprendžia 
dalykinė objekto reikšmė, 

*š Kalnas, gimdąs pelę. Apgautas apgavikas, arba mažos priežastys, didžiuliai pada- 
riniai. Kvailys, kuris vaizduojasi esąs išmintingas. 

7“ Plg. A. Bergsono komiškumo teorijos kritiką K. S. Laurilos brošiūroje „La theorie 
du semigue de m. Henri Bergson“, Helsinki, 1929. 

" Todėl, A. Bergsono nuomone, komiškumas esąs gryno (t. y. jausmų nepaveikto) 
intelekto dalykas. Taip komiškumą supranta ir A. Šopenhaueris. Tačiau tai galioja | tik 
tam tikrai komiškumo rūšiai (sąmojui). 

78 Sąmojui nurodyta prasme priešinga yra parodija — tuo alžvilgiu, kad tas naujas 
objekto aspektas, kurį ji atskleidžia, panaikina bei paverčia nieku tą reikšmę, kuri jam 
paprastai priskiriama (pvz, kilnumas paverčiamas banalumu). Bet ir parodija gali pa- 
dėti išaiškinti teisybę, jei ji rodo, kad objektui priskiriama vertė arba reikšmė yra tik 
tariama, netikra. 

"9 Panašūs reiškiniai pastebimi taip pat šv, Petro ir Povilo bažnyčioje Vilniuje. 

80 Pig. K. Stanislavskis, Aktoriaus saviruoša, Kaunas, 1947, p. 361—416, 


3! Tokie meno kūriniai gali būti siejami su aplinka vien ta prasme, kad pritaikomi 
prie jos dekoratyviais sumetimais. Bet ir šiuo atveju jie nenustoja savo savarankiškos 
estetinės vertės. 

32 Konkretaus vaizdo „apibendrinimas“, arba „tipizavimas"“, galimas kaip tik todėl, 
kad jis išskiriamas iš realaus pasaulio sąryšių ir užfiksuojamas medžiagoje, kuri arba 
neturi nieko bendro su realia objekto prigimtimi (skulptūroje, tapyboje, poezijoje), arba 
bent su pačiu vaizdu nesusieta būtinu realiu ryšiu (choreografijoje, vaidyboje). To dėka 
vaizdas pasidaro savarankiškas ir įgyja „idealią“ arba, kitaip sakant, tipišką, apibendrin- 
lą reikšmę. 

83 Tas faktas, kad „gilumu“ metaforiškai apibūdinamas ypatingas dalykinis ir jaus- 
minis reikšmingumas, nėra atsitiktinis; šita metafora grindžiama pirmine gyvenimiška žo- 
džio reikšme, kurioje erdvinis momentas yra įjausmintas ir siejasi sų tam tikru įvertini- 
mu. Pavyzdžiui, gilu tai, kas: 1) neišsemiama (šulinys), turininga; 2) slaptinga, tiesiog 
neprieinama, neaprėpiama vienu žvilgsniu; 3) slepiasi arba slepiama kito daikto viduje 
ir yra ypač vertinga (aukso, sidabro rūda kalnuose); 4) yra apačioje ir yra pamatas to, 
kas viršuje ((undamentas). 

8 Tiesioginių įspūdžių neapibrėžtumu ir daiktų arba reiškinių panašumu remiasi ir 
vadinamosios „optinės metaforos“, t. y. tokie vaizdai, kurie yra daugiareikšmiški ir gali 
būti suvokiami kaip skirtingos reikšmės objektai. Kaip parodė M. Vorobjovas, optinėmis 
metaforomis savo kūriniuose gausiai naudojasi Čiurlionis daiktų simbolinei reikšmei iš- 
kelti. (Žr. N. Worobiow, M. K. Čiurlionis, der litauische Maler und Musiker.) 

85 Pavyzdžiui, žmonių pavirtimai gyvuliais, augalais, gyvulių — žmonėmis ir pan. 

* Nes poetinėje kalboje pati jutiminė žodžių prigimtis bei- sąranga įgauna esminę 
reikšmę. 

57 Pasak K. Langės, estetinė iliuzija nuo paprastosios skiriasi luo, kad yra „sąmonin- 
gas apsigavimas“ (bewufte Selbsttūuschung) t. y. tuo, kad subjektas ją Lyčiomis suku- 
ria ir palaiko, — todėl, kad ji suteikia jam pasitenkinimo. Vadinasi, estetinė iliuzija ap- 
sprendžiama dviejų rūšių veiksnių (momentų), būtent, tokių, kurie sukelia iliuziją, ir 
lokių. kurie ją panaikina. Pirmieji remiasi vaizduojamuoju turiniu, antrieji priklauso nuo 
formos, kuriai menininkas pajungia turinį ir kuri jį išskiria iš aplinkinio realaus pasaulio. 
Priklausomai nuo to, į ką žiūrovas arba klausytojas pirmiausia kreipia dėmesį — į kūri- 
nio turinį, ar. į meninę formą,— jo sąmonėje ima viršų arba iliuziją palaiką veiksniai, 
arba tie, kurie ją naikina. Tokiu būdu estetinė kontempliacija apibūdinama dviejų prie- 
šingų būsenų kaitaliojimusi — iliuzijos atsiradimo ir jos išnykimo. Bet jei Langė pri- 
duria, kad estetinis apsigavimas nė vienų momentu nenustoja buvęs sąmoningas, t. y. kad 
žiūrovas ir pasidavęs iliuzijai niekuomet neužmiršta, kad tai tiktai iliuzija, tai, tiesą pa- 
sakius, tokiu atveju negalima kalbėti apie iliuziją tikrąja to žodžio prasme, nes nesu- 
prantama, -kokiu būdu galima patikėti atvaizduoto objekto realumu, jei į estetinį su- 
vokimą būtinai įeina tokie vaizdūs elementai (meninė forma), kurie prieštarauja realumo 
iliuzijai? Be to, tikrajai iliuzijai išnykus, jauti nusivylimą, o jeigu, pavyzdžiui, įsitikini, 
kad tam tikras daiktas draminiame paveiksle nėra tikras, o tik nupieštas užpakaliniame 
scenos fone, tai šiuo atveju iliuzijos suirimas nė kiek nepakeičia ir nesužaloja estetinio 
įspūdžio. Pagaliau Langės teorija nepajėgia tinkamai išaiškinti ir į estetinį suvokimą įei- 
nančių „objektyvių“ jausmų bei emocijų prigimties. 

88 Tiktai atsižvelgiant į meno sferos savarankiškumą ir principinį neutralumą rea- 
lybės atžvilgiu, galima išsiaiškinti ir draminės vaidybos tikroviškumą. Į klausimą, ar ak- 
torius, vaidindamas Otelo vaidmenį, iš tikro pavyduliauja, ar jis iš tikro myli tą artis- 
lę, kuri vaizduoja Dezdemoną, pasiduodamas iliuzijai, kad jis esąs Otelas, o ji — Dezde- 
mona?— galima tik atsakyti: jisai nemyli ir nepavyduliauja tuo pačiu būdu, kaip realiame 
gyvenime, lygiai kaip ir iš tikro nepasmaugia Dezdemonos scenoje ir nenusižudo buta- 
forišku durklu. Visa tai įvyksta nepriklausomame nuo realybės ir tik analoginiame su 
ja plane, kurį sukuria estetiškai (kontempliatyviai) orientuotas įsivaizdavimo aktas. Per- 
sikūnijęs į Vaizduojamąjį Otelą, aktorius Otelo vaidmenyje myli vaizduojamąją Dezde- 
moną. Jo vaidyba išauga iš tų aidinių jausmų bei emocijų, kurie jam iškyla, įsigyve- 
nant į Otelo vaidmenį. Nors jis ir persima Otelo galvosena bei jausena ir ją įkūnija 
savo veiksmuose, vis dėlto nesupainioja ir nesutapatina jų su savo realios — artisto — 
asmenybės jausmais ir sumanymais. Kitaip jis nieku nesiskirtų nuo pamišėlio, kuris tiki 
iš tikro esąs Napoleonas arba kinų imperatorius ir elgiasi su kitais atitinkamu būdu, 
Panašiai ir estetiškai nusistatęs žiūrovas, sekdamas dramos veiksmą, nepasiduoda iliuzi- 
jai, jog tai esanti tikra realybė. Draminė vaidyba yra tik tikroviška, bet negali ir neturi 
pavaduoti realios tikrovės, nuo kurios ją skiria kontempliatyvus nusistatymas, kuris yra 
meninio suvokimo pamatas. 

39 Fenomenalioji tikrovė yra platesnė už realiąją tikrovę, t. y. už visa tai, ką nor- 
mali budinčioji sąmonė laiko objektyviai realiu. Realus pasaulis (nurodytąja prasme), 
palyginti su gamta, yra platesnis, nes apima ir visus žmonių pagamintus daiktus bei reiš- 
kinius. Todėl ir menas ne tik formų bei struktūrų, bet ir vartojamųjų elementų atžvi|- 
giu nėra apribotas tuo, ką jam teikia gamta (pvz., dorojamoji medžiaga — architektūroje 
ir skulptūroje, spalvos — tapyboje, tonai — muzikoje). 

90 Iš to, kas pasakyta, galima suprasti, kas yra teigiama ir kas neigiama toje idealis- 
tinės estetikos pažiūroje, pagal kurią grožis yra ne kas kita, kaip jutiminis tam tikros 
idėjos įsikūnijimas arba pasireiškimas. Ji teisingai pažymi, kad meno kūrinyje realizuo- 
jasi objektyvi ir antindividualinė vertybė; bet ji klysta, priškirdama tai vertybei grynai 
racionalią reikšmę, t. y. tapatindama ją su dalykinio pobūdžio idėja, kuri sąvokos forma 
gali būti išreiškiama žodžiais. Tai, kas estetiškai vertinga, „kaip mes matėme, netelpa 
racionalių ir dalykinių idėjų individualizacijų ribose. 

9! Pamėgdžiojimo (imitacijos) instinkto reikšmę meninei kūrybai mes smulkiau nagri- 
nėjome kitoje vietoje (žr. V skyriaus 3 poskyrį). 

92 Todėl ir pasitenkinimas, kurį suteikia grožis, esąs grynai intelektualinio po- 
būdžio; meno kūrinys žiūrovui arba klausytojui turi ne tik patikti, bet ir jį pamokyti 
(N. Bualio), 

93 Išvesdamas estetinę kontempliaciją lydintįį pasitenkinimą iš harmoningos proto ir 
vaizduotės sąveikos (žaidimo), E. Kantas priskiria jam grynai intelektualinį pobūdį. Antra 
vertus, sprendžiamąją reikšmę estetinėje žiūroje priskirdamas subjektyviam veiksniui, 
Kantas seka psichologine anglų estetikų tradicija. 

“4 Pirmą žingsnį šia kryptimi žengė G. Lesingas, aiškindamas esmines poezijos ir dai- 
lės ypatybes šių meno rūšių vartojamų vaizdavimo priemonių skirtingumu, Objektyvisti- 
nei estetikai gimininga yra ir Getės pažiūra į meną. Meno kūryba, jo nuomone, tikras 
estetines vertybes realizuoja vien lada, kai ji vadovaujasi tais dėsniais, kurie valdo 
dorojamojo objekto prigimtį, arba, kitaip sakant, kai kūrybos principai sutampa su vidi- 
niu juntamojo pasaulio dėsningumu. 

95 Kiek anksčiau (XIX a. viduryje) muziką grynai formalistiškai aiškino E. Hanslikas. 

96 Plačiau apie marksistinę estetiką žr. pratarmėje. 

97 Logiškai racionali yra ta sąvoka, kurios turinys tiksliai apibrėžtas; bet ir praktiniu 
atžvilgiu racionalumas priskiriamas vien tokiems daiktams bei reiškiniams, su kuriais 
galima elgtis tam tikru apibrėžtu būdu. Tas estetinės prasmės neracionalumas, apie kurį 
čia kalbama, yra, žinoma, tik reliatyvus — dalykinės prasmės atžvilgiu —ir nė kiek ne- 
kliudo tam, kad meno kūrinio sąrangą valdytų griežtai apibrėžti dėsningi santykiai 
(elementų matematiniai santykiai, proporcijos, simetrija ir kt.). Šiuo atžvilgiu kaip tik 
muzika, panašiai kaip ir architektūra, pasižymi ypatingu struktūros racionalumu. 


ESTETINIS VERTINIMAS MENO ISTORIJOJE 


Straipsnis pirmą kartą buvo atspausdintas žurnale „Maicab" (Petrogradas, 1922, Nr. 1, 
* p. 117—147). Straipsnį į lietuvių kalbą išvertė J. Tumelis. 


! E. Grosė, kritikuodamas I. Teno teoriją (knygoje „Meno kilmė"), teisingai nurodo, 
kad Teno siūlomi įvairių meno formų ir stilių istorinės kilmės paaiškinimai — tariami: jis 
pažymi tik šių formų ir stilių sutapimą su viena ar kita natūralia socialine aplinka, ta- 
čiau visai neieško priežastinės pirmųjų priklausomybės nuo pastarosios, 

2 Žinoma, ne kokio nors abstraktaus idealo požiūriu, o požiūriu tų konkrečių stilisti- 
nių uždavinių, kurių sprendimo ji siekia. 

3 Dėl šių estetinės sąmonės nusistatymų supainiojimo estetinės kontempliacijos pri- 
gimties supratimas dažnai būna miglotas ir netikslus. 

* Todėl geometrinės figūros, nesuderinamos su formos keitimo įvairumu, neturi este- 
tinės reikšmės (pvz., apskritimas, kvadratas). 

5 Vertindami meno kūrybos originalumą, mes pirmiausia iškeliame ne panaudojamų 
priemonių naujovę, o su juo susijusių aktualizuotų estetinių vertybių didėjimą ir turtėji- 
mą. Tie diferencialiniai pojūčiai, kurių dėka nustatomas originalumas, nors ir padeda 
susidaryti estetiniam įspūdžiui, tačiau patys jo nesukuria. Jie būtini reiškiniui išskirti, 
užakcentuoti, bet jų nepakanka paversti jam savarankišku, taigi ir estetiškai vertingu, 
objektu. Diferencialiniai pojūčiai gali būti ir estetiškai neigiami, jie kyla, pavyzdžiui, ir 
stiliaus pažeidimo atvejais Kalbos savitumas toli gražu dar nereiškia jos meniš- 
kumo. Todėl originalumas niekada neturi būti meninės kūrybos Likslas. Ten, kur ori- 
ginalumo siekiama dirblinai, jis neišvengiamai išsigimsta į neigiamą pseudooriginalumo 
i1eiškinį. 

5 Šią mintį, tarp kitko, iškėlė H. Velilinas savo kapitalinio tyrinėjimo „Klasikinis 
menas“ pratarmėje, Tai bene vienintelis žymus šiuolaikinis meno istorikas, supratęs bū- 
tinybę organiškai sujungti meno istoriją su estetika ir, atsižvelgdamas į tai, bandęs at- 
likti savo mokslinius tyrinėjimus: greta konkrečios tiek atskirų, tiek ir ištisų meno 
kūrinių grupių analizės kai kuriuos skyrius jis paskiria estetiniams apibendrinimams, 
o drauge ir estetiniam nagrinėjamų dalykų įprasminimui. 

7 Mokslinė analizė neatskiriamai susijusi su lyginamąja refleksija, o vertybinių reiš- 
kinių lyginimas neišvengiamai pereina į palyginamąjį vertinimą. 

8 Tai, žinoma, nereiškia, kad konkrečioji estetika meno kūrybai nurodinės kelius, 
kuriais ji turėtų eiti. Pripažinti tikrąją estetinę vertę vienai ar kitai kompozicinei formai 
gali tiktai betarpiškas meninis suvokimas. O estetikos uždavinys — atskleisti tas objekty- 
vias sąlygas, kurios apsprendžia konkrečios formos vertę, ir tuo pačiu pateisinti ją su- 
kėlusią estetinę tendenciją. 

POETINIO VAIZDO PRIGIMTIS 


Straipsnis pirmą kartą buvo atspausdintas (rusų kalba) „Lietuvos universiteto Humani- 
tarinių mokslų fakulteto raštų“ pirmojoje knygoje (Kaunas, 1925, p. 423—481). Straipsnį 
į lietuvių kalbą išvertė J. Girdzijauskas. 


! Meno istorikai dažnai pamiršta tai, manydami, kad meno kūriniai yra tokie pa- 
tys tyrimo objektai, kaip ir gamtos reiškiniai gamtos moksluose. Užtat jų tyrinėjimuose 
kaip tik patys svarbiausi estetiniai faktoriai dažnai yra išleidžiami iš akių, 

2 Kad būtų paprasčiau, pavyzdžiai imami beveik vien iš rusų poezijos. 

3 Liūdna, tyli ji, kaip laukinė, 

Baikšti lyg stirna ta miškinė, 
(Vertė A. Venclova) * 


4 Skrajūnui laisvę dovanojo. 
Ir, atsispyręs pelekais, 
Lyg jūros pabaisa žvainoji 
Jis nėrė debesų takais, 
Jo sraigtai tartum stygos groja. 
Pažvelk, stebėtojau kuklus: 
Į pačią saulę užsimojo 
Nulėk! pilolas atkaklus. .. 
Jau nepasiekiamoj aukštybėj 
Tu varį žvilgantį regi... 
Ir liejasi erdvė] beribėj 
Propelerio giesmė tyki... 
(Vertė A. Baltakis) 
5 Pripuolęs prie manųjų lūpų, 
Liežuvį nuodėmių išlupo, 
Klastingąjį ir vėfjagaudį. 
Ir geluonį gudrios angies 
Į burną, paliestą mirties, 
Ranka kraujuotąja įspraudė. 
(Vertė L Gira) 


5 Iš literatūros tuo klausimu dar paminėsime: 1) J. Cohn, Die Anschaulichkeit der 
dichterischen Sprache.— „Zeitschrift fūr Asthetik“, I. Poetinės kalbos „vaizdumą" Konas 
kildina iš poetiniam išgyvenimui būdingos pilnatvės (das in sich beruhende, volle Erle- 
ben). Tačiau jis nepaaiškina, kaip ta išgyvenimo pilnatvė pasiekiama kalbos priemonė- 
mis, nors ir pažymi poetinės kalbos emocinį pobūdį ir jos garsinį raiškingumą. 2) R. Mėl- 
Ier-Freieniels, Das Denken und die Phantasie, 1916; Psichologie der Kunst, I, 160—164. 
Jis mano, kad poetinį išgyvenimą kartu su akivaizdžiais daiktiškais paveikslais sudaro 
taip pat ir neakivaizdūs, nejutimiški emocinio pobūdžio „impulsai“ (jausmai, valios ten- 
dencijos), kurie gali pakeisti daiktų vaizdinius. Tačiau kuo yra pagrįsta tų emocinių 
impulsų estetinė reikšmė ir kaip jie susiję su žodžio prigimtimi, Miuleris-Frajenielsas ne- 
išaiškina. 3) M. Dessoir, Anschauung und Beschreibung.—,„Archiv fūr systematische Philo- 
sophie“, X. Mūsų ginamam požiūriui Desuaras yra artimiausias. Jis apibūdina poeziją 
kaip žodžio meną, kuris pasiekia meninį efektą vien žodžio priemonėmis (eufonija, ritmu, 

metaforomis, kalbos sintaksinės sandaros savitumu ir pan.). Žodinis aprašymas gali pa- 
keisti realų išgyvenimą (realų daikto vaizdą) todėl, kad sukelia skaitytojui panašią reakci- 
ją. Tačiau pačios poetinio vaizdo ir žodžio santykio esmės Desuaras netiria. 


7 Tai pripažįsta dabar net tokie mąstytojai, kaip J. Folkeltas (Das Žsthetische 
BewuSisein, 1920, S. 117), kurie kitos gyvos būtybės pažinimą anksčiau mėgino aiškinti 
paprastesniais fenomenais, pavyzdžiui, įjautimu. Dabar Folkelias visai kitaip tvirtina,-- 
kad įjausti galima tik tada, kai jau betarpiškos intuicijos keliu esi sukaupęs žinių apie 
kilo „aš“. Išsamiausia ir giliausia kito „aš“ analizė duota puikiame M. Šelerio veikale 
„Wesen und Formen der Sympathie“, 2. Aufl. (Anhang), 1923. 


5 Konkretumas, apie kurį čia kalbama, nėra, suprantama, visiškai pilnas; kiekvienas 
žodis — taip pat ir vaizdingas žodis — jau pačia savo prigimtimi yra abstraktus; bet ta- 
sai abstraktumas vis dėlto išsaugo savyje konkretumą realumo, „suaugimo“ su būtimi, su 
gyvenimu prasme,— visai kitaip, negu ideali, „negyvenimiška“ mokslinė abstrakcija. Apie 
priemones, kuriomis pasiekiamas tas meninis poetinio žodžio konkretumas, bus pasaky- 
ta vėliau. 

9 Vėlaus rudens dienas kiekvienas plūsta, keikia, 

Bet mielas man jisai, skaitylojau brangus, 
Grožiu raminančiu ir nykstančių taip veikiai, 
Taip kartais kūdikis šeimoj patraukia mus, 
Jei jo nemyli nieks. 
(Vertė A. Venclova) 


10 Kaip vaizdumo teorija nepaiso paties žodžio, kaip tokio, meninės reikšmės, rodo 
G. Hegelio teiginys, jog poezijos kūriniui vis tiek, ar jisai skaitomas mintyse, ar garsiai. 
Hegelis, matyt, turi galvoje romaną, t. y. kaip tik tą meninės prozos formą, kuri la- 
biausiai atitrūko ir nutolo nuo pirminio poezijos pagrindo ir jau yra pažymėta tam tikro 
smukimo žyme. Būdinga tai, kad dabartinė meninė proza vėl stengiasi atgaivinti sava- 
rankišką meninę žodžio vertę. 

1 Žodžio poetinės magijos pagrindas, suprantama, yra kitas, negu jo mitologinės 
magijos, Mitologinei sąmonei žodis — tai viena iš būdingųjų daikto savybių, taigi ir 
viena iš jo jėgų. Todėl daikto pavadinimo žinojimas leidžia valdyti patį daiktą ir 
jo jėgas. 

12 Miškai netenka lapų geltonų. 

(Vertė K. Inčiūra) 

3 Ir padvelkė kvepalai, prisimerkė blakstienos, 
Neramiai sušnarėjo šilkai. 

4 Kaip laukinė kalė šiaušiasi soslinė. 

15 Smėlėtomis žodžių dulkėmis 
Valandomis verpia mokslininkas. 

16 Žiūrėki — po dangaus mėlynė 
Balti kilimai begaliniai 
Sužibo saulėje sniegais, 

(Vertė A. Venclova) 

17 ,„.O kankynė lęsėsi, 


Ir, lyg nusikaltėlė, kamavosi 
Meilė, kupina pykčio. 

Iš Jr per žolę, kaip sniegas balta, 
Virpėdama iš baimės džiaugsmingos, 
Eina jinai. 


!9 Šeimininkė niaukstosi panašiai kaip oras. 


20 Kai aš išėjau, mane apakino 
Skaidrus spindėjimas daiktų ir veldų, 
Tarytum visur prikrilę lapelių 
Tų geltonai rožinių, nedidelių rožių, 
Kurių pavadinimą aš pamiršau. 


2! Kaip vandenynas keičia spalvą, 
Kada pritvinkusiame debesy 
Staiga tvyksleli akimirksnio šviesa, 
Taip širdis, audrai gaudžian!, 
Keičia savo rilmą, bijodama alsibusti, 
Ir kraujas plūsta į skruostus, 
Ir laimės ašaros smaugia krūlinę, 
Prieš pasirodant Karmensitai, 


22 Netgi palyginti su tapybos eskizu ar paveikslo apmatais, poetinis vaizdas yra 
diskretus. Tapyboje abstrahavimas (dominančių parinkimas) ribojamas elementarių erdvės 
suvokimo sąlygų. Poezija ta prasme laisvesnė: jos dominančių parinkimo niekas neri- 
boja; ji gali vienodai rinktis kaip jutiminius, taip ir nejutiminius įvairiausių piotmių 
momentus. 

3 Iš pradžių dėmesingi slapti žvilgsniai, 

Paskui keletas žodžių, paskui ir pokalbiai, 
O štai jau ir draugiškas juokas, ir dainos vakare, 
Ir judrūs valsai, ir šnibždesys prie stalo, 
Ir žvilgsniai ilgesingi, ir lengvabūdės kalbos, 
Ant siaurų laiptų lėti prasilenkimai. 
4 Tu nesikeisi — gojai, lankos 
Ir kaktą gobianti skara... 
Taps galima negalimybė, 
Lengva kelionė vargana, 
Kai sužvilgės kelių tolybėj 
Iš po skaros akių liepsna, 
Kai gėlą tremtinio beribę 
Vežėjas reikš duslia daina! .. 
(Vertė A. Baltakis) 

25 Tos daiktiškųjų vaizdų nuotrupos, kurios kyla, skaitant arba klausant poetinius 
kūrinius, tėra tik atsitiktiniai epifenomenai; tai ne daugiau, kaip putos, purslai, išplau- 
kiantys į poetinių išgyvenimų srauto paviršių paprastai kaip tik ten, kur tasai srautas 
itin stiprus ir veržlus. Pačiam srautui ir jo krypčiai tų vaizdų atsiradimas ir išnykimas 
visai nesvarbus. 

26 Sų sudvasinimu arba sugyvinimu susijusi dar ir kita priemonė: vaizdavimas koeg- 
zistuojančio, esančio ramybės būvyje ir kariu atsirandančio, besivystančio, judančio. (Tai 
nurodė dar G. Lesingas „Laokoone“.) 

*" Mes kalbame apie impresionizmą plačiąja to žodžio prasmę, nes jis yra esminis 
pačios poetinės kalbos bruožas, o ne vien tiktai tos ar kitos poezijos meninės krypties 
stilistinė ypatybė. Impresionistinio vaizdavimo priemonės vartojamos ir tokių menininkų, 
kurie savo pobūdžiu nėra impresionistai, pavyzdžiui, klasikų. Suprantama, jų impresio- 
nizmas yra kitoks, negu šiuolaikinių poetų; jis ten santūresnis ir objektyvesnis; bet vis 
dėlio tai — impresionizmas. 

28 „„„Pilnutėlė salė; 

Vos groti muzika begali; 
Mozūrą šoka ten visi 
Ankštumoje ir ūžesy; 
Kavalergardas iškilmingai 
Pentinais žvanga; ir vikri 
Kojytė laksto sūkury, 
O žvilgsniai seka ją liepsningai, 
Ir slaugian! smuikams negirdi, 
Žmona ką šnabžda pavydi, 
(Vertė A. Venclova) 


2 Ir vėl apsnigusios kolonos, 
Elagijaus tiltas ir du žiburiai. 
Ir moters įsimylėjęs balsas. 
Ir smėlio gurgždesys, ir arklio šnopavimas. 
Du šešėliai, sulieti pasibučiavimo, 
Skrieja palei roges. 


30 Beje, išorinė daikto išvaizda (jo paviršius) ir jo „vidus“ estetiniame suvokime 
nėra nesuderinamos priešybės. Kartais kaip tik paviršius pilniausiai ir ryškiausiai parodo 
daikto vidinę prigimtį; juo labiau, kad apibendrinančiame poetiniame vaizde sučiuo- 
piama ne daikto arba reiškinio esmė apskritai, o tik tas jo esminis pavidalas arba 
aspektas, kuris atsiskleidžia gyvam suvokimui. 


31 Pvz, «ųyBeTb! KpacHopeuun» („iškalbos žiedai");  «nuena 34 ganbio noneBO0ū 
AeTUT u3 KeAbu BOCKOBOU» („Į lauką bitės pulkeliu jau išskrenda iš avilių". — A. Puškinas; 
vertė A. Venclova); arba: „daugiausia rašytojai, ypač poetai, bevelija, kad būtų galvojama, 
jog jie kuria. .. ekstaziškos įntuicijos būsenoj,—ir jie tikrai sunerimtų, sužinoję, kad publikai 
gali būti leista pažvelgti už scenos; pažvelgti... į visus Iuos ratus ir krumpliaračius, į kelia- 
mąją mašiną, kurios blokai reikalingi pakeisti scenai, į kopėčias ir velnioniškus trapus, 
į gaidžio plunksnas, raudoną teplionę ir baltas užklijas, kurie devyniasdešimt devyniais 
atvejais iš šimto sudaro skiriamąsias literatūrinio histriono savybes“.— E. Po). 

Suprantama, riba tarp intuityvinių ir refleksinių vaizdų nepastovi; yra pereinamosios 
formos, kuriose nė vienas iš tų tipų Nėra visai ryškus, pvz, F. Tiutčevo eilėraščiuose 
„Varšuvos paėmimo proga"— «Ha saarue BapuiaBbi» («KaKk g0wb pogHymo Ha 3ŪKAGHbe 
ArameMuoM GoraM npunec» — ,„Tikrą savo dukrą kaip kruviną auką Agamemnonas atidavė 
dievams") arba „Fontanas“— +Douran» («O cMepTHOG mbiCAU BOgOMeT» — „O mirtingosios 
minties fontane“). 


32 Plg. B. JKupmynckuO, 3apaun No3THKH.— «Havana», 1921, Ne 1, crp. 62, 76 W cAeA. 

3 Jo eilių pavergiantis švelnumas 
Prasiskins per amžių pavydžias tolumas,. 
Klausydamasi jų, dūsaus apie šlovę jaunystė, 
Pasiguos tylus liūdesys 
Ir susimąslys nerimastingas džiaugsmas. 
3 Menu akimirką žavingą. 
(Vertė K. Binkis) 


35 Pvz.: 
Ona cugena Had nOoAy 
H rpygy nuceM pa36upana, 
H, kak OCTbIBUYIO 30AY, 
Bpana UX B pyKu u 6pocana, 
BEpana 3HaKOMbIe AUCTBL 
H uygKo TAK HA HUX TAAGeA, 
KaKk gyuiu CMOTPAT C BhbICOT5bI 
Ha uMu 6GpoWUeHnHOoe TEeAO.., 
(F. Tiutčevas) 


Ji sėdėjo ant grindų 

Ir vartė krūvą laiškų. 

Lyg altšalusius pelenus, 

Ėmė Juos rankomis ir mėtė. 

Ėmė pažįstamus lapus 

Ir laip keista! į juos žiūrėjo, 

Kaip dvasios žiūri Iš aukštybių 
Į savo paliktąjį kūną. 

36 Pvz: Kaip stirna trokšta vandens upelių, taip mano siela geidžia tavęs, dieve. 
Mano siela trokšta dievo, gyvojo dievo (Psalmė 41[42]). 

Šviesos ir tamsos, dienos ir nakties, saulėtekio ir saulėlydžo, aušros ir panašių vaiz- 
dų ypatingą poetinį veiksmingumą sąlygoja kaip tik jų vilalinė įtampa. 

37 C. A. Opank, JKuBoe amanue, BepanH, 1923, crp. 216 K caeA; M. Scheler, Der For- 
malismus in der Ethik und die materiale Wertethik.—,Jahrbuch fūr Ptanomenologie“, 
Bd. II, S. 120 tt. 

38 Suprantama, visi čia vartojami terminai, kaip antai: „vitalumas“, „emocionalumas“, 
„Vertingumas“ ir pan., netiksliai ir neadekvačiai apibrėžia ir išreiškia tikrąją meninio 
suvokimo ir jo objekto prigimtį. Visi jie suponuoja subjektyvų antropomorfinį estetinių 
išgyvenimų aiškinimą. Spalvų ir linijų sąskambis dailėje, harmoninga ir ritminga garsų 
slinktis muzikoje — be abejonės, turi tai, ką galima vadinti „gyvybė“, arba „gyvenimu“, 
plačiąja to žodžio prasme, Suprantama, tai nėra žmogaus psichikos gyvenimas. Tačiau 
klaida, kurią mes darome, suartindami estetinio objekto būtį su žmogaus gyvenimu, be 
abejo, mažesnė, negu kada mes priskiriame jam negyvų mechaninių reiškinių prigimtį. 
Maždaug tą patį galima pasakyti ir apie emocionalumą. Jis niekuomet nereiškia kokių 
nors apibrėžtų jutimų, susijusių su estetiniu suvokimu, o tik tą vidinę jo įtampą, kuri 
lydi net patį ramiausią, abejingiausią stebėjimą ir yra bendras pagrindas visoms esteli- 
nėms emocijoms, nuotaikoms ir pan. 

39 Emocine meninio suvokimo puse remiasi taip pat kita šiuolaikinė teorija, mėgi- 
nanti paaiškinti estetinį įspūdį tam tikra organinių pojūčių visuma, Nepaisant jos 

principinio klaidingumo, toji teorija teisingai pažymi jutimišką vitalinį meninio pažinimo 
pobūdį, kurį sąlygoja organinių ir motorinių pojūčių dalyvavimas gyvame „suinteresuotamę“ 
ne tiktai daiktinių bet ir žodinių vaizdų suvokime. Ypač aiškiai 
laikinėje poezijoje, pvz.: 


40 


4 


Hma TB0e — nTUŲO B pyKe, 
Hma TB02— AbguHKa Ra A35IKE, 
Ogho eguHcCTBeHHOe gBuxXeKUS ry6, 
Hma TB0e — NATb GyKB, 
Mauuk, noūMaKKbId HA AeTY, 
Cepe6panbiū GyGenceų BO pTY, 
Hma TB0e — dx HeAb3Al — 
Hma TrB0e — noyjeAyd B raa3a, 
B KexHYIO CTYKY HEGBUXHbIX BeK, 
Hma T7B0€ — nouenyU B CMer, 
KaioueBoū, AegAHOU, TOAYOO0U rAOTOK, 
C umeneM TBOUM — COH TAyYOOK, 

(M. Cvetajeva, „Eilėraštis apie Bloką") 
Vardas tavo — paukštis rankoje, 
Vardas tavo — Iedokšnis an! liežuvio, 
Vienas vienintelis lūpų judesys, 
Vardas tavo — penkios raidės, 
Sviedinukas, pagautas belekiani, 
Sidabrinis žvangutis burnoje, 
Vardas tavo — ak, nevalia! — 
Vardas tavo — pabučiavimas į akis, 
Į švelnią vėsą nurimusių vokų, 
Vardas tavo — pabučiavimas į sniegą, 
Šaltinio, ledinio, žydro vandens gurkšnis. 
Su lavo vardų — miegas gilus, 
Tuo pagrįstas poezijos poveikis kitoms kūrybos formoms. 
O žirge ugningas, o jūros žirge, 
Balkšvai žaliais karčiais, 
Tai ramus ir švelnus, 
Tai siaučiantis žaismingai! 
Tu vešliais viesulals priganytas 
Plačiuosiuos viešpalies laukuos; 
Tave jis verpti išmokino, 
Zaisti, šuoliuoti lig valios. 
Myliu tave, kai galvotrūkčiais, 
Su savo išdidžia jėga, 
Išskleidęs tankiuosius karčius, 
Visas garuodamas ir pulodamas, 
Pasukęs link krantų audringą bėgsmą, 
Linksmai žvengdamas, leki; 
Trenksi kanopomis į skardųjį krantą 
Ir — purslais ištikši. 


tai matyti šiuo- 

42 Tuo panašumu į sapną, Matyt, žymia dalimi paaiškinamas poetinės vaizduotės po- 
Tinkis į sinkrelizmus, t. y. į įvairiaplanių jutiminių įspūdžių (vaizdų) suliejimą ir jų dali- 
nį sutapatinimą. 

Pvz.: 
Tak nenA ee FOoA0C, AeTAUJUŪ B KynoA, 
H Ayu cuaaA Ka GeA0M NAeGe, 
H Kaxgblū u3 MPaK4 CMOTPeA U CAyUtaA, 
Kak GeA02 nAGTbe nEeAO0 B AyYUe. 
(A. Blokas) 


Ir balsas aidėjo, kyląs į skliaulą, 

Ir saule tvieskė pečiai balti. 

Visi iš tamsos žiūrėjo ir klausės, 

Kaip saulėj gieda suknelė skaisti, 
(Vertė A. Baltakis) 


43 Čionai gali būti priskirti ir vadinamieji „diferencialiniai pojūčiai“ (B. Christjanseno 
terminologija), atsirandantys dėl neįprasto žodžių ir posakių vartojimo, nors juos iš da- 
lies sąlygoja ir prasminė žodžio pusė, 


* Jutiminį žodžio raiškumą apibūdindami kaip nedalykinę jo prasmę, mes sava- 
vališkai neišplečiame sąvokos „prasmė“. Raiškiu mes vadiname tai, kas ką nors reiškia; 
o reiškiama gali būli tik tai, kas turi prasmę. 


45 Specialus dalykinės-loginės prasmės blankumas ir neapibrėžtumas, būdingas dau- 
geliui (ypač romantinių ir šiuolaikinių) poezijos kūrinių, yra sąlygojamas to vyraujančio 
vaidmens, kurį vaidina juose betarpiškas ritminis-garsinis raiškumas. Pvz, O, Mandelšta- 
mo „Šiaudelis“ («CoaoMunKa») ir kt. 


Arba: 
Tpoub CTpYK Paliesk slygų 
Bunruku, Varžielius, 
B Houb AyH Į naktį srūk, 
CuH» TeKU, Mėnesienų melsvuma. 
B geXb gyhb Į dieną plūsk, 
ĄdAb gblM, Tolumų rūke! 
Io Abgy Ledu eina 
Ckaugbi! Skaldai, 


(N. Asejevas 
„Šiaurės pašvaistė“) 


„Beprasmiškoje“, nesąvokinėje kalboje (B sayMHoM a3»IKe) tas prasmės blanku- 
mas pavirsta beveik visišku jos užgesimu, Plg. P. Ako6cow, Cospememas pycckax n03- 
aina, Mpara, 1921, o taip pat B. XAae6nuKos, O cospeMennoji No3311H.— «Ben», 1922, Ne 3. 


*6 Pasaulį užmirštu, ir ramumoj saldžioj 
Svajonėmis saldžiom prabyla įkvėpimas. 
Poezija tada many nubunda tuoj, 

Ir sieloj lyrinis pakyla sujudimas. . 

Ir siela suskamba man lyg sapnų tyloj, 
Ir žodis kuriasi, ar sąskambis, ar rimas, — 
Nematomi svečiai vėl telkias pas mane, 
Seni pažįstami svajonėj ir sapne. 


(Vertė A. Venclova) 
47 Pig. M. Scheler, Wesen und Formen der Sympathie, 2. Aufl, S. 5 tt. 


*8 Kalbėdami apie estetinio išgyvenimo ir estetinės emocijos neutralumą realaus gy- 
venimo atžvilgiu, mes turime galvoje tiktai pačią tų fenomenų esmę, bet anaiptol nenei- 
giame visokio ryšio tarp jų ir praktinės tikrovės. Savo potencialumo dėka turėdama tam 
tikrą vidinę įtampą, poetinė emocija gali išsilieti ir dažnai iš tikrųjų išsilieja į kokią nors 
aktualiai veiksmingą nuotaiką arba jausmą; tuo ir pasireiškia poezijos įtaka kitoms kul- 
tūros sritims — religijai, dorovei, visuomeniniam gyvenimui ir t. t. Tačiau savo visiško 
aktualizavimosi momentu poetinė emocija neišvengiamai suardo savo žodinę formą ir 1š- 
eina už savo estetinės būties ribų. Tuomet menas ištirpsta gyvenime, 


45 Suprantama, poetinės kalbos raiškumas taip pat tėra reliatyvus ir ribotas. Skau- 
džiausiai ir aiškiausiai tai juto kaip tik didieji žodžio meno meistrai, («MricAb u3peueH- 
HGA eCTb AOxXb».—, „Pasakyta mintis yra melas“.— F, Tiutčevas). 


5... 0 man jaunam 


Būt teko meilėj gan kvailam. 
Praėjo meilė, mūza rodės, 

Nušvilo protas man tamsus. 

Aš laisvas stengiuos vėl, kad žodis 
Sujungių giesmes ir jausmus. .. 


(Vertė A. Venclova) 


5! Beje, poetams, kurie, ne taip kaip Puškinas, ir realiame gyvenime iš prigimties 
yra linkę į refleksiją ir kontempliaciją, realaus kurio nors jausmo ar nuotaikos išgyveni- 
mo momentas ir jo poetinio įforminimo momentas gali nepaprastai suartėti ir net betar- 
piškai pereiti vienas į kitą. Bet vis dėlto tai bus du kokybiškai skirtingi momentai. Ten, 
kur jie sutampa, negali būti nei realaus gyvenimo betarpiškumo ir įtampos, nei meno 
kūrybos grynumo ir griežtumo. Taip pat pažymėsime, kad kontempliacija, būdinga este- 
tiniam sąmonės Nusistatymui, visai nepaneigia bet kokios emocinės įtampos; tai matyti 
jau iš visa to, kas pasakyta. Beje, estetinis emocionalumas iš esmės skiriasi, kaip matėme, 
nuo realaus, praktinio bei gyvenimiškojo emocionalumo: jis plėtojasi toje plotmėje, kurio- 
je vyksta jį atitinkantis meno kūrybos arba meninio suvokimo procesas (pvz., žodinėje 
plotmėje). 

52 „Wenn man den Leuten nur begreiflich machen kėonnte, daB es mit der Sprache 
wie mit den mathematischen Formelen sei: sie machen eine Welt fūr sich aus —sie 
spielen nur mit sich selbst, drūcken nichts als ihre wunderbare Natur aus — und eben 
darum sind sie so ausdrucksvoll,— ein Schriftsteller ist wohl nur ein Sprachbegeisterter?“ 
(Ausg. v. Heilbormn, Berlin, 1901, Bd. I, S. 262). 


ESTETINĖ KULTŪRA IR ESTETINIS AUKLĖJIMAS 


Straipsnis pirmą kartą buvo atspausdintas žurnale „Vairas“ (1924, Nr. 8, p. 10—12). 

FIZINIS AUKLĖJIMAS IR ESTETINĖ KULTŪRA 


Straipsnis pirmą kartą buvo atspausdintas žurnale „Fiziškas auklėjimas“ (1935, Nr. 2, 
P. 3—8). 


ESTETIKA 


Straipsnis pirmą kartą buvo atspausdintas „Lietuviškosios enciklopedijos“ septintajame to- 
me (Kaunas, 1939, skilt. 1086—1089). Išėjo ir atskiru atspaudu (Kaunas, 1939). 


ESTETINIŲ VERTYBIŲ OBJEKTYVUMAS IR SUBJEKTYVUMAS 


Straipsnį autorius parašė paskutiniaisiais savo gyvenimo metais. Spausdinamas pirmą kartą. 
Straipsnį spaudai parengė I. Ledas. 


VC. M. IMepmakos, O cy6GbeKTHBHCTCKHX TEHA6HIMSX B 3CTeTHKe.— «BonpocH (bH- 
Aocodbuuo, 1961, Ne 5. 

2 Tarybinėje estetikoje ši problema iki paskutinio laiko beveik nebuvo nagrinėjama. 
Išimtį sudaro tik M. Markovo straipsnis «O HeKkoTOpHX 3aKO0HOMephocTAX  IpOKeCCOB 
3CTeTH4eCKOK ĄenTeABHOCTH» rinkinyje «Boupochi 3cTeTHKH», BB, I, M., 1958. 

3 Kad meninė kūryba turi savitikslio pobūdį, pažymi ir V. Tasalovas straipsnyje apie 
estetinį tikrovės įsisavinimą (žr. «Borpochi 3CTeTHKH», Bam. 1, M., 1959), bet plačiau šios 
tezės jis neišvysto. 

* Tai nereiškia, kad esletiškai vertingi objektai sudaro uždarą sferą, kuriai negali 
būti taikomos jokios kitos vertybės. Kas vertinga estetiškai, gali būti vertinga ir ekono- 
miniu (pvz, įrankis, automobilis) arba moraliniu (pvz., tam tikras žmogaus poelgis) atžvil- 
giu. Tačiau estetinių vertybių sutapimas su kitomis vertybėmis nėra būtinas. Gali pasitai- 
kyti ir tokių atvejų, kai estetiškai vertingas objektas moraliniu arba ekonominiu atžvilgiu 
vertinamas neigiamai, Mums čia rūpi tik vienas dalykas — įsakmiai pabrėžti estetinių ver- 
tybių savarankiškumą kitų kultūrinių vertybių atžvilgiu. 

5 Žr. C. BarpakoBa, HAeūHocTb K 3CTeTHUeCKOe HaCAaxXASHIe.— «<BONpoChI 3CTETHKIM», 
BbINI, 1, M., 1958.— Red, 

6 A. H. CronoBuų, Mpo6AeMa OGBeKTA ecCTETHYECKOro OTHOMEHHA.— «DuAOCobCKHe 
Hayku», 1961, Ne 4. 

" H. KauT, Cowwnenna B mecTH TOMAx, T. 5, M., 1966, cTp. 204—205.— Red. 

8 Pavyzdžiui, pasitaiko, kad žmogus neprisimena, kokie yra jo kambario apmušalų 
raštai ar skaitmenys jo laikrodžio ciferblate. 

9 B. UikaOBCKUU, O TeOpit Mpo3si, M., 1929, crp. 13. 

W A. Toacroū, HckyccTBO Kak NepeAava 3MOHH.— «<ČoBpeMeHHag KHKMTa MO 3CTe- 
Tzuke», M., 1957.— Red, - 

"!' Subjektyvistinę įjautimo teoriją  (BuyscrBosaxue, Einiūklung) reikia aiškiai skirti 
nuo objektyvistinės įsijautimo teorijos. Pirmoji kito žmogaus psichinio gyvenimo pažini- 
mą aiškina tuo, kad, suvokdami stebimo individo psichikos fizinius pasireiškimus, vidi- 
niam imitavimui padedant, mes nesąmoningai suteikiame arba skoliname jam savo per- 
gyvenimus — tam objektui (žmogui), kuris yra juos sukėlęs. Įsijautimo (simpatetine) 
teorija, priešingai, teigia, kad kitų žmonių psichiką mes pažįstame, įsijausdami į jų 

pergyvenimus. Stebėdami kitų žmonių ekspresyvius pergyvenimus, kuriais pasireiškia jų 
emocinis susijaudinimas, mes atsiliepiame į juos panašiu (aidiniu) jausmu. 

12 X. Oprera-u-Taccer, ĄeryMaunsalMa HCKyCCTBa.— «CoBpeMėeHHaa KHuTa NO 3CTe- 
Tuke», M., 1957, crTp. 450—454.— Red. 

3 Žr. K. Lange, Das Wesen der Kunst, Bd. I-II, Berlin, 1901. 

4 Pig. L. Nikulinas, Fiodoras Šaliapinas, V., 1957, p. 118—119.— Red. 

5... o man jaunam 

Būt teko meilėj gan kvailam. 
Praėjo meilė, mūza rodės, 
Nušvilo protas man tamsus. 
Aš laisvas stengiuos vėl, kad žodis 
Sujungių giesmes ir jausmus. .. 
(Verlė A. Venclova) 

6 3, Eannoy, «Ilcuxuyveckas AMCTaHNA» Kak aKTOp B MCKyYCCTBe H KaK 3CTETHME- 
Ckui NpIAIŲAII.— «COoBpeMeHHax KHura MO acTeTHKe», M., 1957. 

17 f. MioncTrep6epr, CBa3b B Hayke M O60cO6AeHne B KCkyccT6e.— Ten pat. 

18 A. Beprcon, HHAMBuAYSABHOCTb W THN.—Ten pat. 

19 N. Hartman, Asthetik, Berlin, 1953, S. 110—112. (H. Taprman, Dcreruka, M., 1958, 
cTp. 163—167. Red.). 

2 Tokį klausimą ypač skatina kelti ta aplinkybė, jog kai kurie distancijos teorijos 
šalininkai sieja ją su meno ir estetikos istorijoje pasireiškiančiomis antirealistinėmis Len- 
dencijomis. 

2 A, Tamauun, O NoNaTMH peaAHCTHYeCKOrO XYAOJKeCTBEHHOTO METOAR.— «BOripoCbI 
3CTETHKH», BBIN, 1, M., 1958, 


22 Ten pat. 


ESTETIKOS ISTORIJOS IR TEORIJOS FRAGMENTAI 
Fragmentai estetikos klausimais parinkti iš įvairių autoriaus filosofinių straipsnių. Frag- 
mentus spaudai parengė I. Ledas. 
* Lietuviškoji enciklopedija, t. IX, Kaunas, 1941, skilt. 472—474, 477. 
2 Ten pat, skilt. 1299. 
3 cAoroc», 1925, KE, I, cTP. 68, 
* Iš įvado knygai „Platonas, Puota, Faidonas", Kaunas, 1935, p. XXI-XXIV, 
5 Lietuviškoji enciklopedija, t. VIII, Kaunas, 1940, skilt. 436. 
6 Lietuviškoji enciklopedija, t. VII, Kaunas, 1939, skilt, 961. 
7 Lietuviškoji enciklopedija, t. II, Kaunas, 1934, skilt. 620—621. 
8 Lietuviškoji enciklopedija, t. IX, skilt. 1323. 
9 «Aoroc», 1925, KE. I, cTp. 234. 
10 Lietuviškoji enciklopedija, t. VIII, skilt. 141—142. 
!! Lietuviškoji enciklopedija, t. IX, skilt. 1176. 
12 Ten pat, skilt. 1177, 1185—1188. 
13 Ten pet, skilt. 1306. 

M Lietuviškoji enciklopedija, t. VIII, skilt. 5—6. 

15 Lietuviškoji enciklopedija, t. VII, skilt. 841. 

16 Lietuviškoji enciklopedija, t. IX, skilt. 209. 

17 Ten pat, skilt. 1098—1100. 

18 V. Sezemanas, Vydūno „Sąmonė“.—,„Naujoji Romuva", 1937, Nr. 6 (316), p. 132. 

19 Prof. V. Sezemanas, Logika, Kaunas, 1929, p. 17, 58. 

2 Prof. V. Sezemanas, Laikas, kultūra ir kūnas, Kaunas, 1935, p. 15. 

2! Prof. V, Sezemanas, Logika, p. 59—60. 

22 Lietuviškoji enciklopedija, t. VIII, skilt. 437—438. 

3 Prof. V. Sezemanas, Laikas, kultūra ir kūnas, p. 11. 

* V. Sezemanas, Mūsų laikų gnoseologijai naujai besiorientuojant..—,Eranus“, t. III, 
Kaunas, 1935, p. 194—195. 

35 Prof. V. Sezemanas, Logika, p. 48—49. 

26 «Aoroc», 1925, kH. I, cTP. 104—106. 


PRAEITIES KULTŪROS IR GROŽIO APSAUGA 


Straipsnis pirmą karlą buvo atspausdintas žurnale „Naujoji Romuva“ (1938, Nr. 22—24, 
p. 511—512). 

! Pavyzdžiui, kad išaiškintume ir ištirtume „lietuviškojo stiliaus“ pradus ir charak- 
terį apskritai, reikia domėtis ne tik siaura liaudies meno sritimi, bet ir rinkti, saugoti 
ir globoti praeities meno dalykus apskritai bei kreipti dėmesį į įvairius meno praeities 
epochų pasireiškimus Lietuvoje. Tik tada galima bus atskirti, kas yra pas mus bendra 
su kaimynais ir kas sava, lietuviška. 

2 Lietuvoje mažai dėmesio kreipiama ne tik į senovės meno dalykų rinkimą ir glo- 
bą,— nesant kuliūros turtų apsaugos įstatymo, nėra saugoma net ir taj, kas yra visų pa- 
stoviausia ir tvirčiausia šioje srityje, būtent, architektūros paminklai. ; 

Pavyzdžiui, daug kalbama apie Vytautą, bet beveik visiškai nesirūpinama tinkama 
ano laikotarpio architektūros paminklų apsauga, Beveik visi jau ir šiaip negausūs gotinės 
architektūros paminklai Lietuvoje per paskutinius dvidešimt metų yra daugiau ar ma- 
žiau apgadinti nevykusių remontų arba tiesiog nugriauti. Pavyzdžiui, nepaisant bejėgių 
buvusios archeologijos komisijos protestų (nesant paminklų apsaugos įstatymo bei jokių 
teisėtų sankcijų ir' priemonių šioje srityje, šiai komisijai ir beliko tik prašymų ir „pro- 
testų“ kelias), gotiškos Skarulių ir Zapyškio bažnyčios nevykusiais savininkų „taisymais“ 
buvo gadinamos ir toliau, Skarulių bažnyčia vietoj čerpių buvo apdengta skardos stogu, 
visais atžvilgiais nesiderinančiu su senoviniu architektūros charakteriu (ir tai daroma, 
esant aukštam, matomam gotiškam stogui, kuris suteikia charakterį visam pastatui!) Za- 
pyškio bažnyčia, kuri ir taip nuolat nukenčia nuo potvynių, gadinama ir žmonių rankų. 
Neseniai vėl buvo išmesti iš jos senoviški vargonai su judančiomis medinėmis skulpiū- 
romis (Dovydas, skambinąs arfa). Dėl nuolatinių Kauno Vytauto bažnyčios perdirbinėjimų 
ir „dekoravimų“, rodos, irgi nelabai kas sielojasi, ir jie atliekami ne architekty-istorikų, 
o įvairių mėgėjų, statybos inžinierių. Architektūrinės senų pastatų problemos turi būti 
sprendžiamos ne paviršutiniškai, aklų mirusių formų mėgdžiojimu, o gilinantis į jas ir 
liklai asmenų, apsišarvavusių reikalingomis istorinėmis žiniomis ir pažįstančių praeities 

epochas. Šis uždavinys reikalauja gerai pažinti visus tuos būdinguosius bruožų ir formų 
elemenius, kurie vadinami „stiliumi“ ir kurie apimami „epochos dvasios" sąvoka. Archi- 
tektas-istorikas yra tikras savo srities mokslininkas. Reikalingas meninis jausmas ir iš- 
lavintas skonis, reikalingas tam likras estetinės ir bendros kultūros lygis ir — kas svar- 
biausia — didelis atsidėjimas ir rūpestingumas atkuriant. O jei to nėra, tai geriau laikytis 
visur Europoje priimto principo: „Šalin rankas nuo senovės!“ Paskubomis ir bet kaip 
tokie uždaviniai nesprendžiami. 

Tą patį reikia pasakyti ir apie Kauno Jurgio gotiškąją Vytauto laikų bažnyčią, pa- 
statytą XV a. pradžioje. Jos išorė smarkiai nukentėjo nuo „remontų“ ir „taisymų“, jau 
visai nekalbant apie aplinkos žalojimą. 

Provincijoje daugelyje Vytauto laikotarpio bažnyčių ir koplyčių išlaužyti skliautai, 
nukalti rafinuoti architektūriniai pagražinimai ir pan. Tą patį keletą kartų norėta daryti 
ir Kauno Vytauto bažnyčioje, nes kažkokiems „dekoratoriams“ ir „menininkams“ kliudė 
senovės architektūros liekanos. 


3 Tai nereiškia, kad muziejai mums nereikalingi. Savaime suprantama, kad jie yra 
taip pat reikalingi, kaip mokyklos ir bibliotekos. Jie turi kelti kultūros lygį visuomenėje 
ir supažindinti plačiuosius sluoksnius su praeities epochomis. Be to, muziejai yra svarbus 
studijų šaltinis mokslininkams ir menininkams. 


* Deja, į tai mažai kreipiama dėmesio net tokiame mieste, kaip Kaunas, — apie pro- 


vinciją ką ir bekalbėti. Pavyzdys — nuolatinis Rotušės aikštės gadinimas (bažnytinis „mu- 
ziejus“, vyskupo rūmai). 


H. KAIRIŪKŠTYTĖS-JACINIENĖS STUDIJOS 
APIE PAŽAISLĮ RECENZIJA 


Recenzija buvo atspausdinta dienraštyje „Lietuvos aidas“ (1931. I. 8, Nr. 5.) 

1 H. Kairiūkštytė-Jacinienė, Pažaislis, ein Barockkloster in Litauen.—,Židinys“, 1939, 
Nr. 8—11; atspaudas: Kaunas, 1930, 172 p.+78 il. 

2 Studijos santrauka „Pažaislio vienuolynas ir jo meninės vertybės“ lietuvių kalba 
buvo atspausdinta „Židinyje“ (1930, Nr. 1—3). Išėjo ji ir atskiru atspaudu (Kaunas, 1930). 


1960 metais H. Kairiūkštytė-Jacinienė draugė su J. Baršausku išleido knygą „Pažaislis“ 
(serijoje „Lietuvos TSR architektūros paminklai"). 


M. VOROBJOVO MONOGRAFIJOS 
APIE M. K. ČIURLIONĮ RECENZIJA 


Recenzija buvo atspausdinta žurnale „Naujoji Romuva" (1938, Nr. 49, p. 950—951). 


! Nikolaj Worobiow, M. K. Čiurlionis, der Ktauische Maler und Musiker, Kaunas und 
Leipzig, 1938, 96 p.-+-48 il. 


2 Vorobjovas teisingai nurodo, kad dekoratyvinis Čiurlionio stilius kiek artimas To- 
limųjų Rytų tapybai ir grafikai. 


PROF. V. SEZEMANAS IR JO „ESTETIKA" 


Profesoriaus Vosyliaus Sezemano vardas mūsų krašte žinomas gana plačiai ir ži- 
nomas daugiausia dėl jo ilgametės pedagoginės veiklos. Brandžiausi ir kūrybin- 
giausi V. Sezemano gyvenimo metai praėjo Kauno ir Vilniaus universitetuose, 
kur jis beveik keturis dešimtmečius dėstė įvairias filosofines disciplinas. Bet 
V. Sezemanas kaip dangus nuo žemės tolimas nuo tų pedagogų eruditų, kurie 
vien konservuoja ir perteikia svetimas mintis. Jis visų pirma mokslininkas, gilus 
ir subtilus, ir tai žino visi tie, kas yra klausę jo paskaitų. 

Tačiau ratas žmonių, nuodugniau susipažinusių su V. Sezemano moksliniais 
darbais, yra gana siauras. Ir tai suprantama: tie darbai parašyti įvairiomis kal- 
bomis ir išmėtyti po įvairius leidinius. Beje, ir pats autorius mažai rūpindavosi 
savo mokslinių darbų skelbimu; jam, atrodo, daugiau pasitenkinimo teikė pats 
mokslinės kūrybos procesas, negu jo režultatai. Ne veltui sakoma, kad knygų 
likimas panašus į jų autorių likimą: ramus ir savyje susikaupęs mokslininkas 
V. Sezemanas dažnai buvo blaškomas įvairių išorinių gyvenimo aplinkybių. 

Suomis pagal savo kilmę, V. Sezemanas iš pat mažų dienų gyvena Rusijoje. 
Čia prabėga jo vaikystė ir mokslo metai. Peterburgo universitete V. Sezemanas 
varo filosofijos ir klasikinės filologijos studijas, o baigęs jas yra siunčiamas 
į užsienį rengtis profesūrai. Grįžęs į Peterburgą, jis greitai tampa filosofijos ma- 
gistru ir atsideda moksliniam ir pedagoginiam darbui. Iki Didžiosios Spalio 
socialistinės revoliucijos ir kurį laiką po jos V. Sezemanas dėsto filosofines 
disciplinas įvairiose Rusijos aukštosiose mokykiose. 

Tuoj po Kauno universiteto įsteigimo V. Sezemanas pasiūlo jam savo pa- 
slaugas ir 1923 m. šio universiteto Humanitarinių mokslų fakultetas išrenka jį 
filosofijos katedros profesoriumi. Kauno, o vėliau Vilniaus universitetuose 
jis dirba, neskaitant kai kurių pertraukų, iki pat mirties (1963 m.). Dirbda- 
mas buržuazinėje Lietuvoje, V. Sezemanas gyvai domėjosi Tarybų Sąjungos 
mokslinių ir kultūriniu gyvenimu, su kuriuo jį nuo pat vaikystės siejo glaudūs 
ryšiai; 1930—1939 metų laikotarpiu jis net šešis kartus lankėsi Tarybų Sąjun- 
goje, susipažino su moksliniu ir pedagoginiu darbu Maskvos ir Leningrado aukš- 
tosiose mokyklose. 

V. Sezemanas buvo vienas iš labiausiai apsišvietusių savo meto žmonių. Jau 
: Peterburgo universitete jis gavo ne tiktai gilų filosofinį, bet ir puikų bendrą 

humanitarinį išsilavinimą. Geras klasikinių kalbų žinovas, jis iš originalų studi- 
juoja antikinę filosofiją, skaito jos kursą įvairiuose universitetuose, verčia ir 
komentuoja antikinės filosofijos veikalus. Geras klasikinių kalbų mokėjimas 
ir gilios antikinės filosofijos studijos, tur būt, ir nukreipė jį į fundamentalų įvai- 
zių pažinimo sričių problematikos nagrinėjimą. Jo mokslinių interesų ratas 
apima ir grynai filosofines problemas, ir joms giminingas sritis: jis dėsto este- 
tiką, etiką, logiką, psichologiją. pedagogiką, jau nekalbant apie įvairius spe- 
cialiuosius kursus. Tr visose srilyse jo žinios ne fragmentiškos, ne atsitiktinai iš 
kelintų rankų pasemtų minčių sankaupa. Mąstymo nuodugnumas ir nuoseklumas 
yra neatskiriamas V. Sezemano, kaip kūrybinės asmenybės, bruožas. 

V. Sezemanas — tikras kūrėjas, jo stichija — savarankiškas mokslinis tyri- 
mas. Ir tokiam darbui V. Sezemanas turi talentą. Kiekvienas jo straipsnis pasi- 
žymi griežtu probiemos formulavimų, kiekvienas turi originalią ir nuosekliai 
plėtojamą mintį. Tur būt, nedaug kas gali su juo lygintis sugebėjimu išnarstyti 
nagrinėjamąją problemą į jos sudėtines dalis ir vėl natūraliai grįžti prie jos 
savo tyrimo išvadose. Tačiau jo darbai įdomūs ne vien tyrimo metodikos at- 
žvilgiu. V. Sezemano straipsniai gnoseologijos ir kultūros istorijos klausi- 
mais yra aukšto mokslinio lygio. Žymūs filosofai atsiliepia apie jį kaip apie 
vieną iš pačių talentingiausių ir solidžiausių savo srities mokslininkų. 

Vaisingiausi V. Sezemano mokslinės ir pedagoginės veiklos metai praėjo 
Lietuvoje. Darbas Lietuvos universitetuose, matyt, atitiko ramų mokslininko 
būdą, palaipsniui jis vis labiau suaugo su visu kultūriniu mūsų krašto gyve- 
nimu. Dideli ir neabejotini jo nuopelnai Lietuvos švietirnui ir kultūrai. Metai iš 
metų jis skaitė pagrindinius filosofijos kursus Kauno universitete. Jo moks- 
linių interesų plaiumas stebėlinas: jis dėstė įvairių laikotarpių filosofijos isto- 
riją bei atskirus filosofijos skyrius (filosofijos įvadą, gnoseologiją, kosmologiją), 
kasmet skaitė vis naujus specialius filosofijos kursus; prie to dar reikia prideti 
estetiką, logiką, atskirus psichologijos skyrius. Po Didžiojo Tėvynės karo 
V. Sezemanas Vilniaus universitete daugiausia dėstė logikos kursą. Kaip šio 
dalyko specialistas jis skaitė paskaitas įvairiose Tarybų Lietuvos aukštosiose 
mokyklose, be to, šiam darbui dažnai buvo kviečiamas į Maskvą. 

Jau Kauno universitete, dirbdamas kaip svetimšalis, V. Sezemanas ne tiktai 
seka kultūrinį Lietuvos gyvenimą, bet ir stengiasi prie jo pritapti. Išmokęs lie- 
tuvių kalbą, jis laikas nuo laiko skelbia spaudoje savo straipsnius įvairiais kul- 
tūros, švietimo ir auklėjimo klausimais. V. Sezemanas — geras lietuvių nacio- 
nalinio meno žinovas. Ypač aukštai jis vertina originalią ir savitą M. K. Čiur- 
lionio tapybą, dažnai Iemiasi ja savo estetiniuose tyrinėjimuose. Jis sielojasi 
dėl tos pasigailėtinos padėties, kurioje buvo atsidūrę daugelis žymių lietuvių 
architektūros paminklų dėl buržuazinės vyriausybės abejingumo kultūros reika- 
lams, ir laiko savo pareiga atkreipti į tai visuomenės dėmesį. V. Sezemanas sten- 
giasi talkininkauli besimokančiai lietuvių jaunuomenei: rašo vadovėlius, verčia 
antikinės filosofijos klasikų veikalus. 1929 m. iš spaudos išėjo jo logikos vado- 
vėlis, o tarybinės santvarkos metais išleistas Aristotelio „Apie sielą“ vertimas 
su plačia įžanga ir komentarais. Liesdamas savo mokslinės veiklos motyvus, 10- 

gikos vadovėlio pratarmėje jis rašė: „Šiaip ar taip, rusi mano sieloje žarijukė 
vilties, kad bus šiuo logikos kursu šiek tiek lietuvių tautai, su neapsakomu nuo- 
širdumu mokslo šviesos trokšlančiai ir jos versmių ieškančiai, patarnauta“. 
Prof. V. Sezemaną laiko savo mokytoju daugelis tų, kurie jau studijų me- 
tais atrado savyje pašaukimą moksliniam darbui. V. Sezemanas buvo mokslinio 
darbo griežtumo ir metodiškumo, kritiško galvojimo ir sugebėjimo blaiviai ver- 
tinti pasiektus rezuliatus gyvas įsikūnijimas. Nors jis paprastai visa galva bū. 
davo aukštesnis už savo klausytojus ir mokinius, ši aplinkybė niekad nekrisdavo 
į akis. Jis buvo kuklus ir paprastas, jo erudicija neslėgė, ji išvis neturėjo išo- 
zinių atributų. Mokslinėje polemikoje jis tarytum sverdavo kiekvieno argumento 
jėgą, neprikergdamas prie jos jokių pašalinių motyvų. Nuo visos jo išvaizdos ir 
elgsenos dvelkė antikos išminčiaus ramybe, nuostabia savitvarda, dideliu taktu. 


D £uūŪ 


„Estetika“, kuri čia spausdinama pirmą kartą, yra stambiausias prof. V. Seze- 
mano mokslinis veikalas. Kaip rašo pats autorius, ši knyga išaugo iš Kauno ir 
Vilniaus universitetuose jo skailyto estetikos kurso. Sunku dabar būtų tiksliai 
ištirti visą šios knygos parašymo ir apdorojimo istoriją. Tačiau neabejotina, kad 
tai ilgamečio ir kruopštaus darbo vaisius. Keliamų problemų apimtis ir jų svars- 
tymo gilumas, sprendimų originalumas ir medžiagos gausumas — visa tai stato 
šią knygą greta rimčiausių estetikos mokslo veikalų. Ši knyga — svarus indėlis 
į tarybinį estetikos mokslą. 

Bene didžiausias šio veikalo privalumas — jo fundamentalumas. Nedaug mes 
žinome tyrinėjimų iš estetikos, kuriuose filosofinis požiūris į tiriamąjį objektą or- 
ganiškai derintųsi su plačiomis ir detaliomis meno specialisto žiniomis. Estetika 
kaip tik yra toks mokslas, kuriam itin pražūtingas bet kuris kraštutinumas: tiek 
gryna empirika bei faktologija, tiek abstrakčios, nuo meno istorijos atitrūkusios 
schemos. Be to, patys estetikos faktai negali būti konstatuojami įprastu būdu. 
o reikalauja ypatingo sugebėjimo — jautrumo grožiui. Todėl estetikos problemų 
specifika kelia jų tyrinėtojui ypatingus reikalavimus: tas tyrinėtojas turi būti 
ne tiktai geras meno istorijos žinovas bei jautrus grožio vertintojas, bet ir filo- 
sofinį pasirengimą turintis, abstrakčiai mąstyti įgudęs žmogus. V. Sezemanas 
labai aiškiai suvokia šitą estetinės meno analizės keblumą. Mokslininko, nagri- 
nėjančio estetikos problemas, uždavinį jis lygina su vertėjo uždaviniu: „Taip pat 
kaip ir vertėjas, jis turi vienodai mokėti abi kalbas, vadinasi, jame turi derintis 
jautrumas grožiui su teoriniu įžvalgumu bei refleksijos aiškumu. Toks dviejų 
skirtingų, ir net priešingų, gabumų sutapimas pasitaiko gana retai; dažniausiai 
vienas jų, turėdamas persvarą, nustelbia antrą, ir ši aplinkybė nemažai apsun- 
kina estetinių problemų gvildenimą, trukdydama estetikos pažangą. Filosofas. 
kuris pripratęs skrajoti abstrakčių minčių srityje, visuomet linkęs estetinių reiš- 
kinių aiškinimui taikyti schemas ir sąvokas, priklausančias grynai teoriniam 
mąstymui ir jam artimoms sritims, ir todėl rizikuoja nepastebėti kaip tik ski- 
riamųjų grožio ypatybių. O menininkas, nepatyręs filosofinės refleksijos pavojų 

ir suvedžiojimų, lengvai pasiduoda grynai subjektyviai interpretacijai arba 
apsistoja ties tais paviršutiniais estetinio įspūdžio (objekto) požymiais, kurie 
stebėtojui visų pirma krinta į akis" (p. 17). Paskaitęs šią knygą, kiekvienas įsiti- 
kins, kad jos autoriui puikiai pavyko išvengti abiejų kraštutinumų: filosofinė 
meno prigimties, jo istorinės raidos ir santykio su kitomis kultūros sritimis analizė 
knygoje organiškai derinasi su gausia meno istorijos medžiaga ir subtiliu meno 
reiškinių vertinimu. 

Nereikia pamiršti, kad estetika buvo tiktai viena iš V. Sezemano mokslinio 
darbo sričių, kad jis yra daug (jei ne daugiausia) dėmesio skyręs bendrosioms 
filosofijos problemoms. Tai negalėjo neatsiliepti ir jo estetiniams tyrinėjimams. 
Specialius estetikos klausimus V. Sezemanas visada siekia pakelti į filosofinę 

| plotmę. Pačią estetiką jis laiko filosofiniu mokslų, kuris konkrečius meno kū- 
rybos uždavinius gali nagrinėti tiktai remdamasis bendra meno prigimties ana- 
lize. Žodžiu, „Estetika“ yra veikalas, parašytas filosofo specialisto, ir joje atsi- 
spindi bendra filosofinė autoriaus orientacija. Sudėtinga V. Sezemano filoso- 
finių pažiūrų evoliucija yra savarankiško tyrimo uždavinys. Šiuo atveju bendra 
filosofinė autoriaus koncepcija domina mus tik tiek, kiek ji atsiliepė jo estetikos 
teorijai. 

Rengdamasis profesūrai Marburge ir Berlyne, V. Sezemanas savaime įsilrau- 
kė į tą filosofinę problematika. kuri buvo būdinga čia vyravusiam neokantizmui. 
Tačiau V. Sezemanas net savo jaunyslės metais nebuvo neokantizmo filosofijos 
epigonas. Jis yra vienas iš nedaugelio, kurie ne tiktai atidžiai seka visas šios 
filosofijos vystymosi peripetijas, bet ir blaiviai vertina visus jos pasiekimus. Jis 
turi visai savarankišką filosofinio mąstymo logiką ir palaipsniui prieina išvadų, 
kurios jau netelpa neokantizmo filosofijoje. 

Čia aptariamame veikale V. Sezemanas jau tvirtai stovi filosofinio materializ- 
mo pozicijose. Jis akcentuoja objektyvų būties realumą ir jos pirmumą sąmonės 
atžvilgiu ir laiko tokį būties ir sąmonės santykio supratimą visokio mokslinio ty- 
rimo metodologiniu pagrindu. ,„„...Objektyvusis tikrovės planas,— rašo jis— 
turi pirmenybę prieš kitus tikrovės planus,. <...> jam vienam priklauso realumo 
svoris tiksliąja prasme ir <...> subjektyvūs tikrovės planai (sukurti mąstymo, 
vaizduotės) vertinami tik pagal tai, ką jie reiškia ir duoda realiajam gyvenimo 
planui“ (p. 122). Mąstymas negali būti atplėšiamas nuo realybės ir priešpastato- 
mas jai jau vien dėl to, kad pats žmogus tėra los realybės dalis, kad joje yra 
įsišaknijusi visa žmogaus asmenybė. Šiuo požiūriu V. Sezemanas griežtai nu- 
traukia ryšius su idealisiine E. Kanto ir jo pasekėjų filosofijos linija. Tačiau tai 
nereiškia, kad jis tuo pačiu grįžta prie mūsų laikams jau nevaisingo ir bejėgio 
XVII-XVIII a. materializmo požiūrio. Jis yra praėjęs klasikinės vokiečių filo- 
sofijos mokyklą ir įsisavinęs jos pasiekimus. V. Sezemanas nesitenkina iškelda- 
mas realybės primatą sąmonės atžvilgiu. Labiausiai jį domina gnoseologinė 
problema: kaip subjektas pažįsta objektą? Spręsdamas šitą problemą, V. Sezema- 
nas materialistiškai interpretuoja E. Kanto apriorizmą. Racionalus apriorizmo 
mįslės paaiškinimas, V. Sezemano požiūriu, yra patyrimas, kuris kyla iš žmo- 
gaus gyvenimo ryšio su aplinka ir kuris sąlygoja visą tikrovės pažinimą. Logi- 

nė mąstymo struktūra nėra pažinimo pagrindas, nes ji pati yra įsišaknijusi bū- 
tyje ir iš jos kilusi: „...pažinimas gali naudolis logine mąstymo sąranga 
vien tiek, kiek ji yra įsikerojusi pačioje būtyje“ (p. 239). Tai yra aiškiai 
išreikšta kantizmo kritika, V, Lenino žodžiais tariant, „iš kairės“, t. y. iš 
materializmo pozicijų. Beje. V. Sezemanui nepriimtini ir pozityvizmo filosofijos 
pagrindai. Jie nepriimtini visų pirma dėl šios filosofinės srovės empirizmo. Ir 
„Estetikoje“ mes randame daugelį vietų, kurios, nors ir netiesiogiai, nukreiptos 
prieš pagrindinius pozityvizmo filosofijos principus. Savo bendra filosofine 
orientacija V. Sezemanas yra labai artimas dialektinio materializmo  kon- 
cepcijai, 

V. Sezemano filosofinio požiūrio ribotumas iškyla aikštėn, kai jis liečia 
socialinius reiškinius. Negalima sakyti, kad jis visiškai nebuvo susipažinęs su 
socialine K. Markso teorija. Tačiau šią teoriją jis traktavo siaurai ir supaprastin- 
tai. Toks siauras požiūris, matyt, buvo sąlygotas ir bendros V. Sezemano moks- 
linių interesų linkmės: bendrosios sociologijos problemos niekada nebuvo jo tie- 
sioginių nagrinėjimų objektas; su jomis jis susidurdavo tiktai gvildendamas 
įvairius kultūros raidos aspektus. Tačiau reikia pripažinti, kad kritiškoji mark- 
sizmo socialinės teorijos plotmė V. Sezemanui buvo gana artima. Jis dažnai 
prieina išvados, kad kapitalizmas, kaip santvarka, pačia savo esme yra prie- 
šiška žmogui, tikrajai kultūrai, kad jis žlugdo pagrindines jos vertybes. ,„...Dar- 
bas čionai, — rašo V. Sezemanas apie kapitalizmą, -- pasidaro prekė, kuri 
perkama ir parduodama tuo pačiu būdu, kaip ir bet kokia medžiaginė prekė, 
neatsižvelgiant į tai, ką šitas darbas reiškia ir duoda pačiam darbuotojui. Ir 
todėl kiekviena profesija visų pirma vertinama pagal tai, kaip ji apmokama ir 
kiek ji gali aprūpinti žmogaus būvį. Pati ekonominė padėtis pasidaro svarbiau- 
siu žmogaus veiklos tikslu. Visa dvasinė kultūra pripažįstama ir branginama tik 
tiek, kiek ji šiaip ar taip tarnauja medžiaginei kultūrai (technikai). Visos kul- 
tūrinės vertybės (mokslas, menas ir kt.) sulyginamos su medžiaginėmis <...> 
it matuojamos pinigais. <...> Žodžiu, kapitalizmui viešpataujant, beveik visa 
dvasinė kultūra patenka medžiaginės kultūros ir ekonomikos vergijon. [Kapita- 
lizmas — tai] socialinė santvarka, kuri leidžia vieniems išnaudoti kitus ir kuri 
paverčia visą žmogaus darbą (o tuo pačiu ir jo egzistavimą) paprasta ekono- 
mine vertybe, apmainoma už tam tikrą medžiaginių gėrybių kiekį" („Akade- 
mikas“, 1936, Nr. 7—-8, p. 160). 

Tačiau tokia kapitalizmo kritika dažniausiai yra švietėjiško pobūdžio. 
V. Sezemanas neturi aiškios istorinės perspektyvos. Tai išryškėja tada, kai jis na- 
grinėja dvasinės kultūros raidą ir jos tendencijas buržuazinėje visuomenėje, Jis 
pagrįstai akcentuoja tą pavojų, kurį kelia dvasinei kultūrai prievartinis darbo 
pasidalijimo pobūdis, vis gilėjanti gamybinės veiklos specializacija. Vienok 
V. Sezemanui neaiškios šių procesų socialinės šaknys, ir todėl dvasinės kultūros 
smukimo reiškiniai buržuazinėje visuomenėje dažnai jo siejami su technikos 
ir apskritai civilizacijos vystymusi. Toks ribotas socialinis požiūris, kaip mes 
vėliau pamatysime, turėjo įtakos ir V. Sezemano estetikos teorijai. 

„Estetika“ — daugiaplanis veikalas. Aišku, ne visi jo planai ir aspektai 
yra vienodos reikšmės ir svarbos, ne visi jie vienodai giliai ir nagrinėjami. 
Kiekvieno mokslinio tyrimo konkreti problematika ir struktūra yra apspren- 
džiama ne tik tiriamojo objekto, bet ir autoriaus individualybės. 

V. Sezemano „Estetika“ turi savo pagrindinę problemą, savo pagrindinę 
i mintį. Tai — estetinių reiškinių specifika, jų savitumas. Šita problema vienu ar 
kitu aspektu gvildenama visuose knygos skyriuose. Visos kitos problemos lie- 
čiamos tik tiek, kiek jos padeda išryškinti estetinių reiškinių specifiką. Autorius 
kelia sau uždavinį ne iš šalies aprašyti ypatingą grožio pasaulį, o suvokti jį iš 
vidaus ir iš jo specifikos išvesti jo pažinimo sąlygas. Toks reikalavimas, žino- 
ma, yra visiškai teisėtas: mokslinis tyrimas savo rutuliojimesi neturi prarasti 
savo objekto. Savo analizėje, formuluodamas vieną ar kitą problemą, autorius 
visų pirma stengiasi užčiuopti estetinį tos problemos aspektą. 

Estetikos objektu autorius laiko grožio sritį, grožio plačiąja prasme, t. y. vi- 
sa tai, kas turi estetinę vertę. Estetika — tai grožio teorija. Kitais žodžiais ta- 
riant, estetika tiria estetines vertybes, kurios pasirodo tiek žmogaus sukurtame 
grožio pasaulyje (mene), tiek gamtoje. Tačiau grožis — tai ypatinga vertybių 
sritis, kuri negali būti tiesiogiai išvedama iš jokios kitos žmogaus kultūrinio 
gyvenimo srities. Giožis teprieinamas tik ypalingam suvokimo ir vertinimo aktui. 
Tiek pats grožis, tiek jo suvokimas yra autonomiškas. 

Jau pats estetinių reiškinių pavertimas mokslinio tyrimo objektu yra išėji- 
mas už grožio srities ribų, o tuo pačiu ir grožio autonomijos pažeidimas. Grožio 
suvokimas — tai savitas, nepakartojamas pergyvenimas, jis priklauso mūsų 
vidaus pasauliui ir sąvokomis yra neišreiškiamas. Tačiau mokslas savo objektą 
gali įsisavinti tik sąvokomis, t. y. abstrahuodamasis nuo jutiminio tikrovės ob- 
jektų turinio. Kyla klausimas, ar iš viso yra galimas teorinis estelinių reiškinių 
aiškinimas. Tai yra principinės svarbos klausimas, nes nuo jo išsprendimo pri- 
klauso, ar galimas yra pats estetikos mokslas. 

Kaip autorius sprendžia šitą problemą? Jis visų pirma konstatuoja, kad vi- 
sas estetinis patyrimas tiesiogiai prieinamas tik grožį pergyvenančiam subjek- 
tui, o kitiems tegali būti perduodamas tiktai netiesioginiu būdu. Suvokti kitų 
žmonių estetinius pergyvenimus galime tik palygindami juos su savo estetiniais 
pergyvenimais. Tačiau jeigu taip, tai grožio suvokimas priešinasi mokslinei ref- 
leksijai, kuri pačia savo esme (kaip tarpinis proto aktas) skaldo ir ardo betar- 
pišką grožio įspūdį. Todėl, daro išvadą auto:ius, estetikos teorija galima tik tiek, 
kiek ji kiekviename savo žingsnyje remiasi tiesioginiu estetiniu suvokimu. Va- 
dinasi, ji negali sekti gamtos mokslų pėdomis ir tyrinėti savo objektą tokiu 
pat būdu — vien kaip materialius tikrovės reiškinius. Gamtos mokslų metodai, 
taikomi estetiniams reiškiniams tirti, neleidžia užfiksuoti tai, kas šiuose reiški- 
niuose yra svarbiausia — grožio įspūdžio. Todėl estetika turi atsisakyti ėjusi gam- 
tos mokslų nubrėžiu keliu: ji turi remtis savais, tiriamojo objekto prigimtį ati- 
tinkančiais metodais. Tokį metodų skirtumą apsprendžia visų pirma tai, kad este- 

tika priklauso ne gamtos mokslų, o vertybių mokslų sričiai. Mes čia nesiimsi- 
me nagrinėti, kiek pagrįstas toks gamtos mokslų ir vertybių mokslų išskyrimas. 
Pasitenkinsime nurodę, kad tokio išskyrimo prielaida yra tam tikra, istoriškai 
apibrėžta gamtos mokslų būklė, susijusi su mechanistiniu pasaulėvaizdžiu. To 
laikotarpio gamtos mokslų metodai iš tikrųjų buvo visiškai nesuderinami su 
moksliniu estetinių, kaip ir apskritai socialinių, reiškinių tyrimu. 

Taigi, V. Sezemano požiūriu, estetikos mokslo metodai turi remtis ypatin- 
ga tiriamojo objekto prigimtimi. Betarpiškas grožio suvokimas yra tas medžia- 
ginis estetikos pamatas, ant kurio gali išaugti teorinė refleksija. Ir jeigu esteti- 
ka neignoruoja savo empirinio pamato, jeigu ji remiasi tikru estetiniu patyri- 
mu,— jai visai nebaisūs iš teorinės refleksijos kylą pavojai. Dar daugiau: tokiu 
atveju teorinė refleksija pasidaro būtina tikrai gilaus estetinio suvokimo są- 

lyga. Estetinis suvokimas yra karlu ir sintetinis, ir analitinis aktas, todėl teori- 

nė refleksija, padėdama susekti organinę meninės kompozicijos sąrangą, su- 

vokti kūrinį kaip įvairybių vienybę, tuo pačiu gilina bei tikslina estetinį įspū- 
dį. Tiesa, teorinis meno kūrinio analizavimas, kol jis vyksta, išardo subjektyvų 
grožio pergyvenimą, bet jis kartu yra tolesnio, tikrai gilaus estetinio suvoki- 
mo prielaida. Teorinė refleksija pražūtinga tampa tik tuomet, kai ji atitrūksta 
nuo estetinio patyrimo ir ima tiesiogiai išvedinėti grožio vertinimo principus 
iš šalia grožio esančių sričių. 

Jeigu grožio patyrimas tegali remtis betarpišku suvokimu, tai iš to plau- 
kia dar vienas keblumas, su kuriuo susiduria moksliškai pagrįsta estetika. 
Estetinės vertybės priklauso nuo grožį patiriančio subjekto, 0 pastarasis yra 
skirtingas kiekvienu konkrečiu aiveju. Grožį vertinantis subjektas, iš vienos pu- 
sės, yra sąlygotas bendrų savo epochos bruožų, o iš kitos — jis yra savitas, 
individualus. Ar turi tuomet estetika objektyvius grožio vertinimo kriterijus? 
Ar negresia estetikos mokslui subjektyvizmo ir reliatyvizmo pavojus? Autoriaus 
supratimu, estetika gali išvengti tokio pavojaus todėl, kad estetinis pergyve- 
nimas turi ir antrąją, objektyviąją savo pusę. Grožio įspūdis ne pats gimsta 
mūsų viduje,— jį sukelia tam tikras objektas (meno kūrinys ar gamtos reiški- 
nys). Vadinasi, estetinis suvokimas turi dvi savo puses — objektyviąją ir sub- 
jektyviaja. Estetika ir turi tiksliai apibrėžti šių pusių tarpusavio santykį. 

Grožis nesutampa su pačiu suvokiamu išoriniu objektu, jis yra tiktai tam 
tikras to objekto suvokimo aspeklas, Vadinasi, net tuo atveju, kai grožis lai- 
komas tikrovės objektų savybe, vis vien tenka aiškinti jo suvokimo speci- 
fiką, t. y. ieškoti grožio pagrindo ir suvokiančiame subjekte. Kiekvienas este- 
linis objektas gali būti suvokiamas ir neestetiškai, objektyvios grožio potenci- 
jos gali būti suvokimo akto ir nerealizuotos. Aiškindamas estetinio suvokimo 
specifiką, autorius susiduria su dideliais teorinio pobūdžio sunkumais. 

Estetinio suvokimo esmei apibūdinti V. Sezemanas operuoja gnoseologijos 
ir psichologijos duomenimis. Šios sritys jam gerai žinomos, čia jis remiasi 
savo mokslinių Lyrimų rezullatais, ir todėl išvados šiais klausimais gilios ir 
įdomios. 

Estetinio suvokimo analizę V. Sezemanas pradeda nuo paprasto jutiminio 
suvokimo analizės. Ir čia svarbiausioji jo išvada visiškai atitinka šiuolaikinį 
mokslo lygį: jutiminis suvokimas nesutampa su tiesioginiais pojūčių duomeni- 


"mis, jis negali būti suvedamas į pojūčių kombinacijas. Pažinimas eina kaip tik 


- 


- priešinga linkme: pradedama nuo gana sudėtingų suvokimų, o atskiri jo ele- 


mentai (pojūčiai) įsisąmoninami tiktai analizuojant pirminį įspūdį. Tie elemen- 
tai apibrėžtą reikšmę įgyja tiktai suvokime kaip visumoje. Kokie momentai nu- 
lemia šį suvokimą kaip visumą? Visų pirma tai patyrimas. Suvokimo aktas re- 
miasi ne tik iš pojūčių gaunamais duomenimis, bet ir ankstesniu subjekto pa- 
tyrimu. Patyrimas duoda suvokimui jutiminių duomenų vienijimo schemą ir 
pats papildo jį tais duomenimis, kurių ta schema reikalauja ir kurių neduoda 
pojūčiai konkrečiu atveju. Toks autoriaus jutiminio suvokimo traktavimas įvei- 
kia iš jutiminio suvokimo empiristinio aiškinimo kylančią aklavietę ir raciona- 
liai sprendžia E. Kanto apriorizmo problemą. 

Taigi autorius prieina išvados, kad jutiminis suvokimas nesutampa su be- 
tarpiškais pojūčių duomenimis: iš vienos pusės, jutiminiame suvokime glūdi 
daugiau duomenų, negu jų duoda tiesioginis kontaktas su objektu, o iš antros — 
ir mažiau. Reikalas tas, kad jutiminis suvokimas yra tam tikras pojūčių atrinki- 
mo aktas pagal patyrimo duodamą schemą. Tie jutimo duomenys, kurie nerei- 
kalingi konkrečiai patyrimo schemai (struktūrai) atkurti, visai nepatenka į są- 
monės lauką. Vadinasi. daro išvadą autorius, suvokimo akte glūdi tam tikra 
sąmonės intencija, kuri nukreipta į suvokiamo objekto struktūrą. Šitai sąmonės 
intencijai pažymėti V. Sezemanas naudoja sąmonės nusistatymo terminą. Kadangi 
jutimų duomenys ir subjekto patyrimas yra būdingi visokiam suvokimui, tai 
estetinio suvokimo prigimtis tegali pasireikšti tiktai ypatingų sąmonės nusi- 
statymu. 

Dabar belieka apibrėžti, koks sąmonės nusistatymas yra estetinis nusista- 
tymas. Bet kaip tik šis uždavinys pasirodo esąs sunkiausias. 

Sąmonės nusistatymo problemos realumui pagrįsti V. Sezemanas panaudoja 
įvairius psichologinio pobūdžio siebėjimus. Ryškiausiai sąmonės nusistatymas 
iškyla tada, kai jis yra sąmoningas, t. y. kai mes sąmoningai orientuojame savo 
dėmesį tam tikra linkme. Jeigu, pavyzdžiui, mes skaitome tam tikrą tekstą kaip 
stilistai, tai paprastai nesuvokiame bendro jo turinio, ir atvirkščiai. Tačiau 
sąmonės nusistatymas gali būti ne tiktai individualus, bet ir grupinis; tuo atve- 
ju jis paprastai nepastebimas, nes yra tapęs įpročiu. Toks yra, pavyzdžiui, pro- 
fesinis sąmonės nusistatymas, kuris pasireiškia tuo, kad skirtingų profesijų žmo- 
nės skirtingai suvokia vienus ir tuos pačius objektus. Ir pagaliau sąmonės nusi- 
statymas gali būti, kaip sako autorius, gimininis, bendras visiems žmonėms arba 
bent tam tikro istorinio kultūros lygio žmonėms. 

Koks gi yra tas „gimininis“ sąmonės nusistatymas? Jo turinį autorius aiškina 
organizmo ir aplinkos santykiu. Iš pradžių jutiminis suvokimas atlieka grynai 
biologinę funkciją: jis leidžia organizmui orientuotis aplinkiniame pasaulyje, 
nustatyti savo veikimo būdą — tai ženklas, įgalinąs organizmą atsiliepti į ap- 
linkos poveikį biologiškai tikslinga reakcija. „Kai dėl įspūdžių ženklų reikš- 


443 


mės, — rašo autorius, — tai ji priklauso nuo organizmo sąveikos su aplinka ir 
apsprendžiama pagrindinių jo gyvybės faktorių: mitimo, lyties ir jo priešų. 
Todėl visi organizmą veikią dirginimai nėra neutralūs jo atžvilgiu, bet arba jį 
patraukia, arba atstumia, atrodo jam arba malonūs, arba nemalonūs ir sukelia 
jam arba pasitenkinimą, smagumo jausmą, arba, priešingai, nepasitenkinimą, 
baimę, skausmą ir t.t.“ (p. 60). 

Tačiau vargu ar įmanoma sąmonės nusistatymą paaiškinti organizmo ir ap- 
linkos santykiu. Kol organizmas suprantamas kaip atskiras, kaip „gimininis“,— 
jis suprantamas kaip biologinis. Tiesa, autorius nurodo, kad aukštesniuosiuose 
gyvūnuose jutiminis įspūdis atsiskiria nuo motorinių reakcijų, įgyja savaran- 
kiškumą, darosi sąmoningas, virsta išoriniu objekto vaizdu. Tačiau tai yra ar- 
ba fiziologinis-psichologinis juliminio suvokimo aprašymas, arba, kai remiama- 
si sąmone, pereinama į tautologiją. Gyvūnų „sąmonės nusistatymas“ yra gry- 
nai „gimininis“, jis apspręstas organizmo prisitaikymo prie aplinkos poreikių, 
vadinasi, jis nėra ir negali būti paties gyvūno laisvai reguliuojamas. Tačiau 
apie sąmonės nusistatymą tikraja žodžio prasme galima kalbėti tik tada, kai 
atsiranda sugebėjimas Jaisvai orientuoti sąmonės veiklą išorinės aplinkos at- 
žvilgiu, t. y. laisvai pasirinkti tikrovės objektų aspektą. Tiesa, ir organizmo 
reagavimo į aplinką būdas ištisai nepriklauso vien nuo aplinkos ypatybių: jis 
taip pat yra sąlygotas organizmo būklės, jo poreikių. Aplinkos ir organizmo 
santykis visuomet yra konkretus santykis. Bet tai visiškai nereiškia, kad gyvūnas 
sąmoningai, laisvai apsprendžia savo veikimo kryptį. 

Žodžiu, šiaip ar taip, tenka pripažinti, kad sąmonės nusistatymas — tai iš- 
imtinai žmogaus sugebėjimas ir kad šio sugebėjimo prigimties visiškai neįma- 
noma atskleisti, traktuojant žmogų vien kaip gamtinę būtybę. Tačiau autorius 
tarp žmogaus ir aukštesniųjų gyvūnų mato tiktai kiekybinį skirtumą. Specifi- 
nių žmogaus sugebėjimų nagrinėjimas „Estetikoje“ nesiremia kokybiškai nau- 
ja metodologija. Todėl autorius knygoje dažnai kalba apie aukštesniuosius 
gyvūnus apskritai, žmogų išskirdamas tik kaip aukščiausiąjį jų išsivystymo 
laipsnį. Tiesa, retkarčiais jis užsimena apie visuomeninę būtį, apie visos visuo- 
menės poreikius, tačiau šios atsitiktinės pastabos nė kiek nekeičia jo argu- 
menitacijos bendros linkmės. 

Užbaigęs estetinio tikrovės suvokimo analizę, V. Sezemanas labai įsakmiai 
pabrėžia grynai žmogiškąjį grožio suvokimo pobūdį. Grožis prieinamas tik žmo- 
gui: nei augalams, nei gyvuliams jis neegzistuoja. Žodžiu, grožis yra neatski- 
riamas nuo žmogaus egzistavimo. „... Tiktai žmoguje pasaulis įsisąmonina savo 
grožį, savo estetines potencijas. Žmogus ne tik pats kuria grožį, kartu jis at- 
lieka funkciją to organo, kurio dėka pasaulis suvokia savyje glūdinčias estetines 
vertybes" (p. 125). 

Tačiau ši mintis nėra realizuota tyrimo metodologijoje. Iškeldamas grožį 
kaip vertybę, t. y. kaip objekto ir subjekto santykį, autorius tą santykį su- 
pranta kaip atskiro žmogaus santykį su aplinkiniu pasauliu. Ir nors jis pabrė- 
žia konkretų šios sąveikos pobūdį ir išdėsto įvairius jos niuansus, tačiau pati 
metodologinė pozicija neleidžia jam atskleisti šios sąvokos turinio. Tas turinys 








444 


žymiu masiu priklauso nuo subjekto poreikių, o apsiribojant atskiru individu, 
poreikių turinys tegali būti ieškomas jo organizme. Tokių būdu žmogaus ir 
aplinkos santykis pasilieka biologiniu santykiu, ir specifiškai žmogiško suge- 
bėjimo — suvokti grožį -- prigimtis lieka neaiški. 

Grožio suvokimą V. Sezemanas nagrinėja kaip jutiminį suvokimą, t. y. su- 
gebėjimą, siejantį žmogų su gyvulių pasauliu. Jo požiūriu, estetinis suvokimas 
nuo paprasto skiriasi tik žmogui būdingų sąmonės nusistatymu. Todėl negali 
nekilti klausimas: ar pats psichinės veiklos žmogiškumas, pasireiškiantis visų 
pirma mąstymo sugebėjimu, iš esmės nepakeičia ir jutiminio suvokimo pobū- 
džio? O jeigu pakeičia, tai kokia linkme? 

Aišku, kad žmogaus jutimų problema, jų specifiškai žmogiškojo pobūdžio 
problema negali būti pilnai paaiškinta, remiantis tais metodologiniais princi- 
pais, kurių laikosi autorius. Žmogiškųjų jutimų susiiormavimas neatskiriamai 
susijęs su visuomenine žmogaus geneze ir esme. Paaiškinti žmogiškojo suvo- 
kimo prigimtį galima remiantis ne gamtiniu, o socialiniu žmogaus organizmu. 
Savo „Ekonominiuose ir filosofiniuose 1844 metų rankraščiuose“ K. Marksas 
duoda tos problemos sprendimo metmenis: „<...> tik muzika sužadina mu- 
zikalinį žmogaus jutimą; nemuzikaliai ausiai net geriausia muzika neturi pras- 
mės, ji jam nėra daiktas, nes mano daiktas tegali būti vienos iš mano esmės 
galių įtvirtinimas, t. y. jis gali egzistuoti man tik taip, kaip egzistuoja sau 
mano esmės galia kaip subjektyvus sugebėjimas, nes kokio nors daikto pras- 
mė man (jis turi prasmę tik jį atitinkančiam jutimui) siekia tik tiek, kiek sie- 
kia mano jutimas. Štai kodėl visuomeninio žmogaus jutimai yra kitokie jutimai, 
negu nevisuomeninio žmogaus jutimai. Tik dėka daiktiškai išsiplėtusio žmogiš- 
kosios būtybės turtingumo vystosi, o iš dalies ir pirmą kartą užgimsta, subjek- 
tyvaus žmogiškojo julimiškumo turtingumas: muzikali ausis, formos grožį jun- 
tanti akis, — trumpai sakant, tokie jutimai, kurie sugeba suteikti žmogui malo- 
numą ir kurie įsitvirtina kaip žmogaus esmės galios. Juk ne tik penki išoriniai 
jutimai, bet ir vadinamieji dvasiniai jutimai, praktiniai jutimai (valia, meilė, 
ir t. t.) — žodžiu tariant, žmogiškasis juiimas, jutimų žmogiškumas,— atsiranda, 
tik esant atitinkamam daiktui, tik sužinogintos gamtos dėka. Penkių išorinių ju- 
timo organų susidarymas — tai visos lig šiol praslinkusios pasaulio istorijos dar- 
bas. Grubiam praktiniam poreikiui pajungtas jui/imas turi tik ribotą prasmę, 
Išbadėjusiam žmogui neegzistuoja žmogiška maisto forma, teegzistuoja tik ab- 
strakti jo, kaip maisto, būtis: maistas galėtų būti kad ir grubiausios formos, ir 
negalima pasakyti, kuo šis maisto prarijimas skiriasi nuo to atvejo, kai jį pra- 


pryja gyvulys. Rūpesčių prislėgtas, vargų kamuojamas žmogus nesuvokia net 


puikiausio reginio; mineralų pirklys temato tik merkantilinę mineralo vertę, 
o ne jo grožį ir savotišką prigimtį; jis neturi mineraloginio pajautimo. Taigi žmo- 
gaus esmė turi būti sudaiktinta — tiek teoriniu, tiek ir praktiniu atžvilgiu — 
kad, iš vienos pusės, žmogaus jutimai pasidarytų žmogiški, o, iš antros pusės, 
kad susidarytų žmogiškas julimas, kuris atitiktų visą žmogaus ir gam- 
tos esmės turtingumą“. (K. Marksas ir F. Engelsas, Apie literatūrą; V., 1961, 
p. 42—43.) 

Siekdamas apibrėžti estetinio sąmonės nusistatymo ypatybes, V. Sezemanas 
nagrinėja visus galimus sąmonės nusistaiymus, stengdamasis išskirti iš jų 
tą, kuris sugauna estetinį objekto aspektą. Autoriaus požiūriu, estetinis objek- 
tas pasirodo mums kaip gražus tuo atveju, kai jis suvokiamas kaip ekspresi- 
jos kupinas jutiminis reiškinys. Estetinis suvokimas — tai grynai jutiminės 
objekto išvaizdos atgaminimas. Estetiniuose fenomenuose iškyla tai, kas slypi 
pirminiuose įspūdžiuose, bet dėl vienos ar kitos priežasties yra prarasta. Koks 
sąmonės nusistatymas duoda mums kaip tik tokį objekto aspektą? 

Nurodoma keletas galinų žmogaus sąmonės nusistatymų: teorinis, prakti- 
nis, moralinis, estetinis. Nėra abejonės, kad žmogaus santykio su aplinka įvai- 
rių aspektų išskyrimas yra visiškai teisėtas. Žmogus — universali būtybė ir 
įsisavina pasaulį įvairiu būdu. 

V. Sezemanas, išskirdamas įvairius sąmonės nusistatymus, išeities tašku ima 
atskirą žmogiškąjį individą. Praktinis sąmonės nusistatymas sieja objektą su 
individo poreikiais ir interesais. Objektas šiuo atveju suvokiamas jo praktinio 
reikšmingumo subjektui aspektu. Tokie suvokimai — tik ženklai, pagal kuriuos 
subjektas pasirenka savo veikimo būdą. Jutiminė objekto išvaizda, t. y. jo gro- 
žio aspektas, tuo atveju visiškai nesvarbi, ji dingsta įpročio sunaikinta. Pa- 
našiai galima pasakyli ir apie moralinį sąmonės nusistatymą: tas nusistatymas 
yra susijęs su valios apsisprendimu, vadinasi, nenutraukia ryšio su individo 
aktyvumu. Todėl jis irgi praranda estetinį objekto aspektą. 

Tokiu būdu autorius apibrėžia pirmąją esminę estetinio sąmonės nusistaty- 
mo ypatybę: iš jo plaukiantis suvokimas nėra suinteresuotas, jis nepriklauso 
nuo individo poreikių ir interesų. Subjektas čia tik iš šalies lyg visai pasyviai 
stebi objektą. Tai — kontempliatyvus sąmonės nusistatymas, arba žiūra. Tačiau 
kontempliatyvumas nėra specifinė estetinio suvokimo ypatybė: kontempliaty- 
vus yra ir teorinis sąmonės nusistalymas. 

Kontempliatyvaus sąmonės nusistatymo aiškinimas, be abejo, nėra pati stip- 
riausioji V. Sezemano estetinės koncepcijos vieta. Kai kurios esminės sąvo- 
kos čia yra gana neapibrėžtos. Tai ypač iškyla aikštėn praktikos ir praktinių 
poreikių traktavime. Autoriaus požiūriu, praktiniai poreikiai — tai individo 
kasdieninio gyvenimo reikalai ir interesai, kurie savaime aišku, uždeda ant- 
spaudą visam jo veikimo būdui. Todėl V. Sezemanas ir konstatuoja, kad teori- 
nė veikla yra atitrūkusi nuo praktinių poreikių, yra pakilusi virš jų. Teorinis 
sąmonės nusistatymas yra prakliškai nesuinteresuotas. Tačiau kada autoriui teo- 
rihį sąmonės nusistatymą reikia atskirti nuo estetinio, teorinę kontempliaciją — 
nuo estetinės, jis vėl yra priverstas šauktis praktikos pagalbos. Šiuo atveju jis 
iškelia teorinio pažinimo ryšį su praktiniais poreikiais, teorijos praktinį kryptin- 
gumą: praktiniai poreikiai jo traktuojami kaip teorinio pažinimo pagrindas. 
„Paties gyvenimo poreikiai, — rašo V. Sezemanas.— verčia pažinimą plėstis, turtėti 
ir pagaliau pavirsti teoriniu pažinimu, t. y. ne tik tenkinti esamuosius poreikius, 
bet ir numatyti ateilį, tai, kas gali būti arba įvykti pagal bendrą bei dėsningą , 
daiktų arba reiškinių sąryšį. Vadinasi, teorija, teorinis žinojimas tampa bū- 
tina praktinio žinojimo plėtojimosi sąlyga ir tuo pačiu užsikariauja daugmaž 

savarankišką vertę. Žodžiu, iš pažinimo vaidmens žmogaus gyvenimę galima sų- 

„ prasti, kodėl ilgainiui pati objektyvi tiesa buvo pripažinta autonomine verty- 
į be — nes ir abstrakčiausia mokslinė teorija nenustoja ryšio su gyvenimo porei- 
kiais, joje slypi viena arba kita praktinio pritaikymo galimybė“ (p. 129). Aišku, 
kad čia mes susiduriame su dviem skirlingais praktikos ir praktinio poreikio 
supratimo aspektais, tačiau tie aspektai knygoje griežčiau neskiriami. Beje, toks 
nevienareikšmis praktikos supratimas atsiliepė ir į meno prigimties aiškinimą. 
Iš vienos pusės, autorius iškelia, kad „meno kūryba, taip pat kaip ir pažini- 
mas, pradžioje nesudaro atskiros savarankiškos žmogaus veiklos srities, 0 pa- 
mažėle išauga iš praktinių gyvenimo poreikių“ (p. 126), o iš kitos — skirdamas 
estetinę kontempliaciją nuo teorinės, jis pabrėžia, kad „pats grožis neturi jo- 
kio vidinio ryšio su naudingumu" (p. 130). 

Nėra abejonės, kad šiems skirtingiems praktinių poreikių ir naudingumo 
aspektams suderinti reikalinga teorija, o tokios teorijos V. Sezemanas neduo- 
da. Toje metodologinėje plotmėje, kurioje stovi autorius, tie aspektai nesude- 
rinami. V. Sezemanas čia neteisus ne faktine prasme: jis remiasi realia dalykų 
padėtimi. Iš tikrųjų teorinis požiūris, kaip ir estetinis, praktiškai nesuinteresuo- 
tas ir šia prasme kontempliatyvus. Tai iškelia ir K. Marksas. Tačiau K. Marksas 
išaiškina bendrą objektyvų teorinės ir estetinės kontempliacijos pagrindą. Tas 
pagrindas — visuomeninė gamyba, „nesuinieresuota“ praktika. „ <...> gyvū- 
nas, — rašo K. Marksas, — gamina vien tai, ko betarpiškai reikia jam pačiam 
arba jo jaunikliui; jis gamina vienašališkai, 0 žmogus gamina universaliai; gy- 
vūnas gamina tik betarpiško fizinio poreikio verčiamas, o žmogus gamina, net 
būdamas laisvas nuo fizinio poreikio, ir tikrąja žodžio prasme tik tada ir ga- 
mina, kai būna laisvas nuo jo; gyvūnas gamina tik save patį, o Žmogus atga- 
mina visą gamtą; gyvūno produktas betarpiškai susijęs su jo fiziniu organizmu, 
0 žmogus yra laisvas savo produkto atžvilgiu. Gyvūnas formuoja materiją tik 
pagal matą (MaB) ir poreikius tos rūšies, kuriai jis priklauso, 0 žmogus moka 
gaminti pagal bet kurios rūšies matą, ir visur jis moka pritaikyti daiktui ati- 
tinkamą maltą; dėl to žmogus formuoja materiją taip pat ir pagal grožio dės- 
nius“. (K. Marksas ir F. Engelsas, Apie literatūrą, p. 36.) 

K. Markso socialinė metodologija kontempliacijos problemą pakelia į aukš- 
tesnę teorinę plotmę, kurioje ir yra galimas nuoseklus šios problemos sprendimas. 
Šioje plotmėje praktika ir teorija (o kartu ir grožis) iškyla ne kaip skirtingi 
sąmonės nusistatymai, o kaip įvairūs tikrovės įsisavinimo, realaus jos sužmo- 
ginimo aspektai. Žmogiškoji praktika, kaip realus žmogaus ir gamtos santykis, 
kaip gamtos humanizavimas ir žmogaus natūralizavimas, yra tikrasis pasaulio 
dvasinio įsisavinimo pagrindas. 

V. Sezemanas su K. Markso veikalais buvo susipažinęs ir, apskritai imant, 
teisingai interpretuoja bendruosius filosofinius marksizmo principus. Tačiau 
socialinė K. Markso teorijos pusė jam liko ne visai aiški. Tai matyti ir iš 
paskutinio jo straipsnio „Estetinių vertybių objektyvumas ir subjektyvumas“. 
Straipsnyje autorius paliečia tą aiškiai kai kurių estetikų susiaurintą K. Mark- 
so pasaulio įsisavinimo teorijos interpretaciją, kuri grožį sieja su darbo procese 

kylančiu kūrėjo pasitenkinimu savo sugebėjimais ir meistriškumu. V. Sezemanas 
teisingai pastebi, kad toks meno prigimties aiškiniinas yra nepakankamas, ta- 
čiau jo paties metodologinė pozicija neleidžia pasiūlyti K. Markso teorijos ki- 
tokios interpretacijos. Pavyzdžiui, autorius nurodo, kad gamtos sužmoginimas 
turi praktinę reikšmę, kiek jis leidžia žmogui orientuotis aplinkoje; tačiau, jo 
nuomone, jis nėra būtina daiktų ir reiškinių estetinio vertingumo sąlyga, nęs 
estetiškai suvokti galima ir žmogaus nepaliestos gamtos reiškinius. „Grynai 
praktiniu požiūriu, — rašo jis, -— meninė veikla ir estetinis gėrėjimasis yra pra- 
bangos dalykai“ (p. 375). Su tuo, žinoma, galima sutikti, tačiau pridūrus, kad 
prabanga yra neatskiriama žmogaus natūros savybė. 

Kokiu mastu V. Sezemano socialinio-metodologinio požiūrio ribotumas atsi- 
liepė estetikos problemų gvildenimui jo knygoje? Nesunku pastebėti, kad jau 
pačiame problemų iormulavime autorius dažnai susiduria su dideliais keblu- 
mais. Tai akivaizdžiai rodo kad ir meno kilmės problemos formulavimas. V. Se- 
zemanas teisingai atkreipia dėmesį į tai, jog svarbiausias meno kilmės tyri- 
nėjimų uždavinys yra bendrų meno galimumo sąlygų iškėlimas, išaiškinimas tų 
ypatingų istorinių aplinkybių, kurios paruošia dirvą grožio suvokimui ir gro- 
žio kūrybai. Tačiau kur ieškoti tų sąlygų ir tų aplinkybių? Autorius iš pradžių 
nagrinėja fiziologinį-psichologinį meno kilmės problemos aspektą. Čia jis ana- 
lizuoja vadinamąjį ekstazišką sąmonės nusistatymą, kuris reiškiasi dvejopai: 
arba atsidėjimas objektui taip patraukia dėmesį, kad motorinė reakcija sustab- 
doma (teorinė kontempliacija), arba gauto įspūdžio sukeliami judesiai prisitaiko 
prie objekto vaizdo ir atgamina jį (meno kūryba). Greta šio momento, V. Se- 
zemanas iškelia meno priklausomumą nuo praktinių poreikių raidos. Tačiau 
pastarieji, jei jie tėra organizmo poreikiai, irgi negali būti meno genezės 
pagrindu. „...Tas savotiškas sąmonės nusistatymas, Kuriuo remiasi estetinė 
kontempliacija ir meninė kūryba, negali būti ištisai išvestas arba išaiškintas 
nei iš įgimtų žmogaus instinktų, nei iš praktinių gyvenimo poreikių. Tatai 
ypatinga sąmonės raidos pakopa, kuri įneša kažka iš pagrindų naujo į žmo- 
gaus sanlykį su aplinkiniu pasauliu ir kuri įgalina jį suvokti naują savarankiš- 
ką vertybę — grožį ir padėti ją naujos veiklos formos, būtent, meninės kūrybos 
pagrindan“ (p. 144). Bet tai vis dėlto reiškia, kad problemos sprendimas lieka 
atviras. 

Taigi autoriaus socialinis-metodologinis požiūris yra perdaug siauras jo ty- 
rimo rezultatams estetikos srityje aprėpti. Tačiau nereikia išleisti iš akių tai, 
jog mokslinių nagrinėjimų vertė nėra apsprendžiama vien jų metodologinės 
krypties. Tikrovės reiškiniai yra tokie sudėtingi, kad vien bendra teorinė sche- 
ma, kad ir pati tobuliausia, dar nėra pakankama sąlyga jiems išaiškinti, Tai 
ypač pasakytina apie estetinius reiškinius. K. Marksas nurodė kelią, kuriuo ei- 
damas estetikos mokslas, kaip ir apskritai socialiniai mokslai, gali atsistoti ant 
objektyvaus ir tvirto pagrindo. Jo socialinė teorija yra bendras visų kultūros 
vertybių prigimties aiškinimo metodologinis pagrindas. Tačiau estetinių reiškinių 
K. Marksas specialiai netyrinėjo. Jis tik išaiškino, kokioje teorinėje plotmė- 
je (būties sferoje) teįmanoma formuluoti grožio suvokimo ir meno kūrybos 

problemą, kokioje būties sieroje jos ieškoti. Sprendžiant šią problemą, anali- 
zė turi būti varoma visomis kryptimis, atitinkančiomis be galo sudėtingą tiria- 
mojo dalyko prigimtį. Tokį uždavinį ir kelia sau V. Sezemanas savo „Esteti- 
koje“. Ir šia prasme minėto veikalo privalumai yra akivaizdūs. Autorius ne 
tiktai turi puikų mokslinį pasirengimą tirti specialias estetikos problemas, — jis 
turi tam ir neabejotinų gabumų. Jis jautrus grožiui, ir todėl jam nereikia sa- 
vo nuovokos kompensuoti spekuliatyviais samprotavimais. Mokslinio tyrimo įgu- 
dimas ir jautrumas grožiui leidžia V. Sezemanui atskleisti vis naujus ir naujus 
būties klodus, kuriuose slypi grožis. Jo speciali estetinė analizė — gili ir tiksli. 

V. Sezemano estetinis akiratis yra toks platus, kad jis nuolat laužo savo 
siauroką teorinę schemą. „Estetikoje“ pateikiama įdomių ir gilių samprota- 
vimų apie tokius estetinius reiškinius, kurių bendros prigimties klausimo spręsti 
autorius nesiima. Čia jis apsiriboja lų reiškinių aprašymu, arba, kaip jis pats 
sako, fenomenologine analize. Toks metodas neturi nieko bendro su siauru 
empirizmu, jis neignoruoja sudėtingų tikrovės reiškinių ir nesiima jų suvesti 
į paprastus. Toks tyrimo metodas turi savo privalumą. Jis leidžia aprėpti ir 
tokius reiškinius, kurių tikroji prigimtis, jų mokslinio sisteminimo būdas dar 
„nėra žinomi. Toks mokslinio patyrimo prasiveržimas pro istoriškai ribotą teori- 
nę schemą yra būtina pažinimo pažangos sąlyga. Tokiu būdu paruošiamos prie- 
laidos naujam, aukštesniam už buvusį, teoriniam požiūriui atsirasti. V. Sezemano 
knyga yra gana būdingas pavyzdys, rodantis, kaip mokslinis patyrimas praau- 

( ga savo teorinę schemą. 

Antai, nagrinėdamas kontempliatyvų sąmonės nusistatymą, autorius susi- 
duria su dviem tokiais praktinio poreikio ir suinteresuotumo aspektais, kurie 
nesiderina vienas su kitu. Tačiau šio prieštaravimo V. Sezemanas nemėgina 
atmesti savo teorinės konstrukcijos nuoseklumo labui, o konstatuoja, jog čia 
esama tam tikro žmogaus asmenybės dvilypumo. Žmogaus asmenybėje glūdi du 
skirtingi „aš“— mažasis ir didysis. Pirmasis — tai psichofizinė žmogaus indivi- 
dualybė, sąlygota visų realaus gyvenimo determinacijų. Antrasis nugali šio pir- 
mojo sąlygiškumą: refleksijos ir grožio suvokimo dėka jis iškyla virš jo, žiūri 
į jį iš šalies, iš aukšto. Tiktai šitam antrajam „aš“ yra prieinamas kontemplia- 
tyvus nusistatymas. Be abejo, čia nepaaiškinama kontempliacijos prigimtis, bet 
ji iš tam tikro taško aprašoma kaip nuostabus ir mįslingas reiškinys. 

Kaip vis dėlto V. Sezemanas aiškina estetinį sąmonės nusistatymą, t. y. kaip 
jis išsprendžia paskutinę grožio savitumo problemą — kaip atskiria estetinę 
kontempliaciją nuo teorinėsį Skirtingai nuo teorinio pažinimo, estetinis suvo- 
kimas yra jausminis, arba emocinis. Tačiau kartu autorius akcentuoja objekty- 
viąją estetinio suvokimo pusę, aktyvų vaidmenį jame priskirdamas ir estetiniam 
objektui. Kaip suprasti šiuos „objektyvius“ jausmus? Šiai problemai gvildenti 
„Estetikoje" skiriama gana daug vietos. Trumpai suglaudus, autoriaus išvados 
yra tokios. Visi mūsų jutiminiai įspūdžiai pasižymi dinamika. Mes ją ne vi- 
suomet suvokiame, kadangi tiek teorinis pažinimas (refleksija), tiek praktinis 
patyrimas (įpratimas) ją nutrina. Tačiau tiktai vaizdi suvokimų dinamika yra 
vienintelė forma, kuria mes galime suvokti kitų būlybių psichinį gyvenimą, 

vadinasi, ir jų emocijas. Šioje dinamikoje objektyviai slypi tam tikras raišku- 
mas (ekspresyvumas), kuris ir yra estetinio suvokimo emocionalaus prado pa- 
grindas. Estetinis sąmonės nusistatymas (estetinė kontempliacija) ir fiksuoja šitą 
estetinių objektų pusę. Emocionalumas nėra mūsų priskiriamas estetiniam ob- 
jektui,— jis priklauso šiam pastarajam ir yra mūsų suvokiamas betarpiško este- 
tinio įspūdžio dėka. 

Nesunku pastebėti, kad las estetikos teorijos pagrindimo kelias, kuriuo eina 
V. Sezemanas, turi nemaža sąlyčio taškų su E. Kanto estetika. Kaip ir E. Kan- 
las, V. Sezemanas estetikos teorijos išeities Lašku laiko jos objekto autonomiš-/ 
kumo principą ir sieja grožį su nesuinteresuotu, sąvokos netarpininkaujamu po- | 
mėgiu, kuris plaukia iš teleologinės paties estetinio objekto sąrangos. Tačiau 
grožio objektyvumo klausimu V. Sezemanas ryžtingai nutraukia ryšius su 
E. Kanto estetika. Pastarojoje visų pirma jam nepriimtinas subjektyvistinis jos 
pobūdis, kuris apspręstas E. Kanto filosofijos idealistinės krypties. Kadangi 
E. Kanto filosofijoje objektyvumas grindžiamas apriorinemis proto sąvokomis — į 
kategorijomis, tai ir jo estelikoje jutiminės estetinio objekto sąrangos suvo- 
kimas negali pretenduoti į objektyvumą ir grožis galų gale yra suvedamas 
į tam tikrą subjektyvią būseną. V. Sezemanas laikosi priešingo požiūrio: grožio 
pamatas yra objektyvus; estetinis suvokimas mums atskleidžia pačioje jutiminėje 
estetinio objekto sąrangoje slypinį emocionalumą. 

Objektyvūs, nesuinteresuoti jausmai ir emocijos yra paskutinė V. Sezema- - 
no grožio koncepcijos išvada. Ar neslypi tokioje išvadoje vidinis prieštaravi- 
mas? Ar mes galime ją mąstyti? Autoriaus požiūriu, tai neturi reikšmės, svarbu 
tiktai, kad mes teisingai aprašyltume grožio fenomeną. Tiesa, jis išskiria šioje 
išvadoje glūdinčias priešybes, nurodydamas, kad estetikos teorijos paprastai 
remiasi kuria nors viena iš jų — arba kontempliatyviu, arba jausminiu esteti- 
nio suvokimo momentu. Pirmuoju atveju estetinis suvokimas siejamas su teori- 
niu pažinimu, antruoju — su morale. „Vienok, — tęsia V. Sezemanas,— griežtai 
laikantis pačių estetinių fenomenų aprašymo ir neįspraudžiant jų į iš anksto nu- 
statytos teorijos rėmus, tenka pripažinti, kad šita alternatyva nėra išsami: yra 
dar trečia galimybė, kuri, rodos, atitinka tikrenybę, būtent, galimas toks emo- 
cinis objekto suvokimas, kuris yra nepraktiškas, asmeniškai nesuinteresuotas. 
Mūsų asmenybės emocinis atsiliepimas į objekte pasireiškiančią gyvybę arba 
jausminį tonalumą nekliudo tam, kad mes to objekto atžvilgiu išlaikytume kon- 
templiatyvų nusistatymą, pajungdami jam ir tą nuotaiką, kuria mus užkrėtė 
pats objektas. Tokio pobūdžio yra kaip tik estetinė žiūra, estetinis atsidėjimas, 
aiskleidžiąs mums ir objektyvią, antindividualinę jausminių išgyvenimų reikš- 
mę. Neutralizuodamas objekto realią ir subjektyviai aktualią svarbą, žmogus iš- 
kelia jame glūdinčias objektyvias estetines vertybes“ (p. 256). 

Grįžkime prie tos problemos, nuo kurios pradėjome sekti V. Sezemano es-+ 
tetikos teorijos principų rutuliojimąsi — grožio autonomiškumo problemos. Šio 
autonomiškumo paslaptis glūdi, be abejo, autoriaus estetinės kontempliacijos 
aiškinime. V. Sezemano požiūrių, grožis yra vertybė, t. y. tam tikras objekto 
ir subjekto santykis. Savo ruožtu šitas santykis apibūdinamas kaip estetinė 

kontempliacija, t. y. kaip nesuinteresuotas jausmas. Bet tai yra tik negatyvus 
subjekto, o tuo pačiu ir jo santykio su objektu apibūdinimas. Tuo tiktai pa- 
sakoma, kad gamtinė žmogaus prigimtis nepaaiškina grožio fenomeno. Tačiau 
kuo remiantis tuomet apibrėžti estetinių vertybių turinį? Iš objektyviosios pu- 
sės, tai —- estetinio objekto struktūra, o iš subjektyviosios — belieka valios lais- 
vės, t. y. tapatumo sau pačiai principas, Estetinės vertybės pasidaro uždara sri- 
timi, o jų turinys autonomiškas estetinio suvokimo atžvilgiu. 


D uūuu 


Aiškindamas meno autonomiškumo principą, V. Sezemanas neapeina labai 
sudėtingos meno visuomeninio reikšmingumo problemos. Šiai problemai autorius 
teikia svarbią reikšmę ir nuolat grįžta prie jos įvairiomis progomis. Ryškiausiai 
ši problema iškyla aikštėn tuomet, kai autorius nagrinėja estetinių vertybių 
santykį su kitomis kultūros vertybėmis. 

Patį meno visuomeninės reikšmės problemos formulavimo būdą apspren- 
dė V. Sezemano estetinės koncepcijos pagrindai. Analizuodamas estetinių ver- 
tybių savitumą, jis prieina išvados, kad estetinė būtis turi dvi puses — objek- 
tyviają ir subjektyviąją. Pirmoji -— tai estetinio objekto struktūra, antroji — es- 
tetinis sąmonės nusistatymas (estetinė kontempliacija). Mes jau minėjome, kad 
estetinės kontempliacijos principas, kad ir kaip jis svarbus autoriaus estetikos 
teorijoje, neatskleidžia estetinių vertybių turinio, jų reikšmės žmogaus gyveni- 
me. Natūralu, kad V. Sezemanas šitą problemą analizuoja, remdamasis pačiu 
estetiniu objektu, jo strukLlūra. 

Autoriaus požiūriu, estetinio suvokimo objektai yra realūs: tai įvairūs 
meno kūriniai arba gamtos reiškiniai. Tačiau jų, kaip realių tikrovės objektų, 
būtis nesutampa su jų estetine būtimi. Pastarąją mums atskleidžia tik ypatin- 
gas tų objektų suvokimo būdas, kuris iškelia estetinį jų aspektą.  Esteti- 
nio suvokimo objektas yra iam tikras ekspresyvus reiškinys kaip jutiminė 
vienybė, 

Estetinio suvokimo objektą nuo teorinio pažinimo objekto skiria jutiminis 
jo sąrangos pobūdis: estetinis suvokimas nėra tarpininkaujamas sąvokų. Tačiau 
ar tai nereiškia, kad toks suvokimas priverstas apsiriboti grynai formalia este- 
tinio objekto kompozicija, kad jis neapima ir negali apimti šio objekto reikšmės? 
Šis klausimas yra labai svarbus V. Sezemano estetikos teorijos santykiui su 
E. Kanto estetika tiksliau apibrėžti. E. Kantas, sekdamas to meto filosofijos 
racionalistine tradicija, teleologinę estetinio objekto struktūrą siekė atskleisti 
pačioje jutiminėje to objekto formoje, visiškai nepriklausomai nuo jo dalykinės 
reikšmės, nes pastaroji nesanti būdinga estetiniam objektui, ir tas grožis, kuris 
ja remiasi, nesąs savarankiškas. Tuo pagrindu E. Kantas grožį skirsto į lais- 
vąjį ir priklausomąjį, tiktai pirmajam priskirdamas tikrą autonomiją. 

Toks estetinės sferos susiaurinimas ir estetinių vertybių autonomiškumo 
traktavimas V. Sezemanui nepriimtinas. Jis visiškai kitaip aiškina estetinio ob- 
jekto jutiminės formos santykį su jo reikšme. Jutiminę estetinio objekto vie- 

nybę autorius supranta daug piačiau, negu E. Kantas. Ji yra ne vien pojūčių 
mums teikiama medžiaga, o visas suvokiamo objekto reikšmingumas. Toks po- 
žiūris V. Sezemano pagrindžiamas gnoseologiškai: nėra esminio skirtumo tarp 
suvokimo ir supratimo; elementariausiam suvokimui būdinga tam tikra struk- 
tūra, t. y. jame glūdi tam tikras supratimas. Todėl, autoriaus požiūriu, ir gry- 
nai jutiminis objektų pavidalas yra reikšmingas, turiningas. Šitą estetinio ob- 
jekto reikšmingumo ir turiningumo apspektą V. Sezemanas siekia išanalizuoti, 
nepažeisdamas estetinio suvokimo autonomijos, t. y. išvystyti jo viduje. 

Kuo estetinis objektas yra aktualiai reikšmingas žmogui? Visi meno kū- 
riniai turi tam tikrą jausminį, emocinį momentą. Šis momentas kyla iš žmo- 
gaus santykio su jo aplinka, iš to, kad žmogui reikšmingi ne tik kitų žmonių 
veiksmai, bet ir jų dvasinės būsenos, jų nuotaikos — visa jų jausena. Esteti- 
niame objekte šitas momentas įgyja objektyvią būtį ir gali būti betarpiškai 
suvokiamas. 

Panašiai V. Sezemanas aiškina ir estetinio objekto dalykinės reikšmės san- 
tykį su jutiminiu vaizdu. Tiesa, dalykinė reikšmė būdinga ne visoms meno ša- 
koms: kai kurios iš jų tiesiogiai nieko neatvaizduoja. Autoriaus požiūriu, da- 
lykinė reikšmė nėra ir negali būti šalia jutiminės estetinio objekto vienybės. 
Pačiuose mūsų jutimuose glūdi tai, ką jie reiškia ir išreiškia. Ir jeigu estetinis 
suvokimas savo objektą fiksuoja tik jutimingumo forma, tai dar nereiškia, kad 
šiamė procese prarandama dalykinė objekto pusė, jo reikšmingumas. Suvokdami 
jutiminę estetinio objekto išvaizdą, mes suvokiame visą patyrimo mums duotą 
jo prigimtį, vadinasi, ir jo dalykinę reikšmę. ,,... Dalykinė objekto reikš- 
mė,— rašo V. Sezemanas, — nėra savarankiškas komponentas, kuris prisijung- 
ių prie jutiminės jo formos ir reikalautų atskiro suvokimo akto. Tiesioginis re- 
gėjimo objektas tėra vien matomoji (jutiminė) daiktų ir procesų išvaizda, ir 
tik šioje išvaizdoje ir per ją gali būti vaizdžiai ir konkrečiai suvokiama jų 
reikšmė (visa regėjimui neprieinama jų prigimtis)“ (p. 79). Dalykinė reikšmė 
yra organiškas estetinės struktūros komponentas. 

Estetinio objekto struktūros analize grindžiamas taip pat meno kūrinio for- 
mos ir turinio santykio aiškinimas. Ir čia V. Sezemanas visų pirma pabrėžia tą 
mintį, kad turinys natūraliai išauga iš meno kūrybos specifikos, kad turinys ir 
forma yra neperskiriamai suaugę. „... Kiekvieno meno kūrinio turinys (siuže- 
tas), t. y. turinys, imamas konkrečia estetine prasme, neperskiriamai susijęs su 
savo forma ir sudaro su ja vieną organišką visumą arba struktūrą“ (p. 91—92), 
„Turinys <...> neatskiriamai suaugęs su įkūnijimo forma, ir todėl, formai 
išsiskleidžiant, turtėja ir pats turinys. Naują turinį gali tinkamai išreikšti tik- 
tai nauja forma" (p. 163). 

Dalykinė reikšmė, įeidama į estetinę struktūrą kaip jos komponentas, kar- 
tu turtina jutiminę kūrinio formą. Kuo reikšmingesnis yra estetiškai vaizduo- 
jamas objektas, tuo daugiau, jame glūdi specifinių grožio vertybių. Tose me- 
no šakose, kurioms siužetinis momentas esmingas, grynai jutiminės formos 
raiškumas turi prisiderinti prie dalykinės reikšmės (siužeto) reikalavimų, pasta- 
roji čia yra organizuojamasis kūrinio jutiminės vienybės principas. 

Tačiau šioje organiškoje jutiminės formos ir dalykinės reikšmės sąveikoje 
vienu atžvilgiu pirmenybė priklauso pirmajai. Būtent, dalykinė reikšmė tik tiek 
yra estetinės struktūros komponentas, t. y. estetinis reiškinys, kiek ji pritam- 
pa prie jutiminės objekto išvaizdos. Dalykiniai momentai, kurie negauna išraiš- 
kos jutimiškai suvokiamoje meno kūrinio vienybėje, yra pašaliniai ir nieko 
neprideda prie meno kūrinio vertės. Šiai kodėl autorius klaidingu laiko tokį 
meno kūrybos analizės kelią, kuris atramos tašku ima siužetą arba idėją: jei- 
gų manoma, kad tam tikrą siužetą arba idėją“ gali realizuoti bet kokia meno 
rūšis ir bet kokiu būdu, tai toks siužetas arba idėja yra abstraktūs ir nemeni- 
niai, nes konkretaus meno kūrinio siužeto arba idėjos estetinį reikšmingumą 
apsprendžia jutiminė kūrinio forma. 

Tokiu būdu V. Sezemanas įsiterpia į, kaip jis pats vadina, idealistų ir for- 
malistų ginčą estetikoje, kurio esmę sudaro skirtingas meno turinio ir formos 
santykio aiškinimas. Savo ištakomis šis ginčas siekia E. Kanto estetiką, tiksliau, 
jo grožio skirstymą į laisvąjį ir priklausomąjį. Toks skirstymas paneigia grožio 
sieros vieningumą, suskaldydamas estetiką į dvi savarankiškas dalis: jutiminės 
formos estetiką ir dalykinio turinio estetiką. Autoriaus požiūrių. mėginimai 
įveikti E. Kanto estetikos dualizmą buvo vienašališko pobūdžio. Idealistai 
(F. Šelingas, G. Hegelis) estetinę meno kūrinio vertę sieja su jame įkūnyta idė- 
ja, pajungdami jai jutiminę kūrinio formą. Formalistai (J. Herbartas, G. Fech- 
neris) eina priešingu keliu: estetines vertybes jie išveda iš formalios objekto 
struktūros, turinį laikydami estetiniu atžvilgiu indiferentišku dalyku. V. Seze- 
manas tokią alternatyvą laiko klaidinga jau vien dėl to, kad ir vienoje, ir 
kitoje pozicijoje slypi tam tikras turinio ir formos dualizmas. Toks dualizmas 
arba paneigia estetinių vertybių savitumą, jų autonomiją, arba, priešingai, jų 
ryšį su kitomis kultūros sritimis, Todėl estetinė teorija turi remtis ne jutiminės 
formos ar dalykinio turinio primato principu, o jų vieningumo principu. 

Siužetas arba idėja estetiniu reiškiniu virsta tik tuo atvejų, kai meninin- 
kas suranda atitinkamą jų realizavimo būdą. Menas nėra mechaniškas idėjos 
įkūnijimas, jis nėra tik atvaizdavimas ar kopijavimas,— menas yra kūryba. 
Todėl ir kūrinio estetinės vertės kriterijus negali būti visai išorinis paties kū- 
rinio atžvilgiu, nes toks kriterijus ignoruotų meno kūrinio individualumą, 
konkretų estetinių vertybių įkūnijimo būdą. O pastarasis priklauso ir nuo sub- 
jektyvių faktorių, t. y. nuo menininko individualybės. Menininkas taip atrenka 
ir suderina objektų aspektus, kad jų raiški vienybė padaro kūrėjo sumanymą 
estetine vertybe. Tai yra kūrybos aktas, be kurio neįmanomas tikrasis origina- 
lumas. Pastarasis gimsta iš kūrėjo subjektyvumo, bet kaip tik šis subjektyvu- 
mas ir yra objektyvios 1neno kūrinio vertės pamatas. Objektyvių ir subjekty- 
vių momentų sąveika ir sąlygoja tą ypatingą kompozicijos sąrangą, kuri 
vadinama stiliumi. Stilius yra svarbiausias meno istorinės raidos analizės 
principas. 7 

Taigi pagrindinė V. Sezemano intencija aiški: jis siekia atskleisti meno 

| kūrinio turinio vidinį ryšį su jo estetiniu savitumu, iškelti nedalomą kūrinio 
vienybę. Kaip autoniui pavyko realizuoti iokį siekimą? Iš vienos pusės, jo po- 

žiūryje glūdi prielaida, kad visi estetiniai objektai suvokime iškyla žmogui 
su visu savo dalykiniu reikšmingumu. Tačiau, antra vertus, žmogiškasis este- 
tinių objektų reikšmingumas negali būti pagrįstas, remiantis vien estetinio su- 
vokimo analize, kad ir kokia ji būtų kruopšti ir nuodugni. Žmogaus santykio 
su aplinka turinys neišplaukia iš V. Sezemano pateikiamos estetinio suvokimo 
analizės. Todėl, aiškindamas visuomeninį meno reikšmingumą, autorius išeina 
už estetinio suvokimo analizės ribų. 

V. Sezemanas pabrėžia, kad net kruopščiausia estetinės formos (struktūros) 
analizė negali išsemti meno kūrinio viso estetinio turinio. Dar daugiau: jis lai- 
ko siauru ir vienašališku patį estetinį suvokimo aspektą. Kas į viską žiūri iš 
estetinio taško ir viską matuoja estetiniu matu, tas visus gyvenimo reiškinius, 
net pačius aktualiausius žmogui, traktuoja liktai kaip reginį, galintį suteikti 
estetinį pasigėrėjimą. Todėl meno autonomiškumo principas neturi absoliu- 
čios reikšmės. Jis yra estetinės analizės principas ir negali būti taikomas mena 
santykiams su kilomis kultūros vertybėmis apibrėžti. Kol mes tam tikrus daiktus 
arba reiškinius nagrinėjame estetiniu aspektu, mes turime pripažinti grožio 
autonomiją, t. y. estetinių vertybių savarankiškumą visų kitų kultūros vertybių 
atžvilgiu. Estetinis požiūris tegali stovėti ant kertinio estetinės būties pamato — 
betarpiško estetinio suvokimo. Tiktai remiantis šiuo pastaruoju, galima meno 
kūrinių analizė, neignoruojant jų specifikos, jų su nieku nepalyginamos ver- 
lės. Tačiau visų kultūros vertybių šaltinis yra bendras — pats Žmogaus gyve- 
nimas. Kadangi menas negali prarasti ryšio su gyvenimu, jis negali prarasti 
ryšio ir su kitomis kultūros vertybėmis. „...Organiškas meno sąryšis su kito- 
mis kultūros sritimis ir jo priklausomybė nuo bendros kultūros linkmės,— 
rašo V. Sezemanas, — nepanaikina meno autonomijos ir <...> tas nagrinėjimo 
būdas, kuris iškelia meno ryšį su mokslu, morale, ekonomika, politinę santvar- 
ka, filosofija, neprieštarauja formaliai analizei, aiškinančiai vidinę meninių kū- 
rinių struktūrą; priešingai, abudu gvildenimo metodai turi objektyvų pamatą 
meno prigimtyje ir papildo vienas antrą“ (p. 189). 

Autoriaus požiūrio plalumą ypač vaizdžiai atskleidžia kūrybos proceso 
nagrinėjimas „Estetikoje“. V. Sezemanas pabrėžia, kad kūrybos esmė negali 
būti paaiškinta jokiais techninio pobūdžio sugebėjimais ir patyrimu, nors kū- 
rybos procesas neabejotinai turi ir savo grynai techninę pusę. Menininkų nau- 
dojamos komponavimo schemos ir techniniai įgūdžiai visuomet yra šalutinis 
kūrybos veiksnys. Kai tik šita kūrybos pusė ima viršų, kai ji pasidaro savaran- 
kiška ir užgožia tikrovę — menas nuskursta, smulkėja, praranda savo originalu- 
mą. Jis sunyksta, pavirsdamas „sausu akademizmu arba paviršutinišku techni- 
niu virtuoziškumų" (p. 188). Tokie reiškiniai yra meninio stiliaus, kuriame jie 
vyksta, mirimo ženklas. 

V. Sezemanas gerai suvokia gilumines meno kūrybos ir apskritai grožio 
versmes ir todėl kaip svarbiausią tikro meno sąlygą iškelia jo ryšį su gyve- 
nimu, su visu tuo, kas žmogui reikšminga ir turi jam besąlygišką vertę. Me- 
nas negali klestėti užsidaręs savyje ir nutraukęs ryšius su esminiais žmogaus 
gyvenimo poreikiais. „Atiirūkęs nuo realaus gyvenimo, menas neišvengiamai 

senka, išsigimsta, pavirsta pramogą teikiančiu žaidimu. Jis ne tik nustoja ry- 
šio su giliausiais savo įkvėpimo šaltiniais, bet ir nebegali atkurti viso to, kas 
juntamajame pasaulyje yra raišku bei reikšminga“ (p. 225). Todėl menui ne- 
svetimas ir tendencingumas. V. Sezemanas pabrėžia, kad didžiausi meno še- 
devrai persunkti socialinio patoso, Pastarasis ne tik nemenkina meno vertin- 
gumo, bet yra to vertingumo sąlyga. Menui svarbu tik tai, kad tendencija 
būtų ne primesta kūriniui, o natūraliai išaugtų iš kompozicinės jo sąrangos. 

Taigi „Estetikos“ autorius iškyla prieš mūsų akis kaip turiningo ir pa- 
žangaus meno atstovas. Savo knygoje jis visų pirma siekia atskleisti esteti- 
"nių vertybių savitumą. Jis prieina svarbios išvados, kad grožis yra įaugęs į visą 
žmogaus gyvenimą, yra esminga jo dalis. Didelis V. Sezemano nuopelnas yra 
„tas, kad visuomeninės meno funkcijos jis ieško pačiame estetinių reiškinių sa- 
"vitume, o ne šalia jo, Autoriaus požiūriu, grožio įspūdis yra neatskiriamai su- 
sijęs su tuo, ką jis reiškia ir išreiškia — su visu dalykiniu jo turiniu. 

Savo veikalo pratarmėje V. Sezemanas pabrėžia, kad marksistinių požiūriu 
estetikos mokslas visų pirma turi alsižvelgti į tą vaidmenį, kurį menas atlieka 
visuomenėje, kovodamas už tos visuomenės ir žmogaus pažangą. Mūsų laikų 
estetika turi padėti socialistinio meno praktikai. Tačiau estetika nėra normatyvi- 
nis mokslas, nes meno kūrybai neįmanoma nustaiyti kokių noxs griežtų taisyk- 
lių. Todėl savo uždavinį estetika geriausiai gali atlikti nuodugnia meno pri- 
gimties analize. V. Sezemanas „Estetikoje“ ir kelia sau tokį tikslą. Savaime su- 
prantama, kad knygoje, kuri parašyta prieš daugelį metų ir kurios autorius jau 
miręs, neatsispindi pastarųjų laikų tarybinės estetikos pasiekimai, tačiau tai 
nepaneigia jos didžiulės vertės. Kiekvienas, alidžiai perskaitęs šią knygą, pama- 
tys, kokia sudėtinga yra grožio ir meno reiškinių problematika, kokia plati 
dirva dar laukia šios problematikos tyrinėtojų. 

a. Estetinio ir etinio požiūrio santykis „L... apa aka 
b. Estetinio nusistatymo neutralumas dorovės vertybių atžvilgiu .... 
c. Pavyzdys: tragiškumas „„„aeeaaaaai aa aaaa aka ataka aaa 
d. Menas ir tendencingumas „LPL 9k kaka a kaka aaa 
e. Menas ir būties Meilė „„aeLikiLa aaa a aa aa namai ao 
1. Pavyzdys: komiškumas „„.4ackiuk akiai aaa aaa 


„ Menas (grožis) ir tiesa «4 kus a kaka Šali kius A AŠ 


„Problemos formulavimas „„„.kkaa kaka aka aaa 
„Teorinė tiesa „«.4uaasanaonnaas saaa a danna oa saaa aa aa asa ii 
„ Formalioji meno tiesa „ika uakaa aaa a ania aaa aaa aaa 
„Materialioji meno tiesa „wc L2 aaa aha akaaakas 
Subjektyvusis aspektas „„„„4kkl iha aa ka aka aaa saaa 
Objektyvusis aspektas „akis aaanaa aaa knna kaka aaa a 
Jausminės išraiškos tikrumas („aki a aaa nea ya kara nn akrų 
Dalykinės vaizduosenos tikroviškumas ,....... m T 

Ką reiškia fantastiškumas? „„„„„4c4ah koka ooo kana aka k kio 
Estetinė tikrovė .„„..„.4eeauookaeaooasaaaa kaka nad a kasas 


anacn 


IX skyrius 
ISTORINĖ ESTETIKOS TEORIJŲ APŽVALGA „L akii aka a akiai 


1 


EBADU A 


„ Senovės graikų estetika ......... Šalies ii ies Na Ko ease 


a. Įžanga VA a iersies siekiais dalia as Aa S Bosas ama ia aa 
b. Kalokagatija „2.4... Adis aa ae ia aaa eseistė SATA 
c. Sofistai. Platonas „„„4„aehaaonaaaa nana na ana a nana na aa aa ia as 
d. Neoplatonizmas, Aristotelis „+++... ||) S ls iusi SE is ie asis 


„ Racionalistinė estetika Prancūzijoje ir Vokietijoje „„+..2..-- 2...) 


a. Bualio. Biufonas „„„„„aeseenaananaana nau aa ana sa saaa kana ao kaoioo 
b. Leibnicas. Baumgartenas, ZulceFis „„„aaaaa kana ua akis e sa mai 


„ Empiristinė anglų estetika „„„„444o pana n anna arkos di ye o Eee dan 


a, Seitesberis ....„...)44) AN NO S a Se biesas a 
b. Houmas ir Berkas „„„„„aaaaehh aaa no on rnkooeontos Sde aka ale a as 


„ Kanto estetika .......... Šukekeis ias sara ais Ia as a ka Peja 


Vikas „a auekyoeusekunanueoa nan asana nk nasro A S 


„ Idealistinė vokiečių estetika: Šelingas, Hegelis, Šopenhaueris ........ 
„ Formalistai. Fechneris «-.... Vie ai a lis i eo big na 
. Sių dienų estetikos teorijos „4 L4kkka kaka kaka asai š 


. Teorijos, išeities tašku laikančios meno kūrinį (objektą) .„.„++-.--. 
„ Fenomenologinė estetika „„„44kkk piktas ))) Li ro k a a a 
. Teorijos, išeities tašku laikančios suvokiantįjį subjektą „+... 
„ Teorijos, išeities tašku laikančios kuriantįjį subjektą... sest 
„Metafizinė estetika ...„... nosi ka Sidė skai si r ai La 
„ Sociologinės teorijos „4 aakkankk no) ———1———7 "TTT 
„ Marksistinė estetika .„..„...-- Nos asas T AT 


L. T.) 


X skyrius 
MENO RUSIŲ KLASIFIKACIJOS KLAUSIMAS („LL LLa akiai aaa) 


1. Problemos formulavimas „aaa asaa ia nea ha nna nana ausa aa ana na aaa 
2. Meno kūrinio santykis su subjektu. Optinių ir akustinių įspūdžių 

Kedijuno TTRA 
3. Erdvinės ir neerdvinės meno formos „2. Leei Lia a nan aka dan kakoos 
4. Dalykinės ir nedalykinės meno formos „PLL 2Dakaa ah aaakanknonoo 
5. Vaizduojamasis ir nevaizduojamasis menas „22... e-4 4 SAN 


PRIEDAI 


ESTETINIS VERTINIMAS MENO ISTORIJOJE (Meno istorijos ir estetikos 
ryšio klausimu) „244 k kana aa nein nein aaa a a miao aa saaa so) 


POETINIO VAIZDO PRIGIMTIS „„„„„„aanadaka danna anaakakaa aaa kkrų 
ESTETINĖ KULTŪRA IR ESTETINIS AUKLĖJIMAS ..........kk 
EIZINIS AUKLĖJIMAS IR ESTETINĖ KULTŪRA „ee. La ka aiski 
ESTETIKA „„„..4444baoa kane asa neuen kkuasasaoo eee eee, aks less siso 
ESTETINIŲ VERTYBIŲ OBJEKTYVUMAS IR SUBJEKTYVUMAS ...... 
ESTETIKOS ISTORIJOS IR TEORIJOS FRAGMENTAI .„.....„aaoe4o-- 
PRAEITIES KULTŪROS IR GROŽIO APSAUGA «........ Vašuselšsssėas 


[H. KAIRIŪKŠTYTĖS-JACINIENĖS STUDIJOS APIE PAŽAISLĮ RE- 
CENZIJA| „Likiiiss ei R A 


ĮM. VOROBJOVO .MONOGRAFIJOS APIE M. K. ČIURLIONĮ RECEN- 


ZIJA) | Lasiuds aks ik Kiedis skai as Paksas desi 
Komentarai ir pastabos .„„„.Lesaeueaehuonaotoo sa šsšeiaio šiais, 
Prof. V. Sezemanas ir jo „estetika“ -.... K lesisss else 


Pavardžių rodyklė .........Lesnesukaanaasaa aaa nana sekesi 

